
Lassei Hallstromui 


„+. kai žmogus ko nors ieško, jis negali ke- 


liauti labai greitai.“ 


— telefonų kompanijos remontininkas 
iš E. B. Vaito Stiuarto Litlio 


Pirmas skyrius 


LIŪTO UŽKANDA 


sivaizduokite jauną vyriškį prieš mažiau negu trisdešimt sekun- 
džių trukusį įvykį — kairės rankos praradimą, kai tas vyriškis dar 
toli gražu nesulaukęs nė vidutinio amžiaus. 

Kadaise jis buvo daug vilčių teikiantis moksleivis, sąžiningas ir 
malonus vaikinas, nors ir nelabai originalus. Klasės draugai, ku- 
rie būsimąjį rankos recipientą prisiminė dar iš pradinės mokyk- 
los laikų, tikrai nebūtų pasakę, kad jis drąsus. Vėliau, vidurinėje 
mokykloje, kad ir koks populiarus tarp mergaičių, jis retai būda- 
vo įžūlus, niekada nesielgdavo neapdairiai. Nors buvo neabejoti- 
nai patrauklus, buvusios jo draugės tvirtino, jog labiausiai jas Ža- 
vėjo ne jo išvaizda, o tai, kad jis visada joms nusileisdavo. 

Koledže niekas negalėjo nuspėti, jog tas vaikinas išgarsės. „Jis 
buvo toks su viskuo sutinkantis“, — kartą pasakė viena buvusi jo 
draugė. 

Tos pat nuomonės buvo ir kita jauna moteris, su kuria jis kurį 
laiką bendravo, kai studijavo magistrantūroje. „Jis neatrodė toks 
pasitikintis savimi, kad galėtų padaryti ką nors ypatinga“, — sakė ji. 

Jis nuolat šypsodavosi visus trikdančia šypsena — kaip žmogus, 
kuris žino, kad jau buvo tave sutikęs, bet pamiršo, kur ir kada. 
Galėjai pamanyti, kad jis karštligiškai mėgina prisiminti, ar judu 
matėtės per kokias laidotuves, ar viešnamyje, ir kaip tik todėl jo 
šypsena tokia nerimastinga — ir liūdna, ir drovi. 

Jis buvo užmezgęs romaną su savo diplominio darbo vadove; 
neaišku, ar santykiai su ja buvo jo, kaip magistranto, išsiblašky- 
mo priežastis, ar pasekmė. Ta diplominio darbo vadovė - ji buvo 


išsiskyrusi moteris ir turėjo beveik suaugusią dukterį — vėliau 

sakys: „Negalima pasitikėti tokiu išvaizdžiu vyru. Be kita ko, jis 
buvo tipiškas studentas, neatskleidžiantis savo sugebėjimų, — ne 
toks nevykėlis, koks atrodė iš pradžių. Norėjosi jam padėti. Kaip 
nors jį pakeisti. Labai norėjosi su juo pasimylėti“. 

Moters akys, kai ji apie tai kalbės, staiga neįprastai nušvis; taip 
ryškiai nušvinta ir vėl aptemsta padangė dienai baigiantis, tarsi 
šviesa visada slypėtų netoliese. Pasakiusi, kad jį „skaudžiai žeis- 
davo pašaipa“, ta moteris pabrėžtinai pridurs, jog tai buvo „labai 
jaudinantis jo bruožas“. 

O jo pasiryžimas plaštakos persodinimo operacijai? Ko gero, 
tiktai koks nuotykių ieškotojas ar idealistas gali šitaip rizikuoti, 
kad vėl turėtų ranką. 

Niekas iš jo pažįstamų nemanė, kad jis nuotykių ieškotojas ar 
idealistas, tačiau kadaise jis buvo idealistiškai nusiteikęs. Vaikys- 
tėje tikrai svajojo; gal jo siekiai buvo slapti, neišreikšti, bet jis 
kažko siekė. j 

Jo diplominio darbo vadovei, kuriai bepigu buvo komentuoti, 
svarbu atrodė tai, kad jis neteko tėvų, kai dar mokėsi koledže. 
Tačiau tėvai buvo gausiai jį aprūpinę; nors jie ir mirė, finansiniu 
požiūriu jam negrėsė joks pavojus. Jis galėjo mokytis koledže, 
kol įgis teisę užimti dėstytojo pareigas, — galėjo visą gyvenimą stu- 
dijuoti magistrantūroje. Vis dėlto, nors visada buvo pažangus stu- 
dentas, nė vienam iš dėstytojų jis neatrodė ypač uolus. Niekada 
nerodydavo iniciatyvos — tiesiog imdavo, kas jam buvo siūloma. 

Galėjai pamanyti, kad toks žmogus palyginti lengvai apsipras 
su rankos netektimi ir mėgins kuo geriau pasinaudoti šiuo savo 
trūkumu. Visi jo pažįstami sakė, jog po kurio laiko jis bus visai 
patenkintas, kad yra vienarankis. 

Be to, jis buvo televizijos žurnalistas. Argi tam, ką jis darė, 
nepakako vienos rankos? 

Tačiau jis manė, jog būtent nauja ranka yra tai, ko jam labiau- 
siai reikia, ir buvo pasirengęs galimoms su transplantatu susiju- 
sioms medicininio pobūdžio komplikacijoms. Iš to, ko jis nepa- 
jėgė įsisąmoninti, galima suprasti, kodėl niekada nemėgo ekspe- 


rimentuoti; jam stigo vaizduotės, kad aiškiai suvoktų, jog nauja 

ranka iš tikrųjų nebus vien tik jo. Juk anksčiau tai buvo kažkieno 
kito ranka. 

Ko gero, neatsitiktinai jis dirbo televizijoje. Dauguma televizi- 
jos žurnalistų — apsukrūs vyrukai, greito mąstymo, turintys pui- 
kų persekiotojo instinktą. Tiesioginėje laidoje negali nieko vil- 
kinti. Žmogus, kuris ryžtasi plaštakos persodinimo operacijai, 
ilgai nedelsia. 

Šiaip ar taip, jis buvo vardu Patrikas Volingfordas ir būtų ne- 
dvejodamas iškeitęs savo populiarumą į naują kairę ranką. Tuo 
laiku, kai atsitiko nelaimė, Patrikas televizijos žurnalistikos pa- 
saulyje po truputį kilo į viršų. Anksčiau jis dirbo dviejuose iš trijų 
didžiųjų kanalų, kur nuolat reiškė nepasitenkinimą dėl neigia- 
mos reitingų įtakos žinioms. Kiek kartų visokie studijų bosai, 
dažniau besisukiojantys vyrų tualetuose negu aparatinėse, yra pri- 
ėmę „į rinką orientuotus sprendimus“, iškreipusius reportažų 
esmę? (Volingfordo manymu, žinių tarnybų vadovai pernelyg nuo- 
laidžiavo rinkodaros žinovams.) 

Atvirai sakant, Patrikas buvo įsitikinęs, kad su žinių tarnybo- 
mis susiję įvairių televizijos kanalų finansiniai lūkesčiai žlugdo 
žinias. Argi galima tikėtis iš žinių gauti tiek pat pajamų, kiek duo- 
da vadinamosios pramoginės laidos? Kaip galima spausti žinių 
tarnybą, kad ši dirbtų pelningai? Juk žinios — ne Holivudo pa- 
skalos; žinios — ne koks beisbolo ar futbolo čempionatas. Žinios 
(Volingfordas kalbėjo apie tikras, išsamiai pateikiamas žinias) ne- 
turėtų konkuruoti su visokiomis komedijomis ar dramomis. 

Patrikas Volingfordas tebebuvo vieno iš didžiųjų kanalų repor- 
teris, kai tūkstantis devyni šimtai aštuoniasdešimt devintų metų 
lapkričio mėnesį griuvo Berlyno siena. Patrikas džiaugėsi, kad 
gali būti Vokietijoje tokiomis istorinėmis dienomis, tačiau jo iš 
Berlyno siunčiamus reportažus redaktoriai nuolat apkarpydavo — 
kartais deramą jų apimtį sumažindavo perpus. Vienas Niujorke 
esančios žinių redakcijos bosas Volingtordui pasakė: „Kad ir ko- 
kios būtų žinios apie užsienio politiką, jos tik šlamšto krūva“. 

Kai buvo uždaryti keli to televizijos kanalo skyriai užsienyje, 
Patrikas pasielgė kaip ir daugelis reporterių. Jis perėjo dirbti į 

vieną iš žinių kanalų; tai nebuvo labai geras kanalas, bet dvide- 
šimt keturias valandas per parą transliavo iš viso pasaulio gauna- 
mas žinias. 

Nejaugi Volingtordas buvo toks naivus, kad manė, jog vien ži- 
nias rodančio tarptautinio kanalo vadovams nerūpi reitingai? Tiesą 
sakant, jie reitingų duomenis fiksavo kas minutę, kad tiksliai ži- 
notų, kada padidėja ar sumažėja žiūrovų dėmesys. 

Kad ir kaip ten būtų, Volingfordo kolegos žurnalistai daug ne- 
šnekėdami laikėsi bendros nuomonės, kad jam lemta tapti žinių 
vedėju. Jis buvo neabejotinai patrauklus — ryškūs jo veido bruo- 
žai puikiai tiko televizijai — be to, jis jau pakankamai ilgai dirbo 
reporteriu. Gal ir keista, tačiau tai, kad Volingfordas nesutarė su 
žmona, daug.kam atrodė didžiausias jo privalumas. 

Dabar ji nebebuvo jo žmona. Patrikas manė, jog skyrybų prie- 
žastis — jo kelionės, bet žmona visada tvirtino, kad visi sunkumai 
kyla dėl kitų moterų. Atvirai kalbant, Patrikas dažnai užmegzda- 
vo atsitiktinius lytinius santykius, tačiau taip pat jis būtų elgęsis ir 
nekeliaudamas. 

Prieš pat nelaimingą atsitikimą jam buvo pareikštas ieškinys 
tėvystei nustatyti. Nors byla buvo nutraukta, —- DNR tyrimo re- 
zultatas pasirodė esąs neigiamas, — vien įtarimas, kad Patrikas 
galbūt yra kažkokio kūdikio tėvas, pakurstė jo žmonos pyktį. Ji 
jautė vyrui pagiežą ne tik dėl skandalingos jo neištikimybės. Ji 
seniai norėjo turėti vaikų, bet Patrikas vis nesutiko. (Sakė, kad 
per daug keliauja.) 

Dabar buvusi Volingfordo žmona — vardu Merelin — visiems 
šnekėjo, jog labai gaila, kad buvęs jos vyras neteko tik kairės ran- 
kos. Merelin greitai ištekėjo antrą kartą, pastojo, pasigimdė vai- 
ką, paskui vėl išsiskyrė. Ji dar sakydavo, kad jos iškentėtas gimdy- 
mo skausmas — nors ir kaip seniai ji svajojo turėti vaiką — buvo 
daug didesnis už tą, kurį patyrė Patrikas, netekdamas rankos. 

Patrikas Volingfordas nebuvo piktas žmogus; ramus būdas at- 
rodė toks pat įsimintinas jo bruožas kaip ir nepaprastai patraukli 
išvaizda. Tačiau skausmas, kurį jautė, kai neteko kairės rankos, 


buvo ypatinga, labiausiai nuo visų saugoma Volingfordo patirtis. 


DVIDEŠIMTO AMŽIAUS AUKSO FONDAS 13 


Jis tiesiog įsiuto išgirdęs, jog buvusi žmona mėgina sumenkinti jo 
kančias, lygindama jas su, pasak jo, „paprasčiausiu“ gimdymo 
skausmu. 

Ne visada Volingfordas įstengdavo ramiai reaguoti ir į buvu- 
sios žmonos kalbas apie tai, kad jis — nepataisomas mergišius. 
Pats Patrikas nemanė, kad kada nors sukosi apie moteris. Tai reiš- 
kė, kad Volingfordas moterų negundė; jis tiesiog nesipriešindavo 
jų gundomas. Jis niekada joms neskambindavo — jos pačios skam- 
bindavo jam. Jis buvo toks berniukas, kokios dažnai būna mer- 
gaitės, negalinčios pasakyti „ne“, — buvusios jo žmonos nuomo- 
ne, reikėjo ypač pabrėžti žodį „berniukas“. (Patrikui buvo be- 
veik trisdešimt metų, kai žmona su juo išsiskyrė, bet Merelin 
neabejojo, kad jis taip ir liks berniukas.) 

Žinių vedėjo kėdė, į kurią jam lyg ir buvo lemta atsisėsti, kol 
kas atrodė tolokai. Po nelaimingo atsitikimo Volingfordo viltys 
prigeso. Vienas iš televizijos bosų prakalbo apie „jautrių nervų 
žiūrovus“. Kas gi norės žiūrėti jų ryto ar vakaro žinių laidas, jei 
ekrane sėdės nelaimėlis, kurio ranką sučiaumojo išalkęs liūtas? 
Nors tai įvyko per mažiau negu trisdešimt sekundžių, — visas re- 
portažas truko tik tris minutes, — tos scenos galėjo nematyti ne- 
bent žmogus, neturintis televizoriaus. Gal porą savaičių ji buvo 
nuolat rodoma visame pasaulyje. 

Volingfordas rengė reportažą iš Indijos. Jo žinių kanalas, dėl 
pomėgio pasakoti apie visokias nelaimes žiniasklaidos elito sno- 
bų dažnai vadinamas „Tarptautinėmis nelaimėmis“ arba tiesiog 
„bėdų kanalu“, buvo pasiuntęs jį į vieną Gudžarate įsikūrusio 
Indijos cirko aikštelę. (Joks normalus žinių kanalas nesiųstų re- 
porterio iš Niujorko į cirko aikštelę Indijoje.) 

Didysis Ganešo cirkas rodė spektaklį Džunagado mieste, kai 
viena iš trapecijos akrobačių, jauna moteris, netikėtai nukrito. Ji 
buvo pagarsėjusi tuo, kad „skraidė“ — taip akrobatai vadina savo 
numerius ore — be apsauginio tinklo; nukritusi iš aštuoniasde- 
šimties pėdų aukščio ji liko gyva, bet jos vyras bei treneris žuvo, 
mėgindamas ją sugauti. Nors jos kūnas jį užmušė, jam vis dėlto 


pavyko pristabdyti jos kritimą. 

Indijos vyriausybė tuoj pat paskelbė, jog akrobatams draudžia- 
ma „skraidyti“ be tinklų, ir Didysis Ganešo cirkas, kaip ir kitos 
nedidelės trupės, ėmė protestuoti prieš tokį potvarkį. Jau dau- 
gelį metų kažkoks ministras — pernelyg uolus gyvūnų teisių gynė- 
jas — mėgino uždrausti pasirodymus su dresuotais gyvūnais Indi- 
jos cirkuose, todėl visi artistai jautriai reagavo į bet kokį valdžios 
kišimąsi į jų reikalus. Be to, — kaip Patrikui Volingtordui prieš 
televizijos kamerą sakė suirzęs Didžiojo Ganešo cirko direkto- 
rius, — kiekvieną popietę ir kiekvieną vakarą daugybė žiūrovų į jų 
palapinę susigrūsdavo tik todėl, kad akrobatai nenaudojo apsaugi- 
nių tinklų. 

Beje, Volingfordas iš karto pastebėjo, kad akrobatų tinklai pa- 
sibaisėtinai netvarkingi. Stovėdamas ant sausos, kietai suplūktos 
žemės, — tai buvo palapinės „grindys“, — jis užvertė galvą ir pa- 
matė, kad viršuje ištemptas rezginys daug kur atspuręs ir praply- 
šęs. Atrodė, jog ten draikosi milžiniškas išsigandusio paukščio 
sudraskytas voratinklis. Vargu ar toks tinklas galėjo išlaikyti krin- 
tančio vaiko svorį, ką jau kalbėti apie suaugusį vyrą ar moterį. 

Daugelis artistų iš tikrųjų buvo vaikai, daugiausia mergaitės. 
Tėvai pardavė jas cirkui, manydami, jog čia joms bus geriau (tai 
yra saugiau) gyventi. Tačiau Didžiajame Ganešo cirke jos nuolat 
rizikuodavo. Suirzęs direktorius sakė tiesą: daugybė žiūrovų kiek- 
vieną popietę ir kiekvieną vakarą susigrūsdavo į palapinę tikėda- 
miesi pamatyti kokį nelaimingą atsitikimą. Labai dažnai per ne- 
laimingus atsitikimus žūdavo vaikai. Juk jie nebuvo tikri artistai, 
tik talentingi mėgėjai — gabūs, bet menkai treniruoti jauni spor- 
tininkai. 

Kiekvienas geras žurnalistas būtų susidomėjęs, kodėl dauguma 
nepilnamečių cirko artistų — mergaitės. Volingfordas — kad ir ką 
buvusi žmona šnekėjo apie jo prigimtį — buvo geras žurnalistas. 
Ypač sumanus jis atrodė todėl, kad visada pastebėdavo smulkme- 
nas, be to, dirbdamas televizijoje išmoko akimirksniu peršokti 
nuo vieno dalyko prie kito, kur kas nors gali būti ne taip. 

Toks mėtymasis buvo kartu ir geroji, ir blogoji televizijos ypa- 


tybė. Juk televizijos varomoji jėga — pačios kritiškos situacijos, o 

ne jų priežastys. Rengdamas reportažus žinių kanalui, Patrikas 
labiausiai nusivildavo dėl to, kad dažnai reikėdavo nekreipti dė- 
mesio į svarbesnius dalykus negu tie, apie kuriuos jis pasakoda- 
vo. Pavyzdžiui, dauguma nepilnamečių Indijos cirko artistų buvo 
mergaitės todėl, kad jų tėvai nenorėjo, kad jos taptų prostitutėmis; 
berniukai, neparduoti jokiam cirkui, blogiausiu atveju tapdavo 
elgetomis (arba badaudavo). 

Tačiau Patriko Volingfordo reportažas iš Indijos turėjo būti ne 
apie tai. Trapecijos akrobatė, suaugusi moteris, nukrito iš aštuo- 
niasdešimties pėdų aukščio tiesiai vyrui į glėbį ir jį užmušė. Tuoj 
pat įsikišo Indijos vyriausybė — ir dabar visos cirko trupės reiškė 
protestą dėl potvarkio, kad akrobatai rodytų savo numerius tik 
su tinklais. Netgi ką tik našle likusi artistė, ta nukritusi moteris, 
prisidėjo prie protestuojančiųjų. 

Volingfordas kalbėjosi su ja ligoninėje; jai buvo lūžęs klubi- 
kaulis ir pažeista blužnis; akrobatė pasakė, jog „skraidymas“ tuo 
ir ypatingas, kad „skraidoma“ be apsauginio tinklo. Ji, žinoma, 
gedės žuvusio vyro, tačiau jos vyras irgi buvo akrobatas — kadaise 
ir jis krito ir liko gyvas. Našlė turėjo galvoje, kad jos vyras iš tiesų 
gal ir neišvengė anos klaidos pasekmių; jos kritimas ant jo, ko 
gero, buvo tikroji ankstesnio nelaimingo atsitikimo baigtis. 

„Įdomu!“ — galvojo Volingfordas, bet žinių redaktoriui, kurį 
visi nuoširdžiai niekino, jo interviu nepatiko. Be to, ir kiti Niu- 
jorko žinių redakcijos darbuotojai manė, jog našle likusi akroba- 
tė „pernelyg rami“; jiems norėjosi, kad nelaimių aukos isteriškai 
rėktų. 

Sveikstanti akrobatė dar pasakė, kad velionis jos vyras dabar 
yra „deivės, kurią garbino, glėbyje“, — kokie gundantys žodžiai! Ji 
turėjo galvoje, kad jos vyras garbino pražūties deivę Durgą. Dau- 
guma trapecijos akrobatų garbino Durgą — ta deivė paprastai vaiz- 
duojama su dešimčia rankų. Našlė paaiškino: „Durgos rankos 
turėtų sugauti krintančius“. 

Tai irgi buvo įdomu Volingfordui, bet ne žinių redakcijos dar- 
buotojams Niujorke, kuriuos jau „vemti vertė nuo religijos“. Zi- 


nių redaktorius Patrikui pasakė, kad pastaruoju metu jie rodė 

per daug reportažų apie visokius tikėjimus. „Koks mulkis!“ — 
pagalvojo Volingfordas. Redaktorius, beje, buvo vardu Dikas*. 

Jis liepė Patrikui dar kartą apsilankyti Didžiajame Ganešo cir- 
ke ir paieškoti „daugiau vietos kolorito“. Be to, Dikas pareiškė 
manąs, kad cirko direktorius kalba atviriau negu akrobatė. 

Patrikas mėgino ginčytis: 

— Reportažas apie cirke vaidinančius vaikus būtų įdomesnis, — 
pasakė jis. Bet Niujorke, matyt, visus jau „vemti vertė“ ir nuo 
vaikų. 

— Dar pakalbink direktorių, — patarė Volingfordui Dikas. 

Suirzę kaip ir cirko direktorius, liūtai savo narve vis labiau 
blaškėsi ir riaumojo — liūtai buvo paskutinio interviu fonas. Kaip 
sako televizininkai, Volingfordo „gabalas“ iš Indijos turėjo už- 
baigti žinių laidą. Kad pabaiga būtų efektinga, reikėjo, kad liūtai 
riaumotų kuo garsiau. 

Buvo šėrimo laikas, o musulmonai, atvežę mėsą, vis delsė. Juos 
baugino televizijos furgonas, ir filmavimo kamera, ir garso apa- 
ratūra, ir operatorius — ir garso operatorė. Jauni musulmonai 
taip ir suakmenėjo ant tako, pamatę tiek daug neįprastos techni- 
kos. Bet labiausiai jų akys krypo į garso operatorę. 

Aukšta mėlynais džinsais apsitermpusi blondinė buvo su ausi- 
nėmis ir įrankių diržu, iš kurio kišenėlių kyšojo, mėsos vežėjų 
supratimu, vyriški reikmenys: lyg ir replės ar žnyplės vielai kirpti, 
visokie gnybtai, laidai ir, matyt, prietaisas baterijoms tikrinti. Te- 
niso marškinėlius ta mergina buvo apsivilkusi ant nuogo kūno, 
be liemenėlės. 

Volingfordas žinojo, kad ji vokietė, nes buvo ką tik su ja per- 
miegojęs. Ji jam pasakojo apie savo pirmą kelionę į Goą — ji tada 
atostogavo, keliavo su kita mergina iš Vokietijos, ir jiedvi nuspren- 
dė, kad nenorėtų gyventi niekur kitur, tik Indijoje. 

Ta kita mergina susirgo ir grįžo namo, o Monika vis dėlto liko 
Indijoje. Toks buvo jos vardas — „Monika su k “. 

— Garso operatoriai gali gyventi bet kur, — pareiškė ji, — kur tik 
yra garsų. 


* Dick —- mulkis (angl.). 

— Gal tau patiktų Niujorke, — pasiūlė Patrikas. — Ten tikrai daug 
garsų, be to, galima drąsiai gerti vandenį. — Nieko negalvodamas, 
jis dar pridūrė: — Dabar vokietės Niujorke labai populiarios. 

— Kodėl „dabar“? — paklausė ji. 

Patrikas Volingfordas nuolat šitaip susipainiodavo, bendrau- 
damas su moterimis; tai, kad jis kalbėjo nemąstydamas, buvo 
susiję su jo polinkiu nusileisti palankumą reiškiančioms mote- 
rims. „Dabar vokietės Niujorke labai populiarios“ jis pasakė šiaip 
sau, kad palaikytų pokalbį. Toks kvailas Volingfordo nuolaidžia- 
vimas moterims, tylus pasidavimas jų vilionėms siutino jo žmo- 
ną, kuri paskambino jam į viešbučio kambarį kaip tik tada, kai jis 
dulkino Moniką su k. 

Tarp Džunagado ir Niujorko buvo dešimties su puse valan- 
dos laiko skirtumas, bet Patrikas apsimetė, jog nežino, ar tas 
valandas reikia skaičiuoti į priekį, ar atgal. Išgirdęs ragelyje žmo- 
nos balsą, jis šiaip taip išstenėjo: “Kiek dabar pas jus valandų, 
mieloji?“ 

— Tu kažką dulkini, ar ne? — paklausė žmona. 

— Ne, Merelin, ne, - pamelavo Patrikas. Jaunoji vokietė po juo 
gulėjo nekrutėdama. Volingtordas irgi stengėsi nekrutėti, bet su- 
stingti vidury meilės akto vyrui tikriausiai sunkiau negu moteriai. 

— Aš tik pamaniau, kad norėtum žinoti DNR tyrimo rezulta- 
tą, — pasakė Merelin. Tai išgirdęs Patrikas pagaliau nustojo sū- 
puotis. — Na, jis neigiamas — tėvas ne tu. Ko gero, šįkart tau 
pavyko išsisukti. 

Volingfordas nesugalvojo, ką dar galėtų pasakyti, todėl tarė: 

— Tai neteisinga — kad jie pranešė tau. Juk čia mano kraujo 
tyrimas. 

Po juo gulinti Monika su k pastėro, šilčiausia jos vietelė staiga 
atšalo. 

— Koks kraujo tyrimas? — sušnibždėjo ji Patrikui į ausį. 

Tačiau Volingfordas buvo su prezervatyvu — taigi garso opera- 
torė galėjo jaustis apsaugota nuo daug ko, beveik nuo visko. (Pa- 
trikas visada užsimaudavo prezervatyvą, netgi kai mylėdavosi su 
žmona.) 

— Kas ji šį kartą? — surėkė į ragelį Merelin. — Su kuo krušiesi 
šią akimirką? 

Volingfordas neabejojo dėl dviejų dalykų: kad jo santuokos ne- 
įmanoma išgelbėti ir kad jis nenori jos gelbėti. Patrikas kaip visa- 
da pasidavė moters valiai. 

— Kas ji? — šaukė žmona, bet Volingtordas neatsakė. Jis prikišo 
ragelį prie vokietės lūpų. 

Nubraukęs šviesių plaukų sruogą, Patrikas pašnibždėjo mer- 
ginai į ausį: 

— Pasakyk jai savo vardą. 

— Monika... su k, — pasakė jaunoji vokietė. 

Volingfordas padėjo ragelį, įsitikinęs, kad Merelin daugiau ne- 
beskambins, — ji ir nebeskambino. Bet vėliau Patrikas turėjo daug 
ką papasakoti Monikai su k; tąnakt jie beveik nemiegojo. 

Iš ryto Didžiajame Ganešo cirke viskas buvo ne taip, kaip tu- 
rėtų būti. Jau girdėti direktoriaus nusiskundimai Indijos vyriau- 
sybės veiksmais toli gražu neatrodė tokie įdomūs kaip nukritu- 
sios artistės pasakojimas apie visų trapecijos akrobatų garbinamą 
deivę su dešimčia rankų. 

Gal jie ten, Niujorke, jau visai apako ir apkurto? Ta našlė ligo- 
ninės lovoje buvo puikus gabalas! Be to, Volingtordui vis dar knie- 
tėjo nupasakoti visą kontekstą, kodėl nukritusi akrobatė „skraidė“ 
be apsauginio tinklo. Kontekstas buvo nepilnamečiai artistai, cir- 
kui parduoti vaikai. 

Gal ir ta trapecijos akrobatė dar maža buvo parduota cirkui? 
Gal ir velionis jos vyras šitaip buvo išvaduotas iš ateities neturin- 
čios vaikystės vien tam, kad pasitiktų savo lemtį — žmoną, krin- 
tančią jam į glėbį iš aštuoniasdešimties pėdų aukščio, — po di- 
džiuoju kupolu? Tai galėjo sudominti žiūrovus. 

Tačiau Patrikas priešais liūtų narvą kalbino nuobodžiai besi- 
skundžiantį cirko direktorių; tas banalus vaizdelis buvo, niujor- 
kiečių nuomone, tinkamas „vietos koloritas“. 

Nenuostabu, kad interviu, palyginti su Volingfordo ir garso 
operatorės kartu praleista naktimi, atrodė nevykęs. Monika su 


k — apsivilkusi plonyčiais teniso marškinėliais, be liemenėlės — 

neabejotinai darė įspūdį mėsą atvežusiems musulmonams; jų jaus- 
mus užgavo jaunosios vokietės drabužiai, arba jų stoka. Išsi- 
gandę, apimti smalsumo, pasipiktinę tokiu nedorovingumu 
mėsos vežėjai galėjo būti daug geresnis, teisingiau tikrovę at- 
spindintis papildomas „vietos koloritas“, negu nuobodusis cir- 
ko direktorius. 

Netoli liūtų narvo, bet pernelyg įsibaiminę, arba pernelyg ap- 
stulbę ir įsižeidę, kad prieitų dar arčiau, musulmonai stovėjo kaip 
įkasti. Jų mediniai vežimėliai buvo su kaupais prikrauti salsvą kvapą 
skleidžiančios mėsos, keliančios begalinį cirko artistų, daugiau- 
sia vegetariškai mintančių induizmo sekėjų, pasibjaurėjimą. Liū- 
tai, be abejo, irgi užuodė mėsą ir nervinosi dėl gaišaties. 

Kai liūtai pradėjo riaumoti, operatorius pasuko kamerą į juos, 
o Patrikas Volingtordas, — kad nepraleistų nepakartojamos aki- 
mirkos, — greitai kyštelėjo mikrofoną prie pat narvo. Baigiama- 
sis kadras išėjo geresnis, negu jis tikėjosi. 

Pro virbus staiga išlindo letena; vienas nagas įsmigo Volingfor- 
dui į kairį riešą. Volingfordas išmetė mikrofoną. Nepraėjo nė dvi 
sekundės, o kairė jo ranka, iki alkūnės, jau buvo įtraukta į narvą. 
Kairiu petimi Volingfordas trenkėsi į grotas; kairė jo plaštaka ir 
dalis dilbio, koks colis ar daugiau virš riešo, atsidūrė liūto nas- 
ruose. 

Kilo triukšmas, kiti du liūtai susipjovė su pirmuoju dėl Patri- 
ko plaštakos ir riešo. Tada įsikišo niekad nuo savo augintinių toli 
nenueinantis liūtų dresuotojas; jis ėmė semtuvu daužyti liūtams 
per snukius. Volingfordas gana ilgai neprarado sąmonės, todėl 
spėjo pamatyti, jog tai tas pats semtuvas, kuriuo vos prieš kelias 
minutes buvo valomos liūtų išmatos. 

Patrikas susmuko šalia mėsos vežimėlių, netoli nuo tos vietos, 
kur gulėjo iš užuojautos nualpusi Monika su k. Bet jaunoji vokie- 
tė griūdama pataikė į vieną iš vežimėlių ir tuo gerokai išgąsdino 
mėsos vežėjus; atsipeikėjusi ji pamatė, kad kol be sąmonės tysojo 
ant pažliugusios mėsos, kažkas pavogė jos įrankių diržą. 

Vėliau garso operatorė dar pareiškė, kad kažkas, kol ji gulėjo 
nualpusi, glamonėjo jos krūtis — ant abiejų buvo matyti pamėly- 

niję pirštų atspaudai. Bet jokių rankų žymių nebuvo ant krauju 
suteptų jos marškinėlių. (Kraujo dėmės ant jų liko nuo mėsos.) 
Taigi atrodė labiau tikėtina, kad mėlynės ant vokietės krūtų — 
visą naktį trukusio mylėjimosi su Patriku Volingfordu pasekmė. 
Vargu ar vagis, nudžiovęs vokietės įrankių diržą, drįso liesti jos 
krūtis. Šiaip ar taip, niekas nelietė ausinių. 

Volingfordas buvo nutemptas nuo liūtų narvo taip ir nesuvo- 
kęs, kad nebeturi kairės plaštakos ir riešo; tačiau jis girdėjo, kad 
liūtai dėl kažko tebesipjauna. Tą pačią akimirką, kai pajuto salsvą 
avienos kvapą, Patrikas pamatė, kad nustėrę musulmonai neatit- 
raukia akių nuo tabaluojančios jo kairės rankos. (Smarkiai trūk- 
telėjęs, liūtas išnarino jam petį.) Patrikas dar pastebėjo, kad kaž- 
kur pradingo jo rankinis laikrodis, bet nelabai ir gailėjosi jį pa- 
metęs — tas laikrodis buvo žmonos dovana. Jis, be abejo, nuslydo, 
nes kažkur buvo pradingusi ir kairė Patriko plaštaka bei didysis 
kairio riešo sąnarys. 

Tarp mėsą atvežusių musulmonų nepamatęs nė vieno pažįsta- 
mo veido, Volingfordas neabejotinai tikėjosi netrukus išvysti su- 
krėstą, bet nė kiek ne mažiau jį įsimylėjusią Moniką su k. Tačiau 
jaunoji vokietė aukštielninka gulėjo avienos prikrautame vežimė- 
lyje, veidą nusukusi į šalį. 

Patrikas šiek tiek apsiramino bent iš profilio pamatęs šalta- 
kraujį operatorių, nė akimirką nesudrebėjusį ir nepamiršusį svar- 
biausios savo pareigos. Ryžtingas profesionalas iš arti filmavo narvą 
ir liūtus, nelabai draugiškai besidalijančius tai, kas buvo likę iš 
Patriko riešo ir plaštakos. Tai bent baigiamasis kadras! 

Paskui visą savaitę, o gal ir ilgiau, Volingfordas žiūrėjo, kaip 
nuplėšiama ir suryjama jo plaštaka. Tas užpuolimas jam kažkodėl 
priminė gluminančius diplominio darbo vadovės žodžius, kuriais 
ji nutraukė jų meilės ryšį: „Kurį laiką buvo malonu bendrauti su 
vyru, sugebančiu visiškai pranykti moteryje. Kita vertus, tavyje 
tiek mažai tavęs, kad tu, ko gero, galėtum pranykti bet kurioje mo- 
teryje“. Patrikas nežinojo, ką ji norėjo tuo pasakyti ir kodėl žiū- 
rėdamas, kaip ryjama jo ranka, prisiminė tą nepatenkintos mo- 


ters pastabą. 

Bet labiausiai Volingfordas krimtosi dėl to, kad beveik trisde- 
šimt sekundžių, kol liūtas dorojo jo riešą ir plaštaką, jis, Patrikas 
Volingtordas, atrodė ne taip, kaip atrodydavo anksčiau. Jis dar 
niekada nebuvo toks apgailėtinas ir išsigandęs. Baisų skausmą 
pajuto ne iš karto. 

Vienas iš Indijos vyriausybės narių, tas pats pernelyg uoliai 
gyvūnų teises ginantis ministras, Volingfordo rankos rijimo epi- 
zodą kažkodėl ėmė naudoti savo kampanijoje prieš žvėrių kanki- 
nimą cirkuose. Kaip jo rankos rijimas galėjo pakenkti liūtams, 
Volingfordas nesuprato. 

Jam ramybės nedavė tik tai, kad visas pasaulis matė jį rėkiantį, 
susirietusį iš baimės ir skausmo; jis prieš kamerą prišlapino kel- 
nes, nors nė vienas televizijos žiūrovas to nepastebėjo. (Kelnės 
buvo tamsios.) Jis buvo daugybės žmonių, mačiusių viešą suluo- 
šinimo sceną, pasigailėjimo objektas. 

Net po penkerių metų, pagalvojęs apie tą įvykį ar jį susapna- 
vęs, Volingfordas pirmiausia prisimindavo skausmą malšinančių 
vaistų poveikį. Jungtinėse Valstijose tų vaistų negalėjai gauti — 
bent jau taip sakė indų gydytojas. Vėliau Volingfordas visaip mė- 
gino sužinoti, kokie tai buvo vaistai. 

Kad ir koks tų vaistų pavadinimas, jų išgėręs Patrikas dar aiš- 
kiau suvokė savo skausmą, bet kartu buvo tarytum visiškai nuo jo 
atskirtas, jautėsi kaip abejingas kažkieno kito kančių stebėtojas. 
Be to, sustiprinę pojūčius, tie vaistai ne tik numalšino skausmą. 

Gydytojas, išrašęs tų žalsvai mėlynų kapsulių, — „Gerkite tik 
po vieną, pone Volingfordai, kas dvylika valandų“, — buvo parsis, 
jis gydė liūto sužalotą Patriką Džunagade. 

— Čia tam, kad susapnuotumėte nuostabiausią sapną... ir kad 
neskaudėtų, — pridūrė daktaras Čotija. - Niekada negerkite dviejų 
iš karto. Amerikiečiai visas piliules geria po dvi. Šitų negalima. 

— Kaip jos vadinasi? Tikriausiai yra koks nors pavadinimas? — 
įtariai paklausė Volingfordas. 

— Kai išgersite, pavadinimo nebeprisiminsite, — linksmai atsa- 
kė daktaras Čotija. — O Amerikoje jo išvis neišgirsite — jūsų Maisto 
ir vaistų kontrolės tarnyba niekada neleis vartoti šitų vaistų. 

— Kodėl? — paklausė Volingtordas. Jis dar nebuvo nurijęs pir- 
mos kapsulės. 

— Nagi — išgerkite! Pats pamatysite, — tarė parsis. — Nėra nie- 
ko geriau. 

Nors Patrikui labai skaudėjo, jis bijojo panirti į narkotikų su- 
keltas haliucinacijas. 

— Prieš išgerdamas noriu žinoti, kodėl Maisto ir vaistų kon- 
trolės tarnyba niekada neleis vartoti šitų vaistų. 

— Nes tai pernelyg malonu! — sušuko daktaras Čotija. — Jūsų 
vaistų kontrolieriai malonumų nemėgsta. Dabar išgerkite, kol ne- 
apsigalvojau ir nedaviau jums ko nors kito! 

Išgėręs tą kapsulę, Patrikas užmigo — o gal tai buvo ne miegas? 
Vargu ar įmanoma šitaip aiškiai viską jausti per miegus. Bet iš kur 
jis galėjo žinoti, kad mato tai, kas bus? Kaipgi žmogus supras, 
kad sapnuoja ateitį? 

Volingfordas tarytum sklendė virš kažkokio nedidelio, tam- 
saus ežero. Turėjo būti koks nors lėktuvas, kitaip Volingtordas 
nebūtų išsilaikęs ore, tačiau jis jokio lėktuvo nematė ir negirdė- 
jo. Jis tiesiog leidosi, artėjo prie ežerėlio, aplink kurį augo tam- 
siai žali medžiai, eglės ir pušys. Daug balkšvų pušų. 

Nebuvo matyti nė vienos uolienų atodangos. Vietovė neatro- 
dė panaši nei į Meiną, kur Volingfordas vaikystėje stovyklavo, nei 
į Ontariją. Patriko tėvai kadaise nuomojosi vasarnamį prie Hu- 
rono ežero Džordžijos įlankos. Tačiau Patrikas žinojo, kad prie 
to ežero, kurį sapnuoja, niekada nėra buvęs. 

Vienur kitur į vandenį buvo išsikišusios prieplaukos, prie kai 
kurių pririšti nedideli laiveliai. Volingfordas matė ir pastogę val- 
tims, bet pirmas fizinis pojūtis jo sapne buvo prieplaukos lentos 
po nuoga nugara, per rankšluostį juntamas jų šiurkštumas. Kaip 
ir lėktuvo, rankšluosčio Patrikas nematė; jis tik jautė kažką tarp 
savo odos ir medinės prieplaukos. 

Saulė buvo ką tik nusileidusi. Volingfordas nematė ir saulėly- 
džio, tačiau jautė, kad prieplauka tebėra įkaitusi. Apskritai be- 
veik visas Patriko sapnas, išskyrus aiškiai įžiūrimą tamsų ežerą ir 


dar tamsesnius medžius, buvo vien pojūčiai. 

Patrikas jautė ir vandenį, bet nebuvo į jį paniręs. Jam atrodė, 
kad ką tik išlipo į krantą. Jo kūnas ant prieplaukos jau sausėja, 
tačiau tebėra vėsus. 

Paskui moters balsas, — seksualiausias, kokį tik galima įsivaiz- 
duoti, tokio Volingfordas dar nebuvo girdėjęs, — tarė: „Mano kos- 
tiumėlis toks šaltas. Aš nusirengsiu. Gal ir tu?“ 

Nuo tos akimirkos Patrikas sapne jautė erekciją; išgirdo balsą, 
lyg ir savo, sakant „taip“ — jis norėjo nusimauti šlapias glaudes. 

Dar buvo girdėti, kaip į prieplauką tyliai teškena bangelės ir 
kaip nuo šlapių maudymosi kostiumų pro tarpus tarp lentų į ežerą 
varva vanduo. 

Dabar Patrikas ir ta moteris buvo nuogi. Jos oda, iš pradžių 
drėgna ir šalta, netrukus sušilo; ant kaklo jis jautė karštą jos kvė- 
pavimą ir užuodė šlapių plaukų kvapą. Be to, įsitempę moters 
pečiai kvepėjo saule, o skonis, kurį Patrikas pajuto, kai liežuviu 
vedžiojo jos ausies kontūrus, buvo kaip ežero. 

Volingfordas, žinoma, buvo joje, — atrodė, niekada nesiliaus 
mylėtis ant prieplaukos prie to gražaus, tamsaus ežero, — o pabu- 
dęs, po aštuonių valandų, pamatė, kad per sapną išsiliejo; bet jo 
varpa tebebuvo standi kaip niekada anksčiau. 

Sužalotos rankos neskaudėjo. Skausmą Patrikas vėl pajuto maž- 
daug po dešimties valandų nuo to laiko, kai nurijo pirmą žalsvai 
mėlyną kapsulę. Nelemtos dvi valandos, kurias turėjo išlaukti prieš 
nurydamas antrą, jam atrodė kaip amžinybė; su daktaru Čotija 
jis negalėjo kalbėtis apie nieką daugiau, tik apie tas kapsules. 

— Kokie Čia vaistai? — paklausė Volingfordas linksmojo parsio. 

— Jie buvo sukurti kaip priemonė impotencijai gydyti, — paaiš- 
kino daktaras Čotija, — bet neveikė... 

— Veikia, gerai, — puolė ginčytis Volingtordas. 

— Na... impotentams nepadeda, — pasakė parsis. — Skausmą 
malšina, taip, tačiau tas poveikis pastebėtas atsitiktinai. Nepa- 
mirškite, ką jums sakiau, pone Volingtordai. Niekada negerkite 
dviejų iš karto. 

— Mielai-išgerčiau tris ar keturias, — tarė Patrikas, bet parsis 


šįkart neatrodė nusiteikęs juokauti. 

— Patikėkite, jums tai nepatiktų, — įspėjo jis Patriką. 

Nurydamas tik po vieną kas dvylika valandų, Volingfordas ki- 
tas dvi žalsvai mėlynas kapsules suvartojo Indijoje ir dar vieną 
gavo kelionei. Patrikas daktarui Čotijai sakė, kad lėktuvas į Niu- 
jorką skrenda ilgiau negu dvylika valandų, tačiau gydytojas neda- 
vė jam nieko stipresnio, tik „Tailenolio“ su kodeinu, kad išgertų, 
kai nustos veikusi paskutinė erotinių sapnų kapsulė. 

Volingfordas keturis kartus sapnavo tą patį sapną — paskutinį 
kartą jau skrisdamas iš Frankfurto į Niujorką. „Tailenolio“ su ko- 
deinu jis išgėrė pirmame ilgos kelionės etape, kai skrido iš Bom- 
bėjaus į Frankfurtą, nes norėjo (nors ir kentė skausmą) stebuk- 
lingąją kapsulę pasilikti užsigardžiavimui. 

Stiuardesė, pažadinusi Volingfordą iš sapno prieš pat nusilei- 
dimą Niujorke, reikšmingai mirktelėjo: 

— Jei tai buvo skausmas, norėčiau jį kęsti kartu su jumis, — 
sušnibždėjo. — Man dar niekas tiek kartų nesakė „o, taip“! 

Ji užrašė Patrikui savo telefono numerį, bet jis jai neskambi- 
no. Volingfordas paskui dar penkerius metus nesimylėjo taip, kaip 
tame mėlynųjų kapsulių sapne. Ir dar daugiau laiko praėjo, kol 
jis suprato, jog daktaro Čotijos duotos žalsvai mėlynos kapsulės 
buvo ne tik potenciją didinantys analgetikai — tai buvo ateities 
numatymo kapsulės. 

Tačiau svarbiausia, kad tų kapsulių dėka Volingfordas jo ranką 
sugriebusio liūto akis sapnavo ne dažniau negu kartą per mėnesį. 
Plati, susiraukšlėjusi žvėries kakta; riesti rusvi antakiai; karčiuose 
zyziančios musės; stačiakampis, kruvinas, randuotas didžiulės ka- 
tės snukis — visos šios smulkmenos nebuvo taip įsirėžusios Vo- 
lingfordui į atmintį, į jo sapnus, kaip gelsvai rudos liūto akys, 
kuriose jis įžvelgė keistą, beprasmį liūdesį. Patrikas niekada ne- 
pamirš tų akių — jų įdėmaus, bet lyg nutolusio žvilgsnio, kone 
profesoriško abejingumo aplinkai. 

Kad ir kokie buvo Volingfordo prisiminimai ar sapnai, vadina- 
mojo „Iarptautinių nelaimių“ kanalo žiūrovai ilgam įsiminė ir 
sapnavo ką kita — pačią plaštakos rijimo sceną, kiekvieną to kraują 
stingdančio reportažo akimirką. 

„Bėdų kanalas“, nuolat pašiepiamas dėl keistų mirčių ir ab- 
surdiškų nelaimių rodymo, pats sudarė sąlygas kaip tik tokiai ne- 
laimei įvykti kaip tik tada, kai buvo filmuojamas reportažas apie 
dar vieną keistą mirtį, ir šitokiu precedento neturinčiu būdu ge- 
rokai pakėlė savo reputaciją. Be to, šįkart nukentėjo žurnalistas! 
(Nemanykite, jog tai nedidino žiūrovų susidomėjimo mažiau negu 
trisdešimt sekundžių trukusia amputacija.) 

Apskritai kalbant, suaugusieji gailėjosi jei ne vargšo reporte- 
rio, tai bent jau jo rankos. Vaikai labiau užjautė liūtą. Nors per- 
spėjimų dėl vaikų netrūko, ištisos pradinukų klasės atrodė lyg 
pamišusios. Antrokai, — pagaliau išmokę sklandžiai skaityti ir su- 
prasti, ką skaito, — staiga vėl tapo neraštingi, tarsi grįžo į ankstes- 
nę vien vaizdais paremtą sąmonės būseną. 

Tėvai, kurių atžalos tuo laiku lankė pradžios mokyklą, niekada 
nepamirš jiems į namus siųstų raštelių: „Primygtinai patariame 
neleisti vaikams žiūrėti televizoriaus, kol rodomas tas nutikimas 
su liūtu“. 

Patriko diplominio darbo vadovė keliavo su vienturte savo duk- 
terimi, kai buvusio jos meilužio rankos rijimo scena buvo pirmą 
kartą parodyta per televiziją. 

Duktė kažkaip sugebėjo pastoti mokydamasi internatinės mo- 
kyklos baigiamojoje klasėje; nors ir ne koks stebuklas, tai vis dėl- 
to buvo netikėtas dalykas vien mergaičių mokykloje. Po nėštumo 
nutraukimo dėstytojos duktė jautėsi sukrėsta, be to, jai teko pra- 
leisti mokslo metus. Paskui sielvarto iškankinta mergina, kurią 
nelabai patrauklus jos draugužis metė anksčiau, negu ji sužinojo 
nešiojanti jo kūdikį, turėjo kartoti baigiamosios klasės kursą. 

Jos motina irgi sunkiai išgyveno tą laikotarpį. Daugiau negu 
dešimčia metų jaunesnį Volingtordą — žaviausią savo magistran- 
tą — ji suviliojo, kai buvo trisdešimt kelerių. Dabar, jau pradėjusi 
penktą dešimtį, ji skyrėsi su antru vyru; skyrybų procesą sunki- 
no ne laiku paaiškėjęs faktas, kad ji neseniai miegojo su kitu savo 
studentu — pirmą kartą su tokiu jaunu, dar net ne magistrantu. 

Tai buvo gražus vaikinas — deja, vienintelis vaikinas visoje gru- 


pėje, kuriai ji dėstė neapgalvotai pasirinktą metafizinės poezijos 

kursą. Juk jai derėjo žinoti, jog ta „rašytojų rasė“, kaip sakė Sa- 
muelis Džonsonas, kai pirmą kartą pavadino juos „metafizikais“, 
labiausiai domins merginas! 

Neapgalvotai ji pasielgė ir tada, kai priėmė tą vaikiną į vien 
merginų grupę: jis dar nebuvo tam pasirengęs. Tačiau vaikinas 
atėjo į jos kabinetą ir išpyškino Endriu Marvelo „Droviai myli- 


majai“, kvailai susimovęs tik viename posme: 


Mano meilė kaip žolė užaugs, 


Pasklis plačiai, iš lėto, lig dangaus. 


Vietoj „užaugs“ vaikinas pasakė „užkauks“, ir ji iš tiesų tarėsi 
girdinti liūdną jo kauksmą, kai jis toliau deklamavo tą eilėraštį: 


Ir šimtą metų aš galėčiau girti 
Tavas akis ir tavo švelnią širdį; 
Du šimtus metų šlovinčiau abi krūtis; 


O visa kita — kol tik leistų man lemtis. 


„Dievulėliau!“ — galvojo dėstytoja, puikiai suprasdama, kad 
būtent jos krūtys, ir visa kita, rūpi tam vaikinukui. Taigi ji nu- 
sprendė jį priimti. 

Kai grupės merginos su juo flirtuodavo, ji jausdavo poreikį jį 
ginti. Iš pradžių dar manėsi tik motiniškai jį sauganti. Vėliau, kai 
ji tą vaikiną metė, — be jokių ceremonijų, taip pat, kaip nežino- 
mas draugužis metė nėščią jos dukterį, — jis nustojo lankęs jos 
paskaitas ir paskambino motinai. 

Jo motina, kito universiteto kontrolės grupės narė, parašė fa- 
kulteto dekanui: „Ar nemanote, kad miegoti su studentais derėtų 
tik Niekšybių katedros dėstytojams?“ Po tokio studento motinos 
klausimo buvusiai Patriko diplominio darbo vadovei bei meilužei, 
kaip ir jos dukteriai, teko vieną semestrą paatostogauti. 

Neplanuotos atostogos, antros skyrybos, dukters gėda... ką 
gi, dėl Dievo meilės, buvusi Volingfordo diplominio darbo vado- 


vė tokiu atveju galėjo padaryti? 

Jos netrukus būsiantis antrasis buvęs vyras, nors ir nenoriai, 
leido jai dar mėnesį naudotis kredito kortelėmis. Vėliau jis labai 
dėl to gailėjosi. Ji daug negalvodama nusivežė mokslus nutrauku- 
sią dukterį į Paryžių ir įsikūrė ištaigingame H6tel Le Bristol nume- 
ryje; tas viešbutis jai buvo gerokai per brangus, bet ji seniai sva- 
jojo jame pagyventi — nuo to laiko, kai gavo atviruką su jo vaizdu. 
Nelemtą atviruką kadaise jai atsiuntė pirmasis buvęs vyras — jis 
gyveno tame viešbutyje su savo antra žmona ir, matyt, norėjo 
įgelti buvusiai. 

Hėtel Le Bristol buvo Faubourg Saint Honorė gatvėje, apsuptas 
tokių prašmatnių parduotuvių, kad net drąsiausia nuotykių ieš- 
kotoja vargu ar galėjo ką nors jose pirkti. Ten įsikūrusios motina 
ir duktė nedrįso nė kojos iškelti į lauką. Jau pats viešbutis jas 
pakankamai pribloškė. Jos jautėsi per prastai apsirengusios ir ves- 
tibiulyje, ir bare, kur abi lyg apkerėtos spoksojo į žmones, taip 
nesijaudinančius vien dėl to, kad gyvena „Bristolyje“, kaip jaudi- 
nosi jos. Bet jos nenorėjo prisipažinti, jog suklydo pasirinkda- 
mos viešbutį, — bent jau ne pirmą vakarą. 

Netoliese, vienoje iš siauresnių gatvelių, buvo gana jaukus ir 
nebrangus restoranėlis, tačiau vakaras pasitaikė tamsus, lietin- 
gas, todėl motina su dukterimi ketino atsigulti anksčiau — juo 
labiau kad nekaip jautėsi dėl laiko skirtumo. Jiedvi nusprendė 
papietauti viešbutyje, o kitądien leistis į tikrąjį Paryžių, bet vieš- 
bučio restoranas buvo sausakimšas. Staliuką jos galėjo gauti tik 
po devintos, tai yra tada, kai vylėsi jau kietai miegosiančios. 

Abi moterys sukorė tokį ilgą kelią, kad atsigriebtų už visas, jų 
manymu, nepelnytas nuoskaudas; iš tikrųjų jiedvi buvo kūniško 
nepasitenkinimo, pirmiausia savo pačių, aukos. „Bristolis“ joms 
turėjo būti savotiška — nesvarbu, pelnyta ar nepelnyta, — kom- 
pensacija. Tačiau dabar motinai su dukterimi teko eiti į savo nu- 
merį ir tenkintis kambarių tarnybos paslaugomis. 

Negalima sakyti, kad maistas „Bristolio“ numeriuose patie- 
kiamas neelegantiškai, — tik motina su dukterimi ne taip įsivaiz- 
davo vakarą Paryžiuje. Vis dėlto abi kaip niekad stengėsi mėgau- 
tis tuo, ką turi. 

— Tikrai nemaniau, kad pirmą vakarą Paryžiuje praleisiu vieš- 
bučio kambaryje su savo motina! — sušuko duktė; ji mėgino iš to 
pasijuokti. 

— Nuo manęs bent jau nepastosi, — tarė motina. Abi apsimetė, 
jog tai irgi juokinga. 

Buvusi Volingfordo diplominio darbo vadovė ėmė postringauti 
apie ją nuvylusius vyrus. Duktė keletą vardų iš to sąrašo buvo 
girdėjusi, be to, ji ir pati jau galėjo sudaryti panašų sąrašą, nors 
kol kas gerokai trumpesnį negu motinos. Jiedvi išgėrė du pusbu- 
telius vyno iš mini baro, paskui kartu su pietumis atneštą raudo- 
ną bordo. Vėliau paskambino patarnautojui ir užsisakė dar vieną 
butelį. 

Vynas atrišo joms liežuvius — gal kiek per greitai; ko gero, mo- 
tinai nederėjo šitaip kalbėtis su dukterimi. Tai, kad neklusni duk- 
relė galėjo pastoti nuo daugybės nerūpestingų vaikinų dar prieš 
susipažindama su anuo ją apvaisinusiu begėdžiu, buvo tikrai karti 
piliulė motinai — netgi Paryžiuje. Kad buvusi Patriko Volingtor- 
do diplominio darbo vadovė yra nepataisoma seksualinė grobuo- 
nė, darėsi aišku netgi jos dukteriai; turbūt jokia duktė nenorėtų 
žinoti, kad jos motinai patiko vis jaunesni vyrai ir kad galiausiai ji 
permiegojo su paaugliu. 

Sulaukusi akimirkos, kai motina pagaliau pertraukė nepaliau- 
jamą savo išpažintį, — pagyvenusi metafizinės poezijos garbintoja 
kaip tik rašėsi, kad gavo antrą bordo butelį, ir begėdiškai flirtavo 
su jį atnešusiu padavėju, — duktė, mėgindama išvengti nepagei- 
daujamo intymumo, įjungė televizorių. Kaip ir derėjo neseniai 
stilingai pertvarkytam viešbučiui, „Bristolis“ svečiams siūlė dau- 
gybę palydovinės televizijos programų — ne tik prancūzų, bet ir 
anglų bei kitomis kalbomis, — ir taip jau atsitiko, kad apgirtusi 
motina, padavėjui išėjus uždariusi duris ir atsisukusi į prie televi- 
zoriaus sėdinčią dukterį, ekrane pamatė savo buvusį meilužį ir 
kairę jo plaštaką ėdantį liūtą. Tai bent netikėtumas! 

Ji, žinoma, suklykė; išgirdusi jos balsą, suklykė ir duktė. 
Antras bordo butelis tikrai galėjo išslysti motinai iš rankų, 
jeigu ji nebūtų taip smarkiai suspaudusi jo kaklelio. (Turbūt 

jai pasirodė, jog butelis — tai jos pačios ranka, dingstanti liūto 
nasruose.) 

Plaštakos rijimo scena baigėsi motinai dar nepradėjus iš naujo 
pasakoti gerokai iškreiptos istorijos apie santykius su ką tik su- 
luošintu televizijos žurnalistu. Reportažą apie neseniai atsitiku- 
sią nelaimę tarptautinis žinių kanalas vėl parodė tik po valandos, 
tačiau kas penkiolika minučių ekrane švystelėdavo dešimties ar 
penkiolikos sekundžių trukmės anonsai. Liūtai, besipjaunantys 
dėl sunkiai įžiūrimo jų narve gulinčio skanėsto likučių; ranka be 
plaštakos, tabaluojanti nuo išnarinto Patriko peties; iš baimės ir 
nuostabos sustingęs alpstančio Volingtordo veidas; kažkokia blon- 
dinė su ausinėmis, be liemenėlės, lyg ir mieganti, sakytum, ant 
mėsos... 

Motina su dukterimi dar valandą nėjo gulti, kad vėl nuo pat 
pradžios pamatytų visą reportažą. Šikart motina apie liemenėlės 
nedėvinčią blondinę pasakė: 

— Galiu lažintis, kad jis ją dulkino. 

Taip jos ir sėdėjo prie televizoriaus, kol išgėrė antrą butelį bor- 
do. Žiūrėdamos reportažą trečią kartą, abi gašliai šūkčiojo iš 
džiaugsmo, tarytum būtų troškusios, kad taip, kaip nubaudė Vo- 
lingfordą, — jiedvi manė, jog tai bausmė, — Dievas nubaustų visus 
jų pažinotus vyrus. 

— Tik reikėjo nukąsti ne ranką, — pasakė motina. 

— Aha, tikrai, — pritarė jai duktė. 

Tačiau triskart pažiūrėjusios šiurpiąją žinių laidą, moterys staiga 
paniuro ir jau tylėdamos stebėjo, kaip liūtai ryja paskutinius žmo- 
gienos kąsnelius; galiausiai motina nejučia nusuko žvilgsnį į šalį, 
kad nematytų alpstančio Patriko veido. 

— Vargšas niekšelis, —- pašnibždomis tarė duktė. — Einu gulti. 

— Aš gal pažiūrėsiu dar kartą, — pasakė motina. 

Duktė atmerktomis akimis gulėjo miegamajame; pro durų apa- 
čią iš svetainės skverbėsi mirganti šviesa. Motina, išjungusi tele- 
vizoriaus garsą, tyliai verkė. 

Pareiginga duktė grįžo į svetainę dar pasėdėti su motina ant 


sofos. Garso jos nejungė; susikibusios rankomis, abi vėl žiūrėjo ir 

siaubą, ir jaudulį keliantį reportažą. Išalkę liūtai joms nerūpėjo — 
taikinys buvo vyrai. 

— Kam mums jų reikia, jeigu jų nekenčiame? — pavargusiu 
balsu paklausė duktė. 

— Todėl ir nekenčiame, kad mums jų reikia, — vos apversdama 
liežuvį atsakė motina. 

Vėl baimės iškreiptas Volingfordo veidas. Patrikas krinta ant 
kelių, iš jo dilbio čiurkšle trykšta kraujas. Skausmas nustelbia 
Volingtordo žavesį, tačiau šis vyras taip veikia moteris, kad net 
girtai, po kelionės dar neatsigavusiai motinai ir ne mažiau kančių 
patyrusiai jos dukteriai staiga suskausta dilbius. Jos iš tikrųjų tie- 
sia rankas, lyg mėgindamos jį sugauti, kai jis krinta. 

Patrikas Volingtordas pats nieko nepradėdavo, bet jis žadino 
lytinį nerimą ir neįprastą ilgesį — netgi dabar, ką tik sušėręs liūtui 
kairę savo plaštaką. Jis kaip magnetas traukė visokio amžiaus ir 
tipo moteris; net be sąmonės gulėdamas ant žemės jis buvo pa- 
vojingas moterų giminei. 

Kaip dažnai atsitinka šeimose, duktė garsiai prašneko apie tai, 
ką motina irgi buvo pastebėjusi, tik nenorėjo sakyti. 

— Pažiūrėk į liūtes, — tarė duktė. 

Nė viena liūtė nepalietė Patriko plaštakos. Liūdnos jų akys žvel- 
gė ilgesingai; net kai Volingfordas nualpo, liūtės tebežiūrėjo į jį. 
Galėjai pamanyti, kad ir jos įsimylėjo. 


Antras skyri us 


BUVES VIDURIO ŽAIDĖJAS 


Dios komandai vadovavo daktaras Nikolas M. Zajoncas, plaš- 
takos chirurgas iš „Schatzman, Gingeleskie, Mengerink 8: Asso- 
ciates“ — didžiausio plaštakos chirurgijos centro Masačusetse. 
Be to, daktaras Zajoncas dirbo profesoriaus asistentu Harvardo 
universiteto chirurgijos klinikoje. Tai jam į galvą atėjo mintis pra- 
dėti ieškoti galimų plaštakos donorų ir recipientų per internetą 
(www. needahand.com). 

Daktaras Zajoncas buvo puse kartos vyresnis už Patriką Vo- 
lingfordą. Net ir žinodamas, kad ir Dijerfildo, ir Amhersto mo- 
kyklose, kai jis jas lankė, mokėsi vien berniukai, sunkiai galėjai 
suprasti daktaro Zajonco nusiteikimą vengti kitos lyties, tokį pat 
neatsiejamą nuo jo esybės kaip ir netinkamo losjono, kurį jis 
vartojo po skutimosi, kvapas. 

Niekas Zajonco neprisiminė nei iš Dijerfildo, nei iš Amhers- 
to, kur jis mokėsi ketverius metus, laikų. Jis žaidė lakroso ko- 
mandose, ir parengiamojoje mokykloje, ir koledže, — tiesą sa- 
kant, buvo vienas iš pagrindinių žaidėjų, — bet jį pamiršo net jo 
treneriai. Retas sportininkas būna šitoks nepastebimas; tačiau 
Nikas Zajoncas visą savo paauglystę bei jaunystę praleido gana 
keistai, bemaž anonimiškai, bet sėkmingai siekdamas meistriš- 
kumo, be jokių draugų, jokių lytinių santykių. 

Vienas Medicinos fakulteto studentas, su kuriuo būsimasis dak- 
taras Zajoncas turėjo kartu preparuoti moters lavoną, visada pri- 
simins, kaip kolega nustebo ir pasipiktino, pamatęs kūną. 

— Ne dėl to, kad ta moteris buvo seniai mirusi, — vėliau pasa- 
kojo Zajonco laboratorinio darbo partneris. — Nikas pakraupo 
todėl, kad lavonas buvo moteris, jam neabejotinai pirma. 

Kita pirma Zajonco moteris buvo jo žmona. Kaip kartais atsi- 
tinka pernelyg dėkingiems vyrams, jis vedė pirmą moterį, kuri su 
juo pasimylėjo. Vėliau ir jis pats, ir jo žmona labai dėl to gailėjosi. 

Tas moters lavonas iš dalies nulėmė daktaro Zajonco apsispren- 
dimą tapti plaštakos chirurgu. Kaip sakė buvęs jo laboratorinio 
darbo partneris, rankos buvo vienintelės mirusios moters kūno 
dalys, kurias Zajoncas išdrįso apžiūrėti. 

Mums, be abejo, reikia daugiau žinoti apie daktarą Zajoncą. 
Jis buvo liguistai liesas, jautė neįveikiamą potraukį lieknėti. Be 
to, šį daktarą — maratono bėgiką ir paukščių stebėtoją, kuris be- 
žiūrėdamas į smulkiuosius giesmininkus įprato misti grūdais, — 
ypač masino visokie sparnuočiai ir įžymūs žmonės. Jis tapo gar- 
senybių chirurgu. 

Dažniausiai tai būdavo sporto žvaigždės, susižeidę garsių ko- 
randų žaidėjai, tokie kaip Bostono Red Sox metikas, kuriam ply- 
šo kaip tik tos rankos, kuria mesdavo kamuoliuką, delninis al- 
kūnkaulinis riešo raištis. Vėliau tas metikas buvo iškeistas į du 
nevykusius Toronto Blue Jays bazių gynėjus ir atmušėją, geriausiai 
sugebėjusį mušti savo žmoną. Zajoncas operavo ir atmušėją. Mė- 
gindama užsirakinti automobilyje, žmona durelėmis privėrė tam 
galiūnui ranką — labiausiai nukentėjo antrasis proksimalinis pirš- 
takaulis ir trečiasis delnakaulis. 

Gal ir keista, tačiau labai dažnai sporto žvaigždės susižeisdavo 
ne aikštėse ir ne ledo arenose — kaip antai jau nebežaidžiantis 
Bostono Bruins vartininkas, kuris susipjaustė kairės rankos, ant 
kurios mūvėjo sutuoktuvių žiedą, skersinį paviršinį raištį per smar- 
kiai suspaudęs vyno taurę. O vienas neretai baudžiamas New En- 
gland Patriots gynėjas persirėžė piršto arteriją ir kelis nervus mė- 
gindamas atidaryti austrės geldelę šveicarišku peiliu. Visi tie spor- 
tininkai mėgo rizikuoti, jiems nuolat kas nors nutikdavo, bet jie 
buvo įžymūs. Kurį laiką daktaras Zajoncas juos garbino; jų nuo- 
traukos su autografais, tarsi fizinio pranašumo simboliai, kabojo 
ant jo kabineto sienų. 

Net ir aikštėse sportininkai dažnai susižeisdavo be jokio reika- 


lo; pavyzdžiui, vienas Bostono Celtics vidurio puolėjas varžybų lai- 

kui jau pasibaigus dar mėgino atgalia ranka dėti iš viršaus. Jis 
tiesiog nesuvaldė kamuolio, pataikė į lanką ir susiknežino delno 
sausaplėvę. 

Nesvarbu — daktaras Zajoncas vis tiek juos mylėjo. Ir ne tik 
sportininkus. 

Roko dainininkai paprastai nukentėdavo viešbučių kambariuo- 
se; jų traumos būdavo dvejopos. Tyčiojimasis iš maistą atnešusių 
padavėjų, pasak Zajonco, dažniausiai baigdavosi durtinėmis žaiz- 
domis, apiplikymais karšta arbata ar kava bei daugybe netikėtų 
susidūrimų su kietais daiktais. Neką retesni buvo nelaimingi nu- 
tikimai ant šlapių vonios grindų, į kuriuos atrodė linkusios ne tik 
roko, bet ir kino žvaigždės. 

Kino žvaigždės susižeisdavo ir restoranuose, dažniausiai iš jų 
išeidamos. Plaštakos chirurgo įsitikinimu, geriau buvo trenkti pa- 
čiam fotografui, o ne jo aparatui. Pyktis, nukreiptas į metalinius, 
stiklinius, medinius, akmeninius ar plastikinius daiktus, visada 
pražūtingas rankoms. Tačiau kaip tik smurtas prieš daiktus buvo 
daugumos daktaro Zajonco matytų įžymybių traumų priežastis. 

Ilgiau pažiūrėjęs į romius žymiųjų savo pacientų veidus dakta- 
ras Žajoncas suprasdavo, kad jų mėgavimasis sėkme ir tariamas 
pasitenkinimas — tik viešumoje dėvimos kaukės. 

Visa tai rūpėjo daktarui Zajoncui, o jo kolegoms iš „Schatz- 
man, Gingeleskie, Mengerink š. Associates“ labiausiai rūpėjo 
jis pats. Jie jo nevadino žvaigždžių klupčiumi į akis, bet perma- 
tė, kas jis toks, ir jautėsi pranašesni — bent jau šiuo atžvilgiu. 
Kaip chirurgas, jis buvo geriausias iš jų; jie tai žinojo ir dėl to 
nerimavo. 

Taigi gydytojai klinikoje susilaikydavo nuo šnekų apie Zajonco 
garbės troškimą, tačiau nuolat perspėdavo garsųjį kolegą dėl lie- 
sumo. Visi manė, jog Zajonco santuoka iširo dėl to, kad jis pasi- 
darė lieknesnis už žmoną, bet niekam nepavyko jo įkalbėti šiek 
tiek pasimaitinti, kad būtų išsaugota šeima; po skyrybų kolegos 
išvis neteko vilties jį įtikinti, jog reikia nors truputį pastorėti. 

Zajonco kaimynus labiausiai siutino jo meilė paukščiams. Dėl 


kažin kokių priežasčių, kurių nesuprato netgi vietos ornitologai, 

daktaras Zajoncas buvo įsitikinęs, jog šunų išmatos Didžiajame 
Bostone daro žalingą įtaką miesto paukščių populiacijoms. 

Buvo tokia Zajonco nuotrauka, kurią pasimėgaudami aptari- 
nėjo visi jo kolegos, nors tik vienas iš jų iš tikrųjų matė tą vaizdą: 
sekmadienio rytą užsnigtame savo kieme Bretlio gatvėje garsusis 
plaštakos chirurgas — apsiavęs auliniais batais, įsisupęs į raudoną 
Hanelinį chalatą, ant galvos užsimaukšlinęs idiotišką slidininko 
kepuraitę su New England Eatriots emblema, su rusvo popieriaus 
maišeliu vienoje rankoje ir vaikiška lakroso lazda kitoje — ieško 
šunų išmatų. Pats daktaras Zajoncas šuns neturėjo, bet kai kurie 
jo kaimynai visai nepaisė kitų, be to, Bretlio gatvė buvo viena iš 
populiariausių šunų vedžiojimo vietų Kembridže. 

Lakroso lazda buvo pirkta vieninteliam Zajonco vaikui, visai 
nesportiškam sūnui, apsilankančiam pas jį kas trečią savaitgalį. 
Tas nervingas, po tėvų skyrybų gerokai sutrikęs nepakankamo 
svorio šešiametis berniukas nuolat spyriojosi, kai reikėdavo val- 
gyti, — gal todėl, kad taip elgtis jį skatino motina, kurios gana 
lengvai pasiekiamas tikslas buvo išvaryti Zajoncą iš proto. 

Buvusi Zajonco žmona, vardu Hildred, apie sūnaus nevalgu- 
mą sakydavo: 

— O kodėl vaikas turėtų valgyti? Jo tėvas juk nevalgo. Nusižiū- 
rėjęs į badaujantį tėvą, jis irgi nieko neima į burną! 

Būtent dėl šios priežasties po skyrybų Zajoncui buvo leista 
matytis su sūnumi tik kartą per tris savaites, be to, pasimatymai 
negalėjo trukti ilgiau negu vieną savaitgalį. Ir Masačusetse dar 
šnekama apie skyrybas abiejų pusių sutikimu! (Volingfordas vi- 
sada sakė, jog tai jo mėgstamas oksimoronas.) 

Iš tikrųjų daktaras Zajoncas graužėsi dėl mylimo sūnaus apeti- 
to sutrikimo ir ieškojo kokių nors medicininių ar praktinių būdų 
jam išgydyti. (Hildred nelabai norėjo ir pripažinti, kad iš pažiū- 
ros užsibadėjusiam jos vaikui kažkas negerai.) Berniukas buvo 
vardu Rudis; kas trečią savaitgalį, svečiuodamasis pas tėvą, jis ma- 
tydavo savotišką spektaklį: daktaras Zajoncas nenorom susikimš- 


davo į skrandį kalnus maisto, kurį paskui slapčia, labai tyliai iš- 

vemdavo. Tačiau kad ir kaip tėvas stengėsi rodyti gerą pavyzdį, 
Rudis beveik nieko nevalgė. 

Vienas vaikų gastroenterologas sakė, jog reikia daryti diagnos- 
tinę operaciją ir pažiūrėti, ar nepažeista gaubtinė žarna. Kitas 
išrašė kažkokio sirupo, visiškai nevirškinamo cukraus tirpalo, kuris 
veikė kaip diuretikas. Trečias pareiškė manąs, kad Rudis tą savo 
nenorą valgyti išaugs; tai buvo vienintelė gastroenterologo nuo- 
monė, su kuria sutiko ir daktaras Zajoncas, ir jo buvusi žmona. 

Kaip tik tuo laiku Zajonco namuose gyvenusi šeimininkė pasi- 
prašė atleidžiama iš darbo — ji tiesiog negalėjo žiūrėti, kiek maisto 
išmetama kas trečią pirmadienį. Kadangi Irma, naujoji Zajonco 
namų šeimininkė, įsižeisdavo vadinama namų šeimininke, Zajon- 
cas nusprendė, kad ji bus jo „asistentė“, nors tai merginai nereikė- 
jo daryti beveik nieko daugiau, tik tvarkyti kambarius ir skalbti. 
Tiesa, ji dar privalėjo kasdien išrankioti iš kiemo šunų išmatas — tai 
turbūt labiausiai gadino jai nuotaiką: tas šlykštus rusvo popieriaus 
maišelis, vaikiška lakroso lazda, kuria ji taip ir neišmoko vikriai 
darbuotis, ir apskritai žmogų žeminanti užduotis. 

Irma buvo nelabai graži, tvirto sudėjimo mergina, jau bebai- 
gianti trečią dešimtį; ji nė nenujautė, kad dirbdama „medicinos 
daktaro“, kaip vadino Zajoncą, namuose turės šitaip žemintis ir 
kovoti su viską dergiančiais Bretlio gatvės šunimis. 

Dar labiau daktaras Zajoncas jos jausmus užgavo pamanęs, kad 
ji — neseniai į Jungtines Valstijas atvykusi imigrantė ir kad anglų 
jai nėra gimtoji kalba. Iš tikrųjų anglų kalba Irmai buvo ne tik 
gimtoji, bet ir vienintelė, kurią ji mokėjo, o nesusipratimas kilo 
tik todėl, kad Zajoncas keletą kartų atsitiktinai nugirdęs nesu- 
prato, ką ji proverksmiais kažkam sako telefonu. 

Irma turėjo telefoną savo miegamajame šalia virtuvės ir apy- 
nakčiais ilgai kalbėdavosi su motina ar kuria nors iš seserų — kaip 
tik tada, kai daktaras Zajoncas vizituodavo šaldytuvą. (Plonas kaip 
skalpelis chirurgas užkandžiaudavo tik žaliomis morkomis, ku- 
rias laikė šaldytuve, dubenyje su tirpstančiu ledu.) 

Zajoncui atrodė, kad Irma šneka kažkokia užsienio kalba. Jis, 


žinoma, negalėjo gerai girdėti be perstojo triaukšdamas žalias mor- 

kas, juo labiau kad visame name kurtinamai čirpė narveliuose 
laikomi paukščiai, bet pagrindinė jo apsirikimo priežastis buvo 
ta, kad Irma, kalbėdama su motina ar seserimis, visada isteriškai 
verkdavo. Ji su menkiausiomis smulkmenomis pasakodavo, ko- 
kia jaučiasi pažeminta ir kaip daktaras Zajoncas jos nevertina. 

Irma buvo gera virėja, tačiau daktaras retai kada valgydavo įpras- 
tus pietus ar vakarienę. Ji mokėjo ir siūti, bet Zajoncas savo kos- 
tiumus bei chirurgo aprangą nešdavo taisyti į cheminę valyklą; 
taigi Irmai dažniausiai likdavo tik prakaituoti drabužiai, kuriais 
apsirengęs jis bėgiodavo. Zajoncas bėgiodavo rytais (kartais dar 
neprašvitus) prieš pusryčius ir vakarais (dažnai jau sutemus), kai 
baigdavo visus darbus. 

Jis buvo vienas iš tų liesų penktą dešimtį pradėjusių vyriškių, 
kurie nuolat risnoja Čarlso upės pakrantėmis tarsi lenktyniauda- 
mi su Memorial Draivo apylinkėse bėgiojančiais ir vaikštinėjan- 
čiais studentais. Ir sniegui sningant, ir drebiant šlapdribai, ir per 
vasaros karščius, — netgi kai trankydavosi perkūnija, — sudžiūvė- 
lis plaštakos chirurgas vis bėgo ir bėgo. Penkių pėdų ir vienuoli- 
kos colių ūgio daktaras Zajoncas svėrė tik šimtą trisdešimt pen- 
kis svarus. 

Maždaug šimtą penkiasdešimt svarų sverianti penkių pėdų ir 
šešių colių ūgio Irma buvo įsitikinusi, kad jo nekenčia. Būtent 
apie tai, kaip Zajoncas ją įžeidinėja, ji kūkčiodama naktimis ir 
pasakodavo motinai bei seserims telefonu, o plaštakos chirur- 
gas, girdėdamas jos litanijas, galvojo: „Čekė? Lenkė? Lietuvė?“ 

Kai daktaras Zajoncas paklausė, iš kur ji kilusi, Irma pasipikti- 
nusi atšovė: 

— Iš Bostono! 

„Puikiai pasakė“, — padarė išvadą Zajoncas. Nėra didesnių pat- 
riotų už dėkingus imigrantus iš Europos. Daktaras Zajoncas nuo- 
širdžiai pagyrė Irmą už tai, kad ji „palyginti“ gerai kalba angliš- 
kai; Irma tąnakt visai užsisriūbavo, šnekėdama telefonu. 

Irma nieko nesakvdavo apie maistą, kurio daktaras prisipirk- 
davo kas trečią penktadienį, o daktaras neaiškindavo, kodėl kas 


trečią pirmadienį liepia tą maistą išmesti. Viskas būdavo tiesiog 

sukrauta ant virtuvės stalo — nė nepaliestas viščiukas, neprapjau- 
tas kumpis, vaisiai ir daržovės, aptirpę ledai. Šalia gulėdavo maši- 
nėle parašytas raštelis: „IŠMESKITE“. Štai taip. 

Irmai atrodė, jog tai susiję su daktaro Zajonco bjaurėjimusi 
šunų išmatomis. Ji neįtikimai naiviai manė, kad jis jaučia malo- 
numą ką nors išmesdamas. Irma žinojo toli gražu ne viską. Netgi 
iš ryto ar vakare eidamas pabėgioti, Zajoncas pasiimdavo lakroso 
lazdą — ilgesnę, ne vaikišką — ir risnodamas laikydavo ją taip, 
tarytum tinklelyje neštųsi kamuolį. 

Zajonco namuose lakroso lazdų netrūko. Be iš pažiūros žaisli- 
nės Rudžio lazdelės, ten dar buvo daugybė ilgiau ar trumpiau 
naudotų, aplūžusių lazdų suaugusiems. Daktaras tebeturėjo ir savo 
apdaužytą medinę Dijerfildo laikų lazdą. Ji atrodė kaip koks gin- 
klas — sudriskusiu ir visaip suraišiotu žaliaminės odos tinkleliu, 
apvyniota nešvaria lipniąja juosta, aplipusi purvais. Tačiau įgudu- 
siose daktaro Zajonco rankose senoji lazda atgydavo, ir neuras- 
tenijos kamuojamas plaštakos chirurgas vėl mosuodavo ja taip 
pat energingai kaip seniau, kai buvo nepakankamo svorio, bet 
šiaip puikus ir prityręs vidurio žaidėjas. 

Daktaras Čarlzo pakrantėmis bėgiodavo savo medinę lakroso 
lazdą parengęs kovai — kaip kareivis šautuvą. Daugelis Kembri- 
džo irkluotojų ne kartą matė skersai valties prašvilpiančias šunų 
išmatas, o vienas iš Zajonco studentų, buvęs Harvardo lenktyni- 
nės aštuonvietės vairininkas, sakė vos spėjęs pasilenkti, kad iš- 
vengtų tiesiai į galvą nutaikytos spiros. 

Daktaras Zajoncas neprisipažino taikęsis į vairininką. Jis tik 
norėjęs apvalyti Memorial Draivą nuo šunų išmatų, todėl lakro- 
so lazda ėmęs jas nuo žemės ir mėtęs į Čarlzo upę. Tačiau buvęs 
vairininkas ir medicinos studentas po tokio įsimintino pirmo su- 
sitikimo nepatikliai žiūrėjo į kuoktelėjusį vidurio žaidėją, be to, 
ir kiti irkluotojai bei vairininkai tvirtino, kad Zajoncas meistriš- 
kai susemia šunų išmatas į lakroso lazdos tinklelį ir svaido į juos. 

Reikėtų žinoti, kad buvęs Dijerfildo vidurio žaidėjas kadaise 
įmušė du įvarčius iki tol niekieno nenugalėtai Andoverio komandai 


ir du kartus po tris įvarčius Ekseteriui. (Zajonco neprisiminė nė 

vienas komandos draugas, tačiau tikrai nebuvo pamiršę kai kurie 
varžovai. Ekseterio vartininkas jį apibūdino trumpai ir aiškiai: 
„Nikas Zajoncas mušdavo bjauriai“.) 

Daktaro Zajonco kolegos iš „Schatzman, Gingeleskie, Men- 
gerink £ Associates“ buvo girdėję jį viešai sakant, jog „tik visiški 
kvailiai sportuoja atbuli“, ir galėjo paliudyti, kad jis niekina ir- 
kluotojus. Na ir kas? Juk nuolat persistengiantys darbštuoliai daž- 
nai būna keistoki! 

Namas Bretlio gatvėje skardėjo nuo mažųjų giesmininkų čiul- 
besio kaip koks miškingas slėnis. Ant išsikišusių pusapvalių val- 
gomojo langų juodais dažais buvo išpurkšti dideli X formos kry- 
žiai, kad paukščiai nesitrenktų į stiklus, todėl Zajonco buveinė 
atrodė nusiaubta vandalų. Virtuvėje gulėjo sveikstanti karetaitė 
lūžusiu sparneliu — atskirame narvelyje, kuriame neseniai nusi- 
baigė Irmos vis garsiau apverkiamas kakliuką susilaužęs svirbelis. 

Iš paukščių narvelių byrančio lesalo šlavimas buvo vienas iš 
nepabaigiamų Irmos darbų; nors ji nuoširdžiai stengėsi, naktį į 
Zajonco namus įsilaužę vagys būtų labai pasigailėję, nes visur po 
kojomis traškėjo grūdai. Bet Rudžiui paukščiai patiko, — pusba- 
džiaujančiam vaikui motina neleido laikyti jokio gyvūno, — o Za- 
joncas būtų gyvenęs ir paukštidėje, kad tik Rudis jaustųsi laimin- 
gas ir valgytų. 

Tačiau Hildred atrodė nusiteikusi ir toliau kankinti buvusį vy- 
rą; jai nepakako to, kad Zajoncas su sūnumi praleidžia tik dvi 
dienas ir tris naktis per mėnesį. Taigi manydama, jog sugalvojo, 
kaip dar galėtų apkartinti jų pasimatymus, ji galiausiai įtaisė Ru- 
džiui šunį. 

— Bet turėsi laikyti jį pas tėvą, — pasakė Hildred šešiamečiui 
sūnui. — Čia jis negyvens. 

Maišytos veislės šunėkas, gautas iš kažkokios gyvūnų prieglau- 
dos, buvo kilniaširdiškai pavadintas „pusiau labradoru“. „Gal to- 
dėl, kad pusiau juodas?“ — galvojo Zajoncas. Iš tikrųjų tai buvo 
sterilizuota kalė, maždaug dvejų metų amžiaus, iš pažiūros bai- 
laus snukio, žemesnė ir stambesnė už grynakraujus labradorus 


retriverius. Minkšta viršutinė jos lūpa karojo uždribusi ant apati- 

nio žandikaulio, panašiai kaip skalikų, o greičiau ruda negu juo- 
da kakta buvo raukšlėta, lyg ji nuolat raukytųsi. Kalė vaikščioda- 
vo neatitraukdama nosies nuo žemės, dažnai užmindavo sau ant 
ausų; stora jos uodega trūkčiojo kaip kokio pointerio. (Hildred 
tą niekam nereikalingą mišrūnę ir išsirinko tikėdamasi, jog tai 
paukštšunis.) 

— Medėją nužudys, jeigu mes jos neimsime, tėti, — labai rimtai 
pasakė tėvui Rudis. 

— Medėją... — pakartojo Zajoncas. 

Veterinarų žodžiais tariant, Medėjai buvo būdinga tam tikra 
„mitybos indiskrecija“; ji rijo visokius pagalius, batus, akmenis, 
popierių, metalą, plastiką, teniso kamuoliukus, vaikų žaislus ir 
savo išmatas. (Tai jau tikrai labradorų bruožas!) Kaip tik todėl, 
kad ji rijo išmatas, — ne tik savo, bet ir kitų šunų, — buvę jos 
šeimininkai ir išmetė ją į gatvę. 

Hildred pranoko pati save, suradusi mirčiai pasmerktą šunį, 
kurio įpročiai neabejotinai turėjo galutinai išvaryti jau ir taip apy- 
kvailį jos buvusį vyrą iš proto. Pavadinti Medėją mitinės kerėto- 
jos, nužudžiusios savo vaikus, vardu atrodė tiesiog neįtikimai puiki 
mintis. Jeigu ėdrioji „pusiau labradorė“ būtų atsivedusi šuniukų, 
ji būtų surijusi ir juos. 

Hildred vos nesprogo iš apmaudo, kai sužinojo, jog Zajoncas 
myli tą kalę. Medėja šunų išmatų ieškojo taip pat uoliai kaip ir jis 
pats — juodu buvo giminingų sielų, — o Rudis dabar turėjo šunį, 
su kuriuo galėjo žaisti, todėl dar labiau džiaugėsi viešnagėmis pas 
tėvą. 

Kad ir ką sakytume, garsenybių chirurgas Nikolas M. Zajon- 
cas visų pirma buvo su vaiko motina išsiskyręs tėtis. Irmą sujau- 
dino daktaro Zajonco meilė sūnui — iš pradžių ji dėl to jautėsi 
prislėgta, o paskui džiūgavo. Pačios Irmos tėvas, motiną palikęs, 
kai Irma dar nebuvo gimusi, nesistengė palaikyti ryšių nei su ja, 
nei su jos seserimis. 

Vieną pirmadienio rytą, kai Rudis išvyko pas motiną, Irma 
nusprendė darbo dieną pradėti nuo vaiko kambario tvarkymo. 


Tris savaites, kol berniuko nebūdavo, jo kambarys tviskėdavo švara 

kaip kokia šventovė; iš esmės tai ir buvo šventovė, Irma dažnai 
ten užtikdavo pamaldžiai sėdintį Zajoncą. Nusmurgėlė kalė irgi 
veržėsi į Rudžio kambarį. Atrodė, kad Medėja ilgisi berniuko taip 
pat kaip Zajoncas. 

Tačiau tą rytą Irma baisiausiai nustebo, pamačiusi Zajoncą nuo- 
gą miegantį išvažiavusio sūnaus lovoje. Daktaro kojos kyšojo ko- 
jūgalyje, antklodė buvo nublokšta į šalį; Zajoncui, matyt, pakako 
šešiasdešimt svarų sveriančio šuns skleidžiamos šilumos. Medėja 
gulėjo prisispaudusi plaštakos chirurgui prie krūtinės, uždėjusi 
snukį jam ant kaklo, o vieną leteną — ant pliko peties. 

Irma išpūtė akis. Ji pirmą kartą niekieno netrukdoma žiūrėjo 
į nuogą vyrą. Buvęs vidurio žaidėjas, beje, visada labiau stebėjosi 
negu įsižeisdavo dėl to, kad moterų nė kiek netraukė puikiai už- 
grūdintas jo kūnas; iš tiesų nieku gyvu negalėjai sakyti, kad Za- 
joncas nepatrauklus, bet visiškas jo pamišimas buvo taip pat aiš- 
kiai matomas kaip ir skeletas. (Tai ne taip krito į akis, kai Zajon- 
cas miegojo.) 

Kolegos ir šaipėsi iš apie plaštakų persodinimą nuolat šnekan- 
čio chirurgo, ir jam pavydėjo. Jis kaip velnio apsėstas bėgiojo, 
beveik nieko nevalgė, kraustėsi iš proto dėl paukščių ir dar žavė- 
josi nesveikais nervingo šunėko mitybos įpročiais. Be to, jis ne- 
žmoniškai kankinosi dėl retai matomo sūnaus. Tačiau viską nu- 
stelbė tai, ką Irma įžvelgė spoksodama į daktarą Zajoncą tą pir- 
madienio rytą. Ji staiga suvokė, kaip pasiaukojamai jis myli savo 
vaiką, — ne tik jis, bet ir šuo. (Netikėtai suskydusią Irmą sujaudi- 
no ir Medėja.) 

Irma nebuvo mačiusi Rudžio. Ji savaitgaliais nedirbdavo, to- 
dėl žinojo tik tiek, kiek galėjo suprasti iš nuotraukų, kurių po 
kiekvieno daktaro dievinamo sūnelio apsilankymo namuose at- 
sirasdavo vis daugiau. Nors Irma seniai jautė, kad Rudžio kam- 
barys — savotiška šventovė, ji nesitikėjo išvysti Zajonco ir Medė- 
jos, apsikabinusių berniuko lovoje. „O, kad mane kas taip mylė- 
tų!“ — pagalvojo Irma. 

Kaip tik tada, tą pačią akimirką, Irma įsimylėjo neabejotiną 
daktaro Zajonco sugebėjimą mylėti, — na ir kas, kad gerasis dak- 

taras niekaip nebuvo parodęs sugebėjimo mylėti ją! Irma iškart 
tapo Zajonco verge — nors jis dar ilgai to nepastebėjo. 

Tą praregėjimo akimirką Medėja atmerkė savigailos kupinas 
akis ir kilstelėjo sunkią galvą; nuo nukarusios jos lūpos plona gija 
dryko seilės. Irmai, net paprasčiausiuose dalykuose nuolat įžiū- 
rinčiai pranašingus ženklus, šuns seilės pasirodė perlų spalvos. 

Irma matė, jog tuoj pabus ir Zajoncas. Daktaro strypas storu- 
mo buvo kaip jo riešas, o ilgumo... na, pasakysime tik tai, kad, 
kaip tokio lieso vyriškio, Zajonco įnagis atrodė įspūdingas. Taigi 
Irma nusprendė sulieknėti. 

Tas jos sprendimas buvo toks pat netikėtas kaip ir staiga įsižie- 
busi meilė daktarui Zajoncui. Dramblota mergina, kone dvide- 
šimčia metų jaunesnė už išsiskyrusį daktarą, vos spėjo prieš jam 
pabundant išsverdėti į koridorių. Kad Zajoncas išgirstų, jog ji 
netoliese, Irma pašaukė šunį. Medėja nenorom išėjo iš Rudžio 
kambario; nusiminusi kalė iš pradžių nustebo, bet netrukus jau 
vizgino uodegą, kai Irma ėmė meiliai prausti ją po dušu. 

„Viskam yra tikslas“, — galvojo šiaip jau primityvoka mergina. 
Ji prisiminė, kokia anksčiau buvo nelaiminga, ir suprato, jog tas 
šuo — jos kelias į daktaro Zajonco širdį. 

— Eikš, meilute, eikš pas mane, — išgirdo Zajoncas savo namų 
šeimininkės-asistentės balsą. — Šiandien valgysim tik sveiką maistą! 

Kaip jau sakėme, Zajonco kolegos toli gražu neprilygo jam 
meistriškumu; jie būtų dar labiau jam pavydėję ir jo nekentę, 
jeigu kitose srityse nebūtų jautęsi už jį pranašesni. Nuotaiką jiems 
kėlė tai, kad bebaimis jų vadas atrodė visai pakvaišęs iš meilės 
savo nelaimingam, akyse nykstančiam sūnui. Argi nenuostabu, 
kad iš meilės Rudžiui geriausias Bostono plaštakos chirurgas dieną 
naktį gyvena su išmatas ėdančiu šunimi? 

Iš daktaro Zajonco pavaldinių pusės ne tik negražu, bet ir žiauru 
buvo džiaugtis šešiamečio berniuko nelaime; be to, gerojo plaš- 
takos chirurgo kolegos šiek tiek klydo manydami, kad vaikas 
„nyksta“. Rudis buvo kimšte prikimštas vitaminų, prigirdytas apel- 
sinų sulčių; jis dar gėrė vaisių kokteilius (daugiausia šaldytų braš- 
kių ir trintų bananų) ir kasdien sugrauždavo po obuolį ar kriau- 

šę. Jis valgė plaktą kiaušinienę su skrudinta duona, netgi agur- 
kus, bet tik su pomidorų padažu. Tiesa, Rudis nė į burną neėmė 
nei pieno, nei mėsos, nei Žuvies, nei sūrio, tačiau kartais atsargiai 
paragaudavo jogurto, jeigu jame nebūdavo gumulėlių. 

Rudis iš tikrųjų per mažai svėrė, bet reikėjo tik priversti jį kas- 
dien bent kiek pasimankštinti arba nors truputį pagerinti jo mi- 
tybą, ir jis būtų atrodęs kaip visi berniukai. Jis buvo nepaprastai 
mielas vaikas — ne šiaip „geras berniukas“, o tikras sąžiningumo 
ir geranoriškumo pavyzdys. Bėda tik ta, kad Rudžiui protą nuo- 
dijo motina, kuriai beveik pavyko nuteikti jį prieš tėvą. Hildred 
juk ištisas tris savaites „auklėdavo“ itin jautrų šešiametį, o Za- 
joncas kas trečią savaitgalį turėdavo vos keturiasdešimt aštuonias 
valandas blogai jos įtakai neutralizuoti. Puikiai žinodama, kad Za- 
joncas žavisi intensyvia mankšta, Hildred Rudžiui uždraudė po 
pamokų žaisti futbolą ar čiuožinėti ant ledo — taigi vaikas, užuot 
sportavęs, žiūrėdavo videofilmus. 

Hildred, kuri per keletą santuokos su Zajoncu metų vos galo 
negavo besiliesindama, dabar nevaržomai storėjo. Ji sakė, jog da- 
rosi „moteriškesnė“; vien apie tai pagalvojęs jos buvęs vyras im- 
davo žiaukčioti. 

Tačiau skaudžiausia buvo tai, kad motina Rudį bemaž įtikino, 
jog tėvas jo nemyli. Hildred pasimėgaudama Zajoncui pareiškė, 
kad berniukas iš susitikimų su juo visada grįžta nusiminęs; jai, 
žinoma, nė į galvą neatėjo, jog taip yra todėl, kad grįžusį Rudį 
pati tiesiog užgraužia. 

— Ar ten buvo kokia moteris? Ar matei moterį? — klausinėda- 
vo Hildred. (Ten būdavo tik Medėja ir paukščiai.) 

Kai vaiko nematai ištisas savaites, labai norisi jam ką nors pa- 
dovanoti; bet kai tik Zajoncas Rudžiui ką nupirkdavo, Hildred 
berniukui sakydavo, jog tėvas dovanomis mėgina palenkti jį į sa- 
vo pusę; arba jos pokalbis su sūnumi būdavo maždaug toks: 

— Ką jis tau nupirko? Riedučius! Kaip tik jų tau ir reikia — jis, 
matyt, nori, kad prasiskeltum galvą! Ir tikriausiai neleido žiūrėti 
televizoriaus? Dievaži, jis su tavimi būna tik dvi dienas ir tris nak- 


tis — maniau, kad mėgins įsigerinti. Galėtų ir labiau pasistengti! 

Tačiau didžiausias keblumas, be abejo, ir buvo tas, kad Zajon- 
cas persistengdavo. Pirmą pasimatymo parą berniukas tiesiog ne- 
galėdavo atsitokėti, priblokštas karštligiškos tėvo energijos. 

Medėja, sulaukusi Rudžio, šėldavo iš džiaugsmo taip pat kaip 
Zajoncas, bet vaikas — bent jau palyginti su džiūgaujančiu šuni- 
mi — atrodydavo gana apatiškas, ir nors iš pirmo žvilgsnio galėjai 
matyti, jog mylintis tėvas labai stengėsi, kad sūnus kuo geriau 
praleistų laiką, Rudis Zajoncui būdavo atvirai priešiškas. Prisi- 
klausęs motinos kalbų, kad tėvas jo nemyli, tačiau nepastebėjęs 
nė menkiausio tos nemeilės pasireiškimo, Rudis kiekvieno pasi- 
matymo pradžioje jausdavosi visiškai sutrikęs. 

Vis dėlto vienas žaidimas Rudžiui patikdavo, netgi tais nykiais 
penktadienių vakarais, kai daktaras Zajoncas su skaudama širdi- 
mi mėgindavo kaip nors prakalbinti vienintelį savo vaiką. Zajon- 
cas tėviškai didžiavosi pats sugalvojęs tą žaidimą. 

Ir nuolat besikartojančias šešiamečio berniuko meilės paieš- 
kas, ir daktaro Zajonco sugalvotą žaidimą galima buvo pavadinti 
„Didžiosiomis ieškynėmis“, nors nei tėvas, nei sūnus nesuko sau 
galvos dėl žaidimo pavadinimo. Pirmą kiekvieno kartu pralei- 
džiamo savaitgalio vakarą juodu tik tą žaidimą ir žaisdavo. 

Abu paeiliui slėpdavo virtuvinį laikroduką, visada tik svetai- 
nėje, visada nustatytą taip, kad suskambėtų po vienos minutės. 
Pasakymas „slėpdavo“ gal nevisiškai teisingas, nes pagal vienin- 
telę žaidimo taisyklę laikrodukas turėjo likti matomas. Nebuvo 
galima kišti jo po sofos pagalvėle ar į stalčių. (Ar apiberti lesalu 
ryškiaspalvių giesmininkų narvelyje.) Taigi laikrodukas stovė- 
davo atviroje vietoje, bet buvo toks mažas, smėlio spalvos, kad 
ne iš karto galėjai jį pastebėti, ypač daktaro Zajonco svetainėje, 
kaip ir kiti seno namo Bretlio gatvėje kambariai, paskubomis — 
pasak Hildred, „neskoningai“ — apstatytoje naujais baldais. (Ge- 
resnius senuosius Hildred buvo išsivežusi.) Prie apmušalų ne- 
derančiomis užuolaidomis dekoruota, baisiausiai užgriozdinta 
svetainė atrodė taip, tarsi joje būtų gyvenusios ir išmirusios 
trys ar keturios Zajoncų kartos ir niekas niekada nebūtų iš- 


mesta. 

Tokiame kambaryje nebuvo sunku paslėpti į akis nekrentantį 
laikroduką atviroje vietoje. Rudžiui tik retkarčiais pavykdavo jį 
rasti per minutę prieš jam suskambant, o Zajoncas, — didžiau- 
siam sūnaus džiaugsmui, — net ir pastebėjęs laikroduką per de- 
šimt sekundžių, niekada jo nerasdavo, kol nesibaigdavo nustaty- 
tas laikas. Tada Zajoncas apsimesdavo, kad labai nusivylė, o Ru- 
dis juokdavosi. 

Be paprasto, bet malonaus žaidimo su virtuviniu laikroduku, 
tėvą ir sūnų dar džiugino vienas netikėtas atradimas. Tai buvo 
skaitymas balsu — išties neišsenkamas skaitymo džiaugsmas, — o 
knygos, kurias daktaras Zajoncas nusprendė perskaityti Rudžiui, 
buvo kaip tik tos, kurios vaikystėje labiausiai patiko jam pačiam: 
Stiuartas Litlis ir Šarlotės voratinklis, abi E. B. Vaito. 

Rudžiui tokį įspūdį padarė Vilburis, paršiukas iš Šarlotės vora- 
tinklio, kad jis ir Medėją panoro vadinti nebe Medėja, o Vilburiu. 

— Čiagi berniuko vardas, — atkreipė jo dėmesį Zajoncas, — o 
Medėja juk mergaitė. Bet gal tai ir nesvarbu. Gali vadinti ją Šar- 
lote, jei nori. Šarlotė — mergaitės vardas. 

— Bet Šarlotė miršta, — tarė Rudis. (Šarlotė yra vorė.) — Aš ir 
taip bijau, kad Medėja gali numirti. 

— Medėja dar ilgai nemirs, Rudi, — patikino sūnų Zajoncas. 

— Mamytė sako, kad tu gali ją užmušti, nes kartais supyksti ir 
nesivaldai. 

— Pažadu, kad niekada neužmušiu Medėjos, Rudi, — pasakė 
Zajoncas. — Niekada ant jos nesupyksiu. 

(Galima buvo suprasti, kaip menkai Hildred pažinojo Zajon- 
cą; tai, kad jis niršo dėl šunų išmatų, dar nereiškė, kad pyksta ant 
šunų!) 

— Pasakyk man dar kartą, kodėl ją pavadino Medėja, — paprašė 
berniukas. 

Ne taip jau lengva pasakoti graikų legendą apie Medėją šešerių 
metų vaikui — pamėginkite paaiškinti, kas yra kerėtoja. Ta dalis, 
kurioje Medėja padeda savo vyrui, Jasonui, pagrobti aukso kailį, 
dar suprantama, palyginti su tuo, ką ji padaro savo vaikams. „Koks 
kvailys galėjo pavadinti šunį Medėja?“ — galvojo daktaras Zajoncas. 

Per šešis po skyrybų praėjusius mėnesius Zajoncas buvo per- 
skaitęs daugybę vaikų psichiatrų parašytų knygų apie tai, kokių 
sunkumų patiria išsiskyrusių tėvų vaikai. Visur buvo pabrėžiama, 
jog labai svarbu, kad tėvai turėtų humoro jausmą, o plaštakos 
chirurgas kaip tik to jausmo ir neturėjo. 

Noras paišdykauti daktarui Zajoncui užeidavo tik tada, kai jis 
lakroso lazda užkabindavo šuns išmatas. Beje, Dijerfilde Zajon- 
cas ne tik žaidė lakroso komandoje, bet ir dainavo sutartines kaž- 
kokiame klube. Nors dabar jis dainuodavo tik dušo kabinoje, 
nuotaika jam nejučia pakildavo visada, kai prausdavosi su Ru- 
džiu. Prausimasis duše kartu su tėčiu buvo dar viena pramoga iš 
trumpo, bet vis ilgėjančio Rudžio mėgstamų užsiėmimų sąrašo. 

Pagal Rudžio darželyje išmoktos dainos „Aš esu upė“ melodi- 
ją — Rudis, kaip ir dauguma vienturčių, mėgo dainuoti — dakta- 
ras Nikolas M. Zajoncas staiga užtraukė: 


Aš esu Medėja, 
Ėdu savo kakiukus. 
Šenų senovėj 


Nužudžiau savo vaikus! 


— Ką? — nustebo Rudis. — Padainuok dar kartą! 

(Jie jau buvo kalbėjęsi apie senovę.) 

Kai tėvas vėl padainavo savo sukurtą dainelę, Rudis prapliupo 
juoktis. Skatologinis humoras labai patinka šešiamečiams. 

— Tik žiūrėk, kad neišgirstų mamytė, — perspėjo Rudį tėvas. 
Dabar jie turėjo paslaptį; tai irgi buvo žingsnelis suartėjimo link. 

Po kurio laiko iš pradžių vieną, paskui kitą Stiuarto Litlio eg- 
zempliorių Rudis pasiėmė į namus, bet Hildred berniukui jų ne- 
skaitė; negana to, ji abi knygas išmetė. Tačiau tik užklupęs moti- 
ną metančią į šiukšlių dėžę Šarlotės voratinklį Rudis viską papasa- 
kojo tėvui; tai dar labiau juos suartino. 

Kiekvieną kartu leidžiamą savaitgalį Zajoncas Rudžiui perskai- 
tydavo arba visą Stiuartą Litlį, arba Šarlotės voratinklį. Berniukui 
neatsibosdavo klausytis tų istorijų. Jis kaskart apsiverkdavo, kai 

mirdavo Šarlotė, ir garsiai juokdavosi, kai Stiuartas sudaužydavo 
nematomą dantų gydytojo automobilį. Įsinorėjęs gerti, Rudis, 
kaip ir Stiuartas, sakydavo, kad jį „baisiai troškina“. (Pirmą kartą 
vaikas, be abejo, tėvo paklausė, ką reiškia „troškina“.) 

Tuo tarpu siaurapročiai daktaro Zajonco kolegos, nors jam ne- 
blogai sekėsi kovoti su Hildred įtaka Rudžiui, — berniukas jau 
buvo beveik įsitikinęs, jog tėvas jį myli, — ir toliau manėsi esą 
pranašesni už garsųjį plaštakos chirurgą vien dėl tariamai nelai- 
mingo ir blogai maitinamo jo šešerių metų sūnaus. 

Iš pradžių kolegos į Zajoncą iš aukšto žiūrėjo ir dėl Irmos. Jų 
manymu, tik visiškas nevykėlis galėjo pasirinkti tokią namų šei- 
mininkę; bet kai Irma ėmė tiesiog neatpažįstamai keistis, jie iš- 
kart atkreipė į ją dėmesį — gerokai anksčiau už patį Zajoncą. 

Tai, kad daktaras Zajoncas gana ilgai nepastebėjo, kaip pasi- 
keitė Irma, buvo dar vienas jo nuprotėjimo ir apakimo įrody- 
mas. Mergina numetė dvidešimt svarų, pradėjo lankytis sporto 
salėje. Ji kasdien nubėgdavo po tris mylias — ir ne tik ristele. 
Naujasis jos garderobas gal ir nebuvo labai skoningas, tačiau vy- 
kusiai paryškino figūrą. Irma negalėjo staiga pasidaryti graži, bet 
savo kūną ji ištobulino. Hildred net paskleidė gandą, kad buvęs jos 
vyras susitikinėja su striptizo šokėja. (Penktą dešimtį einančios 
išsiskyrėlės paprastai negarsėja geraširdišku požiūriu į puikiai su- 
dėtas dvidešimt kelerių metų merginas.) 

Nepamirškite, kad Irma buvo įsimylėjusi. Jai nerūpėjo gan- 
dai. Vieną naktį ji nuoga stypseno antro aukšto koridoriumi. Bu- 
vo sumąsčiusi, jeigu Zajoncas dar nemiegos ir pamatys ją be dra- 
bužių, apsimesti lunatike, kažkokios jėgos atvesta prie jo kamba- 
rio. Irma troško, kad daktaras Zajoncas pamatytų ją nuogą, — 
atsitiktinai, žinoma, — nes buvo ne tik nuostabiai išmankštinusi 
savo kūną, bet ir išsiugdžiusi nepalaužiamą pasitikėjimą jo grožiu. 

Tačiau tyliai stypsendama pro uždarytas daktaro miegamojo 
duris, Irma suglumusi stabtelėjo, nes jai pasigirdo, kad Zajoncas 
meldžiasi. Dievą netikinčiai Irmai meldimasis atrodė įtartina, ne- 
moksliška, plaštakos chirurgui visiškai netinkama veikla. Mergi- 


na dar pastovėjo prie daktaro durų ir lengviau atsiduso supratusi, 

kad Zajoncas nesimeldžia, — jis tik pamaldžiu balsu sau pačiam 
garsiai skaitė Stiuartą Litlį. 

„Atėjus vakarienės metui, pasiėmė kirvį, nukirto pienę, atsi- 
darė skardinę su mėsa ir lengvai užkando troškinto kumpio su 
pienės pienu“, — skaitė daktaras Zajoncas. 

Irma virpėjo iš meilės jam, tačiau vien nuo minties apie troš- 
kintą kumpį jai pasidarė bloga. Ji ant pirštų galų grįžo į šalia vir- 
tuvės esantį savo kambarį, pakeliui dar sustojusi prie šaldytuvo ir 
sutriauškusi keletą žalių morkų iš dubens su tirpstančiu ledu. 

Kada gi tas vienišius pagaliau ją pastebės? 

Irma valgė daug riešutų, džiovintų bei šviežių vaisių, nuolat 
užkandžiavo žaliomis daržovėmis. Jos garuose virta žuvis su im- 
biero šaknimi ir juodosiomis pupelėmis daktarui Zajoncui pa- 
darė tokį įspūdį, kad jis tiesiog apstulbino ir pačią Irmą, ir visus 
pažįstamus, netikėtai pasikvietęs pietų savo studentus. 

Zajoncas tikėjosi, kad kuris nors iš Harvardo vaikinų paskirs 
Irmai pasimatymą; ta mergina jam atrodė vieniša — kaip ir dau- 
guma studentų. Daktaras juk nežinojo, kad Irma mato tik jį. Ka- 
dangi jauniesiems medikams jis Irmą pristatė kaip savo „asisten- 
tę“, — ir kadangi ji buvo tokia kvailutė dailiu užpakaliuku, — jie 
pamanė, kad jis jau seniai ją dulkina, ir nepuoselėjo jokių vilčių. 
(Zajonco studentėms tikriausiai pasirodė, kad Irma — tokia pat 
viskam pasiryžusi pamišėlė kaip ir pats Zajoncas.) 

Tiek to. Svarbiausia, kad visiems patiko garuose virta žuvis su 
imbiero šaknimi ir juodosiomis pupelėmis, o Irma turėjo ir dau- 
gybę kitų receptų. Medėjos ėdalą ji apšlakstydavo mėsos marina- 
tu, nes viename žurnale, kurį rado dantų gydytojo kabinete, bu- 
vo skaičiusi, kad marinuotą mėsą ėdančio šuns išmatos pasidaro 
neskanios netgi pačiam šuniui. Tačiau Medėjai marinatas berods 
dar pagerino apetitą. 

Daktaras Zajoncas grūdus lauko lesykloje pabarstydavo rau- 
donaisiais pipirais; Irmai jis pasakė, jog tai atbaido voveres. Irma 
paskui mėgino barstyti raudonaisiais pipirais Medėjos išmatas. 
Nors tai gana įdomiai atrodė, ypač ant neseniai iškritusio sniego, 


šunį pipirai glumino tik iš pradžių. 


48 JOHN IRVING 


Be to, toks šuns paliktų krūvelių išrvškinimas jo kieme nepa- 
tiko daktarui Zajoncui. Jis žinojo daug paprastesnį — ir sportiš- 
kesnį — būdą, kaip neleisti Medėjai ėsti savo išmatų. Daktaras 
pripuldavo prie jų pirmas, su lakroso lazda. Dažniausiai sudėda- 
vo spiras į rusvo popieriaus maišelį, kurį nuolat turėdavo po ran- 
ka, nors Irma keletą kartų matė jį besitaikantį į voveres, tupin- 
čias medžiuose kitoje Bretlio gatvės pusėje. Nė vienos voverės 
Zajoncas nekliudė, tačiau energingas jo mostas kaskart sujaudin- 
davo Irmą iki sielos gelmių. 

Kol kas niekas nežinojo, ar tai merginai, — pasak Hildred, „Niko 
šokėjai“, — pavyks rasti kelią į Zajonco širdį; be to, jo kolegoms iš 
„Schatzman, Gingeleskie, Mengerink ė Associates“ rūpėjo ir kas 
kita: buvo aišku, kad anksčiau ar vėliau dar nė penkiasdešimties 
nesulaukusio daktaro Zajonco pavardę reikės įrašyti į didžiausio 
Bostono plaštakos chirurgijos centro pavadinimą. Netrukus kli- 
nika turėjo vadintis „Schatzman, Gingeleskie, Mengerink, Zajac 
Š. Associates“. 

Nemanykite, jog tai neerzino klinikai vardą davusio Šacmano, 
nors jis ir buvo išėjęs į pensiją. Taip pat nemanykite, jog dėl to 
nesiuto dar nemiręs vienas iš dviejų brolių Gingeleskių. Seniau, 
kai buvo gyvas ir antrasis, klinika vadinosi „Schatzman, Ginge- 
leskie 8 Gingeleskie“ — dar prieš Mengerinką. (Daktaras Zajon- 
cas kažkam buvo sakęs, kad Mengerinkas, ko gero, nepagydytų ir 
apšerpetojusio nago.) Mengerinkas, beje, miegojo su Hildred, 
kai ji dar buvo Zajonco žmona; bet jis vis tiek pyko ant Zajonco 
dėl skyrybų, nors išsiskirti sumanė pati Hildred. 

Zajoncas nė nenutuokė, kad buvusi jo žmona užsibrėžė tikslą 
išvesti iš proto ir daktarą Mengerinką. Tai, kad Zajonco pavardė 
netrukus turėjo būti įrašyta po Mengerinko ir garsiosios chirur- 
gijos klinikos blankuose, ir iškaboje, pastarajam atrodė žiaurus 
likimo pokštas. Tačiau visi suprato, kad jeigu daktarui Zajoncui 
pavyks pirmoji šalyje plaštakos persodinimo operacija, jie galės 
tik melstis, kad klinikos pavadinimas nebūtų pakeistas į „Zajac, 
Schatzman, Gingeleskie, Mengerink Associates“. (Visaip galė- 

jo atsitikti. Niekas neabejojo, kad Zajoncas tuoj taps jaunesniuo- 
ju Harvardo profesorių korporacijos nariu.) 

Dabar dar ir daktaro Zajonco namų šeimininkė-asistentė pa- 
virto kažin kokia žaibiškos erekcijos mašina, nors pats Zajoncas 
buvo pernelyg užsiėmęs, kad tai pastebėtų. Net senukas Šacma- 
nas, pensininkas, atkreipė dėmesį į išgražėjusią Irmą. Ką jau kal- 
bėti apie Mengerinką, kuris dukart keitė namų telefono numerį, 
kad jam neskambintų buvusi Zajonco žmona. O Gingeleskis pa- 
sakė: “Ne tik aš, bet ir mano brolis išsirinktų Irmą iš tūkstančio 
kitų“. Jis, be abejo, kalbėjo apie velionį Gingeleskį. 

Iš tikrųjų net lavonas būtų pastebėjęs ugninga moterimi tapu- 
sios Zajonco namų šeimininkės-asistentės permainą. Mergina at- 
rodė kaip striptizo šokėja, dienomis dar dirbanti asmenine tre- 
nere. Kaip Zajoncas galėjo viso to nematyti? Nenuostabu, kad 
toks žmogus neišliko nei parengiamosios mokyklos ar koledžo 
dėstytojų, nei mokslo draugų atmintyje. 

Tačiau kai daktaras Zajoncas per internetą ieškojo galimų plaš- 
takos donorų ir recipientų, kolegos iš „Schatzman, Gingeleskie, 
Mengerink 8 Associates“ nevadino jo kvailiu ir nesakė, kad, jų 
nuomone, www: needahand.com — bjaurus vaikų žaidimas. Nors dak- 
taras Nikolas M. Zajoncas laikė išmatas ėdantį šunį, garbino įžy- 
mybes, nežmoniškai liesinosi, turėjo liguistą sūnų ir, be viso to, 
dar kažkodėl nekreipė dėmesio į stangrų savo „asistentės“ užpa- 
kaliuką, plaštakos persodinimo srityje jis buvo viskam vadovau- 
jantis pionierius. 

Tai, kad geriausią Bostono plaštakos chirurgą visi laikė kažko- 
kiu belyčiu puspročiu, nebuvo svarbu vienturčiui jo sūnui. Šeše- 
rių metų berniukui juk nerūpi nei profesiniai, nei lytiniai tėvo 
sugebėjimai, ypač kai vaikas pradeda suprasti, jog tėvas jį myli. 

Jeigu jau kalbame apie pamažu užsimezgusį ryšį tarp Rudžio ir 
keistoko jo tėvo, reikia pasakyti, jog prie to prisidėjo daug kas. Ir 
paika savo išmatas ėdanti kalė, ir Zajonco patirtis Dijerfildo vyrų 
sutartinių klube, kuriame lankydamasis jis kadaise klaidingai ma- 
nė, jog moka dainuoti. (Po savaime į galvą atėjusių pirmųjų „Aš 


esu Medėja“ eilučių Zajoncas su sūnumi sukūrė dar daug kitų 

posmų, bet visi buvo tokie vaikiškai nepadorūs, kad gal geriau jų 
čia ir necituosime.) Tiesa, negalima pamiršti ir žaidimo su virtu- 
viniu laikroduku bei E. B. Vaito. 

Be to, turime bent žodžiu užsiminti ir apie tėvą su sūnumi 
suartinantį išdykavimą. Įgimtą potraukį išdykauti buvęs vidurio 
žaidėjas pirmąkart pajuto lakroso lazda paėmęs šuns išmatas ir 
švystelėjęs jas į Čarlzo upę. Iš pradžių Zajoncui nepavyko Rudžio 
sudominti lakrosu, bet po kurio laiko, vedžiodamas Medėją le- 
gendinio Čarlzo pakrantėmis, gerasis daktaras vis dėlto atkreipė 
sūnaus dėmesį į šio sporto subtilybes. 

Įsivaizduokite: kalė įtempusi pasaitėlį veržiasi į priekį, ieško 
išmatų ir velka paskui save daktarą Zajoncą. (Pagal Kembridže 
galiojančias taisykles šunis galima vedžioti tik su pasaitėliais.) Greta 
iš nekantrumo degančios „pusiau labradorės“ bėga — taip, tikrai 
bėga, tikrai mankštinasi! — šešiametis Rudis Zajoncas, atkišęs prie 
pat žemės nuleistą vaikišką lakroso lazdą. 

Paimti šuns išmatas į lakroso lazdos tinklelį daug sunkiau, juolab 
kai bėgi, negu paimti lakroso kamuolį. (Šunų spirelės būna ne- 
vienodo didumo, kartais apsivėlusios žole arba kieno nors jau 
užmintos.) Bet Rudis turėjo puikų trenerį. Ir kadangi Medėja 
buvo tokia ryžtinga, stiprių plaučių, su ja berniukas galėjo daryti 
kaip tik tai, ko būtinai reikia, kad taptum geru sportininku, — 
ypač jei nori žaisti, pasak tėvo ir sūnaus, „spirelių lakrosą“. Su 
Medėja Rudis galėjo varžytis. 

Kiekvienas mėgėjas sugebėtų paimti šuns spirą į lakroso laz- 
dos tinklelį, bet pamėginkite tai padaryti lenktyniaudami su iš- 
matas ėdančiu šunimi! Turbūt visose sporto šakose galimybė var- 
žytis tokia pat svarbi kaip ir geras treneris. Be to, Medėja buvo 
daugiau negu dešimčia svarų už Rudį sunkesnė ir lengvai galėjo jį 
parblokšti. 

— Aplenk ją — gerai! — šaukdavo Zajoncas. — Į tinklelį, į tinkle- 
lį — imk! Žiūrėk, kur upė! 

Upė - legendinis Čarlzas — buvo jų taikinys. Tėvas Rudį išmo- 
kė smūgiuoti dviem būdais: per petį (šuns spirelės arba būdavo 


išmetamos gana aukštai, arba lėkdavo pažeme) ir iš šono, kad 

išmatos skrietų vandens paviršiumi, šokčiodamos ant bangelių, — 
tai labiausiai patiko Rudžiui. Tačiau mušti iš šono buvo rizikinga, 
nes lakroso lazdą reikėjo nuleisti prie pat žemės; Medėja galėjo 
užblokuoti tokius smūgius ir paskubomis suryti išmatas. 

— Į vidurį, į vidurį! — mokydavo sūnų buvęs vidurio žaidėjas. 
Arba surikdavo: — Taikyk po tiltu! 

— Ten valtis, tėti. 

— Tai taikyk į valtį, — truputį tyliau sakydavo Zajoncas, nes 
jautė, kad jo santykiai su irkluotojais jau ir taip įtempti. 

Netrukus pasigirsdavę pasipiktinusių irkluotojų šūksniai tary- 
tum dar pagreitindavo atkaklias lenktynes. Daktarui Zajoncui ypač 
patikdavo vairininkų spygavimas į garsiakalbius, nors šiais laikais 
reikia būti atsargiam, nes kartais valtis vairuoja merginos. 

Zajoncas nepalankiai žiūrėjo į baidarėse ar didesnėse lenkty- 
ninėse valtyse sėdinčias merginas — nesvarbu, ar jos būdavo ir- 
kluotojos, ar vairininkės. (Toks nusistatymas, be abejo, buvo jo 
mokymosi vien berniukų mokyklose pasekmė.) 

O dėl to, kad daktaras Zajoncas šiek tiek prisidėjo prie nuola- 
tinio Čarlzo upės teršimo... na, tiesą sakant, Zajoncas niekada 
labai nesistengė saugoti aplinkos. Jo beviltiškai pasenusiu supra- 
timu, į Čarlzą kasdien buvo sumetamos krūvos visokio šlamšto, 
daug pavojingesnio už šunų išmatas. Ir dar reikia pridurti, kad 
mažojo Rudžio Zajonco ir jo tėvo svaidomos šunų spirelės į Čarlzo 
upę lėkdavo ne šiaip sau, o tam, kad suartintų išsiskyrusį vyriškį 
su sūnumi. 

Jiems suartėti padėjo ir Irma, nors ji buvo tikrai proziškos 
prigimties mergina; kartu su daktaru Zajoncu žiūrėdama plašta- 
kos rijimo scenos vaizdo įrašą, ji pasakė: 

— Nemaniau, kad liūtai gali ką nors suėsti taip greitai. 

Daktaras Nikolas M. Zajoncas, kuris apie plaštakas žinojo be- 
veik viską, negalėjo žiūrėti to reportažo nešūkaudamas: 

— O Dieve, Dieve — ryja! Jėzau švenčiausias, surijo visą! Neliko 
nė Žymės! 

Tai, kad Patrikas Volingfordas, kurį Zajoncas pasirinko kaip 
galimą pirmą plaštakos recipientą, buvo įžymybė, daktarui, be abe- 

jo, neatrodė didelė kliūtis; milijonai televizijos žiūrovų matė krau- 
pųjį įvykį. Tūkstančiai vaikų ir nežinia kiek suaugusiųjų vis dar 
sapnavo košmarus, nors nuo to laiko, kai Volingfordas neteko 
plaštakos, buvo praėję jau daugiau negu penkeri metai, o televi- 
zijos reportažas apie nelaimingą atsitikimą truko mažiau negu 
trisdešimt sekundžių. 

— Trisdešimt sekundžių tikrai prailgsta, kai ryjama ranka, jei ta 
ranka tavo, — sakė Patrikas. 

Žmonės, su kuriais Volingfordas bendraudavo, ypač pirmą kar- 
tą, visada kalbėdavo apie berniukišką jo žavesį. Moterys būtinai 
ką nors pasakydavo apie jo akis. Dabar, kai Patrikas buvo šitaip 
suluošintas, vyrai, apskritai pavydesni negu moterys, nebepavy- 
dėjo jam kaip anksčiau. Dabar nei moterys, nei vyrai negalėjo 
jam atsispirti. 

Daktarui Zajoncui nereikėjo interneto, kad susirastų Patriką 
Volingfordą, kurį Bostono chirurgų komanda iš karto pasirinko 
kaip tinkamiausią recipientą. Įdomiau buvo tai, kad www. needa- 
hand.com dėka atsirado labai keistas kandidatas į donorus. (Kal- 
bėdamas apie donorus, Zajoncas turėjo omenyje šviežius lavo- 
nus.) Šis donoras buvo gyvas — maža to, jis nė nesirengė mirti! 

Jo žmona, ponia Oto Klozen, iš Viskonsino atsiųstame laiške rašė: 
„Mano vyras įsikalė į galvą, kad norėtų palikti savo kairę plaštaką 
Patrikui Volingfordui — žinote, tam, kuris nukentėjo nuo liūto“. 

Tą dieną, kai gavo ponios Klozen laišką, daktaras Zajoncas tu- 
rėjo daug vargo su šunimi. Medėja buvo prarijusi nemažą gabalą 
pievelės laistymo žarnos, todėl teko operuoti jai pilvą. Vargšą šu- 
nį reikėjo tą savaitgalį palikti veterinarijos klinikoje, kad atsigau- 
tų, tačiau tai buvo kaip tik Rudžio apsilankymo savaitgalis; be 
Medėjos šešerių metų berniukas, sunkiai išgyvenęs tėvų skyrybas, 
galėjo vėl užsisklęsti savyje. Zajoncas pamanė, kad vaistais apsvai- 
gintas šuo vis dėlto geriau negu jokio šuns. „Spirelių lakroso“, ži- 
noma, nebus, tačiau reikės pakovoti su Medėja, kad ji nenusigraužtų 
siūlų sau nuo pilvo, be to, jie galės pažaisti su virtuviniu laikroduku 
ir pasikliauti E. B. Vaito talentu. Ir dar tai bus puiki proga kiek 
pakoreguoti vien eksperimentais pagrįstą Rudžio dietą. 

Trumpai tariant, plaštakos chirurgas buvo truputį išsiblaškęs. 
Gal ponios Oto Klozen laiškas ir galėjo pasirodyti nenuoširdus, 
bet Zajoncas nekreipė į tai dėmesio. Jis pernelyg žavėjosi žinia- 
sklaidos teikiamomis galimybėmis ir džiaugėsi, kad sutuoktiniai 
iš Viskonsino kaip Oto Klozeno plaštakos vertą recipientą ne- 
dvejodami pasirinko būtent Patriką Volingfordą, nes iš to turėjo 
išeiti geras reklaminis reportažas. 

Zajoncui kažkodėl neatrodė keista, kad pono Oto Klozeno plaš- 
taką siūlo jo žmona, o ne jis pats. Otas buvo tik pasirašęs trumpą 
pareiškimą, o prie jo pridėtą laišką parašiusi ponia Klozen. 

Ponia Klozen buvo iš Epltono; ji didžiavosi tuo, kad Otas Vis- 
konsine jau užregistruotas kaip organų donoras. „Bet plaštaka 
juk ne tas pats — turiu galvoje, skiriasi nuo organų“, — rašė ponia 
Klozen. 

Plaštakos iš tikrųjų skiriasi nuo organų, daktaras Zajoncas tai 
žinojo. Tačiau Otui Klozenui buvo tik trisdešimt devyneri ir jis 
tarytum neketino tuoj atsisveikinti su gyvenimu. Zajoncas tikė- 
josi, kad šviežias kokio nors kito žmogaus lavonas su tinkama 
plaštaka atsiras daug anksčiau, negu mirs Otas. 

O dėl Patriko Volingtordo, tai jis taip troško naujos kairės plaš- 
takos, jam jos taip reikėjo, kad daktaras Zajoncas jo pavardę, ko 
gero, būtų įrašęs galimų recipientų sąrašo pradžioje net jeigu jis 
nebūtų buvęs įžymybė. Negalėjai sakyti, jog Zajoncas visiškai ne- 
jautrus. Kita vertus, jis buvo vienas iš daugybės televizijos žiūro- 
vų, kurie įsirašė trijų minučių trukmės reportažą apie nelaimin- 
gą atsitikimą su liūtais į vaizdajuostę. Plaštakos chirurgui Zajon- 
cui tas reportažas buvo tarsi mėgstamas siaubo filmas, kurį 
žiūrėdamas jis matė savo būsimą šlovę. 

Ką gi, pakanka pasakyti, kad Patriko Volingtordo ir daktaro 
Nikolo M. Zajonco keliai susikirto ir iš pat pradžių neatrodė, jog 


tai gerai baigsis. 


Trečias skyrius 

sivaizduokite save žinių vedėjo, slepiančio nesamą plaštaką po 
stalu, kailyje — suprasite, su kokiais nemalonumais tai susiję. Pir- 
miausia protestą laiškais ėmė reikšti berankiai ir bekojai. Ko tas 
Patrikas Volingtordas gėdijasi? 

Nebuvo patenkinti ir dvirankiai. „Būk vyras, Patrikai, — rašė 
viena moteris. — Parodyk“. 

Kai Volingfordas ilgai nepriprato prie pirmojo protezo, dirb- 
tinių galūnių savininkai sakė, kad jis netinkamai juo naudojasi. 
Taip pat nesėkmingai Patrikas mėgino prisitaikyti ir daugybę kitų 
protezinių įtaisų — jis neturėjo kada praktikuotis, nes kaip tik tuo 
laiku žmona nusprendė su juo išsiskirti. 

Merelin niekaip negalėjo jam atleisti už tai, kaip jis „elgėsi“. 
Šįkart ji kalbėjo ne apie kitą moterį — ji turėjo galvoje Patriko 
elgesį su liūtu. „Tu atrodei toks... nevyriškas“, — papriekaištavo 
sutuoktiniui Merelin ir dar pridūrė, kad iki tol fizinis jo patrauk- 
lumas buvo „neužgaulus“ ir veikė „raminamai“. Iš tikrųjų ji no- 
rėjo pasakyti, kad anksčiau jo kūnas jai nekėlė pasibjaurėjimo. 
(„Ligoje ir sveikatoje, bet ne tada, kai trūksta kūno dalių“, — 
padarė išvadą Volingtordas.) 

Patrikas su Merelin gyveno Manhatane, prabangiame bute Ry- 
tinėje Šešiasdešimt antrojoje gatvėje tarp Parko ir Leksingtono 
aveniu; savaime suprantama, dabar tai buvo Merelin butas. Vo- 
lingfordo neatstūmė tik naktinis buvusio jo namo durininkas, 
tačiau to durininko galvoje viskas buvo taip susimaišę, kad jis 
gerai nežinojo net savo vardo. Kartais sakydavosi esąs Vladas, kar- 
tais Luisas. Netgi tada, kai būdavo Luisas, jis kalbėdavo Long 

— Iš kur jūs kilęs, Vladai? — sykį paklausė jo Volingfordas. 

— Aš — Luisas. Iš Nasau apygardos, — atsakė Vladas. 

Kitą kartą Volingtordas vėl pasidomėjo: 

— Taigi, Luisai... iš kur, sakėte, jūs kilęs? 

— Iš Nasau apygardos. Aš — Vladas, pone O'Nilai. 

Niekas kitas, tiktai tas durininkas nuolat painiojo Patriką Vo- 
lingfordą su Poliu O'Nilu, nuo tūkstantis devyni šimtai devynias- 
dešimt trečiųjų Niujorko Yankees komandoje žaidusiu atmušėju. 
(Abu vyrai buvo aukšto ūgio, tamsiaplaukiai, patraukliai atsikišu- 
siais smakrais, bet daugiau lyg ir niekuo nepanašūs.) 

Net keista, kaip atkakliai šiek tiek, matyt, kvaištelėjęs durinin- 
kas laikėsi savo nuomonės; pirmą kartą Patriką su Poliu O'Nilu 
jis sumaišė tada, kai O'Nilas dar buvo nelabai garsus ir beveik 
niekieno neatpažįstamas Cincinačio Reds žaidėjas. 

— Ko gero, atrodau truputį panašus į Polį O'Nilą, — pasakė 
tada Volingfordas tam Vladui arba Luisui, — bet aš — Patrikas 
Volingfordas. Televizijos žurnalistas. 

Kadangi Vladas arba Luisas buvo naktinis durininkas, Patriką 
jis matydavo tik patamsyje, dažniausiai vėlai vakare. 

— Nesijaudinkite, pone O"Nilai, — kaip koks sąmokslininkas 
šnibždėdavo jis Volingfordui. — Aš niekam nesakysiu. 

Vadinasi, naktinis durininkas manė, kad Ohajo valstijoje beis- 
bolą žaidžiantis Polis O'Nilas susitikinėja su Patriko Volingfordo 
žmona Niujorke. Volingfordas tik taip galėjo suprasti vargšo žmo- 
gelio kliedesius. 

Vieną vakarą, kai Patrikas parėjo namo, — tada jis dar turėjo 
abi rankas ir nė nesirengė skirtis, — Vladas arba Luisas žiūrėjo iš 
Cincinačio tiesiogiai transliuojamas beisbolo varžybas; Niujorko 
Mets žaidė su Cincinačio Reds. 

— Štai, Luisai, — pasakė Volingfordas išsigandusiam durinin- 
kui, kuris drabužinėje šalia vestibiulio laikė nedidelį nespalvotą 
televizorių. — Ten Reds — jie Cincinatyje! O aš čia, kalbuosi su ju- 
mis. Šįvakar juk nežaidžiu, matote? 

— Nesijaudinkite, pone O'Nilai, — užjaučiamai tarė durinin- 


kas. — Aš niekam nesakysiu. 

Netekęs plaštakos, Patrikas Volingtordas pasidarė garsesnis už 
Polį O'Nilą. Be to, liūtas Patrikui nukando kairę plaštaką, o Polis 
O'Nilas kaire ranka ir atmuša, ir meta kamuoliuką. Vladas arba 
Luisas, be abejo, žinojo, kad tūkstantis devyni šimtai devyniasde- 
šimt ketvirtaisiais O'Nilas tapo Amerikos lygos čempionu, sėk- 
mingai atmušęs kamuoliuką tris šimtus penkiasdešimt devynis 
kartus, nors tada tik antrą sezoną žaidė Yankees komandoje; Polis 
O*Nilas buvo puikus atmušėjas. 

— Dvidešimt pirmą tuoj išvarys, pone O"Nilai, — tikino Patri- 
ką Volingfordą užsispyrėlis durininkas. — Galite neabejoti. 

Po nelaimės, per kurią neteko kairės plaštakos, Patrikas į butą 
Rytinėje Šešiasdešimt antrojoje gatvėje užėjo tik vieną kartą — 
susirinkti savo drabužių, knygų ir to, ką skyrybų advokatai vadina 
kitais asmeniniais daiktais. Visi kaimynai — ir netgi durininkas — 
suprato, kad Volingfordas išsikrausto. 

— Nesijaudinkite, pone O'Nilai, — tarė Patrikui durininkas. — 
Šiuolaikinė reabilitacija... na, sunku ir patikėti. Tiktai gaila, kad 
netekote ne dešinės, o kairės plaštakos... kadangi jūs kairys. .. 
bet jie ką nors jums pasiūlys, galvą guldau. 

— Ačiū, Vladai, — atsakė Patrikas. 

Vienarankis žurnalistas senajame savo bute jautėsi kažkoks nu- 
silpęs ir pasimetęs. Tą dieną, kai jis išsikraustė, Merelin jau buvo 
perstačiusi kai kuriuos baldus. Volingfordas vis gręžiojosi pažiū- 
rėti, kas stovi jam už nugaros; tai buvo tik iš kito kambario at- 
stumta sofa, bet Patrikui neįprastoje vietoje šmėkšantys neaiškūs 
kontūrai atrodė kaip pulti pasirengęs liūtas. 

— Manau, tiesiai smūgiuoti bus ne taip sunku, kaip atmušti 
metimus į namų bazę iš dešinės, — kalbėjo dvivardis durinin- 
kas. — Turėsite gerai suspausti lazdą, mažiau užsimoti, o tolimų 
verčiau neatmušinėkite — na, nesakau, kad niekada, tik kol pri- 
prasite prie naujos plaštakos. 

Tačiau jokios naujos plaštakos, prie kurios Volingtordas būtų 
galėjęs priprasti, nebuvo; protezai varė jį į neviltį. Ne tik prote- 


zai, bet ir nuolatiniai buvusios žmonos užgauliojimai. 

— Niekada neatrodei seksualus, bent jau man, — melavo Me- 
relin. (Ji, matyt, norėjo, kad taip būtų. Na ir kas?) — O dabar... 
be rankos... tu gi bejėgis invalidas! 

Visą parą vien žinias transliuojanti televizija nedavė Volingfor- 
dui pakankamai laiko įsitvirtinti žinių vedėjo kėdėje. Netgi pa- 
garsėjusiame „bėdų kanale“ Patrikas nepasirodė vertas dėmesio. 
Iš ankstyvo ryto laidos jis greitai perėjo į vėlyvesnę, paskui į vaka- 
rinę ir galiausiai ėmė vesti paryčio žinias, kurias, jo manymu, 
žiūrėjo tik naktinėje pamainoje dirbantys darbininkai ir nemigos 
kankinami žmonės. 

Ekrane Volingfordas atrodė pernelyg prislėgtas — ne toks, koks 
turėtų būti vyriškis, kairės plaštakos netekęs per susirėmimą su 
žvėrių karaliumi. Žiūrovai tikėjosi pamatyti ryžtingą, netgi įžūlų 
veidą, o Patrikas į juos žvelgė baikščiai ir nuolankiai kaip koks 
prisitaikėlis. Jis niekada nebuvo blogas žmogus, tik netikęs su- 
tuoktinis, bet kai kas galėjo pamanyti, jog tas vienarankis labai 
jau gailisi savęs ir tyčia dedasi nebyliu kankiniu. 

Sužeisto žvėries išvaizda gal ir nepakenkė Volingfordo santy- 
kiams su moterimis, tačiau dabar jis bendravo tik su kitomis mo- 
terimis. Be to, kai Patrikas pagaliau susitvarkė skyrybų reikalus, 
jo prodiuseriai nusprendė, kad jau suteikė jam gerą progą pabūti 
žinių vedėju ir nebus apkaltinti invalido diskriminavimu; jie grą- 
žino jį į ne taip dažnai matomo reporterio vietą. Dar blogiau 
buvo tai, kad būtent jį, vienarankį, o ne kurį nors kitą žurnalistą 
jie dažniausiai siųsdavo kalbėtis su visokiais apsigimėliais ir keis- 
tuoliais; kadangi tarptautinis žinių kanalas nuo seno šiurpino žiū- 
rovus filmuotais pasakojimais apie tai, kaip žalojami žmonės, Pa- 
triko — nepagydomai suluošinto vyriškio — įvaizdis buvo ypač įsi- 
mintinas. 

Tragiški įvykiai, be abejo, yra per televiziją rodomų žinių pa- 
grindas. Tai ar reikia stebėtis, kad Volingtordui būdavo pavedami 
įvairūs bulvarinio lygio reportažai? Kanalo vadovai jam nuolat 
kaišiojo pikantiškas, nešvankias temas — trumpiau negu vieną parą 


trukusią santuoką, arba iširusią anksčiau, negu baigėsi medaus 

mėnuo; sutuoktinį, kuris po aštuonerių vedybinio gyvenimo me- 
tų staiga sužinojo, kad jo žmona — vyriškos lyties. 

Patrikas Volingfordas buvo žinių kanalo nelaimių reporteris — 
žurnalistas, siunčiamas pasakoti apie baisiausius (ir absurdiškiau- 
sius) atsitikimus. Kartą jis rengė reportažą iš Bankoko apie turis- 
tų autobuso susidūrimą su rikšos dviračiu; vienintelės susidūri- 
mo aukos buvo dvi Tailando prostitutės, kurias rikša vežė į darbą. 
Volingfordas kalbėjosi su jų šeimų nariais ir buvusiais klientais; 
jam buvo sunku atskirti vienus nuo kitų, bet, šiaip ar taip, visi 
pašnekovai lyg apkerėti spoksojo į bigę arba protezą kairės re- 
porterio rankos gale. 

Žmonės visada smalsiai apžiūrinėjo bigę arba protezą. Voling- 
fordas nekentė abiejų — ir dar interneto. Jis buvo įsitikinęs, kad 
internetas prisideda prie įgimto jo kolegų tingumo — pomėgio 
eiti trumpiausiu keliu ir pasikliauti netiesioginiais informacijos 
šaltiniais. Žurnalistai visada šį tą pasiskolindavo vieni iš kitų, ta- 
čiau dabar tai pasidarė pernelyg paprasta. 

Buvusi Volingfordo žmona, irgi žurnalistė, kaip tik taip ir dir- 
bo. Pikčiurna Merelin didžiavosi, kad rašo „apybraižas“ tik apie 
literatūriniu požiūriu rimtus rašytojus ir geriausius aktorius bei 
aktores. (Buvo savaime suprantama, kad žurnalistai, kurių straips- 
niai spausdinami laikraščiuose, pranašesni už televizininkus.) Ta- 
čiau iš tiesų buvusi Patriko žmona prieš pokalbius su rašytojais 
skaitydavo ne jų knygas, — kurios, reikia pripažinti, kartais būda- 
vo tikrai per ilgos, — o ankstesnius interviu. Merelin niekada ne- 
sistengdavo ir pamatyti visų filmų, kuriuose vaidino jos kalbina- 
mi aktoriai; ji verčiau perskaitydavo tų filmų apžvalgas. 

Kadangi Volingtordas buvo iš anksto nusiteikęs prieš interne- 
tą, jis taip ir nepamatė www: needahand.com reklamos, o apie „Schat- 
zman, Gingeleskie, Mengerink š Associates“ sužinojo tik tada, 
kai jam paskambino daktaras Zajoncas. Zajoncas jau buvo girdė- 
jęs apie keletą nesėkmingų Patriko mėginimų naudotis įvairios 
konstrukcijos proteziniais įtaisais, ne tik apie visų dėmesį pa- 
traukusį nutikimą Manhatano Soho rajone: Volingfordas prisivė- 

nieko neįtardamas su ta plaštaka dar važiavo vieną ar du kvarta- 
lus. Daktaras žinojo ir tai, kad Volingfordas buvo beviltiškai įsi- 
painiojęs į saugos diržą, kai skrido į Berlyną rengti interviu su 
kažkokiu pamišėliu, suimtu už šuns susprogdinimą netoli Pot- 
sdamo aikštės. (Norėdamas viešai išreikšti protestą prieš naują 
Reichstago kupolą, tas išgama pririšo sprogmenį šuniui prie ant- 
kaklio.) 

Ilgainiui Patrikas Volingfordas tapo televizijos žurnalistu, siun- 
čiamu visur, kur tik Dievas šmaukštelėdavo savo rykšte arba šiaip 
kas padarydavo kokią nesąmonę. Žmonės iš pravažiuojančių taksi 
Patrikui šaukdavo: „Ei, Liūto Užkanda!“ Dviračiais zujantys pa- 
siuntinukai, išspjovę iš burnų švilpukus, rėkavo: „Ė, Nelaimių 
Pirkly, labas!“ 

Negana to, Patrikas taip nemėgo savo darbo, kad po kurio 
laiko nebesigailėjo nei aukų, nei jų artimųjų; kai su jais kalbėda- 
vosi, ši užuojautos stoka buvo aiškiai juntama. 

Taigi žinių kanalo vadovai, užuot išvis išmetę Volingfordą iš 
televizijos, — kadangi jis buvo suluošintas darbo vietoje, atleistas 
galėjo kreiptis į teismą, — galutinai nustūmė jį į šalį — pasiuntė 
ten, kur jis neturėjo netgi nelaimių teikiamų galimybių pasireikšti. 
Patrikas vyko į Japoniją rengti reportažų apie japonų laikraščių 
leidėjų konsorciumo remiamą konferenciją. Jis labai nustebo, 
kai sužinojo konferencijos temą — „Moterų ateitis“. Tai tikrai 
neskambėjo grėsmingai. 

Tačiau mintis, kad Patrikas Volingfordas dalyvaus toje konfe- 
rencijoje... na, Niujorko žinių redakcijos moterys netvėrė savo 
kailyje, galvodamos apie tai. 

— Tai bent pasidulkinsi, Patri, — erzino Volingtordą viena iš 
kolegių. — Turiu galvoje, dar daugiau. 

— Ar įmanoma, kad Patrikas dulkintųsi dar daugiau? — paklau- 
sė kita, ir visos tarytum pašėlo. 

— Girdėjau, kad Japonijoje su moterimis niekas nesiskaito, — 
tarė viena iš moterų. — O vyrai keliauja į Bankoką ir elgiasi šlykščiai. 

— Visi vyrai Bankoke elgiasi šlykščiai, — pareiškė ten buvusi 


kolegė. 

— Ar kada buvai Bankoke, Patri? — pasidomėjo pirmoji pašne- 
kovė. Ji puikiai žinojo, kad jis ten buvo — su ja, — tik norėjo jam 
priminti tai, apie ką seniai šnekėjo visa redakcija. 

— O Japonijoje jau buvai, Patrikai? — paklausė viena iš kitų 
moterų, kai krizenimas kiek pritilo. 

— Ne, nė karto, — atsakė Volingfordas. — Ir dar nemiegojau su 
japone. 

Už tokį pasakymą kolegės išvadino jį paršu, dauguma gana mei- 
liai. Paskui jos išsiskirstė, liko tik Meri, viena iš jauniausių Niu- 
jorko žinių redakcijos moterų. (Ir viena iš nedaugelio, su kurio- 
mis Patrikas dar nebuvo permiegojęs.) 

Pamačiusi, kad kambaryje daugiau nieko nėra, Meri švelniai 
palietė kairį Patriko dilbį, šiek tiek aukščiau nesamos plaštakos. 
Tik moterys kartais išdrįsdavo paliesti tą vietą. 

— Jos tik juokauja, supranti... — pasakė ji. — Dauguma rytoj 
mielai skristų su tavim į Tokiją, jei pakviestum. 

Patrikas jau seniai norėjo permiegoti su Meri, bet vis kas nors 
sutrukdydavo. 

— O tu rytoj ar skristum su manim į Tokiją, jei pakviesčiau? 

— Aš ištekėjusi, — atsakė Meri. 

— Žinau, — tarė Patrikas. 

— Laukiuosi kūdikio, — pridūrė Meri ir apsipylė ašaromis. 

Ji išbėgo paskui kitas Niujorko žinių redakcijos moteris, pali- 
kusi susimąsčiusį Volingfordą vieną, o mąstė jis apie tai, kad visa- 
da geriau palaukti, kol pati moteris žengs pirmą žingsnį. Kaip tik 
tą akimirką paskambino daktaras Zajoncas. 

Jis prisistatė, galima sakyti, chirurginiu būdu: 

— Pirma plaštaka, pakliuvusi man į rankas, bus jūsų, — pranešė 
daktaras Zajoncas. — Jei tikrai norite. 

— O kodėl galėčiau nenorėti? Na, jeigu ji sveika... 

— Žinoma, kad sveika! — tarė Zajoncas. — Negi siūlyčiau jums 
nesveiką? 

— Kada? — paklausė Patrikas. 

— Ieškodamas geros plaštakos labai nepaskubėsi, — pasakė Za- 


joncas. 

— Moters man gal nepatiktų... ar kokio senio, — garsiai pagal- 
vojo Patrikas. 

— Surasti tinkamą* plaštaką — mano darbas, — tarė daktaras 
ŽZajoncas. 

— Reikia kairės, — priminė jam Volingfordas. 

— Žinoma! Kalbu apie tinkamą donorą. 

— Gerai, tik be jokių „kabliukų“, — pasakė Patrikas. 

— „Kabliukų“? — suglumęs paklausė Zajoncas. Ką, po galais, 
tas reporteris turėjo galvoje? Kokie gali būti kabliukai prie dono- 
ro plaštakos? 

Tačiau Volingfordas rengėsi vykti į Japoniją ir buvo ką tik suži- 
nojęs, kad konferencijos atidarymo dieną jam reikės sakyti kal- 
bą; jis dar neturėjo jos pasirašęs — vis galvojo apie tai, bet iš tik- 
rųjų rašyti pradėjo tik įsėdęs į lėktuvą. 

Patrikas nė nesuvokė, kaip keistai nuskambėjo jo žodžiai — 
„be jokių „kabliukų“. Tai buvo tipiškas Nelaimių Pirklio pasaky- 
mas, instinktyvi Liūto Užkandos reakcija — dar viena kvailystė, 
leptelėta vien tam, kad nenutrūktų pokalbis. (Kaip ir „dabar vo- 
kietės Niujorke labai populiarios“) 

O Zajoncas jautėsi patenkintas — viskas buvo, galima sakyti, jo 
rankose. 


Ž Žodžių žaismas: right (angl) — 1)tinkamas, 2)dešinys. 


Ketvirtas skyrius 


JAPONIŠKA INTERLIUDIJA 


„Gal čia koks prakeikimas, kad man taip nesiseka Azijoje?“ — 
vėliau galvos Volingfordas. Pirmiausia jis Indijoje neteko plašta- 
kos; o dabar, Japonijoje? 

Kelionė į Tokiją buvo sugadinta dar prieš išvykimą, jei prie ne- 
sėkmių priskirsime ir netaktišką Patriko pasiūlymą Meri. Pats 
Volingfordas iš karto suprato, jog tai baisi nesėkmė. Jis mėgino 
kabinti neseniai ištekėjusią nėščią jauną moterį net gerai nežino- 
damas jos pavardės. Dar blogiau: žiūrėdamas į tą moterį jis įžvel- 
gė tai, kas niekaip neišėjo jam iš galvos; tai buvo ne tik neabejo- 
tinas grožis, nors grožio Meri tikrai netrūko. Tai buvo ir sugebė- 
jimas pakenkti labiau, negu pakenkiama paskalomis, sunkiai 
suvaldomas žiaurumas, pasirengimas kol kas nenuspėjamam 
smurtui. 

Paskui, jau įsitaisęs lėktuve, skrendančiame į Tokiją, Patrikas 
ilgai kankinosi dėl savo kalbos. Štai jis, ne be pagrindo išsisky- 
ręs — ir ką tik dėl nėščios Meri pasijutęs kaip koks nevykęs sek- 
sualinis grobuonis, — rengiasi kalbėti apie moterų ateitį Japoni- 
joje, kur moterys nuo seno laikomos po padu. 

Volingfordas ne tik kad niekada nerašydavo kalbų; jis nebuvo 
pratęs ir šnekėti nežiūrėdamas į telesuflerį su laidos tekstu. (Pa- 
prastai tekstą būdavo parašęs kas nors kitas.) Bet gal perskaitęs 
konferencijos dalyvių — tai buvo vien moterys — sąrašą jis sugal- 
vos, ką malonaus galėtų apie jas pasakyti, ir tas jų savimeilės glos- 
tymas bus nebloga jo kalbos pradžia? 

Patrikas nustėro suvokęs, kad apie konferencijos dalyvių lai- 


mėjimus išties nežino nieko; jis, deja, šiek tiek pažinojo tik vieną 

iš tų moterų, ir geriausia, ką galėjo apie ją pasakyti, buvo tai, kad 
mielai su ja permiegotų, nors yra matęs tik per televizorių. 

Volingtordui patiko vokietės. Pavyzdžiui, ta garso operatorė 
be liemenėlės, dirbusi televizininkų komandoje Gudžarate, — ta 
blondinė, nualpusi mėsos vežimėlyje, veiklioji Monika su k. Ta- 
čiau vienintelė vokietė, kurios pavardę Patrikas rado Tokijo kon- 
ferencijos dalyvių sąraše, buvo Barbara (rašoma įprastai). Kaip ir 
Volingfordas, ji buvo televizijos žurnalistė, bet ne šiaip išgarsėju- 
si, o ypač sėkmingai dirbanti. 

Barbara Frai vedė ZDF ryto žinias. Jos balsas buvo skambus, 
profesionalus, šypsena vos pastebima, lūpos plonos. Pečiųs sie- 
kiančius drumzlinai gelsvus plaukus ji kalbėdama mitriai užsikiš- 
davo už ausų. Gražus, išpuoselėtas jos veidas su ryškiais skruos- 
tikauliais, Volingfordo nuomone, buvo kaip tik toks, kokio rei- 
kėjo televizijai. 

Ekrane Barbara Frai nepasirodydavo apsirengusi niekaip ki- 
taip, tik juodais arba tamsiai mėlynais kone vyriško kirpimo kos- 
tiumėliais, po kurių švarkais niekada nevilkėdavo jokių marški- 
nių ar palaidinukės. Jos raktikauliai buvo nuostabūs ir ji ne be 
reikalo mėgo juos rodyti. Barbarai patiko nedideli įveriami aus- 
karai — ypač su smaragdais arba rubinais, — Patrikas iš karto at- 
kreipė į juos dėmesį; jis nusimanė apie moterų papuošalus. 

Mintis, jog Tokijuje susitiks su Barbara Frai, sužadino Voling- 
fordo širdyje nerealius lytinius troškimus, bet nei mąstydamas 
apie Barbarą, nei apie kitas konferencijos dalyves jis vis tiek ne- 
sugalvojo, nuo ko pradėti rašyti kalbą. 

Konferencijoje turėjo dalyvauti kino režisierė Liudmila Slova- 
boda iš Rusijos. (Žiūrėdamas į parašytą jos pavardę, Patrikas ga- 
lėjo tik spėlioti, kaip reikėtų ją ištarti. Taigi vadinkime tą moterį 
tiesiog Liudmila.) Volingfordas nebuvo matęs nė vieno jos filmo. 

Tarp konferencijos dalyvių buvo ir danų rašytoja, kažkokia Bo- 
dilė, ar Bodailė, ar Bodil Jensen; jos vardą japonų atsiųstuose 
spausdintuose lapuose Patrikas rado parašytą trejopai. Kad ir kaip 
jis turėjo būti rašomas, Volingtordas manė, jog tariant reikėtų 


kirčiuoti antrą skiemenį, bet nebuvo visiškai tuo įsitikinęs. 


64 JOHN IRVING 


Sąraše dar buvo ir anglų ekonomistė ypač nuobodžiu vardu 
bei pavarde — Džeinė Braun, — ir kinų genetikė, infekcinių ligų 
gydytoja iš Korėjos, bakteriologė iš Olandijos, ir moteris iš Ga- 
nos, kurios veiklos sritį konferencijos rengėjai vienur apibūdino 
kaip „maisto trūkumo kontrolę“, o kitur kaip „paramą bado au- 
koms“. Volingtordas nesitikėjo, kad jam pavyks teisingai ištarti 
bent vienos iš tų moterų pavardę; jis net nemėgino. 

Sąrašas atrodė begalinis; visos konferencijos dalyvės — savo sri- 
tyse daug nuveikusios moterys, puikios specialistės, — išimtis ga- 
lėjo būti tik viena amerikiečių rašytoja, pasak jos pačios, radikali 
feministė, apie kurią Volingtordas nieko nebuvo girdėjęs, ir neži- 
nia kiek japonių, lyg ir kokių menininkių ar humanitarių. 

Tarp poečių ir skulptorių Patrikas jausdavosi nesmagiai. (Jo 
nuomone, dauguma menininkų buvo niekais užsiiminėjantys ir 
tuščiai fantazuojantys apgavikai.) 

Tai kaip jis pasveikins tą auditoriją? Volingfordas nebuvo visiš- 
kai pasimetęs — juk ne veltui gyveno Niujorke. Jam kartais tek- 
davo dalyvauti oficialiuose pobūviuose ir klausytis įvairių rengi- 
nių vedėjų tauškiamų nesąmonių — jis ir pats mokėjo pašnekėti 
apie nieką. Taigi Patrikas nusprendė kalbą pradėti nuo įprastinių 
visada madingų ir savaime suprantamų pliurpalų — to nenuošir- 
daus, veidmainiško humoro, kai kalbantysis apsimeta, kad jam 
nesunku juoktis iš savęs. Dievulėliau, kaip jis klydo! 

Gal pirmas sakinys galėtų būti toks? „Man nedrąsu kreiptis į 
tokių įžymių moterų būrį, juo labiau kad svarbiausias, bet paly- 
ginti menkas, mano paties nuopelnas yra tas, kad prieš penke- 
rius metus Indijoje savo kaire plaštaka nelegaliai pašėriau liūtą“. 

Volingfordas tikėjosi šitaip pralaužti ledus. Juk visi nusikvato- 
jo, kai jis paskutinį kartą panašiai pajuokavo, sakydamas kalbą — 
na, iš tikrųjų ne kalbą, tik tostą — per iškilmingus pietus „Niujor- 
ko sporto klube“, surengtus olimpiečių garbei. Deja, netrukus 
paaiškės, kad Tokijuje susirinkusios moterys — daug reiklesnės 
klausytojos. 

Tai, kad oro linijos darbuotojai pametė registruotą Volingfor- 
do bagažą, drabužių prikimštą lagaminą, buvo tik įžanga. Parei- 
gūnas, su kuriuo Volingfordas kalbėjosi, pasakė: 

— Jūsų bagažas keliauja į Filipinus — grįš rytoj! 

— Jūs jau žinote, kad mano bagažas išsiųstas į Filipinus? — pa- 
klausė Patrikas. 

— Tikra baisybė, pone, — tarė pareigūnas, bent jau Patrikas 
taip suprato; iš tikrųjų pareigūnas sakė „tikra teisybė, pone“, bet 
Volingfordas gerai nenugirdo. (Patrikas turėjo daug ką įžeidžiantį 
vaikišką įprotį pamėgdžioti angliškai kalbančius svetimšalius, be- 
veik tokį pat bjaurų kaip ir nenugalimas noras juoktis, kai kas 
nors už ko nors užkliūva ar parvirsta.) Kad būtų aiškiau, pareigū- 
nas dar pridūrė: — Pasimetęs šituo reisu iš Niujorko skrendančių 
keleivių bagažas visada nukeliauja į Filipinus. 

— Visada? — paklausė Volingfordas. 

— Ir visada grįžta rytoj, — atsakė pareigūnas. 

Paskui Volingfordas iš oro uosto dar skrido sraigtasparniu, kuris 
turėjo nusileisti ant viešbučio stogo Tokijuje. Sraigtasparnį buvo 
užsakę Volingfordą kvietę japonai. 

— O, saulėlydis Tokijuje... kas galėtų tam prilygti? — tarė kaž- 
kokia greta Patriko įsitaisiusi iš pažiūros rūsti moteriškė. Jis nė 
nepastebėjo jos lėktuve, kai skrido iš Niujorko, — gal todėl, kad ji 
buvo su veidą bjaurojančiais akiniais vėžlio kiauto rėmeliais ir 
tikrai netraukė dėmesio. (Ta moteriškė, be abejo, ir buvo ameri- 
kiečių rašytoja, pasak jos pačios, radikali feministė.) 

— Berods šaipotės, — pasakė jai Patrikas. 

— Aš visada šaipausi, pone Volingfordai, — paaiškino moteriš- 
kė. Ji prisistatė greitai, tvirtai paspausdama jam ranką: — Evelina 
Arbutnot. Pažinau jus iš rankos... kitos. 

— Ar ir jūsų bagažą nusiuntė į Filipinus? — paklausė Patrikas 
ponios Arbutnot. 

— Pažiūrėkite į mane, pone Volingfordai, — paliepė ji. — Tokie 
žmonės kaip aš neatiduoda lagaminų. Oro bendrovės nepameta 
mano bagažo. 

Patrikas pagalvojo, kad gal deramai neįvertino Evelinos Ar- 
butnot sugebėjimų; gal jam reikėtų susirasti — ir netgi perskaity- 
ti — bent vieną jos knygą. 

Bet apačioje buvo Tokijas. Volingfordas matė ant daugelio vieš- 


bučių bei biurų pastatų įrengtas leidimosi aikšteles ir virš jų pa- 

kibusius sraigtasparnius. Atrodė, kad didžiulį, ūkanotą, blanks- 
tančio saulėlydžio neįtikimomis spalvomis, nuo rožinės iki tam- 
siai raudonos, nudažytą miestą užgrobė kariškiai. Sraigtasparnių 
aikštelės ant stogų švietė kaip taikiniai; Patrikas mėgino atspėti, į 
kurį jie skrenda. 

— Japonija, — tarė Evelina Arbutnot nevilties kupinu balsu. 

— Jums nepatinka Japonija? — paklausė jos Patrikas. 

— Man „nepatinka“ jokia šalis, — atsakė ji, — bet jei kalbame 
apie vyrus ir moteris, tai čia įspūdis ypač slogus. 

— O, — tarė Patrikas. 

— Jūs anksčiau Japonijoje nebuvote? — pasidomėjo ponia Ar- 
butnot. Patrikas tebepurtė galvą, kai ji pridūrė: — Nereikėjo jums 
čia vykti, Nelaimėli. 

— O kodėl jūs atvykote? — paklausė Volingfordas. 

Sulig kiekvienu ponios Arbutnot ištartu kritišku žodžiu Patri- 
ko nuomonė apie ją vis gerėjo. Jam ėmė patikti jos kampuotas 
veidas — aukšta kakta, platus smakras. Trumpi, pražilę jos plaukai 
atrodė kaip ant galvos užmaukšlintas kietas šalmas. Kresno, tvir- 
tai sudėto kūno ponia Arbutnot per daug nedemonstravo; prie 
juodų džinsų ji vilkėjo palaidus, nuo skalbimo suminkštėjusius 
medvilninius vyriškus marškinius. Iš to, ką matė, — matė tikrai 
nedaug, — Volingtordas suprato, kad jos krūtys mažos, — jai net 
nereikėjo liemenėlės. Kojas, apautas purvinokais, bet patogiais 
sportbačiais, ponia Arbutnot laikė užsikėlusi ant didžiulio spor- 
tinio krepšio, kurio tik pusė tilpo po jos sėdyne; krepšys buvo su 
ilga rankena, iš pažiūros sunkus. 

Ponia Arbutnot atrodė esanti iš tų penktą dešimtį bebaigian- 
čių ar kiek vyresnių moterų, kurios vežiojasi daugiau knygų negu 
drabužių. Ji nesidažė, nelakavo nagų, nesipuošė nei žiedais, nei 
kitokiais papuošalais. Jos pirštai buvo ploni, plaštakos nedidelės, 
labai švarios, nagai nukramtyti iki gyvuonių. 

— Kodėl aš čia atvykau? — pakartojo ji Patriko klausimą. — Aš 
vykstu visur, kur tik esu kviečiama. Pirmiausia todėl, kad mane 
nedaug kur kviečia, ir dar dėl to, kad turiu ką pasakyti. O jūs 
neturite ko pasakyti, ar ne, pone Volingtordai? Nesuprantu, ko- 

kiam galui jums reikėjo trenktis į Tokiją, juo labiau į konferenci- 
ją, kurios tema — „Moterų ateitis“. Nuo kada „Moterų ateitis“ 
yra žinios? Tokios žinios, kokios galėtų sudominti Nelaimių Ryk- 
lį, - pridūrė ponia Arbutnot. 

Sraigtasparnis jau leidosi. Volingfordas tylomis stebėjo didė- 
jantį taikinį. 

— Kodėl aš čia atvykau? — galiausiai pakartojo ponios Arbut- 
not klausimą. Norėjo tik laimėti šiek tiek laiko, kol sugalvos, 
ką atsakyti. 

— Aš jums pasakysiu kodėl, pone Volingfordai. — Evelina Ar- 
butnot savo nedidelėmis, bet stebėtinai stipriomis rankomis su- 
ėmė Patrikui kelius ir gerokai spūstelėjo. — Jūs atvykote todėl, 
kad žinojote, jog čia susipažinsite su daugybe moterų, ar ne? 

Tai ji iš tų žmonių, kurie nemėgsta visų žurnalistų, arba tik 
Patriko Volingtordo. Volingfordas jautė, kad tokių žmonių ne- 
mažai. Jau buvo besakąs, jog į Tokiją atvyko todėl, kad yra nevy- 
kęs reporteris ir gavo nevykusią užduotį, bet laiku prikando lie- 
žuvį. Patrikas turėjo daugeliui būdingą silpnybę — visada norėda- 
vo palenkti į savo pusę priešiškai nusiteikusius žmones; kaip tik 
todėl turėjo ir gausybę draugų. Nė vienas iš jų nebuvo artimas, ir 
tik nedaugelis — vyrai. (Jis buvo permiegojęs su pernelyg daug 
moterų, kad galėtų artimai draugauti su vyrais.) 

Sraigtasparnis su trenksmu nusileido, durys atsivėrė. Guvus 
patarnautojas, lūkuriavęs ant stogo, iškart pristūmė vežimėlį ba- 
gažui. Bet sraigtasparnyje nebuvo nė vieno lagamino, tik Eveli- 
nos Arbutnot sportinis krepšys, kurį ji norėjo neštis pati. 

— Jokio lagamino? Jokio bagažo? — paklausė uolusis patarnau- 
tojas Volingfordo, tebegalvojančio, ką atsakyti poniai Arbutnot. 

— Mano lagaminą per klaidą nusiuntė į Filipinus, — paaiškino 
Patrikas patarnautojui. Jis be reikalo stengėsi kalbėti lėtai. 

— A, nieko tokio! Grįš rytoj! — tarė patarnautojas. 

— Ponia Arbutnot, — galiausiai šaltoku balsu pasakė Volingfor- 
das, — norėčiau jus patikinti, jog man nebūtina skristi į Tokiją, į 
šitą konferenciją, tam, kad susipažinčiau su moterimis. Su mote- 


rimis galiu susipažinti bet kur, visame pasaulyje. 

— O, neabejoju! — Evelina Arbutnot neatrodė labai patenkinta, 
apie tai pagalvojusi. — Galvą guldau, kad ir susipažįstate — visur ir 
visada. Su visomis iš eilės. 

„Kalė“, — nusprendė Patrikas; o jau buvo ėmusi jam patikti. 
Pastaruoju metu jis dažnokai pasijusdavo kaip tikras šiknius, ne- 
gana to, dabar dar ir ponia Arbutnot aiškiai jį sudirbo; tačiau 
apskritai Patrikas Volingtordas manėsi esąs malonus vyrukas. 

Bijodamas, kad pamestasis lagaminas negrįš iš Filipinų iki to 
laiko, kai reikės sakyti kalbą konferencijos atidaryme, Volingfor- 
das drabužius, kuriais vilkėjo lėktuve, nusiuntė į viešbučio skal- 
byklą, žadėjusią per naktį juos išskalbti. Patrikas tikėjosi, jog taip 
ir bus. Tačiau kol kas neturėjo kuo apsirengti. Nebuvo numatęs, 
kad jį priimantys japonai (ir kolegos žurnalistai, ir visi kiti) be 
paliovos skambins į viešbučio kambarį ir kvies eiti kur nors išger- 
ti bei papietauti. 

Jis visus tikino, kad jaučiasi pavargęs ir nė kiek nealkanas. Visi 
buvo mandagūs, bet Volingtordas suprato, kad juos nuvylė. Juk 
jie laukė nesulaukė, kada pamatys ranką be plaštakos — tą kitą 
ranką, kaip sakė Evelina Arbutnot. 

Volingfordas nepatikliai žiūrinėjo į kambarį atnešamų patie- 
kalų meniu, kai paskambino ponia Arbutnot. 

— Ką nusprendėte dėl pietų? — paklausė ji. — O gal pietausite 
savo numeryje? 

— Argi jūsų niekas niekur nepakvietė? — nusistebėjo Patrikas. — 
Mane tai kviečia kas minutę, bet negaliu išeiti iš kambario, nes 
drabužius, kuriais vilkėjau, nusiunčiau į skalbyklą — dėl viso pik- 
to, jei kartais mano lagaminas rytoj negrįžtų iš Filipinų. 

— Niekas manęs niekur nepakvietė, — tarė ponia Arbutnot. — 
Aš gi ne kokia garsenybė — netgi ne žurnalistė. Manęs niekada 
niekas niekur nekviečia. 

Volingfordas tuo neabejojo, tačiau daug nešnekėjo, tik pasakė: 

— Na, mielai pakviesčiau jus papietauti mano kambaryje, bet 
neturiu jokio drabužio, tik rankšluostį. 

— Paskambinkite į ūkio skyrių, — patarė Evelina Arbutnot. — 
Paprašykite chalato. Vyrai nemoka sėdėti apsijuosę rankšluosčiais. 

Ji pasakė jam savo kambario numerį ir liepė paskambinti, kai 
jau turės chalatą. Tuo tarpu ji žvilgtelėsianti į meniu. 

Tačiau kai Volingfordas paskambino į ūkio skyrių, moters bal- 
sas tarė: „Asipasau, nėla salotų“. Bent jau taip Volingfordui pasi- 
girdo. O kai jis tai persakė poniai Arbutnot, ši vėl jį apstulbino: 

— Nėla salotų, nėla pietų kambalyje. 

Iš pradžių Patrikas pamanė, kad ji juokauja. 

— Nesijaudinkite — sėdėsiu suglaudęs kelius. Arba apsijuosiu 
dviem rankšluosčiais. 

— Čia ne dėl jūsų, dėl manęs — aš pati kalta, — pasakė Evelina. — 
Tiesiog nusivyliau savimi, nes jūs mane traukiate... Asipasau, — 
dar pridūrė ir padėjo ragelį. 

Bent jau ūkio skyrius vietoj chalato atsiuntė nemokamą dantų 
šepetėlį ir nedidelę pastos tūbelę. 

Tokijuje sunkoka patekti į bėdą, kai dėvi tik rankšluostį, tačiau 
Volingfordas sugebėjo. Kadangi nesijautė labai alkanas, užuot už- 
sisakęs pietus, peržvelgė viešbučio telefonų knygą ir paskambino 
numeriu, prie kurio buvo parašyta: MASAŽO TERAPIJA. Baisi 
klaida. 

— Dvi merginos, — pasakė kažkoks masažo terapeutas. Patrikui 
pasigirdo „dvi citrinos“, tačiau jis tarėsi suprantąs, ką tas vyriškis 
turėjo galvoje. 

— Ne, ne — ne „dvi merginos“. Vienas vyras. Aš — vyras, vie- 
nas, — paaiškino Volingfordas. 

— Dvi citrinos, — užsispyręs pakartojo jo pašnekovas. 

— Tiek to, — tarė Volingfordas. — Šiacu? 

— Dvi citrinos arba nieko, — jau pikčiau pasakė vyriškis. 

— Gerai, gerai, — pasidavė Patrikas. 

Jis atsikimšo butelį alaus iš mini baro ir laukė, apsivyniojęs 
rankšluosčiu. Netrukus prie durų priėjo dvi moterys. Viena ne- 
šėsi stalą su galvūgalyje išpjauta skyle veidui, panašų į egzekucijos 
įtaisą; daktaras Zajoncas būtų pasakęs, jog tos moters plaštakos 
nelyginant vieno garsaus futbolininko, puolimo rikiuotės rėmė- 
jo. Kita moteris rankose turėjo keletą pagalvių bei rankšluosčių — 
jos dilbiai buvo kaip Popajaus. 

— Labas! — tarė Volingfordas. 

Moterys nepatikliai įsistebeilijo į jo rankšluostį. 

— Šiacu? — paklausė Patrikas. 

— Mes dviese, — tarė viena iš masažisčių. 

— Taip, žinoma, — pasakė Volingfordas, nors tikrai nežinojo, 
kam reikia dviejų. Kad masažas būtų spartesnis? O gal kad dvigu- 
bai daugiau kainuotų? 

Įkišęs veidą į skylę, Volingfordas žiūrėjo į basas moters, alkūne 
maigančios jam sprandą, kojas; kita moteris alkūne (o gal keliu?) 
traiškė stuburą, kažkur ties kryžkauliu. Patrikas sukaupė drąsą ir 
tiesiai šviesiai paklausė: 

— O kodėl jūs dviese? 

Jis labai nustebo, kai raumeningosios masažo terapeutės suki- 
keno lyg mažos mergaitės. 

— Kad mūsų neišprievartautų, — pasakė viena. 

— Dvi citrinos, jokios pivartos, — išgirdo Volingfordas kitos 
paaiškinimą. 

Jų nykščiai, alkūnės ir galbūt keliai jau varė jį iš kantrybės, — 
moterys darbavosi be gailesčio, — bet labiausiai Volingtordą erzi- 
no mintis, kad, jų supratimu, yra tokių nedorų vyrų, kurie gali 
išprievartauti masažistę. ( Patriko patirtis su moterimis buvo tam 
tikra prasme ribota: visos moterys jo troško.) 

Kai masažistės išėjo, Volingtordas pasijuto apšlubęs. Prieš griū- 
damas ant lovos vos nuklibikščiavo į vonią nusišlapinti ir išsivaly- 
ti dantų. Matė ant naktinio stalelio paliktą nebaigtą gerti alų ir 
žinojo, kad pernakt nuo jo prismirs visas kambarys, bet buvo 
toks pavargęs, jog niekaip negalėjo pasikelti. Tysojo tarsi gumi- 
nis. Iš ryto pabudo gulėdamas tokia pat poza, kokia buvo užmi- 
gęs: ant pilvo, rankas prispaudęs prie šonų, kaip kareivis, o deši- 
nį skruostą — prie pagalvės. 

Tik atsikėlęs atrakinti durų, — jam atnešė pusryčius, — Voling- 
fordas suprato, kad negali pajudinti galvos. Tarytum kaklas būtų 
užsikirtęs, visam laikui pasuktas į kairę. Buvo aišku, jog dėl to, 
kad jis šitaip persikreipęs, susidarys keblumų scenoje, kur ne- 
trukus reikės sakyti sveikinamąją kalbą konferencijos dalyvėms. 

O prieš tai Volingtordas dar turėjo kaip nors, žiūrėdamas per 
kairį petį, papusryčiauti. Gerokai pavargo ir dešine (vienintele) 
ranka valydamasis dantis — žmogui, tokiu kampu pasukusiam galvą 
į kairę, viešbučio duotas šepetėlis buvo truputį per trumpas. 

Na, bent jau Patriko bagažas pagaliau grįžo iš Filipinų — pačiu 
laiku, nes kažkoks skalbyklos darbuotojas paskambinęs atsipra- 
šė, kad „ne ten padėjo“ jo vienintelius kitus drabužius. 

— Nepametėm, tik ne ten padėjom! — šaukė jau kone isterijos 
apimtas vyriškis. — Asipasau! 

Atsegęs lagaminą, — tai ne taip lengva, kai žiūri per kairį petį, — 
Volingfordas iš karto užuodė, kad visi jo drabužiai smarkiai tvos- 
kia šlapimu. Tuoj pat paskambino į oro uostą ir pasiskundė. 

— Buvote tik Filipinuose? — paklausė jį skraidinusios oro ben- 
drovės tarnautojas. 

— Aš nebuvau, tik mano lagaminas, — atsakė Volingfordas. 

— A, tada viskas aišku! — džiugiai šuktelėjo tarnautojas. — Tie 
jų šunys, kurie ieško narkotikų. .. jie kartais apmyža krepšius! 

Patrikui, be abejo, pasigirdo „aplaižo kipšus“, bet jis suprato, 
ką iš tikrųjų sako tas japonas. Filipiniečių šunys nusišlapino ant 
jo drabužių! 

— Kodėl? 

— Niekas nežino, — tarė oro bendrovės tarnautojas. — Tie- 
siog kartais taip atsitinka. Turbūt šunims staiga prireikia nusi- 
lengvinti. 

Visiškai suglumęs Volingfordas tol knisosi po lagaminą, kol ra- 
do marškinius bei kelnes, kurie, galima sakyti, nebuvo prisigėrę 
šunų šlapimo. Visus kitus drabužius nenorom nusiuntė į viešbu- 
čio skalbyklą, telefonu perspėjęs ten ragelį pakėlusį darbuotoją, 
kad nepamestų ir šitų — daugiau jis neturįs. 

— Anie nepametėm! — sušuko tas pats vyriškis. — Tik ne ten pa- 
dėjom! (Šįkart jis net nepasakė „asipasau“.) 

Žinodamas, koks kvapas nuo jo sklinda, Patrikas neapsidžiau- 
gė, kai į konferenciją taksi jam teko važiuoti kartu su Evelina 
Arbutnot, — juo labiau kad dėl patemptų kaklo raumenų turėjo 


sėdėti nemandagiai nuo jos nusisukęs. 

— Suprantu, jog ant manęs pykstate, bet ar jums neatrodo, kad 
gana vaikiška šitaip nusigręžti? — paklausė ponia Arbutnot. Ji vis 
sukiojo nosį, uodė orą, tarytum įtardama, kad automobilyje sle- 
piasi kažkoks šunėkas. 

Volingfordas viską jai papasakojo: apie „dviejų citrinų“ masa- 
žą (arba, jo žodžiais tariant, „dvigubą mėsmalę“), į kairę nusuktą 
kaklą ir šunų apšlapintą lagaminą. 

— Galėčiau valandų valandas klausytis jūsų istorijų, — tarė 
ponia Arbutnot. Patrikas ir nežiūrėdamas į ją suprato, kad ji 
šaiposi. 

Paskui jis sakė kalbą — atsistojęs šonu, savo kairės rankos bigę 
matydamas kur kas geriau negu sunkiai įžiūrimą pasirašytą teks- 
tą. Kairį šoną publikai atsukusio Patriko ranka be plaštakos iš 
karto krito visiems į akis; vienas aštrialiežuvis japonų spaudoje 
vėliau rašė, kad Volingfordas „pelnosi iš nesamos plaštakos“. (Va- 
karų žiniasklaida sužalotą jo ranką dažniausiai vadindavo tiesiog 
„ranka be plaštakos“ arba bige.) Palankiau nusiteikę Patriko kal- 
bos klausęsi japonų žurnalistai — daugiausia tie, su kuriais jis ben- 
dravo, — keistoką jo stovėseną scenoje apibūdino kaip „provoka- 
torišką“ ir „neįtikimai drąsią“. 

Pati kalba, didžiai nusipelniusių konferencijos dalyvių many- 
mu, buvo visiškas nesusipratimas. Jos į Tokiją atvykusios pasišne- 
kėti apie moterų ateitį, o ne klausytis kažkokio vyriškio laidomų 
pasenusių konferansjė juokelių. 

— Nejaugi čia tai, ką pasirašėte vakar lėktuve? Tiksliau sakant, 
mėginote pasirašyti, — pareiškė savo nuomonę Evelina Arbutnot. 
— Dievulėliau, tikrai gaila, kad neatėjau pas jus papietauti. Jei 
būčiau žinojusi, apie ką ketinate kalbėti, gal nebūtumėt šitaip 
susimovęs. 

Kaip ir anksčiau, Volingtordas šalia jos pritrūko žado. 

Salės, kurioje jis kalbėjo, apdaila buvo plieninė, ultramoder- 
nių pilkų atspalvių. Maždaug taip Patrikas galėjo apibūdinti ir 
Eveliną Arbutnot: „plieninė, ultramodernių pilkų atspalvių“. 

Kitos moterys dabar jo vengė; Volingtordas suprato, kad ne 


tik dėl šlapimo smarvės. 

Su juo nesišnekėjo net kolegė iš Vokietijos, irgi televizijos žur- 
nalistė, gražioji Barbara Frai. Dauguma žurnalistų, pirmą kartą 
sutikę Volingfordą, bent jau pareikšdavo užuojautą dėl to nutiki- 
mo su liūtu, o viskam abejinga ponia Frai aiškiai parodė, kad 
nenori su juo bendrauti. 

Tik į visas puses lakstančiose žaliose danų rašytojos Bodilės, ar 
Bodailės, ar Bodil Jensen akyse, kai ji pažvelgė į Patriką, lyg ir 
blikstelėjo gailestis. Ji atrodė kažkaip gedulingai, nervingai graži, 
tarsi neseniai būtų nusižudęs ar nužudytas koks nors jai artimas 
žmogus — galbūt vyras arba mylimasis. 

Volingfordas mėgino prisiartinti prie ponios ar panelės Jen- 
sen, bet kelią užkirto ponia Arbutnot. 

— Aš pirma ją pamačiau, — pasakė Evelina Patrikui ir pati nu- 
drožė prie danų rašytojos. 

Dėl to Volingfordo savikliova dar labiau susvyravo. Ar tik ne 
tai ponia Arbutnot turėjo galvoje, kai sakė, jog nusivylė savimi, 
nes jis ją traukia? Gal Evelina Arbutnot — lesbietė? 

Tiesą sakant, Volingfordas, visas prasmirdęs šunų šlapimu, ne- 
labai ir troško su kuo nors susipažinti, todėl nusprendė grįžti į 
viešbutį ir palaukti, kol bus išskalbti jo drabužiai. Savo dviejų 
žmonių komandą paliko salėje, kad nufilmuotų įdomesnes kon- 
ferencijos atidarymo kalbas bei viešą diskusiją apie žaginimą. 

Įėjęs į kambarį, Patrikas pamatė, kad viešbučio administraci- 
ja, dar kartą atsiprašydama už tai, kad „ne ten padėjo“ drabužius, 
atsiuntė jam gėlių; negana to, jo laukė dvi masažistės — kitos dvi 
moterys. Viešbučio administracija siūlė ir nemokamą masažą. 

— Asipasom uz patemptą kaklą, — tarė Patrikui viena iš šių- 
dviejų moterų. 

Tai nuskambėjo kaip „uz pateptą caplį“, bet Volingfordas su- 
prato, ką ji nori pasakyti. Jis buvo pasmerktas dar kartą iškęsti 
apdorojimą „dviguba mėsmale“. 

Bet šitos dvi masažistės sugebėjo atpalaiduoti jam kaklo rau- 
menis, o kol jos toliau stengėsi paversti jį šaltiena, skalbykla grą- 


žino išskalbtus drabužius — visus. Patrikui net dingtelėjo mintis, 

jog tai galbūt reiškia, kad nuo šiol jo reikalai Japonijoje klosis 
geriau. 

Tačiau iš tikrųjų — turėdamas galvoje tai, kad Indijoje neteko 
kairės plaštakos (na ir kas, kad prieš penkerius metus), o Filipi- 
nuose šunys apšlapino jo drabužius, kad jam prireikė dar dviejų 
masažisčių jų kolegių klaidoms atitaisyti, kad jis nė nenumanė, 
jog Evelina Arbutnot yra lesbietė, kad netaktiška kalba įžeidė kon- 
ferencijos dalyves, neką žinojo apie Japoniją ir, ko gero, dar ma- 
žiau apie moterų ateitį, apie kurią niekada, netgi dabar, daug ir 
negalvojo, — Volingfordas vargu ar galėjo tikėtis, kad jo reikalai 
klosis geriau. 

Tikriausiai visi Japonijoje sutikti nauji pažįstami vos pažvelgę į 
Patriką Volingfordą suprato, kad tik toks skystaprotis kaip jis ir 
galėjo nieko negalvodamas kišti ranką prie pat liūto narvo. (Jeigu 
tas liūtas būtų kalbėjęs su kokiu nors akcentu, Volingfordas dar 
būtų jį mėgdžiojęs.) Vėliau pats Patrikas pripažins, kad viešnagė 
Japonijoje buvo juodžiausias jo gyvenimo etapas, baisesnis net už 
tas akimirkas Indijoje, kai liūtas ėdė jo plaštaką. 

Teisybės dėlei reikia pasakyti, kad Volingfordas nebuvo vie- 
nintelis vyriškis, praleidęs viešą diskusiją apie žaginimą. Ta anglų 
ekonomistė, kurios vardas bei pavardė (Džeinė Braun), Patriko 
manymu, skambėjo nuobodžiai, pasirodė esanti kas tik nori, tik 
ne nuoboda. Ji kaip reikiant įtūžo ir pareikalavo, kad diskusijos 
nesiklausytų joks vyras, — esą moterys, atvirai kalbėdamos apie 
Žaginimą, jaučiasi tarsi nuogos. 

Tik tiek tarptautinio žinių kanalo vaizdo bei garso operatoriai 
ir spėjo nufilmuoti, kol ta anglų ekonomistė, norėdama įrodyti 
savo tiesą, pradėjo nusirenginėti. Tai pamatęs vaizdo operato- 
rius — japonas — pagarbiai išjungė kamerą. 

Tikriausiai nedaugeliui televizijos žiūrovų būtų patikę stebėti, 
kaip Džeinė Braun nusimeta drabužius. Apibūdinimas „matro- 
niška“ jos išvaizdai, ko gero, per švelnus — vos jai pradėjus nusi- 
renginėti keletas salėje sėdėjusių vyrų neatsigręždami išnešė ku- 
dašių. Apskritai tarp konferencijos „Moterų ateitis“ dalyvių vyrų 
beveik ir nebuvo, tik tuodu operatoriai iš Patriko Volingfordo 

filmavimo grupės, keli iš pažiūros ganėtinai prislėgti renginio šei- 
mininkai, japonų žurnalistai, ir, žinoma, pats Patrikas. 

Šeimininkai galėjo įsižeisti, jei būtų sužinoję, kokį pageidavi- 
mą telefonu pareiškė Niujorko žinių redaktorius, — jam neberei- 
kėjo reportažų apie konferencijos eigą. Dikas dabar norėjo gauti 
ką nors, kas „sudarytų kontrastą moterų konferencijai“, — kitaip 
sakant, ką nors, kas iš esmės jai pakenktų. 

„Dikas kaip visada“, — pagalvojo Volingfordas. Reikalaudamas 
„su konferencija susijusios medžiagos“ žinių redaktorius iš tiesų 
turėjo galvoje visiškai nesusijusią, kurią panaudojus mintis apta- 
rinėti moterų ateitį atrodytų kaip pasityčiojimas. 

— Girdėjau apie vaikų pornografijos pramonę Tokijuje, — tarė 
Dikas Patrikui. — Ir nepilnametes prostitutes. Visa tai palyginti 
nauja. Tik atsiranda — drįsčiau sakyti, dar tik pumpurėliai. 

— Ir kas iš to? — paklausė Volingfordas. Suprato, jog Dikas vėl 
savo stichijoje. Žinių redaktoriui iš tikrųjų niekada ir nerūpėjo 
„Moterų ateitis“. Konferencijos rengėjai norėjo Volingfordo — 
vaizdajuosčių su reportažo apie nelaimingą atsitikimą įrašu par- 
davimas Japonijoje viršijo visus rekordus — ir Dikas, pasinaudo- 
jęs jų kvietimu, pasiuntė Nelaimių Pirklį į Tokiją, kad jis ten iš- 
knistų ką šlykštaus. 

— Žinoma, turėsi gerai pagalvoti, kaip tai padaryti, — toliau 
šnekėjo Dikas ir dar perspėjo Patriką, jog „bus mėginimų apkal- 
tinti rasizmu“, jeigu kam nors pasirodys, kad jų kanalas „tenden- 
cingai vertina japonus“. 

— Supratai? — telefonu paklausė Dikas. — Jei pasirodys, kad 
tendencingai vertiname japonus. 

Volingfordas atsiduso. Paskui, kaip visada, pasiūlė įdomesnę, 
sudėtingesnę temą. Konferencija „Moterų ateitis“ truko ketu- 
rias paras, bet visi renginiai vyko dieną. Nieko nebuvo numatyta 
vakarais, netgi kviestinių pietų. Patrikas nesuprato kodėl. 

Viena jauna japonė, prašiusi, kad Volingtordas pasirašytų ant 
jos marškinėlių su Miki Mauzu, lyg ir nustebo, kad jam tai neaiš- 
ku. Vakarais konferencijos renginių nėra todėl, kad moterims va- 


karus „pridera“ leisti namuose su savo šeimomis. Jei būtų mėgi- 

nama moterų posėdžius Japonijoje organizuoti vakarais, nedaug 
moterų galėtų dalyvauti. 

— Įdomu, ar ne? — klausė Volingfordas, tačiau Niujorko žinių 
redaktorius pasakė, jog neverta apie tai kalbėti. Ta jauna japonė 
prieš kamerą išties nuostabi, bet jų kanalas, kadaise įsivėlęs į kon- 
Hiktą su Volto Disnėjaus kompanija, negalįs rodyti marškinėlių 
su Miki Mauzu. 

Galiausiai Volingfordui buvo liepta toliau po vieną šnekinti kon- 
ferencijos dalyves. Patrikas matė, jog Dikas žūtbūt nori ką nors 
išpešti. 

— Pažiūrėk, gal kuri iš tų bobų atsivers, — užbaigė pokalbį Dikas. 

Volingfordas, žinoma, pirmiausia pamėgino susitarti dėl in- 
terviu su Barbara Frai, vokiečių televizijos žurnaliste. Prisigreti- 
no prie jos viešbučio bare. Jam pasirodė, kad ji viena; nė į galvą 
neatėjo, kad galbūt kažko laukia. Garsioji ZDF žinių vedėja iš tik- 
rųjų buvo tokia graži, kokia atrodė ekrane, bet mandagiai atsisa- 
kė duoti interviu. 

— Be abejo, žinau jūsų kanalą, — taktiškai tarė ponia Frai. — 
Nemaiau, kad jie skirs daug laiko šiai konferencijai. O jūs? — 
Tiek apie interviu. — Užjaučiu jus dėl rankos, pone Volingtor- 
dai, — dar pridūrė Barbara Frai. — Tai buvo siaubinga... labai 
užjaučiu. 

— Ačiū, — atsakė Patrikas. 

Ta moteris buvo nuoširdi ir tikrai klasiška. Savaime supranta- 
ma, to, ką rodė Volingfordo tarptautinis žinių kanalas, nei ji, nei 
kas kitas nelaikė rimta televizijos žurnalistika; palyginti su Bar- 
bara Frai, pats Patrikas Volingfordas irgi nebuvo labai rimtas, ir 
jie abu tai žinojo. 

Viešbučio bare, kaip ir visuose viešbučių baruose, sukiojosi 
daugybė verslininkų. 

— Žiūrėkit — Liūto Užkanda! — išgirdo Volingfordas vieną iš jų 
sakant. 

— Nelaimių Pirklys! — šūktelėjo kitas. 

— Gal norėtumėt ko išgerti? — su užuojauta paklausė Patriko 


Barbara Frai. 

— Na... taip, tikriausiai. 

Patrikas jautėsi nežmoniškai, neįprastai prislėgtas; negana to, 
kai tik jam padavė bokalą alaus, į barą atėjo vyriškis, kurio laukė 
ponia Frai, — jos vyras. Volingtordas jį pažino. Tai buvo Peteris 
Frajus, visų gerbiamas ZDF žurnalistas, nors jis vedė tik laidas 
apie kultūrą, o jo žmona — vadinamąsias rimtas žinias. 

— Peteris šiek tiek pavargęs, — pasakė ponia Frai, meiliai masa- 
žuodama vyrui pečius bei sprandą. — Treniruojasi prieš žygį į 
Everestą. 

— Tikriausiai rengsite reportažą? — pavydžiai tarė Patrikas. 

— Taip, bet kad gerai tai padaryčiau, turėsiu truputį palypėti. 

— Kopsite į Everestą? — paklausė Volingfordas. Peteris Frajus 
atrodė puikios formos — juodu su Barbara buvo labai graži pora. 

— O, dabar visi bent kiek palypėja į Everestą, — kukliai atsakė 
ponas Frajus. — Tai ir yra blogiausia — kalną užplūdę tokie dile- 
tantai kaip aš! — Gražuolė žmona meiliai nusijuokė ir toliau try- 
nė jam pečius bei sprandą. Volingfordas vos prisivertė išgerti alų; 
dar nebuvo sutikęs tokios simpatingos poros. 

Kai jie atsisveikino, Barbara Frai palietė kairį Patriko dilbį — 
įprastinę vietą, kurią liesdavo tik moterys. 

— Gal pasikalbėkite su ta moterimi iš Ganos, — paslaugiai pa- 
tarė. — Labai maloni ir nekvaila, be to, turi daugiau ką pasakyti 
negu aš. Na, ji labiau pasišventusi. — (Volingtordas suprato, jog 
tai reiškia, kad ta moteris iš Ganos mielai kalbasi su visais.) 

— Puiki mintis — ačiū. 

— Užjaučiu dėl rankos, — pasakė Patrikui Peteris Frajus. — Tik- 
rai baisu. Manau, pusė pasaulio prisimena, kur buvo ir ką darė, 
kai išvydo tą vaizdą. 

— Tikriausiai, — tarė Volingfordas. Buvo išgėręs tik vieną boka- 
lą alaus, bet nelabai suvokė, kaip išėjo iš viešbučio baro; galutinai 
pasibjaurėjęs savimi, leidosi ieškoti afrikietės, tarsi ji būtų kokia 
gelbėjimosi valtis, o jis jau skęstų. Ko gero, taip ir buvo. 

Atrodė labai ironiška, kad bado ekspertė iš Ganos tokia stora. 
Volingfordas baiminosi, kad Dikas nesumanytų kaip nors pasi- 


naudoti jos nutukimu. Ta moteriškė, apsisiautusi tarytum kokia 

iš skiautinių lovos užtiesalų sudurstyta palapine, veikiausiai svėrė 
apie tris šimtus svarų, tačiau buvo baigusi Oksfordo bei Jeilio 
universitetus ir laimėjusi Nobelio premiją už nuopelnus pasauli- 
nės maisto trūkumo kontrolės srityje — ji pati sakė, jog tokia 
veikla yra „tik protingas būdas užbėgti už akių trečiojo pasaulio 
krizei“, ir dar pridūrė, kad „kiekvienas sąžinės turintis pusgalvis“ 
gali daryti tai, ką daro ji. 

Tačiau kad ir kaip Volingfordas žavėjosi storule iš Ganos, žinių 
redakcijoje Niujorke ji niekam nepatiko. 

— Per stora, — pasakė Patrikui Dikas. — Juodukai pamanys, kad 
mes iš jos šaipomės. 

— Betgi ne mes ją nupenėjom! — paprieštaravo Patrikas. — Svar- 
biausia, kad ji nekvaila ir tikrai turi ką pasakyti! 

— Yra ir daugiau moterų, turinčių ką pasakyti, ar ne? Dėl Die- 
vo meilės, surask bent vieną nekvailą ir normaliai atrodančią! 

Tačiau netrukus Volingfordas įsitikino, jog tarp Tokijo konfe- 
rencijos „Moterų ateitis“ dalyvių surasti tokią moterį nežmoniš- 
kai sunku, — juk reikėjo atsižvelgti į tai, kad sakydamas „normaliai 
atrodančią“ Dikas, be abejo, turėjo galvoje ne storą, ne juodą ir 
ne japonę. 

Į kinų genetikę su iškiliu plaukuotu apgamu ant kaktos, per 
patį vidurį, Patrikas tik žvilgtelėjo ir nė nemėgino kalbinti. Iš anks- 
to žinojo, ką apie ją pasakytų tas mulkis Dikas Niujorko žinių 
redakcijoje: „Matau, mėgsti pasišaipyti... Dievulėliau! Taip pat 
sėkmingai galėtume subombarduoti kokią kinų ambasadą ir pa- 
reikšti, jog tai nelaimingas atsitikimas!“ 

Taigi Patrikas nusprendė pasišnekėti su lyg ir galvota infekci- 
nių ligų gydytoja iš Korėjos. Tačiau paaiškėjo, kad ji drovisi kal- 
bėti prieš kamerą, ir tas jos drovėjimasis pasireiškė nevalingu spok- 
sojimu į Patriko bigę. Maža to, ji nesugebėjo neužsikirtusi pasa- 
kyti nė vieno užkrečiamos ligos pavadinimo; atrodė, kad vos 
paminėjusi kokią ligą ima drebėti iš siaubo. 

O dėl kino režisierės iš Rusijos, — „Niekas nėra matęs jos fil- 
mų“, — pasakė Volingfordui žinių redaktorius, — tai ji (vadinkime 
ją tiesiog Liudmila) buvo bjauri kaip rupūžė. Be to, kaip Patrikas 

sužinojo vėliau, kai ji antrą valandą nakties atėjo į jo kambarį, ji 
norėjo pabėgti iš tėvynės. Ne į Japoniją. Prašė, kad Volirgfordas 
slapta įvežtų ją į Niujorką. „Kame?“ — galvojo Volingfordas. Gal 
visam laikui filipiniečių šunų šlapimu pradvisusiame lagamine? 

Be abejo, pabėgėlė iš Rusijos galėjo būti naujiena, netgi Niu- 
jorke. Na ir kas, kad niekas nematė jos filmų? 

— Keliautų į Sandansą, — pasakė Dikui Patrikas. — Dėl Dievo 
meilės, Dikai, ji nori pabėgti! Tai bent istorija! 

Joks normalus žinių kanalas nebūtų atmetęs reportažo apie 
pabėgėlę iš Rusijos. Tačiau Dikui tai nepadarė įspūdžio. 

— Ką tik iškišome penkias minutes apie pabėgėlį iš Kubos, 
Patri. 

— Turi galvoje tą niekam tikusį beisbolininką? — paklausė Vo- 
lingfordas. 

— Jis visai neblogas gynėjas, be to, puikiai smūgiuoja, — tarė 
Dikas, ir kalba buvo baigta. 

Paskui kalbėtis su Volingfordu atsisakė žaliaakė danų rašyto- 
ja — labai įžeidi romanistė, nenorinti, kad ją šnekintų žmogus, 
neskaitęs jos knygų. Ir kas ji manėsi esanti? Volingfordas juk ne- 
turėjo tiek laiko, kad perskaitytų jos rašliavą! Jis bent jau teisin- 
gai atspėjo, kaip reikia tarti jos vardą: Bodilė, kirčiuojamas ant- 
ras skiemuo. 

Moterys iš pernelyg gausios Japonijos menininkių delegacijos 
viena per kitą veržėsi kalbėtis su Volingfordu ir vis taikėsi užjau- 
čiamai paliesti kairį jo dilbį šiek tiek aukščiau nesamos plaštakos. 
Tačiau žinių redaktorių Niujorke „jau vemti vertė nuo visokių 
menų“. Be to, Dikas pareiškė bijąs, kad pamatę tiek japonių te- 
levizijos žiūrovai pamanys, jog tik japonės ir dalyvavo konferen- 
cijoje. 

— Nuo kada mes jaudinamės dėl to, ką pamanys mūsų žiūro- 
vai? — išdrįso paklausti Patrikas. 

— Klausyk, Patri, — tarė Dikas, — ta džiūsna poete su tatuiruote 
ant veido pasibjaurėtų net kiti poetai. 

Volingfordas jau per ilgai buvo Japonijoje. Pripratęs prie ne- 
teisingos jo gimtąja kalba kalbančių japonų tarsenos, jis dabar 

net nesuprato, ką sako žinių redaktorius. Jam pasigirdo ne „džiūs- 
na“, o „krušna“. 

— Ne, tu klausyk, Dikai, — atkirto Patrikas, netikėtai pasirody- 
damas esąs ne tokio jau švelnaus būdo. — Aš ne moteris, bet tas 
žodis įžeidžia ir mane. 

— Koks žodis? — nustebo Dikas. — „Tatuiruotė“? 

— Žinai, koks žodis! — sušuko Patrikas. — „Krušna“! 

— Sakiau „džiūsna“, ne „krušna“, Patri, — tarė žinių redakto- 
rius. — Matyt, apie ką galvoji, tą ir girdi. 

Patrikas nebežinojo, į ką kreiptis. Turėjo kalbinti arba Džeinę 
Braun, tą išsirengti grasinusią anglų ekonomistę, arba Eveliną Ar- 
butnot — greičiausiai lesbietę, kuri juo bjaurėjosi ir gėdijosi aki- 
mirką pamaniusi, kad jis ją traukia. 

Anglų ekonomistė buvo grynai angliškos veislės pusprotė. Ne- 
svarbu — amerikiečiams patinka angliškas akcentas. Džeinė Braun 
tarškėjo kaip seniai užviręs arbatinis, ne apie pasaulio ekonomi- 
ką, o apie tai, kaip pagrasino išsirengsianti prieš vyrus. 

— Iš patirties žinau, kad vyrai tikrai neleis man nusimesti pas- 
kutinio drabužio, — prieš kamerą pasakojo Patrikui Volingfordui 
ponia Braun, pernelyg aiškiai tardama žodžius — kaip pagyvenusi 
ir prityrusi artistė anglų teatro scenoje. — Net neprieinu prie 
apatinių, vyrai pabėga anksčiau — visada! Vyrais galima pasikliau- 
ti. Na, turiu galvoje tik tai, kad galima neabejoti, jog jie nuo ma- 
nęs pabėgs! 

Dikas Niujorke buvo sužavėtas. Pasak jo, interviu su Džeine 
Braun „sudarė gražų kontrastą“ ankstesniam reportažui apie jos 
pykčio protrūkį pirmą konferencijos dieną. Tarptautinis žinių ka- 
nalas gavo, ko norėjo. Apie Tokijuje vykusią konferenciją „Moterų 
ateitis“ žiūrovams papasakota — ir ne bet kaip, o įprasta Žinių tele- 
vizijos maniera: sumenkintas ne tik Patrikas Volingfordas, bet ir 
visas jo pranešimas. Iš moterų konferencijos Japonijoje liko tik 
istorija apie artistiškos prigimties anglų matroną, grasinusią išsi- 
rengti per viešą diskusiją apie žaginimą — ne kur kitur, o Tokijuje. 

— Ką gi, gražu, ar ne? — tarstelėjo Evelina Arbutnot, savo kam- 

ferencijos uždarymo dieną ji tebebuvo Tokijuje. Pigių naujienų 
besivaikantis Volingfordo kanaliūkštis net nelaukė konferencijos 
pabaigos. 

Patrikas dar nebuvo atsikėlęs, kai jam paskambino ponia Ar- 
butnot. 

— Asipasau, — tepasakė jis. — Aš ne žinių redaktorius, tik re- 
porteris. 

— Jūs tik vykdėte nurodymus — ar tai norėjote pasakyti? — pa- 
klausė ponia Arbutnot. 

Evelina Arbutnot buvo per kietas riešutėlis Patrikui Volingfor- 
dui, juo labiau kad Volingfordas niekaip negalėjo atsigauti po nak- 
ties, praleistos mieste su draugais japonais. Atrodė, kad ir jo siela 
atsiduoda sake. Patrikas net neprisiminė, kuris iš mėgstamų ja- 
ponų žurnalistų davė jam bilietus dviem žmonėms kelionei grei- 
tuoju traukiniu į Kiotą ir atgal — „traukiniu-kulka“, kaip jį pava- 
dino arba Jošis, arba Fumis. Juodu dar sakė, kad apsilankymas 
tradiciniuose užeigos namuose Kiote padės atgauti jėgas; tai Pa- 
trikas prisiminė. „Bet geriau važiuok ne savaitgalį“. Šią patarimo 
dalį jis, deja, pamiršo. 

O, Kiotas — šventyklų, maldų miestas! Kelionė ten, kur susi- 
kaupti lengviau negu Tokijuje, bus Jabai naudinga. Volingfordas 
Evelinai Arbutnot ir paaiškino, kad jam seniai laikas kai ką ap- 
mąstyti, bet ji toliau keikė jį dėl šlykštaus jo „nusmurgusio neži- 
nių kanalo“ parodyto reportažo apie moterų konferenciją. 

— Žinau, žinau... — kartojo Patrikas. (Ką daugiau jis galėjo 
pasakyti?) 

— O dabar važiuojate į Kiotą? Ką ten darysite? Melsitės? Ir ko gi 
jūs melsite Dievą? — paklausė ponia Arbutnot. — Viešiausio ir 
gėdingiausio, kokį tik galima įsivaizduoti, jūsų bėdų ir pasišaipy- 
mų kanalo žlugimo — štai ko meldžiu aš! 

— Vis dar tikiuosi, kad šioje šalyje patirsiu ką nors malonaus, — 
kiek galėdamas oriau, bet vis tiek nelabai oriai tarė Volingfordas. 

Evelina Arbutnot kitame laido gale kurį laiką mąsliai tylėjo. 
Patrikas pagalvojo, kad ji tikriausiai iš naujo apmąsto seną su- 

— Norite Japonijoje patirti ką nors malonaus? — paklausė po- 
nia Arbutnot. — Ką gi... pasiimkite ir mane į Kiotą. Aš jums 
parodysiu kai ką malonaus. 

Šiaip ar taip, jis buvo Patrikas Volingfordas. Visada paklusdavo 
moterims. Elgdavosi taip, kaip jos norėdavo; dažniausiai daryda- 
vo ką liepiamas. Tačiau jis manė, kad Evelina Arbutnot — lesbie- 
tė! Taigi Patrikas sutriko. 

— E... maniau... na, iš to, ką man sakėte dėl tos danų rašyto- 
jos, supratau, kad... na, kad jūs homoseksuali, ponia Arbutnot. 

— Visada taip juokauju, — paaiškino ji. — Nemaniau, kad pati- 
kėjote. 

— O, — tarė Volingfordas. 

— Nesu homoseksuali, bet pakankamai sena, kad galėčiau būti 
jūsų motina. Jei norite, pagalvokite apie tai ir paskui man pa- 
skambinkite, aš neįsižeisiu. 

— Motina tai tikrai negalėtumėt... 

— Biologiškai — galėčiau, — pasakė ponia Arbutnot. — Galėjau 
jus pasigimdyti, kai man buvo šešiolika. Beje, tada atrodžiau kaip 
aštuoniolikos. Ar mokate skaičiuoti? 

— Jums per penkiasdešimt? — paklausė Patrikas. 

— Beveik atspėjote, — tarė ji. — Be to, šiandien negaliu išvykti. 
Nenoriu praleisti paskutinės šios apgailėtinos, bet gerais norais 
grįstos konferencijos dienos. Jei palauksite iki rytojaus, savaitga- 
liui važiuosiu su jumis į Kiotą. 

— Gerai, — sutiko Volingfordas. Jis nutylėjo, kad jau turi du 
„traukinio-kulkos“ bilietus. Paprašys šveicoriaus, kad pakeistų 
vietų traukinyje bei užeigos namuose užsakymą. 

— Ar tikrai to norite? — paklausė Evelina Arbutnot. Iš balso 
neatrodė tvirtai apsisprendusi. 

— Taip, noriu. Jūs man patinkate, — pasakė Volingfordas. — 
Nors ir esu tikras pusgalvis. 

— Per daug nesmerkite savęs dėl to, kad esate pusgalvis, — tarė 
ponia Arbutnot. Jos kalbėsena ėmė panėšėti į seksualų murkimą. 
Greičio požiūriu, — jei spręstume pagal tai, kaip greitai ji pakeitė 

nuomonę, — Evelina pati buvo kaip „traukinys-kulka“. Patrikas 
pagalvojo, kad gal nereikėtų niekur su ja vykti. 

Ji tarytum perskaitė jo mintis. 

— Daug nereikalausiu, — staiga pasakė. — Be to, jums reikia 
įgyti patirties su mano amžiaus moterimi. Vėliau, kai peržengsite 
septintą dešimtį, jaunesnės bus nebe jūsų nosiai. 

Per likusią dienos dalį bei vakarą, kol laukė, kada galės su Eve- 
lina Arbutnot „traukiniu-kulka“ važiuoti į Kiotą, Volingfordas pa- 
mažu išsipagiriojo; prieš miegą sakės skonį burnoje jautė tik žio- 
vaudamas. 

Kita diena tekančios saulės šalyje išaušo šviesi ir giedra, tei- 
kianti vilčių, — kaip vėliau paaiškėjo, apgaulingų. Volingfordas 
sėdėjo dviejų šimtų mylių per valandą greičiu lekiančiame trau- 
kinyje su moterimi, kuri pagal amžių galėjo būti jo motina, ir su 
kokiais penkiais šimtais spygaujančių moksleivių, vien mergai- 
čių, nes — kaip Patrikas su Evelina suprato iš angliškus žodžius 
painiojančio traukinio palydovo paaiškinimo — buvo kažin koks 
Nacionalinis mergaičių maldų savaitgalis ir visos Japonijos moks- 
leivės važiavo į Kiotą, bent jau taip atrodė. 

Ištisą savaitgalį lijo. Kiotas buvo užplūstas maldingųjų Japoni- 
jos moksleivių. Na, dalį laiko, kurį praleido mieste, jos gal ir mel- 
dėsi, nors Patrikas su Evelina nematė nė vienos iš tikrųjų tai da- 
rančios, o kai nesimeldė, elgėsi taip, kaip elgiasi visų šalių moks- 
leivės. Jos juokėsi, rėkavo, isteriškai raudojo — be jokios aiškios 
priežasties. 

— Nelemti hormonai, — žinovės tonu tarė Evelina. 

Moksleivės dar klausėsi prasčiausios, kokią tik galima įsivaiz- 
duoti, vakarietiškos muzikos ir be perstojo maudėsi — taip daž- 
nai, kad tradiciniuose užeigos namuose, kuriuose buvo apsistoję 
Volingfordas su Evelina, kelis kartus baigėsi karštas vanduo. 

— Per daug nesimeldžiančių mergaičių! — atsiprašinėdamas 
pasakė šeimininkas, bet Patrikui su Evelina to karšto vandens 
nelabai ir reikėjo; pakako porą kartų išsimaudyti drungnoje 

Juodu be perstojo dulkinosi, visą savaitgalį, tik retkarčiais išei- 
dami žvilgtelėti į šventyklas, kuriomis Kiotas buvo pelnytai (ne 
taip kaip Patrikas Volingfordas) pagarsėjęs. 

Paaiškėjo, kad Evelinai Arbutnot labai patinka be saiko mylė- 
tis. Per keturiasdešimt aštuonias valandas. .. na, tiek to. Neman- 
dagu būtų skaičiuoti, kiek kartų jie tai darė. Pakanka pasakyti, 
kad savaitgaliui baigiantis Volingfordas vos pasivilko, be to, jam 
taip skaudėjo kotą, kad galiausiai su Evelina įsitaisęs dviejų šimtų 
mylių per valandą greičiu atgal į Tokiją lekiančiame traukinyje jis 
jautėsi kaip iki kraujo nusismaukęs paauglys. 

Patrikui patiko lietaus merkiamos šventyklos, kiek jis jų matė. 
Stovėdamas po didžiulių medinių pastatų stogais ir klausydama- 
sis lašų barbenimo, iš visų pusių apsuptas šėlstančių, ausį rėžian- 
čiais balsais klykaujančių moksleivių, jis įsivaizdavo esąs belaisvis, 
įkištas į kažkokį senovišką medinį būgną. 

Daugelis mergaičių vilkėjo mokyklinėmis uniformomis, todėl 
visos atrodė vienodos, kaip kokios kariškės. Kai kurios buvo gra- 
žios, bet dauguma ne; šiaip ar taip, tą Nacionalinį mergaičių maldų 
savaitgalį, kurio oficialus pavadinimas tikriausiai buvo visai ne 
toks, Volingfordas matė tik Eveliną Arbutnot. 

Jam patiko su ja mylėtis, be kita ko, dar ir todėl, kad ji taip 
aiškiai mėgavosi buvimu su juo. Anaiptol ne gražus jos kūnas, 
Patriko nuomone, buvo labai tikslingai naudojamas — tarsi pui- 
kiai sukonstruotas instrumentas. Bet ant vienos iš nedidelių jos 
krūtų jis pastebėjo didoką randą, tikrai ne kokios atsitiktinės žaiz- 
dos žymę. (Randas buvo pernelyg tiesus ir plonas, neabejotinai 
likęs po operacijos.) 

— Man išpjovė auglį, — paaiškino Patrikui Evelina, kai jis apie 
tai užsiminė. 

— Tikriausiai buvo nemažas? — paklausė jis. 

— Paaiškėjo, jog tai menkniekis. Dabar viskas gerai, — atsakė ji. 

Tiktai kai juodu jau važiavo atgal į Tokiją, ji pamėgino moti- 
niškai jį paauklėti: 

— Kaip toliau gyvensi, Patrikai? — paklausė, paėmusi už vienin- 

— Kaip toliau gyvensiu? 

— Tu gi visiška griuvena, — pasakė Evelina. Iš jos akių jis supra- 
to, kad ji nuoširdžiai susirūpinusi. 

— Aš — visiška griuvena, — pritarė jis. 

— Taip, iš tikrųjų, ir pats tai Žinai, — pasakė ji. — Darbas netei- 
kia tau pasitenkinimo, bet dar blogiau tai, kad tu negyveni. Atro- 
dai pasimetęs, mielasis. — („Mielasis“ nuskambėjo neįprastai ir 
nemaloniai.) 

Patrikas ėmė kažką veblenti apie daktarą Zajoncą ir numato- 
mą plaštakos persodinimo operaciją — apie tai, kad pagaliau, po 
ilgų penkerių metų, jis gal atgaus kairę ranką. 

— Ne tai turėjau galvoje, — pertraukė jį Evelina. - Kam rūpi ta 
tavo kairė ranka? Praėjo penkeri metai! Gali išsiversti ir be jos. 
Visada rasi, kas tau padės susipjaustyti pomidorą, arba apsieisi 
be pomidoro. Esi žavus pajuokos objektas ne todėl, kad netekai 
plaštakos. Iš dalies taip yra dėl to, kad dirbi tokį darbą, bet pa- 
grindinė priežastis — tavo gyvenimo būdas! 

— O, — tarė Volingtordas. Mėgino ištraukti ranką iš motiniškų 
ponios Arbutnot gniaužtų, bet nepajėgė; šiaip ar taip, ji turėjo 
dvi rankas ir jomis tvirtai laikė vienintelę jo plaštaką. 

— Paklausyk manęs, Patrikai, — pasakė Evelina. — Puiku, kad 
daktaras Seizoncas nori tau duoti naują kairę plaštaką... 

— Daktaras Zajoncas, — irzliai pataisė ją Volingfordas. 

— Daktaras Zajoncas, taip, — toliau kalbėjo ponia Arbutnot. — 
Pripažįstu, kad esi tikrai drąsus, jeigu jau pasiryžai tokiam rizi- 
kingam eksperimentui... 

— Tai būtų tik antra tokia operacija, — vėl suirzęs tarė Patri- 
kas. — Pirma nepavyko. 

— Taip, taip — jau sakei, — priminė jam ponia Arbutnot. — Bet ar 
tau pakaks drąsos pakeisti savo gyvenimą? — Tai pasakiusi ji užmigo, 
jos gniaužtai pamažu atsileido. Volingfordas tikriausiai jau galėjo 
ištraukti ranką jos nepažadindamas, bet nenorėjo rizikuoti. 

Evelina turėjo skristi į San Franciską; Volingfordas grįžo į Niu- 
jorką. San Franciske, pasak Evelinos, buvo surengta kita su mo- 

Patrikas Evelinos taip ir nepaklausė, ką ji nori moterims pasa- 
kyti, ir iki galo neperskaitė nė vienos jos knygos. Ta, kurią pradė- 
jo skaityti, jį nuvylė. Evelina Arbutnot buvo įdomesnė kaip as- 
menybė negu kaip rašytoja. Kaip ir daugelis protingų žmonių, 
kurie žino, ko nori, ji rašė ne itin gerai. 

Lovoje, kur jaučiamasi laisviausiai ir dažniausiai išsipasakoja- 
ma, ponia Arbutnot Patrikui sakė, kad buvo ištekėjusi du kartus 
— pirmąkart labai jauna. Su pirmu vyru išsiskyrė, o antras, kurį 
nuoširdžiai mylėjo, mirė. Taigi ji buvo našlė, turėjo suaugusių 
vaikų ir keletą dar mažų anūkų. Vaikai ir anūkai, kaip pati sakė, 
buvo jos gyvenimas, o rašymas bei kelionės — tik jos misija. Tie- 
sa, Volingfordas tuose Evelinos Arbutnot knygos puslapiuose, ku- 
riuos sugebėjo perskaityti, neįžvelgė jokios „misijos“. Tačiau gal- 
vodamas apie Eveliną turėjo pripažinti, kad iš jos nemažai suži- 
nojo apie save. 

Greitajame traukinyje, kai jis jau artėjo prie Tokijo, Voling- 
fordą atpažino kelios japonų moksleivės bei jas lydinti moky- 
toja. Atrodė, kad jos tuoj sukaups drąsą ir pasiųs kurią nors 
mergaitę, kad ši, perėjusi visą vagoną, paprašytų Liūto Užkan- 
dos autografo. Patrikas dar tikėjosi, kad jos nesiryš, — tam, kad 
pasirašytų, jis būtų turėjęs ištraukti dešinę ranką iš miegančios 
Evelinos delnų. 

Nė viena iš moksleivių taip ir neįsidrąsino; galiausiai prie Vo- 
lingfordo priėjo jų mokytoja. Ji vilkėjo uniforma, labai panašia į 
jaunųjų auklėtinių, ir nors pati taip pat buvo jauna, į Patriką krei- 
pėsi santūriu, gana oficialiu tonu, kaip daug vyresnė moteris. El- 
gėsi labai mandagiai ir taip stengėsi kalbėti kuo tyliau, kad nepa- 
žadintų Evelinos, jog Volingfordas turėjo šiek tiek palinkti į prie- 
kį, kad per lekiančio traukinio tarškesį išgirstų, ką ji šneka. 

— Mergaitės prašė pasakyti, kad, jų manymu, esate labai pa- 
trauklus ir tikriausiai labai drąsus, — tarė mokytoja. — Ir dar no- 
riu pridurti, — sušnibždėjo, — jog labai gailiuosi, kad iš karto, kai 
pamačiau jus su tuo liūtu, nesupratau, koks jūs geras žmogus. 
Tačiau dabar... na, kai šitaip kartu keliaujate ir šnekatės su savo 

— Ačiū, — irgi pašnibždomis pasakė Volingfordas, nors jam bu- 
vo skaudu dėl tokio jos nesupratingumo, o kai jaunoji mokytoja 
grįžo į savo vietą, Evelina spustelėjo jam ranką — kad jis žinotų, 
jog ji nemiegojo. Pažvelgęs į ją Volingtordas pamatė, kad ji šypso- 
si, plačiai atmerkusi akis. 

Mažiau negu po metų, išgirdęs, kad Evelina mirė („atsinau- 
jino krūties vėžys“, — pasakė viena iš jos dukterų, kai jis pa- 
skambino, norėdamas pareikšti užuojautą vaikams bei anūkams), 
Patrikas prisiminė jos šypseną greitajame traukinyje. Tas aug- 
lys, apie kurį Evelina sakė, jog tai menkniekis, vis dėlto buvo 
pavojingas. Ko gero, ji tai žinojo — turėjo suprasti iš nemažo 
rando. 

Patrikas Volingfordas visada atrodė kažkoks pernelyg gležnas. 
Moterys — tik ne buvusi jo žmona Merelin — nuolat stengėsi jį 
apsaugoti nuo nemalonių dalykų, nors vargu ar taip būtų elgusis 
Evelina Arbutnot. 

Volingfordas prisiminė ir tai, kad galėjo jaunosios japonų mo- 
kytojos paklausti, koks yra oficialus Nacionalinio mergaičių mal- 
dų savaitgalio pavadinimas, bet nepaklausė. Sunku buvo ir pati- 
kėti, kad jis, žurnalistas, per šešias Japonijoje praleistas dienas 
apie tą šalį nesužinojo visiškai nieko. 

Kaip ir jaunoji mokytoja, visi japonai, su kuriais Volingfordas 
bendravo, buvo nepaprastai kultūringi ir paslaugūs, ypač jį kvietę 
laikraštininkai — jie elgėsi daug pagarbiau ir mandagiau negu dau- 
guma Patriko kolegų Niujorke. Bet jis nieko jų neklausinėjo; bu- 
vo pernelyg įsigilinęs į save. Šiek tiek pramoko tik pamėgdžioti 
jų akcentą, bet ir tai jam ne visai pavykdavo. 

Kaltinkite Merelin, buvusią Volingfordo žmoną, kuo tik nori- 
te, bet dėl vieno dalyko ji buvo teisi — Patrikas taip ir liko berniu- 
kas. Žinoma, jis dar galėjo suaugti, bent jau pats to tikėjosi. 

Dažniausiai žmogaus gyvenimas iš esmės pasikeičia po kokio 
nors ypač reikšmingo sukrėtimo. Patriko Volingfordo gyvenime 
toks sukrėtimas buvo ne kairės plaštakos netektis ir ne pratini- 
masis gyventi be jos. Tai buvo kone tuščiai praleistas laikas Japo- 

— Papasakok apie Japoniją, Patri. Ar tau patiko? — gundomais 
balsais kaip užsuktos klausinėjo palaidaliežuvės Niujorko žinių 
redakcijoje. (Iš Diko jos jau buvo girdėjusios, kad kai šis sakė 
„džiūsna“, Volingtordui pasigirdo „krušna“.) 

Tačiau klausinėjamas apie Japoniją Volingtordas stengdavosi 
išsisukti: 

— Japonija — kaip romanas, — sakydavo, daugiau nieko. 

Po kelionės į Japoniją jis įtikėjo, kad iš tikrųjų nori pakeisti 
savo gyvenimą. Viskuo rizikuos, bet pradės gyventi kitaip. Žino- 
jo, jog tai nebus lengva, bet manėsi esąs pakankamai tvirtos va- 
lios ir galįs pamėginti. Garbę jam darė tai, kad vos likęs redakci- 
joje vienas su Meri, kad ir kokia ten jos pavardė, jis pasakė: 

— Labai atsiprašau, Meri. Iš tikrųjų nuoširdžiai gailiuosi dėl to, 
ką pasakiau, nenorėjau taip tavęs sunervinti. .. 

Meri jį pertraukė: 

— Nervinuosi ne dėl to, ką pasakei, o dėl savo santuokos. Ne- 
labai sutariu su vyru, ir kaip tik dabar esu nėščia. 

— Atsiprašau, — dar kartą pasakė Patrikas. 

Paskambinti daktarui Zajoncui ir patvirtinti, jog yra pasiryžęs 
plaštakos persodinimo operacijai, Volingfordui buvo palyginti ne- 
sunku. 

Kitą kartą akimirką likęs vienas su Meri, geriausių norų kupi- 
nas Patrikas padarė baisią klaidą. 

— Kada gimdysi, Meri? — paklausė. (Dar nieko nebuvo matyti.) 

— Praradau kūdikį! — atšovė Meri ir apsipylė ašaromis. 

— Atleisk, — vėl ėmė atsiprašinėti Patrikas. 

— Jau antras persileidimas, — pasakė nelaiminga jauna moteris. 

Ji raudojo įsikniaubusi jam į krūtinę, sušlapino marškinius. 
Pamačiusios juodu šitaip stovinčius, kelios redakcijos visažinės 
reikšmingai susižvelgė. Bet jos klydo — na, bent jau šįkart. Vo- 
lingfordas tikrai mėgino pasikeisti. 

— Verčiau jau būčiau skridusi su tavimi į Japoniją, — pašnibž- 
dėjo Meri, kad ir kokia ten jos pavardė, Patrikui į ausį. 

— Ne, Meri — ne, ne, — tarė Volingfordas. — Gerai padarei, kad 
neskridai į Japoniją, aš išvis neturėjau tavęs kviesti, — pridūrė, 


bet jaunoji moteris dar garsiau įsikūkčiojo. 

Kai moterys šalia jo imdavo verkti, Patrikas Volingfordas elg- 
davosi kaip dauguma vyrų — galvodavo apie ką kita. Pavyzdžiui, 
kaip reikėtų laukti plaštakos, kai jau esi išgyvenęs be jos penke- 
rius metus? 

Nors jis neseniai ir padaugino sakės, apskritai nebuvo girtuoklis; 
bet pastaruoju metu jam kažkodėl labai patikdavo vėlyvomis po- 
pietėmis vienam sėdėti kokiame nežinomame bare — kaskart vis 
kitame. Ko gero, tą savotišką žaidimą jis žaidė todėl, kad buvo 
apimtas apatijos. Kai pavakare baras prigužėdavo žmonių, vis la- 
biau trokštančių bendrauti, Patrikas Volingfordas vienišas gurkš- 
nodavo alų; jo tikslas buvo susikurti tokią nesuvokiamo liūdesio 
aurą, kad niekas nedrįstų prisiartinti. 

Žinoma, visi jį pažindavo, — kartais jis netgi nugirsdavo šnabž- 
desį: „Liūto Užkanda“, „Nelaimių Pirklys“, — bet niekas nekal- 
bindavo. Toks ir buvo jo žaidimas — aktoriaus mokymasis nutai- 
syti reikiamą veido išraišką. (Gailėkitės manęs, — sakė jis žvilgs- 
niu. — Gailėkitės, bet nelįskite artyn.) Ilgainiui jis kaip reikiant įgudo 
taip Žaisti. 

Vieną vėlyvą popietę — beveik penktą valandą — Volingfordas 
užsuko į kažkokį barą toje Niujorko dalyje, kurioje anksčiau gy- 
veno. Naktiniam buvusio jo namo durininkui dar buvo ne laikas 
pradėti pamainą, bet Patrikas nustebo, pamatęs jį bare, — juo 
labiau kad durininkas nevilkėjo uniformos. 

— Sveiki, pone O"'Nilai! — pasisveikino Vladas arba Luisas. — 
Mačiau, kad buvote Japonijoje. Jie ten neblogai žaidžia beisbolą, 
ar ne? Ko gero, būtų jums išeitis, jei nesisektų šičia. 

— Kaip laikotės, Luisai? — paklausė Volingtordas. 

— Aš — Vladas, — paniuręs tarė durininkas. — O šitas — mano 
brolis. Mes čia tik stumiam laiką, kol man reikės į darbą. Nebe- 
mėgstu naktinės pamainos. 

Patrikas linktelėjo patraukliam vaikinui, stovinčiam prie baro 
šalia nusiminusio durininko. Vaikinas buvo vardu Lorenas, ar Go- 
ranas, o gal Zorbidas; iš drovumo jis prisistatė labai neaiškiai. 

Bet kai Vladas arba Luisas nuėjo į tualetą, — jis stiklinė po 
stiklinės maukė spanguolių sultis su gazuotu vandeniu, — drovu- 


sis brolis Patrikui pasakė: 

— Jis nenori jūsų įžeisti, pone Volingfordai. Tik šiek tiek susi- 
painiojęs. Niekaip nesuvokia, kad jūs ne Polis O“Nilas, nors tai 
ir žino. Tikrai maniau, kad po to nutikimo su liūtu pagaliau su- 
pras, bet nesuprato. Dažniausiai būna įsitikinęs, kad jūs — Polis 
O'Nilas. Atleiskite. Jums tai tikriausiai įkyrėjo. 

— Neatsiprašinėkite, — tarė Patrikas. — Jūsų brolis man patin- 
ka. Nieko baisaus, jeigu jis mano, kad aš — Polis O'Nilas. Bent 
jau išvykau iš Cincinačio. 

Kai Vladas arba Luisas grįžo iš tualeto, Patrikas su jo broliu 
sėdėjo prie baro lyg nusikaltę. Patrikas gailėjosi, kad sveikojo bro- 
lio nepaklausė, koks iš tikrųjų yra kuoktelėjusio durininko var- 
das, bet jau buvo per vėlu. Dvivardis durininkas vėl prisidėjo prie 
jų; dabar jis atrodė panašesnis į save, nes tualete persirengė uni- 
forma. 

Nusivilktus drabužius durininkas padavė broliui, o tas sukišo 
juos į ant grindų palei baro pakoją padėtą kuprinę. Patrikas tik 
dabar tą kuprinę ir pastebėjo, bet iš karto suprato, jog broliai 
taip daro visada. Iš ryto sveikasis brolis tikriausiai ateina parsi- 
vesti Vlado arba Luiso namo; jis atrodė kaip tik toks geras bro- 
liukas. 

Staiga durininkas padėjo galvą ant baro, tarytum nusprendęs 
čia pat pamiegoti. 

— Ei, nereikia, taip nedaryk, — švelniai tarė jam brolis. — Juk 
nenori taip elgtis, ypač kai su mumis ponas O'Nilas. 

Durininkas pakėlė galvą. 

— Kartais baisiai pavargstu, kai reikia taip vėlai dirbti, — pasa- 
kė. — Nebenoriu į naktinę pamainą. Nebenoriu į naktinę. 

— Klausyk — tu juk turi darbą, ar ne? — tarė brolis, mėginda- 
mas jį nuraminti. 

Stebuklingai — kaip greitai! — pralinksmėjęs Vladas arba Lui- 
sas išsišiepė. 

— Po velnių, tik pažiūrėkite! — pasakė. — Gailiuosi savęs, sė- 
dėdamas su geriausiu atmušėju, kokį tik esu matęs, netekusiu 


kairės plaštakos! O jis juk ir atmuša kaire, ir smūgiuoja. Labai 

atsiprašau, pone O'Nilai. Neturiu teisės gailėtis savęs, kai esu 
su jumis. 

Savaime suprantama, ir pats Volingfordas gailėjosi savęs, bet 
norėjo dar pabūti Poliu O*Nilu. Šitaip jis pradėjo pratintis nebū- 
ti senuoju Patriku Volingfordu. 

Štai jis, Nelaimių Pirklys, vėlyvą popietę mokosi nutaisyti rei- 
kiamą veido išraišką. Ta išraiška — tik vaidyba, Liūto Užkanda tai 
žino, bet gailėkitės manęs — tikra tiesa. 


Penktas skyrius 


NELAIMINGAS AISITIKIMAS 
SUPERIAURĖS SEKMADIENĮ 


Elas Klozen laiške „Schatzman, Gingeleskie, Mengerink 8: As- 
sociates“ klinikai rašė, jog yra iš Epltono, Viskonsino valstijos, 
bet ji turėjo galvoje tik tai, kad ten gimė. Dar prieš ištekėdama už 
Oto Klozeno ji apsigyveno Grin Bėjuje, garsios profesionalų fut- 
bolo komandos mieste. Otas Klozenas buvo Green Bay Packers aist- 
ruolis; pragyvenimui jis užsidirbdavo vairuodamas alaus sunkve- 
žimį, ant kurio buferio niekada neklijavo jokio kito lipduko, tik 
žalios Grin Bėjaus spalvos užrašą auksiniame fone: 


DIDŽIUOJUOSI, KAD ESU SŪRIAGAIVIS! 


Otas su žmona seniai buvo nusprendę tūkstantis devyni šimtai 
devyniasdešimt aštuntų metų sausio dvidešimt penktos dienos, 
sekmadienio, vakare eiti į mėgstamą sporto aistruolių barą Grin 
Bėjuje. Tai buvo trisdešimt antrųjų Supertaurės rungtynių vaka- 
ras, Fackers San Diege turėjo žaisti su Denver Broncos. Tačiau ponia 
Klozen visą dieną negalavo, jautė šleikštulį; vyrui ji kaip visada 
viltingai sakė, kad galbūt pastojo. Iš tikrųjų buvo ne pastojusi, o 
pasigavusi gripą. Netrukus jai pakilo temperatūra, be to, dar rung- 
tynėms neprasidėjus ji dukart vėmė. Abu Klozenai labai nusivylė, 
kai suprato, jog tai ne rytinis šleikštulys. (Net jei ponia Klozen 
būtų buvusi nėščia, jos dar negalėjo pykinti rytais, nes nuo mė- 
nesinių buvo praėjusios tik dvi savaitės.) 

Ponios Klozen mintys buvo nesunkiai įžvelgiamos — bent jau 
Otas manėsi beveik visada žinąs, apie ką žmona galvoja. Labiau 


už viską pasaulyje ji norėjo turėti kūdikį. Jos vyras irgi norėjo, 

kad ji turėtų kūdikį, — ji negalėjo jo kaltinti. Ji nuolat graužėsi, 
kad neturi vaikų, ir žinojo, jog dėl to graužiasi ir Otas. 

O dėl gripo, tai Otas dar nebuvo matęs žmonos taip baisiai 
sergančios; jis pasisiūlė likti namie ir ją slaugyti. Juodu galėsią žiū- 
rėti rungtynes per televiziją miegamajame. Tačiau ponia Klozen 
jautėsi taip blogai, kad suprato išvis nepajėgsianti žiūrėti rungty- 
nių, nors ir buvo tikrų tikriausia sūriagalvė; tai, kad ji visą gyveni- 
mą entuziastingai palaikė „pekerius“, ko gero, buvo ir ją su Otu 
jungiančio ryšio pagrindas. Ji netgi dirbo Green Bay Packers ko- 
mandai. Juodu su Otu galėjo gauti bilietus į rungtynes San Die- 
ge, bet Otas nemėgo skraidyti. 

Ponia Klozen buvo sujaudinta: iš meilės jai Otas netgi atsisakytų 
Supertaurės rungtynių žiūrėjimo sporto aistruolių bare. Ji neno- 
rėjo nė girdėti, kad jis pasiliks namie. Nors ją taip pykino, kad 
sunku buvo kalbėti, ji sukaupė jėgas ir aiškiu, užbaigtu sakiniu 
paskelbė vieną iš dažnai kartojamų sporto pasaulio tiesų, kurią 
išgirdę futbolo aistruoliai netenka žado ir neturi ką pridurti (o 
futbolu nesidomintiems žmonėms tai atrodo visiška kvailystė). 

— Nėra jokios garantijos, kad kada nors dar žaisime dėl Super- 
taurės, — pareiškė ponia Klozen. 

Otas susigraudino kaip vaikas. Netgi gulėdama ligos patale žmo- 
na nori, kad jis linksmintųsi. Bet vienas iš dviejų Klozenų auto- 
mobilių po nedidelio susidūrimo prekybos centro stovėjimo aikš- 
telėje tebebuvo kėbulų remonto dirbtuvėse. Otas bijojo palikti 
sergančią žmoną namuose be automobilio. 

— Važiuosiu sunkvežimiu, — pasakė jis. 

Alaus sunkvežimis buvo tuščias, be to, Otas puikiai sutarė su 
visais baro darbuotojais; jie leis jam pastatyti sunkvežimį užpaka- 
liniame kieme, kur įvažiuoja tiekėjai. Vargu ar kas veš prekes Su- 
pertaurės sekmadienį. 

— Pirmyn, „pekeriai“! — vos girdimu balsu, jau pusiausnūda 
tarė ponia Klozen. 

Ji ilgai prisimins, kaip atsargiai, kupinas žodžiais neišreikšto kū- 
niško švelnumo, Otas padėjo jai ant lovos televizoriaus distancinio 


valdymo pultelį ir dar patikrino, ar įjungtas reikiamas kanalas. 

Paskui jis išvažiavo žiūrėti rungtynių. Didžiulis alaus sunkveži- 
mis buvo lengvesnis negu paprastai; lėkdamas sekmadienį beveik 
ištuštėjusiomis gatvėmis Otas vis žvilgčiojo į spidometrą, kad ne- 
viršytų leistino greičio. Nuo to laiko, kai buvo šešerių ar septyne- 
rių, Otas Klozenas nepraleido nė vienų Green Bay Packers varžybų 
pradžios, nepraleis ir šitų. Nors jam tik trisdešimt devyneri, jis 
matė visas trisdešimt vienerias ankstesnes Supertaurės rungty- 
nes. Pamatys ir trisdešimt antrąsias, nuo pradžios iki pat apmau- 
daus galo. 

Tikriausiai dauguma sporto apžvalgininkų pritartų nuomonei, 
kad trisdešimt antrosios Supertaurės rungtynės buvo vienos iš 
geriausių — apylygis, jaudinantis žaidimas pasibaigė silpnesnio 
priešininko pergale. Visi žino, kad Amerikoje daugelis žmonių 
linkę palaikyti silpnesniuosius, tačiau taip tikrai nebuvo Grin Bė- 
juje, Viskonsino valstijoje, kur per trisdešimt antrąsias Supertau- 
rės rungtynes išsišokėliai Denver Broncos nugalėjo Green Bay Packers 
ir baisiausiai nuliūdino sūriagalvius. 

Baigiantis ketvirtam kėliniui, Grin Bėjaus aistruoliai jau kone 
žudėsi iš nevilties — tik ne Otas, kuris buvo ne tik nusiminęs, bet 
ir labai girtas. Per alaus reklamą, likus dviem minutėms iki rung- 
tynių pabaigos, jis kietai įmigo prie baro ir, nors pabudo tą pačią 
akimirką, kai ekrane vėl pasirodė žaidėjai, spėjo nuo pradžios iki 
galo susapnuoti savo baisiausią nuolat pasikartojantį sapną, regis, 
trukusį keliomis valandomis ilgiau negu reklama. 

Jis buvo gimdymo palatoje; kampe stovėjo kitas vyras — Otas 
matė tik jo akis virš chirurginės kaukės. Akušerė rengėsi priimti 
Oto žmonos naujagimį, jai padėjo kažkokia nepažįstama medici- 
nos sesuo. Akušerė buvo ponią Klozen nuolat prižiūrinti gineko- 
logė, Klozenai daugybę kartų lankėsi pas ją ir abu. 

Pirmą kartą sapnuodamas tą sapną Otas kampe stovinčio vyro 
nepažino, o dabar iš anksto žinojo, kas jis toks, ir jį persmelkė 
bloga nuojauta. 

Kai kūdikis pagaliau gimė, žmonos veidą nušvietė toks nenu- 
sakomas džiaugsmas, kad Otas sapne net apsiverkė — kaip visada. 


Kaip tik tą akimirką kampe stovėjęs vyras nusirišo kaukę. Tai bu- 

vo tas plevėsa televizijos reporteris — Liūto Užkanda, Nelaimių 
Pirklys. Kuo ten, po galais, jis vardu? Šiaip ar taip, iš džiaugsmo 
nušvitusi ponia Klozen žiūrėjo į jį, ne į Otą; tarytum Oto išvis 
nebūtų buvę gimdymo palatoje, arba tik jis pats būtų žinojęs, 
kad ten yra. 

Keisčiausia sapne buvo tai, kad Liūto Užkanda turėjo dvi ran- 
kas ir abiem laikė naujagimį. Staiga Oto žmona ištiesusi ranką 
paglostė kairę jo plaštaką. 

Paskui Otas pamatė save. Nustebęs žiūrėjo į savo kūną, ieško- 
jo plaštakų. Kairės nebebuvo — jo kairė plaštaka buvo dingusi! 

Tada jis raudodamas ir pabudo. Buvo likusios mažiau negu dvi 
minutės iki Supertaurės rungtynių pabaigos; vienas iš Grin Bė- 
jaus sporto aistruolių bare sėdėjusių Packers garbintojų, savaip su- 
pratęs Oto sielvartą, užjaučiamai patapšnojo jam per petį. 

— Sušiktas žaidimas, — stačiokiškai tarė. 

Nors ir labai girtas, Otas iš paskutiniųjų stengėsi nebeužmigti. 
Ne todėl, kad būtų bijojęs pražiopsoti rungtynių pabaigą; jis ne- 
norėjo vėl sapnuoti to sapno. 

Savaime suprantama, Otas žinojo, kodėl visa tai sapnuoja, ir iš 
gėdos nė karto nepapasakojo savo sapno žmonai. 

Kaip alaus sunkvežimio vairuotojas, Otas manėsi esąs sektinas 
pavyzdys Grin Bėjaus jaunimui — jis niekada nevairavo išgėręs. 
Otas apskritai beveik negerdavo; jei ir paragaudavo, tai tik alaus. 
Dabar jis staiga susigėdo ne tik dėl sapno bei rungtynių baigties, 
bet ir dėl savo girtumo. 

— Toks girtas negaliu vairuoti, — prisipažino baro padavėjui — 
patikimam draugui ir šiaip padoriam žmogui. Padavėjas pasakė, 
jog labai gaila, kad nėra daugiau tokių girtuoklių kaip Otas Klo- 
zenas — taip pat suvokiančių savo atsakomybę. 

Pasitarę juodu greitai sugalvojo, kaip Otas galėtų saugiai parsi- 
gauti namo, nepriėmęs kelių gerokai įkaušusių ir nusiminusių drau- 
gų pasiūlymų pavėžėti. Otui juk nebus sunku patraukti alaus sunk- 
vežimį iš užpakalinio kiemo į vos už penkiasdešimties jardų esančią 
pagrindinę baro stovėjimo aikštelę, kad jis pirmadienio rytą ne- 
kliūtų tiekėjams. Kadangi aikštelė yra ne priešais barą, o greta 

kiemo, net nereikės pervažiuoti jokios gatvės ar šaligatvio. Pas- 
kui padavėjas telefonu pakvies Otui taksi. 

„Ne, ne, ne — tu neskambink“, — sumurmėjo padavėjui Otas. 
Jis pats sunkvežimyje turėjo radijo telefoną. Pirmiausia perva- 
žiuos į aikštelę, paskui pasikvies taksi. Sunkvežimyje ir palauks. 
Belaukdamas dar paskambins žmonai — paklaus, kaip ji jaučiasi, 
ir pareikš užuojautą dėl tragiško Grin Bėjaus pralaimėjimo. Be 
to, šaltame ore bent kiek atsigaus. 

Šalto oro poveikis Otui gal ir neatrodė toks pat neabejotinas 
kaip visos kitos jo sumanymo dalys, bet jis tikrai nenorėjo žiūrėti 
po rungtynių transliuojamo reportažo. Visaip šėlstantys iš džiaugs- 
mo pakvaišę Denverio aistruoliai galutinai jį įsiutintų, ką jau kal- 
bėti apie pakartotinai rodomą Terelio Deiviso prasiveržimą pro 
galinius Packers saugus bei gynėjus. Kai Broncos perėjo į puolimą, 
Grin Bėjaus gynybos linija išsilydė kaip... na, kaip sūris. 

Pagalvojęs apie Denverio prasiveržimus Otas vos neapsivėmė. 
Gal nuo žmonos užsikrėtė gripu? Paskutinį kartą jį taip pykino 
tada, kai per televiziją pamatė, kaip liūtai ėda to gražučiuko žur- 
nalisto plaštaką. Kokia gi, po galais, to pimpalo pavardė? 

Ponia Klozen žinojo nelaimingojo reporterio pavardę. 

— Įdomu, kaip sekasi vargšui Patrikui Volingfordui, — nei iš 
šio, nei iš to vis pratardavo ji, o Otas, kuriam nuo tų jos žodžių 
darėsi šleikštu, tik pakraipydavo galvą. 

Pagarbiai patylėjusi, jo žmona pridurdavo: 

— Mielai padovanočiau tam vargšui vyriškiui savo plaštaką, jei 
žinočiau, kad mirštu. O tu, Otai? 

— Nežinau... aš jo net nepažįstu, — kartą atsakė Otas. — Čia 
juk ne tas pats, kas atiduoti svetimam žmogui kokį nors savo 
organą. Organai — tai tiesiog organai. Niekas jų nemato. O plaš- 
taka... na, tai kūno dalis, kurią galima atpažinti. Supranti, ką 
turiu galvoje? 

— Kai jau miršti, tai miršti, —- pasakė ponia Klozen. 

Otas prisiminė Patrikui Volingfordui pareikštą ieškinį tėvystei 
nustatyti — per televiziją buvo rodomi įvairūs su tuo susiję repor- 


tažai, apie tai rašė visi laikraščiai bei žurnalai. Ponia Klozen įdė- 

miai sekė bylos nagrinėjimą; ji pastebimai nusivylė, kai iš DNR 
tyrimo paaiškėjo, kad kūdikio tėvas — ne Volingtfordas. 

— Negi tau taip svarbu, kas tas tėvas? — paklausė jos Otas. 

— Na, jis tiesiog atrodė kaip tėvas, — tarė ponia Klozen. — Su- 
pranti, jo išvaizda tokia, kad jis turėtų būti tėvas. 

— Pakankamai patrauklus. .. ar tai norėjai pasakyti? — paklau- 
sė Otas. 

— Atrodo kaip amžinas tėvystės bylų atsakovas. 

— Dėl to ir nori, kad atiduočiau jam savo plaštaką? 

— Aš taip nešnekėjau, Otai. Sakiau tik „kai jau miršti, tai miršti“. 

— Supratau, — tarė Otas. — Bet kodėl mano plaštaką? Kodėl jam? 

Yra kai kas, ką turėtumėte žinoti apie ponią Klozen, netgi anks- 
čiau, negu sužinosite, kaip ji atrodė: panorėjusi ji prabildavo ypa- 
tingu balsu, nuo kurio jos vyrui iškart pasistodavo. Akimirksniu. 

— Kodėl ravo plaštaką? — tarė ji tuo savo balsu. — Na... todėl, 
kad aš tave myliu, niekada nemylėsiu nieko kito. Tik jau ne taip. 

Nuo tų žodžių Otui pasidarė silpna, jis pasijuto pernelyg arti 
mirties, kad galėtų kalbėti; visas kraujas iš smegenų, iš širdies, iš 
plaučių plūstelėjo jam į varpą. Taip būdavo visada. 

— Kodėl jam? — toliau šnekėjo ponia Klozen, puikiai suprasda- 
ma, kad Otas jau visiškai jai paklūsta. — Na... todėl, kad jam 
neabejotinai reikia plaštakos. Kas gali būti aiškiau? 

Susikaupęs Otas šiaip taip išstenėjo: 

— Tikriausiai vra ir daugiau žmonių, kurie neteko plaštakų. 

— Bet mes jų nepažįstam. 

— Jo irgi nepažįstam. 

— Jį rodo per televiziją, Otai. Visi jį pažįsta. Be to, jis atrodo 
malonus. 

— Sakei, kad jis atrodo kaip amžinas tėvystės bylų atsakovas! 

— Tai nereiškia, kad jis nemalonus žmogus, — tarė ponia Klozen. 

— O! 

Tardamas tą „o“ Otas galutinai išeikvojo savo silpstančias jė- 
gas. Jis žinojo, kas bus toliau. Jį vėl pribloškė žmonos balsas. 

— Ką dabar darysi? — paklausė ji. — Nori padaryti man vaiką? 

Otas vos pajėgė linktelėti galvą. 

Tačiau vaiko vis nebuvo. Siųsdama laišką „Schatzman, Ginge- 
leskie, Mengerink £ Associates“ klinikai, ponia Klozen dar pri- 
dėjo mašinėle spausdintą pareiškimą, paprašiusi, kad Otas jį pa- 
sirašytų. Otas nesipriešino. Jautė, kokie nutirpę jo pirštai, ir ta- 
rytum iš šalies matė, kaip kito vyro ranka raito jo parašą. „Ką 
dabar darysi?“ — ir tąkart paklausė ponia Klozen. 

Netrukus prasidėjo sapnai. Dabar, nelemtą Supertaurės sek- 
madienį, Otas buvo ne tik labai girtas, bet ir iškankintas nepa- 
grįsto pavydo. Patraukti alaus sunkvežimį į vos už penkiasdešim- 
ties jardų esančią aikštelę jam nebuvo taip lengva, kaip tikėjosi. 
Po kelių nevykusių mėginimų pasukti uždegimo raktelį jis jau 
ėmė manyti, kad šitoks girtas, ko gero, negalės ne tik vairuoti, 
bet ir užvesti variklio. Tačiau po kurio laiko jam pavyko; paskui 
reikėjo dar palaukti, kol šildytuvas ištirpdys priekinį stiklą ap- 
traukusį sniegu padengtą ledą. Nuo rungtynių pradžios pasnigta 
buvo nedaug, tik per du colius. 

Kairės rankos krumplius Otas tikriausiai nusibrozdino gremž- 
damas sniegą nuo šoninio vaizdo veidrodėlių. (Čia tik spėjimas. 
Iš tikrųjų niekada nesužinosime, kaip jis juos nusibrozdino, aiš- 
ku tik tai, kad kairės jo rankos krumpliai buvo nubrozdinti.) Kol 
jis iš lėto apsuko sunkvežimį ir atbulas pavažiavo tuos keliasde- 
šimt jardų iš užpakalinio kiemo į aikštelę, dauguma rungtynes 
žiūrėjusių nuolatinių baro lankytojų spėjo išsiskirstyti. Nors dar 
nebuvo nė pusės dešimtos, aikštelėje greta jo sunkvežimio stovė- 
jo tik keturi ar penki automobiliai. Otas numanė, kad jų savinin- 
kai padarė taip, kaip ketino daryti ir jis, — išvažiavo namo taksi. 
Visi kiti girtuokliai, deja, sėdo vairuoti patys. 

Staiga Otas prisiminė, jog dar nepasikvietė taksi. Iš pradžių 
baro padavėjo užrašytas telefono numeris buvo užimtas. (Super- 
taurės sekmadienio vakarą Grin Bėjuje tikriausiai daugybė žmo- 
nių kvietėsi taksi, kad parvažiuotų namo.) Kai Otas pagaliau pri- 
siskambino, dispečeris jį perspėjo, kad reikės laukti mažiausiai 
pusvalandį. „Galbūt keturiasdešimt penkias minutes“. Dispeče- 


ris buvo sąžiningas žmogus. 

Otas dėl laukimo labai nesijaudino. Kaip tokiu metų laiku, 
lauke buvo palyginti šilta, tik kokie keturi laipsniai šalčio, be to, 
sunkvežimio priekinio stiklo šildytuvas šiek tiek pašildė ir kabi- 
ną. Žinoma, buvo aišku, kad netrukus ji išvės, bet ką tie keturi 
laipsniai šalčio ir lengvas sniegelis reiškė žmogui, per mažiau ne- 
gu keturias valandas išmaukusiam aštuonis ar devynis bokalus 
alaus? 

Otas paskambino žmonai. Iš balso suprato ją pažadinęs. Ji pa- 
sakė, kad matė ketvirtą kėlinį, o paskui, kadangi labai nusivylė ir 
nekaip jautėsi, vėl užmigo. 

— Aš irgi negalėjau žiūrėti visų tų reportažų, — prisipažino Otas. 

— Vargšas tu mano vaikuti! — tarė jam žmona. Juodu visada 
taip sakydavo, norėdami vienas kitą paguosti, tačiau pastaruoju 
metu, — kai ponia Klozen šitaip nesėkmingai stengėsi pastoti, — 
vis dažniau pamąstydavo apie tai, kad reikėtų susigalvoti kokį ki- 
tą maloninį žodelį. Dabar tas kreipinys lyg durklas įsmigo apgir- 
tusiam Otui į širdį. 

— Mums pavyks, mieloji, — staiga pažadėjo Otas, nes jis, varg- 
šelis, net ir girtas puikiai suprato, jog labiausiai žmona kremtasi 
dėl to, kad jos negalavimas — ne ilgai lauktas rytinis šleikštulys, o 
paprasčiausias gripas. Buvo aišku, kad iš tikrųjų ji susinervinusi 
ne dėl beprasmių po rungtynių rodomų reportažų ir netgi ne dėl 
skaudaus Packers pralaimėjimo. 

Žmonos ginekologė Oto sapne atsirado ne šiaip sau; vis nega- 
lėdama pastoti, ponia Klozen nuolat pas ją lankėsi, be to, kaip tik 
ta gydytoja žmonai girdint ir Otui patarė „pasitikrinti“. (Otas 
suprato, kad ji turi galvoje spermatozoidų skaičiavimą, bet nieko 
nesakė.) Ir gydytoja, ir ponia Klozen įtarė, kad Otas nevaisingas, 
tačiau žmona jį taip mylėjo, kad net bijojo sužinoti tiesą. Otas 
irgi bijojo — jis taip ir nenuėjo „pasitikrinti“. 

Toks savotiškas bendrininkavimas Klozenus dar labiau suarti- 
no, tačiau dabar jų tylėjimas pasidarė kažkoks suokalbiškas. Otas 
vis prisimindavo, kaip juodu pirmą kartą mylėjosi. Tai atrodė ne 


šiaip romantiškas prisiminimas, nors Otas buvo iš tikrųjų ro- 

mantiškos prigimties žmogus. Tiesą sakant, pirmas Klozenų fizi- 
nis suartėjimas kartu buvo ir pasipiršimas. 

Oto šeima turėjo vasarnamį prie ežero. Šiaurės Viskonsine yra 
daug mažų ežerėlių; Klozenams priklausė ketvirtadalis vieno iš jų 
pakrantės. Pirmą kartą ten nuvykusi, ponia Klozen pamatė, kad 
vadinamasis „vasarnamis“ iš tikrųjų yra ne vienas, o keli nameliai 
su netoliese suręsta už juos visus didesne pastoge valtims. Ne- 
įrengtoje palėpėje virš valčių buvo pakankamai vietos nedideliam 
butui; nors elektros sklype nebuvo, Klozenai naudojosi pagrin- 
diniame namelyje esančiu šaldytuvu (tiesą sakant, netgi dviem 
šaldytuvais), virykle ir vandens šildytuvais (visi prietaisai buvo 
propaniniai). 

Vamzdžiais tekėjo ežero vanduo; Klozenai jo negėrė, bet galė- 
jo išsimaudyti karštoje vonioje, be to, vandens reikėjo dviem klo- 
zetams. Iš ežero jį siurbė benzininis variklis, maždaug toks kaip 
mašinėlių žolei pjauti; ir dar Klozenai turėjo nuotekų rezervua- 
rą — gana didelį. (Jie nieku gyvu nenorėjo teršti savo ežerėlio.) 

Vieną savaitgalį, kai Oto tėvai negalėjo važiuoti prie ežero, jis 
nusivežė ten būsimą žmoną. Prieš pat saulėlydį juodu paplaukio- 
ję išlipo ant prieplaukos, nuo šlapių jų maudymosi kostiumų pro 
tarpus tarp lentų į ežerą varvėjo vanduo. Buvo nuostabiai ramu, 
tik retkarčiais suklykdavo koks vandens paukštis; juodu sėdėjo 
tylutėliai, o vandens lašai kapsėjo žemyn taip garsiai, jog atrodė, 
kad kažkas kažkur gerai neužsuko čiaupo. Prieplaukos lentos te- 
bebuvo įkaitusios nuo visą dieną švietusios ir vos prieš kelias mi- 
nutes nusileidusios saulės; Otas ir būsima jo nuotaka jautė tą 
šilumą, kai nusirengė šlapius maudymosi kostiumus. Juodu vie- 
nas šalia kito atsigulė ant sauso rankšluosčio. Rankšluostis kve- 
pėjo saule; ant jų kūnų džiūstantys vandens lašai irgi kvepėjo sau- 
le ir ežeru. 

Nebuvo nei „Aš tave myliu“, nei „Ar už manęs tekėsi?“ Tą 
akimirką, kai abu apsikabinę gulėjo ant rankšluosčio, ant įkaitu- 
sios prieplaukos, ir jautė, kokia drėgna ir vėsi jų oda, jiedviem 
reikėjo kažko daugiau, ne paprasto pasižadėjimo. Tąsyk Otas pir- 
mą kartą ir išgirdo ypatingąjį būsimos ponios Klozen balsą, geis- 

mą žadinantį jos klausimą: „Ką dabar darysi?“ Tąsyk jis pirmą 
kartą pasijuto pernelyg nusilpęs, kad galėtų kalbėti. „Nori pada- 
ryti man vaiką?“ — paklausė ji. Tąsyk juodu pirmą kartą pamėgi- 
no tai padaryti. 

Tai ir buvo pasipiršimas. Otas pasakė „taip“ kraujo pritvinku- 
sia varpa, erekcija, verta tūkstančio žodžių. 

Po vestuvių Otas įrengė du atskirus kambarius vienoje bendro 
koridoriaus pusėje virš valčių pastogės. Tie kambariai išėjo ne- 
įprastai ilgi ir siauri. „Kaip boulingo takai“, — erzino Otą ponia 
Klozen, bet jis norėjo, kad abiejuose kambariuose įsikūrę žmo- 
nės matytų ežerą. Viename iš kambarių miegojo jie patys, — iki 
lango aukščio, kad būtų geresnis vaizdas, pakelta jų lova užėmė 
beveik visą grindų plotį, — o kitas, kuriame stovėjo dvi lovos, 
buvo kūdikiui. 

Pastaruoju metu Otas apsiašarodavo pagalvojęs apie tuščią kam- 
barį virš lėtai siūbuojančių valčių. Kadaise jam labiausiai patik- 
davęs nakties garsas — vos girdimas vandens teškenimas į pasto- 
gėje stovinčių valčių bei prieplaukos, ant kurios jie pirmą kartą 
mylėjosi, šonus — dabar tik primindavo to negyvenamo kamba- 
rio tuštumą. 

Gęstančios dienos — šlapių glaudžių ir nuogo kūno, saule ir 
ežeru kvepiančios drėgnos žmonos odos — pojūtį užgožė neišsi- 
pildžiusios svajonės. Klozenai susituokę gyveno jau ilgiau negu 
dešimt metų, bet per pastarąsias dvi ar tris vasaras vasarnamyje 
prie ežero ilsėjosi vos kelis kartus. Abu buvo labai užsiėmę Grin 
Bėjuje, vis rečiau galėdavo ištrūkti. Bent jau taip sakė. Tačiau iš 
tikrųjų abiem buvo sunku apsiprasti su mintimi, kad pušų kva- 
pas — jau praeitis. 

„Ir dar tie „pekeriai“ pralaimėjo sušiktiems Broncos!“ — siel- 
vartavo Otas. Baisiausiai susigraužęs ir girtas, ne iš karto prisimi- 
nė, kas jį pravirkdė šaltoje alaus sunkvežimio kabinoje. A, taip, 
nelemtas žmonos pasakymas: „Vargšas tu mano vaikuti!“ Tie žo- 
džiai jį kaskart vis labiau sukrečia. Ir kai ji tai pasakė tuo savo 
balsu... Koks negailestingas šis pasaulis! Kurių galų ji taip pada- 
rė, kai jie ne kartu, kai tik kalbėjosi telefonu? Otas apsiverkė, be 

to, jam pasistojo. Ir dar jis suirzo todėl, kad niekaip negalėjo 
prisiminti, kuo — ir kada — baigėsi pokalbis su žmona. 

Jau buvo praėjęs pusvalandis nuo to laiko, kai Otas taksi dis- 
"pečerio paprašė, kad šis lieptų vairuotojui paieškoti jo stovėjimo 
aikštelėje už baro. („Būsiu alaus sunkvežimyje — tikrai pamatys“.) 
Dabar Otas pasilenkė ir ištiesė ranką, norėdamas pasiekti daik- 
tadėžę, į kurią buvo padėjęs radijo telefoną, — atsargiai, kad neiš- 
mėtytų ten laikomų reklaminių alaus padėkliukų bei lipdukų. 
Juos jis dalindavo prie parduotuvių ir barų sunkvežimį apspin- 
tantiems vaikams. Kaimynystėje gyvenantys vaikai Otą vadino pa- 
dėkliukininku arba lipdukininku, bet labiausiai jiems reikėjo pla- 
katų. Plakatus Otas susikraudavo sunkvežimio gale, greta alaus. 

Jis nematė nieko bloga, kad berniūkščiai, dar toli gražu nega- 
lintys gerti alaus, kabina reklaminius jo plakatus ant savo miega- 
mųjų sienų. Otas būtų labai įsižeidęs, jei kas būtų pasakęs, kad 
jis stumia jaunus žmones į alkoholizmą; jam tiesiog patiko džiu- 
ginti vaikus; padėkliukų, lipdukų bei plakatų dalinimas buvo to- 
kia pat Oto rūpinimosi jais išraiška kaip ir jo nusistatymas nevai- 
ruoti išgėrus. 

Bet kaip jis galėjo užmigti pasilenkęs prie daiktadėžės? Ačiū Die- 
vui, kad toks girtas nieko nesapnavo, bent jau pats taip manė. Iš 
tikrųjų Otas sapnavo, tik per girtumą viską pamiršo. Be to, sapnas 
buvo naujas, pernelyg naujas, kad Otas suvoktų, jog tai sapnas. 

Ant sulenktos dešinės alkūnės jis jautė šiltą, nuo prakaito net 
slidų žmonos sprandą; jis ją bučiavo, liežuviu skverbdamasis jai į 
burną, ir kaire ranka — Otas buvo kairiarankis — lietė tarp kojų. 
Smarkiai sudrėkusi, ji vis kėlė pilvą aukštyn, spaudėsi prie jo del- 
no. Jis iš visų jėgų stengėsi pirštais liesti ją labai švelniai, vos jun- 
tamai. (Ji pati buvo jį pamokiusi, kaip tai daroma.) 

Staiga sapne, kuris Otui atrodė ne sapnas, ponia Klozen su- 
griebė kairę vyro plaštaką ir prisitraukė prie lūpų; paskui įsikišo 
pirštus į jo bučiuojamą burną, ir jie abu jautė jos skonį, kai jis ją 
užgulė ir įėjo. Švelniai prilaikydamas jam po smakru atsidūrusią 
žmonos galvą, Otas užuodė nuo jos plaukuose panirusių jo kai- 


rės rankos pirštų sklindantį kvapą. Dešine ranka jis gniaužė pa- 

klodę šalia kairio jos peties. Bet ta ranka jam pačiam pasirodė 
svetima — dešinė plaštaka buvo ne jo! Mažesnė, pernelyg smul- 
kių kaulų, labai jau daili. O kairė plaštaka — jo, jis bet kur ją atpa- 
žintų. 

Paskui Otas pamatė po juo gulinčią žmoną, tačiau lyg iš tolo. 
Betgi čia ne jis, ne Otas ją užgulęs! To vyro kojos ilgesnės, pečiai 
siauresni. Iš profilio Otas pažino Liūto Užkandą. Jo žmoną dul- 
kino Patrikas Volingtordas! 

Po kelių akimirkų — iš tikrųjų buvo praėjusios ne daugiau kaip 
dvi minutės nuo to laiko, kai jis nusmigo sunkvežimio kabino- 
je, — Otas pabudo gulėdamas ant dešinio šono, visas persilenkęs 
per pavarų dėžę. Bėgių perjungimo rankena spaudė jam šonkau- 
lius, galvą jis buvo pasidėjęs ant sulenktos dešinės rankos, nosį 
įbedęs į šaltą keleivio sėdynę. O dėl erekcijos, — sapnuodamas 
šitokį sapną negali nesusijaudinti, — tai jis pamatė, kad kaire ran- 
ka tvirtai laiko suspaudęs pritvinkusią savo varpą. „Stovėjimo aikš- 
telėje!“ — susigėdęs pagalvojo Otas ir greitai susikišo marškinius, 
susiveržė diržą. 

Paskui Otas įsistebeilijo į atidarytą daiktadėžę. Ten gulėjo jo 
radijo telefonas ir — tolimajame dešiniame kampe — riestanosis 
„Smito ir Vesono“ 38 kalibro revolveris, kurį jis visada vežioda- 
vosi užtaisytą, vamzdį nukreipęs į dešinę priekinę sunkvežimio 
padangą. 

Otas tikriausiai pasirėmė dešine alkūne, o gal beveik atsisėdo, 
ir staiga išgirdo, kad paaugliai iš galo laužiasi į jo sunkvežimį. 
Žinoma, jie buvo tik vaikai, bet šiek tiek vyresni už kaimynų ber- 
niūkščius, kuriems Otas Klozenas dalydavo padėkliukus, lipdukus 
bei plakatus, ir neabejotinai sumanę kažką bloga. Vienas iš jų sto- 
vėjo prie sporto aistruolių baro durų; jei koks lankytojas būtų iš- 
ėjęs iš vidaus ir pasukęs automobilių aikštelės link, tas sargybinis 
būtų perspėjęs kitus du paauglius, besilaužiančius į sunkvežimį. 

Otas Klozenas užtaisytą 38 kalibro revolverį daiktadėžėje ve- 
žiojosi ne todėl, kad buvo alaus sunkvežimio, į kuriuos dažnai 
įsilaužiama, vairuotojas. Jis tikrai nenorėjo nieko nušauti, netgi 


gindamas alų. Otas, kaip ir daugelis geraširdžių Viskonsino gy- 

ventojų, paprasčiausiai mėgo ginklus. Visokius. Be to, jis me- 
džiodavo elnius bei antis. Kartais šaudydavo netgi iš lanko, kai 
būdavo elnių medžioklės sezonas; tiesa, strėle nė į vieną elnią 
taip ir nepataikė, tačiau nemažai jų sumedžiojo graižtviniu šau- 
tuvu — daugumą netoli Klozenų vasarnamio. 

Otas mėgo ir žvejoti — jam apskritai patiko būti atvirame ore. 
Nors užtaisytą 38 kalibro revolverį daiktadėžėje jis laikė neteisė- 
tai, nė vienas sunkvežimio vairuotojas nebūtų jo už tai pasmer- 
kęs, o alaus daryklos, kurios produkciją jis vežiojo, savininkai 
veikiausiai netgi būtų pagyrę už drąsą, bent jau neoficialiai. 

Ginklą iš daiktadėžės Otas tikriausiai išsitraukė dešine ran- 
ka, — kaire, sėdėdamas prie vairo, negalėjo pasiekti, — o paskui, 
prieš eidamas žiūrėti, ką daro vagišiai sunkvežimio gale, kadangi 
buvo kairiarankis, neabejotinai perėmė į kairę. 

Otas tebebuvo labai girtas, todėl, kai sugriebė kone ledo šal- 
tumo revolverį, ginklas jam, ko gero, pasirodė lyg nesavas. (Ne- 
gana to, Otas juk buvo staiga pažadintas iš klaikaus kaip pati mir- 
tis sapno, kuriame jo žmona mylėjosi su Nelaimių Pirkliu ir šis 
lietė ją kaire jo, Oto, plaštaka!) Ar gaiduką jis netyčia atlaužė 
dešine ranka prieš perimdamas ginklą į kairę, ar anksčiau, kai 
traukė revolverį iš daiktadėžės, jau nesužinosime. 

Ginklas iššovė — tai tikrai žinome. Kulka po pat smakru įsmi- 
go Otui į kaklą ir nė per colį nenukrypusi išlėkė per pakaušį, 
aptaškydama medžiaga aptrauktą sunkvežimio kabinos viršų krauju 
bei kaulo atskalomis ir išsinešdama kartu akinamai baltą smege- 
nų gumulėlį, kuris vėliau bus rastas prilipęs prie apmušalų. Pati 
kulka išlėkė kiaurai kabinos stogą. Otas mirė akimirksniu. 

Išgirdę šūvį, jaunieji vagišiai sunkvežimio gale vos į kelnes ne- 
pridėjo iš išgąsčio. Vienas ką tik į lauką išėjęs nuolatinis baro 
lankytojas girdėjo, kaip kažkas iššovė ir persigandę paaugliai ėmė 
graudžiais balsais maldauti pasigailėjimo; paskui žvangtelėjo aikš- 
telėje numestas laužtuvas, paaugliai nuskuodė į tamsą. Policija 
netrukus juos surado, ir jie išklojo viską — išpažino viso gyveni- 
mo nuodėmes, iki pat tos akimirkos, kai juos apkurtino šūvis. 


Sugauti jie nežinojo, iš kurios pusės buvo šauta ar kas nors žuvo. 

Tuo tarpu kai sunerimęs lankytojas grįžo į barą ir padavėjas 
skambino policijai, — jis tik pasakė, kad girdėjo šūvį ir kažkas 
pastebėjo nubėgančius paauglius, — į stovėjimo aikštelę atvažiavo 
taksi. Vairuotojas iš karto pamatė alaus sunkvežimį, priėjo prie 
kabinos, pabeldė į šoninį langelį ir, atidaręs duris, išvydo ant vai- 
ro užkniubusį Otą Klozeną su 38 kalibro revolveriu ant kelių. 

Dar prieš pranešdami apie nelaimę poniai Klozen, — kuri kie- 
tai miegojo, kai jie paskambino, — policininkai buvo beveik įsiti- 
kinę, kad Oto mirtis — ne savižudybė, bent jau ne, jų žodžiais 
tariant, „planuota savižudybė“. Nė vienas iš policininkų nema- 
nė, kad alaus sunkvežimio vairuotojas iš tikrųjų norėjo nusišauti. 

— Jis buvo ne toks žmogus, — pasakė baro padavėjas. 

Be abejo, padavėjas nė nenutuokė, kad Otas Klozenas ilgiau 
negu dešimt metų stengėsi padaryti žmoną nėščią; jis ničnieko 
nežinojo ir apie tai, kad žmona Otą įkalbinėjo testamentu palikti 
kairę plaštaką Patrikui Volingfordui, Liūto Užkandai. Padavėjas 
tik tvirtino, jog Otui Klozenui tikrai negalėjo kilti mintis žudytis 
dėl to, kad Packers pralošė Supertaurės rungtynes. 

Sunku suvokti, kaip ponia Klozen sugebėjo susitvardyti ir tą 
patį Supertaurės sekmadienio vakarą paskambinti į „Schatzman, 
Gingeleskie, Mengerink £ Associates“ kliniką. Registratorė apie 
jos skambutį iškart pranešė namuose buvusiam daktarui Za- 
joncui. 

Zajoncas palaikė Broncos. Tikriau sakant, jis buvo New England 
Patriots aistruolis, — tepadeda jam Dievas, — o per Supertaurės 
rungtynes Broncos jam pasirodė artimesni todėl, kad Denverio 
komanda priklausė tai pačiai asociacijai, kaip ir Patriots. Tą aki- 
mirką, kai jam paskambino iš klinikos, Zajoncas kaip tik mėgino 
savo šešerių metų sūnui paaiškinti, kodėl nori, kad laimėtų Bron- 
cos. Rudžiui atrodė, kad jeigu jau Patriots nežaidžia dėl Supertau- 
rės, — o jie tikrai nežaidė, — tai nėra jokio skirtumo, kas laimės. 

Žiūrėdami rungtynes, tėvas su sūnumi gana sveikai užkando: 
padažydami į žemės riešutų sviestą, sugraužė po keletą atšaldytų 
salierų stiebelių bei morkų. Irma daktarui Zajoncui buvo pasiū- 


liusi, kaip ji sakė, „pagudrauti su riešutų sviestu“, kad Rudis val- 

gytų daugiau žalių daržovių. Zajoncas vis galvojo, kad tik nepa- 
mirštų padėkoti Irmai už patarimą, ir staiga suskambo telefonas. 

Skambutis išgąsdino virtuvėje buvusią Medėją. Kalė buvo ką 
tik prarijusi izoliacinės juostos ritinėlį. Kol kas jos dar nepykino, 
bet ji suprato negerai padariusi, o kai suskambo telefonas, tik- 
riausiai pasijuto užklupta nusikaltimo vietoje, nors Rudis su tėvu 
kai visiems sugulus Medėja jį išvėmė ant Rudžio lovos. 

Izoliacinės juostos ritinėlį buvo palikęs elektrikas, Zajonco na- 
muose įtaisęs naujovišką šunų priežiūros sisterną: požeminė elek- 
tros užtvara turėjo neleisti Medėjai išeiti iš kiemo. Ta nematoma 
tvora reiškė, kad Zajoncui (arba Rudžiui, arba Irmai) nebereikės 
stebėti lauke bėgiojančio šuns. Bet kaip tik todėl, kad niekas jos 
nestebėjo, Medėja suradusi ir prarijo izoliacinę juostą. 

Dabar Medėjai būdavo segamas naujas antkaklis su dviem į jos 
kaklą nukreiptais metaliniais strypeliais. (Antkaklis buvo su ba- 
terija.) Jei kalė nuklysdavo už nematomos kiemo ribos, ją gero-- 
kai nukrėsdavo elektra. Bet prieš tokį papurtymą Medėja būdavo 
perspėjama: kai pernelyg priartėdavo prie požeminės užtvaros, 
jos antkaklis imdavo skleisti tam tikrą garsą. 

— Koks tai garsas? — paklausė Rudis. 

— Mes jo negirdime, — paaiškino daktaras Zajoncas. — Tik šunys. 

— O kaip ją nukrečia? 

— Na, nelabai... Medėjai neskauda, — pamelavo plaštakos chi- 
rurgas. 

— O man skaudėtų, jei užsisegčiau jos antkaklį ir išeičiau iš 
kiemo? 

— Niekada taip nedaryk, Rudi! Supratai? — gal pernelyg agresy- 
viai, kaip buvo įpratęs, tarė daktaras Zajoncas. 

— Vadinasi, skauda, — pasakė berniukas. 

— Medėjai neskauda, — toliau melavo tėvas. 

— O tu ar buvai užsisegęs jos antkaklį? 

— Rudi, šitas antkaklis juk ne žmonėms — jis skirtas šunims! 

Paskui juodu ėmė kalbėtis apie Supertaurę ir apie tai, kodėl 


Zajoncas nori, kad laimėtų Denveris. 

Kai suskambo telefonas, Medėja nėrė po virtuvės stalu, bet 
išgirdęs registratorės pranešimą — „skambino ponia Klozen iš 
Viskonsino“ — daktaras Zajoncas visai pamiršo tą kvailą šunį. Uo- 
lusis chirurgas tučtuojau paskambino našlei. Ponia Klozen dar 
nieko nežinojo apie donoro rankos būklę, tačiau jos savitvarda 
daktarui Zajoncui padarė neišdildomą įspūdį. 

Kiek sunkiau ponia Klozen tvardėsi kalbėdama su Grin Bė- 
jaus policija ir kūną apžiūrėjusiu gydytoju. Atrodė, kad ji sten- 
giasi suvokti visas vyro „kaip spėjama, atsitiktinės mirties nuo 
šūvio“ smulkmenas, bet staiga ašarotame jos veide vėl šmėste- 
lėjo abejonė. 

— Jis tikrai negyvas? — paklausė ji. 

Nei policininkai, nei gydytojas dar nebuvo matę tokio keisto, 
tarytum į ateitį nukreipto žvilgsnio kaip jos. Sužinojusi, kad jos 
vyras „tikrai negyvas“, ponia Klozen tik akimirką patylėjo prieš 
paklausdama: 


— O kaip Oto plaštaka? Kairė. 


Seštas skyrius 


„KABLIUKAI“ 


I. „The Green Bay Press-Gazette“, ir „The Green Bay News- 
Chronicle“ pranešimą apie po rungtynių nuaidėjusį Oto Kloze- 
no šūvį nustūmė į Supertaurės komentarų pabaigą, tarsi tai būtų 
visiškai nereikšmingas dalykas. Vienas ypač netaktiškas Viskonsi- 
no sporto apžvalgininkas net išdrįso pasakyti: „Ko gero, daugybė 
Packers aistruolių sekmadienį, po Supertaurės, norėjo nusišauti, 
tačiau tik Otas Klozenas iš Grin Bėjaus iš tikrųjų paspaudė gai- 
duką“. Vis dėlto netgi pačiuose įžūliausiuose, šiurkščiausiuose 
straipsniuose Oto mirtis rimtai nebuvo vadinama savižudybe. 

Patrikas Volingtordas, pirmąkart išgirdęs apie Otą Klozeną, — 
viešbučio kambaryje Meksike jis matė pusantros minutės repor- 
tažą per savo žinių kanalą, — šiek tiek nustebo, kad tas mulkis 
Dikas nepasiuntė jo kalbėtis su našle. Paprastai būtent jam būda- 
vo pavedamos tokios užduotys. 

Tačiau šįkart tarptautinis žinių kanalas į nelaimės vietą nusiuntė 
Stabį Farelą, seną sporto komentatorių, stebėjusį Supertaurės 
rungtynes San Diege. Stabis jau anksčiau daugybę kartų lankėsi 
Grin Bėjuje, o Patrikas Volingfordas dar niekada nebuvo matęs 
Supertaurės rungtynių netgi per televiziją. 

Tą pirmadienio rytą Volingtordas žinias pažiūrėjo prieš pat 
išlėkdamas iš viešbučio — jau turėjo skubėti į oro uostą ir skristi 
į Niujorką. Tai, kad alaus sunkvežimio vairuotojas paliko našlę, 
jam nepasirodė labai svarbu. 

— Mums nepavyko pasikalbėti su ponia Klozen, — pasakė nu- 


karšęs sporto komentatorius. 

„Mane Dikas būtų privertęs su ja pasikalbėti“, — atsainiai pa- 
galvojo Volingfordas, paskubomis gerdamas kavą, tačiau jo at- 
mintyje įstrigo gal dešimt sekundžių rodytas kadras: apytuštėje 
stovėjimo aikštelėje paliktas alaus sunkvežimis, jau apneštas pu- 
riu sniegu — lvg užklotas permatoma skraiste. 

— Čia žaidimas ir baigėsi, bent jau šiam Packers aistruoliui, — 
iškilmingai, pabrėždamas kiekvieną žodį, pasakė Stabis. 

„Minkštagalvis!“ — pagalvojo Patrikas Volingfordas. (Jis nesi- 
šaipė iš sūriagalvių — dar nebuvo nieko apie juos girdėjęs.) 

Volingfordas jau ėjo pro duris, kai jo kambaryje suskambo 
telefonas; bijodamas, kad nespės į lėktuvą, Patrikas iš pradžių 
net nenorėjo kelti ragelio. Skambino daktaras Zajoncas iš Ma- 
sačusetso. 

— Pone Volingfordai, šiandien jums pasisekė, — tarė plaštakos 
chirurgas. 

Laukdamas skrydžio į Bostoną Volingfordas dar žvilgtelėjo į 
save vėlesnėje tarptautinio žinių kanalo laidoje ir pamatė, kas 
liko iš reportažo, dėl kurio buvo siųstas į Meksiką. Supertaurės 
sekmadienį Meksikoje ne visi žiūrėjo Supertaurės rungtynes. 

Garsaus kardų rijiko Chosė Gerero šeima ir draugai, susirinkę 
Marijos Magdalietės ligoninėje, meldėsi, kad jis išgytų; rodyda- 
mas spektaklį turistams kažkokiame viešbutyje Akapulke, Gere- 
ras scenoje parvirto ir persismeigė kepenis. Kadangi durtinės ke- 
penų žaizdos kraujuoja iš lėto, gydytojai ryžosi lėktuvu gabenti jį 
iš Akapulko į sostinę, kur juo jau rūpinosi specialistas. Į nedidelę 
privačią ligoninę susigrūdo daugiau negu šimtas draugų bei šei- 
mos narių, ir dar keli šimtai geranorių būriavosi lauke. 

Volingfordas jautėsi taip, tarytum būtų pakalbėjęs su visais. 
Tačiau dabar, pasirengęs skristi į Bostoną susipažinti su savo nau- 
ja kaire plaštaka, Patrikas džiaugėsi, kad jo trijų minučių pasako- 
jimas sutrumpintas perpus. Jis nekantravo dar kartą pamatyti Sta- 
bio Farelo reportažą; šįkart žiūrės atidžiau. 

Daktaras Zajoncas jam sakė, kad Otas Klozenas buvo kairia- 
rankis; tačiau ką tai iš tikrųjų reiškia? Volingfordas — dešiniaran- 
kis. Iki nelemto liūto jis mikrofoną laikydavo kairėje, kad dešine 

galėtų sveikintis su žmonėmis. Dabar, turėdamas tik vieną plaš- 
taką, dažniausiai apsieidavo be rankų paspaudimų. 

Kas bus, kai jis, dešiniarankis, gaus kairiarankio žmogaus kairę 
plaštaką? Tikriausiai kairiarankystė buvo Klozeno smegenų ypaty- 
bė? Vargu ar polinkis į kairiarankystę priklauso nuo rankos. Pa- 
trikas sugalvojo daugybę panašių klausimų daktarui Zajoncui. 

Telefonu chirurgas nepasakė nieko daugiau, tik tai, kad auto- 
ritetingi Viskonsino medikai būtinų priemonių plaštakai išsau- 
goti nedelsdami galėjo imtis „greito ponios Klozen apsisprendi- 
mo dėka“. Daktarui Zajoncui šiek tiek pynėsi liežuvis. Paprastai 
jis kalbėdavo aiškiai, tačiau dabar buvo beveik nemiegojęs, nes 
kone visą naktį slaugė vemiančią kalę, o paskui — Rudžio perne- 
lyg uoliai padedamas — dar mėgino suprasti, kas yra tas keistas 
gumulas (rastas vėmaluose), nuo kurio Medėjai, matyt, ir pasi- 
darė bloga. Rudžiui apvirškintas izoliacinės juostos ritinėlis atro- 
dė panašus į negyvą kirą. Zajoncas nesiginčijo, bet pagalvojo, kad 
jeigu taip, tai paukštis turėjo būti jau seniai negyvas ir lipnus, kai 
šuo jį suėdė. Vis dėlto netgi šitokiu analitiniu metodu tėvas su 
sūnumi nesugebėjo iš tikrųjų išsiaiškinti, ką gi Medėja buvo pra- 
rijusi, kol pirmadienio rytą paskambino šunų priežiūros sistemą 
įtaisęs elektrikas. Jis paklausė, kaip veikia nematoma užtvara, ir 
atsiprašė, kad pamiršo kieme izoliacinės juostos ritinėlį. 

— Penktadienį daugiau niekur nedirbau, — kaip koks seklys 
pasakė elektrikas. — Taigi izoliacinę juostą turbūt palikau pas jus. 
Tikriausiai nematėt? 

— Na, galima sakyti, kad... taip... matėm, — išlemeno dakta- 
ras Žajoncas. 

Jis dar nebuvo atgavęs žado po to, kai išvydo ką tik iš dušo 
kabinos išėjusią Irmą. Nuoga mergina virtuvėje rankšluosčiu šluos- 
tėsi plaukus. Ankstų pirmadienio rytą ji grįžo iš motinos namų, 
pabėgiojo, paskui nusiprausė. Nuoga virtuvėje stovėjo tikriausiai 
todėl, kad manė, jog namuose daugiau nieko nėra, — kita vertus, 
nepamirškime, jog Irma norėjo, kad Zajoncas pamatytų ją nuogą. 

Paprastai tokiu laiku pirmadieniais daktaras Zajoncas jau bū- 
davo grąžinęs Rudį motinai, — kad Hildred spėtų nuvežti berniu- 

ką į mokyklą. Tačiau šįkart ir Zajoncas, ir Rudis pramiegojo, nes 
abu beveik visą naktį tupinėjo apie Medėją. Tik tada, kai buvusi 
žmona paskambinusi apkaltino daktarą Zajoncą Rudžio pagrobi- 
mu, jis nušlitiniavo į virtuvę išsivirti kavos. Hildred teberėkė, nors 
Zajoncas jau buvo padavęs telefono ragelį Rudžiui. 

Irma daktaro Zajonco nematė, užtat jis matė ją — visą, išsky- 
rus galvą, kuri buvo apgobta rankšluosčiu, nes mergina šluostėsi 
plaukus. „Puikūs pilvo raumenys!“ — pagalvojo daktaras, atbulas 
traukdamasis iš virtuvės. 

Vėliau jis pastebėjo, kad nebegali kalbėtis su Irma neužsikirs- 
damas. Dar mėgino jai padėkoti už sumanymą pagundyti vaiką 
žemės riešutų sviestu, bet Irma jo mikčiojimo nesuprato. (Ru- 
džio ji tąkart nepamatė.) Veždamas Rudį pas pikčiurną jo moti- 
ną, Zajoncas pagaliau pajuto tarp jo ir sūnaus užsimezgusį glaudų 
tikros bičiulystės ryšį — juos abu buvo ką tik aprėkusi Hildred. 

Volingfordui į Meksiką Zajoncas skambino apimtas euforijos — 
ir džiūgavo ne tik todėl, kad netikėtai gavo kairę Oto Klozeno 
plaštaką. Daktaras buvo labai patenkintas nuostabiu savaitgaliu 
su sūnumi. Be to, Zajoncą sujaudino ir nuoga Irma, nors, kaip ir 
galima buvo tikėtis, jo dėmesį pirmiausia patraukė jos pilvo rau- 
menys. Ar tik dėl Irmos pilvo raumenų jis ėmė mikčioti? Šiaip ar 
taip, telefonu Patrikui Volingfordui netrukus išgarsėsiantis plaš- 
takos chirurgas nesugebėjo pasakyti nieko daugiau, tik tai, kad 
„greito ponios Klozen apsisprendimo dėka“ jau imtasi visų for- 
malumų. 

Daktaras Zajoncas Patrikui nepapasakojo, kaip uoliai Oto Klo- 
zeno našlė rūpinasi donoro plaštaka. Ponia Klozen lydėjo vyro 
kūną iš Grin Bėjaus į Milvokį, kur buvo nupjauta kairė jo plašta- 
ka (ir išimti beveik visi vidaus organai); negana to, našlė dar rei- 
kalavo, kad jai būtų leista lydėti į ledą įpakuotą plaštaką kelionėje 
lėktuvu iš Milvokio į Bostoną. 

Volingfordas, žinoma, nė neįtarė, kad Bostone susipažins ne 
tik su savo nauja plaštaka, bet ir su savo naujos plaštakos našle. 

Dėl šios aplinkybės daktaras Zajoncas ir visa Bostono chirur- 
gų komanda nesijaudino taip, kaip dėl kito, dar keistesnio, bet 

irgi, matyt, staiga į galvą atėjusio ponios Klozen pageidavimo. Vis 
dėlto yra šiokių tokių su donoro plaštaka susijusių „kabliukų“, — 
daktaras Zajoncas tik dabar tai suprato. Gal jis ir protingai pada- 
rė, kad nepapasakojo Patrikui apie našlės iškeltas sąlygas. 

„Schatzman, Gingeleskie, Mengerink £ Associates“ chirurgai 
tikėjosi, kad po kurio laiko Volingfordui lyg ir skubotas našlės 
sumanymas pasirodys priimtinas. Ponia Klozen, berods įpratusi 
kalbėti be užuolankų, reikalavo teisės lankyti vyro plaštaką po 
persodinimo operacijos. 

Kaip vienarankis reporteris galėjo atmesti jos reikalavimą? 

— Man atrodo, ji tik nori ją matyti, — pasakė daktaras Zajoncas 
Volingfordui savo kabinete Bostone. 

— Tik matyti? — paklausė Patrikas. Stojo nesmagi tyla. — Ti- 
kiuosi, ne liesti — ne laikytis už rankų... ar dar ką... 

— Niekas negalės jos liesti! Bent jau kurį laiką po operacijos, 
gana ilgai, — globėjiškai atsakė daktaras Zajoncas. 

— Bet kiek kartų ji nori tą plaštaką aplankyti? Vieną? Du? Gal 
lankys ištisus metus? 

Zajoncas gūžtelėjo pečiais: 

— Neribotą laiką, jos žodžiais tariant. 

— Gal ji kokia pamišėlė? — paklausė Patrikas. — Gal nesveika, 
pakvaišusi iš sielvarto? 

— Pats pamatysite, — tarė daktaras Zajoncas. — Ji nori su jumis 
susipažinti. 

— Prieš operaciją? 

— Taip, dabar. Tai viena iš jos sąlygų. Jai reikia įsitikinti, kad 
tikrai nori jums dovanoti tą plaštaką. 

— Bet aš maniau, kad jos vyras norėjo man ją dovanoti! — sušu- 
ko Volingtordas. — Juk čia jo plaštaka! 

— Klausykite — galiu pasakyti tik tai, kad viskas priklauso nuo 
našlės, — tarė daktaras Zajoncas. — Ar kada turėjote kokių reika- 
lų, susijusių su medicinos etika? (Ponia Klozen jau buvo spėjusi 
paskambinti ir medicinos etikos specialistui.) 

— Bet kodėl ji nori su manimi susipažinti? — paklausė Patri- 


kas. — Turiu galvoje, kodėl dabar, kol dar negavau tos plaštakos? 

Daktarui Zajoncui atrodė, kad tokią išankstinę sąlygą, kaip ir 
reikalavimą suteikti teisę lankyti plaštaką, galėjo sugalvoti tik me- 
dicinos etikos specialistas. Zajoncas tais specialistais nepasitikė- 
jo; jo įsitikinimu, jiems nederėjo kištis į eksperimentinės chirur- 
gijos reikalus, bet jie amžinai visur lįsdavo — atseit stengėsi, kad 
chirurgija būtų „humaniškesnė“. 

Medicinos etikos specialistai tvirtino, kad galima gyventi ir be 
rankų, o vartoti atmetimo reakciją slopinančius vaistus labai rizi- 
kinga, juo labiau kad juos reikia vartoti visą gyvenimą. Be to, 
medicinos etikos specialistai nuolat reiškė nuomonę, kad pir- 
mieji recipientai turėtų būti žmonės, netekę abiejų rankų, nes 
jiems persodintos galūnės reikalingesnės, negu recipientams, pra- 
radusiems tik vieną ranką. 

Keista, bet ponios Klozen iškeltos sąlygos medicinos etikos 
specialistams patiko — ne tik šiurpokas jos reikalavimas suteikti 
teisę lankyti plaštaką, bet ir tai, kad prieš leisdama persodinti 
galūnę ji panoro susipažinti su Patriku Volingtordu, kad žinotų, 
koks jis žmogus. (Kas gali būti „humaniškiau“ ?) 

— Ji tik nori pažiūrėti, ar jūs... malonus, — mėgino paaiškinti 
Žajoncas. 

Šį užgaulų pageidavimą Volingfordas suprato ne tik kaip įžei- 
dimą, bet ir kaip iššūkį; jautėsi kartu ir įskaudintas, ir raginamas 
kuo geriau pasirodyti. Ar jis malonus? Patrikas to nežinojo. Ti- 
kėjosi, kad malonus, bet ar daugelis iš mūsų gali neabejodami 
taip apie save pasakyti? 

O dėl daktaro Zajonco, tai jis puikiai suvokė, kad nėra itin 
malonus. Jau buvo beveik patikėjęs, kad Rudis jį myli, ir tikrai 
žinojo, kad pats labai myli savo vaiką, bet anaiptol nemanė esąs iš 
prigimties simpatingas žmogus. Daktaras Zajoncas gal tik su sū- 
numi visada elgdavosi maloniai. 

Zajoncui net kvapą užgniaužė, kai jis pagalvojo apie probėgš- 
mais matytą raumeningą Irmos pilvą. Ji tikriausiai per dienų die- 
nas daro atsilenkimus! 

— Dabar paliksiu jus vieną su ponia Klozen, — tarė daktaras 
Zajoncas, uždėjęs ranką Patrikui ant peties, nors paprastai taip 


nedarydavo. 

— Būsiu su ja vienas? — paklausė Volingtordas. 

Jam reikėjo daugiau laiko pasirengti, bent keletą kartų pamė- 
ginti nutaisyti malonią veido išraišką. Oto plaštaką jis įsivaizdavo 
nesunkiai. Gal ledas jau tirpsta? 

— Gerai, gerai, gerai, — susinervinęs pasakė Patrikas. 

Daktaras Zajoncas ir ponia Klozen, tarsi pamokyti kokio cho- 
reografo, mikliai pasikeitė vietomis. Tardamas trečią „gerai“ Vo- 
lingfordas suvokė esąs daktaro kabinete akis į akį su moterimi, 
ką tik tapusia našle. Ją pamatęs jis staiga pašiurpo — vėliau prisi- 
mins, kad pasijuto lyg paniręs į šaltą ežero vandenį. 

Nepamirškime, kad ponia Klozen sirgo gripu. Dar karščia- 
vo, kai Supertaurės sekmadienio naktį šiaip taip išlipo iš pata- 
lo, apsirengė švariais apatiniais ir užsitempė ant kėdės šalia lo- 
vos kabėjusius džinsus bei medvilninį sportinį nertinį — jau pa- 
blukusios žalios Grin Bėjaus spalvos, su auksinėmis raidėmis. 
Tais džinsais bei nertiniu ji vilkėjo iš ryto, kai pajuto pirmus 
ligos požymius. Atsikėlusi dar apsirengė sena kailine striuke su 
gobtuvu. 

Pablukusį nertinį su Green Bay Fackers emblema ponia Klozen 
turėjo jau tada, kai su Otu dažnai važinėdavo į vasarnamį. Tas 
senas nertinis buvo tokios pat spalvos kaip ir eglės bei balkšvos 
pušys kitame ežero krante saulei leidžiantis. Kartais, kai nakvo- 
davo miegamajame virš valčių pastogės, tą nertinį ponia Klozen 
panaudodavo vietoj pagalvės užvalkalo, nes skalbti buvo galima 
tik ežere. 

Netgi dabar, stovėdama daktaro Zajonco kabinete, sukryžia- 
vusi rankas ant krūtinės, — tarsi gūždamasi iš šalčio ar mėginda- 
ma paslėpti nuo Patriko Volingfordo žvilgsnio savo krūtis, — po- 
nia Klozen užuodė pušų spyglius ir jautė Oto buvimą taip aiškiai, 
lyg jis būtų stovėjęs šalia jos. 

Kaip žinome, ant plaštakos chirurgo kabineto sienų kabėjo 
daugybė įžymių jo pacientų nuotraukų, bet nei Patrikas Voling- 
fordas, nei ponia Klozen beveik nekreipė dėmesio į tą galeriją. 
Juodu pernelyg susikaupę stebėjo vienas kitą, nors iš pradžių ir 
nedrįso pažvelgti vienas kitam į akis. 

Ponios Klozen sportbačiai sušlapo nuo sniego dar Viskonsine; 
Volingfordui jie ir dabar atrodė šlapi — jis staiga susigriebė žiūrįs 
į našlės kojas. 

Ponia Klozen nusirengė striukę ir atsisėdo į krėslą šalia Patri- 
ko. Kai prakalbo, Volingfordui pasirodė, kad ji kreipiasi į jo vie- 
nintelę likusią plaštaką. 

— Otas labai apgailestavo dėl jūsų rankos... turiu galvoje, ki- 
tos, — pasakė ji, neatitraukdama akių nuo Patriko plaštakos. 

Patrikas Volingfordas našlės žodžių klausėsi neišsiduodamas, 
kad ja netiki, — kaip visi prityrę Žurnalistai, jis dažniausiai iš karto 
suprasdavo, jog pašnekovas meluoja, kaip kad šita ponia Klozen. 

— Bet aš, — toliau kalbėjo našlė, — tiesą sakant, stengiausi apie 
tai negalvoti. Tiesiog negalėjau žiūrėti, kai rodė, kaip tie liūtai jus 
ėda. Man iki šiol darosi bloga, kai tai prisimenu. 

— Man irgi, — tarė Volingfordas. Dabar jis nemanė, kad ji 
meluoja. 

Ko gero, nedaug ką galima pasakyti apie moterį, apsirengusią 
sportiniu nertiniu, bet ji atrodė gana tvirto sudėjimo. Tamsiai 
rudi jos plaukai buvo susiriebalavę, tačiau Patrikas jautė, kad ap- 
skritai ji tvarkinga ir mėgsta švarą. 

Ryški dienos šviesos lempa iš viršaus nemaloniai nušvietė jos 
veidą. Našlė buvo be jokio makiažo, nepasidažiusi net lūpų; Vo- 
lingfordas matė, kad apatinė jos lūpa sausa ir įskilusi — tikriausiai 
sukandžiota. Mėlyni ratilai apie rudas jos akis pabrėžė jų tamsu- 
mą, o iš raukšlelių galima buvo suprasti, kad ji maždaug Patriko 
amžiaus. (Volingtordas buvo tik keleriais metais jaunesnis už Otą 
Klozeną, o šis — tik šiek tiek vyresnis už žmoną.) 

— Turbūt manote, kad išsikrausčiau iš proto? — tarė ponia 
Klozen. 

— Ne! Tikrai ne! Negaliu net įsivaizduoti, ką jūs išgyvenate. .. 
turiu galvoje, kokia esate nusiminusi, — paprieštaravo Patrikas. 

Tiesą sakant, ponia Klozen atrodė kaip daugybė kitų emociš- 
kai išsekusių moterų, su kuriomis jis šnekėjosi, — kaip ką tik Mek- 
sike kalbinta kardų rijiko žmona, — todėl Patrikas jautėsi taip, lyg 


seniai ją pažinotų. 

Jis nustebo, kai ji linktelėjo galvą ir parodė ranka kažkur į jo 
sterblę. 

— Gal galėčiau apžiūrėti? — paklausė. Stojo nesmagi tyla, Vo- 
lingfordas net sulaikė kvapą. — Jūsų plaštaką ... labai prašau... 
Šitą, kurią turite. 

Patrikas ištiesė dešinę ranką — atsargiai, tarsi plaštaka būtų ką 
tik prisiūta. Ponia Klozen jau norėjo ją paliesti, bet susilaikė, ir 
ranka liko pakibusi ore, lyg negyva. 

— Šiek tiek per maža, — tarė našlė. — Oto didesnė. 

Volingfordas atitraukė ranką, jausdamasis nevertas Oto aukos. 

— Otas verkė žiūrėdamas, kaip jūs netenkate anos plaštakos. 
Jis iš tikrųjų verkė! 

Mes, be abejo, žinome, kad Otas vos neapsivėmė; verkė ne jis, 
o pati ponia Klozen, tačiau dabar ji Volingfordą įtikino, jog iki 
šiol stebisi vyro užuojauta bei ašaromis. ( Štai jums ir prityrusio 
žurnalisto sugebėjimas suprasti, kad pašnekovas meluoja! Voling- 
fordas patikėjo ponios Klozen pasakojimu apie Oto verksmą.) 

— Jūs labai jį mylėjote. Matau... — tarė Patrikas. 

Našlė prikando apatinę lūpą ir smarkiai linktelėjo galvą; jos 
akyse tvenkėsi ašaros. 

— Labai norėjom susilaukti kūdikio. Vis mėginom ir mėgi- 
nom. Nežinau, kodėl mums nepavyko. 

Ji prispaudė smakrą prie krūtinės. Įkniaubė veidą į striukę ir 
tyliai sukukčiojo. Jos striukė buvo tokios pat žalios Grin Bėjaus 
spalvos kaip ir nertinis, tik ne tokia išblukusi, papuošta ant nuga- 
ros išsiuvinėta Green Bay Packers emblema (su auksiniu šalmu ir 
balta G raide). 

— Man ta plaštaka visada bus Oto, — staiga garsiai pasakė ponia 
Klozen, nustumdama striukę į šalį. Ji pirmą kartą nukreipė žvilgsnį 
tiesiai į Patriko veidą; atrodė ką tik dėl kažko persigalvojusi. — 
Beje, kiek jums metų? — paklausė. Matydama Patriką Volingfor- 
dą tik per televiziją, galbūt manė, kad jis vyresnis arba jaunesnis. 

— Trisdešimt ketveri, — lyg teisindamasis atsakė Volingfordas. 

— Lygiai tiek pat, kiek ir man, — tarė našlė. 

Patrikui pasirodė, kad ji vos pastebimai šyptelėjo, lyg būtų — iš 
sielvarto, o gal ir šiaip — tikrai išprotėjusi. 

— Aš jums neįkyrėsiu — turiu galvoje, po operacijos, — kalbėjo 
ji. - Bet matyti jo ranką... vėliau, ją jausti. .. na, gal jūsų tai labai 
neapsunkins? Jeigu jūs gerbsite mane, aš gerbsiu jus. 

— Žinoma! — pasakė Patrikas, bet jis nenujautė, kas bus toliau. 

— Aš tebenoriu turėti Oto kūdikį. 

Volingfordas vis dar nesuprato. 

— Manote, kad galbūt esate nėščia? — susijaudinęs šūktelėjo jis. — 
Kodėl iš karto taip nesakėte? Nuostabu! Kada tikrai žinosite? 

Našlės veide vėl šmėstelėjo ta pati pamišėliška šypsena. Patri- 
kas nepastebėjo, kad ji jau nusispyrusi sportbačius. Dabar ji atsi- 
segė džinsų užtrauktuką ir nusimovė juos kartu su kelnaitėmis, 
bet akimirką sudvejojo prieš nusivilkdama nertinį. 

Patrikas pasijuto nuginkluotas dar ir dėl to, kad niekada nebu- 
vo matęs šitaip — nuo apačios, o ne nuo viršaus — nusirengiančios 
moters. Ponia Klozen suglumusiam Volingfordui pasirodė lytiš- 
kai visai nepatyrusi. Paskui jis išgirdo kažkaip pasikeitusį, ne tik 
garsesnį, jos balsą. Patrikas nustebo suvokęs, kad jam pasistojo 
ne todėl, kad ponia Klozen buvo pusnuogė, o dėl to, kad ji prabi- 
lo kitokiu balsu. 

— Kito karto nebus, — tarė ji. — Jei noriu pagimdyti Oto kūdi- 
kį, turėčiau jau būti nėščia. Po operacijos negalėsite to padaryti. 
Gulėsite ligoninėje, gersite visokius vaistus, jums skaudės. .. 

— Ponia Klozen! — sušuko Patrikas Volingtordas. 

Jis greitai pašoko — ir taip pat greitai vėl atsisėdo. Kol nemėgi- 
no stotis, nė nejautė, kokia pritvinkusi jo varpa; erekcija buvo 
tokia pat neabejotina kaip ir tai, ką jis po akimirkos pasakė. 

— Tai būtų mano kūdikis, ne jūsų vyro! 

Bet ponia Klozen jau buvo nusirengusi nertinį. Nors liemenė- 
lės ji nenusisegė, Patrikas matė, kad jos krūtys įspūdingesnės, 
negu jis įsivaizdavo. Be to, kažkas sužibėjo jos bamboje; auskaras 
toje vietoje irgi buvo netikėtas dalykas. Patrikas į tą papuošalą 
atidžiai nežiūrėjo — bijojo pamatyti dar vieną Green Bay Packers 
simbolį. 

— Tik per tą plaštaką dabar ir galiu prie jo priartėti, — ryžtingai 
tarė ponia Klozen. Aklą jos pasiryžimą tikrai galėjai palaikyti aistra. 


Tačiau svarbiausias, nenugalimas veiksnys buvo jos balsas. 

Ji laikė Volingfordą prispaustą krėsle su tiesia atrama. Atsi- 
klaupusi atsegė diržo sagtį, paskui trūktelėjusi numovė kelnes. 
Patrikas nespėjo nė pasilenkti, kai nusmaukė ir trumpikes. Jis 
negalėjo nei atsistoti, nei atsisėsti tiesiau, nes ji akimirksniu ap- 
žergė jam kelius; jos krūtys brūkšėjo jam per veidą. Ji judėjo taip 
greitai, kad jis net nepastebėjo, kur dingo jos liemenėlė. 

— Aš dar neturiu jo plaštakos! — mėgino priešintis Volingtor- 
das, bet jis juk niekada nemokėjo pasakyti „ne“. 

— Prašau. .. supraskite mane, — pašnabždomis maldavo ji. Koks 
tai buvo šnabždesys! 

Ant šlaunų jis jautė stangrų, šiltą, švelnų jos užpakaliuką, o kai 
žvilgtelėjo į bamboje bliksintį papuošalą, — jaudinantį dar labiau 
negu dailios krūtys, — jo erekcija staiga tarytum padvigubėjo. Jos 
ašaros lašėjo jam ant kaklo, kai ji ranka nukreipė jį į save. 

Paskui sugriebusi ji prispaudė sau prie krūtinės ne dešinę jo 
ranką, o kairės bigę. Volingfordas nelabai suvokė, ką ji murma. 
„Ką ketinai daryti? Nieko svarbaus, ar ne? — lyg ir paklausė ji. — 
Nejaugi nenori padaryti man vaiko?“ 

— Suprantu jus, ponia Klozen, — sumikčiojo Patrikas, netekęs 
vilties jai atsispirti. Jau abiem buvo aišku, kad jis pasidavė. 

— Vadinkite mane Doris, — pro ašaras pasakė ponia Klozen. 

— Doris? 

— Supraskite, gerbkite mane. Daugiau nieko neprašau. — Ji 
kūkčiojo. 

— Aš gerbiu, tikrai gerbiu jus... Doris, — tarė Patrikas. 

Vienintelę ranką jis instinktyviai uždėjo jai ant juosmens, ta- 
rytum būtų daugelį metų kasnakt miegojęs šalia jos ir seniai įpratęs 
netgi tamsoje iš karto paliesti norimą jos kūno vietą. Tą akimirką 
jam iš tikrųjų atrodė, kad jos plaukai šlapi — šlapi ir šalti, lyg ji 
būtų ką tik išsimaudžiusi ežere. 

Vėliau Volingfordas pagalvos, kad ji, be abejo, žinojo, jog tai 
jos ovuliacijos diena; metai iš metų pastoti mėginančios moterys 
visada tai žino. Doris Klozen tikriausiai žinojo ir tai, kad iki tol 


nepastojo tik dėl Oto nevaisingumo. 

— Arjūs malonus? — pašnabždomis paklausė ponia Klozen, be 
paliovos judindama Patriko viena ranka žemyn spaudžiamus klu- 
bus. — Ar esate geras žmogus? 

Patrikas buvo iš anksto perspėtas, jog būtent tai ponia Klozen 
nori sužinoti, bet vis tiek nemanė, kad ji taip tiesiai ir paklaus, — 
ir, be abejo, nenujautė, kad ji puls su juo mylėtis. Kaip erotinė 
patirtis, suartėjimas su Doris Klozen buvo aistringesnis, kupinas 
didesnio ilgesio negu visi ankstesni Volingtordo pasimylėjimai, — 
išskyrus Džunagade gautų žalsvai mėlynų kapsulių sužadintą sap- 
ną, tačiau tų nepaprastų skausmą malšinančių vaistų daugiau nie- 
kas neturėjo, net Indijoje, be to, sapno juk negalima lyginti su 
tikra sueitimi. 

Jeigu jau kalbame apie tikras sueitis, reikia pasakyti, kad suar- 
tėjimas su Oto Klozeno našle, nors labai keistas ir trumpas, Pa- 
trikui pasirodė daug malonesnis už visą savaitgalį Kiote su Eveli- 
na Arbutnot. Pasimylėjimas su ponia Klozen Volingfordo sąmo- 
nėje užgožė netgi audringą romaną su aukšta, šviesiaplauke garso 
operatore, mačiusia liūtų išpuolį Džunagade. 

Vargšė vokietė, grįžusi į Hamburgą, dėl tų liūtų vis dar lankėsi 
pas psichoterapeutą, nors Volingfordas įtarė, kad ją labiau pavei- 
kė nualpimas ir sąmonės atgavimas viename iš mėsos vežimėlių, 
negu tai, kad jos akyse jis neteko kairės plaštakos bei riešo. 

— Ar jūs malonus? Ar esate geras žmogus? — klausinėjo Doris, 
ašaromis vilgydama Patrikui veidą. Jos smulkus, stiprus kūnas vis 
traukė jį į save; Volingfordas beveik nebesuvokė, ką jai atsako. Dak- 
taras Zajoncas bei kai kurie kiti chirurgų komandos nariai, besi- 
renkantys laukiamajame, tikrai girdėjo graudžius Patriko šūksnius. 

— Taip! Taip! Aš malonus! Aš geras žmogus! — garsiai dejavo Vo- 
lingfordas. 

— Ar pažadate? — pašnabždomis paklausė Doris. Tas pats šnabž- 
desys — tiesiog užmušantis! 

Daktaras Zajoncas bei jo kolegos vėl išgirdo Volingtordą gar- 
siai sakant: 

— Taip! Taip! Pažadu! Pažadu, tikrai! 

Beldimas į plaštakos chirurgo kabineto duris pasigirdo trupu- 
tį vėliau, kai viduje jau kurį laiką buvo tylu. 

— Kaip jūs ten? — paklausė Bostono komandos vadas. 

Iš pradžių Zajoncui pasirodė, kad viskas gerai. Patrikas Vo- 
lingfordas, jau spėjęs apsirengti, tebesėdėjo krėsle su tiesia atra- 
ma. Ponia Klozen — irgi apsirengusi — aukštielninka gulėjo ant 
kilimo. Rankas ji buvo sunėrusi už galvos, kojas susikėlusi ant 
šalia Volingfordo stovinčio tuščio krėslo sėdynės. 

— Man labai skauda nugarą, — paaiškino Doris. 

Iš tikrųjų jai nieko neskaudėjo. Tokia poza buvo rekomen- 
duojama keliose iš daugelio knygų, kurias ji skaitė ieškodama 
patarimų, kaip greičiau pastoti. 

— Nuolydis, — tik tiek ji pasakė Patrikui, kai jis sužavėtas jai 
nusišypsojo. 

„Jie abu išprotėję“, — pagalvojo daktaras Zajoncas, kabinete 
aiškiai užuodęs seksą. Medicinos etikos specialistams, ko gero, 
nebūtų patikusi tokia įvykių raida, bet Zajoncas buvo plaštakos 
chirurgas, jo komanda degė nekantrumu. 

— Jeigu visi viskuo patenkinti, — tarė Zajoncas, pirmiausia žvilg- 
telėjęs į ponią Klozen, kuri atrodė labai patenkinta, paskui į lyg 
staiga pasigėrusį ar šiaip nuo ko apdujusį Patriką Volingfordą, — 
tai ką darom? Gal galim pradėti? 

— Gerai, aš neprieštarauju! — garsiai pasakė Doris Klozen, tar- 
si būtų kalbėjusi su kažkuo, stovinčiu kitapus ežero. 

— Viskas gerai, — pritarė Patrikas. — Manau, galim pradėti. 

Neapsakomas lytinis pasitenkinimas, kurį daktaras Zajoncas 
įžvelgė Volingfordo veide, jam kažką priminė. Kur jis matė tokią 
veido išraišką? A, taip, Bombėjuje; ten Zajoncas, stebimas ge- 
riausių Indijos vaikų chirurgų, padarė keletą nepaprastai sudė- 
tingų plaštakos operacijų. Jis ilgai negalėjo pamiršti vienos tąkart 
atliktos chirurginės procedūros, — trejų metų mergaitei reikėjo 
sutvarkyti kažkokios žemės ūkio mašinos krumpliaračių įtrauktą 
ir suknežintą rankutę. 

Zajoncas su indų anesteziologu sėdėjo prie mažosios pacien- 


tės, kai ji pradėjo busti. Po narkozės pabudusiems vaikams visada 

būna šalta, jie dažnai nesusivokia aplinkoje, visko bijo. Kai kurie 
vaikai jaučia šleikštulį, ima vemti. 

Daktaras Zajoncas prisiminė, jog tada atsiprašęs norėjo išeiti, 
kad nematytų vargšės mažylės kančių. Jis, žinoma, apžiūrės jos 
plaštaką, bet ne iš karto, o šiek tiek vėliau, kai mergaitė atsigaus. 

— Palaukite — turite tai pamatyti, — pasakė Zajoncui indų anes- 
teziologas. — Ilgai netruksite, tik žvilgtelėkite. 

Nekaltos mergaitės veidelio išraiška buvo kaip lytiškai paten- 
kintos moters. Daktaras Zajoncas apstulbo. (Bėda ta, kad Zajon- 
cas apskritai dar nebuvo matęs tokio lytinio pasitenkinimo mo- 
ters veide.) 

— Dievulėliau, — kreipėsi Zajoncas į indų anesteziologą, — ko 
jūs jai davėte? 

— Tik kelis papildomus lašelius į lašinę — nedaug! — atsakė 
anesteziologas. 

— Bet kokie čia vaistai? Koks jų pavadinimas? 

— Neturėčiau jums sakyti, — tarė indų anesteziologas. — Jūsų 
šalyje šitų vaistų nėra ir niekada nebus. Ko gero, tuoj nebebus ir 
čia. Sveikatos apsaugos ministerija nori uždrausti. 

— Tikiuosi, taip ir padarys, — pareiškė savo nuomonę daktaras 
Zajoncas — ir greitai išėjo iš pooperacinės palatos. 

Bet mergaitei nieko neskaudėjo; kai Zajoncas vėliau apžiūrėjo 
jos plaštaką, žaizda gijo kuo puikiausiai, mažylė ramiai ilsėjosi. 

— Ar neskauda? — paklausė jis vaiko. Seselė turėjo išversti jo 
klausimą. 

— Ji sako, kad viskas gerai. Jai neskauda, — toliau vertėjavo 
seselė. Mergaitė dar kažką vapeno. 

— Ką ji šneka dabar? — paklausė daktaras Zajoncas, bet seselė 
staiga lyg suglumo ar susigėdo. 

— Geriau jie nedėtų tų vaistų į anestetikus, — tarė ji Zajoncui. 
Mergaitė tarytum pasakojo ilgą istoriją. 

— Ką ji jums sako? — dar kartą paklausė Zajoncas. 

— Pasakoja sapną, — išsisukinėdama tarė seselė. — Jai atrodo, 
kad matė savo ateitį. Atseit bus labai laiminga ir turės daug vaikų. 


Per daug, mano nuomone. 

Mažylė nusišypsojo Zajoncui; kaip trejų metų vaiko, jos žvilgsnis 
buvo pernelyg gundantis. 

Dabar, daktaro Zajonco kabinete Bostone, Patrikas Volingtor- 
das šypsojosi taip pat begėdiškai. 

„Koks absurdiškas sutapimas!“ — galvojo daktaras Zajoncas, 
matydamas keistą nuo sekso apkvaišusio Volingfordo veido iš- 
raišką. 

„Tigro auka“ — taip jis vadino tą mažylę Bombėjuje, nes mer- 
gaitė ir gydytojams, ir seselėms pasakojo, kad krumpliaračiai, 
įtraukę jos rankutę, urzgė kaip tigras. 

Gal tai ir absurdiška, bet išvydęs keistą Volingfordo žvilgsnį 
daktaras Zajoncas susimąstė. „Liūto aukai“, kaip Zajoncas jau 
seniai mintyse vadino Patriką Volingtfordą, tikriausiai reikėjo kai 
ko daugiau, ne tik naujos kairės plaštakos. 

Daktaras Zajoncas nežinojo, kad Volingtordas buvo pagaliau 
radęs tai, ko jam reikėjo, — jis buvo ką tik radęs Doris Klozen. 


Septintas skyrius 
DIEGLYS 


Kaip daktaras Zajoncas paaiškino į pirmą spaudos konferenciją 
po penkiolika valandų trukusios operacijos susirinkusiems žur- 
nalistams, pacientui dar „grėsė pavojus“. Pabudęs po narkozės, 
Patrikas Volingfordas jautėsi mieguistas, bet jo būklė buvo stabi- 
li. Žinoma, pacientas turės vartoti „tam tikrus imunodepresan- 
tus“ — Zajoncas nepasakė, kiek tų vaistų Volingfordui reikės ger- 
ti, ar ilgai. (Jis neužsiminė ir apie steroidus.) 

Svarbiausią akimirką, kai visa šalis sutelkė dėmesį į jį, garsu- 
sis plaštakos chirurgas atrodė sudirgęs. Vieno jo kolegos — to 
puspročio svetimautojo Mengerinko — žodžiais tariant, Zajon- 
co akys buvo „išsprogusios kaip visiems žinomo išprotėjusio 
mokslininko“. 

Prieš istorinę operaciją daktaras Zajoncas paryčiais, dar neiš- 
aušus, per pilkšvą patižusį sniegą risnojo Čarlzo upės pakrante. 
Didžiausiam jo nusivylimui, vaiduokliškoje migloje pro jį — kaip 
pro stovintį — prabėgo kažkokia mergina. Jos standūs sportinė- 
mis kelnėmis aptraukti sėdmenys vis tolo, įtempiami ir atpalai- 
duojami tarsi į kumštį sugniaužiamos ir vėl atgniaužiamos rankos 
pirštai. Tai bent kumštis! 

Tai buvo Irma. Likus vos kelioms valandoms iki operacijos, 
per kurią turėjo prisiūti kairę Oto Klozeno plaštaką bei riešą prie 
Patriko Volingfordo dilbio, daktaras Zajoncas staiga pajuto, kad 
jam spaudžia širdį, plaučiai nebeprisipildo oro, o į pilvą įsimetė 
dieglys, — lyg suparalyžiuotas Zajoncas nebegalėjo žengti nė žings- 
nio, tarsi būtų atsitrenkęs, sakykime, į alaus sunkvežimį. Visu 
greičiu grįžusi atgal, Irma rado jį dvilinką skystoje purvynėje. 

Jis atrodė netekęs žado iš skausmo, dėkingumo, gėdos, susiža- 
vėjimo, o gal ir geismo — spręskite patys. Irma parsivedė jį į Bretlio 
gatvę tarytum pabėgusį vaiką. 

— Jums dehidracija — reikia papildyti skysčių, — barėsi Irma. Ji 
buvo perskaičiusi daugybę knygų apie dehidraciją ir visokias „sie- 
nas“, į kurias atseit „atsitrenkia“ net prityrę bėgikai ir kurias jie 
turi išmokti „perbėgti“. 

Irma, kaip sakoma, „šiek tiek persistengdavo“, visur kaišioda- 
ma ekstremalaus sporto terminus; būdvardžiai, kuriais apibūdi- 
nama maniakiška ištvermė bei varginantys jėgų išmėginimai, bu- 
vo jos mėgstamiausi pažyminiai (pavyzdžiui, „pajėgus“). Be to, 
Irma pernelyg žavėjosi „valgymo ir bėgiojimo“ teorija — nuo įpras- 
tinio „angliavandenių užtaiso“ iki ženšenio klizmų, nuo žaliosios 
arbatos ir bananų prieš bėgimą iki kokteilių su spanguolių sulti- 
mis po jo. 

— Iškepsiu jums omletą iš kiaušinių baltymų, kai tik pareisime 
namo, — pasakė Irma daktarui Zajoncui, kuris mėšlungio sura- 
kintomis blauzdomis klibikščiavo šalia jos kaip apšlubęs lenkty- 
ninis žirgas. Tai nesuteikė daugiau žavesio jo išvaizdai, pasak vie- 
no kolegos, neką geresnei už valkataujančio šuns. 

Reikšmingiausią profesinės karjeros dieną daktaras Zajoncas 
iki ausų įsimylėjo savo namų šeimininkę-asistentę, jau tapusią ir 
asmenine trenere. Bet jis negalėjo jai to pasakyti — apskritai ne- 
galėjo kalbėti. Gaudydamas orą ir laukdamas, kol nurims iš sau- 
lės rezginio į visas puses plintantis skausmas, Zajoncas pastebė- 
jo, kad Irma laiko jį už rankos. Jos pirštai buvo stiprūs, nagai 
nukirpti trumpiau negu daugumos vyrų, tačiau ne todėl, kad ji 
būtų juos kramčiusi. Daktarui Zajoncui moters plaštakos atrodė 
ypač svarbios. Gal ir netaktiška kalbėti apie tam tikrus jo įsimy- 
lėjimo etapus, bet didžiausią įspūdį jam padariusios Irmos kūno 
dalys, išvardytos progresyvia tvarka, būtų šios: jos pilvo raume- 
nys, sėdmenys, plaštakos. 

— Tavo dėka Rudis valgo daugiau žalių daržovių, — žiopčioda- 
mas šiaip taip pratarė plaštakos chirurgas. 

— Tik todėl, kad su žemės riešutų sviestu, — atsakė Irma. 

Ji be vargo laikė pusę Zajonco svorio. Jautė, kad galėtų ant 
rankų parnešti jį namo, — buvo taip pakiliai nusiteikusi. Jis ją 
pagyrė; vadinasi, pagaliau pastebėjo. Tarytum pirmą kartą iš tik- 
rųjų pamatė, kas ji tokia. 

— Kitą savaitgalį, kai Rudis bus pas mane, — sušvokštė Zajon- 
cas, — gal pasiliksi čia? Norėčiau, kad su juo susipažintum. 

Šis kvietimas Irmai reiškė tą patį, ką būtų reiškusi Zajonco 
ranka ant jos krūties, kol kas tik įsivaizduojama. Irma staiga su- 
svirduliavo, — gerai, kad laikė tik pusę Zajonco svorio, — netikė- 
tai pasiektos pergalės akimirką jai sulinko kojos. 

— Aš mėgstu kiaušinių baltymų omletą su stambiai tarkuoto- 
mis morkomis ir trupučiu tofu, o jūs? — paklausė ji, kai jie jau 
artėjo prie namo Bretlio gatvėje. 

Kieme atkišusi užpakalį stovėjo Medėja, kaip tik išbėgusi nu- 
silengvinti. Pamačiusi Zajoncą su Irma, baikšti kalė vogčiomis 
žvilgtelėjo į savo išmatas ir spruko šalin, lyg norėdama pasakyti: 
“Kas gali išbūti prie tokios bjaurasties? Tik jau ne aš!“ 

— Ta kalė visiškai kvaila, — dalykiškai tarė Irma. — Bet aš ją 
myliu... šiek tiek, — pridūrė. 

— Taip, aš irgi! — gargtelėjo Zajoncas; jam skaudėjo širdį. Išgir- 
dęs „šiek tiek“, jis galutinai pametė galvą dėl Irmos, nes ir pats 
Medėjai jautė lygiai tą patį. 

Daktaras buvo pernelyg susijaudinęs, kad valgytų kiaušinių bal- 
tymų omletą su stambiai tarkuotomis morkomis bei tofu, nors ir 
prisivertė paragauti. Jis neišgėrė ir kokteilio, Irmos suplakto iš 
spanguolių sulčių, banano, atšaldyto jogurto, proteino miltelių ir 
kažko grūdėto (turbūt kriaušės). Prieš lįsdamas po dušu, pusę 
taurės išpylė į unitazą, taip pat atsikratė ir nesuvalgyto omleto. 

Tik dušo kabinoje Zajoncas pastebėjo, kad jam stovi. Erekci- 
jos kaltininkė neabejotinai buvo Irma, nors juodu vienas kito nė 
nepalietė, — Irma tik padėjo jam parsigauti namo. Ateinančias 
penkiolika valandų Zajoncas turėjo operuoti. Taigi buvo ne lai- 
kas mylėtis. 

Per po operacijos surengtą spaudos konferenciją net pavydžiau- 


sius kolegas — tuos, kurie slapčia puoselėjo viltį, kad jam nepasi- 

seks, — ėmė apmaudas dėl Zajonco. Jo paaiškinimai buvo perne- 
lyg kandūs; galėjai pamanyti, kad plaštakos persodinimas netru- 
kus bus tokia pat paprasta operacija kaip ir tonzilektomija. Žur- 
nalistai nuobodžiavo; jie norėjo greičiau išgirsti, ką pasakys visų 
„Schatzman, Gingeleskie, Mengerink 8: Associates“ chirurgų nie- 
kinamas medicinos etikos specialistas; paskui, jam dar nebaigus 
kalbėti, nenustygstančių žiniasklaidos darbuotojų dėmesys taip 
pat greitai nukrypo į ponią Klozen. Kas galėjo juos kaltinti? Ji juk 
buvo didžiausio žmonių susidomėjimo objektas. 

Kažkas, matyt, spėjo jai atnešti švarius, moteriškesnius drabu- 
žius, be Grin Bėjaus emblemų. Ji buvo išsitrinkusi plaukus, šiek 
tiek pasidažiusi lūpas. Atrodė labai maža ir kukli, apšviesta tele- 
vizijos prožektorių, ir neleido grimuotojai nė prisiliesti prie pa- 
mėlusių paakių, — tarsi būtų žinojusi, kad jos grožio trapumas 
yra vienintelė nekintanti jo ypatybė. Ponia Klozen buvo kažkaip 
keistai, skaudžiai graži. 

— Jei Oto plaštaka išliks gyva, — pasakė ponia Klozen savo ty- 
liu, bet iš karto dėmesį patraukiančiu balsu — tarsi ne Patrikas 
Volingfordas, o jos velionio vyro plaštaka būtų buvusi svarbiausia 
pacientė, — gal kada nors pasijusiu truputį geriau. Suprantate, jei 
žinosiu, kad viena jo kūno dalis yra ten, kur galiu jį pamatyti... 
paliesti... — Jos balsas nutilo. Ji jau buvo paveržusi į spaudos 
konferenciją susirinkusių žurnalistų dėmesį ir iš daktaro Zajon- 
co, ir iš medicinos etikos specialisto, be to, visi jautė, jog tai dar 
ne viskas — tik įžanga. 

Žurnalistai susispietė apie Doris Klozen. Jos liūdesys smelkėsi 
į žmonių namus, viešbučių kambarius, oro uostų barus visame 
pasaulyje. Ji tarytum negirdėjo reporterių klausimų. Vėliau dak- 
taras Zajoncas ir Patrikas Volingfordas suprato, kad ponia Klo- 
zen kalbėjo pagal savo scenarijų — be jokio telesuflerio. 

— Jei tik žinočiau.... — Ji vėl nutilo; ta pauzė, be abejo, buvo iš 
anksto apgalvota. 

— Jei tik žinotumėt ką? — šūktelėjo vienas iš žurnalistų. 

— Ar esu nėščia, — tarė ponia Klozen. Net daktaras Zajoncas 


sulaikęs kvėpavimą laukė, ką ji pasakys toliau. — Mudu su Otu 

norėjome kūdikio. Taigi gal aš nėščia, o gal ir ne. Aš tiesiog 
nežinau. 

Tikriausiai visi spaudos konferencijoje dalyvavę vyrai ponios 
Klozen klausėsi su stačiais, net medicinos etikos specialistas. (Tik 
Zajoncas gerai nesuvokė, dėl ko jam stovi, — manė, jog tebejau- 
čia erekciją dėl Irmos.) Visi vyrai jau minėtuose namuose, vieš- 
bučių kambariuose bei oro uostų baruose irgi pajuto geidulingo 
Doris Klozen balso poveikį. Kaip vanduo nuolatos teškena į prie- 
plauką, kaip pušys leidžia naujus spyglius šakų viršūnėlėse, taip 
ponios Klozen balsas tą akimirką sujaudino visus heteroseksua- 
lius netikėtos naujienos priblokštus vyrus. 

Kitą dieną, gulėdamas ligoninės lovoje šalia didžiulio, neįprastai 
atrodančio tvarsčių gumulo, — tai buvo jo nauja kairė plaštaka, ku- 
rios jis beveik ir nematė, — Patrikas Volingtordas žiūrėjo į ponią 
Klozen tarptautinio žinių kanalo (savo darbdavių) transliuojama- 
me reportaže, o pati ponia Klozen kaip savininkė sėdėjo prie jo. 

Doris neatitraukė akių nuo Oto smiliaus, didžiojo ir bevar- 
džio pirštų — ir dar nykščio — galiukų. Naujosios Patriko kairės 
plaštakos mažylio per visą tą marlę išvis negalėjai matyti. Po tvars- 
čiais buvo ir įtvaras, uždėtas ant naujojo Patriko riešo. Viskas 
aprišta taip plačiai, kad net neaišku, kurioje vietoje Oto plaštaka 
bei riešas, ir dalis jo dilbio, prisiūta prie Volingfordo bigės. 

Tarptautinis žinių kanalas kas valandą rodomą reportažą apie 
plaštakos persodinimą pradėjo nuo sutrumpinto pasakojimo apie 
liūtų išpuolį Džunagade. Dabar rankos pagriebimas ir rijimas tru- 
ko tik penkiolika sekundžių; iš to Volingfordas turėjo suprasti, 
kad ir toliau jo vaidmuo bus menkinamas. 

Jis kvailai tikėjosi, jog persodinimo operacija televizijos žiūro- 
vus taip sudomins, kad jie netrukus pradės mintyse jį vadinti 
Transplantacijos Žvaigžde arba netgi Transplantacijos Didvyriu ir 
šie patikslinti apibūdinimai, išstūmę Liūto Užkandą ir Nelaimių 
Pirklį, prilips prie jo vardo kaip naujos, patvarios etiketės. Re- 
portaže buvo keletas šiurpių medicininio pobūdžio vaizdelių, nu- 
filmuotų Bostono klinikoje, šmėstelėjo koridoriumi tolyn stu- 


miamas Patriko vežimėlis; bet ir vežimėlis, ir jame gulintis Vo- 

lingfordas netrukus dingo iš kadro, nes juos glaudžiu ratu apsto- 
jo septyniolika iš pažiūros baisiausiai susijaudinusių gydytojų, se- 
selių bei anesteziologų — Bostono komanda. 

Paskui ekrane pasirodė gana atžariai su žurnalistais kalbantis 
daktaras Zajoncas. Jo pasakymas, jog pacientui dar gresia pavo- 
jus, be abejo, buvo išimtas iš konteksto, todėl galėjai pamanyti, 
kad pacientas jau prie mirties, o užuomina apie „tam tikrus imu- 
nodepresantus“ nuskambėjo kaip akivaizdus išsisukinėjimas. Imu- 
nines reakcijas slopinantys vaistai neabejotinai didina persodin- 
tų organų prigijimo tikimybę, bet žmogaus ranka juk susideda iš 
įvairių audinių — taigi galimos nevienodo smarkumo atmetimo 
reakcijos. Todėl ir reikėjo steroidų, kuriuos (kartu su imuno- 
depresantais) Volingtordas žinojo privalėsiąs vartoti kasdien visą 
likusį gyvenimą, ar bent jau tol, kol turės Oto plaštaką. 

Per televiziją rodė ir užsnigtoje stovėjimo aikštelėje Grin Bė- 
juje paliktą Oto sunkvežimį, bet ponia Klozen šalia Patriko lovos 
nė nekrustelėjo; ji tebežiūrėjo į Oto pirštų galiukus. Negana to, 
prie velionio vyro plaštakos Doris buvo prisilenkusi taip arti, kaip 
tik įmanoma; jei Volingtordas apskritai būtų jautęs donoro pirš- 
tus, jis būtų jautęs ir našlės kvėpavimą. 

Tie pirštai buvo nutirpę. Jie bus nutirpę keletą mėnesių, Vo- 
lingfordas ilgainiui ims dėl to nerimauti, nors daktarui Zajoncui 
jo būgštavimai atrodys nepagrįsti. Tik besibaigiant aštuntam mė- 
nesiui Patrikas Oto plaštaka pradės jausti karštį ir šaltį — tai reikš, 
kad atgyja nervai, — o iki to laiko, kai jis patikės galįs pakankamai 
tvirtai suimti vairą ir vairuoti automobilį, praeis beveik metai. 
(Beveik metų — ir daugybės fizioterapijos procedūrų — prireiks ir 
tam, kad jis vėl galėtų užsirišti batus.) 

Tačiau kaip žurnalistas Patrikas Volingfordas dar ligoninės lo- 
voje nuspėjo savo liūdną ateitį — visiškas jo pasveikimas, arba 
nepasveikimas, niekada nebus svarbiausia naujiena. 

Tarptautinis žinių kanalas medicinos etikos specialistui prieš 
kamerą leido šnekėti ilgiau negu daktarui Zajoncui. 

— Tokiais atvejais, — pabrėžiamai tarė tas etikos specialistas, — 
nedaugelis žmonių kalba taip atvirai kaip ponia Klozen, o jos iki 


šiol nenutrūkęs ryšys su donoro plaštaka — išties neįkainojamas. 

„Kokiais „tokiais atvejais“? — tikriausiai galvojo už kadro pyk- 
čiu netveriantis Zajoncas. — Juk čia tik antra plaštakos persodini- 
mo operacija; pirma nepavyko!“ 

Volingtordas matė, kaip medicinos etikos specialistui dar ne- 
baigus šnekėti televizijos kameros pasisuko į ponią Klozen. Pa- 
triką akimirksniu užplūdo aistra ir ilgesys. Jis bijojo, kad niekada 
nebeturės tos moters; nuspėjo, kad ji neskatins jo suartėti. Ponia 
Klozen nukreipė visų spaudos konferencijoje dalyvaujančių žur- 
nalistų dėmesį nuo plaštakos persodinimo operacijos į pačią ve- 
lionio jos vyro plaštaką, o paskui į kūdikį, kurį tikėjosi nešiojanti 
įsčiose. Operatorius iš arti parodė Doris rankas, prispaustas prie 
plokščio pilvo. Kairė jos plaštaka, jau be sutuoktuvių žiedo, buvo 
uždėta ant dešinės. 

Kaip žurnalistas, Patrikas Volingfordas iš karto suprato, kas 
atsitiko: Doris Klozen ir tas kūdikis, kurio ji troško susilaukti su 
Otu, užgožė jo, Patriko, istoriją. Jis žinojo, kad neatsakingoje jo 
profesijoje tokia substitucija kartais įmanoma, — bet televizijos 
žurnalistika, be abejo, ne vienintelė neatsakinga profesija. 

Tačiau iš tikrųjų Volingfordui tai nerūpėjo, nors jis ir pats tuo 
stebėjosi. „Na ir kas, kad ji mane pasiglemžė?“ — pagalvojo Pa- 
trikas ir staiga suprato, kad įsimylėjo Doris Klozen. (Nežinia, 
kaip tarptautinio žinių kanalo žurnalistai, arba medicinos etikos 
specialistas, būtų reagavę į šią naujieną.) 

Tai, kad Volingfordas galėtų įsimylėti ponią Klozen, atrodė var- 
giai įtikima iš dalies ir todėl, kad jis nemanė, jog Doris kada nors 
pamils jį. Patrikas iš patirties žinojo, jog moterys dėl jo greitai 
pameta galvas — bent jau tos, kurios dar nepažįsta, — bet taip pat 
greitai ir atsipeikėja. 

Buvusi žmona kartą pareiškė, kad jis kaip gripas. 

— Kai buvai su manimi, Patrikai, nuolat manydavau, kad jau 
mirsiu, — pasakė Merelin. — Tačiau dabar, kai tavęs nebėra, atro- 
do, kad išvis neegzistuoji. 

— Ačiū, — tarė Volingfordas, kurio jausmus užgauti tada dar 
nebuvo taip lengva, kaip manė dauguma moterų. 

Volingfordą sujaudino nepaprastas keisto Doris Klozen ryžto 


erotiškumas; visus savo norus ji aiškiai išreiškė seksualiomis užuo- 

minomis. Tai, kas prasidėjo nuo nežymių balso pokyčių, užbaigė 
jos nedidelis, bet tvirtas, seksui pasirengęs kūnas, įsitempęs kaip 
stangriai susukta spyruoklė. 

Jos burna buvo švelni, lūpos šiek tiek pravertos, o iš nuovargio 
įkritusiose akyse Patrikas įžvelgė aistrą žadinantį susitaikymą su 
pasauliu, koks jis yra. Ponia Klozen niekada nemėgins jūsų pa- 
keisti — nebent kai kuriuos jūsų įpročius. Ji nesitiki stebuklų. Ką 
joje matote, tą ir gaunate, — beribę ištikimybę. Volingfordui at- 
rodė, kad Doris niekada nesiliaus galvojusi apie Otą, nes yra įsi- 
mylėjusi jį visam gyvenimui. 

Patriką Volingtordą ponia Klozen panaudojo vieninteliam dar- 
bui, kurio Otas negalėjo užbaigti; tai, kad šiam darbui Doris pa- 
sirinko būtent jį, teikė Patrikui šiek tiek vilties, kad ji kada nors jį 
pamils. 

Kai Volingfordas pirmą kartą vos pastebimai pakrutino Oto 
Klozeno pirštus, Doris apsiverkė. Seselėms buvo liepta pakalbėti 
su ja griežčiau, jeigu ji mėgintų bučiuoti donoro pirštų galiukus. 
Patriką apimdavo su kartėliu sumišęs džiaugsmas, kai vienas kitas 
bučinys vis dėlto praslysdavo nepastebėtas. 

Vėliau, kai tvarsčiai jau seniai buvo nurišti, Patrikas dažnai pri- 
simindavo, kaip pirmąsyk pajuto ant prisiūtos plaštakos kapsin- 
čias Doris ašaras; po operacijos buvo praėję maždaug penki mė- 
nesiai. Volingfordas sėkmingai išgyveno patį pavojingiausią lai- 
kotarpį, pasak gydytojų, trunkantį nuo pirmos savaitės pabaigos 
iki ketvirto mėnesio pradžios. Pajutęs Doris ašaras, jis irgi pra- 
virko. (Tada naujosios jo plaštakos nervai jau buvo atgiję net per 
dvidešimt du centimetrus — nuo siūlės iki delno pradžios.) 

Nors ir pamažu, Patrikas jau galėjo atsisakyti kai kurių skaus- 
mą malšinančių vaistų, bet puikiai prisiminė sapną, kurį dažnai 
sapnuodavo, kai tik tie vaistai pradėdavo veikti. Kažkas jį foto- 
grafavo. Kartais, netgi vėliau, kai jis nebegėrė jokių analgetikų, 
fotoaparato užraktas (sapne) spragtelėdavo labai tikroviškai. Blyks- 
tė žibtelėdavo kažkur toli ir neryškiai, — kaip amalas, o ne tikras 
žaibas, — tačiau užrakto garsas būdavo toks aiškus, kad Patrikas 


nuo jo vos nepabusdavo. 

Skausmą malšinančių vaistų paveiktas Volingfordas neprisimi- 
nė, kiek laiko juos gėrė — gal keturis ar penkis mėnesius? — o 
sapne lyg ir nematė nei nuotraukų, nei fotografo. Be to, kartais 
jam atrodydavo, jog tai ne sapnas, arba jis imdavo abejoti. 

Jei kalbėtume konkrečiau, reikėtų pasakyti, kad po šešių mė- 
nesių Patrikas jau aiškiai jausdavo Doris Klozen veidą, kai ji įsi- 
kniaubdavo į kairį jo delną. Ponia Klozen niekada neliesdavo ki- 
tos jo rankos, jis irgi nė karto nemėgino kita ranka paliesti jos. Ji 
neslėpė savo jausmų. Kai tik jis kaip nors ypatingai ištardavo jos 
vardą, ji nurausdavo ir papurtydavo galvą. Nenorėjo šnekėti apie 
tą vienintelį jųdviejų pasimylėjimą. Pasakė tik tai, kad turėjo taip 
pasielgti. („Kitos išeities nebuvo“) 

Tačiau Patrikas vis dar puoselėjo, deja, menką viltį, jog Doris 
ilgainiui įsigeis suartėti su juo dar kartą, — nors ji jau buvo nėščia 
ir, kaip visos moterys, ilgai negalėjusios pastoti, į savo nėštumą 
žiūrėjo pagarbiai. Be to, ponia Klozen nė kiek neabejojo, kad jos 
vaikas bus vienturtis. 

Geidulingasis Doris Klozen balsas, kuriuo ji galėjo prabilti ka- 
da panorėjusi, — balsas kaip saulės spindulys po lietaus, kaip jėga, 
praskleidžianti gėlių žiedus, — dabar buvo tik atsiminimas; bet 
Volingfordas manėsi galįs palaukti. Užmigęs jis glausdavosi prie 
to balso lyg prie pagalvės — buvo pasmerktas amžinai jį prisimin- 
ti, kaip ir mėlynųjų kapsulių sapną. 

Patrikas Volingfordas pirmą kartą mylėjo moterį taip nesava- 
naudiškai. Jam pakako ir to, kad ponia Klozen myli kairę jo ran- 
ką. Ji mėgo užsidėti ją ant išsipūtusio pilvo, kad plaštaka pajustų 
vaisiaus judesius. 

Volingfordas nepastebėjo, kada ponia Klozen išsivėrė bambos 
papuošalą, — nebuvo jo matęs nuo abipusio užsimiršimo akimir- 
kos daktaro Zajonco kabinete. Gal auskaras toje vietoje buvo Oto 
sumanymas, gal tai jo dovana žmonai (todėl ji dabar nebenori to 
papuošalo nešioti)? O gal tas metalinis daikčiukas nėščiai poniai 
Klozen pradėjo kliūti, kai padidėjo pilvas? 

Po septynių mėnesių, kai jam neįprastai nudiegė naująjį rie- 
Šą, — negimęs kūdikis spyrė smarkiau negu visada, — Patrikas sten- 

gėsi neišsiduoti. Tačiau Doris matė, kad jis krūptelėjo; jis nieko 
negalėjo nuo jos nuslėpti. 

— Kas atsitiko? — paklausė Doris ir instinktyviai pridėjo kairę 
jo ranką sau prie širdies — prie krūties, kaip suprato Volingfordas. 
Jis prisiminė, tarytum tai būtų buvę vakar, kaip ji, sėdėdama jam 
ant kelių, spaudė prie krūtų jo bigę. 

— Nieko, tik dilgtelėjo, — atsakė Patrikas. 

— Skambink Zajoncui, — paliepė ponia Klozen. — Nekvailiok! 

Tačiau viskas buvo gerai. Daktaras Zajoncas atrodė truputį net 
suirzęs, kad plaštakos persodinimas taip lengvai pavyko. Iš pra- 
džių buvo šiokių tokių sunkumų dėl nykščio ir smiliaus, kurių 
Volingfordo dilbio raumenys negalėjo greitai pajudinti, — bet tik 
todėl, kad jis penkerius metus gyveno be plaštakos ir riešo. Jo 
raumenims dabar reikėjo vėl kai ko pasimokyti. 

Nebuvo jokių krizių, kurių Zajoncas būtų turėjęs išvengti; Vo- 
lingfordo ranka gijo taip pat sklandžiai, kaip ponia Klozen įvykdė 
su Oto plaštaka susijusį savo sumanymą. Daktaras Zajoncas tik- 
riausiai todėl ir jautėsi nusivylęs, kad plaštakos persodinimas at- 
rodė greičiau ponios Klozen triumfas negu jo. Svarbiausia nau- 
jiena buvo donoro našlės nėštumas ir tai, kad ji vis dar palaiko 
ryšį su velionio vyro plaštaka. O Volingfordo niekas nevadino nei 
Transplantacijos Žvaigžde, nei Transplantacijos Didvyriu — jis taip 
ir liko Nelaimių Pirklys ir Liūto Užkanda. 

Paskui, tūkstantis devyni šimtai devyniasdešimt aštuntų metų 
rugsėjo mėnesį, plaštaką bei dilbį pavyko persodinti ir Lione, 
Prancūzijoje. Recipientas buvo Klintas Halamas, Naujosios Ze- 
landijos pilietis, gyvenantis Australijoje. Zajoncas atrodė suir- 
zęs ir dėl to. Ir ne be pagrindo. Halamas melavo. Jis gydyto- 
jams pasakė, kad rankos neteko per nelaimingą atsitikimą dar- 
be, statybos aikštelėje, bet vėliau paaiškėjo, kad jo ranka buvo 
nupjauta diskiniu pjūklu viename Naujosios Zelandijos kalėji- 
me, kuriame jis atliko dvejų su puse metų bausmę už sukčiavi- 
mą. (Daktaras Zajoncas, be abejo, manė, kad tik medicinos 
etikos specialistas galėjo nuspręsti padovanoti naują plaštaką 


buvusiam kaliniui.) 

Kol kas Klintas Halamas gėrė daugiau negu po trisdešimt tab- 
lečių per dieną, ir neatrodė, kad jo organizmas transplantatą at- 
mestų. Volingtordui plaštaka buvo persodinta prieš aštuonis mė- 
nesius, bet jis irgi teberijo daugiau negu po trisdešimt tablečių 
per dieną, ir jei būtų išbarstęs iš kišenių smulkius, Oto plaštaka 
nebūtų įstengęs jų susirinkti. Daugiau vilčių Bostono komandai 
teikė tai, kad kairė jo ranka, nors dar neatgavusi pirštų jautrumo, 
buvo beveik tokia pat stipri kaip ir dešinė; Patrikas bent jau galė- 
jo pakankamai smarkiai pasukti rankenos bumbulą, kad atsida- 
rytų duris. Doris jam sakė, kad Otas buvo gana stiprus. (Tikriau- 
siai todėl, kad nuolat kilnojo alaus dėžes.) 

Retkarčiais ponia Klozen ir Volingfordas miegodavo drauge — 
be jokio sekso, net nenusirengę. Doris tiesiog snausdavo šalia 
Patriko — prie kairio jo šono, be abejo. Patrikas miegojo nekaip; 
pirmiausia todėl, kad gulėti galėjo tik ant nugaros. Jei mėgindavo 
pasiversti ant šono ar pilvo, iškart pradėdavo skaudėti ranką; net 
daktaras Zajoncas nežinojo kodėl. Gal į persodintą plaštaką ne- 
pritekėdavo pakankamai kraujo, nors raumenims, sausgyslėms 
bei nervams jo tikrai pakako. 

— Niekada nesakysiu, kad paleidžiu jus namo suvisai, — tarė 
Volingfordui Zajoncas, — bet man kaskart atrodo vis panašiau, 
kad šita plaštaka išsilaikys. 

Sunku buvo suprasti, kodėl Zajoncas staiga tapo toks nerū- 
pestingas, o ką jau kalbėti apie jo žavėjimąsi prasčiokiška Irmos 
šneka. Ponia Klozen ir jos vaisius pasiglemžė visas tris daktaro 
Zajonco šlovės minutes, bet Zajoncas neatrodė labai dėl to nusi- 
minęs. (Ir sužinojęs, kad vienintelis Volingtordo varžovas plašta- 
kos persodinimo srityje yra nusikaltėlis, Zajoncas greičiau supy- 
ko, negu nuliūdo.) Be to, maitindamasis Irmos patiekalais jis 
šiek tiek pasitaisė; ir sveikas maistas, jeigu jo valgoma nemažai, 
eina į kūną. Plaštakos chirurgas netramdė savo apetito. Jis nuolat 
jautėsi išbadėjęs, nes kasdien mylėdavosi. 

Kad Irma ir buvęs jos darbdavys dabar jau laimingi sutuokti- 
niai, Volingfordui nebuvo labai svarbu, bet „Schatzman, Ginge- 
leskie, Mengerink, Zajac š Associates“ darbuotojai tik apie tai ir 

šnekėjo. Geriausias jų klinikos chirurgas darėsi vis mažiau pana- 
šus į valkataujantį šunį; negana to, jo kadaise pusbadžiu gyvenęs 
sūnus, Rudis, irgi priaugo kelis svarus. Net pikčiausiems pavy- 
duoliams, kurie iš šalies stebėjo daktaro Zajonco gyvenimą ir bai- 
liai iš jo šaipėsi, tas mažas tėvo mylimas berniukas dabar atrodė 
laimingas ir visai normalus. 

Daktaras Mengerinkas Zajoncui netikėtai prisipažino, jog bu- 
vo užmezgęs romaną su kerštingąja Hildred, per pastaruosius 
metus baisiai nutukusia pirmąja daktaro Zajonco žmona. Hil- 
dred nesitvėrė piktumu dėl Irmos, nors Zajoncas padidino jai 
mokamus alimentus, — kaina buvo pasakyta aiškiai: Hildred pa- 
sirašys susitarimą dėl dvigubos, tai yra lygiateisės, Rudžio globos. 

Išklausęs pribloškiančią daktaro Mengerinko išpažintį, dakta- 
ras Žajoncas nesuirzo; priešingai, jis pasirodė esąs nepaprastai 
jautrus ir gailestingas. 

— Su Hildred? Vargšelis... — tepasakė Zajoncas, apkabinda- 
mas susikūprinusį Mengerinką per pečius. 

— Tiesiog nuostabu, kaip žmogus pasikeičia bent kiek pasi- 
niurkęs! — pavydžiai tarė dar gyvas brolis Gingeleskis. 

Gal ir išmatas ėdanti kalė po truputį persilaužė? Galima saky- 
ti, kad taip. Medėja buvo beveik geras šuo; pasak Irmos, kartais ji. 
dar „užsimiršdavo“, bet apskritai šunų išmatos ir jų rijimo pa- 
sekmės nebetrukdė daktarui Zajoncui gyventi. „Spirelių lakro- 
sas“ dabar buvo tik žaidimas. „Dėl širdies“ daktaras kasdien dar 
išlenkdavo po taurę raudono vyno, nors jo širdis buvo gerose Ir- 
mos ir Rudžio rankose. (Įjunkęs į raudoną bordo, Zajoncas gero- 
kai viršydavo menką normytę, kurią išgerti atseit labai sveika.) 

Dėl neaiškaus naujos Patriko Volingtordo kairės plaštakos skaus- 
mo daktaras Zajoncas per daug nesijaudino. Bet vieną naktį, kai 
Patrikas nekaltai gulėjo lovoje su Dotis Klozen, ši paklausė: 

— Ką turi galvoje, kai sakai, kad tau „skauda“? Koks tai skausmas? 

— Tarsi koks tempimas; atrodo, kad krusčioja pirštai, o skauda 
pačius galiukus, kurių šiaip dar nejaučiu. Labai keista. 

— Skauda galiukus, kurių nejauti? — paklausė Doris. 

— Taip atrodo, — pasakė Patrikas. 


DVIDEŠIMTO AMŽIAUS AUKSO FONDAS 135 


— Žinau, kas negerai, — tarė ponia Klozen. Ji neturėjo versti 
Oto gulėti ne toje lovos pusėje vien todėl, kad norėjo glaustis 
prie kairės jo rankos. 

— Oto? — nustebo Volingfordas. 

Doris jam paaiškino, kad Otas visada miegodavo jai iš kairės. 
Kaip susikeitimas vietomis paveikė naująją Patriko plaštaką, jis 
tuoj pamatysiąs. 

Kai ponia Klozen užmigo, jau prie dešinio Patriko šono, atsiti- 
ko tai, kas atrodė savaime suprantama. Patrikas pasisuko į ją, o 
ji - tarytum iš įpročio, net nepabudusi — atsigręžė į jį ir patogiai 
pasidėjo galvą ant sulenktos dešinės jo alkūnės, kvėpuodama jam 
į kaklą. Patrikas nedrįso net seilių nuryti, kad jos nepažadintų. 

Jo kairė ranka trukčiojo, bet skausmo nebebuvo. Volingfordas 
gulėjo nejudėdamas — norėjo pažiūrėti, ką naujoji plaštaka darys 
toliau. Paskui jis prisimins, jog ta plaštaka (pati, be jo valios) 
palindo po Doris Klozen naktinukais — nutirpę pirštai slinko aukš- 
tyn jos šlaunimis. Nuo jų prisilietimo ponios Klozen kojos prasi- 
skėtė, klubai prasivėrė; jos gaktos plaukai kuteno naująjį Patriko 
kairį delną, lyg šiaušiami nejuntamo vėjelio. 

Volingfordas žinojo, kur slenka jo pirštai, nors visiškai jų ne- 
jautė. Staiga aiškiai pasikeitė Doris kvėpavimas. Patrikas negalėjo 
susitvardyti — bučiavo ją į kaktą, nosimi prisiglaudė prie jos plau- 
kų. Tada ji pagriebė jos kūną tyrinėjančią jo plaštaką ir prisikišo 
pirštus sau prie lūpų. Patrikas sulaikė kvapą — manė, kad jam 
skaudės, tačiau jokio skausmo nepajuto. Kita ranka Doris suėmė 
jo varpą ir iškart paleido. 

Ne ta varpa! Apžavai dingo. Ponia Klozen bematant išsibudi- 
no. Ir ji, ir Patrikas užuodė Oto pirštus — kairė jo plaštaka gulėjo 
ant pagalvės prie pat jų veidų. 

— Skausmas praėjo? — paklausė Doris. 

— Taip, — atsakė Patrikas. Jis turėjo galvoje tik tai, kad praėjo 
rankos skausmas. — Bet dabar skauda kitą vietą... — buvo bepra- 
dedąs. 

— Čia jau aš negaliu tau padėti, — pareiškė ponia Klozen. Bet 


nusisukusi švelniai priglaudė kairę jo ranką prie išsipūtusio savo 

pilvo. — Jei nori pats... na, šitaip apsikabinęs... gal truputį ir 
padėsiu. . 

Iš meilės ir dėkingumo Patrikas net apsiašarojo. 

Kažin, kaip tokiu atveju derėtų elgtis? Volingfordui atrodė, kad 
būtų geriausia, jeigu jis baigtų masturbuotis dar nepajutęs vai- 
siaus judesių, bet ponia Klozen spaudė kairę jo ranką sau prie 
pilvo, — ne prie krūties, — todėl negimęs kūdikis spėjo įspirti du 
kartus, kol Patrikas pagaliau baigė (beje, neįprastai greitai). Sulig 
antru kūdikio spyriu Patrikui vėl nudiegė plaštaką — lygiai kaip 
anksčiau, taip smarkiai, kad jis net krūptelėjo. Šįkart Doris nieko 
nepastebėjo — arba supainiojo tą krūptelėjimą su staigiu orgaz- 
mo drebuliu. 

Vėliau Volingfordas pagalvojo, kad geriausias apdovanojimas 
po visko jam buvo jau seniai girdėtas ypatingasis ponios Klozen 
balsas. 

— Nebeskauda? — paklausė ji. Naujoji Patriko plaštaka — vėl 
tarsi savaime — nuslydo nuo didžiulio jos pilvo ir liko ant pritvin- 
kusios krūties; Doris jos nenustūmė. 

— Ne, ačiū, — sušnibždėjo Patrikas ir nugrimzdo į sapną. 

Kvapas, kurį sapnavo, buvo toks neįprastas, kad iš pradžių Vo- 
lingfordas jo net neatpažino; tokio kvapo neužuosi nei Niujorke, 
nei Bostone. Pušų spygliai! 

Sapne buvo ir kažkokio vandens garsas, bet ne vandenyno oši- 
mas ir ne lašų kapsėjimas iš čiaupo. Vanduo pliaukšėjo į valties 
pirmagalį — o gal į prieplauką, — šiaip ar taip, tas teškenimas 
atrodė tarsi muzika kairei Patriko plaštakai, švelniai, nelyginant 
banga, pakylančiai ir nusileidžiančiai ant padidėjusios ponios Klo- 
zen krūties. 

Skausmas (netgi atsiminimai apie skausmą) išnyko, Volingfor- 
das pirmą kartą taip gerai miegojo visą naktį, tik pabudęs niekaip 
negalėjo atsikratyti nerimą keliančios minties, kad sapnas buvo 
lyg ir ne jo. Be to, šįkart sapnuodamas jis nejautė tokio malonu- 
mo, kokį patyrė mėlynųjų kapsulių sapne. 

Pirmiausia taip buvo todėl, kad šįkart Volingfordas su niekuo 


nesimylėjo, nejautė nuo saulės įkaitusių prieplaukos lentų šilu- 

mos, jų šiurkštumo ir rankšluosčio po nugara; jis tik žinojo, kad 
kažkur yra tokia prieplauka. 

Tą naktį Patrikas Volingtordas per miegus negirdėjo fotoapa- 
rato užrakto spragsėjimo. Galėjai jį nufotografuoti nors ir tūks- 
tantį kartų. Jis tikrai nebūtų pajutęs. 


Aštuntas skyrius 
ATMETIMAS IR SĖKMĖ 


Vaiišstsidias neprieštaraudavo, kai Doris šnekėdavo apie tai, 
jog nori, kad jos vaikas pažintų tėvo ranką. Patrikui tai reiškė, 
kad jis gali tikėtis ir toliau susitikinėti su ponia Klozen. Jis mylėjo 
ją, nors jo viltys, kad ji kada nors atsakys jam tokia pat meile, 
kokią jaučia persodintai plaštakai, vis blėso. Prisidėjusi Oto plaš- 
taką sau prie pilvo, kuriame nuolat spardėsi negimęs kūdikis, 
Doris kartais pastebėdavo, kad Volingfordas krūpčioja iš skaus- 
mo, tačiau tie diegliai nebekėlė jai nerimo. 

— Juk iš tikrųjų čia ne tavo plaštaka, — primindavo ji Patrikui, 
lyg jis būtų galėjęs tai pamiršti. — Pagalvok apie Otą: jis jaučia 
kūdikį, kurio niekada nepamatys. Žinoma, kad jam skaudu! 

Bet argi tai ne Volingfordo skausmas? Seniau, kai gyveno su 
Merelin, Patrikas, ko gero, būtų piktai pasišaipęs. („Na, jeigu jau 
taip sakai, gal dėl to skausmo ir nebesijaudinsiu“.) Tačiau su Do- 
ris... su ja jis taip nešnekėjo, jis ją dievino. 

Be to, ponios Klozen nuomonė buvo tvirtai pagrįsta. Naujoji 
plaštaka iš tiesų neatrodė Patriko — ir niekada neatrodys. Ne to- 
dėl, kad kairė Oto plaštaka būtų buvusi daug didesnė; tiesiog 
mes nuolat žiūrime į savo rankas — sunku priprasti prie svetimos. 
Kartais Volingfordas ilgai neatitraukdavo akių nuo tos plaštakos, 
lyg tikėdamasis, kad ji prabils, ir negalėdavo susilaikyti jos nepa- 
uostęs — kvapas buvo ne jo. Matydamas, kaip ponia Klozen užsi- 
merkia, irgi uostydama tą plaštaką, Patrikas suprasdavo, kad ji 
užuodžia Oto kvapą. 

Buvo ir malonių dalykų, atitraukiančių Volingfordo dėmesį nuo 
rankos. Ilgo gijimo bei reabilitacijos laikotarpiu, kai kanalo va- 

dovai perkėlė Patriką į žinių redakciją Bostone, kad jis būtų ar- 
čiau daktaro Zajonco ir visos Bostono komandos, jo darbo rei- 
kalai suklestėjo. (Ko gero, „suklestėjo“ — ne visai tinkamas žodis; 
gal pakaktų pasakyti, kad Patrikui kartais būdavo leidžiama užsi- 
imti nauja veikla.) 

Tarptautinis žinių kanalas skyrė jam nuolatinį laiką savaitgalių 
programoje, iškart po vakaro naujienų; ši šeštadienių vakarais jo 
vedama speciali žinių laida buvo transliuojama iš Bostono. Pro- 
diuseriai ir toliau būtent Volingfordui pavesdavo reportažus apie 
keistų nelaimingų atsitikimų aukas, tačiau dabar jau leisdavo oriai 
juos pakomentuoti ir apibendrinti, — toks orumas anksčiau ne- 
buvo būdingas nei Volingfordui, nei visam tarptautiniam žinių 
kanalui. Niekas nei Bostone, nei Niujorke negalėjo paaiškinti, 
kas staiga pasikeitė, — to nežinojo nei pats Patrikas, nei Dikas. 

Patrikas Volingfordas prieš kamerą elgėsi taip, tarsi Oto Klo- 
zeno plaštaka iš tikrųjų būtų jo paties, rodė užuojautą, kurios 
seniau žiūrovai neįžvelgdavo nei kitose „bėdų kanalo“ laidose, 
nei jo reportažuose. Galėjai pamanyti, kad jis suvokia iš Oto Klo- 
zeno gavęs ne tik plaštaką. 

Žinoma, nmtiems reporteriams — žurnalistams, pranešantiems 
svarbias politines žinias, apie viską pasakojantiems išsamiai, su 
smulkmenomis, — speciali Volingfordo laida, transliuojama po 
to, ką „bėdų kanalas“ vadino vakaro naujienomis, atrodė juokin- 
ga. Tikrose žinių laidose būdavo kalbama apie pabėgėlių vaikus, 
mačiusius, kaip prievartaujamos jų motinos bei tetos, nors pa- 
prastai ir tos moterys, ir vaikai tai neigdavo. Tikrose žinių laido- 
se pabėgėlių vaikų tėvai bei dėdės būdavo nužudyti, bet ir apie tai 
beveik niekas nenorėdavo šnekėti. Dar būdavo reportažų apie 
nušautus gydytojus ir medicinos seseris — nušautus tyčia, kad 
pabėgėlių vaikai nesulauktų medikų pagalbos. Tačiau apie tokius 
užsienio šalyse daromus tyčinius nusikaltimus vadinamasis tarp- 
tautinis žinių kanalas išsamiai nepasakojo; Patrikas Volingfordas 
nė karto nebuvo pasiųstas kurti tokio reportažo. 

Kanalo vadovai turbūt labiau norėjo, kad jis parodytų nejįtiki- 


mą, atvirai sakant, absurdiškų nelaimių, kokia nutiko ir jam pa- 

čiam, aukų kilnumą ir jas užjaustų. Vienintelė tose skystokose 
„žiniose“ šiaip taip įžvelgiama mintis buvo ta, kad net siaubingi 
dalykai pakelia dvasią ir yra (ar bent jau turėtų būti) pamokomi, 
jeigu tie siaubingi dalykai pakankamai idiotiški. 

Na ir kas, kad tarptautinis žinių kanalas nesiuntė Patriko Vo- 
lingfordo į Jugoslaviją? Kaip ten brolis sakė tam kuoktelėjusiam 
Vladui ar Luisui? („Klausyk — tu juk turi darbą, ar ne?“) Ką gi, ir 
Volingfordas, šiaip ar taip, turėjo darbą. 

O sekmadieniais jis dažniausiai būdavo laisvas ir galėdavo skristi 
į Grin Bėjų. Kai prasidėjo futbolo sezonas, ėjo į pabaigą jau aš- 
tuntas ponios Klozen nėštumo mėnuo; pirmą kartą per keletą 
pastarųjų metų ji nė vienerių Packers rungtynių nežiūrėjo Lambo 
stadione. Doris juokais sakė, kad nenorėtų pradėti gimdyti ant 
keturiasdešimties jardų linijos — ypač jei rungtynės būtų geros. 
(Ji turėjo galvoje, kad niekas tada nekreiptų į ją dėmesio.) Taigi 
juodu su Volingfordu stebėjo Packers žaidimą per televiziją. Gal 
tai ir kvaila, bet Patrikas skrisdavo į Grin Bėjų tiesiog pažiūrėti 
televizoriaus. 

Packers rungtynės, nors ir žiūrimos per televizorių, buvo ilgiau- 
sias laiko tarpas, kai ponia Klozen glostydavo kairę Volingtordo 
ranką arba pati leisdavosi liečiama ta ranka; kol ji neatitraukda- 
ma akių sekdavo žaidimą, Patrikas taip pat įdėmiai žiūrėdavo į ją. 
Jis stengėsi įsiminti jos veido protilį ir kaip ji prikanda apatinę 
lūpą, kai per trečią bandymą prasiveržti mušamas tolimas. (Do- 
ris turėjo Patrikui paaiškinti, kad kai per trečią bandymą muša- 
mas tolimas, kyla didžiausias pavojus, jog Bretas Favrė, Grin Bė- 
jaus rikiuotės galo gynėjas, bus pargriautas arba jo mestą kamuo- 
lį perims priešininkai.) 

Kartais ponia Klozen netyčia sukeldavo Volingfordui skausmą. 
Kai Favrė atsidurdavo ant žemės arba prarasdavo kamuolį, ar- 
ba — dar blogiau — kai kita komanda pelnydavo taškus, ji staiga 
smarkiai suspausdavo velionio vyro plaštaką. 

— Aaa! — surikdavo Volingfordas, begėdiškai perdėdamas savo 
kančią. 

Plaštaka būdavo išbučiuojama, net aplaistoma ašaromis. Dėl 


to vertėjo pakentėti, juo labiau kad skausmas buvo ne toks kaip 

negimusio kūdikio spardymosi sukelti diegliai; tas dilgsėjimas at- 
rodė tarsi iš kito pasaulio. 

Taigi Volingfordas kone kiekvieną savaitę drąsiai skrisdavo į 
Grin Bėjų. Nors niekaip nerado patinkančio viešbučio, Doris ne- 
leisdavo jam apsistoti jos ir Oto namuose. Per tas išvykas Patrikas 
susipažino su kitais Klozenais — Oto šeima buvo didelė ir vienin- 
ga. Dauguma jos narių nesidrovėdami reiškė meilę Oto plašta- 
kai. Oto tėvas bei broliai dar užgniaužė raudą, o motina, tikrai 
įspūdinga storulė, verkė balsu; vienintelė netekėjusi Oto sesuo 
prispaudė brolio plaštaką sau prie krūtinės — ir nualpo. Voling- 
fordas tą akimirką buvo nusukęs akis į šalį, todėl nespėjo jos pa- 
gauti. Jis jautėsi kaltas dėl to, kad ji, atsitrenkusi į kavos stalelį, 
išsimušė dantį, — o jos šypsena ir taip jau buvo ne per gražiausia. 

Nors visa Klozenų giminė, priešingai negu gana santūrus Vo- 
lingfordas, buvo nuolat linksmai nusiteikę atlapaširdžiai, Voling- 
fordui kažkodėl patiko su jais bendrauti. Jie atrodė ištikimi ir 
energingi, kokie būna sezoninių bilietų pirkėjai, be to, visi susi- 
tuokę su panašiais į save žmonėmis. Negalėjai atskirti, kur su- 
tuoktiniai, o kur kraujo giminės, tik Doris buvo kitokia. 

Patrikas matė, kaip maloniai Klozenai su ja elgiasi ir kaip ją 
globoja. Jie laikė ją sava, nors ji aiškiai nuo jų skyrėsi; jie mylėjo 
ją kaip šeimos narę. Volingfordą jau vemti vertė nuo tokių šeimų, 
rodomų per televiziją, o nuo Klozenų — ne. 

Volingfordas nuvažiavo ir į Epltoną susipažinti su Doris tėvais, 
kurie irgi norėjo pasimatyti su plaštaka. Iš ponios Klozen tėvo 
Volingfordas išgirdo kai ką daugiau apie jos darbą; jis anksčiau 
nežinojo, kad ji pradėjo dirbti tą darbą vos baigusi vidurinę mo- 
kyklą. Doris Klozen bilietus į Green Bay Packers rungtynes pardavi- 
nėjo ilgiau, negu Patrikas Volingfordas buvo žurnalistas. Packers 
ponią Klozen visada labai rėmė — netgi padėjo baigti koledžą. 

— Doris gali nupirkti bilietus, suprantate? — tarė Patrikui po- 
nios Klozen tėvas. — Čia jų taip lengvai negausi. 

Pralaimėjusi Denveriui trisdešimt antrąsias Supertaurės rung- 
tynes, Grin Bėjaus komanda ir kitą sezoną niekaip negalėjo susi- 


imti. Doris buvo teisi, kai vargšui Otui paskutinę jo gyvenimo 

dieną jaudinamai pasakė, jog nėra jokios garantijos, kad Packers 
kada nors dar žais dėl Supertaurės. 

Jie net neperėjo atrankos, pirmame atkrintamųjų varžybų raun- 
de, anot ponios Klozen, širdį draskančiu rezultatu prakišę rung- 
tynes San Franciskui. „Otas manė, kad tuos „aukso ieškotojus“ * 
jau perpratom“, — pasakė Doris. Tačiau dabar ji turėjo rūpintis 
naujagimiu, todėl į Grin Bėjaus komandos pralaimėjimus žiūrė- 
jo filosofiškai, nebesijaudino kaip seniau, su Otu. 

Kūdikis buvo didelis, berniukas — svėrė devynis svarus ir aš- 
tuonias uncijas. Nėštumui gerokai užsitęsus, gydytojai jau ketino 
skatinti gimdymą, bet ponia Klozen nieku gyvu nesutiko; ji norė- 
jo, kad viskas vyktų natūraliai. Volingfordas gimdymo nematė. 
Kūdikiui jau buvo beveik mėnuo, kai Patrikas pagaliau ištrūko iš 
Bostono. Gal ir nereikėjo jam keliauti Padėkos dieną — lėktuvas į 
Grin Bėjų atskrido pavėlavęs. Bet Volingtordas vis tiek dar spėjo 
pažiūrėti ketvirtą Minesotos Vikings ir Dalaso Cowboys rungtynių 
kėlinį; laimėjo Minesota. (Doris pareiškė, jog tai geras ženklas, — 
Otas nekentė Cowboys.) Gal todėl, kad pas ją buvo apsistojusi jos 
motina, — padėjo prižiūrėti Otą jaunesnįjį, — ponia Klozen ryžosi 
pakviesti Volingtordą paviešėti jos bei naujagimio namuose. 

Patrikas stengėsi pamiršti ten matytas smulkmenas — pavyz- 
džiui, daugybę vyresniojo Oto atvaizdų. Jis nenustebo, iš nuo- 
traukų supratęs, kad Otas vyresnysis ir Doris buvo tikri balandė- 
liai, — Doris jam ne kartą tai sakė, — tačiau į jų vestuvių nuotraukas 
tiesiog negalėjo žiūrėti. Jose Patrikas įžvelgė ne tik akivaizdų jau- 
nųjų pasitenkinimą, kuris, žinoma, visada labai svarbus, bet ir 
laimės laukimą — svajones apie gražią ateitį kartu ir apie būsimą 
kūdikį. 

O kurgi buvo darytos tos Volingtordo dėmesį patraukusios nuo- 
traukos? Ne Epltone ir ne Grin Bėjuje. Vasarvietėje prie ežero, 
be abejo! Visokio oro mačiusi prieplauka; niaurus, tamsus van- 


duo; tamsios, tvirtos pušys. 


* San Francisco Forty-niners. Forty-niner — aukso ieškotojas, atvykęs į Kaliforni- 
ją 1849 m. 

Buvo nufotografuotas ir dar ne visai įrengtas butas virš valčių 
pastogės; ant prieplaukos saulės atokaitoje džiūvo šlapias Doris 
maudymosi kostiumėlis ir Oto glaudės. Vanduo, žinoma, teške- 
no į besisūpuojančių valčių šonus ir skambiai — ypač prieš aud- 
rą — pliaukšėjo į prieplauką. Patrikas daug kartų girdėjo tą garsą. 

Nuotraukose Volingfordas atpažino vietą, nuolat matomą sap- 
ne, kuris atrodė lyg ir ne jo. To sapno pagrindas buvo kitas sap- 
nas, pats erotiškiausias iš visų sapnų, sužadintas ateities numaty- 
mo kapsulės — neįvardytų, dabar jau uždraustų indiškų skausmą 
malšinančių vaistų. 

Žiūrėdamas į nuotraukas, Patrikas ėmė suprasti, jog ne dėl to, 
kad jis taip „nevyriškai“ neteko plaštakos, buvusi žmona galiau- 
siai nuo jo nusisuko; jis prarado Merelin daug anksčiau, kai ne- 
sutiko turėti vaikų. Patrikas suvokė, kad nelemtas ieškinys tėvystei 
nustatyti, nors ir klaidingas, jo žmonai buvo pati karčiausia piliulė. 
Ji norėjo vaikų. Kodėl jis deramai neįvertino to jos poreikio? 

Dabar, laikydamas ant rankų mažąjį Otą, Volingfordas stebė- 
josi, kaip galėjo nenorėti tokios būtybės. Savo kūdikio! 

Jis verkė. Doris ir jos motina ašarojo kartu su juo. Paskui jie 
susitvardė, nes viską stebėjo tarptautinio žinių kanalo filmavimo 
grupė. Nors šįkart reportažą kūrė ne Volingfordas, jis nesunkiai 
nuspėjo visus kadrus. 

— Iš arti plaštaką... gal kūdikį ir plaštaką, — girdėjo Patrikas 
vieno kolegos nurodymus operatoriui. — Paimk kartu motiną, 
plaštaką ir kūdikį. 

— Na ir kas, kad Patrio galva netelpa, — po kurio laiko tyliai, 
bet jau griežčiau pridūrė tas pats balsas, — rodyk plaštaką! 

Skrisdamas atgal į Bostoną, Volingfordas prisiminė, kokia lai- 
minga atrodė Doris; nors jis retai kada melsdavosi, lėktuve prašė 
Dievą, kad mažasis Otas augtų sveikas. Patrikas nemanė, kad po 
plaštakos persodinimo pasidarys toks jausmingas, bet dabar su- 
prato, kad gavo ne tik plaštaką. 

Daktaras Zajoncas buvo jį perspėjęs, jog bet koks sunkiai pra- 
miklintos plaštakos judesių sutrikimas, ko gero, reikštų, kad pra- 
sideda atmetimo reakcija. Ta reakcija kartais pirmiausia pasireiš- 

kia odoje. Patrikas nustebo, tai išgirdęs. Jis žinojo, kad jo imuni- 
nė sistema gali sunaikinti persodintą galūnę, bet kodėl tokia pa- 
žeidžiama oda? Juk yra daug svarbesnių, vidinių plaštakos dalių, 
kurių funkcija gali sutrikti. 

— Oda — tikra šiknė, — pasakė daktaras Zajoncas. 

„Šiknė“, be abejo, buvo irmizmas. Irma su Zajoncu, kurį va- 
dino Nikiu, dažnai nuomodavosi videofilmus ir naktimis žiūrė- 
davo juos lovoje. Bet gulėjimas lovoje nepraėjo be pasekmių — 
Irma, pavyzdžiui, buvo nėščia, — be to, paskutiniame jųdviejų 
žiūrėtame filme daugelis veikėjų vienas kitą vadino šikniais. 

Kad oda gali būti tikra šiknė, Patrikas netrukus patyrė savo 
kailiu. Pirmą sausio pirmadienį, kitą dieną po to, kai Packers pra- 
lošė atkrintamąsias varžybas San Franciske, jis nuskrido į Grin 
Bėjų. Miestas gedėjo; viešbučio vestibiulyje visi elgėsi lyg laido- 
tuvių biure. Patrikas įsiregistravo, nusiprausė po dušu, nusisku- 
to. Kai paskambino Doris, atsiliepė jos motina. Doris su kūdikiu 
buvo prigulusi pogulio; motina pasakė, kad Doris paskambins 
Volingfordui į viešbutį, kai atsibus. Patrikas susiprato perduoti 
užuojautą Doris tėvui: „Dėl tų „aukso ieškotojų“. 

Volingfordas snaudė — sapnavo vasarnamį prie ežero, — kai į jo 
kambarį viešbutyje atėjo ponia Klozen. Prieš tai nepaskambinu- 
si. Kūdikį prižiūrėjo jos motina. Doris pasakė atvažiavusi auto- 
mobiliu — vėliau parsivešianti Patriką į namus pasimatyti su ma- 
žuoju Otu. 

Volingfordas nesuprato, ką tai reiškia. Gal Doris nori pabūti 
su juo viena? Pabendrauti, bent jau su plaštaka, nestebima moti- 
nos? Tačiau kai Patrikas delnu — kairės rankos, be abejo, — prisilietė 
prie jos veido, ji tuoj pat nusisuko. O kai jis jau ketino paliesti jos 
krūtis, ji tarytum įžvelgė, apie ką jis galvoja, ir pasibjaurėjo. 

Doris net nenusirengė palto. Į viešbutį, matyt, atvažiavo be 
jokių slaptų tikslų. Paprasčiausiai norėjo pasivažinėti — daugiau 
nieko. 

Šį kartą, kai Volingfordas pamatė kūdikį, jam pasirodė, kad 
mažasis Otas jį atpažino. Vargu ar taip galėjo būti, bet Patrikui vis 


tiek dar labiau suspaudė širdį. Į Bostoną jis grįžo sunerimęs, apim- 

tas negeros nuojautos. Doris ne tik kad nesileido liečiama perso- 
dinta plaštaka — ji, ko gero, į ją net nežvilgtelėjo! Nejaugi mažasis 
Otas pasiglemžė visą jos meilę ir dėmesį? 

Bostone Volingtordas ištisą savaitę, ar netgi ilgiau, graužėsi, 
niekaip nesuvokdamas, ką reiškia ponios Klozen elgesys. Ji kažką 
šnekėjo apie tai, kad mažasis Otas, kai paaugs, galbūt norės ret- 
karčiais pamatyti ir palaikyti tėvo ranką. Ką ji turėjo galvoje, sa- 
kydama „kai paaugs“? Kiek paaugs? Ir kaip suprasti tą „retkar- 
čiais“? Ar Doris mėgino Patrikui pasakyti, kad ketina matytis su 
juo rečiau? Galvodamas apie netikėtą jos abejingumą plaštakai, 
Volingfordas įsivarė nemigą — baisiausią nuo to laiko, kai po ope- 
racijos jam labai skaudėjo ranką. Kažkas buvo ne taip. 

Dabar sapnuodamas ežerą Volingfordas jausdavosi sušalęs — 
lyg su šlapiomis glaudėmis saulei jau nusileidus. Nors tai buvo 
vienas iš kelių indiškos kapsulės sužadintų pojūčių, šiame sapno 
variante šlapios glaudės neatrodė susijusios su mylėjimusi. Patri- 
kas nejautė nieko daugiau, tik šaltį — tokį, koks būna šiaurėje. 

Paskui, netrukus po apsilankymo Grin Bėjuje, jis vieną rytą 
pabudo neįprastai anksti, krečiamas karščio, — pamanė, kad bus 
užsikrėtęs gripu. Vonios kambario veidrodyje gerai apžiūrėjo sa- 
vo kairę ranką. (Seniai pratinosi ta ranka valytis dantis; fiziotera- 
peutas sakė, jog tai puiki mankšta.) Plaštaka buvo pažaliavusi. 
Per du colius virš riešo jos spalva atrodė dar apyšviesė, o toliau 
tamsesnė. Pirštų galiukai buvo tamsiai žali — kaip samanos arba 
medžiais apaugęs ežeras debesuotą dieną. Tokios spalvos atrodo 
eglės, kai žiūri į jas iš tolo arba per miglą; tokie tamsiai žali, be- 
veik juodi, būna pušų atspindžiai vandenyje. Volingtordo tempe- 
ratūra buvo 40*C. 

Pirmiausia jis ketino paskambinti poniai Klozen, tik paskui 
Zajoncui, bet Bostono ir Grin Bėjaus laikas skiriasi viena valan- 
da; Patrikas nenorėjo žadinti jaunos motinos su kūdikiu. Kai pa- 
skambino Zajoncui, šis pasakė lauksiąs ligoninėje. 

— Sakiau, kad oda — tikra šiknė, — dar pridūrė daktaras. 

— Bet praėjo metai! — sušuko Volingfordas. — Jau galiu užsirišti 
batus! Galiu vairuoti automobilį! Beveik galiu paimti nukritusią 


dvidešimt penkių centų monetą. Tuoj sugraibyčiau ir dešimties! 

— Jūs neištirtuose vandenyse, — atsakė Zajoncas. Iš vakaro juo- 
du su Irma žiūrėjo videofilmą kaip tik tokiu apgailėtinu pavadi- 
nimu: „Neištirti vandenys“. — Nežinome nieko daugiau, tik tai, 
kad tebesate penkiasdešimties procentų tikimybės zonoje. 

— Penkiasdešimties procentų tikimybės, kad kas? — paklausė 
Patrikas. 

— Kad plaštaka bus atmesta arba prigis, biče. — „Bičas“ irgi 
buvo Irmos žodis, ji dabar taip kreipdavosi į Medėją. 

Plaštaką teko nupjauti anksčiau, negu ponia Klozen atvyko į 
Bostoną — su savo kūdikiu ir motina. Daktaras Zajoncas poniai 
Klozen apgailestaudamas pasakė, kad nebus jokio atsisveikini- 
mo, — plaštaka pernelyg šlykščiai atrodė. 

Kai Doris ligoninėje prisėdo prie Volingfordo lovos, jis gana 
patogiai ilsėjosi. Skausmą, žinoma, jautė, bet nepalyginti mažes- 
nį negu po persodinimo. Patrikas labai neliūdėjo dėl to, kad an- 
trą kartą prarado plaštaką, — jis tik bijojo netekti ponios Klozen. 

— Vis tiek galėsi atvažiuoti aplankyti manęs ir Otuko, — patiki- 
no jį Doris. — Mes džiaugsimės, jei retkarčiais pasirodysi. Tu juk 
norėjai, kad Oto plaštaka gyventų! — šūktelėjo ji. — Tu stengeisi. 
Aš didžiuojuosi tavimi, Patrikai. 

Šįkart ji nekreipė dėmesio į lovoje pūpsantį tvarsčių gumulą — 
tokį didelį, kad atrodė, jog ten tebėra plaštaka. Volingfordui bu- 
vo malonu, kai ponia Klozen paėmė dešinę jo ranką ir palaikė, 
nors ir neilgai, pridėjusi sau prie širdies, bet jį kankino nuojauta, 
kad vienintelę jo plaštaką prie krūtinės ji spaudžia, ko gero, pas- 
kutinį kartą. 

— O aš didžiuojuosi tavimi... tuo, ką padarei, — pasakė jai Vo- 
lingfordas — ir pravirko. 

— Su tavo pagalba, — rausdama sušnibždėjo Doris. Ji paleido jo 
ranką. 

— Aš tave myliu, Doris, — tarė Patrikas. 

— Tačiau tai neįmanoma, — atsakė ji gana švelniai. — Tiesiog 
neįmanoma. 

Daktaras Zajoncas negalėjo paaiškinti, kodėl plaštaka buvo taip 
netikėtai atmesta, — jis tik pasakė, jog tai tikrai nenormalu. 

Volingtordas vis suko galvą, kodėl taip atsitiko. Gal plaštaka pa- 
juto, kad ponia Klozen labiausiai myli nebe ją, o vaiką? Otas gal ir 
žinojo, kad jo plaštaka padės žmonai susilaukti jųdviejų išsvajoto 
kūdikio, bet ką galėjo žinoti jo plaštaka? Tikriausiai nieko. 

Paaiškėjo, jog Volingfordui nereikia daug laiko, kad apsiprastų 
su „penkiasdešimties procentų tikimybės“ baigtimi. Šiaip ar taip, 
jam juk teko išgyventi skyrybas — jis kartą jau buvo „atmestas“. 
O dėl fizinių ir psichologinių pasekmių, tai jam buvo sunkiau 
prarasti savo plaštaką negu Oto. Ponia Klozen, be abejo, irgi 
prisidėjo prie to, kad Oto plaštaka Volingfordui niekada neat- 
rodė sava. (Nežinia, ką apie tai būtų pasakęs medicinos etikos 
specialistas.) 

Dabar stengdamasis susapnuoti vasarnamį prie ežero Voling- 
fordas nejausdavo nieko. Nebeužuosdavo pušų spyglių kvapo, 
prie kurio jau buvo pripratęs, nors iš pradžių negalėjo net įsi- 
vaizduoti; nebegirdėdavo nei vandens teškenimo, nei paukščių 
klykavimo. 

Tikra teisybė, kad po amputacijos žmogus dar ilgai jaučia nu- 
pjautos galūnės skausmą, bet Patriko Volingfordo tai nenustebi- 
no. Kairės Oto rankos pirštų galiukai, taip švelniai lietę ponią 
Klozen, buvo nutirpę; tačiau Patrikas iš tikrųjų jautė Doris, lies- 
damas ją ta ranka. Ir dabar, kai miegodamas prisidėdavo sutvars- 
tytą bigę prie veido, tardavosi užuodžiąs ponios Klozen lyties kvapą 
ant nesamų pirštų. 

— Nebeskauda? — tada paklausė ji. 

Dabar skausmas niekaip nepraėjo; atrodė, kad jis bus toks pat 
nekintamas dalykas kaip ir kairės plaštakos neturėjimas. 

Patrikas Volingfordas tebegulėjo ligoninėje, kai tūkstantis de- 
vyni šimtai devyniasdešimt devintų metų sausio dvidešimt ket- 
virtą dieną Jungtinėse Valstijose buvo padaryta pirma sėkminga 
plaštakos persodinimo operacija — Luisvilyje, Kentukio valstijo- 
je. Recipientas, Matjus Deividas Skotas, buvo iš Niu Džersio, 
kairės plaštakos netekęs per nelaimingą atsitikimą su fejerverkų 
raketa prieš trylika metų iki persodinimo. „The New York Ti- 


mes“ rašė, jog „staiga atsirado donoro plaštaka“. 

Kažkoks medicinos etikos specialistas Luisvilio transplantaci- 
ją pavadino pateisinamu eksperimentu; savaime suprantama, kai 
kurie kolegos jam nepritarė. (Pasak „Times“, jie išreiškė nuo- 
monę, jog „žmogus gali gyventi ir be plaštakos“..) 

Tai, ką apie persodintą plaštaką pasakė Luisvilio chirurgų ko- 
mandos vadas, buvo jau girdėta: yra tik „penkiasdešimt procentų 
tikimybės, kad ji išgyvens metus, o toliau — niekas nežino“. Šiaip 
ar taip, jis buvo plaštakos chirurgas; kaip ir daktaras Zajoncas, 
sakydamas „ji“ jis, be abejo, turėjo galvoje persodintą plaštaką. 

Volingfordo žinių kanalo vadovai, žinodami, kad Patrikas te- 
beguli Bostono ligoninėje, atsiuntė reporterį pasikalbėti su 
„Schatzman, Gingeleskie, Mengerink, Zajac 8 Associates“ atsto- 
vu. Zajoncas manė, kad kaip klinikos atstovas tikriausiai šnekėjo 
Mengerinkas, nes pranešime, šiaip jau teisingame, buvo aiškiai 
juntamas abejingumas neseniai Volingtordo patirtai netekčiai. Pra- 
nešimas skambėjo taip: „Eksperimentais su gyvūnais įrodyta, kad 
atmetimo reakcijos labai retai prasideda anksčiau negu po septy- 
nių parų, be to, devyniasdešimt procentų tokių reakcijų pasireiš- 
kia per pirmus tris mėnesius“. Taigi reikėjo suprasti, kad Patriko 
atmetimo reakcija buvo ne tokia kaip gyvūnų. 

Tačiau Volingfordas dėl to pranešimo neįsižeidė. Jis iš visos 
širdies troško, kad Matjui Deividui Skotui viskas baigtųsi laimin- 
gai, nors artimesnis, ko gero, turėjo jaustis pirmos pasaulyje plaš- 
takos transplantacijos, kuri irgi nepavyko, recipientui. Pirmą kartą 
plaštaka buvo persodinta Ekvadore, tūkstantis devyni šimtai še- 
šiasdešimt ketvirtais metais; po dviejų savaičių recipiento orga- 
nizmas donoro plaštaką atmetė. „Tais laikais atmetimo reakcijos 
buvo slopinamos tik paprasčiausiomis priemonėmis“, — rašė „Ii- 
mes“. (Šešiasdešimt ketvirtais metais dar nebuvo imunodepre- 
santų, kurie dabar nuolat vartojami po širdies, kepenų ar inkstų 
persodinimo operacijų.) 

Išleistas iš ligoninės, Patrikas Volingfordas tuoj pat grįžo į Niu- 
jorką, kur jo darbo reikalai klestėjo toliau. Jis buvo paskirtas va- 
karo žinių vedėju ir staiga tapo labai populiarus. Kadaise Patrikas 


šiek tiek pasišaipydamas pasakodavo žiūrovams apie tokias nelai- 

mes, kokią patyrė pats; jis elgėsi taip, tarsi keistos mirtys, keista 
širdgėla ir keisti praradimai nebūtų verti nuoširdžios užuojautos 
vien todėl, kad jie keisti. Dabar jis jau žinojo, kad keistos nelai- 
mės nutinka kone kasdien, taigi jos visai ne keistos. Šiaip ar taip, 
tai tikros mirtys, tikra širdgėla, tikri praradimai — kad ir kaip 
kvailai viskas atrodytų. Kaip žinių vedėjas, Patrikas sugebėdavo 
perteikti šią mintį, ir žmonės, matantys neabejotinai baisius da- 
lykus, pasijusdavo truputį geriau. 

Tačiau to, kas puikiai pavykdavo prieš televizijos kamerą, Vo- 
lingfordas niekaip negalėjo padaryti vadinamajame tikrame gy- 
venime. Tai būdavo ypač aiškiai pastebima, kai jis bendraudavo 
su Meri, kad ir kokia ten jos pavardė, — Patrikas neįstengė padėti 
jai pasijusti bent kiek geriau. Ji išgyveno pagiežos kupinas skyry- 
bas taip ir nesuvokusi, kad kitokių beveik ir nebūna. Ji vis dar 
neturėjo vaikų. Dabar Meri buvo gražiausia ir sumaniausia iš 
visų Niujorko žinių redakcijos moterų, su kuriomis Volingfor- 
das vėl dirbo viename kambaryje, bet nebe tokia miela kaip 
seniau. Jos elgsena pasidarė kažkokia nervinga, o akyse, kurio- 
se Volingfordas kadaise matydavo tik nuoširdumą ir nepaprastą 
jautrumą, dabar galėjai įžvelgti pyktį, nekantrumą ir klastą. Šių 
savybių niekada netrūko visoms kitoms Niujorko žinių redak- 
cijos moterims. Volingfordui buvo skaudu, kad ir Meri nusilei- 
do iki jų lygio, — arba pakilo, kaip, be abejo, būtų sakiusios tos 
kitos moterys. 

Bet Volingfordas vis tiek norėjo su ja susidraugauti — iš tikrų- 
jų, tik susidraugauti, nieko daugiau. Todėl kartą per savaitę juodu 
drauge pietaudavo. Tačiau Meri visada per daug gerdavo ir ga- 
liausiai pradėdavo pokalbį, kurio Volingfordas visaip stengėsi iš- 
vengti, — ji klausdavo, kodėl jis nenori su ja permiegoti. 

— Ar aš tau atrodau tokia nepatraukli? 

— Ne, aš nemanau, kad tu nepatraukli, Meri. Tu labai graži. 

— Taigi. 

— Meri, būk gera... 

— Juk neprašau, kad mane vestum, — sakydavo Meri. — Tik 


išvažiuokim kur nors savaitgaliui — vienai nakčiai, dėl Dievo mei- 

lės! Bent jau pamėgink! Gal vienos nakties neužteks, užsinorėsi 
daugiau. 

— Būk gera, Meri... 

— Viešpatie, Patri, — seniau dulkindavai visas iš eilės! Ar įsi- 
vaizduoji, kaip jaučiuosi, kai nenori dulkinti mangs? 

— Meri, aš norėčiau būti tavo draugas. Geras draugas. 

— Gerai, pasakysiu aiškiau — tu mane privertei, — kartą tarė 
Meri. — Noriu, kad padarytum man vaiką. Noriu kūdikio. Tavo 
kūdikis turėtų būti gražus. Patri, man reikia tavo spermos. Ne- 
prieštarauji? Reikia tavo sėklos. 

Kaip galime numanyti, Volingfordas nelabai norėjo imtis pa- 
siūlyto darbo. Ne todėl, kad nebūtų supratęs, apie ką Meri kalba; 
jis tiesiog nežinojo, ar nori dar kartą visa tai patirti. Tačiau dėl 
vieno dalyko Meri neklydo: Volingfordas galėjo padaryti gražų vai- 
ką. Jau buvo padaręs. 

Patrikui knietėjo pasakyti Meri tiesą: kad jis jau turi kūdikį, 
kurį labai myli; be to, myli ir Doris Klozen, tą alaus sunkvežimio 
vairuotojo našlę. Bet Meri, nors atrodė gana maloni, vis dėlto dir- 
bo Niujorko žinių redakcijoje. Ji, šiaip ar taip, buvo žurnalistė. 
Volingfordas suprato, jog pasakyti jai tiesą būtų tikra beprotybė. 

— Gal kreipkis į kokį spermos banką? — vieną vakarą pasiūlė 
Patrikas. — Aš, ko gero, sutikčiau papildyti to banko atsargas, 
jeigu iš tikrųjų taip užsigeidei mano kūdikio. 

— Gyvuly tu! — sušuko Meri. — Tau bjauru net pagalvoti, jog 
reikės mane dulkinti, ar ne? Viešpatie, Patri, — nejaugi viena ran- 
ka jau nepasistatysi? Ko tau trūksta? O gal man? 

Buvo aišku, kad po tokio pykčio protrūkio juodu kas savaitę 
drauge nebepietaus, bent jau kurį laiką. Tą nelemtą vakarą, kai 
Patrikas, pasikvietęs taksi, palydėjo Meri namo, išlipusi iš auto- 
mobilio ji net neatsisveikino. 

Volingfordas važiavo toliau, bet, dėl suprantamų priežasčių iš- 
siblaškęs, pasakė vairuotojui ne tą adresą. Kad apsiriko, suvokė 
tik tada, kai taksi nutolo, o jis liko priešais daugiabutį namą Ry- 
tinėje Sešiasdešimt antrojoje gatvėje, kur kadaise gyveno su Me- 
relin. Vienintelė išeitis buvo žingsniuoti pusę kvartalo iki Parko 

aveniu ir ten susistabdyti iš centro važiuojantį taksi; Patrikas jau- 
tėsi pernelyg pavargęs, kad eitų pėsčias daugiau negu dvidešimt 
kvartalų. Tačiau tyliai pasprukti, be abejo, nespėjo: kuoktelėjęs 
durininkas jį pažino ir išbėgo ant šaligatvio. 

— Pone Volingtordai! — nustebęs sušuko Vladas arba Luisas. 

— Polis O'Nilas, —- sunerimęs tarė Patrikas ir ištiesė vienintelę 
ranką. — Ir atmuša kaire, ir smūgiuoja... prisimenate? 

— O, pone Volingfordai, Polis O'Nilas toli gražu jums nepri- 
lygsta! Čia tai bent! — paaiškino durininkas. — Ta nauja laida man 
patinka! Jūsų pokalbis su bekoju vaiku... na, tuo, kuris įkrito, ar 
buvo įstumtas, į baltųjų lokių baseiną... 

— Žinau, Vladai, — tarė Patrikas. 

— Aš — Luisas, — pasakė Vladas. — Kad ir kaip ten būtų, man 
labai patiko! Ir ta vargšė moteriškė, kuriai atidavė sesers tepinėlio 
tyrimo atsakymą... Negaliu patikėti! 

— Aš irgi iš pradžių netikėjau, — prisipažino Volingtordas. — 
Ten buvo gimdos kaklelio tepinėlis. 

— Pas jūsų žmoną kažkas yra, — slapčia pašnibždėjo durinin- 
kas. — Turiu galvoje, šįvakar ji ne viena. 

— Ji — mano buvusi žmona, — priminė Vladui arba Luisui Patrikas. 

— Daugumą naktų būna viena. 

— Tegu gyvena, kaip nori, — tarė Volingfordas. 

— Taigi, žinau. Tik jūs už viską mokate! — atsakė durininkas. 

— Negaliu kištis į jos gyvenimą, — tarė Patrikas. — Aš pats dabar 
įsikūręs miesto pakraštyje, Rytinėje Aštuoniasdešimt trečiojoje 
gatvėje. 

— Nesijaudinkite, pone Volingfordai, — pašnibždėjo durinin- 
kas. — Aš niekam nesakysiu. 

O dėl nesamos plaštakos, tai Patrikas įprato džiugiai mojuoti 
bige prieš televizijos kamerą; be to, jis mielai rodė žiūrovams, 
kaip jam nesiseka su visokiais proteziniais įtaisais. 

— Klausykite — kai kurie žmonės savo judesius koordinuoja 
neką geriau negu aš su šituo daiktu, — dažniausiai pradėdavo Vo- 
lingfordas. — Anądien mačiau, kaip kažkoks vyriškis panašiu prie- 


taisu karpė šuniui nagus. Suo baisiai šokinėjo. 

Visi Patriko mėginimai prisitaikyti protezus, kaip galima buvo 
numanyti, baigdavosi prastai: jis šliūkštelėdavo sau ant kelių ka- 
vos, įpainiodavo protezą į mikrofono laidą arba netyčia nusirau- 
davo nuo atlapo mažytį mikrofoniuką. 

Galiausiai jis vėl buvo vienarankis, be jokių dirbtinių priedų. 
„Tarptautiniam žinių kanalui — Patrikas Volingfordas. Labanakt, 
Doris, — užbaigdavo laidą, mojuodamas bige. — Labanakt, mano 
mažyli Otai“. 

Patrikas ilgokai užtruko, kol ryžosi vėl susitikinėti su moteri- 
mis. O kai pamėgino, jam nepatiko tempas — viskas vykdavo arba 
per greitai, arba per lėtai. Jis jautė, jog nepataiko eiti koja kojon, 
todėl apskritai liovėsi vaikščiojęs į pasimatymus. Retkarčiais ke- 
lionėse su kuo nors suguldavo, tačiau dabar, kai jau buvo žinių 
vedėjas, nebe reporteris, keliaudavo ne taip dažnai kaip anks- 
čiau. Be to, atsitiktinių pasimylėjimų juk negalima vadinti pasi- 
matymais; Volingfordas, žinoma, tokių santykių išvis niekaip ne- 
vadino. 

Su kitomis moterimis jis nė karto nepatyrė nieko panašaus į tą 
viltingą nerimą, kurį jausdavo, kai ponia Klozen atsukdavo jam 
nugarą ir uždėdavo jo (o gal Oto?) ranką iš pradžių sau ant šono, 
paskui ant pilvo, kur krusčiojo negimęs kūdikis. Niekas negalėjo 
prilygti tam laukimui, malonumui liežuviu liesti jos sprandą, jos 
plaukų kvapui. 

Patrikas Volingfordas dukart prarado kairę plaštaką, bet įgijo 
sielą. Jis tapo dvasingas, įsimylėjęs ponią Klozen ir jos netekęs, 
ilgėdamasis jos ir nuoširdžiai linkėdamas jai laimės, atgavęs kairę 
plaštaką ir vėl praradęs. Ir dar norėdamas — beveik taip pat, kaip 
to norėjo Doris, — kad jo kūdikis būtų Oto Klozeno; be atsako 
mylėdamas ir Otą jaunesnįjį, ir jo motiną. Patriko sielos skaus- 
mas buvo toks didelis, kad galėjai jį matyti — netgi per televiziją. 
Dabar net kuoktelėjęs durininkas nebepainiojo Patriko su Poliu 
O'Nilu. 

Volingfordas vis dar buvo Liūto Užkanda, bet tam tikra pras- 
me pasijuto esąs aukščiau suluošinto žmogaus įvaizdžio; jis tebe- 


buvo Nelaimių Pirklys, tačiau skaitydamas vakaro žinias jau pasi- 

tikėjo savimi. Jis pagaliau išmoko nutaisyti veido išraišką, kurią 
seniau repetuodavo vėlyvomis popietėmis sėdėdamas baruose, — 
tada, kai gailėjosi savęs. Gailėkitės manęs, — ir dabar sakė liūdnu 
žvilgsniu, bet prie jo jau buvo galima prisiartinti. 

Tačiau pačiam Volingtordui jo sielos tobulėjimas nedarė jokio 
įspūdžio. Galbūt kiti tai pastebėjo, bet argi tai svarbu? Juk jis vis 
tiek neturėjo Doris Klozen. 


Devintas skyrius 
VOLINGFORDAS SUIINKA PAKELEIVĘ 


Tu tarpu vienai patraukliai, fotogeniškai šlubai moteriai kaip 
tik suėjo šešiasdešimt metų. Visą gyvenimą — ir būdama paauglė, 
ir vėliau, kai suaugo, — ji dėvėjo tik ilgas sukneles arba sijonus, 
kad paslėptų sunykusią koją. Ji buvo paskutinis vaikas gimtajame 
miestelyje, susirgęs poliomielitu; netrukus atsirado Salko skie- 
pai, bet jai jų nebereikėjo. Beveik tiek pat metų, kiek gyveno 
ligos sudarkyta, ta moteris rašė knygą provokuojančiu pavadini- 
mu: Kaip aš vos neišvengiau poliomielito. Ji sakė, jog šimtmečio pa- 
baiga jai pasirodė „visai neblogas laikas“ pasiūlyti begalę rankraščio 
egzempliorių daugybei leidėjų, bet visi jos knygą atmetė. 

— Nežinau, ar man tiesiog nesisekė, dėl poliomielito ar kokių 
kitų priežasčių, bet knyga parašyta nekaip, — prieš kamerą prisi- 
pažino Patrikui Volingfordui ta šluba moteris sunykusia koja. Sė- 
dėdama ji atrodė nuostabiai. — Svarbiausia, jog viskas mano gy- 
venime būtent taip susiklostė vien todėl, kad negavau tų nelemtų 
skiepų. Užtat gavau poliomielitą. 

Po pokalbio su Volingfordu ji, be abejo, greitai susirado leidė- 
ją ir kone per vieną naktį jos knygai buvo sugalvotas naujas pava- 
dinimas: Užtat gavau poliomielitą. Kažkas perrašė visą knygą iš naujo, 
be to, pagal ją buvo kuriamas filmas — pagrindinę veikėją vaidino 
aktorė, nė kiek nepanaši į šlubąją moterį sunykusia koja, bet irgi 
labai patraukli ir fotogeniška. Štai ką žmogui reiškė per televiziją 
parodytas pokalbis su Volingfordu! 

Patrikui gana ironiška atrodė ir tai, kad, kai jis prarado kairę 
plaštaką pirmą kartą, jį matė visas pasaulis. Rankos rijimo scena 


buvo nuolat rodoma kartu su kitais „geriausiais šimtmečio kad- 

rais“, ypač tinkamais televizijai. O kai neteko plaštakos antrą- 
kart, — tikriau sakant, kai neteko ponios Klozen, — niekas jo ne- 
filmavo. Tai, kas Volingfordui buvo svarbiausia, išvis niekur ne- 
buvo užfiksuota. 

Naujojo amžiaus žmonės, bent jau kurį laiką, prisimins Patri- 
ką kaip Liūto Užkandą. O tai, kad Volingfordas, jei būtų norėjęs 
suskaičiuoti svarbiausius savo gyvenimo įvykius, būtų pradėjęs 
tik nuo tos akimirkos, kai susipažino su Doris Klozen, iš tiesų 
niekam labai ir nerūpėjo. Štai kaip pasaulis vertina tai, kas mums 
svarbu! 

Transplantacinės chirurgijos istorijoje Patrikas Volingfordas ne- 
bus prisimenamas. Šimtmečio pabaigoje visi skaičiuoja laimėji- 
mus, o ne nesėkmes. Taigi ir daktaras Nikolas M. Zajoncas plaš- 
takos persodinimo srityje liks nežinomas, nes galimą jo šlovę už- 
gožė vėliau padaryta iš tikrųjų sėkminga plaštakos persodinimo 
operacija — pirma Jungtinėse Valstijose ir tik antra pasaulyje. „Sprog- 
dintojo“, kaip Zajoncas šiurkščiai pavadino Matjų Deividą Skotą, 
plaštaka pasirodė esanti, pasak daktaro Zajonco, „gaji“. 

Tūkstantis devyni šimtai devyniasdešimt devintų metų balan- 
džio dvyliktą dieną, kai po kairės plaštakos persodinimo opera- 
cijos dar nebuvo praėję nė trys mėnesiai, ponas Skotas iškilmin- 
gai metė kamuoliuką, pradėdamas Phillies sezono atidarymo var- 
žybas Filadelfijoje. Negalima sakyti, kad Volingfordas jam 
pavydėjo. (Na... gal ir pavydėjo, bet nepiktai.) Iš tiesų Patrikas 
Diko, žinių redaktoriaus, net prašė, kad šis leistų jam parengti 
interviu su žmogumi, kuriam „neabejotinai pasisekė“. Voling- 
fordas sakė manąs, kad jam derėtų pasveikinti poną Skotą, turin- 
tį tai, ko jis (Volingfordas) neteko. Tačiau Dikas — ne kas kitas, o 
Dikas! — pareiškė, jog Patriko sumanymas pernelyg „pretenzin- 
gas“. Kaip tik dėl to Dikas išlėkė iš darbo, nors daug kam atrodė, 
kad tokį nevykusį žinių redaktorių jau seniai reikėjo išmesti. 

Niujorko žinių redakcijos moterų euforija ilgai netruko. Nau- 
jasis žinių redaktorius buvo toks pat mulkis kaip ir Dikas; be to, 
ir jo vardas skambėjo neką geriau — Fredas. Meri, kurios liežuvis 


per keletą praėjusių metų labai paaštrėjo, kartą pasakė: „Jeigu 

kas nors būtinai turi mane mulkinti, geriau jau mulkintų mulkis 
Dikas, negu kvėša Fredas“. 

Naujo amžiaus pradžioje ta pati tarptautinė chirurgų koman- 
da, kuri anksčiau Lione, Prancūzijoje, padarė pirmą pasaulyje sėk- 
mingą plaštakos persodinimo operaciją, vėl pamėgino visus ap- 
lenkti: dabar jie nusprendė pirmą kartą pasaulyje išsyk persodin- 
ti abi plaštakas bei dilbius. Recipiento, trisdešimt trejų metų 
prancūzo, plaštakas praradusio tūkstantis devyni šimtai devynias- 
dešimt šeštais metais per nelaimingą atsitikimą su fejerverkų ra- 
keta (dar vienas Sprogdintojas!), vardo niekas neminėjo; dono- 
ras buvo devyniolikmetis vaikinas, nukritęs nuo tilto. 

Bet Volingfordą domino tik dviejų pirmųjų recipientų liki- 
mas. Buvusiam kaliniui Klintui Halamui persodintą plaštaką am- 
putavo vienas iš ją prisiuvusių chirurgų. Prieš du mėnesius iki 
amputacijos Halamas liovėsi gėręs jam išrašytus atmetimo reak- 
ciją slopinančius vaistus. Jis buvo pastebėtas su odine pirštine, 
kurią sakėsi mūvįs, nes „ranka atrodo šlykščiai“. (Vėliau Hala- 
mas neprisipažino, jog negėrė vaistų.) Be to, ponas Halamas ir 
toliau nesutarė su teisėsauga. Prancūzų policija jį suėmė už tai, 
kad jis tariamai pavogė vieno kepenų recipiento, su kuriuo susi- 
draugavo Liono ligoninėje, pinigus ir „American Express“ kor- 
telę. Galiausiai Halamui vis dėlto buvo leista išvykti iš Prancūzi- 
jos — po to, kai grąžino dalį pinigų, — bet netrukus policija išdavė 
orderį suimti jį Australijoje dėl galimo sukčiavimo degalinėje. 
(Ko gero, Zajoncas dėl Halamo buvo teisus.) 

Antrasis plaštakos recipientas, Matjus Deividas Skotas iš Ab- 
sekono, Niu Džersio valstijos, buvo vienintelis, kuriam iš tikrųjų 
pasisekė ir kuriam Volingfordas galėjo prisipažinti gana keistai 
pavydįs. Patrikas Volingfordas ponui Skotui pavydėjo ne naujos 
plaštakos. Žiūrėdamas reportažus apie Phillies varžybas, kurių pra- 
džioje Sprogdintojas metė kamuoliuką, Volingtordas atkreipė dė- 
mesį į tai, kad Matjus Deividas Skotas ne vienas, o su sūnumi. 
Patrikas ponui Skotui pavydėjo sūnaus. 

Pirmą kartą kažin koks lyg ir „tėvystės jausmas“ jį apėmė dar 
tada, kai jis buvo ką tik netekęs vyresniojo Oto plaštakos. Skaus- 

mą malšinantys vaistai neatrodė kuo nors ypatingi, bet gal dėl jų 
poveikio Patrikas pirmą kartą gyvenime panoro pažiūrėti Super- 
taurės rungtynes. Jis, žinoma, nemokėjo žiūrėti tokių rungtynių. 
Supertaurės jokiu būdu negalima žiūrėti vienam. 

Patrikas vis norėjo paskambinti poniai Klozen ir paprašyti, kad 
ji paaiškintų, kas vyksta aikštėje, bet trisdešimt trečiosios Super- 
taurės rungtynės buvo simboliškos Otą Klozeną pražudžiusio ne- 
laimingo atsitikimo (ar jo savižudybės) alaus sunkvežimyje meti- 
nės; be to, šįkart Packers jau nežaidė. Todėl Doris Patrikui buvo 
sakiusi, jog užsirakins namuose, kad nieko nematytų ir negirdėtų 
jokių rungtynių garsų. Taigi Patrikas buvo paliktas vienas. 

Jis išgėrė porą butelių alaus, bet vis tiek nesuprato, kodėl žmo- 
nės taip mėgsta žiūrėti futbolą. Teisybės dėlei reikia pasakyti, kad 
varžovai atrodė toli gražu nelygūs; Broncos laimėjo Supertaurę an- 
trą kartą iš eilės, jų aistruoliai, be abejo, džiūgavo, tačiau rungty- 
nės nebuvo įtemptos. Atlanta Falcons išvis neturėjo patekti į fina- 
lą. (Bent jau taip manė visi futbolo mėgėjai, su kuriais Volingfor- 
das vėliau kalbėjosi Grin Bėjuje.) 

Vis dėlto netgi nelabai atidžiai žiūrėdamas Supertaurės rung- 
tynes Patrikas pirmą kartą įsivaizdavo save stebintį Packers žaidi- 
mą Lambo stadione su Doris ir mažuoju Otu. Arba tik su Otu, 
galbūt kai berniukas bus kiek vyresnis. Ta mintis Patriką nustebi- 
no, tačiau tai buvo tūkstantis devyni šimtai devyniasdešimt de- 
vintųjų sausį. Iki tų pačių metų balandžio, kai Phillies varžybų 
pradžioje pamatė Matjų Deividą Skotą su sūnumi, Volingtordas 
prie tokių svajonių spėjo priprasti; juk jis dar du mėnesius ilgėjo- 
si mažojo Oto ir jo motinos. Volingfordas jautė, jog tikriausiai 
jau prarado ponią Klozen, ir ne be pagrindo nuogąstavo, kad jei- 
gu nepasistengs dažniau matytis su mažuoju Otu dabar — devy- 
niasdešimt devintųjų vasarą, kol berniukui tik aštuoni mėnesiai 
ir jis dar nelabai moka ropoti, — tai vėliau tikrai nesugebės už- 
megzti su juo ryšio. 

Vienintelis žmogus Niujorke, kuriam Volingtordas papasako- 
jo apie savo baimę prarasti galimybę džiaugtis tėvyste, buvo Me- 
ri. Nelabai tinkama patikėtinė! Kai Patrikas prasitarė, jog norėtų 

pasijusti esąs „tikras mažojo Oto tėvas“, Meri jam priminė, kad 
jis bet kada gali pasiguldyti ją į lovą ir tapti Niujorke gyvenančio 
vaiko tėvu. 

— Tau nebūtina lakstyti į Grin Bėjų, į Viskonsiną, kad būtum 
tėvas, Patri, — pasakė Meri. 

Tai, kad kadaise buvusi tokia maloni mergina ėmė atvirai rei- 
kalauti Volingfordo sėklos, nedarė garbės kitoms Niujorko žinių 
redakcijos moterims, bent jau taip manė Patrikas. Jis niekaip ne- 
galėjo suvokti, kad Meri labiausiai paveikė vyrai. Jai nesisekė su 
vyrais. O gal tik pačiai taip atrodė? (Tai visiškai tas pats.) 

Kiekvieną šiokiadienio vakarą, užbaigęs žinių laidą ir net neži- 
nodamas, ar jie jį mato, Volingfordas atsisveikindavo: „Labanakt, 
Doris. Labanakt, mano mažyli Otai“. Ponia Klozen nė karto ne- 
paskambino ir nepasakė, kad matė vakaro žinias. 

Buvo tūkstantis devyni šimtai devyniasdešimt devintų metų 
liepos mėnuo. Niujorką užplūdo karščio banga. Atėjo penkta- 
dienis. Vasaros savaitgalius Volingfordas dažniausiai praleisdavo 
Bridžhamptone, kur turėjo išsinuomojęs namą. Jei ne baseinas, — 
vienarankis Patrikas nenorėjo plaukioti vandenyne, - Bridžhamp- 
tone jis būtų jautęsis taip pat kaip Niujorke. Čia nuolat matė 
tuos pačius žmones tokiuose pat vakarėliuose, dėl kurių, tiesą 
sakant, Volingfordui bei daugeliui kitų niujorkiečių labiausiai ir 
patiko vasaroti netoliese. 

Tą savaitgalį draugai buvo pasikvietę Patriką į Kodo kyšulį; jis 
turėjo skristi į Martas Vinjardą. Bet dar prieš pajusdamas ne- 
smarkų dilgsėjimą amputacijos vietoje — skausmas plito ir tolyn, 
kur seniau buvo kairė plaštaka, — Patrikas paskambino draugams 
ir atšaukė kelionę, greitosiomis sugalvojęs kažkokį pasiteisinimą. 

Tada jis dar nežinojo, kaip jam pasisekė, kad tą penktadienio 
vakarą neišskrido į Martas Vinjardą. Po kurio laiko Patrikas prisi- 
minė žadėjęs tą savaitgalį užleisti savo namą Bridžhamptone Niu- 
jorko žinių redakcijos moterų kompanijai. Jos ten norėjo surengti 
dvi paras truksiantį vakarėlį būsimai motinai. „Arba orgiją“, — 
ciniškai įsivaizdavo Patrikas. Jis akimirką dar pagalvojo, ar ten 
bus Meri. (Tai rūpėjo senajam Patrikui Volingfordui.) Bet pačios 

Meri Patrikas neklausė, ar ji savaitgalį važiuos į jo vasarnamį. Jei 
būtų paklausęs, ji būtų supratusi, kad jis laisvas, ir, ko gero, pa- 
keitusi savo sumanymus. 

Volingfordas vis dar nesuvokė, kokios jautrios ir įžeidžios bū- 
na moterys, seniai trokštančios turėti kūdikį; vargu ar Meri galė- 
jo būti malonu dalyvauti dvi paras truksiančiame vakarėlyje būsi- 
mai motinai. 

Taigi Patrikas penktadienį, liepos viduryje, buvo Niujorke ir 
nežinojo, kur važiuos, ką veiks visą savaitgalį. Prieš vakaro žinias 
sėdėdamas grimavimo krėsle, sugalvojo paskambinti poniai Klo- 
zen. Jis neskrisdavo į Grin Bėjų kada panorėjęs; visada laukdavo, 
kol jį pakvies. Tačiau dabar ir Doris, ir Patrikas matė, kad tarpai 
tarp kvietimų darosi vis ilgesni. (Kai jis paskutinį kartą buvo Vis- 
konsine, ten ant žemės dar baltavo sniegas.) 

O ką, jei Volingtordas paprasčiausiai jai paskambintų ir pasa- 
kytų: “Labas! Ką judu su mažuoju Otu veikiate šį savaitgalį? Gal 
galėčiau atlėkti į Grin Bėjų?“ Keista, bet daug negalvojęs jis taip 
ir padarė; ėmė ir paskambino. 

„Sveiki! — išgirdo jos balsą atsakiklyje. — Mudu su mažuoju 
Otu savaitgaliui išvykom į šiaurę. Telefono nėra. Grįšim pirma- 
dienį“. 

Patrikas nepaliko jokios žinutės, tik grimo dėmę ant telefono 
ragelio. Išgirdęs ponios Klozen balsą ir staiga įsivaizdavęs ją va- 
sarnamyje prie ežero — tokią, kokią sapnuodavo, — jis taip užsi- 
svajojo, kad nieko negalvodamas pamėgino nuvalyti dėmę nuo 
ragelio kaire ranka. Netikėtai bige prisilietęs prie telefono, labai 
nustebo — ir kaip tik tada pajuto pirmą dilgtelėjimą. 

Dilgsėjimas nesiliovė ir kai Patrikas padėjo ragelį. Jis vis žvilg- 
čiojo į savo bigę, tikėdamasis pamatyti skruzdėles ar kokius kitus 
smulkius vabzdžius, ropojančius per randą. Bet nieko ten nebu- 
vo. Patrikas žinojo, kad po randu tai tikrai nėra jokių gyvių, bet 
vis tiek jautė juos visą laiką, kol skaitė Žinias. 

Vėliau Meri jam pasakė, jog tą vakarą labos nakties Doris ir 
mažyliui Otui jis palinkėjo gana abejingai, ne tokiu linksmu balsu 
kaip visada, bet Volingfordas juk žinojo, kad jie jo nemato. Ponia 

Klozen jam buvo sakiusi, kad vasarnamyje prie ežero nėra elek- 
tros. (Dažniausiai apie tą vasarvietę šiaurėje ji išvis nenorėdavo 
kalbėti, o jeigu ką ir pasakodavo, tai labai droviai ir tyliai, vos 
girdimai.) 

Patrikas tebejautė dilgsėjimą ir kai grimuotoja po laidos valė 
jam veidą; bigės oda ėjo pagaugais. Užsigalvojęs apie tai, ką sakė 
daktaras Zajoncas, Volingfordas ne iš karto prisiminė, kad nuo- 
latinė jo grimuotoja atostogauja. Jis numanė, jog ta mergina jį 
įsimylėjusi, bet kol kas jai dar nebuvo pavykę jo sugundyti. Staiga 
Patrikas pagalvojo, kad pasiilgo jos nuolat kramtomos gumos kva- 
po. Tik dabar, nematydamas tos merginos šalia, jis akimirką įsi- 
vaizdavo ją kitokią — nuogą. Tačiau netrukus jo dėmesį vėl ati- 
traukė kažkoks antgamtiškas nesamos plaštakos skausmas ir ne- 
seniai girdėtas stačiokiškas Zajonco patarimas. 

„Jei kada manęs prireiks, ilgai netempk — kreipkis“. Taigi Pa- 
trikas ir „netempė“. Jis paskambino Zajoncui į namus, nors ma- 
nė, kad garsiausias Bostono plaštakos chirurgas vasaros savaitga- 
lius leidžia užmiestyje. 

Daktaras Zajoncas tą vasarą tikrai buvo išsinuomojęs namą 
Meine, bet tik rugpjūčio mėnesiui, kai pas jį turėjo gyventi Ru- 
dis. Buvo aišku, kad Medėja, dabar dažniau vadinama Biče, suris 
kokią toną žalių moliuskų, midijų, įvairiausių geldelių ir šiaip vi- 
sokio šlamšto; bet savo išmatų tas šuo lyg ir nebemėgo, todėl 
Rudis su Zajoncu lakroso lazdomis dabar mušinėjo lakroso ka- 
muolį. Pirmą liepos savaitę berniukas netgi lankė lakroso mo- 
kyklą. Rudis buvo pas Zajoncą, Kembridže, ir tą savaitgalį, kai 
paskambino Volingtordas. 

Ragelį pakėlė Irma. 

— Taaaip, kas čia? — paklausė. 

Volingfordas pagalvojo, kad gal daktaras Zajoncas turi kokią 
netašytą paauglę dukterį. Jis buvo girdėjęs tik apie Zajonco sūnų, 
dar mažą berniuką, šešerių ar septynerių metų — tokio pat am- 
žiaus, kokio atrodė ir Matjaus Deivido Skoto sūnus. Patrikui akyse 
taip ir stovėjo tas nepažįstamas beisbolo marškinėliais aprengtas 


berniukas, iškėlęs rankas kaip ir tėvas — kartu su juo besidžiau- 

giantis pergalingų metimu Filadelfijoje. („Pergalingu“ Matjaus 
Deivido Skoto metimą pavadino kažkas iš žiniasklaidos.) 

— Taaaip? — vėl tarė Irma. 

Gal ji kokia storžievė, dėl sekso pamišusi auklė, prižiūrinti Za- 
jonco sūnų? Arba namų šeimininkė? Ne — pernelyg šiurkščiai 
kalba, kad galėtų būti daktaro Zajonco namų šeimininkė. 

— Ar daktaras Zajoncas namuose? — paklausė Volingfordas. 

— Aš — ponia Zajonc, — atsakė Irma. — Kas jam skambina? 

— Patrikas Volingfordas. Daktaras Zajoncas operavo... 

— Niki! — išgirdo Patrikas Irmos riksmą, nors ji delnu priden- 
gė ragelį. — Čia Liūto Užkanda! 

Įsiklausęs į tolumoje girdimą triukšmą, Volingfordas suprato, 
jog ten tikriausiai yra vaikas, dar — neabejotinai — kažkoks šuo, 
be to, aiškiai dunksėjo kamuolys. Kažkas garsiai patraukė kėdę; 
kabindamasis nagais, šuo slysčiojo ant medinių grindų. Jie, ma- 
tyt, žaidė. Gal mėtėsi kamuoliu, neduodami jo šuniui? Galiausiai 
Zajoncas sunkiai šnopuodamas priėjo prie telefono. 

Nusakęs visus simptomus, Volingfordas viltingai pridūrė: 

— Gal čia dėl oro? 

— Dėl oro? — nustebo Zajoncas. 

— Na, dėl šitos karščio bangos, — paaiškino Patrikas. 

— Maniau, kad dažniausiai būnate viduje, — tarė Zajoncas. — 
Argi Niujorke nėra kondicionierių? 

— Ne visada jaučiu skausmą, — toliau pasakojo Volingfordas. — 
Kartais tas pojūtis atrodo kaip kažko pradžia, bet daugiau nieko 
ir nebūna. Turiu galvoje, kai pradeda peršėti ar dilgčioti, manai, 
kad tuoj skaudės, bet neskauda — viskas taip ir pasibaigia. Tarsi 
pertraukiama kažkokia... elektros grandinė. 

— Būtent, — tarė daktaras Zajoncas. 

Ko Volingfordas tikėjosi? Zajoncas jam priminė, kad praėjus 
vos penkiems mėnesiams po persodinimo naujosios jo plaštakos 
nervai jau buvo atgiję per dvidešimt du centimetrus. 

— Prisimenu, — pasakė Patrikas. 

— Ką gi, taip ir supraskite, — tarė Zajoncas. — Tie nervai vis dar 


turi ką pasakyti. 

— Bet kodėl dabar? — paklausė Volingfordas. — Netekau tos 
plaštakos prieš pusę metų. Kai ką jausdavau ir seniau, bet ne taip 
aiškiai. Dabar man iš tikrųjų atrodo, kad kažką Jiečiu kairės rankos 
didžiuoju pirštu, arba smiliumi. .. o ta ranka juk be plaštakos! 

— O kaip jums apskritai dabar sekasi? — pasidomėjo daktaras 
Zajoncas. — Darbe įtampos turbūt netrūksta? Kaip meilės reika- 
lai? Ar viskas gerai? Prisimenu, jog dėl to šiek tiek nerimavote — 
bent jau taip sakėte. Šiaip ar taip, nepamirškite, kad visa tai vei- 
kia nervus, net ir nupjautus. 

— Bet aš nejaučiu, kad jie „nupjauti“. Tai ir turėjau galvoje, — 
tarė Volingfordas. 

— Ir aš būtent tai turiu galvoje, — pasakė Zajoncas. — Tai, ką jūs 
jaučiate, mediciniškai vadinama parestezija — tariamuoju, nesu- 
vokiamu jutimu. Nervas, kurio dėka jausdavote skausmą arba 
prisilietimą prie kairės rankos didžiojo piršto, arba prie smiliaus, 
nutrauktas du kartus — pirmiausia jį nutraukė liūtas, paskui aš! 
Tačiau nutrūkusios skaidulos tebėra nerviniame kamiene, tarp 
daugybės kitų į visas puses einančių skaidulų. Jeigu tuos neuro- 
nus nervinio kamieno gale kas nors sudirgina — koks nors prisi- 
lietimas, atsiminimai, sapnas, — jie perduoda tą patį signalą kaip 
ir seniau. Tariami jūsų pojūčiai kyla tose pačiose nervinėse skai- 
dulose, kuriomis anksčiau sklisdavo impulsai iš jūsų kairės plaš- 
takos. Ar suprantate? 

— Lyg ir suprantu, — tarė Volingfordas. (Iš tiesų turėjo sakyti 
„nelabai“.) 

Patrikas vis žvilgčiojo į savo bigę — per ją vėl ropojo nemato- 
mos skruzdėlės. Jis pamiršo Žajoncui papasakoti apie tą ropo- 
jančių gyvių pojūtį, bet daktaras ir neleido jam ilgai šnekėti. 

Daktaras Zajoncas jautė, kad pacientui jo paaiškinimo nepa- 
kanka. 

— Klausykite, — pasiūlė, — jeigu jums dėl to neramu, atskris- 
kite pas mane. Apsistokite gražiame viešbutyje. Iš ryto jus ap- 
žiūrėsiu. 

— Šeštadienį? — nustebo Patrikas. — Nenoriu sugadinti jums 


savaitgalio. 

— Vis tiek niekur nevažiuoju, — tarė daktaras Zajoncas. — Tik 
reikės, kad kas nors atrakintų kliniką. Jau esu taip daręs. Turiu 
kabineto raktus. 

Tiesą sakant, Volingfordas dėl nesamos plaštakos nebesijaudi- 
no, bet ką daugiau jis galėjo veikti tą savaitgalį? 

— Nagi — sėskite į lėktuvą, — ragino Zajoncas. — Iš ryto pasi- 
matysime, tik pasistenkite nusiraminti. 

— Kelintą valandą? — paklausė Volingfordas. 

— Dešimtą, — tarė Zajoncas. — Apsistokite „Čarlze“ — Kemb- 
ridže, Beneto gatvėje, netoli Harvardo aikštės. Ten puiki sporto 
salė, ir baseinas. 

Volingfordas pakluso: 

— Gerai. Pamėginsiu užsisakyti kambarį. 

— Aš jums užsakysiu, — pasakė Zajoncas. — Mane ten pažįsta, 
be to, Irma — jų sveikatos klubo narė. 

Volingfordas padarė išvadą, kad Irma, matyt, yra Zajonco žmo- 
na — ta toli gražu ne saldžiakalbė. 

— Ačiū, — tarė Volingfordas. Tolumoje jis girdėjo linksmą dak- 
taro Zajonco sūnaus spygavimą, šėlstančio šuns urzgimą ir kieto, 
sunkaus kamuolio bumbsėjimą. 

— Tik ne man ant pilvo! — šaukė Irma. Patrikas išgirdo ir tai. 
Kas ne jai ant pilvo? Volingfordas negalėjo žinoti, kad Irma nėš- 
čia, juo labiau kad ji laukiasi dvynių; nors gimdyti ji turėjo tik 
rugsėjo viduryje, jos liemens apimtis jau buvo kaip didžiausio 
paukščių narvelio. Taigi Irma, savaime suprantama, nenorėjo, kad 
vaikas arba šuo šokinėtų jai ant pilvo. 

Patrikas pasakė „labanakt“ redakcijoje tebedirbantiems kole- 
goms; kai vakaro žinių žurnalistai eidavo namo, jis niekada nelik- 
davo paskutinis. Neliko ir šįkart — prie liftų jo laukė Meri. Ją, 
matyt, suklaidino atsitiktinai nugirstas jo pokalbis telefonu. Jos 
veidas buvo paplūdęs ašaromis. 

— Kas ji? — paklausė Meri. 

— Kas? — nesuprato Volingfordas. 

— Ji tikriausiai ištekėjusi, jei susitinki su ja šeštadienį iš ryto. 

— Meri, būk gera... 

— Kam tu nenori sugadinti savaitgalio? — toliau klausinėjo Me- 
ri. — Argi ne taip sakei? 

— Meri, aš skrendu į Bostoną pasimatyti su plaštakos chi- 
rurgu. 

— Vienas? 

— Taip, vienas. 

— Pasiimk ir mane, — paprašė Meri. — Jei vienas, kodėl nepasi- 
imi manęs? Kiek sugaiši pas tą chirurgą? O paskui visą savaitgalį 
galėsi praleisti su manimi! 

Patrikas pasielgė rizikingai, labai rizikingai: pasakė jai tiesą. 

— Meri, aš negaliu tavęs imti. Nenoriu, kad nuo manęs pasto- 
tum, nes jau turiu kūdikį, bet labai retai jį matau. Nenoriu turėti 
dar vieno vaiko, kurio beveik nematyčiau. 

— O, — tarė Meri, lyg jis būtų jai trenkęs. — Suprantu. Dabar 
aišku. Kartais tave sunku suprasti, Patri. Ačiū, kad paaiškinai. 

— Atleisk, Meri. 

— Tai tas Klozenų kūdikis, ar ne? Turiu galvoje, iš tikrųjų jis 
tavo. Taip, Patri? 

— Taip, — atsakė Patrikas. — Tačiau tai ne žinioms, Meri. Būk 
gera, nepadaryk iš to naujienos. 

Jis matė, kad ji supyko. Kondicionierius pūtė vėsų, netgi šaltą 
orą, tačiau nuo Meri staiga padvelkė dar didesniu šalčiu. 

— Kas aš tau? — suurzgė ji. — Kuo tu mane laikai? 

— Viena iš mūsų, — tepasakė Volingfordas. 

Lifto durims užsiveriant, jis dar spėjo pamatyti, kaip ji nueina, 
sukryžiavusi rankas ant mažų, dailių krūtų. Ji segėjo gelsvai rudu 
vasarišku sijonu ir buvo apsirengusi viršuje, prie kaklo, susegtą, O 
toliau palaidą persikų spalvos nertinį, — Patrikas kartą girdėjo, 
kaip viena iš žinių redakcijos moterų tokį nertinį pavadino „anti- 
kondicionieriniu megztuku“. Po nertiniu Meri vilkėjo baltus šil- 
kinius marškinėlius. Jos kaklas buvo ilgas, figūra graži, oda lygi, 
švelni; Patrikui ypač patiko jos lūpos, dėl kurių jis kartais suabe- 
jodavo, ar gerai daro, kad su ja nemiega. 

La Gvardijos oro uoste Volingtordas turėjo palaukti, kol atsi- 


ras laisva vieta lėktuve į Bostoną; išskrido antru reisu. Kai nusi- 

leido Logane, jau temo, Bostono uostą gaubė nedidelė migla ar 
skystas rūkas. 

Vėliau Patrikas prisimins, kad į Bostoną atskrido maždaug tuo 
laiku, kai Džonas F. Kenedis jaunesnysis netoliese mėgino nu- 
kreipti savo lėktuvą į Martas Vinjardo oro uostą. O gal jaunasis 
Kenedis toje prietemoje, panašiame rūke, koks tvyrojo ir Bosto- 
ne, mėgino kaip nors įžiūrėti Martas Vinjardo salą? 

„Čarlzo“ viešbutyje Volingfordas įsiregistravo prieš dešimtą ir 
iš karto nuėjo į uždarą baseiną, kur pusvalandį vienas ramiai 
ilsėjosi. Būtų pamirkęs ilgiau, bet dešimtą trisdešimt baseino 
prižiūrėtojai baigė darbą. Volingfordui — nors ir su viena ran- 
ka — patiko plūduriuoti stačiomis. Kaip ir derėjo žmogui, gyve- 
nime įpratusiam plaukti pasroviui, jis puikiai laikėsi vandens 
paviršiuje. 

Paplaukiojęs Patrikas ketino apsirengti ir išeiti pasivaikščioti 
po Harvardo aikštę. Buvo vasaros kursų universitete metas; Pa- 
trikas manė galėsiąs pasidairyti į studentes, prisiminti veltui pra- 
leistą jaunystę. Be to, tikėjosi kur nors maloniai papietauti, iš- 
gerti butelį gero vyno. Kuriame nors iš aikštėje esančių knygynų 
jis gal būtų radęs kokią įdomesnę knygą negu šlakbetonio bloko 
storumo Bairono biografija, kurią atsivežė paskaityti. Tačiau dar 
važiuodamas taksi iš oro uosto Volingtordas jautė, jog tas nepa- 
keliamas karštis jį tuoj pribaigs, o iš baseino grįžęs į kambarį, 
nusimovė šlapias glaudes, nuogas atsigulė ant lovos ir porai mi- 
nučių sumerkė akis. Tikriausiai buvo pavargęs. Bemaž po valan- 
dos pabudo šiurpdamas nuo kondicionieriaus pučiamo šalto oro. 
Apsivilkęs chalatu, perskaitė į kambarį atnešamų patiekalų me- 
niu. Nusprendė užsisakyti bokalą alaus ir mėsainį — jau nebeno- 
rėjo niekur eiti. 

Laikydamasis savo principų, savaitgalį jis nejungė televizoriaus. 
Kadangi vienintelė alternatyva buvo Bairono biografija, jo suge- 
bėjimas atsispirti televizijai atrodė tikrai pagirtinas. Kita vertus, 
Volingfordas užmigo taip greitai, — Baironas buvo ką tik gimęs, o 
bejėgis mažojo poeto tėvas dar nemiręs, — kad ta biografija jo 


beveik ir neišvargino. 

Iš ryto Patrikas papusryčiavo restorane apatiniame viešbučio 
aukšte. Valgpomajame jis kažkodėl pasijuto nemaloniai. Ne dėl 
vaikų. Galbūt todėl, kad ten buvo per daug suaugusiųjų, kuriuos 
erzino vaikų buvimas šalia. 

Tą naktį ir visą rytą, kai Volingfordas nežiūrėjo televizoriaus ir 
nė nedirstelėjo į jokį laikraštį, amerikiečių tauta vis iš naujo išgy- 
veno ne kartą ekrane matytas akimirkas. Buvo dingęs Dž.EK. 
jaunesniojo lėktuvas; paaiškėjo, kad jis smigo į vandenyną. Ta- 
čiau televizininkai neturėjo ko filmuoti, todėl visi kanalai be per- 
stojo rodė jaunąjį Kenedį tėvo laidotuvių procesijoje. Džonas jau- 
nesnysis, trejų metų berniukas trumpomis kelnytėmis, kariškai 
pagerbia pro šalį vežamą tėvo karstą — taip, kaip prieš kelias se- 
kundes, pasilenkusi prie jo ausies, pašnibždomis liepė daryti ma- 
ma. Vėliau Volingfordas pagalvos, jog tą vaizdą galima pavadinti 
tikrojo Amerikos aukso amžiaus — jau pasibaigusio, nors iš jo vis 
dar mėginama šį tą išspausti, — simboliu. 

Papusryčiavęs Patrikas prie staliuko baigė gerti kavą, stengda- 
masis neatsakyti į įdėmų kitame restorano gale sėdinčios viduti- 
nio amžiaus moters žvilgsnį. Bet paskui ta moteris žengė jo link. 
Artinosi iš anksto viską apgalvojusi; nors apsimetė tik einanti pro 
šalį, Volingfordas žinojo, kad ji kažką jam pasakys. Jis visada tai 
nujausdavo. Kartais netgi atspėdavo, ką moterys ketina sakyti, 
tačiau ne šįkart. 

Jos veidas kadaise, matyt, buvo gražus. Dabar ji tikriausiai vi- 
sai nevartojo kosmetikos, nedažė net žilstančių rudų plaukų. 
Smulkios raukšlelės tamsiai rudų jos akių kampučiuose atrodė 
tarsi kokio liūdesio ar nuovargio žymės; Patrikas pagalvojo, kad 
tokia bus ir ponia Klozen, kai pasens. 

— Šunsnuki.. .. kiaule tu neraliuota. ... ar gerai miegi naktimis? — 
šiurkščiai paklausė jo ta moteris — pašnibždomis, pro sukąstus 
dantis, lūpas pravėrusi tik tiek, kiek reikėjo žodžiams iškošti. 

— Atsiprašau? — tarė Patrikas Volingfordas. 

— Atlėkei tuoj pat, ar ne? — pasakė ji. - Nelaimingos šeimos... 
net kūnai neištraukti. Tačiau tau tai nesvarbu, ar ne? Mėgaujatės 


kitų nelaimėmis. Reikėtų jus vadinti mirties televizija — ne, geriau 

sielvarto kanalu! Nes jūs ne tik trikdot žmonių ramybę — jūs vagiat 
jų sielvartą! Iškeliat skausmą į viešumą net neleisdami apraudoti 
mirusių! 

Volingfordas manė, kad ji kalba apie seniau per televiziją ro- 
dytas jo žinių laidas. Jis nusuko akis į šalį, vengdamas kiaurai 
veriančio tos moters žvilgsnio, bet netrukus pamatė, kad nė vie- 
nas iš kitų pusryčiautojų nesirengia jam padėti; iš priešiškos visų 
laikysenos galima buvo suprasti, kad jie pritaria tos pakvaišusios 
moters nuomonei. 

— Mėginu pasakoti apie tai, kas įvyko, su užuojauta, — pradėjo 
teisintis Patrikas, bet kaip reikiant įtūžusi moteris jį iškart nutildė. 

— Užuojauta! — suriko ji. — Jei bent kiek užjaustum tuos varg- 
šus žmones, tai prie jų nelįstum! 

Moteriškė buvo neabejotinai išprotėjusi. Ką Volingfordas ga- 
lėjo padaryti? Bige prispaudęs sąskaitos lapelį prie stalo, jis grei- 
tai pridėjo arbatpinigių ir prieš pasirašydamas dar užrašė savo 
kambario numerį. Moteriškė piktai jį stebėjo. Patrikas atsistojo. 
Galvos linktelėjimu atsisveikinęs su ta pikčiurna ir jau eidamas iš 
restorano, jis jautė, kad visi vaikai žiopso į jo ranką be plaštakos. 

Kažkoks iš pažiūros suirzęs nuo galvos iki kojų baltai apsiren- 
gęs virėjas rūsčiai dėbčiojo į Volingfordą iš už prekystalio. 

— Hiena, — staiga pasakė tas virėjas. 

— Šakalas! — sušuko netoliese prie staliuko sėdintis senyvas 
vyriškis. 

Puolimą pradėjusi moteris Patrikui už nugaros tarė: 

— Maitvanagis... mintantis lavonais. .. 

Volingfordas nesustojo, bet aiškiai jautė, kad ta moteris seka 
jam iš paskos; ji ėjo paskui jį iki pat liftų. Patrikas paspaudė myg- 
tuką ir laukė; girdėjo jos kvėpavimą, bet neatsigręžė. Kai lifto 
durys atsivėrė, jis žengė į kabiną ir luktelėjo, kol durys vėl užsi- 
vers. Tik paspaudęs savo aukšto mygtuką Patrikas pagaliau ryžosi 
atsisukti į tą moterį, tačiau jos nebuvo; jis nustebo pamatęs, jog 
yra vienas. 

„Ką gi, čia Kembridžas, — galvojo Patrikas, — visi tie Harvardo 


ir Masačusetso technologijos instituto intelektualai, nekenčian- 

tys žiniasklaidos bukumo.“ Jis išsivalė dantis — dešine ranka, 
žinoma. Niekad nepamirš, kaip mokėsi valytis dantis kaire ran- 
ka, kai naujoji plaštaka staiga mirė. Vis dar nieko nežinodamas 
apie visų aptarinėjamą naujieną, Volingfordas liftu nusileido į 
viešbučio vestibiulį, pasikvietė taksi ir nuvažiavo į daktaro Zajon- 
co kliniką. 

Patrikas gerokai sutriko užuodęs, kad daktaras Zajoncas — ypač 
jo veidas — atsiduoda seksu. Asmeninio gyvenimo smulkmenos 
buvo tikrai ne tai, ką Volingfordas norėjo žinoti apie savo plašta- 
kos chirurgą, nors Zajoncas jį tikino, kad jo bigės pojūčiai visiš- 
kai normalūs. 

Pasirodė, kad yra ir specialus terminas tam keistam jutimui, 
tarsi per odą ar po oda ropotų mažučiai nematomi gyviai, nusakyti. 

— Formikacija, — paaiškino daktaras Zajoncas. 

Volingfordui, be abejo, pasigirdo „kopuliacija“. 

— Atsiprašau? — tarė jis. 

— Lytėjimo haliucinacija. Lyg skruzdės bėgiotų. Formikacija, — 
pakartojo daktaras. 

— O! 

— Nepamirškite, jog nervai turi gerą atmintį, — pasakė Zajon- 
cas. — Tai, kas juos dabar dirgina, nėra nesamos plaštakos pojū- 
čiai. Apie meilės reikalus užsiminiau tik todėl, kad anąkart pats 
apie tai kalbėjote. O dėl įtampos, tai puikiai įsivaizduoju, kokia 
savaitė jūsų laukia. Šiomis dienomis tikrai nenorėčiau atsidurti 
jūsų kailyje. Suprantate, ką turiu galvoje. 

Volingfordas nesuprato, ką daktaras Zajoncas turi galvoje. Ko- 
kia, daktaro manymu, savaitė jo laukia? Bet Zajoncas Volingfor- 
dui visada atrodė truputį kuoktelėjęs. Patrikas pagalvojo, kad 
Kembridže, ko gero, visi kiek pakvaišę. 

— Na, meilės fronte man iš tikrųjų nelabai sekasi, — prisipaži- 
no Volingtordas ir susimąstė — neprisiminė, kad būtų su Zajoncu 
kalbėjęs apie meilės reikalus. (Gal skausmą malšinę vaistai vis 
dėlto buvo stipresni, negu jam tada pasirodė?) 

Volingfordas jautėsi sutrikęs dar ir todėl, kad niekaip negalėjo 
suprasti, kas pasikeitė daktaro Zajonco kabinete. Tas kabinetas 

Patrikui buvo tarsi kokia šventovė; tačiau anąkart, kai ponia Klo- 
zen su juo mylėjosi, — tame pačiame krėsle, kuriame jis sėdi da- 
bar, atidžiai apžiūrinėdamas sienas, — viskas atrodė ne taip. 

Žinoma! Garsių Zajonco pacientų nuotraukos — jų nebėra! 
Vietoj jų dabar kabo vaikų piešiniai. Tikriau sakant, vieno vai- 

sko — Rudžio. Kažkokios pilys danguje ir keletas didžiulių skęs- 
tančių laivų; jaunasis dailininkas neabejotinai matė „Titaniką“. 
(Ir Rudis, ir daktaras Zajoncas tą filmą žiūrėjo du kartus, Zajon- 
cas tik liepė Rudžiui užsimerkti toje vietoje, kur yra sekso scena 
automobilyje.) 

Žvelgdamas į iš eilės sukabintas vis storėjančios jaunos nėščios 
moters nuotraukas Volingfordas, kaip ir reikėjo tikėtis, iškart pa- 
juto šiurkštų jos seksualumą. Tai turėjo būti Irma, toji, pasak jos 
pačios, ponia Zajonc, su kuria Patrikas kalbėjosi telefonu. Kad ji 
laukiasi dvynių, Volingfordas sužinojo tik pasidomėjęs, kodėl ant 
sienų kabo daugybė tuščių rėmelių — visi poromis. 

— Čia dvyniams, kai gims, — išdidžiai pasakė Zajoncas. 

„Schatzman, Gingeleskie, Mengerink, Zajac k Associates“ kli- 
nikoje dviejų kūdikių Zajoncui nepavydėjo niekas, nors puspro- 
tis Mengerinkas kartą pareiškė manąs, jog dvyniai Zajoncui bus 
pelnyta bausmė už tai, kad dulkino Irmą dvigubai dažniau, negu, 
Mengerinko nuomone, buvo „normalu“. Šacmanas apie netru- 
kus gimsiančius Zajonco dvynius nepasakė nė žodžio — jis jau 
buvo ne tik išėjęs į pensiją, bet ir miręs. O dar gyvas brolis Gin- 
geleskis dabar pavydėjo nebe Zajoncui, o vienam jaunesniam dak- 
taro Zajonco į kliniką pasikviestam kolegai. Natanas Blaušteinas 
buvo geriausias Žajonco studentas Harvarde. Daktaras Zajoncas 
jaunajam Blaušteinui nejautė jokio pavydo. Jis paprasčiausiai pri- 
pažino, kad technikos požiūriu Blaušteinas už jį pranašesnis — 
„tikras genijus“. 

Kai Niu Hampšyre dešimties metų vaikas įkišo nykštį į sniegą 
nupučiantį valytuvą, daktaras Zajoncas primygtinai reikalavo, kad 
nukirstą pirštą tam berniukui prisiūtų Blaušteinas. Nykštys buvo 
sutraiškytas, be to, nevienodai sušalęs. Vaiko tėvas kone valandą 


ieškojo jo sniege; paskui šeima dar dvi valandas važiavo į Bosto- 

ną. Tačiau operacija pavyko. Zajoncas jau grizino kolegas, kad 
Blaušteino pavardė būtų įrašyta klinikos blankuose bei iškabo- 
je, — išgirdęs jo prašymą, Mengerinkas užvirė pykčiu, o Šacma- 
nas su Gingeleskiu (velioniu) tikriausiai apsivertė karstuose. 

O dėl daktaro Zajonco siekių plaštakos persodinimo srityje, 
tai dabar tą darbą perėmė Blaušteinas. (Zajoncas numatė, jog 
netrukus persodinimo operacijų padaugės.) Daktaras Zajoncas 
sakė mielai prisidėsiąs prie komandos, bet neabejojo, kad vado- 
vauti operacijoms turėtų jaunasis Blaušteinas, nes jis — geriausias 
chirurgas. Jokio pavydo ar apmaudo. Daktarui Nikolui M. Za- 
joncui ir pačiam atrodė keista, kad jis toks laimingas ir ramus. 

Nuo to laiko, kai Volingfordas prarado Oto Klozeno plaš- 
taką, Zajoncas tenkinosi visokių protezinių įtaisų išradinėji- 
mu —jis juos braižė ir konstravo ant savo virtuvės stalo, klau- 
sydamasis paukščių čiulbesio. Patrikas Volingfordas buvo pui- 
kiausias bandomasis triušis Zajonco išradimams išmėginti, nes 
mielai demonstravo naujus įtaisus per vakaro žinias, nors pats 
jokio protezo nenešiojo. Reklama buvo naudinga daktarui Za- 
joncui. 

Vienas jo išrastas įtaisas, — kaip ir reikėjo tikėtis, pavadintas 
„Zajonco protezu“, — jau buvo gaminamas Vokietijoje ir Japoni- 
joje. (Vokiškas modelis buvo šiek tiek brangesnis, bet, šiaip ar 
taip, abu pardavinėjami visame pasaulyje.) „Zajonco protezo“ 
sėkmė leido daktarui Zajoncui perpus sutrumpinti darbo ope- 
racinėse laiką. Jis vis dar dėstytojavo medicinos fakultete, bet 
dabar galėjo skirti daugiau dėmesio savo išradimams, Rudžiui, 
Irmai ir (netrukus) dvyniams. 

— Jums reikėtų turėti vaikų, — patarė Zajoncas Patrikui Vo- 
lingfordui. "Tai sakydamas jis išjungė šviesą ir abu vyrai, eidami iš 
tamsaus kabineto, smarkokai atsitrenkė vienas į kitą. — Vaikai 
pakeičia žmogaus gyvenimą. 

Volingfordas nedrąsiai užsiminė apie tai, jog labai norėtų už- 
megzti glaudesnį ryšį su mažuoju Otu. Gal daktaras Zajoncas ži- 
no kokį gerą būdą, kaip būtų galima susidraugauti su mažu vaiku, 


ypač kai nedažnai jį matai? 

— Garsiai skaitykite knygas, — pasakė daktaras Zajoncas. — Nieko 
nėra geriau. Pradėkite nuo Stiuarto Litlio, paskui pamėginkite Šar- 
lotės voratinklį. 

— Prisimenu tas knygas! — sušuko Patrikas. — Man labai patiko 
Stiuartas Litlis, be to, prisimenu, kaip mama verkė, skaitydama 
man Šarlotės voratinklį. 

— Žmonėms, kurie skaito Šarlotės voratinklį neverkdami, reikė- 
tų daryti lobotomiją, — tarė Zajoncas. — O kiek metų tam maža- 
jam Otui? 

— Aštuoni mėnesiai, — atsakė Volingtordas. 

— O, ne, jis tik pradeda ropoti, — tarė daktaras Zajoncas. — 
Palaukite, kol jam bus šešeri ar septyneri — metai. Aštuonerių ar 
devynerių jis jau pats skaitys Stiuartą Litlį ir Šarlotės voratinklį, 
bet šiek tiek anksčiau bus pakankamai subrendęs, kad galėtų 
klausytis. 

— Šešeri ar septyneri... — pakartojo Patrikas. Jis negalėjo taip 
ilgai laukti, norėjo užmegzti ryšį su mažuoju Otu kuo greičiau. 

Zajoncas užrakino kabinetą ir kartu su Patriku liftu nusileido į 
pirmą aukštą. Gydytojas pasisiūlė parvežti pacientą į „Čarlzo“ 
viešbutį, nes jam buvo pakeliui, ir Volingfordas mielai sutiko. 
Tik kai Zajoncas automobilyje įjungė radiją, garsusis televizijos 
žurnalistas pagaliau sužinojo, jog dingo Kenedžio lėktuvas. 

Dabar tai tikriausiai jau niekam, išskyrus Volingfordą, nebe- 
buvo naujiena. Dž.EK. jaunesnysis drauge su žmona bei svaine 
pradingo jūroje; manoma, kad žuvo. Lėktuvą pilotavo pats jau- 
nasis Kenedis, nelabai prityręs lakūnas. Radijo pranešėjas užsi- 
minė ir apie praėjusią naktį virš Martas Vinjardo tvyrojusį rūką. 
Jau buvo rastos bagažo kortelės; vėliau gelbėtojai suras ir lagami- 
nus, ir lėktuvo nuolaužas. 

— Būtų geriau, jei galiausiai atsirastų ir kūnai, — pasakė Zajon- 
cas. — Turiu galvoje, geriau negu visokios spėlionės, jeigu jų taip 
ir neras. 

Volingfordas žinojo, kad spėlionių, šiaip ar taip, netrūks, — 
nesvarbu, ar kūnai bus rasti, ar ne. Mažiausiai savaitę visi tik apie 


tai ir šnekės. Patrikas ketino ateinančią savaitę atostogauti, pas- 

kui apsigalvojo; dabar dėl to gailėjosi. (Prieš išvykdamas į Bosto- 
ną jis nusprendė verčiau paprašyti laisvos savaitės rudenį, kai Green 
Bay Packers žais namuose, Lambo stadione.) 

I „Čarlzo“ viešbutį Volingfordas grįžo lyg pasmerktas mirti. Jis 
puikiai suprato, kokias naujienas — iš tiesų visai ne naujienas — 
turės pranešinėti visą ateinančią savaitę; tai ir yra bjauriausia Žur- 
nalistų darbo dalis, ir jis bus į tai įsivėlęs. 

„Šielvarto kanalas“ — taip per pusryčius sakė ta moteris; bet 
kanalas, kuriame dirba Volingfordas, juk ne vienintelis, skatinan- 
tis žiūrovus mėgautis viešu gedulu. Visose televizijose perdėtas 
dėmesys mirčiai — įprastas dalykas, kaip ir pranešimai apie blogą 
orą; apie mirtį ir blogą orą televizininkai pasakoja geriausiai. 

Nesvarbu, ar kūnai bus rasti, ar ne, ir ar ilgai truks paieška — 
su, pasak žurnalistų, „baigiamuoju kadru“ arba be jo, — šis sam- 
brūzdis vis tiek pasibaigs tik tada, kai bus iš naujo išgyventos vi- 
sos su Kenedžiais susijusios istorinės akimirkos. Ir nemaloniau- 
sia čia ne tai, kad kišamasi į Kenedžių šeimos reikalus. Patriko 
nuomone, didžiausia blogybė buvo ta, kad televizija iš tikrųjų 
rodė ne naujienas, o kelis kartus perdirbtą melodramą. 

„Čarlzo“ viešbučio kambaryje buvo tylu ir vėsu kaip kriptoje; 
Patrikas išsitiesė ant lovos ir prieš įjungdamas televizorių mėgino 
įsivaizduoti, kas gali būti blogiausia. Jis galvojo apie vyresniąją 
Dž.F.K. jaunesniojo seserį Karoliną. Patrikas visada žavėjosi jos 
sugebėjimu laikytis nuošaliai nuo žurnalistų. Vasarnamis, kurį jis 
nuomojosi Bridžhamptone, buvo netoli Sagaponako, kur Karo- 
lina Kenedi Šlosberg leido vasarą su vyru ir vaikais. Patrikas ne- 
abejojo, kad ta neryškaus, elegantiško grožio moteris, nors da- 
bar nuolat stebima žiniasklaidos, įstengs išlikti ori. 

Volingfordui darėsi bjauru vien pagalvojus, kad reikėtų įsijungti 
televizorių. Grįžęs į Niujorką, jis turėtų atsakyti į visas atsakiklyje 
įrašytas žinutes; negana to, be paliovos skambėtų telefonas. Kita 
vertus, Patrikas suprato, jog pasilikęs viešbučio kambaryje ga- 
liausiai vis tiek pažiūrės, kas rodoma per televiziją, nors ir taip 


jau žino, ką pamatys: kolegas žurnalistus, tuos apsišaukėlius mū- 

sų dorovės vertintojus, labai rimtai nusiteikusius ir kalbančius 
kuo nuoširdžiausiais balsais. 

Jie tikriausiai jau apgulė Hianisportą. Kadro fone turbūt ža- 
liuos gyvatvorė — visų mėgstama ligustrų užtvara. Už gyvatvorės 
bus matyti tik viršutiniai skaisčiai balto namo langai. (Mansardos 
langai užtrauktomis užuolaidomis.) Bet arčiau kameros stovintys 
žurnalistai vis tiek sugebės atrodyti taip, tarsi būtų pakviesti. 

Be abejo, bus išsamiai pasakojama apie tai, kaip nedidelis lėk- 
tuvėlis dingo iš radiolokatorių ekrano, kai kas atsargiai užsimins 
ir apie galimą lakūno klaidą. Daugelis Patriko kolegų nepraleis 
progos suabejoti, ar Dž.EK. jaunesnysis buvo sveiko proto; tiesą 
sakant, bus abejojama visų Kenedžių nuovoka. Neišvengiamai pra- 
sidės diskusijos apie „paveldimą tos šeimos vyrų nutrūktgalviš- 
kumą“. O gerokai vėliau — gal besibaigiant kitai savaitei — kai 
kurie iš tų pačių žurnalistų pareikš, jog reportažai pernelyg iš- 
pūsti. Jie reikalaus visa tai sustabdyti. Taip elgiamasi visada. 

Volingfordui buvo įdomu, kada kas nors iš Niujorko žinių re- 
dakcijos pagaliau susiprotės paklausti Meri, kur jis yra. O gal Meri 
pati jau mėgina su juo susisiekti? Juk ji žino, kad jis išvykęs pas 
plaštakos chirurgą; po persodinimo operacijos Zajonco pavardė 
buvo ne kartą paminėta per žinias. Lyg paralyžiuotas tysodamas 
ant lovos vėsiame kambaryje, Patrikas galvojo, jog labai keista, 
kad niekas iš tarptautinio žinių kanalo dar nepaskambino jam į 
viešbutį. Gal jie neranda ir Meri? 

Staiga Volingtordas pakėlė ragelį ir surinko savo vasarnamio 
Bridžhamptone telefono numerį. Netrukus išgirdo isterišką mo- 
ters, Kristl Pitni, balsą. Pitni ji tapo ištekėjusi. Patrikas neprisi- 
minė, kokia buvo Kristl pavardė, kai jis su ja miegojo. Bet ji kaž- 
kaip keistai mylėjosi. Kaip? Tai jau buvo iškritę jam iš atminties. 

— Patriko Volingfordo nėra! — sušuko Kristl, užuot pasakiusi 
„alio“. — Niekas čia nežino, kur jis! 

Patrikas girdėjo, kad ten įjungtas televizorius; įprastą mono- 
tonišką perdėtai rimtų pašnekovų dudenimą tarpais stelbė žinių 


redakcijos moterų riksmai. 

— Alio? — pasakė į ragelį Kristl Pitni. Volingtordas dar nebuvo 
ištaręs nė žodžio. — Gal tu koks iškrypėlis? — paklausė Kristl. — 
Kažkoks pusprotis — girdžiu, kaip kvėpuoja! — pranešė ponia Pitni 
kitoms moterims. 

Taip, dabar Volingtordas prisiminė. Kai juodu mylėjosi, Kristi 
ji perspėjo, kad jai kartais sutrinka kvėpavimas. Kai pavargusi ima 
dusti ir smegenims nepakanka deguonies, jai pradeda vaidentis, ir 
apskritai ji kiek pakvaišta, — tai buvo tikrai švelniai pasakyta. Kristl 
ėmė dusti labai greitai; Volingfordui nespėjus susigaudyti, kas da- 
rosi, ji įkando jam į nosį ir naktine lempa nudegino nugarą. 

Pono Pitnio, Kristl vyro, Patrikas nepažinojo, bet nuoširdžiai 
žavėjosi to vyriškio tvirtybe. (Pagal Niujorko žinių redakcijos mo- 
terų standartus, Pitniai jau labai ilgai gyveno susituokę.) 

— Išgama! — riktelėjo Kristl. — Jei tave matyčiau, sukandžio- 
Čiau tau snukį! 

Patrikas tuo neabejojo; jis padėjo ragelį, kol Kristl dar ne- 
pritrūko oro. Paskui apsimovė glaudes, apsivilko maudymosi 
chalatu ir tuoj pat išėjo į baseiną, kur niekas negalėjo jam pa- 
skambinti. 

Be Volingtordo, vienintelis kitas žmogus baseine buvo kažko- 
kia pirmyn atgal plaukiojanti moteris. Jos galva, aptempta juoda 
maudymosi kepuraite, atrodė kaip ruonio. Moteris plaukė krau- 
liu: staigiais mostais taškydama vandenį, tankiai judindama ko- 
jas. Patrikas pagalvojo, kad ji iriasi iš visų jėgų, į nieką nekreipda- 
ma dėmesio, kaip koks prisukamasis žaislas. Nusprendęs, jog 
mirkti baseine kartu su ja nebus labai malonu, Volingtordas pa- 
suko prie karštos vonios, kur tikėjosi pabūti vienas. Sūkurinių 
srovių nejungė, norėjo pasėdėti ramiai. Pamažu priprato prie karš- 
čio, bet vos tik spėjo patogiai įsitaisyti — pusiau sėdomis plūdu- 
riuodamas vandenyje, — ką tik energingai plaukiojusi moteris iš- 
lipo iš baseino. Nustačiusi sūkurinių srovių laikrodį, ji atsisėdo 
priešais Patriką staiga burbuliuoti ėmusioje vonioje. 

Ta moteris atrodė šiek tiek vyresnė negu vidutinio amžiaus. 
Volingfordas greitai nužvelgė nė menkiausio geismo nežadinantį 


jos kūną ir mandagiai nukreipė akis į šalį. 

Moteris, tiesiog pribloškiamai nesijaudinanti dėl savo išvaiz- 
dos, sėdėdama ištiesė nugarą; virš sūkuriuojančio vandens buvo 
matyti jos pečiai bei krūtinė; paskui ji nusiėmė maudymosi ke- 
puraitę ir papurtė priplotus plaukus. Tik tada Patrikas ją atpažino. 
Tai buvo ta pati moteris, kuri per pusryčius pavadino jį maitvana- 
giu, mintančiu lavonais, ir degančiomis akimis, garsiai šnopuoda- 
ma, sekė iš paskos iki pat liftų. Dabar ta pikčiurna irgi krūptelėjo iš 
netikėtumo — tą pačią akimirką kaip ir Volingfordas. 

Ji prabilo pirma: 

— Labai nesmagu, — tarė. Jos balsas jau buvo švelnesnis negu 
tada, kai ji puolė Patriką restorane. 

— Nenoriu su jumis pyktis, — pasakė Patrikas. — Eisiu į basei- 
ną. Šiaip ar taip, man ten bus geriau negu karštoje vonioje. 

Dešinės rankos delnu atsirėmęs į po vandeniu esančią vonios 
atbrailą, jis atsistojo ant kojų. Iš vandens ištraukta bigė atrodė 
kaip atvira, krauju aptekusi žaizda. Galėjai pamanyti, kad kažko- 
kia sūkuriuojančioje vonioje pasislėpusi pabaisa suėdė kairę Vo- 
lingfordo plaštaką. Nuo karšto vandens randas buvo skaisčiai pa- 
raudęs. 

Moteris irgi atsistojo. Su šlapiu maudymosi kostiumėliu atro- 
dė nekaip — krūtys nukarusios, pilvas atsikišęs ir padribęs nelygi- 
nant kengūros sterblė. 

— Būkite geras, palaukite... — tarė. — Noriu paaiškinti. 

— Jums nebūtina atsiprašinėti, — atsakė Patrikas. — Apskritai aš 
pritariu jūsų nuomonei. Tik šįkart nesupratau, apie ką visi šneka. 
Į Bostoną atvykau ne todėl, kad dingo Kenedžio lėktuvas. Net 
nežinojau, kad jis dingęs, kai mane užkalbinote. Atvykau pas gydy- 
toją, dėl rankos. — Jis instinktyviai pakėlė bigę, kurią tebevadino 
ranka, bet susigriebęs, jog netyčia nukreipė sužalotą galūnę tie- 
siai į nukarusias moters krūtis, greitai nuleido ją prie šono — vėl 
įmerkė į karštą vandenį. 

Abiem rankom sučiupusi Volingfordą už kairio dilbio, moteris 
įtraukė jį atgal į burbuliuojančią vonią. Juodu atsisėdo ant atbrai- 
los vienas šalia kito; ji spaudė jo bigę šiek tiek aukščiau nesamos 


plaštakos. Tvirčiau jį laikė tik liūtas. Volingfordas vėl pasijuto taip, 

tarsi kairės rankos didžiojo piršto bei smiliaus galiukais liestų 
kažkokios moters papilvę, nors ir žinojo, kad tų pirštų nėra. 

— Prašau jūsų — paklausykite, — tarė moteris. 

Prisitraukusi ji pasidėjo sužalotą Patriko ranką sau ant kelių. 
Kai bigė brukštelėjo jai per pilvą, dilbio gale Patrikas pajuto dilg- 
čiojimą; kairė jo alkūnė buvo atremta į dešinę jos šlaunį. 

— Gerai, — pasakė Volingfordas, užuot dešine ranka griebęs tą 
moterį už sprando ir panardinęs jos galvą į vandenį. Ką daugiau 
jis galėjo sakyti vos atsispyręs pagundai paskandinti pikčiurną karš- 
toje vonioje? 

— Buvau ištekėjusi du kartus, pirmąkart labai jauna, — pradėjo 
pasakoti moteris; iš susijaudinimo blizgančios jos akys laikė pri- 
kausčiusios Patriko dėmesį taip pat tvirtai, kaip rankos spaudė jo 
bigę. — Bet savo vyrus praradau. Pirmas su manimi išsiskyrė, o 
antras mirė. Tiesą sakant, mylėjau abu. 

„Viešpatie! — galvojo Volingfordas. — Nejaugi visų pagyvenusių 
moterų istorijos panašios į Evelinos Arbutnot?“ 

— Man labai gaila, — tarė Patrikas, bet iš to, kaip ji spūstelėjo 
jam ranką, iškart suprato, kad ji nenori būti pertraukinėjama. 

— Turiu dvi dukteris, iš pirmos santuokos, — toliau kalbėjo 
moteris. — Visą jų vaikystę ir paauglystę negalėjau ramiai miego- 
ti. Buvau įsitikinusi, kad joms atsitiks kažkas baisaus ir aš jas pra- 
rasiu — abi, arba kurią nors vieną. Nuolat drebėjau iš baimės. 

Atrodė, kad ji nemeluoja. (Volingfordas, vos išgirdęs kokios is- 
torijos pradžią, visada pirmiausia stengdavosi suprasti, ar tai tiesa.) 

— Vis dėlto jos išliko gyvos, — pasakė moteris, tarsi daugumai 
vaikų būtų lemta žūti. — Dabar abi ištekėjusios ir augina savo 
vaikus. Turiu keturis anūkus. Tris mergaites ir berniuką. Man skau- 
du, kad retai juos matau, bet kai jie su manimi, visada dėl jų 
baiminuosi. Vėl pradedu jaudintis. Negaliu miegoti. 

Patrikas jautė nuo nesamos plaštakos tolyn plintančius taria- 
mo skausmo tvyksnius, bet moteris jau buvo šiek tiek atleidusi 
savo gniaužtus ir jam savotiškai patiko, kad ji taip atkakliai laiko 
jo ranką, pasidėjusi ją ant kelių, prispaudusi bigę prie atsikišusio 


savo pilvo, — tai veikė raminamai. 

— Dabar aš nėščia, — tarė moteris; Patriko bigė į tai nereaga- 
vo. — Man penkiasdešimt vieneri! Neturėjau pastoti! Atvažiavau į 
Bostoną darytis aborto — taip patarė gydytojas. Bet šįryt iš vieš- 
bučio paskambinau į kliniką. Pamelavau. Pasakiau, kad sugedo 
mano automobilis, todėl norėčiau atidėti operaciją. Sužinojau, 
kad jie galės mane priimti kitą šeštadienį, po savaitės. Taigi turė- 
siu daugiau laiko apie tai pagalvoti. 

— Ar šnekėjotės su dukterimis? — paklausė Volingfordas. Mo- 
teris vėl negailestingai suspaudė jam ranką. 

— Jos mėgintų įkalbėti mane gimdyti, — dar labiau įsitempusi 
tarė ji. — Sakytų užauginsiančios tą kūdikį kartu su savo vaikais. 
Tačiau jis vis tiek būtų mano. Aš vis tiek jį mylėčiau, jausčiau 
artimą ryšį. Bet negaliu pakęsti tos baimės. Vaikų mirtingumas. .. 
tai tiesiog nepakeliama. 

— Viskas priklauso tik nuo jūsų, — priminė jai Patrikas. — Kad 
ir ką nuspręstumėte daryti, neabejoju, kad pasielgsite teisingai. 

Moteris neatrodė tuo įsitikinusi. 

Volingfordui pasidarė smalsu, kas galėtų būti to negimusio kū- 
dikio tėvas. Moteris, matyt, nujautė, apie ką Patrikas galvoja, ar- 
ba suprato tai, pajutusi, kaip virpa jo bigė. 

— Tėvas nieko nežino, — pasakė ji. — Mudu nebesimatom. Jis 
buvo tik mano kolega. 

Patrikas pirmą kartą girdėjo taip atsainiai ištartą žodį „kole- 
ga“ — lyg tas žmogus būtų visiškai nesvarbus. 

— Dukterims nesakau, jog esu nėščia, nes nenoriu, kad jos 
žinotų, jog vis dar myliuosi su vyrais, — prisipažino moteris. — Ir 
galbūt kaip tik dėl to man taip sunku apsispręsti. Juk neturėčiau 
darytis aborto vien todėl, kad noriu nuslėpti lytinius santykius. 
Tai tikrai nepakankama priežastis. 

— Kas dabar pasakys, kokia priežastis būtų „pakankama“, jei 
tai jūsų priežastis? Viskas priklauso tik nuo jūsų, — pakartojo Vo- 
lingfordas. — Niekas kitas negali — ir neturėtų — nuspręsti už jus. 

— Ne kažin kokia paguoda, — tarė moteris. — Jau buvau pasiry- 
žusi abortui, bet per pusryčius pamačiau jus... Nesuprantu, ko- 


dėl mane taip paveikėte. 

Volingfordas iš pat pradžių žinojo, kad galiausiai bus kuo nors 
apkaltintas. Jis labai atsargiai pamėgino ištraukti bigę iš tos mo- 
ters gniaužtų, bet ji neketino taip lengvai jo paleisti. 

— Nežinau, kas man užėjo, kad staiga jus užsipuoliau. Anks- 
čiau niekada su niekuo taip nešnekėdavau! — teisinosi moteris. — 
Neturėčiau jums, asmeniškai, priekaištauti dėl to, ką, mano ma- 
nymu, daro žiniasklaida. Tiesiog baisiai susinervinau dėl Džono 
jaunesniojo. ... ir dar labiau dėl savo pačios reakcijos į tą praneši- 
mą. Kai išgirdau, kad dingo jo lėktuvas, žinote, ką pirmiausia 
pagalvojau? 

— Ne. — Patrikas papurtė galvą; nuo karšto vandens jam rasojo 
kakta, prakaito lašeliai buvo matyti ir ant jo pašnekovės viršuti- 
nės lūpos. 

— Aš džiaugiausi, kad jo motina jau mirusi... kad jai nereikės 
viso to iškęsti. Man buvo gaila Džono, bet maniau, jog labai ge- 
rai, kad jo motina mirusi. Juk tai baisu! 

— Tai visiškai suprantama, — tarė Volingfordas. — Jūs — irgi 
motina... 

Jis norėjo paprasčiausiai paplekšnoti jai per kelį, po vandeniu, 
nuoširdžiai — tai yra draugiškai, be jokių slaptų minčių. Tačiau 
impulsas sklido jo kaire ranka — jos gale nebuvo plaštakos, kuria 
Patrikas būtų galėjęs plekšnoti, todėl jis netyčia atšoko, staigiai 
atitraukė savo bigę, vėl pajutęs per ją ropojančius nematomus 
gyvius. 

Keista, bet nėščios penkiasdešimt vienerių metų moters — dvie- 
jų vaikų motinos ir keturių anūkų močiutės — nevalingas Voling- 
fordo judesys nesutrikdė. Ji nė kiek nesijaudindama vėl paėmė jo 
ranką be plaštakos, o Patrikas, pats stebėdamasis savo elgesiu, 
mielai padėjo bigę jai ant kelių. Moteris vėl laikė jo dilbį neprie- 
kaištaudama, tarytum kokią brangenybę, kurią tik akimirką buvo 
išleidusi iš rankų. 

— Atsiprašau, kad taip viešai jus puoliau, — nuoširdžiai pasakė 
ji. — Tai tikrai nepateisinama. Jaučiuosi išmušta iš vėžių. 

Ji suspaudė bigę taip smarkiai, kad Volingfordas, neiškentęs 


baisaus nesamo nykščio skausmo, net krūptelėjo. 

— Dieve mano! Aš jus užgavau! — sušuko moteris, paleisdama 
jo ranką. — Ir net nepaklausiau, ką jums sakė gydytojas! 

— Viskas gerai, aš sveikas, — tarė Patrikas. — Tai tik dėl nervų, 
kurie buvo atgiję po plaštakos persodinimo. Dabar tie nervai ir 
nerimsta. Gydytojo nuomone, tai gali būti susiję su mano meilės 
reikalais, arba su įtampa darbe. 

— Su jūsų meilės reikalais... — abejingu balsu pakartojo mote- 
ris, tarsi ta tema jai visai nerūpėtų. Volingfordas irgi nejautė noro 
apie tai kalbėti. — Bet kodėl jūs vis dar čia? — staiga paklausė ji. 

Patrikas pamanė, kad ji turi omenyje karštą vonią. Jau norėjo 
atkirsti, jog dar neišėjo todėl, kad buvo laikomas už rankos. Pas- 
kui suprato, kad ji klausia, kodėl jis iš karto negrįžo į Niujorką. O 
jei nereikia į Niujorką, tai kodėl neskrido į Hianisportą arba Mar- 
tas Vinjardą? 

Volingfordas bijojo tai moteriai sakyti, jog tyčia atidėlioja ne- 
išvengiamą grįžimą namo, kur privalės vėl imtis abejotino savo 
darbo („abejotino“ ir dėl Kenedžių spektaklio, prie kurio netru- 
kus prisidės); bet paskui, nors ir nenoromis, vis dėlto turėjo tai 
pripažinti ir dar pridūrė, kad ketino nueiti į Harvardo aikštę ir 
nusipirkti porą gydytojo rekomenduotų knygų. Pasakė norėjęs 
praleisti likusią savaitgalio dalį skaitydamas tas knygas. 

— Bet išsigandau, kad kas nors Harvardo aikštėje, ko gero, 
mane atpažins ir pradės priekaištauti maždaug taip, kaip jūs prie- 
kaištavote per pusryčius, — tarė Patrikas. — Tai nebūtų nepelnyta. 

— Dieve mano! — vėl sušuko moteris. — Pasakykite, kokių kny- 
gų jums reikia. Aš nupirksiu. Manęs neatpažįsta niekas. 

— Jūs labai maloni, bet... 

— Prašau — leiskite man nupirkti tas knygas! Gal tada pasijusiu 
geriau! — Ji nervingai nusijuokė, braukdama nuo kaktos šlapius 
plaukus. 

Volingfordas drovėdamasis pasakė knygų pavadinimus. 

— Jas jums rekomendavo gydytojas? Turite vaikų? 

— Yra toks berniukas, kuris man kaip sūnus... na, aš norėčiau, 
kad jis būtų man kaip sūnus, — paaiškino Patrikas. — Bet jis dar 


per mažas, kol kas negaliu jam skaityti nei Stiuarto Litlio, nei Šar- 

lotės voratinklio. Aš tik noriu turėti šitas knygas, kad galėčiau įsi- 
vaizduoti, kaip skaitysiu jas tam berniukui po kelerių metų. 

— Prieš kelias savaites skaičiau Šarlotės voratinklį savo anūkui, — 
tarė moteris. — Verkiau nuo pradžios iki galo — kaip visada. 

— Aš tos knygos beveik ir neprisimenu, tik tai, kad mama ją 
skaitydama apsiverkdavo, — pasakė Volingfordas. 

— Mano vardas — Sara Viljams, — staiga lvg ir dvejodama prisi- 
statė moteris ir ištiesė ranką. Patrikas ją paspaudė; abiejų delnai 
susilietė burbuliuojančios karštos vonios putose. 

Kaip tik tą akimirką sūkurinės srovės išsijungė, vanduo vonio- 
je tučtuojau nurimo ir pasidarė permatomas. "Tai buvo tarsi koks 
netikėtas, pernelyg akivaizdus pranašingas ženklas; Sara Viljams 
vėl nervingai nusijuokė, atsistojo ir išlipo iš vonios. 

Volingfordui visada patikdavo žiūrėti, kaip moterys, lipdamos 
iš vandens, nykščiu ar kuriuo kitu pirštu nevalingai timpteli že- 
myn šlapio maudymosi kostiumėlio kelnaites. 

Kai Sara Viljams atsistojo, jos pilvas Volingfordui pasirodė be- 
veik plokščias — vos pradėjęs pūstis. Prisiminęs, kaip laukdamasi 
kūdikio apvalėjo Doris, Patrikas padarė išvadą, kad ponios Vil- 
jamas nėštumas tikriausiai ne daugiau kaip dviejų ar trijų mė- 
nesių. Jeigu ji nebūtų jam pasakiusi, kad yra nėščia, jis tikrai 
nieko nebūtų įtaręs. O gal jos pilvas visada toks padribęs, ir kai 
ji nenėščia? 

— Atnešiu knygas jums į kambarį. — Sara apsivyniojo rank- 
šluosčiu. — Kuris jūsų numeris? 

Patrikas pasakė savo kambario numerį, apsidžiaugęs, kad atsi- 
rado dingstis dar pavilkinti grįžimą į darbą; bet laukdamas, kol 
ponia Viljams atneš jam knygutes, jis vis dėlto turėjo apsispręsti, 
ar geriau skristi į Niujorką tą patį vakarą, ar sekmadienį iš ryto. 

Gal Meri jo dar neras; tada jis turės daugiau laiko. Gal netgi 
pasirodys esąs pakankamai tvirtos valios ir nejungs televizoriaus, 
bent jau kol ateis Sara Viljams. Gal ji žiūrės žinias kartu su juo — 
juk jie abu baiminasi, kad reportažai bus nepakenčiami. Blogų 
žinių laidų nereikėtų žiūrėti vienam — ką jau kalbėti apie Super- 


taurės rungtynes. 

Tačiau vos grįžęs į savo kambarį, Patrikas neatsilaikė. Nusimo- 
vęs šlapias glaudes, bet nenusirengęs chalato, jis, — nors iš karto 
atkreipė dėmesį į žibsinčią atsakiklio lemputę, — pirmiausia iš 
stalčiaus išsiėmė distancinio valdymo pultelį, kurį pats buvo ten 
paslėpęs, ir įsijungė televizorių. 

Spaudė mygtukus, kol rado tarptautinį žinių kanalą, rodantį 
tai, ką ir taip jau žinojo pamatysiąs. (Reportažas apie Džoną F 
Kenedį jaunesnįjį buvo transliuojamas iš Traibekos.) Ekrane šmės- 
telėjo paprastos metalinės Džono jaunesniojo nusipirkto dvide- 
šimtu numeriu pažymėto Nort Muro gatvės pastato viršutinio 
aukšto durys. Priešais seną prekių sandėlį esanti Kenedžių rezi- 
dencija jau paversta šventove. Dž.EK. jaunesniojo kaimynai — o 
gal ir kaimynais apsimetę visiškai svetimi žmonės — pristatė Žva- 
kių, prinešė gėlių ir — tai atrodė absurdiška — tarytum kokių at- 
virukų su linkėjimais pasveikti. Patrikas nuoširdžiai liūdėjo dėl 
to, kad jaunoji Kenedžių pora ir ponios Kenedi sesuo, matyt, 
žuvo, tačiau tie žmonės, iš įsivaizduojamo sielvarto parpuolę ant 
kelių Traibekoje, kėlė jam šleikštulį; kaip tik tokie žmonės kar- 
tais ir daro televiziją nepakenčiamą. 

Bet kad ir kaip Volingtordui nepatiko žinių laida, jis puikiai 
viską suprato. Į garsenybes žiniasklaida gali žiūrėti dvejopai: jas 
garbinti arba stengtis apdergti. Kadangi gedulas — aukščiausia gar- 
binimo forma, garsenybių mirtys, be abejo, turi būti deramai 
įvertinamos; negana to, kai garsenybės miršta, žiniasklaida jas gali 
kartu ir garbinti, ir dergti. Čia tai bent! 

Volingfordas išjungė televizorių, o distancinio valdymo pultelį 
vėl įdėjo į stalčių. Netrukus jį patį rodys per televiziją, jis irgi bus 
to spektaklio dalyvis. Pasiteiravęs, kokią žinutę gavo, Patrikas leng- 
viau atsiduso — buvo skambinęs tik viešbučio administratorius, 
norėjo paklausti, kada jis išsiregistruos. 

Patrikas administratoriui pasakė išsiregistruosiąs iš ryto. Pas- 
kui prietemoje išsitiesė ant lovos. (Užuolaidos tebebuvo užtrauk- 
tos nuo praėjusios nakties; kambarinės nieko netvarkė, nes Pa- 
trikas ant durų rankenos buvo užkabinęs kortelę su užrašu „Pra- 
šyčiau netrukdyti“.) Atsigulęs jis laukė Saros Viljams, savo 

pakeleivės, ir dviejų nuostabių E. B. Vaito knygų vaikams bei gy- 
venimu persisotinusiems suaugusiesiems. 

Žinių vedėjas Volingfordas slapstėsi; jis visaip stengėsi, kad jo 
niekas nerastų, — kaip tik tada, kai ėmė aiškėti Kenedžio lėktuvo 
dingimo aplinkybės. Ką apie žurnalistą, netrokštantį kurti repor- 
tažo apie šį įvykį, galėjo pamanyti kanalo vadovai? Tiesą sakant, 
Volingfordas mėgino išsisukti — jis, televizijos reporteris, vengė 
dirbti savo darbą! (Iš bet kurio normalaus žinių kanalo jis būtų 
buvęs tuoj pat išmestas.) 

Ką dar Patrikas Volingtordas norėjo atidėti? Gal jis slapstėsi ir 
nuo to, ką Evelina Arbutnot menkinamai pavadino jo gyvenimu? 

Kada jis pagaliau supras? Lemties neįmanoma įžvelgti, nebent 
jei sapnuoji ar esi apsvaigęs iš meilės. Pirmąkart matydamas po- 
nią Klozen, Patrikas nieku gyvu negalėjo įsivaizduoti savo ateities 
su ja; o ją įsimylėjęs jis jau neįsivaizdavo ateities be jos. 

Būdamas su Sara Viljams Volingfordas troško ne lytinio pasi- 
tenkinimo, nors sveikąja ranka švelniai lietė nukarusias jos krū- 
tis. Sara irgi nenorėjo mylėtis su Volingfordu. Ko gero, jai tiesiog 
patiko motiniškai juo rūpintis, tikriausiai todėl, kad jos dukterys 
gyveno toli ir jau turėjo savo vaikų. Dar labiau tikėtina, kad Sara 
Viljams suprato, jog Patrikui Volingfordui reikia motiniškos glo- 
bos, ir jautėsi kalta — ne tik todėl, kad viešai jį keikė, bet ir dėl to, 
kad nedaug laiko praleisdavo su savo anūkais. 

Negana to, Sara buvo nėščia ir manė nepajėgsianti vėl kęsti 
baimės, kad kuris nors iš jos vaikų gali numirti; ir dar ji nenorė- 
jo, kad suaugusios jos dukterys sužinotų, jog ji vis dar mylisi su 
vyrais. 

Volingfordui Sara pasisakė Smito koledže dėstanti anglų kal- 
bą. Jos balsas iš tikrųjų skambėjo kaip anglų kalbos dėstytojos, 
kai ji aiškiai, išraiškingai tardama žodžius skaitė Patrikui ištrau- 
kas pirma iš Stiuarto Litlio, paskui iš Šarlotės voratinklio, „nes tokia 
seka tos knygos buvo parašytos“. 

Sara gulėjo ant kairio šono, padėjusi galvą ant Patriko pagal- 
vės. Pritemdytame kambaryje šviesa sklido tik nuo prie lovos sto- 
vinčios naktinės lempelės; nors buvo vidurdienis, užuolaidų jie 
neatitraukė. 

„ Stiuartą Litlį protesorė Viljams skaitė per visus priešpiečius. 
Nei ji, nei Volingtordas nenorėjo valgyti. Patrikas nuogas gulėjo 
šalia Saros, krūtine prisiglaudęs jai prie nugaros, šlaunimis lies- 
damasis prie jos sėdmenų, dešine ranka suėmęs vieną, paskui 
kitą krūtį. Per vidurį, tarp jų kūnų, buvo suspausta Patriko bigė — 
abu ją jautė. Patrikui ji lietėsi prie nuogo pilvo, o Sarai — prie 
nugarkaulio apačios. 

Volingfordas pagalvojo, kad Stiuarto Litlio pabaiga, ko gero, la- 
biau pradžiugina suaugusiuosius negu vaikus — vaikai visada tiki- 
si, kad pabaiga bus geresnė. 

„Vis dėlto tai jaunatviška pabaiga, — tvirtino Sara, — kupina 
jaunuoliams būdingo optimizmo“. 

Ji tikrai kalbėjo kaip anglų kalbos dėstytoja. Patrikas būtų pa- 
sakęs, kad Stiuarto Litlio pabaiga — tarsi kita pradžia. Atrodo, kad 
Stiuartas tuoj patirs dar vieną nuotykį, kai jis vėl leidžiasi į kelią. 

— Tai knyga berniukams, — pasakė Sara. 

„Pelėms ji irgi patiktų“, — pagalvojo Patrikas. 

Nė vienas iš jų nejautė noro mylėtis; tačiau jei kuris nors vis 
dėlto būtų nusprendęs suartėti, jie būtų taip ir padarę. Bet Vo- 
lingfordui, kaip mažam berniukui, labiau patiko klausytis Saros 
skaitymo, o Sarą Viljams (tąkart) buvo apėmę veikiau motiniški 
jausmai negu geismas. Be to, ar daug nuogų suaugusiųjų — visai 
svetimų žmonių — vidurdienį pritemdytame viešbučio kambary- 
je garsiai skaito E. B. Vaito knygas? Net Volingfordas turėjo pri- 
sipažinti, kad mėgaujasi tokios padėties unikalumu. Tai buvo ne- 
abejotinai įdomiau negu mylėtis. 

— Tik nesustokite, — pasakė Volingfordas poniai Viljams, kaip 
būtų galėjęs pasakyti partnerei meilės akto įkarštyje. — Skaitykite 
toliau. Jei pradėsite Šarlotės voratinklį, aš pabaigsiu. Perskaitysiu 
jums pabaigą. 

Sara lovoje truputį pakeitė pozą; dabar Patriko varpa iš užpa- 
kalio lietėsi prie jos šlaunų, o bigė buvo įremta į sėdmenis. Gal 
Sara net suabejojo, kur varpa, o kur bigė, nors jų dydis šiek tiek 
skyrėsi; bet nereikėjo apie tai galvoti, nes tokios mintys galėjo 
juodu privesti prie daug paprastesnių dalykų. 

Meri paskambino tada, kai Sara skaitė apie tai, kaip Šarlotė 
(vorė), žinodama, kad netrukus mirs, stengėsi parengti tam Vil- 
burį (paršiuką). 

„O kas gi apskritai yra gyvenimas? — klausia Šarlotė. — Mes 
gimstame, kiek pagyvename, paskui mirštame. Voro gyvenimas 
yra gana bjaurus — be perstojo rezgi tuos tinklus, gaudai muses“. 

Kaip tik tą akimirką suskambo telefonas. Volingfordas smar- 
kiau suspaudė Sarai krūtį. Sara pasipiktinimą skambučiu išreiškė 
griebdama ragelį ir griežtai riktelėdama: 

— Kas čia? 

— Kas čia? O kas jūs tokia? — sušuko Meri. Ji kalbėjo taip gar- 
siai, kad girdėjo ir Patrikas — jis sunkiai atsiduso. 

— Pasakykite, kad esate mano motina, — pašnibždėjo Voling- 
fordas Sarai į ausį. (Ir susigėdo prisiminęs, kad kai pastarąjį kartą 
sakė tuos žodžius, jo motina dar buvo gyva.) 

— Aš — Patriko Volingfordo motina, mieloji, — tarė Sara Vil- 
jams. — O kas jūs? 

Išgirdęs tą „mieloji“, Volingfordas vėl pagalvojo apie Eveliną 
Arbutnot. Meri numetė ragelį. 

Ponia Viljams toliau skaitė priešpaskutinį Šarlotės voratinklio sky- 
rių, kuris baigėsi žodžiais: „Ir niekas nematė, kai ji mirė“. 

Sara kūkčiodama padavė knygą Patrikui. Jis juk buvo pažadė- 
jęs perskaityti pabaigą — apie paršiuką Vilburį. 

„Taigi Vilburis grįžo namo į savo mėgstamą tvartą...“ — skaitė 
Volingfordas bejausmiu balsu, lyg žinias. (Pasakojimas apie par- 
šiuką buvo įdomesnis negu žinios, tačiau tai jau kita istorija.) 

Kai Patrikas baigė skaityti, juodu su Sara pasnaudė, kol lauke 
visiškai sutemo; paskui Patrikas, dar gerai neišsibudinęs, išjungė 
naktinę lempelę, kad ir kambaryje būtų tamsu. Jis gulėjo nekru- 
tėdamas. Sara Viljams laikė jį apglėbusi, krūtimis prisispaudusi 
prie jo menčių. Kietas, bet švelnus jos pilvas kaip tik tilpo Patri- 
ko juosmens linkyje. Viena ranka ji buvo apkabinusi jį per lieme- 
nį ir saujoje sugniaužusi jo varpą — truputį per smarkiai. Bet Pa- 


trikas vis tiek vėl užmigo. 

Ko gero, jie būtų taip ir miegoję visą naktį. O gal prieš aušrą 
būtų pabudę ir dienai brėkštant karštai pasimylėję — gal todėl, 
kad abu žinojo, jog niekada daugiau nesimatys. Tačiau dabar 
nesvarbu, ką jie būtų darę, nes po kurio laiko vėl suskambo 
telefonas. 

Šįkart ragelį pakėlė Volingtordas. Jis suprato, kas skambina; 
net miegodamas baiminosi, kad tuoj pasigirs skambutis. Patrikas 
buvo Meri pasakojęs, kaip ir kada mirė jo motina. Jis stebėjosi, 
kad Meri taip ilgai to neprisiminė. 

— Ji mirusi. Tavo motina mirusi! Pats man sakei! Mirė, kai mo- 
keisi koledže! 

— Taip, Meri. 

— "Tu kažką įsimylėjai! — klykė Meri. Sara, be abejo, viską 
girdėjo. 

— Taip, — tarė Volingfordas. Jis nemanė, jog reikėtų Meri pa- 
aiškinti, kad Sara Viljams — ne ta moteris, kurią jis įsimylėjęs. 
Meri per ilgai jį persekiojo. 

— Ta pati mergina, ar ne? — paklausė Sara. 

Vargu ar Meri suprato, ką Sara sakė, bet išgirdusi Saros balsą ji 
pratrūko: 

— Kaip girdžiu, ji pakankamai sena, kad galėtų būti tavo motina! 

— Meri, būk gera... 

— Tas mulkis Fredas tavęs ieško, Patri. Visi tavęs ieško! Neturė- 
tum šitaip išlėkti savaitgaliui, nepalikęs telefono numerio! Turė- 
tum pasirūpinti, kad tave rastume! Nori netekti darbo, ar ką? 

Kaip tik tada Volingtordas pirmą kartą susimąstė apie tai, kad 
gal reikėtų pamėginti netekti darbo; ta mintis suspindo jo galvo- 
je taip pat ryškiai, kaip spindėjo žadintuvo skaitmenys ant nakti- 
nio stalelio tamsiame viešbučio kambaryje. 

— Juk žinai, kas atsitiko, ar ne? — paklausė Meri. — O gal taip 
įnirtingai dulkinaisi, kad nieko iki šiol ir neišgirdai? 

— Aš nesidulkinau. 

Patrikas suprato, jog taip sakydamas įsiutins Meri dar labiau. 
Šiaip ar taip, ji buvo žurnalistė. Tai, kad Volingfordas visą savait- 


galį viešbučio kambaryje dulkino kažkokią moterį, atrodė aki- 

vaizdu; kaip ir dauguma žurnalistų, Meri neabejotinas (jos nuo- 
mone) išvadas darė greitai. 

— Juk nemanai, kad patikėsiu? — paklausė ji. 

— Man jau vis tiek, ar tu tiki, ar ne, Meri. 

— Tas mulkis Fredas... 

— Būk gera, Meri, pasakyk jam, kad grįšiu rytoj. 

— Tu tikrai nori, kad tave išmestų, ar ne? — sušuko Meri. Ji vėl 
pirma padėjo ragelį. 

Volingfordui antrą kartą dingtelėjo mintis, jog reikėtų pamė- 
ginti netekti darbo — jis nė pats nesuvokė, kodėl ta mintis jam 
taip patiko. 

— Nesakėte, kad esate vedęs... ar šiaip kažką turite, — tarė 
Sara Viljams. 

Patrikas suprato, kad ji nebe lovoje; girdėjo jos balsą, bet vos 
įžiūrėjo besirengiančią tamsiame kambaryje. 

— Aš nevedęs ir nieko neturiu, — pasakė. 

— "Tai ji, matyt, tik labai savininkiškai nusiteikusi draugė. 

— Ji man ne draugė. Mes nė karto nesimylėjom. Nesam už- 
mezgę jokių intymių santykių, — pareiškė Volingfordas. 

— Nemanykite, kad patikėsiu, — tarė Sara. (Ne tik žurnalistai 
ilgai nemąstydami daro, jų nuomone, neabejotinas išvadas.) 

— Man tikrai patiko būti su jumis, — pasakė Patrikas, norėda- 
mas pakeisti pokalbio temą. Jis šnekėjo nuoširdžiai, bet Sara tam- 
soje atsiduso; net jos nematydamas Patrikas suprato, kad ji abe- 
joja jo žodžiais. 

— Jei vis dėlto nuspręsiu darytis abortą, gal galėsite mane paly- 
dėti? — išdrįso paprašyti Sara Viljams. — Jums reikėtų po savaitės 
vėl atvažiuoti Čia. 

Ji turbūt norėjo duoti jam daugiau laiko pamąstyti, bet Vo- 
lingfordas galvojo tik apie tai, kad kas nors gali jį pažinti. LIUTO 
UŽKANDA LYDI KAŽKOKIĄ MOTERĮ Į ABORTŲ KLINIKĄ 
— maždaug tokios būtų antraštės. 

— Siurpstu nuo minties, kad būsiu ten viena, tačiau tai, aišku, 


ne koks romantiškas pasimatymas, — toliau kalbėjo Sara. 

— Žinoma, aš jus palydėsiu, — tarė Patrikas, tačiau ji pastebėjo, 
kad jis dvejoja. — Jei norite. — Jis pats pasibjaurėjo tuo, ką pasa- 
kė. Savaime suprantama, kad ji nori! Juk prašė! — Taip, žinoma, 
būtinai jus palydėsiu, — pridūrė Patrikas, bet nuo to viskas buvo 
tik dar blogiau. 

— Ne, nereikia. Jūs manęs net nepažįstate, — pasakė Sara. 

— Aš noriu jus palydėti, — pamelavo Patrikas, tačiau Sara apie 
tai nebekalbėjo. 

— Nesakėte, kad esate kažką įsimylėjęs, — priekaištingai tarė ji. 

— Tai nesvarbu. Ji manęs nemyli. — Volingfordas žinojo, kad 
Sara Viljams nepatikės ir tuo. 

Sara jau buvo apsirengusi. Patrikas pamanė, kad ji apgraibo- 
mis ieško durų. Jis uždegė naktinę lempelę; šviesa tuojau pat jį 
apakino, bet jis spėjo pamatyti, kaip Sara nusuko veidą į šalį. Ji 
išėjo neatsigręžusi. Patrikas išjungė šviesą ir patamsyje nuogas 
gulėjo ant lovos; jo galvoje vėl suspindo mintis, kad reikėtų pa- 
mėginti netekti darbo. 

Volingfordas suprato, kad Sarai Viljams nuotaiką sugadino ne 
tik Meri skambutis. Kartais intymiausius dalykus lengviausia išsi- 
pasakoti visai svetimam žmogui — Patrikas ir pats taip elgėsi. Be 
to, Sara visą dieną motiniškai juo rūpinosi. Mažiausia, ką jis galė- 
jo padaryti, buvo palydėti ją į abortų kliniką. Na ir kas, jei kas 
nors jį pažintų? Abortai juk daromi teisėtai; Patrikas buvo įsitiki- 
nęs, jog taip ir turėtų būti. Jis gailėjosi, kad sudvejojo. 

Todėl paskambinęs viešbučio telefonistui ir pasakęs, kada iš 
ryto norėtų būti pažadintas, Volingfordas dar paprašė, kad jį su- 
jungtų su Saros kambariu, — jis nežinojo numerio. Ketino pa- 
kviesti ją nueiti kur nors naktipiečių. Neabejojo, kad Harvardo 
aikštėje pavyks rasti kokį dar neuždarytą restoraną, tuo labiau 
kad buvo šeštadienio vakaras. Volingfordas norėjo Sarą įkalbėti, 
kad ji leistų jam palydėti ją į kliniką, ir jautė, jog bus lengviau tai 
padaryti pietaujant. 

Tačiau telefonistas pasakė, kad viešbutyje negyvena jokia Sara 
Viljams. 

— Gal ji ką tik išsiregistravo? — paklausė Patrikas. 

Pasigirdo tylus kompiuterio klavišų barkšėjimas. Volingtordas 
pagalvojo, kad naujajame amžiuje tai, ko gero, bus paskutinis gar- 
sas, kurį girdėsime prieš mirtį. 

— Labai gaila, pone, — tarė telefonistas. — Cia niekada nebuvo 
apsistojusi jokia Sara Viljams. 

Volingfordas nenustebo. Vėliau jis paskambins į Smito kole- 
džo Anglų kalbos katedrą — ir taip pat nenustebs sužinojęs, jog 
ten nėra dėstytojos vardu Sara Viljams. Gal jos balsas ir skambė- 
jo kaip profesorės, kai jie kalbėjo apie Stiuartą Litlį, gal ji ir dėstė 
anglų kalbą Smito koledže, bet ji buvo ne Sara Viljams. 

Kad ir kas ji buvo, mintis, kad Patrikas apgaudinėja kitą mote- 
rį, — arba kad jis turi kažkokią moterį, kuri jaučiasi nuskriausta, — 
ją neabejotinai nuliūdino. Galbūt ji pati buvo kam nors neištikima; 
gal kas nors apgaudinėjo ją... Apie abortą ji berods kalbėjo nuošir- 
džiai, kaip ir apie tai, jog bijo, kad nenumirtų kuris nors iš jos vaikų 
ar anūkų. Ji tarytum sudvejojo tik tada, kai sakė savo vardą. 

Volingtordas nusiminė suvokęs, jog tapo vyriškiu, kuriam jo- 
kia padori moteris nenori sakyti savo pavardės. Jis dar niekada 
apie save nebuvo tokios blogos nuomonės. 

Kadaise, kai dar turėjo abi rankas, Patrikas kartais mėgindavo 
nuslėpti kas esąs — ypač kai būdavo su tokiomis moterimis, su 
kokiomis dauguma vyrų nori bendrauti anonimiškai. Tačiau po 
nutikimo su liūtu jis nebegalėdavo išsiginti esąs Patrikas Voling- 
fordas, ir joks sveiko proto žmogus nebegalėjo jo palaikyti Poliu 
O'Nilu. 

Nenorėdamas likti vienas su tokiomis mintimis, Patrikas pa- 
darė klaidą — įsijungė televizorių. Kažkoks politikos apžvalginin- 
kas (Volingfordui tie pasipūtėliai visada atrodydavo gudrūs po 
laiko) kalbėjo apie tragiškai nutrūkusį Džono E Kenedžio jau- 
nesniojo gyvenimą, vis spėliodamas, „kas būtų buvę, jeigu...“ 
Perdėtas apžvalgininko rimtumas puikiai atitiko pagrindinį jo tei- 
ginį, kad Dž.EK. jaunesniajam „būtų sekęsi visais atžvilgiais ge- 
riau“, jeigu jis būtų nepaklausęs motinos patarimo ir tapęs kino 
žvaigžde. (Ar jaunasis Kenedis nebūtų žuvęs lėktuvo katastrotoje, 
jei būtų buvęs aktorius?) 

Džono jaunesniojo motina iš tikrųjų nenorėjo, kad jis taptų 
aktoriumi; kita vertus, politikos apžvalgininko pasitikėjimas savi- 
mi atrodė beribis. Labiausiai Volingfordą papiktino niekuo ne- 
pagrįstas jo spėjimas, kad lygiausias ir tiesiausias Džono jaunes- 
niojo kelias į prezidentūrą ėjo per Los Andželą. Patriko nuomo- 
ne, ta Holivudo lygio teorija buvo dviguba nesąmonė: pirmiausia 
pareiškiama, kad jaunasis Kenedis turėjo sekti Ronaldo Reigano 
pėdomis, o paskui dar tvirtinama, kad Dž.EK. jaunesnysis norėjo 
tapti prezidentu. 

Nusprendęs verčiau pasikankinti dėl asmeniškesnių dalykų, Pa- 
trikas išjungė televizorių. Tamsoje mintis, kad reikėtų pamėginti 
netekti darbo, vėl įsismelkė į jo sąmonę kaip sena draugė. Tačiau 
nuo kitos minties, — kad jis yra toks vyriškis, su kokiais moterys 
sutinka bendrauti tik anonimiškai, — Patrikas net nusipurtė. Ne- 
gana to, jam į galvą šovė ir trečia nauja mintis: o kas, jeigu jis 
liautųsi priešinęsis Meri ir paprasčiausiai su ja permiegotų? (Meri 
bent jau nesistengtų nuslėpti kas esanti.) 

Šios trys tamsoje suspindusios naujos mintys ir atitraukė Pa- 
triko Volingfordo dėmesį nuo vienišos penkiasdešimt vienerių 
metų moters, nenorinčios darytis aborto, bet labai bijančios gim- 
dyti dar vieną vaiką. Žinoma, Patrikui neturėjo rūpėti, ar ta mo- 
teris nutrauks nėštumą, ar ne; nuspręsti galėjo tik ji pati. 

O galji net nebuvo nėščia? Gal jos pilvas visada toks atsikišęs? 
Gal jai patinka leisti savaitgalius viešbučiuose su nepažįstamais 
vyriškiais ir šitaip vaidinti? 

Patrikas nusimanė apie vaidybą; jis vaidino nuolat. 

„Labanakt, Doris. Labanakt, mano mažyli Otai“, — sušnibždė- 
jo Volingfordas tamsiame viešbučio kambaryje. Tuos žodžius jis 


ištardavo visada, kai norėdavo įsitikinti, kad nevaidina. 


Dešimtas skyrius 


MĖGINIMAS NETEKTI DARBO 


Becik visą entuziastingo gedulo savaitę Volingfordas stengėsi, 
bet taip ir nesugebėjo pasirengti neplanuotam savaitgaliui Vis- 
konsine, vasarnamyje prie ežero, su ponia Klozen ir mažuoju Otu. 
Penktadienio vakaro žinios, — kai buvo praėjusi lygiai savaitė po 
vienmotorio Kenedžio lėktuvėlio sudužimo, — turėjo būti pasku- 
tinė Patriko laida prieš kelionę į šiaurę, nors skristi iš Niujorko į 
Grin Bėjų (su persėdimu) jis galėjo tik šeštadienio rytą. Susisie- 
kimas su Grin Bėjumi buvo nekoks. 

Ketvirtadienio vakaro laida nenusisekė. Žiniasklaida jau nebe- 
turėjo ką sakyti; tai buvo aišku ir iš to, kad Volingfordas šnekėjosi 
su visų ignoruojama literatūros kritike, aršia feministe. (Net Eve- 
lina Arbutnot stengėsi nekreipti į ją dėmesio.) Ta kritikė buvo 
parašiusi knygą apie Kenedžių šeimą, kurioje teigė, jog visi Ke- 
nedžių vyrai nekentė moterų. Dabar ji pareiškė nė kiek nenuste- 
busi, kad jaunas Kenedžių klano vyras savo lėktuve užmušė dvi 
moteris. 

Patrikas prašė tą interviu praleisti, bet Fredas buvo įsitikinęs, 
kad kritikė išsakė daugelio moterų nuomonę. Iš kandžių Niujor- 
ko žinių redakcijos moterų pastabų galima buvo suprasti, kad jų 
nuomonės ta feministė neišsakė. Volingfordas, pašnekovus visa- 
da kalbinantis labai mandagiai, šįkart tvardėsi iš paskutiniųjų, kad 
nepasirodytų esąs storžievis. 

Kritikė vis kalbėjo apie „lemtingą jaunojo Kenedžio apsispren- 
dimą“, tarsi jo gyvenimas būtų buvęs koks romanas. 

— Jie išvyko vėlai, buvo tamsu, tvyrojo rūkas, lėktuvas skrido 


virš vandens; be to, Džonas-Džonas nebuvo prityręs lakūnas. 

„Nieko naujo“, — galvojo Patrikas. Gražiame jo veide buvo 
sustingusi vos pastebima ir anaiptol neįtikinama šypsena. Be kita 
ko, Patrikui buvo nemalonu ir tai, kad ta valdinga moteris velionį 
vadino Džonu-Džonu. 

— Jis — savo paties vyriško mąstymo, Kenedžių vyrų sindromo, 
auka, — šnekėjo ji. — Džoną-Džoną neabejotinai valdė testoste- 
ronas. Jie visi tokie. 

— Jie... — šiaip taip ištarė Volingfordas. 

— Juk suprantate, apie ką kalbu, — atkirto kritikė. — Visi jo 
šeimos vyrai iš tėvo pusės. 

Patrikas žvilgtelėjo į telesuflerį ir pamatė, ką jam reikia sakyti 
toliau; jis turėjo paskatinti pašnekovę išreikšti dar labiau abejoti- 
ną nuomonę, kad „galima kaltinti“ ir „Morgan Stanley“, kur dir- 
bo Lorena Beset, bosus. Tai, kad jie „tą lemtingą penktadienį“ 
užlaikė Loreną iki vėlumos, anot kritikės, buvo dar viena priežas- 
tis, dėl kurios sudužo Kenedžio lėktuvėlis. 

Per išankstinį laidos aptarimą Volingfordas nesutiko, kad te- 
lesufleryje vienas iš jo klausimų būtų užrašytas pažodžiui. Taip 
beveik niekada ir nebuvo daroma — tai išmuša iš pusiausvyros. 
Neįmanoma visų tariamai spontaniškų klausimų surašyti tele- 
sufleryje. 

Tačiau kritikė atėjo su publicistu, kuriam Fredas kažkodėl sten- 
gėsi įsiteikti. Publicistas norėjo, kad Volingfordas pateiktų klau- 
simą tiksliai taip, kaip jis užrašytas, nes kitas kritikės darbotvarkės 
punktas buvo „Morgan Stanley“ apjuodinimas ir Volingfordas tu- 
rėjo (atseit netyčia) paskatinti ją apie tai prabilti. 

Užuot perskaitęs klausimą, Volingfordas tarė: 

— Na, aš negalėčiau teigti, kad Džoną F. Kenedį jaunesnįjį val- 
dė testosteronas. Žinoma, esu girdėjęs žmones taip kalbant ir 
anksčiau, bet pats jo nepažinojau. Jūs irgi. Aišku tik tai, kad vi- 
siems jau mirtinai įgriso mūsų šnekos apie jo mirtį. Manau, pa- 
galiau turėtume pasielgti kilniai — turėtume nutilti. Laikas gy- 
venti toliau. 

Volingfordas nelaukė, kol įžeista moteris ką nors pasakys. Iki 


laidos pabaigos buvo likusi daugiau negu minutė, bet operatoriai 

turėjo pakankamai filmuotos medžiagos. Interviu Patrikas už- 
baigė netikėtai. Kaip ir kiekvieną vakarą, jis tarė: „Labanakt, Do- 
ris. Labanakt, mano mažyli Otai“. Paskui ekrane pasirodė visur 
nuolat matomi kadrai; vargu ar kam užkliuvo tai, kad jie buvo 
pateikti nelabai tvarkingai. 

Tarptautinio žinių kanalo žiūrovai, jau išvarginti nesibaigian- 
čio sielvarto, vėl išvydo gedulo maratoną: portatyvine kamera siū- 
buojančiame laive nufilmuotus iš vandens keliamus kūnus; neži- 
nia kodėl rodomą Šv: Tomo Moro bažnyčią; kažkokias laidotuves 
jūroje, gal ir ne tas... Paskutiniame montažo kadre (laikas jau 
baigėsi) buvo matyti jauna mama Džekė su kūdikiu Džonu; viena 
ranka ji prilaikė naujagimio pakaušėlį, jos nykštys atrodė triskart 
didesnis už kūdikio ausytę. Džekės šukuosena buvo senamadė, 
užtat perlai amžinai madingi, o įsimintina šypsena — tokia pat 
kaip visada. 

„Atrodo tokia jauna!“ — pagalvojo Volingtordas. (Ji ir buvo jau- 
na — tada, tūkstantis devyni šimtai šešiasdešimt pirmaisiais.) 

Grimuotoja valė Patrikui veidą, kai atlėkė Fredas. Fredas buvo 
jau senstelėjęs ir dažnai vartodavo pasenusius posakius. 

— Prisivirei košės, Patri, — tarė Fredas. Jis nelaukė Volingfordo 
atsakymo. 

Laidos vedėjui turėtų būti leidžiama pačiam nuspręsti, ką sa- 
kyti. Tai, kas parašyta telesufleryje, nėra šventa. Volingfordas tikrai 
nesuprato, kokia širšė įgėlė Fredui. Patrikui nė į galvą neatėjo, 
kad jo kolegos žurnalistai viską, kas susiję su jaunojo Kenedžio 
žūtimi, brangina kaip kokią šventenybę. Iš to, kad Volingfordas 
nenorėjo pasakoti apie tą įvykį, žinių kanalo vadovai padarė išvadą, 
kad jam apskritai nusibodo būti žurnalistu. 

— Man tai, žinai, patiko, kaip tu šnekėjai, — tarė Patrikui gri- 
muotoja. — Kas nors, žinai, turėjo tai pasakyti. 

Tai buvo ta mergina, kuri Patrikui atrodė jį įsimylėjusi, — ji 
jau dirbo, grįžusi po atostogų. Nuo jos dvelkė kramtomąja gu- 
ma ir kvepalais; uosdamas tą kvapą ir jausdamas merginą prie 
pat savo veido, Volingfordas prisiminė sumišusius kvapus ir dau- 


gybės kūnų karštį vidurinės mokyklos šokiuose. Jam pirmąsyk 

taip pasistojo nuo to laiko, kai jis paskutinį kartą matėsi su 
Doris Klozen. 

Patrikas nebuvo pasirengęs tokiam jauduliui, kokį sužadino 
grimuotoja, — jis staiga pajuto nenugalimą norą su ja pasimylėti. 
Bet namo išėjo su Meri. Juodu nulėkė pas ją nė nestabtelėję pa- 
pietauti. 

— Čia tai bent staigmena! — pasakė Meri, atrakinusi pirmą iš 
dviejų savo durų spynų. 

Pro nedidelio Meri buto langus buvo šiek tiek matyti Ist Rive- 
ris. Volingfordas pamanė tikriausiai esąs Rytinėje Penkiasdešimt 
antrojoje gatvėje. Kai ėjo pas Meri, jam rūpėjo ji pati, o ne jos 
adresas. Be to, Patrikas tikėjosi pamatyti ką nors, ant ko būtų 
užrašyta Meri pavardė; jis būtų jautęsis geriau, prisiminęs jos pa- 
vardę. Bet Meri neatidarė pašto dėžutės, ir bute nesimėtė jokie 
laiškai — netgi ant apjaukto rašomojo stalo. 

Meri puldinėjo pirmyn atgal: užtraukė užuolaidas, pritemdė 
šviesą. Klaustrotobiškos jos svetainės baldų apmušalai buvo iš- 
marginti turkišku raštu, visur prikabinėta drabužių. Tai buvo vie- 
nas iš tų mažų butukų, kuriuose nėra vietos erdviai sieninei spin- 
tai, o Meri neabejotinai mėgo drabužius. 

Miegamajame, kuris irgi buvo prigrūstas drabužių, Volingtor- 
das iš karto atkreipė dėmesį į gėlėtą lovatiesę, gal pernelyg mer- 
gaitišką tokiai moteriai kaip Meri. Kaip ir ankštoje virtuvėlėje 
išsikėtojęs fikusas, ant žemo tualetinio staliuko stovinti Lava lempa, 
matyt, buvo iš Meri koledžo laikų. Patrikas niekur nepastebėjo 
nė vienos nuotraukos; tai reiškė, kad po skyrybų Meri daug ką 
tebelaikė užslėpusi. 

Pirmiausia ji pasiūlė Patrikui užsukti į vonios kambarį. Kad 
jam nekiltų jokių abejonių dėl rimtų jos ketinimų, per uždarytas 
duris dar šūktelėjo: 

— "Iuriu pripažinti, Patri, — tu moki pasirinkti laiką. Man šian- 
dien ovuliacija! 

Patrikas kažką neaiškiai sumurmėjo — jis dešiniu smiliumi te- 
pėsi ant dantų pastą; Meri pastą, žinoma. Jau buvo atidaręs ir 
apieškojęs jos vaistų spintelę — tikėjosi rasiąs kokius gydytojo iš- 

rašytus vaistus ar šiaip ką nors su jos pavarde, bet nerado nieko. 
Kaip galėjo neseniai išsiskyrusi moteris, dirbanti Niujorke, ne- 
gerti jokių vaistų? 

Patrikui visada atrodė, kad Meri — tarytum koks bionikas: to- 
bula, be menkiausio trūkumėlio oda; iš tikrųjų šviesūs, nedažyti, 
plaukai; patogūs, bet kartu ir seksualūs drabužiai; idealiai gražūs 
dantukai. Ir dar malonus elgesys. .. nors gal ir nebe toks malonus. 
(Ko gero, reikėjo sakyti „kadaise buvęs malonus elgesys“) Tačiau 
kaip ji galėjo neturėti jokių gydytojo išrašytų vaistų? Gal jos vaistai, 
kaip ir nuotraukos, po skyrybų tebebuvo neišpakuoti? 

Meri jau buvo pataisiusi patalą; galėjai pamanyti, kad apkloto 
kraštus tvarkingai užlenkė nematoma viešbučio kambarinė. Vė- 
liau Meri vonioje paliko uždegtą šviesą ir pravėrė duris; miega- 
majame švietė tik banguotus spindulius skleidžianti rausva Lava 
lempa, nuo kurios per lubas driekėsi judantys šešėliai. Tokiomis 
aplinkybėmis Patrikui į galvą vis lindo mintis, kad kunkuliuojan- 
ti, tarsi kokių pirmuonių pilna Lava lempa — Meri ryžto ir vaisin- 
gumo simbolis. 

Staiga Meri pasakė išmetusi visus savo vaistus — „prieš keletą 
mėnesių“. Dabar nevartojanti nieko — „netgi nuo pilvo dieglių“. 
O kai pastosianti, iškart mesianti gerti ir rūkyti. 

Volingfordas vos spėjo jai priminti, kad yra įsimylėjęs kitą 
moterį. 

— Žinau. Tai nesvarbu, — tarė Meri. 

Ji mylėjosi taip ryžtingai, kad Volingfordas netrukus pasidavė; 
tačiau šįkart jis nesvaigo iš malonumo kaip tada, kai jį buvo ap- 
žergusi ponia Klozen. Jis nemylėjo Meri; ir Meri mylėjo ne jį, o 
įsivaizduojamą savo gyvenimą su jo kūdikiu. Galbūt dabar jie ga- 
lėjo būti draugai? 

Iš to, kad Volingfordas nesijautė grįžtąs prie senų įpročių, ga- 
lima buvo suprasti, kad jis visiškai susipainiojęs. Jeigu tada, kai 
netikėtai pajuto norą pasimylėti su grimuotoja, jis būtų nuėjęs į 
lovą su ja, tai būtų pasirodęs esąs toks pat ištvirkęs kaip ir anks- 
čiau. O mylėdamasis su Meri jis tik pakluso moters valiai. Jeigu ji 


nori jo kūdikio, kodėl jam jos neapvaisinus? 

Patrikui net palengvėjo, kai jis aptiko vienintelę nebionišką Me- 
ri kūno vietą — šviesiais pūkučiais apaugusį odos plotelį ties kryž- 
kauliu. Jis pabučiavo tą vietą, paskui Meri apsivertė ir užmigo. 
Miegojo ant nugaros, kartais knarktelėdama, kojas pakėlusi aukš- 
čiau — pasikišusi po jomis turkišku raštu išmargintas svetainėje 
stovinčios sofos pagalvėles. (Kaip ir ponia Klozen, Meri žinojo, 
koks svarbus yra nuolydis.) 

Patrikas neužmigo. Gulėdamas klausėsi automobilių ūžesio 
F.D.R. kelyje ir mintyse repetavo, ką pasakys poniai Klozen. Jis 
norėjo ją vesti, norėjo būti tikras mažojo Oto tėvas. Patrikas ke- 
tino Doris prisipažinti, jog „vienai draugei“ padarė tokią pat pa- 
slaugą kaip ir jai, ir taktiškai pridurti, kad Meri apvaisinimo pro- 
cedūra jam nepatiko. Jis, kaip tėvas, stengsis bent retkarčiais ma- 
tytis su Meri vaiku, bet jai labai aiškiai pasakys, jog nori gyventi 
su Doris Klozen ir Otu jaunesniuoju. Patrikas, žinoma, buvo vi- 
siškas kvailys, jei manė, kad jam pasiseks taip viską suderinti. 

Kaip jis galėjo tikėtis, kad Doris svarstys jo pasiūlymą? Juk 
žinojo, kad ji su mažuoju Otu niekada neatsiplėš nuo namų, ne- 
išvažiuos iš Viskonsino; o Volingfordas buvo tikrai ne toks žmo- 
gus, kokie sugeba nenuklysti į šalį gyvendami atskirai. (Greičiau- 
siai jis nebūtų sugebėjęs nenuklysti į šalį ir gyvendamas kartu.) 

Gal jis turėjo poniai Klozen pasakyti, kad mėgina netekti darbo? 
Apie tai Patrikas dar nebuvo pagalvojęs, be to, nelabai ir stengėsi, 
kad jį išmestų. Nors Fredas jam lyg ir pagrasino, Patrikas baimino- 
si, kad nežinių televizijoje, ko gero, pasidarė nepakeičiamas. 

Dėl to nedidelio ketvirtadienio vakaro maišto jam turbūt rei- 
kės pasiaiškinti prodiuseriams — kuris nors iš bestuburių studijos 
bosų tikriausiai pradės postringauti, kad „visi turi laikytis elgesio 
taisyklių“, arba pareikš, jog Volingfordas „nesupranta, kaip svar- 
bu suderinti pastangas“. Tačiau vien už tai, kad jis nukrypo nuo 
telesufleryje surašyto teksto, iš darbo jo niekas neišmes, bent jau 
kol jo reitingai pakankamai geri. 

Tiesą sakant, kaip Patrikas ir nujautė, — ir kaip buvo matyti iš 
kas minutę fiksuojamų reitingų, — po ketvirtadienį pasakytų žo- 


džių žiūrovų susidomėjimo juo kreivė ne šiaip sau pakilo, o tie- 

siog šovė į viršų. Kaip ir grimuotoja, apie kurią pagalvojęs Vo- 
lingfordas Meri lovoje pajuto, kad jam vėl sukietėjo, dauguma 
televizijos žiūrovų irgi manė, kad jau „laikas gyventi toliau“. Iš- 
reikšdamas nuomonę apie save ir kolegas žurnalistus — „pagaliau 
turėtume pasielgti kilniai, turėtume nutilti“ — Volingfordas aki- 
mirksniu sužadino visuomenės jausmus. Taigi jis negalėjo tikėtis, 
kad bus išmestas; priešingai, Patrikas Volingfordas dar niekada 
nebuvo toks populiarus. 

Jam tebestovėjo ir auštant, kai staiga nepadoriai garsiai sušvil- 
pė kažkoks Ist Riveriu plaukiantis garlaivis. (Jis tikriausiai vilko 
šiukšlių šalandą.) Patrikas aukštielninkas gulėjo rausvai — tokia 
pat spalva, kokios buvo jo randas, — nušviestame miegamajame. 
Jo varpa pūpsojo po apklotu kaip didžiulis gumbas. Patrikas nie- 
kada nesuprato, kaip moterys tarytum suuodžia tokius dalykus; 
jis tik pajuto, kad Meri išspyrė iš patalo sofos pagalvėles, ir įsiki- 
bo į jos šlaunis, kai ji apsižergusi ėmė ant jo joti. Taip jie ir sūpa- 
vosi, kol į kambarį įsiveržė dienos šviesa; šlykštus rausvumas po 
truputį blanko. 

— Tuoj pamatysi, ką čia valdo testosteronas, — sušnibždėjo Meri 
prieš Patrikui baigiant. Jai smirdėjo iš burnos, tačiau tai neatro- 
dė svarbu — jie buvo draugai. Tai, ką jie darė, buvo tik seksas — 
toks pat įprastas dalykas kaip rankos paspaudimas. Juos skyręs 
barjeras išnyko. Anksčiau seksas buvo savotiška kliūtis, trukdžiu- 
si jiems bendrauti; dabar jie dėl to nebesijaudino. 

Meri savo bute neturėjo jokio maisto. Ji niekada nieko nevir- 
davo, namuose net nepusryčiaudavo. Patrikui ji pareiškė, jog da- 
bar, kai laukiasi kūdikio, ieškosis didesnio buto. 

— Žinau, kad pastojau, — čiauškėjo Meri. — Jaučiu. 

— Na, be abejo, gal ir pastojai, — tarstelėjo Patrikas. 

Juodu apsimėtė pagalvėmis, nuogi vaikėsi vienas kitą po visą 
butą, kol Volingfordas turkišku raštu raibuliuojančioje svetainėje 
blauzda trenkėsi į nelemtą stiklinį staliuką. Paskui drauge prau- 
sėsi po dušu. Patrikas nusidegino, prisilietęs prie karšto vandens 
čiaupo, kai abu susiglaudę krūtinėmis ir visaip raitydamiesi vie- 


nas kitą muilino. 

Vėliau jie pėsti ėjo į abiejų mėgstamą kavinukę Medisono ave- 
niu, kažkur ties Šešiasdešimtąja ar Septyniasdešimtąja gatve. Ka- 
dangi aplinkui buvo baisus triukšmas, kalbėdamiesi turėjo rėkti 
iš visos gerklės. Teberėkė ir įėję į kavinukę — kaip žmonės, kurie 
ką tik maudėsi ir dar nežino, kad jų ausys pilnos vandens. 

— Gaila, kad mes vienas kito nemylim, — tikrai per garsiai tarė 
Meri. — Jei mylėtumėm, tau nereikėtų šitaip kankintis Viskonsi- 
ne, o aš ne viena auginčiau tavo vaiką. 

Kavinukėje pusryčiavę žmonės lyg ir suabejojo, ar Meri sveiko 
proto, bet Volingfordas daug negalvodamas jai pritarė. Jis Meri 
papasakojo, ką ketina sakyti Doris. Meri susiraukė. Ji baiminosi, 
kad Patriko prisipažinimas, jog jis mėgina netekti darbo, gali nu- 
skambėti nenuoširdžiai. (Apie tai, kaip vertina Patriko ketinimą 
Doris Klozen pasakyti, jog prieš prisiekdamas amžinai ją mylėti 
jis pradėjo kūdikį su kita moterimi, Meri neužsiminė.) 

— Klausyk, — tarė ji. — Pagal sutartį tau liko. ..kiek? Aštuonio- 
lika mėnesių? Jei tave išmes dabar, jie mėgins nusiderėti. Tik- 
riausiai susitarsite, kad jie tau išmokės tik vienerių metų atlygini- 
mą. Jei ketini gyventi Viskonsine, gal praeis daugiau negu vieneri 
metai, kol susirasi kitą darbą — na, tokį, kokio norėtum. 

Dabar jau susiraukė Patrikas. Būtent tiek — aštuoniolika mė- 
nesių — jam ir buvo likę pagal sutartį, bet iš kur Meri tai žinojo? 

— Be to, — toliau šnekėjo Meri, — tavęs nenorės išmesti, kol esi 
žinių vedėjas. Jiems reikia, kad žmogus, sėdintis žinių vedėjo kė- 
dėje, kad ir kas jis būtų, visiems atrodytų tinkamiausias. 

Volingfordas tik dabar suvokė, kad gal ir pačiai Meri rūpi, pa- 
sak jos, „žinių vedėjo kėdė“. Anksčiau jis Meri deramai neįvertino. 
Niujorko žinių redakcijos moterys tikrai nežioplos; Patrikas seniai 
jautė, kad Meri kelia joms apmaudą. Jis manė, jog taip yra todėl, 
kad Meri - jauniausia, gražiausia, apsukriausia ir turbūt maloniau- 
sia; jam nė į galvą neatėjo, kad ji, ko gero, ir ambicingiausia. 

— Suprantu, — tarė Patrikas, nors iš tikrųjų kai ko nesuprato. — 
Pasakok. 

— Na, — kalbėjo Meri, — tavim dėta, aš reikalaučiau naujos 


sutarties. Prašyk kokiems trejiems... ne, penkeriems metams. 

Bet pasakyk, kad nebenori vesti žinių. Sakyk, kad norėtum rengti 
reportažus. Ir perspėk, kad imsies tik tų užduočių, kurios tau 
patiks. 

— Manai, kad turiu prašytis pažeminamas? — paklausė Voling- 
fordas. — Tada mane išmes? 

— Palauk! Leisk man pabaigti! — tarė jam Meri. Jų pokalbio 
klausėsi visi arčiau sėdintys žmonės. — Pirmiausia vis dažniau at- 
sisakysi užduočių. Tapsi pernelyg išrankus! 

— „Pernelyg išrankus“, — pakartojo Patrikas. — Suprantu. 

— Tada atsitiks kas nors svarbaus — kokia nors didelė nelaimė, 
viskas bus nusiaubta, visi apimti baimės ir, be abejo, sielvarto. Ar 
supranti, Patri? 

Patrikas suprato. Jam darėsi vis aiškiau, iš kur telesufleryje atsi- 
randa kai kurios hiperbolės, — matyt, ne viską išgalvoja Fredas. 
Volingfordas pirmą kartą su Meri bendravo ryškioje priešpiečio 
šviesoje; dabar ir mėlynose jos akyse jis įžvelgė kai ką naujo. 

— Aš klausau, Meri. 

— Staiga atsitinka baisi nelaimė! — tarė Meri. Kavinukėje visi 
puodeliai taip ir pakibo ore arba toliau stovėjo pastatyti ant lėkš- 
tučių. - Žmonės laukia sensacingų naujienų — juk žinai, kaip bū- 
na. Mes turime siųsti tave. O tu atsisakai važiuoti. 

— Tada jie mane išmes? — paklausė Volingfordas. 

— Tada mes turėsime tave išmesti, Patri. 

Patrikas neišsidavė, jog pastebėjo, kada Meri kalboje „jie“ tapo 
„mes“. Taip, anksčiau jis iš tikrųjų nebuvo deramai jos įvertinęs. 

— Neabejoju, kad pagimdysi protingą kūdikį, Meri, — tepasakė jis. 

— Bet ar tu supranti? — primygtinai paklausė Meri. — Sakykime, 
pagal naują sutartį tau likę dar ketveri ar puspenktų metų. Tave 
išmeta. Jie mėgina derėtis, bet kiek jie nusiderės? Gal iki kokių 
trejų metų. Viskas baigsis tuo, kad jie tau išmokės trejų metų arly- 
ginimą, tada galėsi laisvai atsikvėpti! Na... galėsi keliauti į Vis- 
konsiną, jei tikrai nori ten gyventi. 

— Ne aš taip nusprendžiau, — priminė jai Patrikas. 

Meri paėmė jį už rankos. Visą laiką, kol kalbėjosi, juodu valgė 


sočius pusryčius; sužavėti kavinukės savininkai neatitraukdami 

akių žiūrėjo, kaip jie energingai šūkaudami kemša ir kemša maistą 
į burnas. 

— Linkiu tau kuo geriausios kloties su ponia Klozen, — rimtu 
balsu tarė Patrikui Meri. — Ji būtų tikra kvaiša, jei tave atstumtų. 

Volingfordas jautė, kad ji kalba nenuoširdžiai, bet nieko nesa- 
kė. Pamanė, kad padėtį gal pataisytų koks dieninis kino seansas, 
tačiau netrukus paaiškėjo, kad jie negali susitarti, kurį filmą žiū- 
rėti. Patrikas siūlė „Arlingtono kelią“. Jis žinojo, kad Meri patin- 
ka Džefas Bridžesas. Bet politinius trilerius ji žiūrėdavo pernelyg 
įsitempusi. 

— Tai gal nueinam į „Plačiai užmerktas akis“? — pasiūlė Vo- 
lingfordas. Jis pirmą kartą matė tokią bereikšmę Meri veido iš- 
raišką. — Paskutinis Kubriko... 

— Jis ką tik mirė, ar ne? 

— Taip. 

— Tas perdėtas žavėjimasis man atrodo įtartinas, — pasakė Meri. 

Protinga moteris, be jokios abejonės. Tačiau Patrikas vis tiek 
dar tikėjosi sugundyti ją pažiūrėti tą filmą. 

— Ten Tomas Kruzas su Nikole Kidman. 

— Manau, viską gadina tai, kad jie susituokę, — tarė Meri. 

Jie nutilo taip netikėtai, kad visi kavinukėje pusryčiavę žmo- 
nės, kurie galėjo nepersikreipę į juos spoksoti, išpūtė akis — ne 
tik todėl, kad žinojo, jog tas vyriškis, sėdintis prie staliuko su 
dailia šviesiaplauke moterimi, vra Liūto Užkanda, Patrikas Vo- 
lingfordas, bet ir dėl to, kad Patrikas su Meri iš pradžių be per- 
stojo rėkavo, o paskui jų žodžių srautas staiga nutrūko. Tarytum 
du žmonės būtų viešai mylėjęsi ir nei iš šio, nei iš to — lyg ir be 
jokio orgazmo — liovęsi tai daryti. 

— Neikim į kiną, Patri. Geriau pas tave. Dar nemačiau tavo 
buto. Einam pas tave ir dar pasidulkinkim. 

Jei kavinukėje sėdėjo koks būsimas rašytojas, jis, be abejo, ap- 
sidžiaugė, išgirdęs tokį nešvankų pasakymą. 

— Gerai, Meri, — tarė Volingtordas. 

Jis manė, kad ji nejaučia, kaip atidžiai jie stebimi. Žmonės, 


neįpratę būti viešumoje su Patriku Volingfordu, paprastai ne iš 

karto suvokdavo, kad Nelaimių Pirklį pažįsta visi — ypač Niujor- 
ke. Tačiau mokėdamas už pusryčius Patrikas pamatė, kaip drą- 
siai, pasitikėdama savimi, Meri atrėmė kavinukės savininkų žvilgs- 
nius; o lauke ji paėmė jį už parankės ir tarė: 

— Tokie vaizdeliai tiesiog stebuklingai pagerina reitingus, Patri. 

Patrikas nenustebo, kai Meri pasakė, kad jo butas jai patinka 
labiau negu jos pačios. 

— Čia viskas tau vienam? — paklausė ji. 

— Juk čia tik vienas miegamasis, kaip ir pas tave, — atšovė Pa- 
trikas. 

Jis, be abejo, sakė tiesą, tačiau jo buto Rytinėje Aštuoniasde- 
šimtojoje gatvėje virtuvė buvo pakankamai didelė, joje tilpo ir 
stalas, o svetainė galėjo kartu būti ir valgomasis, jei Patrikas kada 
būtų sumanęs ten valgyti. Bet labiausiai Meri patiko tai, kad erd- 
vus Patriko miegamasis buvo L formos: trumpajame L gale kaip 
tik užteko vietos vaikiškai lovelei bei kitiems kūdikio daiktams. 

— Kūdikis miegotų ten, — tiesiai pasakė Meri, įsitaisiusi lo- 
voje ir pirštu rodydama į tą užkaborį, — ir aš dar turėčiau atski- 
rą kampelį. 

— Norėtum iškeisti savo butą į mano, ar ne, Meri? 

— Na... jei tu beveik visą laiką gyvensi Viskonsine... Klausyk, 
Patri, manau, kad Niujorke tau pakaktų ir kuklesnio prieglobs- 
čio. Mano butukas tau būtų kaip tik! 

Juodu buvo nuogi, bet Volingfordas galvą ant plokščio, kone 
berniukiško Meri pilvo padėjo veikiau nuolankiai, negu apimtas 
aistros; jis nebejautė noro, kaip Meri viliojamai pasakė kavinu- 
kėje, „dar pasidulkinti“. Stengėsi neįsivaizduoti savęs triukšmin- 
game Meri bute Rytinėje Penkiasdešimt. .. kažkelintojoje gatvė- 
je. Patrikas nemėgo centrinės miesto dalies — ten visada toks šur- 
mulys! O apie Aštuoniasdešimtąją buvo palyginti ramu, beveik 
kaip užmiestyje. 

— Prie triukšmo greitai priprasi, — pasakė Meri, raminamai 
rmasažuodama Patrikui pečius bei sprandą. 

Ta gudruolė tiesiog skaitė jo mintis. Volingfordas apkabino ją 
per klubus, bučiavo nedidelį, minkštą pilvuką ir galvojo, kaip pa- 


sikeis jos kūnas po šešių, septynių, aštuonių mėnesių. 

— Turi pripažinti, kad kūdikiui tavo bute bus geriau, Patri, — 
tarė ji, kaišiodama liežuvį jam į ausį. 

Patrikas nemokėjo planuoti toli į priekį; jis tik žavėjosi Meri 
sugebėjimais, kurių seniau neįžvelgė. Gal reikėtų iš jos pasimo- 
kyti? Gal tada jis išsikovotų tai, ko nori — įsivaizduojamą gyveni- 
mą su ponia Klozen ir mažuoju Otu. Bet ar jis tikrai to nori? 
Staiga Patrikas pajuto, kad visiškai nebepasitiki savimi. O kas, 
jeigu jis iš tiesų nenori nieko daugiau, tik ištrūkti iš televizijos ir 
iš Niujorko? 

— Vargšas galiukas, — užjaučiamai pasakė Meri. Ji meiliai lai- 
kė suėmusi Patriko varpą, bet ši nereagavo. — Tikriausiai pavar- 
go, — kalbėjo Meri. — Gal jam reikia pailsėti, pataupyti jėgas 
Viskonsinui? 

— Mums abiem būtų geriau, jei Viskonsine man viskas susiklos- 
tytų sėkmingai, Meri. Turiu galvoje, kad tada abu gautume tai, ko 
trokštame, — tarė Patrikas. 

Meri pabučiavo jo varpą — vos juntamai, kone abejingai, kaip 
daugelis niujorkiečių į skruostus bučiuoja nelabai artimus drau- 
gus ar šiaip kokius pažįstamus. 

— Koks tu gudrus, Patri! Iš esmės tu neblogas vaikinas — ne- 
svarbu, ką šneka kiti. 

— Ko gero, dar pasakysi, kad aš — tikras genofondo žiedas, — 
tarė Volingfordas. 

Jis mėgino įsivaizduoti, kas bus parašyta penktadienio vakaro 
žinioms parengtame telesufleryje; nujautė, kad Fredas jau pasi- 
darbavo kaip reikiant. Be to, Patrikui buvo įdomu, ką prie laidos 
scenarijaus pridurs Meri, nes tekstą, kurį jis skaitydavo prieš ka- 
merą, iš anksto surašydavo daugybė nematomų rankų ir dabar 
Patrikas jau žinojo, kad prie to visada prisidėdavo ir Meri. 

Kai jau buvo aišku, kad Volingfordas dar kartą pasimylėti ne- 
nusiteikęs, Meri pasakė, kad jie galėtų anksčiau nuvažiuoti į 
darbą. 

— Juk tu mėgsti šiek tiek pakoreguoti telesufleryje surašytą 
tekstą, — tarė ji. — Aš irgi kai ką sugalvojau, — pridūrė, bet tik 


tada, kai jie jau taksi važiavo į miesto centrą. 

Ji puikiai mokėjo viskam pasirinkti tinkamiausią laiką. Patri- 
kas klausėsi jos monologo apie „diskusijų nutraukimą“, apie tai, 
jog reikia „užraukti tą Kenedžių istoriją“, ir staiga suprato, kad ji 
seniai turi parašiusi scenarijų. 

Lyg netikėtai kažką prisiminusi, — jie jau buvo praėję pro ap- 
saugą ir liftu kilo į viršų, į žinių redakciją, — Meri užjaučiamai, 
kaip darydavo daugelis moterų, palietė kairį Patriko dilbį, šiek 
tiek aukščiau nesamos plaštakos, ir nuoširdžiai pasakė: 

— Tavim dėta, Patri, dėl Fredo nesijaudinčiau. Išmesk jį iš 
galvos! 

Iš pradžių Volingfordas manė, jog redakcijos moterys sujudu- 
sios todėl, kad juodu su Meri atvažiavo drauge; kuri nors iš jų, be 
abejo, matė, kaip ketvirtadienį jie kartu išėjo namo. Dabar grei- 
čiausiai jau žino visos. Bet iš tikrųjų moterys be perstojo tarškėjo 
ne dėl to. Fredas išmestas iš darbo! Volingfordas nenustebo, kad 
Meri, išgirdusi tą naujieną, anaiptol neatrodė sukrėsta. (Ji tik šyp- 
telėjo ir užsidarė tualete.) 

Patrikui keista pasirodė kas kita: tai, kad jį pasitiko tik viena 
prodiuserė ir vienas iš studijos bosų. Pastarojo, jauno apskrita- 
veidžio vaikino, pavarde Vortonas, veido išraiška nuolat būdavo 
tokia, tarsi jis vos laikytųsi nesusivėmęs. Gal Vortonas — svarbes- 
nis asmuo, negu Volingfordas iki šiol manė? Gal jis deramai ne- 
įvertino ir Vortono? Staiga Patrikas pagalvojo, kad romusis Vor- 
tonas gali būti pavojingas. Gal tam iš pažiūros neįdomiam, lyg ir 
sutrikusiam vaikinui suteikta teisė atleisti žmones — netgi Fredą, 
netgi Patriką Volingfordą? Bet apie šiokį tokį Volingfordo pa- 
maištavimą per ketvirtadienio vakaro žinias, po kurių Fredas iš- 
lėkė iš darbo, Vortonas nepasakė nieko daugiau, tik du kartus 
murmtelėjo „vargšelis“. Paskui jis paliko Patriką vieną su pro- 
diusere. 

Volingfordas nesuprato, ką tai reiškia. Kodėl kanalo vadovai 
pasikalbėti su juo pasiuntė tik vieną prodiuserę? Kodėl būtent ją, 
o ne kurią (ar kurį) kitą, buvo aišku; ta moteris kalbėdavosi su 
Volingfordu ir anksčiau, kai tik bosams pasirodydavo, kad jį rei- 
kia padrąsinti ar kaip kitaip pamokyti. 

Jos vardas buvo Sabina. Prodiusere ji tapo palypėjusi karjeros 
laiptais; prieš keletą metų dirbo žinių redakcijoje. Kadaise Patri- 
kas su ja miegojo, bet tik vieną kartą — kai ji buvo daug jaunesnė 
ir dar neišsiskyrusi su pirmuoju vyru. 

— Tikriausiai jau yra koks nors laikinas Fredo pakaitalas? Koks 
nors kitas mulkis, jei galima taip sakyti. Naujas naujienų redakto- 
rius... — mėgino spėlioti Volingfordas. 

— Tavim dėta, nevadinčiau to žmogaus laikinu pakaitalu, — per- 
spėjo jį Sabina. (Patrikas pastebėjo, kad ji, kaip ir Meri, mėgsta 
visur kaišioti „tavim dėta“.) — Tiesą sakant, tą žmogų jau senokai 
buvo rengiamasi paskirti redaktoriumi, ir tikrai ne laikinai. 

— Gal tai tu, Sabina? — paklausė Volingfordas. („O gal Vorto- 
nas?“ — pagalvojo.) 

— Ne, ne aš. Šanahan. — Sabinos balse nuskambėjo vos paste- 
bima apmaudo gaidelė. 

— Šanahan? — Volingfordui ta pavardė neatrodė girdėta. 

— Na, tau ji tiesiog Meri, — tarė Sabina. 

Tai štai kokia jos pavardė! Net ir dabar Patrikas neprisiminė, 
kad būtų kada ją girdėjęs. Meri Šanahan! Ir kaip jis galėjo neži- 
noti? 

— Sėkmės, Patri! Pasimatysim per aptarimą, — pasakė Sabina 
ir paliko Patriką rimtai susimąsčiusį. Bet jis neilgai buvo vienas. 

Kai Volingfordas atėjo į išankstinį laidos aptarimą, žinių re- 
dakcijos moterys jau buvo susirinkusios — budrios ir įsitempu- 
sios kaip maži, nervingi šuneliai. Viena iš jų pastūmė Patrikui 
kažkokį oficialų raštą; popieriaus lapas čiūžtelėjo stalo paviršiu- 
mi. Iš pirmo žvilgsnio Patrikui pasirodė, jog tai pranešimas spau- 
dai apie tai, ką visi jau žino, bet netrukus jis perskaitė, kad Meri 
Šanahan paskirta ne tik žinių redaktore, bet ir laidos prodiusere. 
Štai kodėl Sabina neką tegalėjo pasakyti! Sabina irgi buvo pro- 
diuserė, tačiau dabar tarytum nebe tokia svarbi, kokia atrodė iki 
Meri paskyrimo. 

O dėl Vortono, tai tas apskritaveidis studijos bosas per išanks- 
tinius laidų aptarimus niekada nepratardavo nė žodžio. Vortonas 


buvo vienas iš t dročių. kurie savo nuomone pasako po lai- 

ko — kai jau viskas padaryta. Į aptarimus jis ateidavo tik sužinoti, 
kas atsakingas už tai, ką Patrikas Volingfordas šneka prieš kame- 
rą. Taigi neįmanoma buvo suprasti, ar Vortonas labai svarbus as- 
muo, ar ne. 

Pirmiausia jie peržiūrėjo laidai atrinktą filmuotą medžiagą. Ten 
nebuvo nė vieno visuomenės sąmonėje dar neįstrigusio vaizdo. 
Paskutiniame, pačiame begėdiškiausiame kadre, kurį operato- 
rius taip ir paliko sustingdęs, buvo matyti vogčiomis nufotogra- 
fuota Karolina Kenedi Šlosberg. Neryškioje nuotraukoje ji tary- 
tum mėgino užstoti savo sūnų. Berniukas mėtė kamuolį į krepšį, 
veikiausiai Šlosbergų vasarnamio kieme Sagaponake. Fotografuota 
buvo iš toli, per teleobjektyvą — kadro pakraščiuose kyšojo ne- 
ryškios arčiau augančių krūmų (tikriausiai ligustrų) šakos. (Fo- 
toaparatas, matyt, buvo įkištas į gyvatvorę.) Berniukas arba iš tik- 
rųjų nematė, kad jį fotografuoja, arba tik dėjosi nematąs. 

Karolina Kenedi Šlosberg stovėjo pasisukusi šonu. Atrodė kaip 
visada elegantiška, ori, tik jos veidas nuo nemigos ar skaudžių 
išgyvenimų buvo dar labiau ištįsęs. Apskritai iš jos išvaizdos ne- 
sunku buvo suprasti, kad žmonės labai klysta guosdamiesi minti- 
mi, jog ilgainiui prie sielvarto priprantama. 

— Kodėl rodom šitą nuotrauką? — paklausė Patrikas. — Nejaugi 
mums nė kiek ne gėda? 

— Čia tik reikės tavo balso už kadro, Patri, — tarė Meri Šanahan. 

— Jau sugalvojau, Meri. Aš pasakysiu: „Esame niujorkiečiai. 
Garsėjame tuo, kad nesikėsiname į įžymybių anonimiškumą. Ta- 
čiau pastaruoju metu savo reputacijos nepateisiname“. Ar taip 
bus gerai? — paklausė Volingfordas. 

Niekas neatsakė. Ledo melsvumo Meri akys švytėjo taip pat 
ryškiai kaip ir jos šypsena. Redakcijos moteris jau kone trauku- 
liai tąsė iš jaudulio; Patrikas nebūtų nustebęs, jeigu jos būtų ėmu- 
sios viena kitą kandžioti. 

— Arba kitaip, — toliau kalbėjo Volingfordas. — Ką manote, jei 
pasakyčiau: „Džonas F. Kenedis jaunesnysis, jį pažinojusių žmo- 
nių žodžiais tariant, buvo kuklus jaunuolis, padorus žmogus. Tai 


gal ir mes pasistenkime būti bent kiek kuklesni ir padoresni?“ 

Visi tylėjo. Jei ne išraiškingi redakcijos moterų atodūsiai, Pa- 
trikas būtų pamanęs, kad niekas nedrįsta kalbėti iš mandagumo. 

— Aš čia kai ką parašiau, — po kurio laiko bemaž droviai pasakė 
Meri. Laidos scenarijus, kurį ji tikriausiai parašė iš vakaro, arba 
dar anksčiau, jau buvo telesuflerio ekrane. 

„Pasitaiko dienų, netgi savaičių, kai mums tenka vaidinti ne- 
malonų baisiojo pranašo vaidmenį“. 

— Nesąmonė! — tarė Patrikas. — Negalim sakyti, kad tas vaid- 
muo „nemalonus“. Mes juo mėgaujamės! 

Meri kukliai šypsojosi, o tekstas telesuflerio ekrane sukosi to- 
liau: „Labiau norėtume draugiškai jus paguosti, o ne skelbti bai- 
sias naujienas, bet praėjusi savaitė buvo kaip tik tokia“. Po šių 
žodžių pagal scenarijų reikėjo patylėti. 

— Man patinka, — pasakė viena iš redakcijos moterų. Voling- 
fordas suprato, kad jos jau viską aptarusios. (Jos visada susirink- 
davo ir viską aptardavo prieš išankstinius laidų aptarimus. Ir šį- 
kart, matyt, seniai buvo nusprendusios, kuri pasakys „man pa- 
tinka“) 

Paskui kita kolegė palietė kairį Patriko dilbį — įprastinę dauge- 
lio moterų liečiamą vietą. 

— Man irgi patinka, nes neatrodys, kad atsiprašinėji už tai, ką 
pasakei vakar, — tarė. Ranką ant Patriko dilbio ji laikė ilgiau, negu 
reikėjo. 

— Tarp kitko, vakar žinių reitingai buvo puikūs, — pasakė 
Vortonas. 

Patrikas žinojo, kad į Vortoną, kurio veidas kaip apskritas bly- 
nas bolavo anapus stalo, geriau nežiūrėti. 

— Vakar buvai nuostabus, Patri, — pridūrė Meri. 

Ta jos pastaba buvo pasakyta pačiu laiku — ko gero, irgi sure- 
petuota per susirinkimą prieš laidos aptarimą, nes nė viena iš 
redakcijos moterų neprunkštelėjo; visų veidai atrodė rimti kaip 
prisiekusiųjų, ką tik priėmusių sprendimą. Vortonas, be abejo, 
buvo vienintelis žmogus naujienų tarnybos kambaryje, nežinan- 
tis, kad Patrikas Volingfordas praėjusį vakarą išvažiavo namo su 


Meri Šanahan; kita vertus, jam tai ir nerūpėjo. 

Meri davė Patrikui pakankamai laiko atsakyti — kitos moterys 
irgi. Visos pagarbiai tylėjo. Paskui Meri, matydama, kad jokio 
atsakymo nesulauks, tarė: 

— Ką gi, jeigu visiems viskas aišku... 

Volingfordas jau ėjo grimuotis. Eidamas prisiminė pokalbius 
su Meri ir pagalvojo, kad nesigaili tik dėl vieno. Kai jie auštant 
antrą kartą pasimylėjo, jis Meri papasakojo apie netikėtą ir nesu- 
prantamą geidulį, kurį jam sukėlė grimuotoja. Meri smerkiamai 
paklausė: 

— Nejaugi kalbi apie Andžę, Patri?! 

Patrikas nežinojo grimuotojos vardo. 

— Apie tą, kuri kramto gumą... 

— Andžė! — sušuko Meri. — Ta mergina — baisi nevala! 

— Na, ji mane įkaitina. Nežinau kodėl. Gal dėl tos gumos... 

— Gal tau šiaip stojasi, Patri. 

— Gal. 

Tai buvo dar ne viskas. Kai jie pėsti ėjo į kavinę Medisono 
aveniu, Meri nei iš šio, nei iš to išpyškino: 

— Andžė! Dieve mano, Patri, — ta mergina juk tikras pajuokos 
objektas! Ji iki šiol gyvena su tėvais. Jos tėvas — kažkoks transpor- 
to policininkas. Kvinse! Ji iš Kvinso! 

— Kam rūpi, iš kur ji? — paklausė Patrikas. 

Visa tai prisiminęs, Patrikas stebėjosi, kad Meri nori jo vaiko, 
jo buto, nori jam patarinėti, kaip būtų naudingiau išeiti iš darbo; 
apskritai galima buvo pamanyti, kad ji iš tikrųjų nori (tam tikra 
prasme, viską gerai apgalvojusi) su juo draugauti. Ji netgi nori, 
kad jam pasisektų Viskonsine! Bent jau Volingfordas nepastebė- 
jo, kad ji pavydėtų poniai Klozen. Tačiau Meri vos netrenkė apo- 
pleksija, kai jis prisipažino, kad jį sujaudino grimuotoja. Kodėl? 

Įsitaisęs grimavimo krėsle, Patrikas mąstė, koks veiksnys grei- 
čiausiai sužadina geismą, o Andžė susikaupusi maskavo raukšle- 
les bei ratilus (šiandien ypač tamsius) apie jo akis. 

— Naktį nedaug miegojai, a? — paklausė ji, čiaumodama gumą. 

Sįkart Andžės guma buvo kitokia; praėjusį vakarą jai iš burnos 


dvelkė mėtomis, o dabar — kažkokiais vaisiais. 

— Deja, nedaug. Vėl beveik nesudėjau akių, — atsakė Patrikas. 

— Tai ko nemiegi? — paklausė Andžė. 

Volingfordas susiraukė; jis galvojo. Ar nenueis per toli? 

— Nerauk kaktos. Atpalaiduok, atpalaiduok! — paliepė Andžė. 
Tapšnodama švelniu šepetėliu, ji kūno spalvos pudra barstė jam 
kaktą. — Jau geriau, — tarė. — Nu, tai ko nemiegi? Nesakysi? 

„Velniai nematę!“ — galvojo Patrikas. Jei ponia Klozen jį pava- 
rys, jis šitaip ir gyvens visą gyvenimą. Na ir kas, kad naujoji bosė 
galbūt ką tik nuo jo pastojo? Jis jau nusprendė, per laidos aptari- 
mą, kad nesikeis su ja butais. O jei Doris sutiks už jo tekėti, tai ši 
naktis — paskutinė, vėliau jis nebesijaus esąs laisvas vyriškis. Juk 
kartais būna taip, kad žmonės, pasimėgavę lytine anarchija, ga- 
liausiai pasirenka monogamiją. 

Taip mąstė senasis Patrikas Volingfordas, vėl užvaldytas palai- 
dūniškų instinktų. 

— Nemiegu, nes negaliu liautis galvojęs apie tave, — prisipaži- 
no jis. 

Grimuotoja, išskėtusi plaštaką, nykščiu ir smiliumi kaip tik 
lygino, pasak jos, „šypsenos raukšlės“ jo lūpų kampučiuose. 
Jos pirštai staiga sustingo ant Patriko odos, ranka tarsi apmirė, 
be perstojo krutėjęs žandikaulis atvipo, o burna taip ir liko pra- 
sižiojusi. 

Andžė vilkėjo gražiai prigludusiu apelsinų šerbeto spalvos 
megztuku trumpomis rankovėmis. Kaklą buvo pasipuošusi gran- 
dinėle, ant kurios kabėjo storas žiedas su antspaudu, neabejo- 
tinai vyriškas ir, matyt, gana sunkus — net perskyręs krūtis. Kai 
ji sulaikė kvapą, nustojo judėjusios ir jos krūtys, visas kūnas lyg 
suakmenėjo. 

Paskui ji vėl ėmė kvėpuoti — lėtai išleido iš plaučių orą, kve- 
piantį kramtomąja guma. Patrikas veidrodyje jos veido nematė, 
tik savo. Jis žiūrėjo į įsitempusius jos kaklo raumenis ir kelias 
nukabusias juodų kaip degutas plaukų sruogeles. Per virš siauro 
juodo sijono juosmens aukštyn užsismaukusį oranžinį megztuką 
buvo matyti Andžės liemenuko petnešėlės. Jos oda buvo gelsvai 


rusva, rankos apaugusios tamsiais pūkučiais. 

Andžei buvo tik dvidešimt keleri metai. Volingfordas beveik ir 
nenustebo sužinojęs, kad ji vis dar gyvena su tėvais. Niujorke taip 
gvvena daugelis dirbančių merginų. Turėti savo butą joms per 
brangų; be to, tėvai paprastai būna patikimesni žmonės negu vi- 
sokios kambario draugės. 

Patrikas jau manė, kad Andžė taip nieko ir neatsakys; švelniais 
pirštais ji toliau pudravo bei rausvino jam veidą. Galiausiai An- 
džė giliai įkvėpė, akimirką pastovėjo sustingusi, tarytum susimąstė, 
ką reikėtų sakyti, ir vėl lėtai išleido vaisiais kvepiantį orą. Paskui 
ėmė energingai kramtyti gumą — tankiai, saldžiai kvėpuodama. 
Volingfordas pasijuto nesmagiai, supratęs, jog ji įdėmiai apžiūri- 
nėja jo veidą ne tik todėl, kad nori paslėpti raukšleles bei kito- 
kius odos trūkumus. 

— Kvieti mane į pasimatymą, ar ką? — pašnibždomis paklausė 
Andžė. Ji vis žvilgčiojo į atviras duris; grimavimo kambaryje juo- 
du su Patriku buvo vieni. Kirpėja, liftu nusileidusi į apačią, sto- 
vėjo lauke, ant šaligatvio, ir rūkė cigaretę. 

— Gali suprasti ir taip, Andže, — sušnibždėjo Volingfordas susi- 
jaudinusiai, garsiai šnopuojančiai merginai. — Čia jau bus neabe- 
jotinas seksualinis priekabiavimas, jei teisingai pasielgsi. 

Patrikas jautėsi patenkintas, sugalvojęs būdą, kaip galėtų iš- 
lėkti iš darbo, kurio Meri Šanahan nebuvo numačiusi, tačiau An- 
džė nežinojo, kad jis kalba rimtai; grimuotoja manė, kad jis tik 
juokauja. Be to, Volingfordas neklydo: ta mergina buvo jį įsimy- 
lėjusi. 

— Cha! — tarė Andžė ir žvaliai nusišypsojo. Patrikas pagaliau 
pamatė, kokios spalvos jos guma; ji buvo violetinė. (Tikriausiai 
vynuogių ar kokio panašaus sintetinio skonio.) 

Paėmusi pincetą, Andžė įsistebeilijo Patrikui į tarpuakį. Kai 
palinko arčiau, jis giliai įtraukė jos kvapą — kvepalų, plaukų, kram- 
tomosios gumos. Ji kvepėjo nuostabiai; tokį aromatą dažnai užuo- 
džiame universalinėse parduotuvėse. 

Veidrodyje Patrikas matė savo dešinės rankos pirštus; jis ryž- 
tingai — kaip pianistas, norintis apimti kuo daugiau fortepijono 


klavišų, — išskėtė juos ant siauro nuogos Andžės odos ruoželio 

tarp jos sijono juosmens ir aukštyn užsismaukusio megztuko ir 
akimirksniu pasijuto esąs tarsi koks senstelėjęs maestras, jau se- 
niai negrojęs, bet nepraradęs sugebėjimų. 

Bet kuris Niujorko advokatas būtų mielai atstovavęs Andžei 
tokioje byloje. Volingfordas tik tikėjosi, kad ji pincetu nesubadys 
jam veido. 

Tačiau užuot ėmusi priešintis, kai jis prisilietė prie šiltos jos 
odos, Andžė išrietė nugarą ir prisispaudė — ne, veikiau švelniai 
prisiglaudė — prie jo delno. Pincetu ji atsargiai išpešė jam tarp 
antakių išdygusį plaukelį. Paskui šiek tiek prasižiojusi pabučiavo 
Patriką į lūpas; jis net pajuto jos gumos skonį. 

Jis norėjo pasakyti: „Andže, dėl Dievo meilės, tu turėtum iš- 

kelti man bylą!“ — ar ką nors panašaus, bet negalėjo atitraukti nuo 
jos vienintelės savo rankos. Jo pirštai nejučia palindo po jos megz- 
tuku ir palei stuburą slinko aukštyn, iki pat liemenuko dirželio. 

— Man patinka tavo guma, — tarė Patrikas. Pasijutęs toks pat, 
koks buvo anksčiau, daug negalvodamas pasakė reikiamus žo- 
džius. Andžė vėl jį pabučiavo, šįkart stipriu liežuviu praskirdama 
iš pradžių jo lūpas, paskui ir dantis. 

Patrikas iš nuostabos net loštelėjo, kai Andžė įstūmė jam į burną 
slidų apkramtytos gumos gumulėlį, — tą akimirką jis pamanė, jog 
nukando jai liežuvį. Prie tokių preliudijų Volingfordas nebuvo 
pripratęs — seniau su nuolat gumą kramtančiomis mergiūkštė- 
mis nesusitikinėdavo. Delnu jis jautė nuogą besiraitančios An- 
džės nugarą, minkštu megztuku aptemptos jos krūtys brūkšėjo 
jam per krūtinę. 

Staiga tarpduryje garsiai atsikrenkštė viena iš žinių redakcijos 
moterų. Galima sakyti, jog Volingfordas to ir norėjo; na, jis tikė- 
josi, kad juodu su Andže besibučiuojančius ir besičiupinėjančius 
pamatys pati Meri Šanahan, bet neabejojo, kad ji, šiaip ar taip, 
viską sužinos anksčiau, negu jam reikės sėstis prieš kamerą. 

— Penkios minutės, Patri, — pasakė ta moteris iš redakcijos. 

Andžė, palikusi gumą Patriko burnoje, tebetempė žemyn savo 
megztuką, kai grįžo lauke rūkiusi kirpėja. Ji buvo stora, juoda- 


odė, nuolat kvepėjo cinamonu bei razinomis — kaip kokia ban- 

delė — ir visada labai išraiškingai apsimesdavo esanti nepatenkin- 
ta, kai jai nereikėdavo tvarkyti Patriko plaukų. Kartais ji papurkš- 
davo jo šukuoseną laku arba įtrindavo šiek tiek želė, o šįkart tik 
patapšnojo jam per pakaušį ir vėl išėjo iš grimavimo kambario. 

— Ar žinai, kur lendi? — paklausė Andžė. — Mano gyvenimas, 
žinai, sumautas, — perspėjo ji Patriką. — Užsiknisau ... jei supran- 
ti, ką turiu galvoj. 

— Ką tu turi galvoj, Andže? 

— Jei šiandien kur eisim, tai turėsiu kai kam pasakyt, — tarė 
ji. — Pirmiausia, žinai, turiu daug kam paskambint. 

— Nenoriu pridaryti tau rūpesčių, Andže. 

Mergina kažko ieškojo rankinėje — Volingfordas manė, kad te- 
lefono numerių. Bet — ne — ji išsitraukė kitą gabalėlį gumos ir vėl 
ėmė kramtyti. 

— Klausyk, tai ar šiandien nori kur eit, ar kada? Dėl manęs 
nesijaudink. Man tik reiks pradėt skambint. 

— Taip, šiandien, — pasakė Patrikas. 

Žinoma, kodėl gi ne „taip“, kodėl gi ne „šiandien“? Juk jis dar 
nesusituokęs su ponia Klozen; be to, ji niekada ir nebuvo sutei- 
kusi jam jokių vilčių. Jis neturėjo jokio pagrindo manyti, kad 
kada nors galės ją vesti, tik žinojo, kad nori pasipiršti. Tokiomis 
aplinkybėmis lytinė anarchija buvo visiškai suprantama ir patei- 
sinama. (Senojo Patriko Volingfordo nuomone.) 

— Pas tave turbūt yr telefonas, — kalbėjo Andžė. — Gal duok 
man numerį... Jei nereiks, niekam nesakysiu. 

Patrikas kaip tik rašė savo telefono numerį, kai tarpduryje vėl 
pasirodė ta pati moteris iš žinių redakcijos. Ji matė, kaip jis pa- 
davė popieriaus lapelį Andžei. „Kuo toliau, tuo geriau“, — galvo- 
jo Volingfordas. 

— Dvi minutės, Patri, — tarė pastabioji kolegė. 

Meri jau laukė jo studijoje. Ji kyštelėjo jam panosėn popierine 
servetėle pridengtą delną. 

— Išspjauk gumą, asile, — tepasakė. 


Patrikui buvo labai malonu išspjauti slidų violetinės gumos gu- 

„Labas vakaras“, — tarė jis, pradėdamas penktadienio žinių 
laidą, daug oficialiau negu paprastai. „Labas vakaras“ telesuflerio 
ekrane nebuvo, tačiau Volingfordas norėjo, kad žiūrovai iš karto 
pajustų, koks nenuoširdus jo liūdesys. Šiaip ar taip, jis juk žinojo, 
kaip veidmainiškai turės kalbėti toliau. „Pasitaiko dienų, netgi 
savaičių, kai mums tenka vaidinti nemalonų baisiojo pranašo vaid- 
menį. Labiau norėtume draugiškai jus paguosti, — skaitė Patri- 
kas, — o ne skelbti baisias naujienas, bet praėjusi savaitė buvo 
kaip tik tokia“. 

Patrikas jautė, kad jo žodžiai atsimuša kaip Žirniai į sieną; jis to 
ir norėjo. Paskui, kai operatorius ėmė rodyti filmuotus kadrus, 
Patrikas, žinodamas, kad žiūrovai jo nemato, atsisuko į Meri, bet 
ji jau buvo išėjusi, Vortonas irgi. Vaizdai slinko iš lėto; atrodė, 
kad montažas niekada nesibaigs — kaip užsitęsusios pamaldos baž- 
nyčioje. Nereikėjo būti genijumi, kad įsivaizduotum tokios lai- 
dos reitingus. 

Galiausiai ekrane pasirodė ir sustingo visiškai nereikalingas Ka- 
rolinos Kenedi Šlosberg, mėginančios užstoti sūnų, atvaizdas; Pa- 
trikas jau rengėsi tarti baigiamąjį žodį. Laiko turėjo užtektinai, 
galėjo kaip visada pasakyti: „Labanakt, Doris. Labanakt, mano 
mažyli Otai“. Arba kokį kitą panašaus ilgumo sakinį. 

Volingfordas nesijautė esąs neištikimas poniai Klozen, — jie juk 
nebuvo pora, — bet jam vis tiek atrodė, kad šįkart linkėdamas labos 
nakties jai ir sūnui lyg ir išduotų savo paties jausmus. Žinodamas, 
ką darė praėjusią naktį su Meri, ir tardamasis žinąs, kokia bus nak- 
tis su Andže, jis išvis nenorėjo minėti ponios Klozen vardo. 

Be to, jam reikėjo laiko, kad pasakytų ką kita. Kai montažas 
pagaliau pasibaigė, Patrikas pažvelgė tiesiai į kamerą ir tarė: „Ti- 
kėkimės, kad tai jau viskas“. Tas sakinys buvo tik vienu žodžiu 
trumpesnis už įprastą kreipimąsi į Doris ir Otą jaunesnįjį, tačiau 
jame nebuvo taško — ir tik vienas kablelis. Taigi Patrikas jį pasakė 
ne per keturias, o per tris sekundes; jis tai žinojo, nes buvo iš 
anksto apskaičiavęs. 

Nors laidos reitingų baigiamieji Volingfordo žodžiai nepageri- 


no, vien dėl jų kai kurie spaudos atsiliepimai apie vakaro žinias 

buvo visai neblogi. „The New York Times“ puslapyje, kuriame 
spausdinami skaitytojų laiškai, vieno laiško autorius, gana kan- 
džiai išsakęs savo nuomonę apie reportažus, po Džono F. Kene- 
džio jaunesniojo žūties matytus per televiziją, pagyrė Patriką už 
„tris sekundes kilnumo po tokios gėdingos savaitės“. Taigi Vo- 
lingfordas lyg tyčia atrodė tiesiog nepakeičiamas. 

Meri Šanahan po penktadienio vakaro žinių, be abejo, niekas 
nematė, kaip ir Vortono bei Sabinos. Buvo aišku, kad jie kažkur 
tariasi. Kol Andžė valė Patrikui veidą, jis taip atvirai jai meilinosi, 
kad kirpėja pasibjaurėjusi išlėkė iš grimavimo kambario. Negana 
to, Volingfordas su Andže namo išėjo tik tada, kai prie liftų jau 
šnibždėjosi į nedidelį, tačiau labai šnekų būrelį susispietusios ži- 
nių redakcijos moterys. 

Bet ar naktis su Andže iš tikrųjų buvo tai, ko Patrikas norėjo? 
Nejaugi jis manė, kad meilės nuotykis su dvidešimt kelerių metų 
grimuotoja bus žingsnis į priekį tobulėjimo kelyje? Gal čia senasis 
Patrikas Volingfordas prisiminė blogus įpročius? Kiek kartų žmo- 
gus gali grįžti į savo seksualinę praeitį, kol ta praeitis tampa jo 
esybe? 

Volingfordas netgi sau pačiam nesugebėjo paaiškinti tos nuo- 
jautos, bet kažkodėl jautėsi esąs visai kitas Žmogus, einąs teisingu 
keliu. Tarytum kokiais labirintais keliaudamas į Viskonsiną, jis 
siekia aiškaus tikslo, — nors dabar ir padarys šiokį tokį lankstą. O 
kaip dėl vakarykščio nuklydimo į šalį? Kad ir kaip tai atrodytų, 
šie nuklydimai — tik rengimasis susitikti su ponia Klozen ir užka- 
riauti jos širdį. Bent jau pats Patrikas stengėsi save tuo įtikinti. 

Jis nusivežė Andžę į restoraną Trečiojoje aveniu, netoli Aštuo- 
niasdešimtosios gatvės. Papietavę ir išgėrę vyno, juodu pėsti par- 
ėjo į Volingfordo butą — Andžė kiek svyruodama. Susijaudinusi 
mergina vėl atidavė Patrikui savo gumą. Slidus gumulėlis jo bur- 
noje atsidūrė po ilgo „prancūziško“ bučinio — iš karto po to, kai 
Patrikas atrakino ir vėl užrakino, iš vidaus, savo buto duris. 

Guma jau buvo kito — supergaivaus — skonio, sidabro spalvos. 
Kai Volingfordas kvėpavo pro nosį, jam peršėjo šnerves; kai įtraukė 


oro pro burną — apšalo liežuvis. Vos tik Andžė trumpam užsidarė 

vonioje, Patrikas išspjovė tą žvilgančią gumą — tarsi virpančio gvv- 
sidabrio balutę — į vienintelės savo rankos delną. Jis dar spėjo ją 
išmesti ir virtuvės kriauklėje nusiplauti ranką, kol Andžė išėjo iš 
vonios ir nuoga, tik apsivyniojusi vienu iš jo rankšluosčių, puolė 
jam į glėbį. Šiuolaikinė mergina! Nerami bus naktelė! Patrikas 
jau baiminosi, kad nespės susidėti daiktų kelionei į Viskonsiną. 

Be kita ko, nuolat skambėjo telefonas; atsakiklis netilo visą 
naktį. Patrikas būtų iš karto išjungęs garsą, bet Andžė norėjo klau- 
sytis Žinučių; jo namų numerį ji buvo davusi kone visiems savo 
giminaičiams, — kad šie galėtų ją rasti, jei kas atsitiktų. Tačiau 
pirmiausia paskambino naujoji Patriko bosė, Meri Šanahan. 

Iš pradžių buvo girdėti tik nedarnūs triukšmingai besilinksmi- 
nančių žinių redakcijos moterų balsai ir aiškiai iš jų išsiskiriantis 
padavėjo, siūlančio „ypatingus šio vakaro patiekalus“, baritonas; 
paskui prabilo Meri. Volingfordas įsivaizdavo, kaip ji kalba: susi- 
rietusi, prisikišusi prie burnos mobilųjį telefoną, lyg norėtų jį 
praryti, viena nedidele, dailia plaštaka prisidengusi ausį, o kita — 
lūpas. Jai ant veido, ant vienos safyro mėlynumo akies, turbūt 
užkritusi šviesių plaukų sruoga. Redakcijos moterys, be abejo, 
žino, kad Meri skambina jam, nors ji gal joms to ir nesakė. 

— Šlykščiai pasielgei, Patri, — įrašė Meri į atsakiklio juostelę. 

— Ponia Šanahan! — persigandusi sušnibždėjo Andžė, tarsi Me- 
ri būtų galėjusi ją girdėti. 

— Taip, — irgi pašnibždomis atsakė Patrikas. Grimuotoja raitė- 
si ant jo; vešlūs, juodi kaip degutas plaukai buvo visiškai uždengę 
jai veidą. Volingtordas matė tik vieną Andžės ausį, bet suprato (iš 
kvapo), kad ji kramto avietinę arba žemuoginę gumą. 

— Nepasakei nė žodžio, net nepasveikinai, — toliau kalbėjo Me- 
ri. — Na, čia dar nieko, kaip nors išgyvensiu. Tačiau ta bjauri mer- 
ga!.. Tu tyčia mane žemini. Ar ne, Patri? 

— Ta bjauri merga — aš? — paklausė Andžė. Ji jau šnopavo. Be 
to, leido kažkokį žemą gerklinį garsą, tarytum urzgė; gal todėl, 
kad kramtė gumą. 

— Tu, — šiaip taip atsakė Patrikas — merginos plaukai lindo jam 
į burną. 


214  JOHN IRVING 


— Ko ponia Šanahan taip jaudinas dėl manęs? — nesuprato An- 
džė; atrodė, kad ji dūsta. Tokia pat kaip Kristl Pitni? Volingfordas 
tikėjosi, kad ne. 

— Vakar miegojau su Meri. Ko gero, ji pastojo, — pasakė Patri- 
kas. — Norėjo, kad padaryčiau jai vaiką. 

— Dabar jau aiškiau, — tarė grimuotoja. 

— Žinau, kad tu ten! Pakelk ragelį, šikniau! — klykė Meri. 

— Oho... — buvo besakanti Andžė. Ji tarytum stengėsi užsi- 
versti Volingfordą ant savęs — matyt, jai nusibodo būti viršuje. 

— Turėtum dėtis daiktus Viskonsinui! Prieš kelionę turėtum 
pailsėti! — šaukė Meri. Kažkuri iš redakcijos moterų mėgino ją 
raminti. Padavėjas kažką šnekėjo apie trumų sezoną. 

Patrikas atpažino padavėjo balsą. Italų restoranas Vakarinėje 


Septynioliktojoje. .. 

— O kaip Viskonsinas? — inkštė Meri. — Norėjau praleisti sa- 
vaitgalį tavo bute, kol būsi Viskonsine. .. na, pažiūrėti... — Ji pra- 
virko. 


— Viskonsine? — sušvokštė Andžė. 

— Skrendu ten rytoj, iš pat ryto, — pasakė Volingfordas. 

Iš atsakiklio pasigirdo jau kitas balsas; kai Meri apsipylė ašaro- 
mis, jos telefoną pagriebė viena iš redakcijos moterų. 

— Tu tikras galvijas, Patri, — tarė ji. Volingfordas įsivaizdavo chi- 
rurgų nudailintą jos veidą. Su ta moterimi jis buvo Bankoke, jau 
seniai; jos veidas tada buvo putlesnis. Dabar ji išjungė telefoną. 

— Cha! - šūktelėjo Andžė. Ji staiga pasivertė ir kartu su Patriku 
atsigulė šonu; jis pirmą kartą mylėjosi tokia poza. Jam šiek tiek 
skaudėjo, bet grimuotoja kaip reikiant įsismagino — ji nebe urz- 
gė, o dejavo. 

Kai atsakiklis atsiliepė į kitą skambutį, Andžė kulnu įsirėmė 
Patrikui į strėnas. Jie tebebuvo susijungę šonu, mergina garsiai 
kriokė, kai kažkokia moteris verksmingu balsu paklausė: 

— Ar mano mergytė ten? Oi, Andže, Andže... mano mažule, 
mažule! Nedaryk taip, Andže! Skaudini man širdį! 

— Mam, dėl Dievo... — buvo besakanti Andžė, bet pritrūko 


oro. Jos dejonės vėl virto urzgimu, o urzgimas — riaumojimu. 

„Tikriausiai bus iš rėksnių, — mąstė Volingfordas, jau išsigan- 
dęs, kad kaimynai pamanys, jog jis tą merginą žudo. — Man tikrai 
reikėtų dėtis daiktus kelionei“, — pagalvojo tą akimirką, kai Andžė, 
smarkiai jį trūktelėjusi, atvirto ant nugaros. Nors ir dabar jie tebe- 
buvo susijungę, viena jos koja kažkaip atsidūrė Patrikui ant peties; 
jis mėgino Andžę pabučiuoti, bet nepasiekė — trukdė jos kelis. 

Andžės motina verkė taip ritmingai, kad atrodė, jog ir atsakik- 
lis tuoj pasieks orgazmą. Volingfordas neišgirdo, kada ji padėjo 
ragelį; į pabaigą jos kūkčiojimą užgožė Andžės riksmas. „Net gim- 
dyvės taip nerėkia, — pamanė Patrikas, tačiau jis klydo, — taip 
tikriausiai nespiegė net Zana d'Ark, deginama ant laužo“. Bet 
netrukus Andžė staiga nutilo. Akimirką gulėjo lyg paralyžiuota, 
paskui ėmė blaškytis. Plaukais čaižė Volingfordui veidą, visa trūk- 
čiojo, nagais akėjo jam nugarą. 

„O ne! — galvojo Volingfordas, prisiminęs Kristl Pitni, kai ši 
buvo jaunesnė, dar netekėjusi. — Ir rėkia, ir draskosi!“ Jis veidu 
įsikniaubė Andžei į kaklą, kad ji neiškabintų jam akių. Patrikas 
nuoširdžiai bijojo kitos Andžės orgazmo fazės; ta mergina atrodė 
nežmoniškai stipri. Neišleidusi nė garso, net nesudejavusi, ji išsi- 
rietė ir nurito Patriką nuo savęs — pavertė jį iš pradžių ant šono, 
paskui ant nugaros. Stebuklas, kad jie ir dabar neatsiskyrė vienas 
nuo kito, tarytum būtų susijungę visam laikui, tapę naujos rūšies 
būtybe. Patrikas jautė, kaip daužosi Andžės širdis; visa jos krūti- 
nė vibravo, bet ji neištarė nė žodžio, net neatsiduso. 

Paskui jis suprato, kad ji nekvėpuoja. Ir rėkia, ir draskosi, ir 
alpsta? Patrikas vargais negalais ištiesė rankas, atstūmė Andžę nuo 
savęs — vienintelę plaštaką įrėmęs į vieną jos krūtį, o bigę — į kitą. 
Tik tada pamatė, kad ji užspringusi guma, — jos veidas buvo pa- 
mėlęs, tamsiai rudos akys užverstos aukštyn. Volingtordas dešine 
ranka suėmė nukabusį Andžės žandikaulį; bige stuktelėjo jai po 
šonkauliais — reikėjo suduoti kumščiu, bet jis neturėjo kumščio. 
Skausmas buvo toks pat, kokį jautė keletą dienų po persodinimo 
operacijos; kvapą gniaužiantis dieglys nutvilkė dilbį, surakino petį, 
smelkėsi į sprandą. Bet Andžė staiga atsikvėpė, apkramtyta guma 


išlėkė jai iš burnos. 


216  JOHN IRVING 


Kai vėl suskambo telefonas, iš baimės virpanti mergina tebe- 
gulėjo Patrikui ant krūtinės ir pasikūkčiodama godžiai traukė orą. 

— Galėjau numirt, — šiaip taip pratarė Andžė. 

Patrikas, manęs, kad ji tamposi ir dūsta iš malonumo, dabar 
nesakė nieko. Atsakiklis atsiliepė į skambutį. 

— Tuo pat metu ir merdėjau, ir jaučiau orgazmą, — pridūrė 
Andžė. — Toks keistas jausmas... 

Iš atsakiklio pasigirdo duslus balsas, tikriausiai iš niūrių mies- 
to požemių; perrėkdamas įsibėgėjančio metro traukinio ratų cy- 
pimą bei dundesį, Andžės tėvas, transporto policininkas, be užuo- 
lankų tarė: 

— Andže, tu ką? Nori pribaigt savo motiną? Ta jau nevalgo, 
nemiega, neina mišių... — Atlėkęs kitas traukinys stabdžių žvie- 
gimu nustelbė graudų policininko skundą. 

— Tėtis, — pasakė Andžė Volingfordui. Ji vėl judino klubus. 
Kaip pora, juodu atrodė susijungę amžiams — mirties iš malonu- 
mo dievas ir deivė. 

Andžė vėl rėkė, kai telefonas suskambo ketvirtą kartą. „Kiek 
valandų?“ — pagalvojo Patrikas ir žvilgtelėjo į skaitmeninį žadin- 
tuvą, bet prie jo stiklo, kaip tik ties švytinčiais skaitmenimis, bu- 
vo prilipęs kažkoks šlykštus rausvas daiktas — tarsi gyvo audinio, 
gal plaučių, gabalėlis. Tačiau tai buvo tik Andžės guma — turbūt 
kokių nors uogų skonio. Žadintuvo kiaurai nušviesta, ji atrodė 
kaip koks mėsgalys. 

— Dieve... — sudejavo Patrikas baigdamas; grimuotoja irgi bai- 
gė. Jos dantys, neabejotinai pasigedę gumos, susmigo Patrikui į 
kairį petį. Patrikas buvo kantrus — kadaise kentė ir didesnį skaus- 
mą. Bet Andžė įsišėlo labiau, negu jis tikėjosi. Ji ir rėkė, ir duso, 
ir kandžiojosi. Galiausiai, suleidusi dantis į jo kūną, ji nualpo. 

— Ei, luošy! — pasigirdo keistas vyriškio balsas iš Patriko atsa- 
kiklio. — Ei, pone Vienaranki, žinai ką? Tuoj tu neturėsi kai ko 
daugiau, ne tik rankos. Tuoj tau tarp kojų trauks skersvėjis!“ 

Volingfordas mėgino pažadinti Andžę bučiuodamas, bet nual- 
pusi mergina tik nusišypsojo. 

— Tau skambina, — sušnibždėjo Patrikas jai į ausį. — Gal nori 
atsiliepti? 

— Ei, subinsnuki, — pasakė vyriškis iš atsakiklio, — ar žinai, kad 
ir televizijos šulai kartais pradingsta? — Jis tikriausiai kalbėjo va- 
žiuodamas automobiliu. Per radiją dainavo Džonis Matisas — ty- 
liai, bet nepakankamai tyliai. Volingfordas pagalvojo apie žiedą 
su antspaudu, kurį Andžė nešiojo ant grandinėlės; pirštas, ant 
kurio tas žiedas buvo mūvimas, turėjo būti tokio pat storumo 
kaip Patriko kojų nykščiai. Bet Andžė tą žiedą jau buvo nusikabi- 
nusi, o apie jo savininką pasakiusi, kad jis jai „niekas“ — šiaip 
vaikinas, gyvenantis „užsienyje“. Tai kas tada skambino telefonu? 

— Andže, manau, tau reikėtų tai išgirsti, — sušnibždėjo Patri- 
kas. Jis truktelėjo miegančią merginą, atsargiai ją pasodino; į priekį 
nukabę jos plaukai paslėpė veidą ir dailias krūtis. Ji maloniai kve- 
pėjo vaisiais ir gėlėmis; visas jos kūnas buvo pasidengęs plonu 
blizgančio prakaito sluoksneliu. 

— Paklausyk, ką tau pasakysiu, pone Vienaranki, — toliau kalbėjo 
atsakiklis. — Sutrinsiu tavo pimpalą mikseriu. Paskui priversiu tą kok- 
teilį išgerti! — Sulig tais žodžiais storžieviška žinutė baigėsi. 

Volingfordas jau dėjosi daiktus kelionei, kai Andžė pagaliau 
pabudo. 

— Kaip noriu sysio! — cyptelėjo mergina. 

— Buvo dar vienas skambutis... ne tavo mamos. Kažkoks vai- 
kinas sakė, kad sutrins mano varpą mikseriu. 

— Tikriausiai mano brolis Vitorijas — sutrumpintai Vitas, — 
tarė Andžė. Ji šlapinosi neužsidariusi vonios durų. — Ar tikrai 
sakė „varpą“? — dar paklausė sėdėdama ant klozeto. 

— Ne, sakė „pimpalą“, — šūktelėjo jai Patrikas. 

— Taip, Vitas, — tarė grimuotoja. — Jis nepavojingas. Vitas net 
neturi darbo. 

Kodėl iš to, kad Vitas buvo bedarbis, jo sesuo darė išvadą, kad 
jis nepavojingas? 

— Tai kas toj Minesotoj? — paklausė Andžė. 

— Viskonsine, — pataisė ją Patrikas. 

— Tai kas ten? 

— Moteris, kuriai noriu pasipiršti, — tarė Patrikas. — Ji tikriau- 


siai pasakys „ne“. 

— Ei, taip nieko nebus, supranti? — pareiškė Andžė. Ji įsitem- 
pė Patriką atgal į lovą. — Eikš, turi labiau pasitikėt savim. Turi 
tikėt, kad ji pasakys „taip“. Jei netiki, kam išvis vargintis? 

— Nemanau, kad ji mane myli. 

— Aišku, kad myli! Tau tik reikia pasimokint, — pasakė 
grimuotoja. — Nu, varyk — pasitreniruok su manim. Nu — 
pirškis man! 

Patrikas pamėgino; šiaip ar taip, jau buvo daug kartų repetavęs 
tai anksčiau. Dabar pasakė Andžei viską, ką norėjo pasakyti po- 
niai Klozen. 

— Viešpatėliau... pasibaisėtina, — tarė Andžė. — Svarbiausia, 
neturi be perstojo atsiprašinėt — turi tiesiog pasakyt: „Negaliu be 
tavęs gyvent!“ Ar kaip nors panašiai. Nu — sakyk! 

— Negaliu be tavęs gyventi, — neįtikinamai pasakė Volingfordas. 

— Viešpatėliau.... 

— Kas negerai? — paklausė Patrikas. 

— Turi labiau pasistengt, labiau. 

Suskambo telefonas, jau penktą kartą. Vėl skambino Meri Ša- 
nahan, tikriausiai viena sugrįžusi į savo butą Rytinėje Penkiasde- 
šimt kažkelintojoje gatvėje. Volingtordas tarėsi girdįs ED.R. ke- 
liu švilpiančių automobilių ūžesį. 

— Maniau, kad mes — draugai, — pasakė Meri. — Šitaip tu elgie- 
si su drauge? Su moterimi, kuri gimdys tavo kūdikį... — Jai, ma- 
tyt, užlūžo balsas, arba kažkur nuklydo mintys. 

— Žinai, gal ji teisi, — tarė Patrikui Andžė. — Geriau ką nors jai 
pasakyk. 

Volingfordas norėjo papurtyti galvą, bet gulėjo veidu įsikniau- 
bęs Andžei į krūtinę; pamanė, kad būtų nemandagu purtyti galvą 
jai tarp krūtų. 

— Nejaugi tebedulkini tą mergą?! — sušuko Meri. 

— Jei tu su ja nešneki, pašnekėsiu aš. Juk reikia... — pasisiūlė 
užuojautos kupina grimuotoja. 

— Jei nori — šnekėk, — pasakė Volingfordas. Jis įkniaubė veidą 
žemiau, į Andžės pilvą; tikėjosi, kad ne taip aiškiai viską girdės, 
kai ji pakels ragelį. 


DVIDEŠIMTO AMŽIAUS AUKSO FONDAS 219 


— Čia Andžė, ponia Šanahan, — tarė geraširdė mergina. — La- 
bai nesigraužkit. Ne viskas čia gerai, iš tikrųjų. Pirma aš vos ne- 
užspringau. Vos nenumiriau — nejuokauju. — Meri padėjo rage- 
lį. — Ką nors negerai pasakiau? — paklausė Andžė Volingfordo. 

— Ne, viskas gerai. Kalbėjai tiesiog nuostabiai. Manau, kad tu — 
puiki mergina, — nė kiek nemeluodamas atsakė jis. 

— Tu tik taip sakai... — tarė Andžė. — Nori dar sugult, ar ką? 

Taigi jie vėl mylėjosi. Ką daugiau galėjo daryti? Šįkart, kai An- 
džė nualpo, Volingfordas, prieš nustatydamas žadintuvą, susipra- 
to nukrapštyti nuo jo stiklo pridžiūvusią Andžės gumą. 

Dar kartą paskambino Andžės motina — bent jau Patrikas ma- 
nė, kad tai ji. Ta moteris neištarė nė žodžio, tik verkė, labai ilgai 
ir, galima sakyti, melodingai — Volingfordas per tą laiką keliskart 
snustelėjo. 

Jis pabudo dar prieš suskambant žadintuvui. Gulėdamas žiū- 
rėjo į miegančią merginą — nevaržomas jos geranoriškumas tikrai 
buvo vertas pasigėrėjimo. Patrikas iš anksto užspaudė žadintuvą; 
norėjo, kad Andžė dar pamiegotų. Nusiprausęs po dušu ir nusi- 
skutęs, atidžiai apsižiūrėjo gerokai nukentėjusį kūną: pirmiausia 
mėlynę ant blauzdos, atsiradusią nuo trinktelėjimo į stiklinį sta- 
liuką pas Meri, ir nudegimo žymę toje vietoje, kuria prisilietė 
prie karšto vandens čiaupo Meri dušo kabinoje. Be to, Andžė 
nagais buvo sudraskiusi jam nugarą, ant kairio peties raudonavo 
nemaža kraujo prisipildžiusi pūslė — jau violetinį atspalvį įgau- 
nanti hematoma, šalia kurios oda buvo perkąsta kiaurai. 

Taip atrodydamas Patrikas Volingtordas, ko gero, negalėjo pirš- 
tis jokiai moteriai — nei Viskonsine, nei kur kitur. Jis išvirė kavos ir 
nunešė miegančiai merginai į lovą stiklinę šaltų apelsinų sulčių. 

— Tik pažiūrėk, kaip čia viskas sujaukta... — netrukus jau šne- 
kėjo ji, nuoga vaikštinėdama po butą. — Atrodo, su kažkuo dulki- 
naisi! — Ji nurengė antklodžių bei pagalvių užvalkalus, paskui ėmė 
rankioti rankšluosčius. — Juk turi skalbimo mašiną, ar ne? Zinau, 
tau reikia skubėt į lėktuvą. Aš viską sutvarkysiu. Kas, jei ta mote- 
ris pasakys „taip“? Kas, jeigu su tavim atskris Čia? 

— Vargu ar taip bus. Turiu galvoje, vargu ar ji atskris čia su 


manim — net jeigu pasakys „taip“. 

— Apsieisim be tų tavo „vargu“ — ji gali atskrist. Daugiau tau 
nieko nereikia žinot. Skubėk, kad nepavėluotum. Aš čia apsitvar- 
kysiu. Prieš išeidama atsuksiu atgal atsakiklio juostelę. Prižadu! 

— Neprivalai viso to daryti, — pasakė Patrikas. 

— Noriu tau padėt! — tarė Andžė. — Žinau, ką reiškia taip su- 
mautai gyvent. Nu — geriau dink iš čia! Juk nenori pavėluot į 
lėktuvą. 

— Ačiū, Andže. — Patrikas atsisveikindamas ją pabučiavo. Jos 
lūpos buvo tokio malonaus skonio, kad jis jau norėjo pasilikti 
namie. Gal lytinė anarchija — visai neblogas dalykas? 

Jam einant pro duris, suskambo telefonas. Iš atsakiklio pasi- 
girdo Vito balsas. 

— Ei, klausyk, pone Vienaranki... pone Bepimpi, — šnekėjo 
Vitorijas. Šalia jo kraupiai dūzgė kažkoks mechanizmas. 

— Ten tik mikseris. Eik, eik — pavėluosi! — tarė Patrikui Andžė. 
Uždarydamas duris jis girdėjo, kaip ji pakėlė ragelį. 

— Ei, Vitai, — pasakė Andžė. — Dabar tu klausyk, minkštakiau- 
ši. — Patrikas stabtelėjo laiptų aikštelėje; Andžė kurį laiką reikš- 
mingai tylėjo. — Toks būtų garsas, jei tavo pimpis atsidurtų mik- 
sery, Vitai, — jokio garso, nes tu ten nieko ir neturi! 

Į laiptinę išėjo artimiausias Volingfordo kaimynas — iš pažiū- 
ros neišsimiegojęs vyriškis, gyvenantis gretimame bute; jis, ma- 
tyt, rengėsi vesti į lauką savo šunį. Prie laiptų šeimininko lau- 
kiantis drebulio purtomas šuo irgi atrodė neišsimiegojęs. 

— Skrendu į Viskonsiną, — viltingai tarė Patrikas. 

Kaimynas — su žilstelėjusia ožiška barzdele — stovėjo lyg apdu- 
jęs: viskam abejingas ir pasibjaurėjęs savimi. 

— Nusipirk didinamąjį stiklą, kad galėtum pasismaukyt! — rėkė 
Andžė. — Šuo pastatė ausis. — Žinai, ką gali daryt su tokiu mažu 
pimpiu, Vitai? — Ir Volingfordas, ir kaimynas suglumę spoksojo į 
šunį. — Eik į gyvūnėlių parduotuvę. Išsirink pelytę ir prašyk, kad 
ji tau pačiulptų. 

Atrodė, kad šuo — miniatiūrinis šnauceris su pilkšva barzdele, 
tokia pat kaip ir šeimininko, — labai rimtai mąsto, ką visa tai 


reiškia. 

— Laimingos kelionės! — tarė Patrikui kaimynas. 

— Ačiū, — atsakė Patrikas. 

Jie drauge ėmė lipti laiptais žemyn; šnauceris du kartus nusi- 
čiaudėjo, kaimynas Patrikui pasakė, kad šuo, matyt, peršalo — 
„nuo tų kondicionierių“. 

Jie jau buvo tarpinėje laiptų aikštelėje, kai Andžė vėl kažką 
riktelėjo — laimė, nelabai aiškiai. Herojiška tos merginos ištiki- 
mybė buvo pakankamai svarbi priežastis, dėl kurios Volingfordas 
norėjo grįžti pas ją; dėl Andžės jis galėjo būti ramus, o dėl ponios 
Klozen dar abejojo. 

Tačiau buvo ankstus vasaros šeštadienio rytas; aušo šviesi, vil- 
ties kupina diena. (Gal tik ne Bostone, kur moteris, kurios var- 
das buvo ne Sara Viljams, laukė arba nelaukė aborto.) 

Eismas kelyje į oro uostą buvo nedidelis. Nuėjęs prie reikia- 
mų vartų, Patrikas pamatė, kad keleiviai dar nesodinami į lėktu- 
vą. Kadangi daiktus jis buvo susidėjęs tamsoje, kai Andžė miego- 
jo, dabar nusprendė pažiūrėti, ar kelioniniame krepšyje yra vis- 
kas, ko reikia: trumparankoviai teniso marškinėliai, marškiniai 
atverčiama apykakle, medvilninis sportinis megztinis, dvejos glau- 
dės, dvejos apatinės kelnaitės su klešnėmis pusiau šlaunų, kaip 
boksininkų, dvejos baltos kojinės ir skutimosi reikmenų dėžutė. 
Joje buvo ir dantų pastos tūbelė, šepetėlis bei keletas prezervaty- 
vų — Patrikas tikėjosi, kad jų prireiks. Be to, jis turėjo įsidėjęs ir 
Štiuartą Litlį (minkštu viršeliu), kurį patariama skaityti aštuone- 
rių — dvylikos metų vaikams. 

Šarlotės voratinklio Patrikas neėmė — abejojo, ar Doris dėmesio 
„pakaktų dviem knygoms per vieną savaitgalį; šiaip ar taip, mažasis 
Otas dar nevaikščiojo, bet tikriausiai jau šliaužiojo. Taigi buvo aiš- 
ku, kad nei Doris, nei Patrikas neturės daug laiko skaityti balsu. 

Kai kam gal įdomu, kodėl Patrikas pasiėmė Stiuartą Litlį, o ne 
Šarlotės voratinklį? Tik todėl, kad Patrikas Volingfordas manė, jog 
Stiuarto Litlio pabaiga labiau atitinka klajoklišką jo paties gyveni- 
mo būdą. Be to, jis tikėjosi, kad ta melancholiškai nuteikianti 
knyga paveiks ponią Klozen, — Stiuarto kelionė tikrai atrodė ro- 


mantiškesnė negu voriukų gimimas. 

Laukiamojoje salėje susibūrę keleiviai stebėjo, kaip Volingfor- 
das ima savo daiktus iš krepšio ir vėl deda juos atgal. Tą rytą jis 
mūvėjo džinsais, buvo apsiavęs sportbačiais, apsirengęs havajie- 
tiškais marškiniais ir dar nešėsi lengvą neperpučiamą striukelę — 
laikė ją persimetęs per kairį dilbį, kad nebūtų matyti, jog ta ran- 
ka be plaštakos. Tačiau vienarankis vyriškis, imantis iš krepšio ir 
vėl dedantis atgal savo daiktus, negali nepatraukti žmonių dėme- 
sio. Kai Patrikas pagaliau nustojo kuitęsis, visi lėktuvo laukę ke- 
leiviai jau žinojo, kas jis toks. 

Jie susidomėję žiūrėjo, kaip Liūto Užkanda, pasidėjęs ant ke- 
lių mobilųjį telefoną ir bige prispaudęs jį prie šlaunies, viena ranka 
renka numerį. Paskui Patrikas prisidėjo telefoną prie ausies ir 
burnos. Kai ant šalia stovinčios laisvos kėdės užmesta jo striukelė 
staiga nuslydo žemyn, jis jau tiesė kairę ranką, norėdamas ją pa- 
imti, bet apsigalvojo ir vėl pasidėjo niekam tikusią bigę ant kelių. 

Jo bendrakeleiviai turbūt nustebo. Žmogus jau šitiek metų gy- 
vena be plaštakos, o jo kairė ranka tebemano, kad yra sveika! Bet 
nė vienas iš Patriko kelionės draugų neišdrįso paimti nukritusios 
jo striukės; galiausiai kažkokie supratingi sutuoktiniai, keliaujan- 
tys su mažu berniuku, kažką pašnibždėjo sūnui į ausį. Berniu- 
kas — gal septynerių ar aštuonerių metų — atsargiai priėjo prie 
Patriko striukelės, paėmė ją nuo žemės ir rūpestingai padėjo ant 
laisvos kėdės šalia krepšio. Patrikas nusišypsojo ir linktelėjo ber- 
niukui; šis susidrovėjęs nubėgo prie tėvų. 

Telefonas skambėjo ir skambėjo Volingfordui į ausį. Iš pradžių 
jis ketino paskambinti į savo butą ir pasikalbėti su Andže arba 
palikti jai žinutę atsakiklyje — gal mergina būtų ją išklausiusi. Pa- 
trikas norėjo jai pasakyti, kokia ji nuostabi ir atvira. „Kitame gy- 
venime.... “ — būtų pradėjęs šnekėti jis. Ar kaip nors panašiai. Bet 
Andžei Patrikas taip ir nepaskambino; ta mergina buvo tokia gera, 
kad jis bijojo vėl išgirsti jos balsą. (Be to, koks kvailys gali merginai, 
su kuria praleido tik vieną naktį, sakyti, kad ji „atvira“ ?) 

Volingfordas nusprendė verčiau pasikalbėti su Meri Šanahan. 
Jos telefonas skambėjo tiek daug kartų, kad jis jau galvojo, kokią 
žinutę reikėtų įrašyti į atsakiklį, kai Meri pagaliau pakėlė ragelį. 

— Žinojau, kad čia tu, šikniau, — tarė ji. 

— Meri, juk mudu nesusituokę — net negali sakyti, kad nuolat 
susitikinėjame. Ir aš nesikeisiu su tavimi butais. 

— Argi tau nebuvo gera su manimi, Patri? 

— Tu daug ko man nepasakei, — reikšmingai tarė Volingfordas. 

— Toks jau mūsų darbas. 

— Suprantu, — pasakė Patrikas. Per telefoną buvo girdėti toli- 
mas tuštumos garsas — Volingfordas visada manė, kad tyla taip 
aidi tik tada, kai kalbiesi su žmogumi, esančiu anapus vandeny- 
no. — Tikriausiai dabar netinkamas laikas klausinėti apie naują 
sutartį, — pridūrė jis. — Patarei prašyti penkerių metų... 

— Bus geriau, jei tai aptarsime po savaitgalio, kai grįši iš Vis- 
konsino, — atsakė Meri. — Manau, realiai gali tikėtis trejų, ne 
penkerių metų. 

— Ar turėčiau... na, kaip tu ten sakei? Pamažu trauktis nuo 
žinių vedėjo kėdės — ar taip man siūlai daryti? 

— Jei nori naujos, pratęstos sutarties — taip; tai vienintelis bū- 
das, — tarė Meri. 

— Dar nemačiau nėščios žinių vedėjos, — pasakė Volingfor- 
das. — Ar kada girdėjai, kad nėščia žurnalistė būtų vedusi žinias? 
Ko gero, žiūrovams tai patiks. Ar toks tavo sumanymas? Žiūrė- 
sim, kaip storėji. Be abejo, bus visokių šeimyniškų paaiškinimų, 
kartais tave parodys iš šono. Tavo motinystės atostogos turėtų 
būti trumpos — juk reikia, kad visi suprastų, jog moterims, dir- 
bančioms šiuolaikinėse darbovietėse, kur rūpinamasi darbuoto- 
jų šeimyniniais reikalais, kūdikio gimimas nesudaro jokių sun- 
kumų. Paskui, po atostogų, ne ilgesnių už įprastas, vėl sėsi prieš 
kamerą, beveik tokia pat liekna kaip anksčiau. 

Stojo aidinti tyla, pasigirdo tolimas du žmones skiriančios tuš- 
tumos garsas. Volingfordas prisiminė, jog panašiai jautėsi seniau, 
kai dar buvo vedęs. 

— Tai ar aš dar suprantu, koks tas „mūsų darbas“, — paklausė 
jis. — Ar atspėjau, kaip viskas bus? 

— Kadaise aš tave mylėjau, — priminė jam Meri ir padėjo 


ragelį. 

Volingfordas buvo patenkintas, kad bent jau pirmas su juo su- 
sijęs jos tarnybinių intrigų etapas pagaliau pasibaigė. Jis pats su- 
galvos, kaip jam būtų naudingiausia netekti darbo, kai pats to 
norės; jei nuspręs pasielgti taip, kaip patarė Meri, tai ji paskutinė 
sužinos kada. O jeigu paaiškės, kad Meri pastojo, jis kūdikiu rū- 
pinsis taip, kaip ji jam leis, — bet ji jo nešokdins. 

Ką jis tikėjosi apgauti? Jei su kuo nors turi vaiką, gali neabejo- 
ti, kad būsi šokdinamas! Be to, anksčiau Patrikas deramai neįver- 
tino Meri Šanahan sugebėjimų. Dabar buvo aišku, kad ji sugalvos 
šimtus būdų, kaip jį pašokdinti. 

Vis dėlto pats Volingfordas jautėsi pasikeitęs — jis nebenorėjo 
niekam paklusti. Gal jis jau nebe jis, o visai — ar bent jau iš da- 
lies — kitoks Patrikas Volingfordas? Abejingas Meri Šanahan kal- 
bos tonas jį padrąsino; Patrikas jautė, kad dabar jam bus lengviau 
netekti darbo. 

Važiuodamas į oro uostą Patrikas taksi vairuotojo laikraštyje 
perskaitė orų prognozę. Šiaurės Viskonsine turėjo būti šilta ir 
giedra. Taigi net oras lėmė gera. 

Ponia Klozen buvo sakiusi, jog šiek tiek nerimauja dėl oro; į 
šiaurę, prie ežero, jie ketino skristi mažu lėktuvėliu — kažkokiu 
hidroplanu, pasak Doris, „tupiančiu ant vandens“. Grin Bėjus 
yra prie Mičigano, o ta vieta, kur jie rengėsi keliauti, — maždaug 
tarp Mičigano ir Aukštutinio ežero, netoli viršutinio Mičigano 
pusiasalio. 

Kadangi Volingfordas į Grin Bėjų galėjo atvykti tik šeštadienį, o 
pirmadienį turėjo vėl būti Niujorke, Doris nusprendė, kad prie 
ežero reikėtų skristi lėktuvu. Kelionė automobiliu iš Grin Bėjaus 
būtų trukusi per ilgai, savaitgalis ir taip buvo trumpas; o nuskridę 
jie tikėjosi dvi naktis praleisti vasarnamyje virš valčių pastogės. 

Į Grin Bėjų Patrikas anksčiau jau buvo du kartus skirtingais 
reisais skridęs per Čikagą ir vienąkart per Detroitą; šį kartą jis 
nusprendė į kitą lėktuvą persėsti Cincinatyje. Sėdėdamas laukia- 
mojoje salėje Patrikas akimirką, kaip dažnai būna Niujorke, ta- 
rytum pasimetė. (Po kelių sekundžių jau reikėjo lipti į lėktuvą.) 
Kodėl tiek daug žmonių liepos šeštadienį skrenda į Cincinatį? 

Volingfordas, be abejo, žinojo, kodėl jis pats ten skrenda, — 
Cincinatis buvo tik pirmas jo trijų etapų kelionės punktas. Bet 
ko ten reikia daugybei kitų keleivių? Patrikui Volingtordui nė į 
galvą neatėjo, jog bet kas, sužinojęs, koks yra jo kelionės tikslas, 
ko gero, pamanytų, kad neblėstanti ponios Klozen trauka — pati 
neįtikimiausia dingstis taip toli keliauti. 


Vienuoliktas skyrius 
ŠIAURĖJE 


Kai hidroplanas pakrypo į šoną, Doris Klozen užsimerkė. Pa- 
trikas Volingfordas sėdėjo išpūtęs akis — nenorėjo pražiūrėti stai- 
gaus nusileidimo ant nedidelio, tamsaus ežerėlio. Jis nė už ką, 
net už naują kairę plaštaką, kurios jo organizmas neatmestų, ne- 
būtų mirktelėjęs ar nusukęs žvilgsnio į šalį nuo tamsiai žalių me- 
džių ir netikėtai pasvirusio horizonto. Vienas lėktuvo sparnas tik- 
riausiai buvo nukreiptas į ežerą; pro apačioje atsidūrusį langą 
Patrikas matė tik sparčiai artėjantį vandenį. 

Leidžiantis tokiu stačiu kampu, hidroplano plūdės drebėjo ir 
visas korpusas taip baisiai kratėsi, kad ponia Klozen sunerimusi 
smarkiau prisispaudė prie krūtinės mažąjį Otą. Staigaus jos ju- 
desio išsigandęs vaikas pabudo ir pradėjo verkti, bet po kelių 
sekundžių lėktuvas ėmė skristi horizontaliai ir nutūpė — nelabai 
švelniai — ant vėjo pašiaušto ežero. Pro šalį skriejo eglės, tolėliau 
stūksojo balkšvai žalia pušų siena, nebebuvo matyti net žydro dan- 
gaus, tik susilieję žalsvi medžių kontūrai. 

Doris pagaliau atsikvėpė, o Volingtordas ir anksčiau nė aki- 
mirką nejautė baimės. Į šiaurę, prie ežero, jis skrido pirmą kar- 
tą, — ir apskritai pirmą kartą skrido hidroplanu, — tačiau tą eže- 
rą, jį supančias pakrantes ir lėktuvo nusileidimą ant vandens jau 
buvo matęs mėlynųjų kapsulių sapne. Dabar jam atrodė, kad nuo 
tada, kai pirmąkart neteko plaštakos, praėjo ne keleri metai, o 
viena trumpa naktis; visus tuos metus jis svajojo, kad skausmą 
malšinančių vaistų sužadintas sapnas taptų tikrove. Galų gale Pa- 
trikas Volingfordas aiškiai pajuto, kad mėlynųjų kapsulių sapno 
pranašystė pildosi. 

Tai, kad įvairių vasarvietės namelių bei priestatų nebuvo už- 
plūdusi visa nesuskaičiuojama Klozenų giminė, Patrikas suprato 
kaip gerą ženklą. Gal vyresniojo Oto šeimos nariai šį savaitgalį 
prie ežero nevažiavo atsižvelgdami į kebloką Doris — vienišos mo- 
tinos, našlės, susitinkančios su vyriškių, kuris galbūt jai piršis, — 
padėtį? Ar ponia Klozen prašė, kad jie nevažiuotų? Jeigu taip, tai 
ar ji tikisi, kad savaitgalis bus romantiškas? 

Gal Doris ko ir tikėjosi, bet neišsidavė. Ji turėjo daug ką pada- 
ryti, todėl dalykiškai ėmėsi darbo. Volingfordas žiūrėjo, kaip ji 
įjungia dujinių šaldytuvų, vandens šildytuvų ir viryklės degiklius. 
Jis laikė kūdikį. 

Patrikas mažąjį Otą buvo apglėbęs kaire ranka, be plaštakos, 
nes kartais turėdavo pašviesti poniai Klozen žibintuvėliu. Pagrin- 
dinio namelio raktas kabėjo po atvira veranda, ant į skersinę siją 
įkaltos vinies, o virš valčių pastogės įrengtų kambarių raktas — 
ant vinies, įkaltos į 2 x 4 colių storio tašą po didžiąja prieplauka. 

Visų kitų namelių bei pagalbinių pastatų atrakinti nereikėjo — 
nei Doris, nei Patrikas nesirengė juose nieko daryti. Mažesnio- 
joje pašiūrėje, kurioje Klozenai laikė visokius įrankius, seniau buvo 
išvietė — kai vasarvietėje dar nebuvo vandentiekio. Dabar ponia 
Klozen, pripylusi siurblio bakelį benzino ir įgudusia ranka trūk- 
telėjusi virvę, užvedė vandenį iš ežero siurbiantį variklį. 

Doris paprašė Patriko išmesti negyvą pelę. Ji palaikė mažąjį 
Otą, kol Volingfordas išėmė pelę iš spąstų ir lauke apkapstė la- 
pais bei pušų spygliais. Pelėkautai buvo paspęsti vienoje iš virtu- 
vės spintelių; užmuštą graužiką ponia Klozen rado dėdama ten 
maistą. 

Doris nemėgo pelių — todėl, kad jos nešvarios. Ji bjaurėjosi jų 
„šikinėjimu“ po visą virtuvę, „pačiose netikėčiausiose vietose“. 
Doris paprašė Patriko išmesti ir pelių išmatas. Dar labiau negu 
pelių išmatos jai nepatiko jų greitumas. („Gal reikėjo atsivežti 
Šarlotės voratinklį, o ne Stiuartą Litlį?“ — sunerimęs galvojo Voling- 
fordas.) 

Dėl nelemtų pelių į popierinius ar plastmasinius maišelius, 


arba į kartonines dėžutes supakuotas maistas turėjo būti laiko- 

mas skardinėse dėžėse; net konservų nebuvo galima peržiem lai- 
kyti ant lentynų. Vieną žiemą kažkas pragraužė skardines — tur- 
būt žiurkė, o gal ir audinė arba žebenkštis. Kitą žiemą kažkoks 
žvėris, greičiausiai ernis, įsibrovė į pagrindinį namelį, virtuvėje 
įsitaisė guolį ir viską baisiausiai sujaukė. 

Patrikas suprato, jog tie nutikimai — tik nedidelė vertingos il- 
sėjimosi vasarvietėje patirties dalis. Net nematydamas kitų Klo- 
zenų jis nesunkiai įsivaizdavo, kaip čia gyvenama. Pagrindiniame 
namelyje, kur buvo virtuvė ir valgomasis — ir didžiausias vonios 
kambarys, — Patrikas apžvelgė ant lentynų sukrautus stalo žaidi- 
mus bei dėliones. Rimtų knygų čia nebuvo, tik žodynas (be abe- 
jo, naudojamas tada, kai reikia spręsti žodžių loto žaidėjų ginčus) 
ir keletas gamtos žinynų, kuriuose aprašomos gyvatės ir varliagy- 
viai, vabzdžiai ir vorai, laukinės gėlės, žinduoliai ir paukščiai. 

Pagrindiniame namelyje, mėgėjiškose momentinėse nuotrau- 
kose užsirietusiais kraštais, Patrikas išvydo ir jau išnykusius — o 
gal kartais dar apsilankančius? — Klozenų praeities šešėlius. Kai 
kurios nuotraukos nuo ilgo kabėjimo prieš saulę buvo visai iš- 
blukusios; ant kai kurių rudavo dėmės — nuo aprūdijusių smeig- 
tukų, kuriais nuotraukos buvo prismeigtos prie šiurkščių puši- 
nių sienų. 

Namelyje buvo ir kitokių praeitį menančių daiktų. Kelios iš- 
kimštos elnių galvos; prie sienų pritvirtinti ragai; varnos kaukolė 
su aiškiai matoma 22 kalibro kulkos pramušta skylute; keletas 
niekuo neišsiskiriančių žuvų, kurias, matyt, patys žvejai buvo pri- 
klijavę prie šelaku padengtų pušinių lentelių. (Žuvys irgi atrodė 
nemokšiškai nulakuotos.) 

Įspūdingiausias buvo kažkokio didžiulio plėšriojo paukščio na- 
gas. Ponia Klozen Volingfordui pasakė, jog tai erelio nagas — ne 
medžioklės trofėjus, o daiktinis gėdingo poelgio įrodymas, lai- 
komas papuošalų dėžutėje kaip perspėjimas kitiems Klozenams. 
Nušauti erelį — baisus nusikaltimas, tačiau vienas iš nelabai 
drausmingų Klozenų, tada dar jaunas vaikinas, jį nušovė ir už 
tai buvo griežtai nubaustas — turėjo, pasak Doris, „sudėti gin- 


klus“, tai yra praleisti du medžioklės sezonus iš eilės. Negana to, 

nužudyto erelio nagas — kaip įkaltis — buvo padėtas pagrindinia- 
me namelyje. 

— Donis, — ištarė ponia Klozen erelį užmušusio nenaudėlio 
vardą ir palingavo galvą. 

Prie pliušinio papuošalų dėžutės pamušalo buvo prisegta (žio- 
geliu) Donio nuotrauka — vaikinas atrodė paklaikęs. Dabar jis 
buvo jau suaugęs vyras, turėjo vaikų; jo vaikai tikriausiai kiekvie- 
ną kartą, kai tik pamatydavo erelio nagą, susigėsdavo dėl tėvo 
poelgio. 

Ponia Klozen tą pamokomą istoriją pasakojo rimtu balsu — 
taip, kaip ji kadaise buvo papasakota jai. NEŠAUDYKITE 
ERELIŲ! 

— Donis visada buvo padykęs, — pasakė ponia Klozen. 

Volingfordas įsivaizdavo juos visus kartu — tuos žmones iš nuo- 
traukų, žvejus, sugavusius prie šelaku padengtų lentelių prikli- 
juotas žuvis, medžiotojus, nušovusius daugybę elnių, ir varną, ir 
erelį. Mintyse Patrikas matė juos susibūrusius apie rėmą, ant ku- 
rio kepama skerdiena; dabar tas rėmas, apdengtas brezentu, sto- 
vėjo po stogu atviroje verandoje. 

Klozenų vasarvietėje buvo du šaldytuvai — vienas viduje, kitas 
lauke. Patrikas manė, kad jie abu būna pilni alaus. Vėliau ponia 
Klozen jam pasakė, kaip būna iš tikrųjų: tik lauke stovintis šaldy- 
tuvas prikraunamas alaus. Klozenai jame tik alų ir laiko — nieko 
daugiau negalima ten dėti. 

Kol vyrai kepa mėsą ir geria alų, moterys maitina vaikus: jei 
oras geras, tai prie staliuko atviroje verandoje, o jei blogas — prie 
ilgo stalo valgomajame. Volingfordas iš karto suprato, kad dėl 
vietos stokos vasarvietėje vaikai ir suaugusieji valgo atskirai. Kai 
jis Doris paklausė, ar teisingai mano, ji iš pradžių nusijuokė, o 
paskui patvirtino, jog taip ir yra. 

Pagrindiniame namelyje į vieną eilę buvo sukabintos mote- 
rų, apsirengusių ligoninių chalatais ir gulinčių lovose su savo 
naujagimiais, nuotraukos; Doris nuotraukos tarp jų nebuvo. Jos 
ir mažojo Oto nebuvimas iš karto krito į akis. (Ligoninėje ne- 


buvo didžiojo Oto, kuris turėjo juos nufotografuoti.) Šalia ka- 

bančiose nuotraukose vyrai ir berniukai vilkėjo uniformomis 
(visokiomis — ir kariškomis, ir sportinėmis), o moterys ir mer- 
gaitės — vakarinėmis suknelėmis arba maudymosi kostiumė- 
liais; dauguma jų atrodė sugautos tą akimirką, kai mėgino nesi- 
leisti fotografuojamos. 

Ant vienos sienos buvo vien šunys — plaukiantys, nešantys dan- 
tyse pagaliukus, kai kurie, vargšeliai, aprengti vaikiškais drabužė- 
liais. O viename iš miegamųjų, jaukiame kampelyje virš komo- 
dos, už grublėto veidrodžio rėmų buvo užkišti senukų, gal jau 
mirusių, portretai. Senyva moteris invalidų vežimėlyje su kate 
ant kelių; senyvas vyriškis kanojoje, be irklo. Senuko plaukai bu- 
vo ilgi, visiškai pražilę; apsuptas vilnone antklode, kaip indėnas, 
jis tarytum laukė, kad kas atsisėstų laivagalyje ir jį pairstytų. 

Prieškambaryje, priešais vonios duris, iš nuotraukų buvo su- 
dėliotas kryžius — kažkokiam jaunam Klozenui, be žinios dingu- 
siam Vietname, pagerbti. Pats vonios kambarys irgi atrodė kaip 
šventovė; ten buvo įamžintas šlovingiausių Green Bay Packers dienų 
atminimas — sienos nuklijuotos senų žurnalų iškarpomis su „ne- 
nugalimųjų“ portretais. 

Volingfordas nelabai tuos didvyrius ir atpažino; iš žurnalų iš- 
plėšti puslapiai buvo susiraukšlėję, aptaškyti vandeniu, užrašai 
po nuotraukomis vos įžiūrimi. „Persirengimo kambaryje Milvo- 
kyje, — šiaip taip perskaitė Volingfordas, — po lemiamų antrojo 
Vakarų lygos čempionato rungtynių 1961 metų gruodžio mė- 
nesį“. Ten buvo Bartas Staras, Polis Hornungas ir treneris Lom- 
bardis — treneris rankoje laikė butelį pepsikolos. Džimui Teilo- 
rui iš gilios žaizdos viršunosėje tekėjo kraujas. Volingfordas jų 
nepažino, bet suprato, kuris yra Teiloras, nes jis buvo be kelių 
priekinių dantų. 

O kas tokie Džeris Krameris ir Fazis Turstonas? Kas yra „pe- 
kerių mostas“? Kas tas vyrukas, aplipęs purvu? (Tai buvo Fores- 
tas Gregas.) Arba tas Rėjus Ničkė, visas žemėtas, plikas, kruvinas 
ir lyg apsvaigęs; per rungtynes San Franciske Ničkė sėdėjo ant 
atsarginių suolelio ir laikė rankose savo šalmą — kaip akmenį. 


„Kas tokie tie žmonės? Kas jie buvo?“ — galvojo Volingfordas. 

Vonios kambaryje buvo priklijuota ir garsioji Green Bay Packers 
aistruolių, tūkstantis devyni šimtai šešiasdešimt septintų metų 
gruodžio trisdešimt pirmą dieną stebėjusių Ledo taurės rungty- 
nes Lambo stadione, nuotrauka. Visi apsitūloję lyg Šiaurės ar Pietų 
ašigalyje; veidai neįžiūrimi, nes iš burnų nuo šalčio virsta garas. 
Tarp tų aistruolių tikriausiai buvo ir keletas Klozenų. 

Volingfordas, be abejo, nesuprato, kodėl žaidėjai vienoje nuo- 
traukoje sugriuvę į krūvą, ir kaip jautėsi Dallas Cowboys, kai pama- 
tė Bartą Starą gulintį įskaitiniame plote; net komandos draugai 
nenujautė, kad rikiuotės galo gynėjas Staras mėgins prasmukti 
nuo vieno jardo linijos. Visi Klozenai žinojo, kad jis grūstyje su- 
šuko: „Braunas dešinėn. Trisdešimt pirmas į priekį“. Rungtynių 
rezultatas įėjo į sporto istoriją — bėda tik ta, kad Volingfordas 
nebuvo sporto istorijos žinovas. 

Suvokęs, kad beveik nieko nežino apie ponios Klozen gyveni- 
mą, Patrikas susimąstė. 

Namelyje buvo ir asmeniškesnių, bet labai neaiškių nuotrau- 
kų; joks pašalietis negalėjo suprasti, ką jose mato. Doris mėgino 
paaiškinti. Ta gremėzdiška uola kilvateryje už greitaeigio katerio 
laivagalio — juodasis lokys, vieną vasarą sumanęs paplaukioti po 
ežerą. O keistos formos daiktas, lyg laikui bėgant ant nuotraukos 
atsiradusi dėmė ar kokia karvė, kažkodėl besigananti tarp spvg- 
liuočių, pasak ponios Klozen, buvo briedis, traukęs į pelkę „vos 
už ketvirčio mylios nuo čia“. Ir taip toliau... akistata su gamta ir 
nusikaltimai gamtai, vietinės reikšmės pergalės ir šventės, Green 
Bay Packers rungtynės ir vaikų gimimas, šunys ir vestuvės. 

Volingfordas greitosiomis žvilgtelėjo į Oto vyresniojo ir po- 
nios Klozen vestuvių nuotrauką. Jie pjaustė tortą; Otas savo stip- 
rią kairę ranką buvo uždėjęs ant gerokai mažesnės peilį laikan- 
čios Doris rankutės. Patrikui net širdį suspaudė — jis iš karto 
atpažino Oto plaštaką, nors nebuvo jos matęs su vestuviniu žie- 
du. „Kur ponia Klozen padėjo Oto žiedą? — galvojo Patrikas. — Ir 
kur jos pačios žiedas?“ 

Torto pjaustymo ceremoniją stebinčių sveikintojų būrio prie- 
kyje stovėjo berniukas su lėkšte ir šakute. Kokių devynerių ar 

dešimties metų. Kadangi jis buvo apsirengęs kaip ir kiti vyrai iš 
jaunųjų palydos, Patrikas nusprendė, jog tai greičiausiai žiedų 
nešėjas. Jis to vaiko neatpažino, bet pagalvojo, kad gal kada ir 
matė, — dabar tas berniukas jau turėjo būti jaunas vyriškis. (Iš 
apskrito vaiko veidelio ir nevaržomo linksmumo galima buvo su- 
prasti, kad jis Klozenas.) 

Šalia berniuko, prikandusi apatinę lūpą, stovėjo vyriausioji pa- 
mergė; ta daili mergina atrodė išsiblaškiusi, nepastovi, pilna vi- 
sokių užgaidų. Gal kaip Andžė? 

Patrikas vos žvilgtelėjęs į tą merginą suprato, kad niekada ne- 
buvo jos sutikęs; kita vertus, Patrikas neabejojo, kad ji kaip tik 
tokia moteris, kokias jis puikiai pažįsta. Iš pažiūros ne tokia mie- 
la kaip Andžė. Galbūt kadaise ta vyriausioji pamergė buvo ge- 
riausia Doris draugė. O gal Doris būtent ją pasirinko dėl kitų 
priežasčių? Gal ta aikštinga mergina — vyresniojo Oto jaunesnioji 
sesutė? Gal ji kada ir buvo Doris draugė, bet Patrikas tikrai ne- 
manė, kad jiedvi tebedraugauja iki šiol. 

O dėl miegojimo, tai Volingtordui viskas paaiškėjo, kai tik jis 
pamatė Oto įrengtą butą virš valčių pastogės. Nešiojamąjį lopšį 
Doris buvo padėjusi kambaryje, kuriame stovėjo dvi viengulės 
lovos; ant vienos iš jų ji, matyt, vystė kūdikį — ten buvo tvarkingai 
išdėlioti mažojo Oto drabužėliai bei sauskelnės. Ponia Klozen 
Patrikui pasakė miegosianti kitoje viengulėje lovoje. Taigi Voling- 
fordas suprato, kad antrasis kambarys virš valčių pastogės palik- 
tas jam; tame kambaryje stovinti dvigulė lova atrodė labai plati — 
gal todėl, kad pats kambarys buvo ilgas ir siauras. 

Imdamas iš krepšio savo daiktus, Patrikas pamatė, kad kairė 
lovos pusė priglausta prie sienos; toje pusėje tikriausiai miego- 
davo Otas. Kadangi kambarys buvo siauras, į lovą buvo galima 
įlipti tik iš Doris pusės, bet ir ten vos galėjai prasisprausti. Gal 
Otas laipiodavo per kojūgalį ? 

Kambario sienos buvo apkaltos tokiomis pat šiurkščiomis pu- 
šinėmis lentelėmis kaip ir pagrindinio namelio vidus, tačiau čia 
lentelės atrodė šviesesnės, beveik baltos, — tik prie durų buvo 
matyti didelis rusvas stačiakampis; turbūt seniau ten kabėjo koks 

paveikslas ar veidrodis. Visur kitur sienos buvo išblukusios nuo 
saulės. Ką ponia Klozen nukabino? 

Virš lovos, Oto pusėje, buvo prismeigtos kelios rekonstruoja- 
mos palėpės nuotraukos. Vienoje iš jų Otas vyresnysis darbavosi 
be marškinių — įdegęs, raumeningas. (Diržas su dailidės įran- 
kiais, kuriuo jis buvo apsijuosęs, Patrikui pasirodė panašus į įrankių 
diržą, kurio Monika su k neteko Džunagado cirke.) Kitoje nuo- 
traukoje buvo ir Doris, vilkinti vientisu maudymosi kostiumė- 
liu — violetiniu, kuklaus sukirpimo. Rankas ji laikė sukryžiavusi 
ant krūtinės; Volingfordas dėl to šiek tiek nuliūdo — jis norėjo 
matyti jos krūtis. 

Toje nuotraukoje ponia Klozen stovėjo ant prieplaukos ir žiū- 
rėjo į Otą vyresnįjį, kažką pjaunantį diskiniu pjūklu. Kadangi elek- 
tros vasarvietėje prie ežero nebuvo, energiją pjūklui, matyt, tiekė 
ant prieplaukos pastatytas benzininis generatorius. Iš tamsios ba- 
lutės prie basų Doris kojų galima buvo suprasti, kad jos maudy- 
mosi kostiumėlis šlapias. Ko gero, rankas prie krūtų ji spaudė 
todėl, kad jai buvo šalta. 

Norėdamas persimauti glaudėmis, Volingfordas uždarė kam- 
bario duris ir kitoje jų pusėje pamatė ant vinies kabantį tą patį 
violetinį maudymosi kostiumėlį. Patrikas nesusilaikė jo nepalie- 
tęs. Tas kostiumėlis, be abejo, buvo daug kartų mirkęs vandenyje 
ir džiūvęs saulėje; vargu ar į jį galėjo būti įsigėręs Doris kvapas, 
bet Volingfordas vis tiek įsikniaubė į jos kostiumėlį ir įsivaizdavo, 
kad ją užuodžia. 

Tiesą sakant, Doris maudymosi kostiumėlis kvepėjo likra, ir 
ežeru, ir mediena, kuria buvo iškalti kambariai virš valčių pasto- 
gės, bet Patrikas laikė jį suspaudęs taip pat tvirtai, kaip būtų lai- 
kęs glėbyje ponią Klozen, jeigu ji, visa šlapia, būtų drebėjusi iš 
šalčio ir juodu būtų kartu nusirengę maudymosi drabužius. 

Iš tikrųjų buvo labai kvaila šitaip reikšti jausmus paprasčiau- 
siam — gal netgi senamadiškam — vientisam maudymosi kostiu- 
mėliui, iš priekio gana uždaram, su ant nugaros sukryžiuojamo- 
mis petnešėlėmis. Kostiumėlio viduje dar buvo įsiūta liemenėlė 


su plono, švelnaus audinio kaušeliais; toks modelis atrodė tinka- 

miausias moteriai, kurios krūtys didelės, o krūtinės ląstos apim- 
tis maža, — kaip tik tokia buvo Doris Klozen. 

Volingfordas vėl pakabino violetinį maudymosi kostiumėlį — 
už petnešėlių, kaip buvo pakabinusi pati Doris, — ant vinies, įkal- 
tos vidinėje kambario durų pusėje. Čia pat, ant gretimos vinies, 
kabėjo vienintelis kitas miegamajame paliktas ponios Klozen dra- 
bužis — kadaise buvęs baltas, o dabar jau parudavęs frotinis cha- 
latas. Pajutęs, kad jį jaudina netgi toks berods jokių jausmų netu- 
rintis sukelti daiktas, Volingfordas visai sutriko. 

Jis kaip galėdamas tyliau pradarė tualetinio staliuko stalčius — 
tikėjosi juose pamatyti Doris kelnaites bei liemenėles. Bet apati- 
niame stalčiuje buvo tik keletas paklodžių, pagalvių užvalkalų ir 
atliekama antklodė; viduriniame — daugybė rankšluosčių. Viršu- 
tinis stalčius garsiai subarškėjo: jame Doris laikė žvakes, atsarginį 
žibintuvėlį, elementus žibintuvėliams, kelias dėžutes medinių deg- 
tukų ir vieną — smeigtukų. 

Šiurkščiomis pušinėmis lentelėmis apkaltoje sienoje virš lo- 
vos, ponios Klozen pusėje, Patrikas pastebėjo daugybę nuo smeig- 
tukų likusių skylučių. Ko gero, Doris kadaise ten buvo prismei- 
gusi ne mažiau kaip tuziną nuotraukų. Kokios tai buvo nuotrau- 
kos, Volingfordas galėjo tik spėlioti. Be to, jam rūpėjo sužinoti, 
kodėl Doris jas nuėmė. 

Kai Patrikas rišosi glaudžių raištelius, — dešine ranka ir danti- 
mis, kaip seniai buvo išmokęs, — pasigirdo beldimas į duris. Po- 
nia Klozen norėjo pasiimti maudymosi kostiumėlį ir chalatą; ji 
Volingfordui pasakė, kuriame stalčiuje sudėti rankšluosčiai, — ne- 
žinojo, kad jis jau žino, — ir paprašė tris atsinešti ant prieplaukos. 

Kai Doris persirengė, jie susitiko siaurame koridoriuje ir sta- 
čiais laiptais nulipo į pirmą valčių pastogės aukštą; laiptinė buvo 
atvira, mažajam Otui kitą vasarą tai galėjo būti pavojinga. Ponia 
Klozen pasakė, kad vyresnysis Otas ketino uždengti laiptinę, bet 
„vis neprisirengė“. 

Apačioje, tarp dviejų nedidelių pastogėje pririštų motorlai- 
vių — greitaeigio šeimos katerio ir valties su už borto įtaisytu va- 


rikliu — buvo laipteliai ir siaura vidinė prieplauka. Atvirajame pa- 

stogės gale nuo prieplaukos į vandenį buvo nuleistos kopėčios. 
„Nejaugi kam nors patinka panirti į ežerą ir iš jo išlipti valčių 
pastogėje?“ — galvojo Patrikas, bet nieko nesakė poniai Klozen, 
nes ji jau sodino kūdikį lauke, ant didžiosios prieplaukos. 

Doris vaikui buvo atnešusi keletą žaisliukų ir iškylų staltiesės 
didumo dygsniuotą patiesalą. Kūdikis dar neropinėjo taip grei- 
tai, kaip Volingfordas manė. Mažasis Otas mokėjo atsisėsti, bet 
po kurio laiko tarytum užsimiršdavo ir nugriūdavo ant šono. Aš- 
tuonių mėnesių berniukas jau pajėgdavo ir atsistoti — jei šalia 
būdavo žemas stalelis ar koks kitas tvirtas daiktas, į kurį galėdavo 
įsikibti. Tačiau ir stovėdamas mažylis dažnai pamiršdavo, ką da- 
ro, ir staiga klestelėdavo ant užpakaliuko arba imdavo iš lėto svir- 
ti į kurią nors pusę. 

Ropodavo mažasis Otas dažniausiai atbulas — judėti atgal jam 
buvo lengviau negu į priekį. O jeigu aplink jį būdavo pridėta daug 
įdomių daiktų, kuriuos galėdavo visaip vartyti ir apžiūrinėti, tai 
gana patenkintas sėdėdavo kur paliktas. „Bet neilgai, — pasakė 
Patrikui Doris. — Po kelių savaičių išvis nebegalėsim sėdėti su juo 
ant prieplaukos, — pridūrė. — Jis ropinės be perstojo“. 

Dabar, kadangi skaisčiai švietė saulė, vaikas buvo aprengtas 
marškinukais su ilgomis rankovėmis, apmautas ilgomis kelnytė- 
mis; be to, Doris buvo uždėjusi jam kepuraitę ir saulės akinius — 
juos mažasis Otas nuo veidelio traukė ne taip dažnai, kaip Patri- 
kas galėjo pamanyti. 

— Eik, paplaukiok. Aš pabūsiu su juo. Paskui tu jį pasaugosi, 
kol aš maudysiuos, — pasakė Volingfordui ponia Klozen. 

Patrikas nuoširdžiai stebėjosi matydamas, kiek daug mažojo 
Oto daiktų ponia Klozen atsivežė vienam savaitgaliui; didelį įspūdį 
jam darė ir Doris, tapusios motina, sugebėjimas ramiai, lyg ir be 
jokių pastangų rūpintis kūdikiu. Gal motinystė šitaip paveikia 
visas moteris, svajojusias turėti vaikų taip ilgai, kaip svajojo ponia 
Klozen? Volingfordas negalėjo to žinoti. 

Vanduo atrodė šaltas, bet tik iš pradžių. Ties ta vieta, kur bai- 
gėsi prieplauka, ežeras buvo melsvai pilkas, o arčiau kranto — 


žalsvas, nes čia atsispindėjo eglės ir pušys. Įbridęs Patrikas paju- 

to, kad dugnas smėlėtas, ne toks dumblinas, kaip jis manė; be to, 
šalia prieplaukos buvo nedidelis, akmenimis nusėtas rupaus smė- 
lio paplūdimys, kur Volingfordas išmaudė mažąjį Otą. Iš pradžių 
berniukas išsigando šalto vandens, bet neverkė; paėmęs jį į glėbį, 
Patrikas braidžiojo pakrante, o ponia Klozen juos nufotografavo. 
(Atrodė, kad ji puikiai moka fotografuoti.) 

Suaugusieji, kaip Volingfordas mintyse vadino save ir Doris, 
pakaitomis plaukiojo nuo prieplaukos. Ponia Klozen buvo tikrai 
gera plaukikė. Volingfordas jai paaiškino, kad su viena ranka jam 
patogiau tik šiaip plūduriuoti arba plaukti stačiomis. Juodu drauge 
nušluostė mažąjį Otą, paskui Doris leido Patrikui pamėginti jį 
aprengti — Patrikas pirmą kartą rengė kūdikį. Be Doris pagalbos 
nebūtų mokėjęs užsegti sauskelnių. 

Ponia Klozen, apsisiautusi chalatu, mikliai nusivilko maudy- 
mosi kostiumėlį. Volingfordas, kadangi turėjo tik vieną plaštaką, 
niekaip negalėjo nusimauti glaudžių apsivyniojęs rankšluosčiu. 
Galiausiai Doris nusijuokė ir pasakė nusisuksianti. Gal jis kaip 
nors susidorosiąs su tomis glaudėmis nesidangstydamas? (Kol 
kas Doris Patrikui dar nebuvo nieko pasakojusi apie kitapus eže- 
ro įsikūrusį smalsuolį kaimyną su jūriniu žiūronu.) 

Juodu nusinešė kūdikį ir jo daiktus į pagrindinį namelį. Prie 
stalo jau stovėjo aukšta vaikiška kėdutė; kol ponia Klozen maiti- 
no mažąjį Otą, Volingfordas — vis dar nuogas, tik apsivyniojęs 
rankšluosčiu — išgėrė butelį alaus. Doris Patrikui pasakė, kad rei- 
kia kuo greičiau pamaitinti kūdikį ir išsivirti pietus sau — užbaigti 
visus darbus pagrindiniame namelyje, kol dar šviesu. Kai sutems, 
atskris uodai. Iki to laiko reikia spėti patogiai įsitaisyti kamba- 
riuose virš valčių pastogės. 

Virš valčių pastogės nebuvo vonios kambario. Doris Voling- 
fordui priminė, kad jis pagrindiniame namelyje užeitų į tualetą ir 
vonioje, prie kriauklės, išsivalytų dantis. O jeigu reikia nusišla- 
pinti naktį, galima su žibintuvėliu išbėgti į lauką, tik labai greitai. 

— Tuoj pat grįžk į kambarį — nelauk, kol tave apspis uodai, — 
perspėjo Patriką ponia Klozen. 

Patrikas Doris fotoaparatu nufotografavo ją su mažuoju Otu 
atviroje pagrindinio namelio verandoje. 

Suaugusieji pietums lauke, ant rėmo, išsikepė mėsos ir valgė 
ją su žaliaisiais žirneliais bei ryžiais. Ponia Klozen buvo atsivežusi 
du butelius raudono vyno — jie išgėrė tik vieną. Kol Doris plovė 
indus, Patrikas, pasiėmęs jos fotoaparatą, nuėjo ant prieplaukos 
ir du kartus nufotografavo ant skalbinių virvės gretimai džiūstan- 
čius drabužius — Doris maudymosi kostiumėlį ir savo glaudes. 

Volingfordas šitaip ir įsivaizdavo ramų šeimyninį gyvenimą: juo- 
du su Doris pietauja drauge, ji apsirengusi senu frotiniu chalatu, 
ojis nuogas, apsivyniojęs klubus rankšluosčiu. Jis dar nebuvo taip 
gyvenęs, su niekuo. 

Pasiėmęs dar vieną butelį alaus, Patrikas su Doris ir mažuoju 
Otu ėjo į valčių pastogę. Žingsniuodami pušų spygliais apkritu- 
siu taku, jie pajuto, kad vakaris vėjas nurimęs; ežeras atrodė 
lygutėlis, rytiniame jo krante medžių viršūnės tebebuvo nu- 
šviestos besileidžiančios saulės. Tokį ramų vakarą uodai, matyt, 
sujudo anksčiau — nelaukė, kol sutems. Patrikas su Doris, neš- 
damiesi kūdikį ir jo daiktus į valčių pastogę, be perstojo mosi- 
kavo rankomis. 

Klausydamasis, kaip gretimame kambaryje ponia Klozen mig- 
do mažąjį Otą, Volingtordas pro savo miegamojo langą žiūrėjo į 
vis tirštėjančią tamsą. Doris dainavo vaikišką dainelę. Patriko langai 
buvo atdari; jis puikiai girdėjo tinklelius aptūpusių uodų zyzimą. 
Vieninteliai kiti garsai buvo paukščių — narų — klykavimas, mo- 
torinės valties pupsėjimas ir virš vandens aidintys žmonių balsai. 
Gal ten žvejai plaukė namo, arba vaikigaliai. Po kurio laiko mo- 
torinė valtis tolumoje priplaukė krantą; ponia Klozen nebedai- 
navo, gretimame kambaryje buvo tylu. Dabar vakaro ramybę 
drumstė tik narai, dar kartais kokia antis — ir, žinoma, uodai. 

Volingfordas pirmą kartą jautėsi toks nuo visko nutolęs — o 
juk dar nebuvo visiškai sutemę. Vis dar apsivyniojęs rankšluosčiu, 
jis gulėjo ant lovos ir laukė tamsos. Mėgino įsivaizduoti nuotrau- 
kas, kurias Doris kadaise buvo prismeigusi prie sienos šalia lo- 


vos, savo pusėje. 

Jis jau kietai miegojo, kai atėjo ponia Klozen ir jį pažadino, 
pašvietusi žibintuvėliu. Apsirengusi savo senu baltu chalatu, ji kaip 
vaiduoklis stovėjo Patriko kojūgalyje, nukreipusi šviesą į save, ir 
vis išjunginėjo žibintuvėlį, tarytum norėdama parodyti, kaip lau- 
ke tamsu, nors buvo beveik pilnatis. 

— Eime, — sušnibždėjo Doris. — Paplaukiosim. Naktį galim 
nuogi. Tik pasiimk rankšluostį. 

Ji išėjo į koridorių ir nusivedė Patriką laiptais žemyn, paėmusi 
jį už vienintelės rankos ir nukreipusi žibintuvėlio šviesą į savo ir 
jo basas kojas. Volingfordas dar stengėsi bige prilaikyti nuo klubų 
smunkantį rankšluostį. Valčių pastogėje buvo labai tamsu. Doris 
vedėsi Patriką laipteliais ant siauros prieplaukos tarp dviejų pri- 
rištų motorlaivių. Dabar šviesą ji buvo nukreipusi į prieplaukos 
gale pritvirtintas kopėčias. 

Vadinasi, tos kopėčios reikalingos pasiplaukiojimams naktį. Pa- 
trikas kviečiamas dalyvauti slaptose ponios Klozen ir velionio jos 
vyro apeigose. Tamsoje atsargiai, vienas paskui kitą eidami siaura 
prieplauka jie tarytum atlieka šventą ritualą. 

Žibintuvėlis apšvietė laivavirve į šalį sprunkantį didelį vorą. Jį 
pamatęs Volingfordas krūptelėjo, o ponia Klozen berods neišsi- 
gando. 

— Čia tik voras, — pasakė ji. — Man patinka vorai. Jie tokie 
darbštūs! 

„Aha, jai patinka darbštumas ir vorai“, — pagalvojo Patrikas. 
Jis graužėsi, kad atsivežė Stiuartą Litlį, o ne Šarlotės voratinklį. Gal 
geriau būtų Doris išvis nesakyti, jog turi pasiėmęs tą kvailą kny- 
gą? Ką jau kalbėti apie tai, kad ketino skaityti tą knygą iš pradžių 
jai, paskui mažajam Otui. 

Prie kopėčių ponia Klozen nusirengė. Ji tikrai ne pirmą kartą 
dėjo žibintuvėlį ant savo chalato taip, kad jis šviestų į ežerą. Švie- 
selė turėjo būti ženklas, kur reikia sugrįžti. 

Volingfordas nusivyniojo rankšluostį ir nuogas atsistojo šalia 
Doris. Ji nelaukė, kol jis ryšis ją paliesti; kopėčiomis nulipo že- 
myn ir paniro į ežerą, beveik be garso. Patrikas irgi pasinėrė į 


vandenį, bet ne taip grakščiai ir tyliai kaip ji. (Pamėginkite lipti 

kopėčiomis, laikydamiesi viena ranka.) Sulenkta bige Patrikas ka- 
binosi į šoninę kartį; didžiausias krūvis teko jo dešinei rankai. 

Juodu plaukė vienas šalia kito. Ponia Klozen stengėsi per daug 
nenutolti arba plūduriuodavo vietoje, kol Patrikas ją pasivydavo. 
Abu praplaukė pro toli į ežerą išsikišusį didžiosios prieplaukos 
galą; iš ten buvo aiškiai matyti tamsūs neapšviesto pagrindinio 
namelio ir mažesnių pastatų kontūrai; neįmantri vasarvietė atro- 
dė kaip apleista kolonistų gyvenvietė tyrlaukiuose. Anapus mė- 
nulio nušviesto ežero kiti vasarnamiai irgi buvo tamsūs. Vasaro- 
tojai gulasi anksti ir keliasi su saule. 

Krante švietė ne tik ant valčių pastogės prieplaukos padėtas į 
ežerą nukreiptas žibintuvėlis, bet ir dar viena švieselė —- mažojo 
Oto miegamajame. Doris ten buvo palikusi uždegtą dujinę lem- 
pą, — kad vaikas pabudęs neišsigąstų tamsos. Kadangi langai 
buvo atdari, ji neabejojo, kad tuoj pat išgirstų pabudusio kūdi- 
kio verksmą. 

— Virš vandens garsas sklinda toli, ypač naktį, — paaiškino Pa- 
trikui ponia Klozen. 

Ji galėjo kalbėti plaukdama — nė karto nepritrūko kvapo. Šne- 
kėjo ir šnekėjo, pasakojo apie viską. Pavyzdžiui, apie tai, kaip su 
Otu vyresniuoju negalėdavo naktį nerti į ežerą nuo didžiosios 
prieplaukos, nes garsų plekštelėjimą išgirsdavo kiti vasarvietėje 
įsikūrę Klozenai. O kai panirdavo į vandenį valčių pastogėje, nie- 
kas jųdviejų nepastebėdavo. 

Volingfordas tarėsi girdįs linksmuolių Klozenų, be paliovos kur- 
suojančių prie alaus šaldytuvo ir atgal, balsus. Štai trinkteli su- 
stumiamosios durys ir kažkas šaukia: „Neprileisk uodų!“ Kažko- 
kia moteris piktinasi: „Tas šuo visas šlapias!“ Pasigirsta vaiko bal- 
selis: „Dėdė Donis nušovė!“ 

Kuris nors iš šunų turbūt atlėkdavo prie kranto ir lyg pakvaišęs 
lodavo ant ponios Klozen ir Oto vyresniojo, kai jie nuogi ir nie- 
kieno — išskyrus tą šunį — nepastebėti plaukiodavo ežere. „Kas 
nors nušaukit tą prakeiktą šunį!“ — piktai riktelėdavo kuris nors 
iš Klozenų. „Gal ten kokia ūdra... ar audinė?“ — atsiliepdavo 


kitas balsas. Trečias Žmogus atidarydamas arba uždarydamas alaus 

šaldytuvo dureles sakydavo: „Nieko ten nėr. Tas trenktas šuo vi- 
sad loja reikia nereikia“. 

Volingfordas jau nežinojo, ar tikrai nuogas plaukioja su Doris 
Klozen, ar ji tik stengiasi, kad viskas vėl būtų taip, kaip būdavo su 
Otu vyresniuoju. Patrikui patiko plaukti šalia Doris, nors jų pasi- 
plaukiojimas buvo liūdnokas. 

Kai uodai juos užjuto, jie šiek tiek paplaukė panėrę, bet ponia 
Klozen jau norėjo grįžti į valčių pastogę. Plaukdami po vandeniu, 
kad ir neilgai, jie nebūtų išgirdę kūdikio verksmo, be to, nebūtų 
pastebėję, jei būtų blėstelėjusi dujinė lempa. 

Čia, šiaurėje, dangus buvo nusėtas žvaigždėmis, švietė mėnu- 
lis; kažkur klykavo vandens paukštis, tikriausiai naras; kitas paukštis 
nardė netoli Patriko su Doris. Akimirką plaukikams lyg ir pasi- 
girdo kažkokios dainos fragmentai. Gal kas nors viename iš tam- 
sių vasarnamių kitapus ežero klausėsi radijo, bet plaukikai tarėsi 
girdį ne radiją. 

Daina, kurią ir Patrikas, ir Doris buvo ne kartą girdėję, tuo pat 
metu suskambo jiedviem ausyse. Populiari daina apie ilgesį. Bu- 
vo aišku, kad ponia Klozen ilgisi savo vyro; o Patrikas ilgėjosi 
ponios Klozen, nors iš tikrųjų tik įsivaizdavo, kad jie kadaise bu- 
vo kartu. 

Doris pirma užlipo kopėčiomis. Stačias plūduriuodamas van- 
denyje, Patrikas matė jos siluetą — žibintuvėlio šviesos pluoštas 
buvo už jos. Kol Patrikas, prisilaikydamas viena ranka, kabarojosi 
į viršų, ji apsirengė chalatu. Tada žibintuvėliu apšvietė prieplau- 
ką; pasiėmęs savo rankšluostį, Patrikas apsivyniojo klubus; Doris 
laukė, nukreipusi šviesą jam į kojas. Po to neatsigręždama paėmė 
jį už vienintelės rankos ir jis vėl sekė paskui ją. 

Juodu nuėjo žvilgtelėti, kaip miega mažasis Otas. Volingfordas 
nebuvo tam pasirengęs; jis nežinojo, kad stebėti miegantį vaiką 
kai kurioms motinoms taip pat įdomu, kaip žiūrėti kokį filmą. 
Kai ponia Klozen įsitaisė ant vienos iš dviejų viengulių lovų ir 
įbedė žvilgsnį į miegantį sūnų, Patrikas prisėdo šalia jos. Turėjo 
prisėsti — ji nepaleido jo rankos. Atrodė, kad kūdikis — pagrindi- 


nis įtemptos dramos veikėjas. 

— Laikas pasekti pasaką, — sušnibždėjo Doris tarytum kažko 
drovėdamasi; Volingfordas pirmą kartą girdėjo tokį jos balsą. Ji 
švelniai spustelėjo jam ranką — kad jis teisingai ją suprastų. Doris 
rengėsi pasakoti istoriją jam, ne mažajam Otui. 

— Mėginau susitikinėti su vienu žmogumi... na, su kitu vy- 
ru, — tarė ji. — Mudu lyg ir draugavom. 

Volingfordas galvojo, ar „draugavom“ ir Viskonsine reiškia tai, 
ką jis įsivaizduoja. 

— Permiegojau su vyriškiu, su kuriuo neturėjau miegoti, — pa- 
aiškino ponia Klozen. 

— O... — nejučia išsprūdo Patrikui; tai buvo nevalinga reakci- 
ja. Jis norėjo pasiklausyti, kaip kvėpuoja miegantis kūdikis, ta- 
čiau nieko negirdėjo; vaiko kvėpavimą stelbė dujinės lempos sklei- 
džiamas garsas, lyg tylus šniokštimas. 

— Tą vyriškį pažinojau seniai, bet aname gyvenime, — toliau 
pasakojo Doris. — Jis už mane šiek tiek jaunesnis, — pridūrė. Ji 
tebelaikė suėmusi vienintelę Volingfordo plaštaką, tačiau nebe- 
spaudė. Dabar jis norėjo spustelėti jai ranką — parodyti, kad ją 
užjaučia ir supranta, — bet jo plaštaka buvo nutirpusi, tarsi ap- 
marinta. (Patrikas iš karto prisiminė tą jausmą.) — Jis buvo vie- 
nos mano draugės vyras, — kalbėjo ponia Klozen. — Mes visur 
eidavom kartu, kai dar buvo gyvas Otas. Daug ką darydavom kar- 
tu, keturiese. Poros dažnai taip draugauja. 

Patrikas vargais negalais spustelėjo jai ranką. 

— Bet jis su žmona išsiskyrė — vėliau, kai aš jau buvau netekusi 
Oto, — paaiškino ponia Klozen. — Kai man paskambino ir pa- 
kvietė kur nors nueiti, iš karto jam nesakiau, kad eisiu. Paskam- 
binau draugei — norėjau paklausti, ar jie tikrai skiriasi ir ar ji 
neprieštarautų, jeigu su juo susitikčiau. Ji sakė, kad viskas gerai, 
bet iš tikrųjų taip nemanė. Po visko sužinojau, kad negerai. Man 
nederėjo su juo prasidėti. Juo labiau kad jis man ir nepatiko. Na, 
patiko, bet ne taip. 

Volingfordas vos susilaikė nesušukęs: „Gerai!“ 

— Taigi aš jam pasakiau, kad daugiau nesusitikinėsim. Jis su- 


prato, nesupyko, tačiau draugė su manimi nebesikalba. O ji buvo 

vyriausioji pamergė mano vestuvėse! Įsivaizduoji?! — Volingtor- 
das įsivaizdavo, nors buvo matęs tik vieną nuotrauką. — Štai ir 
viskas. Aš tik norėjau tau papasakoti, — tarė ponia Klozen. 

— Džiaugiuosi, kad papasakojai, — šiaip taip išspaudė Patrikas. 

„Džiaugiuosi“ buvo toli gražu ne tai, ką jis jautė, — jį graužė 
pavydas ir kartu apėmė palengvėjimas. Ji permiegojo su senu drau- 
gu — štai ir viskas! Dėl to, kad jiems nieko neišėjo, Volingfordas 
ne šiaip sau džiaugėsi; jis tiesiog savame kailyje netvėrė iš laimės. 
Ir suprato, koks buvo naivus. Juk ponia Klozen — viena iš lytiškai 
patraukliausių jo pažįstamų moterų, nors ir nelabai graži. Taigi 
savaime suprantama, kad vyrai jai skambina ir kviečia „kur nors 
nueiti“. Kaip jis galėjo to nenujausti ? 

Patrikas nežinojo, nuo ko pradėti. Gal jį per daug padrąsino 
tai, kad ponia Klozen dabar smarkiau suspaudė jam ranką; ko 
gero, jai labai palengvėjo, kai jis taip supratingai ją išklausė. 

— Aš tave myliu, — tarė Patrikas. Jam buvo malonu, kad ji ne- 
atitraukė rankos, nors šiek tiek ir atleido pirštus. — Noriu gyventi 
su tavimi ir Otuku. Noriu tave vesti. — Doris niekaip į tai nerea- 
gavo, tiesiog klausėsi. Patrikas nesuprato, apie ką ji galvoja. 

Juodu nė karto nežvilgtelėjo vienas į kitą. Abu ir toliau įdėmiai 
žiūrėjo į miegantį Otą jaunesnįjį. Vaikas pravira burnyte tarytum 
prašė pasekti pasaką; taigi Volingfordas ėmė pasakoti. Neturėjo 
pradėti nuo tos istorijos, bet jis buvo žurnalistas — faktų rankio- 
tojas, ne pasakininkas. 

Patrikas nekreipė dėmesio būtent į tai, kas žurnalistikoje jam 
atrodė labiausiai smerktina, — jis praleido kontekstą! Jam reikėjo 
pradėti pasakojimą nuo kelionės į Bostoną, nuo to, kad skrido 
pas daktarą Zajoncą, nes jautė skausmą ir tarsi kokius ropojan- 
čius gyvius toje vietoje, kur anksčiau buvo Oto plaštaka. Jis turė- 
jo poniai Klozen papasakoti apie moterį, su kuria susipažino „Carl- 
zo“ viešbutyje, — apie tai, kaip jie nuogi skaitė vienas kitam E. B. 
Vaito knygas, bet nesimylėjo. Be to, Patrikas turėjo pasakyti, kad 
visą laiką galvojo apie Doris. Juk jis tikrai galvojo apie ją! 

Visa tai buvo dalis konteksto, iš kurio Doris Klozen būtų galė- 
jusi suprasti, kodėl Patrikas sutiko patenkinti Meri Šanahan norą 

turėti jo kūdikį. O dar geriau būtų buvę, jeigu jis būtų pradėjęs 
pasakojimą ne nuo Bostono, o nuo Japonijos — nuo to, kaip kvietė 
Meri, tada dar neišsiskyrusią — ir nėščią — jauną moterį, skristi su 
juo į Tokiją; kaip vėliau jautėsi dėl to kaltas ir ilgai nepasidavė jos 
vilionėms; kaip nuoširdžiai stengėsi būti jai „tik draugas“. 

Juk svarbi konteksto dalis buvo ir tai, kad jis galiausiai per- 
miegojo su Meri Šanahan be jokių įsipareigojimų. Argi jis nebu- 
vo „tik draugas“, kai davė Meri, ko ji sakėsi norinti? Tik kūdikį, 
nieko daugiau. O Meri noras gyventi jo bute, galbūt kartu su juo, 
ir užimti jo vietą televizijoje, ir dar tai, kad ji žinojo, jog netrukus 
taps jo bose... na, velniai griebtų, tai buvo staigmena! Bet kaip 
Patrikas galėjo tai numatyti? 

Gal Patrikas neklydo manydamas, kad kas jau kas, o Doris 
Klozen tai tikrai užjaus kitą moterį, norinčią turėti jo, Patriko 
Volingfordo, kūdikį? Ne, jis klydo! Ir kaip Doris galėjo ką nors 
užjausti, kai Volingfordas jai šitaip kvailai papasakojo tą istoriją? 

Jis išklojo viską be jokių gudrybių. Kalbėjo paprastai blogiau- 
sia šio žodžio prasme — stačiokiškai ir šiurkščiai. Pradėjo nuo 
savotiškos išpažinties: „Nemanau, kad iš to reikėtų daryti išvadą, 
jog nesugebėsiu palaikyti monogamiškų santykių, bet man šiek 
tiek neramu“. 

Kas gi šitaip peršasi?! Nenuostabu, kad Doris atitraukė ranką 
ir atsisukusi pažiūrėjo į jį. Volingfordas jautė, kad nevykusiai pra- 
dėjęs pasakojimą, ko gero, jau susimovė, todėl kalbėdamas ne- 
drįso pažvelgti į ją. Stebeilijo į miegantį vaiką, tarytum tikėda- 
masis, kad mažojo Oto tyrumas apsaugos ponią Klozen nuo vis- 
ko, kas nepataisoma ir moralės požiūriu smerktina jo santykiuose 
su Meri Šanahan. 

Ponia Klozen atrodė priblokšta. Ji net nebežiūrėjo į sūnų — 
negalėjo atitraukti akių nuo gražaus netaktiškai, su visomis smul- 
kmenomis apie savo gėdingą elgesį pasakojančio Volingfordo pro- 
filio. Jau buvo sunku suprasti, ką Patrikas vapalioja; jam pynėsi 
liežuvis — iš dalies todėl, kad jis baisiai jaudinosi, ir dar dėl to, 
kad jautė, jog daro poniai Klozen anaiptol ne tokį įspūdį, kokį 
norėjo padaryti. 

Ką jis sau manė?! Kodėl nepagalvojo, kaip viskas susijauks, jei 
Meri Šanahan nuo jo pastos? 

Vis dar nusiteikęs išpažinti savo kaltę, Patrikas kilstelėjo rank- 
šluostį ir parodė poniai Klozen mėlynę ant blauzdos, atsiradusią 
nuo trinktelėjimo į stiklinį staliuką pas Meri, ir nudegimo žymę 
toje vietoje, kuria prisilietė prie karšto vandens čiaupo Meri dušo 
kabinoje. Doris jau seniai buvo atkreipusi dėmesį į nagais sudras- 
kytą jo nugarą ir nuo įkandimo ant kairio peties likusią hematomą. 

— O, čia ne Meri, — prisipažino Volingfordas. 

Geriau būtų pamėginęs kaip nors išsisukti. 

— Su kuo dar susitikinėjai? — paklausė Doris. 

Viskas buvo ne taip, kaip Volingfordas tikėjosi. Tačiau jis tikrai 
nemanė, kad prisidarys dar daugiau bėdos, jei papasakos poniai 
Klozen apie Andžę. Juk istorija apie Andžę buvo paprastesnė. 

— Permiegojau su grimuotoja, bet tik vieną naktį, — tarė Vo- 
lingfordas. — Man tiesiog pasistojo. 

Kaip jis galėjo šitaip šnekėti?! (Palyginti su tokiu pasakymu, 
ankstesnis konteksto nepaisymas buvo smulkmena.) 

Patrikas Doris papasakojo apie daugybę kuoktelėjusių Andžės 
šeimos narių skambučių, bet ji nieko nesuprato — pamanė, kad 
jis nori pasakyti, jog Andžė nepilnametė. (Išgirdusi, kad Andžė 
nuolat kramto gumą, Doris visai sutriko.) „Andžė — geraširdė 
mergina“, — vis kartojo Patrikas, todėl Doris susidarė įspūdis, 
kad ta grimuotoja gal protiškai atsilikusi. 

— Ne, ne! — energingai paprieštaravo Volingfordas. — Andžė 
pilnametė ir tikrai neatsilikusi, ji tik... na... 

— Eilinė pliuškė? — paklausė ponia Klozen. 

— Ne, ne! Ne visai. — Patrikas nenorėjo išduoti merginos. 

— Gal manei, kad ji, ko gero, bus paskutinė moteris, su kuria 
permiegosi... na, jei aš už tavęs tekėsiu, — mėgino atspėti Do- 
ris. — Kadangi nežinojai, ar sutiksiu tekėti, ar ne, nusprendei, jog 
nėra jokios priežasties, dėl kurios negalėtum su ja sugulti. 

— Taip, turbūt, — neryžtingai atsakė Volingfordas. 

— Na, tai ne taip jau blogai, — tarė ponia Klozen. — Aš supran- 


tu. Turiu galvoje, suprantu, kodėl mylėjaisi su Andže. — Patrikas 

pagaliau išdrįso pažvelgti į Doris, bet ji nežiūrėjo į jį - buvo įsmei- 
gusi akis į palaimingai tebemiegantį mažąjį Otą. — Man sunkiau 
suprasti, kodėl sugulei su Meri, — pridūrė Doris. — Tiesiog galva 
neišneša, kaip galėjai, jei tikrai svajoji gyventi su manimi ir Otu- 
ku, stengtis apvaisinti tą moterį. Jeigu ji nėščia ir jeigu kūdikis 
tavo, ar nemanai, kad mums iškils visokių sunkumų? Noriu pa- 
sakyti, ir tau, ir man, ir Otui. 

— Taip, tikriausiai, — nesiginčijo Patrikas. Jis vėl pagalvojo: „Ką 
aš sau maniau?“ Gal tai irgi buvo konteksto, į kurį jis nekreipė 
dėmesio, dalis? 

— Suprantu, ko siekė Meri, — toliau kalbėjo ponia Klozen. Ji 
staiga abiem rankom sugriebė vienintelę Patriko plaštaką ir taip 
įdėmiai pažvelgė jam į akis, kad jis nedrįso nusisukti. — Kas neno- 
rėtų tavo kūdikio? — Prikandusi apatinę lūpą, Doris papurtė gal- 
vą; stengėsi nepratrūkti pykčiu, bent jau čia, kur miega jos vai- 
kas. — Tu kaip mergaitė, nesuvokianti, kokia ji daili. Nė nenuma- 
nai, kaip veiki moteris. Tu pavojingas ne todėl, kad gražus, o dėl 
to, kad pats nežinai, koks esi gražus! Be to, tu tikras plevėsa. — 
Tas žodis nuskambėjo kaip antausis. — Kaip galėjai galvoti apie 
mane, kai sąmoningai stengeisi užtaisyti vaiką kitai? Tu apie ma- 
ne negakojai! Bent jau tada. 

— Bet aš beveik... neturėjau vilties, kad už manęs tekėsi, — 
tegalėjo pasakyti Volingfordas. Jis žinojo, kad viskas, apie ką kal- 
bėjo Doris, yra tiesa. 

Koks jis buvo kvailas! Manė, kad gali jai pasakoti apie savo 
ištvirkavimą pastarosiomis dienomis, ir tikėjosi, kad ji viską su- 
pras taip pat, kaip jis suprato užuojautos vertą jos istoriją. Jos 
santykiai su tuo vyru, nors ji ir suklydo, bent jau buvo nuoširdūs; 
Doris mėgino susitikinėti su senu draugu, kuris tuomet buvo toks 
pat laisvas kaip ir ji. Jiedviem nieko neišėjo — štai ir viskas. 

Ponia Klozen patyrė tik vieną nevykusį meilės nuotykį, o Vo- 
lingfordo lytinis gyvenimas buvo išvis be jokių taisyklių. Dabar jis 
gėdijosi net palaidų savo minčių. 

Doris nusivylimas juo prietemoje buvo toks pat pastebimas 


kaip ir jos plaukai, vis dar šlapi ir susivėlę po plaukiojimo naktį. 

Patrikas matė Doris nusivylimą taip pat aiškiai kaip ir pajuodu- 
sius jos paakius, kaip anksčiau matė jos kūną — iš pradžių ap- 
temptą violetiniu maudymosi kostiumėliu, paskui nuogą mėne- 
sienoje ir vandenyje. (Ji buvo šiek tiek pastorėjusi arba dar nenu- 
metusi per nėštumą priaugto svorio.) 

Volingfordas suprato, jog Doris jam patinka ne tik todėl, kad 
neslepia savo lytinių troškimų. Ji visada kalbėjo rimtai, viską darė 
tikslingai. Nuo Meri Šanahan ji skyrėsi kaip diena nuo nakties: 
buvo tiesmuka ir praktiška, patikli ir verta pasitikėjimo; be to, 
sudominęs ponią Klozen, galėjai tikėtis viso jos dėmesio. 

Patriko Volingfordo pasaulyje viešpatavo lytinė anarchija. Do- 
ris Klozen savo gyvenime tokios anarchijos nebūtų pakentusi. 
Volingfordas dabar suvokė, kad į jo pasipiršimą ji žiūri labai rim- 
tai. Ponia Klozen viską apsvarstydavo rimtai. Vilties, kad ji jo ne- 
atstums, tikriausiai buvo daugiau, negu Volingfordas manė, — bet 
jis susimovė. 

Ji sėdėjo ant siauros lovos atšlijusi nuo jo, rankas sunėrusi ant 
kelių. Nežiūrėjo nei į jį, nei į mažąjį Otą — buvo įsmeigusi akis į 
kažką priekyje, tarytum žvelgė į savo nesuvokiamą ir beribį nuo- 
vargį, prie kurio atrodė seniai pripratusi ir į kurį turbūt dažnai 
nukreipdavo žvilgsnį tokiu metu — naktį arba paryčiais. 

— Man reikėtų pamiegoti, — pasakė ji. 

Jei Patrikas būtų galėjęs išmatuoti nuo visko nutolusį jos žvilgs- 
nį, būtų sakęs, kad ji žiūri kiaurai sieną — į tamsesnį stačiakampį 
kitame miegamajame, toje vietoje prie durų, kur kadaise kabėjo 
kažkoks paveikslas ar veidrodis. 

— Ten, ant sienos, kažkas kabėjo... aname kambaryje, — tarė Pa- 
trikas, beviltiškai stengdamasis patraukti jos dėmesį. — Kas ten buvo? 

— Nieko ypatinga, tik alaus plakatas, — pasakė ponia Klozen 
liūdesį keliančiu negyvu balsu. 

— O... — vėl nejučia ištarė Patrikas, tarytum kas būtų stukte- 
lėjęs jam į pašonę. Savaime suprantama, kad ten buvo alaus pla- 
katas, ir Doris, be abejo, nebenori į jį žiūrėti. 

Patrikas ištiesė ranką ir neprisiliesdamas prie Doris kelių viršu- 
tine vienintelės plaštakos puse atsargiai perbraukė jai per pilvą. 

— Bamboje turėjai kažkokį metalinį daikčiuką. Lyg ir papuoša- 
lą, — išdrįso pasakyti. — Tik vienąkart jį mačiau. — Jis nepridūrė, 
kad tąsyk Doris buvo jį apžergusi daktaro Zajonco kabinete. Ne- 
atrodė, kad toks žmogus kaip Doris Klozen galėtų nešioti į bam- 
bą veriamą papuošalą! 

Ji suėmė jo plaštaką ir laikė pasidėjusi sau ant kelių. Ne todėl, 
kad būtų norėjusi jį padrąsinti, — tiesiog stengėsi išvengti jo pri- 
silietimų. 

— "Tai turėjo būti laimę nešantis talismanas, — paaiškino Doris. 
Iš to, kaip ji ištarė „turėjo būti“, Volingfordas suprato, kad ji 
daug metų nešiojo tą talismaną netikėdama jo galia. — Otas 
nupirko tatuiravimo salone. Tada mes išmėginom viską, kas di- 
dina vaisingumą. Nešiojau tą papuošalą, kai visaip stengiausi 
pastoti, bet anksčiau jis nepadėjo, tik su tavimi, o tau jo turbūt 
ir nereikėjo. 

— Dabar nebenešioji? 

— Dabar nebenoriu pastoti, — tarė Doris. 

— O. — Patrikui staiga pasidarė silpna; jis neabejojo, kad jos 
neteko. 

— Man reikėtų pamiegoti, — vėl pasakė Doris. 

— Norėjau tau kai ką paskaityti, — tarė Patrikas, — bet gal kitą 
kartą... 

— Ką paskaityti? — paklausė Doris. 

— Na, tiesą sakant, norėčiau paskaityti Otukui — kai paaugs. O 
dabar, maniau, paskaitysiu tau... todėl, kad vėliau ketinu skaityti 
jam. — Volingfordas nutilo. Be konteksto šis jo sapaliojimas atro- 
dė toks pat neaiškus kaip ir ankstesnės istorijos. Jis pats jautė, 
kad šneka nesąmones. 

— Ką paskaityti? — vėl paklausė Doris. 

— Stiuartą Litlį, — atsakė Patrikas jau gailėdamasis, kad atsivežė 
tą knygą. 

— A, tą knygutę vaikams. Apie peliuką, ar ne? 

Patrikas susigėdęs linktelėjo. 

— Jis turi mašinytę, — pridūrė Doris. — Važiuoja ieškoti paukš- 


tės. Tai tarytum Kelyje apie pelę, ar ne? 

Volingfordui toks pasakymas pasirodė keistas, bet jis vėl link- 
telėjo. Jį nustebino tai, kad ponia Klozen buvo skaičiusi Kelyje ar 
bent jau girdėjusi tos knygos pavadinimą. 

— Man reikia pamiegoti, — dar kartą pasakė Doris. — O jei 
neužmigčiau, tai turiu atsivežusi savo knygą paskaityti. 

Patrikas šiaip taip prisivertė prikąsti liežuvį. Suprato, kad jau 
daug ko neteko, — iš dalies ir todėl, kad anksčiau nežinojo, jog 
tikriausiai buvo įmanoma Doris neprarasti. 

Laimė, jam pakako sveiko proto nepasakoti jai apie tai, kaip 
garsiai skaitė Stiuartą Litlį ir Šarlotės voratinklį (nuogas!) su Sara 
Viljams, ar kuo ten ji vardu. Be konteksto, — o gal ir su konteks- 
tu, kad ir koks jis būtų, — ta istorija būtų buvusi tik dar vienas 
įrodymas, kad Volingfordas nenormalus. Laikas, kai toks pasa- 
kojimas dar galėjo jam išeiti į gera, jau buvo seniai praėjęs; dabar 
akimirka atrodė netinkama. 

Patrikas vis delsė eiti į savo kambarį, nes nenorėjo prarasti 
Doris. Jie abu tai suprato. 

— Kokią knygą atsivežei? — paklausė Patrikas. 

Ponia Klozen pasinaudojo proga atsikelti nuo lovos, ant ku- 
rios juodu sėdėjo. Ji priėjo prie atsegto storos drobės krepšio, 
panašaus į keletą kitų nedidelių krepšių su kūdikio daiktais. Sau 
ji buvo atsivežusi tik tą vieną krepšį ir gal net nemanė, kad reikė- 
tų išsiimti į jį sudėtus drabužius (arba dar neturėjo tam laiko). 

Doris ištraukė knygą iš po savo apatinių ir padavė Patrikui, tarsi 
būtų pernelyg pavargusi, kad galėtų apie tai kalbėti. (Ko gero, tik- 
rai taip jautėsi.) Tai buvo Mišelio Ondačės romanas Anglas ligonis. 
Volingfordas nebuvo jo skaitęs, bet prisiminė matęs filmą. 

— Tai buvo paskutinis filmas, kurį žiūrėjau su Otu prieš jo mir- 
tį, — paaiškino ponia Klozen. —- Mums abiem labai patiko. Aš taip 
susižavėjau, kad panorau perskaityti knygą. Bet iki šiol vis atidė- 
liojau skaitymą. Nenorėjau, kad knyga man primintų paskutinį 
su Otu matytą filmą. 

Patrikas Volingfordas žvilgtelėjo į Anglą ligonį. Doris skaito rimtą 
romaną suaugusiesiems, o jis ketino jai garsiai paskaityti Stiuartą 


Liclį! Kaip dar jis sugalvos ją nuvertinti ? 

Tai, kad Doris pardavinėjo bilietus į Green Bay Rackers rungty- 
nes, dar nereiškė, kad ji neskaito rimtų knygų, nors Patrikas (sa- 
vo gėdai) kažkodėl taip manė. 

Dabar jis prisiminė, kad ir jam patiko pagal Anglą ligonį sukur- 
tas filmas. Buvusi jo žmona sakė, jog filmas geresnis už knygą. 
Kad jis ne be reikalo nepasitiki Merelin nuomone, paaiškėjo ta- 
da, kai ji apie Anglą ligonį pasakė tai, ką Volingfordas jau buvo 
skaitęs vienoje recenzijoje. Merelin pareiškė, jog filmas geresnis 
už knygą, nes knyga „per gerai parašyta“. Mintis, kad knygą įma- 
noma parašyti „per gerai“, galėjo ateiti į galvą tik kokiam nors 
kritikui — ir Merelin. 

— Neskaičiau, — tarstelėjo Volingfordas; ponia Klozen pasidė- 
jo knygą į atsegtą krepšį, ant apatinių. 

— Gera, — pasakė Doris. — Skaitau iš lėto, nes man labai patin- 
ka. Ko gero, labiau negu filmas, bet filmo stengiuosi neprisimin- 
ti. — (Tai, žinoma, reiškė, kad filme nėra nė vienos scenos, kurią 
ji galėtų pamiršti.) 

Ką čia bepridursi? Volingfordui reikėjo nusišlapinti. Tikras ste- 
buklas, kad jis susilaikė nepasakęs to poniai Klozen, — tą vakarą 
jau ir taip buvo per daug visko prišnekėjęs. Kai išėjo į koridorių, 
Doris pašvietė žibintuvėliu, kad jis nesigrabaliotų patamsyje, ieš- 
kodamas savo kambario. 

Jis jautėsi toks pavargęs, kad net nedegė dujinės lempos. Pasi- 
ėmęs nuo tualetinio staliuko žibintuvėlį, stačiais laiptais nulipo 
žemyn. Mėnuliui nusileidus, lauke buvo daug tamsiau. Tuoj tu- 
rėjo pradėti švisti. Patrikas užlindo už medžio, nors netoliese ne- 
buvo nieko, kas būtų galėjęs jį pamatyti. Kai baigė šlapintis, ap- 
linkui jau zyzė jį užjutę uodai. Sekdamas paskui žibintuvėlio švie- 
sos pluoštą, Patrikas tuoj pat grįžo į valčių pastogę. 

Kai tyliai ėjo pro atviras ponios Klozen ir mažojo Oto duris, jų 
kambaryje buvo tamsu. Patrikas prisiminė, jog Doris jam sakė 
niekada nemieganti prie degančios dujinės lempos. Propaninės 
lempos tikriausiai gana saugios, bet vis tiek tai yra ugnis, todėl 


Doris negalinti nusiraminti ir užmigti, neužgesinusi šviesos. 

Savo kambario duris Volingfordas irgi paliko atviras. Norėjo 
išgirsti, kada atsibus mažasis Otas. Ketino pasisiūlyti prižiūrėti 
vaiką, kad Doris galėtų dar pamiegoti. Juk neturėjo būti labai 
sunku kuo nors sudominti kūdikį. Televizijos žiūrovai reiklesni. 
Daugiau Patrikas apie nieką ir nepagalvojo. 

Jis pagaliau nusivyniojo nuo klubų rankšluostį. Apsimovęs kel- 
naitėmis (su klešnėmis pusiau šlaunų), įropojo į lovą ir prieš 
išjungdamas žibintuvėlį dėl viso pikto įsidėmėjo, kur jį deda, 
kad galėtų susirasti tamsoje. (Pasidėjo žibintuvėlį ant grindų 
prie lovos, Doris pusėje.) Dabar, kai mėnulis buvo nusileidęs, 
Patriko miegamąjį, kaip ir jo ateitį su ponia Klozen, gaubė kone 
visiška tamsa. 

Patrikas pamiršo užtraukti užuolaidas, nors Doris buvo jį įspė- 
jusi, kad kylanti saulė spigins tiesiai į langus. Vėliau, dar neatsi- 
budęs, jis kažkaip pajuto, kad dangus jau šviesėja. Staiga ėmė 
kranksėsi varnos; per miegus Patrikas jų balsus girdėjo geriau 
negu narų. Net neatsimerkęs jis žinojo, kad jau švinta. 

Paskui pasigirdo mažojo Oto verksmas; pabudęs Patrikas gu- 
lėjo ir klausėsi, kaip ponia Klozen ramina vaiką. Berniukas liovė- 
si verkęs gana greitai, bet dar šiek tiek pazirzė, kol mama keitė 
jam sauskelnes. Iš Doris kalbos tono — ir iš įvairių Oto leidžiamų 
kūdikiškų garsų — Volingfordas suprato, ką jie daro. Jis girdėjo, 
kaip jie valčių pastogės laiptais nulipo žemyn ir pasuko taku į 
pagrindinį namelį; ponia Klozen be perstojo kažką šnekėjo. Pa- 
trikas prisiminė, kad pieno mišinėlį kūdikiui reikia sumaišyti su 
buteliuose laikomu vandeniu, kurį Doris šildo ant viryklės. 

Pirmiausia jis žvilgtelėjo į tą vietą, kur turėjo būti jo kairė plaš- 
taka, paskui į dešinį riešą. (Vis pamiršdavo, kad laikrodį dabar 
nešioja ant dešinės rankos.) Kai kylanti saulė iš anapus ežero pa- 
švietė į jo miegamojo langus, Patrikas pamatė, jog dar tik kelios 
minutės po penktos ryto. 

Kaip reporteris, Patrikas buvo apkeliavęs visą pasaulį — žinojo, 
kas yra miego trūkumas, tačiau tik dabar suvokė, jog ponia Klo- 
zen normaliai neišsimiega jau ištisus aštuonis mėnesius. Jis pasi- 


elgė nedovanotinai, kad taip ilgai neleido jai atsigulti praėjusį va- 

karą. Tai, kad Doris turėjo atsivežusi tik vieną nedidelį krepšį su 
daiktais sau ir pustuzinį krepšių su įvairiais kūdikio priežiūros 
reikmenimis, atrodė daugiau negu simboliška — mažasis Otas buvo 
visas jos gyvenimas. 

Gal Volingfordui smegenys buvo susisukusios, kai jis tarėsi ga- 
lėsiąs prižiūrėti vaiką, kad ponia Klozen dar bent kiek pamiego- 
tų? Juk jis nemoka kūdikio maitinti; tik vieną kartą (vakar) matė, 
kaip Doris keičia sauskelnes. Be to, jis tikrai nesugebėtų padėti 
mažyliui atsirūgti. (Patrikas nežinojo, kad Otui tokios pagalbos 
nebereikia.) 

„Turėčiau sukaupti drąsą, pulti į ežerą ir nusiskandinti“, — gal- 
vojo Patrikas tą akimirką, kai į jo kambarį įėjo ponia Klozen su 
mažuoju Otu ant rankų. Kūdikis buvo nuogas, tik su sauskel- 
nėmis, o Doris apsirengusi tik palaidais marškinėliais trumpo- 
mis rankovėmis, anksčiau tikriausiai priklausiusiais Otui vyres- 
niajam. Tie marškinėliai — jau pablukusios žalios Grin Bėjaus 
spalvos, su Patriko ne sykį matyta Packers emblema — jai buvo 
beveik iki kelių. 

— Mes jau atsibudom, ar ne? — tarė ponia Klozen mažajam 
Otui. — Pažiūrėkim, ar tėtis irgi atsibudo. 

Volingfordas pasislinko, kad jie galėtų įlipti į lovą. Jis stengėsi 
nuslėpti jaudulį. (Kalbėdama apie jį, Doris pirmą kartą pasakė 
„tėtis“.) 

Prieš aušrą Patrikui buvo šaltoka miegoti po viena vilnone ant- 
klode, tačiau dabar į kambarį tvieskė saulė. Ponia Klozen su kū- 
dikiu palindo po viršutine paklode, o antklodę Patrikas nuo ko- 
jūgalio nustūmė ant grindų. 

— Tau reikėtų išmokti jį maitinti, — tarė Doris ir padavė Patri- 
kui pieno mišinėlį. Ant pagalvės paguldytas Otas jaunesnysis links- 
momis akutėmis sekė tėčio iš mamos perimamą buteliuką. 

Paskui ponia Klozen pasodino Otą tarp dviejų pagalvių. Vo- 
lingfordas žiūrėjo, kaip jo sūnus ima barškutį, krato jį ir kišasi į 
burną, — vargu ar tai buvo labai įdomu, bet naujai iškeptas tėtis 
atrodė sužavėtas. 


— Jis tikrai ramus kūdikis, — tarė ponia Klozen. 

Volingfordas nežinojo, ką sakyti. 

— Gal paskaityk jam ką nors iš tos savo knygos apie pelę, — 
pasiūlė Doris. —- Nebūtina, kad jis suprastų. Svarbu, kad girdėtų 
tavo balsą. Aš irgi mielai paklausyčiau. 

Patrikas išlipo iš lovos ir pasiėmė knygą. 

— Gražios kelnaitės, — tarė Doris. 

Volingfordas buvo pasižymėjęs kelias Stiuarto Litlio vietas — ti- 
kėjosi, kad poniai Klozen jos pasirodys ypač prasmingos. Pavyz- 
džiui, kaip žlunga pirmas Stiuarto pasimatymas su Harieta Eims, 
nes Stiuartas taip kremtasi dėl sugadintos kanojos, kad net at- 
meta Harietos kvietimą eiti pašokti. Taigi Harieta atsisveikina ir 
nueina, „palikusi Stiuartą vieną su savo sudužusiomis svajonėmis 
ir sugadinta kanoja“. 

Pirmiau Patrikas manė, kad Doris ta vieta patiks, o dabar jau 
nebuvo tuo įsitikinęs. Nusprendė iškart atsiversti paskutinį sky- 
rių — „Kelionė į šiaurę“ — ir perskaityti tik filosofišką Stiuarto 
pokalbį su telefonų kompanijos remontininku. 

Iš pradžių juodu kalbasi apie paukštę, kurios Stiuartas ieško. 
Remontininkas prašo Stiuarto papasakoti, kaip ta paukštė atro- 
do, ir viską užsirašo. 

Volingtordas skaitė tą vietą, o ponia Klozen, atsigulusi ant šo- 
no, žiūrėjo į jį su sūnumi. Otas, tik retkarčiais žvilgtelėdamas į 
mamą, berods labai atidžiai klausėsi tėčio. Abu jo tėvai buvo pa- 
kankamai arti; vaikas galėjo juos paliesti ir jautėsi patenkintas — 
dėmesio jam netrūko. 

Ypač jausmingai Patrikas perskaitė tą pokalbio dalį, kurioje 


remontininkas Stiuarto klausia, kur šis važiuoja. 


— Į šiaurę, — atsakė Stiuartas. 

— Šiaurėje gražu, — pritarė remontininkas. — Man nuo 
seno patinka važiuoti į šiaurę. Nors pietvakariai irgi neblo- 
ga kryptis. 

— Ko gero, taip, — sutiko Stiuartas kiek pagalvojęs. 

— Be to, rytai irgi neblogai, — kalbėjo toliau remonti- 
ninkas. — Vieną sykį rytiniame maršrute man atsitiko įdo- 


mus nuotykis. Gal nori, galiu papasakoti? 

— Ne, ačiū, — atsakė Stiuartas. 

Remontininkas tarsi kiek nusiminė, bet vis tiek nenutilo. 

— Bet šiaurės kryptis visada slepia ką nors tokio, ko ne- 
būna visose kitose kryptyse. Mano išmanymu, jeigu Žmo- 
gus keliauja į šiaurę, tai klaidos tikrai nepadarys. 

— Aš irgi laikausi tokios nuomonės, — tarė Stiuartas. — 
Ko gero, nuo šiol iki gyvenimo pabaigos keliausiu tik į šiau- 
rę, niekur kitur. 

— Žmonėms atsitinka ir blogesnių dalykų, — nuramino 
remontininkas. 


— Taip, suprantu, — atsakė Stiuartas.* 


Patrikui Volingfordui tikrai buvo atsitikę ir blogesnių dalykų. 
Jis nekeliavo į šiaurę, kai susipažino su Meri Šanahan, su Andže 
ar Monika su k, — tiesą sakant, jis nekeliavo į šiaurę ir tada, kai 
susipažino su savo buvusia žmona. Merelin Patrikas pirmą kartą 
pamatė Naujajame Orleane, kur filmavo trijų minučių trukmės 
reportažą apie besaikį lėbavimą per Užgavėnes; tuomet jis buvo 
užmezgęs trumpą meilės romaną su kažkokia Fijona, dar viena 
grimuotoja, bet metė ją dėl Merelin. (Paskui ilgai gailėjosi, kad 
taip suklydo.) 

Gal tai ir nelabai reikšmingas statistinis faktas, bet Volingtor- 
das dabar neprisiminė nė vienos moters, su kuria būtų mylėjęsis 
keliaudamas į šiaurę. Apskritai šiaurėje jis buvo tik su Doris Klo- 
zen, su ja ir norėjo būti — nebūtinai šiaurėje, bet kur — iki gyveni- 
mo pabaigos. 

Dramatiškai pabrėždamas kiekvieną žodį, Patrikas dar pakar- 
tojo tą frazę: „...iki gyvenimo pabaigos...“ Paskui pažvelgė į ma- 
žąjį Otą — bijojo, kad pamatys vaiką nuobodžiaujantį, bet ber- 
niukas sėdėjo žvalus kaip voverė ir blizgančiomis akutėmis žvilg- 
čiojo tai į tėvą, tai į spalvotą paveikslėlį ant knygos viršelio. (Ten 
buvo nupieštas Stiuartas beržo žievės kanojoje, ant kurios užra- 


šyta VASAROS PRISIMINIMAI.) 


* Vertė V Čepliej us. 

Volingfordas suvirpėjo iš džiaugsmo, kad jam pavyko patrauk- 
ti ir išlaikyti sūnelio dėmesį, bet žvilgtelėjęs į ponią Klozen, ku- 
riai tikėjosi padaryti visas kaltes atpirksiantį įspūdį, pamatė, kad 
ji užmigo — tikriausiai net nespėjusi suvokti, koks reikšmingas jai 
turėtų atrodyti paskutinis Stiuarto Litlio skyrius — „Kelionė į šiau- 
rę“. Doris gulėjo ant šono, vis dar pasisukusi į Patriką ir kūdikį, 
ir nors jai ant veido buvo užkritę plaukai, Volingfordas pastebėjo, 
kad ji šypsosi. 

Na... gal ponia Klozen ir nesišypsojo, bet tikrai nebuvo susi- 
raukusi. Iš jos veido išraiškos ir kūno padėties galima buvo su- 
prasti, kad ji dėl nieko nesijaudina. Patrikas pirmą kartą matė ją 
tokią ramią — arba taip kietai įmigusią. 

Puikiai suvokdamas, kokia atsakomybė jam tenka, Volingtor- 
das pasiėmė mažąjį Otą ir išslinko iš lovos — atsargiai, kad nepa- 
žadintų berniuko motinos. Nusinešęs vaiką į kitą miegamąjį, sten- 
gėsi viską daryti ramiai, įprasta tvarka, kaip Doris. Pirmiausia 
ant lovos, kurią Doris naudojo kaip vystymo stalą, drąsiai pamė- 
gino pakeisti kūdikiui sauskelnes ir labai nusivylė pamatęs, kad 
jos dar sausos; mažasis Otas buvo švarutėlis, bet kol Volingfordas 
nustebęs žiūrėjo į neįtikimai mažą sūnaus varputę, jis staiga nusi- 
šlapino — tiesiai tėvui į veidą. Dabar Patrikas jau turėjo pagrindą 
keisti jam sauskelnes — tai daryti viena ranka buvo nelengva. 

Šiaip taip susidorojęs su tuo darbu, Volingfordas mąstė, ko 
reikėtų imtis toliau. Mažasis Otas sėdėjo ant lovos, įkalintas tarp 
daugybės pagalvių, kuriomis Patrikas dėl viso pikto jį apkamšė, o 
nepatyręs tėtis rausėsi kūdikio daiktų krepšiuose. Paėmė vieną 
pakelį pieno mišinio, švarų buteliuką, dvejas sauskelnes, marški- 
nukus, jei kartais lauke būtų vėsu, — jeigu jie eitų į lauką, — ir dar 
kojinytes bei batukus, jei Otui labiausiai patiktų šokinėti spy- 
ruoklinėje kėdutėje. 

Tas keistas įtaisas buvo pagrindiniame namelyje, ten Voling- 
fordas ir nusinešė Otą. Kojinytės ir batukai turėjo apsaugoti ma- 
žyčius kūdikio kojyčių pirštukus ir švelnius padukus, kad jis ne- 
prisivarytų rakščių, — kaip ir kiekvienas geras tėvas, Patrikas ins- 
tinktyviai jautė, kas gali nutikti jo vaikui. Su Otu ir pilnu krepšiu 

jo daiktų jau eidamas iš kambario virš valčių pastogės, jis dar 
paėmė kūdikio kepuraitę, be to, įsidėjo į krepšį ir ponios Klozen 
Anglą ligonį. Imdamas knygą, vienintele plaštaka truputį prisilietė 
prie Doris apatinių. 

Pagrindiniame namelyje buvo vėsiau; Patrikas aprengė Otą 
marškinukais, o paskui, tik norėdamas išmėginti savo jėgas, dar 
užmovė jam kojinytes ir apavė batukus. Bandė sodinti vaiką į 
spyruoklinę kėdutę, bet šis iškart ėmė verkti. Tada Patrikas paso- 
dino berniuką į aukštą kėdutę prie stalo; ten Otui lyg ir patiko. 
(Bet neilgai — nebuvo ko valgyti.) 

Indų džiovykloje radęs kūdikio šaukštelį, Volingfordas sutry- 
nė bananą; Otui labai patiko tą košelę spjaudyti, tepliotis ja veidą 
ir šluostytis rankas į savo marškinukus. 

Volingfordas apsidairė, kuo dar galėtų pamaitinti vaiką. Arba- 
tinis ant viryklės tebebuvo šiltas. Patrikas įsipylė šiek tiek dau- 
giau negu du šimtus penkiasdešimt mililitrų virinto vandens, iš- 
tirpino jame pieno miltelius ir dalį to mišinėlio sumaišė su kaž- 
kokių grūdų dribsniais kūdikiams, bet Otas labiau norėjo banano. 
Patrikas mėgino maišyti dribsnius su šaukšteliu konservuotos per- 
sikų tyrelės. Otas tokią košytę po truputį valgė, tačiau dabar su- 
trintu bananu bei persikų ir dribsnių mišiniu jau buvo išsiteplio- 
jęs ir plaukus. 

Volingfordas neabejojo, kad Otas daugiau maisto užsitepė ant 
savęs, negu suvalgė. Jis šiltu vandeniu sudrėkino popierinį rank- 
šluostį ir švariai nuvalė kūdikį — na, beveik švariai; paskui iškėlė 
Otą iš aukštos kėdutės prie stalo ir vėl pasodino į spyruoklinę. 
Porą minučių pašokinėjęs, berniukas išvėmė pusę pusryčių. 

Volingfordas iškėlė sūnų iš spyruoklinės kėdutės ir laikydamas 
ji glėbyje atsisėdo į supamąjį krėslą. Mėgino duoti vaikui pieno, 
bet nuo galvos iki kojų išsitepliojęs berniukas išgėrė ne daugiau 
kaip penkiasdešimt mililitrų ir tuoj pat viską atpylė Volingfordui 
ant kelių. (Volingfordas dėl to nesijaudino, nes buvo nuogas, tik 
su kelnaitėmis.) 

Vėliau Patrikas kurį laiką vaikščiojo pirmyn atgal, kaire ranka 
apkabinęs Otą, o dešinėje laikydamas atverstą ponios Klozen An- 

glą ligonį - kaip kokį giesmyną. Bet Otas buvo sunkokas, Voling- 
fordas negalėjo ilgai jo nešioti ant rankos be plaštakos. Jis vėl 
atsisėdo į supamąjį krėslą, pasisodino vaiką ant kelių ir laikė ap- 
glėbęs bige. Berniukas atsilošė; jo pakaušėlis rėmėsi į Volingfor- 
do krūtinę ir kairį petį. Taip jie bent dešimt minučių, o gal ir 
ilgiau, sūpavosi, kol Otas užmigo. 

Paskui Patrikas pristabdė krėslą; bige glausdamas prie savęs 
ant kelių miegantį berniuką, mėgino skaityti Anglą ligonį. Laikyti 
atverstą knygą vienintele sveika ranka buvo nelengva, bet dar sun- 
kiau versti lapus — tam reikėjo labai miklių pirštų. Volingfordui 
tai buvo tarytum dar vienas kantrybės išbandymas, panašus į anks- 
tesnius mėginimus prisitaikyti kokį protezinį įtaisą, tačiau dabar 
jo pastangos kaip tik pritiko prie apdegusio žmogaus, net nepri- 
simenančio, kas jis toks, aprašymo. 

Patrikas perskaitė vos kelis puslapius — iki ponios Klozen rau- 
donai pabrauktos vietos. Ten buvo aprašyta, kaip veikėjas, kurio 
vardu pavadintas romanas, tolydžio netekdamas sąmonės ir vėl ją 


atgaudamas klausosi slaugytojos skaitomų knygų. 


Tad knygose, kurių anglas klausydavosi susikaupęs arba 
mintimis nukilęs kitur, būdavo pilna turinio spragų, saky- 
tum liūties išplautų išgraužų kelyje, dingusių epizodų, ta- 
rytum skėrių išėsto gobeleno gabalų, tarytum tuščių fres- 


kos vietų, nakčia nusilupus tinkui nuo bombų sprogimo. * 


Tą nuostabiai gražų sakinį tikrai vertėjo perskaityti ne vieną 
kartą; be to, jis neabejotinai darė garbę jį pasibraukusiai skaity- 
tojai. Volingfordas užvertė knygą ir tyliai padėjo ją ant grindų. 
Paskui užsimerkęs sutelkė dėmesį į raminamą krėslo lingavimą. 
Sulaikęs kvapą, Volingfordas girdėjo, kaip kvėpuoja jo sūnus, — 
daugeliui tėvų tai išties palaiminga akimirka. Supdamasis Patri- 
kas sugalvojo, ką darys. Jis grįš į Niujorką ir perskaitys Anglą ligo- 


nį. Pasižymės labiausiai patikusias vietas; paskui su ponia Klozen 


* Vertė Valdas V. Petrauskas. 

galės palyginti, ką kuris pasibraukė, ir aptarti pasirinktas ištrau- 
kas. Gal jam netgi pavyks ją prikalbinti išsinuomoti vaizdajuostę 
ir drauge pažiūrėti filmą. 

„Ko gero, — galvojo Volingfordas jau snūduriuodamas supa- 
majame krėsle, apglėbęs miegantį sūnų, — tai būtų perspektyves- 
nė pokalbių tema negu peliuko kelionės arba darbščios ir kūry- 
bingos, bet pasmerktos vorės entuziazmas“. 

Ponia Klozen rado juos kietai įmigusius krėsle. Kaip gera mo- 
tina, ji pirmiausia atidžiai apžiūrėjo Oto pusryčių likučius — pie- 
ną, kiek jo dar buvo buteliuke, tiesiog stulbinamai apdrabstytus 
sūnaus marškinukus, persikų tyrele ištepliotus plaukus, banano 
gumulėliais aplipintus batukus bei kojinytes ir didžiulę dėmę ant 
Patriko kelnaičių, iš kurios nesunku buvo suprasti, kad vaikas 
atpylė jam ant kelių. Turbūt viskas, ką ponia Klozen pamatė, jai 
labai patiko, ypač tas vaizdas — tėvas su sūnumi, ramiai miegantys 
supamajame krėsle, — nes ji pasiėmė fotoaparatą ir du kartus 
juos nufotografavo. 

Kai Volingfordas atsibudo, Doris jau buvo išvirusi kavos ir ke- 
pino rūkytą kumpį. (Patrikas prisiminė jai sakęs, jog mėgsta kum- 
pį-) Ji vėl vilkėjo violetiniu maudymosi kostiumėliu. Patrikas įsi- 
vaizdavo savo glaudes, paliktas vienas ant skalbinių virvės, ir ap- 
imtas savigailos pagalvojo, jog tai galbūt ženklas, kad ponia Klozen 
nesutiks už jo tekėti. 

Jie visą dieną drauge tinginiavo, nors ir nesijautė visiškai ra- 
mūs. Šiokią tokią įtampą tarp jų kėlė tai, kad Doris nė puse žo- 
džio neužsiminė apie Patriko siūlymą susituokti. 

Juodu pakaitomis šokinėjo į vandenį nuo prieplaukos ir sau- 
gojo Otą. Volingfordas su kūdikiu vėl braidžiojo pakrante palei 
smėlėtą paplūdimį. Paskui visi trys plaukė motorlaiviu. Patrikas su 
mažuoju Otu ant kelių sėdėjo pirmagalyje, o ponia Klozen vairavo 
laivą — valtį su už borto įtaisytu varikliu, nes ją lengviau galėjo su- 
valdyti. Kateris buvo greitesnis, bet Doris bijojo jį apibrozdinti ar 
apdaužyti, o dėl valties Klozenai per daug nesijaudino. 

Doris su Patriku ir Otu motorlaiviu nugabeno šiukšles į kon- 


teinerį ant prieplaukos tolimajame ežero gale. Šiukšlės ten buvo 

vežamos iš visų vasarnamių. Doris pasakė, kad visas atliekas, ku- 
rių nenuplukdys į tą konteinerį, — tuščius butelius, skardines, 
popiergalius, maisto likučius, nešvarias Oto sauskelnes, — jie tu- 
rės pasiimti į lėktuvą. 

Valties variklis burzgė taip garsiai, kad neįmanoma buvo susi- 
šnekėti, bet Volingfordas, žiūrėdamas į ponią Klozen, labai aiš- 
kiai ištarė: „Aš tave myliu“. Jis žinojo, kad Doris iš jo lūpų supra- 
to, ką jis sako, tačiau neišgirdo jos atsakymo. Sakinys buvo ilges- 
nis negu: „Aš tave myliu“; Patrikas jautė, kad Doris kalbėjo rimtai. 

Kai jie, išmetę šiukšles, plaukė atgal, mažasis Otas užmigo. 
Volingfordas užnešė berniuką valčių pastogės laiptais į viršų ir 
paguldė į lopšį. Doris pasakė, kad Otas dieną paprastai numinga 
du kartus; dabar jį tiesiog užliūliavo valties lingavimas. Ponia Klo- 
zen manė prieš naktį turėsianti vaiką pažadinti ir pamaitinti. 

Buvo vėlyva popietė, gal netgi pavakarys; saulė jau leidosi. Vo- 
lingfordas poniai Klozen tarė: 

— Dar nežadink Otuko. Labai prašau — eikš su manim ant prie- 
plaukos. 

Doris tebebuvo apsirengusi maudymosi kostiumėliu, Patrikas 
mūvėjo glaudėmis, be to, jis pasirūpino, kad jie turėtų du rank- 
šluosčius. 

— K3 čia veiksim? — paklausė Doris. 

— Pirmiausia vėl sušlapsim, — tarė Patrikas. — Paskui truputį 
pasėdėsim ant prieplaukos. 

Ponia Klozen nerimavo, kad negirdės Oto verksmo, jeigu jis 
staiga pabus. Miegamojo langus ji paliko atdarus, bet jie buvo į 
ežerą, ne į didžiąją prieplauką, negana to, kartkarčiais visus gar- 
sus nustelbdavo pro šalį plaukiančių motorinių valčių burzgimas, 
bet Patrikas Doris patikino, kad tikrai išgirs kūdikio balsą. 

Jie nėrė į vandenį nuo didžiosios prieplaukos ir tuoj pat kopė- 
čiomis vėl užlipo į viršų; beveik tą pačią akimirką prieplauką ap- 
gaubė šešėliai. Saulė šiapus ežero užlindo už medžių viršūnių, 
bet rytinė pakrantė dar buvo nutvieksta jos spindulių. Volingfor- 
das su ponia Klozen sėdėjo ant rankšluosčių; Patrikas Doris pa- 


pasakojo apie skausmą malšinančius vaistus, kuriuos gėrė Indi- 

joje, ir apie tai, kaip (mėlynųjų kapsulių sapne) jautė į medinės 
prieplaukos lentas įsigėrusią saulės šilumą, nors prieplauka jau 
buvo medžių šešėlyje. 

— Kaip dabar, — tarė jis. 

Doris nieko nesakė, tik vos pastebimai virpėjo — jai, matyt, 
buvo šalta su šlapiu maudymosi kostiumėliu. 

Patrikas toliau jai pasakojo, kaip išgirdo moters balsą — seksua- 
liausią, kokį tik galima įsivaizduoti, ir kaip ta moteris, kurios jis ne- 
matė, tarė: „Mano kostiumėlis toks šaltas. Aš nusirengsiu. Gal ir tu?“ 

Ponia Klozen nenuleido akių nuo Volingfordo — ji tebevirpėjo. 

— Būk gera — ištark tuos žodžius, — paprašė jis. 

— Dabar nenorėčiau to daryti, — tarė Doris. 

Patrikas pasakojo, kas buvo toliau tame mėlynųjų kapsulių sap- 
ne: jis atsakė „taip“. Nuo šlapių maudymosi kostiumų pro tar- 
pus tarp lentų į ežerą kapsėjo vandens lašai. Jis ir ta nematoma 
moteris buvo nuogi; moters pečiai kvepėjo saule, o skonis, kurį 
jis pajuto, kai liežuviu vedžiojo jos ausies kontūrus, buvo kaip 
ežero. 

— Tu sapne su ja mylėjaisi? — paklausė ponia Klozen. 

— Taip. 

— Negaliu to daryti, — tarė Doris. — Ne čia, ne dabar. Šiaip ar 
taip, anapus ežero yra toks naujas vasarnamis. Klozenai man sakė, 
kad ten įsikūręs tipas turi jūrinį žiūroną ir slapčia stebi žmones. 

Patrikas suprato, apie kurį vasarnamį ji kalba. Buvo aiškiai ma- 
tyti, kad tas namelis anapus ežero pastatytas visai neseniai; melsva- 
me ir žaliame fone naujos medienos spalva traukte traukė žvilgsnį. 

— Maniau, kad sapnas po truputį pildosi, — tarstelėjo Voling- 
fordas. („Nedaug trūko, kad būtų išsipildęs“, — norėjo pasakyti.) 

Ponia Klozen atsistojo ir pasiėmė rankšluostį. Juo prisideng- 
dama nusirengė šlapią maudymosi kostiumėlį. Paskui pakabino 
kostiumėlį ant virvės ir standžiau susisupo rankšluosčiu. 

— Einu, pažadinsiu Otą, — tarė. 

Volingfordas nusimovė glaudes ir pakabino ant virvės šalia Doris 
kostiumėlio. Kadangi ji jau buvo nuėjusi į valčių pastogę, jis ne- 


matė reikalo dangstytis. Tiesą sakant, akimirką dar pastovėjo nuo- 

gas, pasisukęs į ežerą, — kad tas šiknius su žiūronu gerai įsižiūrė- 
tų. Paskui Volingfordas apsivyniojo rankšluosčiu ir užlipo laiptais 
į savo miegamąjį. 

Miegamajame apsimovė sausomis glaudėmis, apsirengė marš- 
kiniais atverčiama apykakle. Kai nuėjo į kitą kambarį, ponia Klo- 
zen irgi jau buvo persirengusi; ji vilkėjo sena berankove trikotaži- 
ne palaidinuke, mūvėjo nailoniniais šortais. Taip rengiasi ber- 
niūkščiai, kai eina sportuoti, tačiau Doris atrodė nuostabiai. 

— Supranti, sapnas nebūtinai turi būti tikroviškas, kad išsipil- 
dytų, — pasakė ji, nežiūrėdama į Patriką. 

— Nežinau, ar galiu tikėtis, kad manęs neatstumsi, — tarė Pa- 
trikas. 

Jie ėjo taku į pagrindinį namelį; Doris tyčia žingsniavo prieky- 
je, o Patrikas su mažuoju Otu ant rankų sekė jai iš paskos. 

— Aš apie tai dar galvoju, — neatsigręždama pasakė Doris. 

Volingfordas suskaičiavo jos ištartų žodžių skiemenis. Ko ge- 
ro, tą patį ji sakė ir valtyje, kai jis per triukšmą nieko negirdėjo. 
(„Aš apie tai dar galvoju“.) Vadinasi, jis dar gali turėti vilties, 
nors ir nedaug. 

Jie ramiai papietavo tinkleliais nuo vabzdžių apsaugotoje pa- 
grindinio namelio verandoje, iš kurios buvo matyti vis tamsėjan- 
tis ežeras. Kitapus tinklelių zyzė daugybė uodų. Patrikas su Doris 
išgėrė antrą butelį raudono vyno; Patrikas pasakojo apie kol kas 
nelabai vykusias savo pastangas netekti darbo. Šįkart jam pakako 
proto neužsiminti apie Meri Šanahan. Jis Doris nesakė, kad apie 
tai, jog reikėtų pamėginti netekti darbo, pirmą kartą susimąstė 
šnekėdamasis su Meri ir kad Meri jau yra numačiusi būdus, kaip 
jis turėtų būti išmestas. 

Patrikas kalbėjo ir apie savo ketinimą išvykti iš Niujorko, bet 
ponia Klozen, tarytum netekusi kantrybės, tarė: 

— Nenoriu, kad mestum darbą dėl mangs. Jeigu išvis galėsiu 
gyventi su tavimi, galėsiu bet kur. Juk svarbiausia ne tai, kur mes 
gyvensime ir kokį darbą tu dirbsi. 

Kol Doris plovė indus, Patrikas su Otu ant rankų vaikščiojo 
aplinkui. 

— Aš tik norėčiau, kad ta Meri neturėtų tavo vaiko, — galiausiai 
pasakė ponia Klozen. Vaikydamiesi uodus, jie jau ėjo taku į valčių 
pastogę. Patrikas nematė Doris veido; ji vėl žingsniavo pirma, su 
žibintuvėliu ir kūdikio daiktų krepšiu, o Volingfordas nešė Otą. — 
Negaliu jos smerkti... kad trokšta pagimdyti tavo kūdikį, — pri- 
dūrė Doris, lipdama valčių pastogės laiptais. — Tačiau tikiuosi, 
kad taip nebus. Žinoma, tu jau nieko negali padaryti, ir neturė- 
tum. Dabar jau ne. 

Volingfordui dingtelėjo mintis, kad jis kaip visada netyčia išju- 
dino svarbiausius savo lemties veiksnius, kurių negali suvaldyti; 
Meri Šanahan arba pastojo, arba ne — tai nuo jo jau nepriklauso. 

Pagrindiniame namelyje pasinaudojęs tualetu ir išsivalęs dan- 
tis, Patrikas iš skutimosi reikmenų dėžutės pasiėmė prezervaty- 
vą. Eidamas į valčių pastogę laikė jį rankoje. Dabar, kai guldė Otą 
ant vystymo lovos miegamajame, ponia Klozen pastebėjo, kad 
Patriko kumštis sugniaužtas. 

— Ką turi rankoje? — paklausė ji. 

Patrikas atgniaužė delną ir parodė prezervatyvą. Doris buvo 
palinkusi prie mažojo Oto — keitė jam sauskelnes. 

— Verčiau eik ir atsinešk dar vieną. Reikės mažiausiai dviejų, — 
tarė ji. 

Patrikas pasiėmė žibintuvėlį ir vėl drąsiai susikovė su uodais; į 
savo miegamąjį virš valčių pastogės grįžo su dar vienu prezerva- 
tyvu ir buteliu šalto alaus. 

Grįžęs kambaryje įžiebė dujinę lempą. Žmonėms, turintiems 
abi rankas, tai padaryti nesunku, o Patrikui teko šiek tiek pa- 
vargti. Jis užbrėžė medinį degtuką ir laikė degantį dantyse, kol 
atsuko dujas. Kai išsiėmė degtuką iš burnos ir prikišo prie lem- 
pos, pasigirdo pokštelėjimas ir plykstelėjo liepsna. Patrikas su- 
mažino degimą, bet šviesa miegamajame beveik nepritemo. 
„Nelabai romantiška“, — galvojo jis rengdamasis ir nuogas gul- 
damas į lovą. 

Volingfordas ant savęs užsitraukė tik viršutinę paklodę, iki juos- 
mens; gulėjo ant pilvo, pasirėmęs alkūnėmis, po krūtine pasiki- 


šęs dvi pagalves. Pro langą žiūrėjo į virš ežero tviskančią mėnesie- 

ną — mėnulis buvo milžiniškas. Atrodė, kad jau pilnatis, nors pa- 
gal kalendorių ji turėjo būti po dviejų ar trijų naktų. 

Neatkimštą butelį alaus Patrikas buvo palikęs ant tualetinio 
staliuko; tikėjosi vėliau išgersiąs kartu su Doris. Du į folijos ap- 
valkalėlius įpakuoti prezervatyvai gulėjo po pagalvėmis. 

Per narų keliamą triukšmą ir prie kranto staiga kilusias ančių 
peštynes Patrikas neišgirdo, kada Doris įėjo į kambarį, bet kai ji 
atsigulė ant jo ir krūtimis prigludo jam prie nugaros, jis suprato, 
kad ji nuoga. 

— Mano kostiumėlis toks šaltas, — sušnibždėjo ji jam į ausį. — 
Aš nusirengsiu. Gal ir tu? 

Jos balsas buvo toks panašus į nematomos moters balsą mėly- 
nųjų kapsulių sapne, kad Volingfordas vos įstengė atsakyti. Kai jis 
pagaliau išlemeno „taip“, Doris jau buvo atvertusi jį ant nugaros 
ir nutraukusi paklodę. 

— Duok man vieną iš tų daikčiukų, — tarė ji. 

Atmetęs vienintelę sveiką ranką, Volingfordas siekė po pagal- 
vėmis padėtų prezervatyvų, bet ponia Klozen buvo vikresnė. Ji 
greitai išsitraukė blizgantį pakelį ir dantimis perplėšė foliją. 

— Leisk man... Noriu pati tau užmauti, — pasakė. — Niekada 
to nedariau. 

Pamačiusi, kaip atrodo prezer vatyvas, ji lyg ir nustebo, bet il- 
gai nedvejojo; deja, iš pradžių mėgino mauti išvirkščiai. 

— Reikia žiūrėti, kaip susuktas, — tarė Volingfordas. 

Doris pasijuokė iš savo klaidos. Paskui jau gerai užmovė pre- 
zervatyvą — ir taip greitai, kad Patrikas net nespėjo jai nieko pa- 
sakyti. Na ir kas, kad ponia Klozen anksčiau niekam nebuvo mo- 
vusi prezervatyvo, — Volingfordą ji apžergė taip pat kaip ir aną- 
kart. (Tik dabar jis gulėjo ant nugaros, o ne sėdėjo krėsle daktaro 
Zajonco klinikoje.) 

— Noriu su tavimi pašnekėti apie tai, kad turėsi būti man išti- 
kimas, — tarė Doris judėdama aukštyn žemyn, rankomis įsirė- 
musi Patrikui į pečius. — Jeigu jauti, kad negali gyventi su viena 


moterimi, geriau sakyk iš karto — sustabdyk mane tuojau pat. 

Volingfordas neištarė nė žodžio ir nieko nedarė, kad ją su- 
stabdytų. 

— Labai prašau — pasistenk, kad daugiau niekas nuo tavęs ne- 
pastotų, — dar rimtesniu balsu pasakė ponia Klozen. Ji visu svo- 
riu leidosi ant Patriko, o jis kėlė klubus ją sutikdamas. 

— Gerai, — tarė jis. 

Kadangi kambaryje ryškiai švietė dujinė lempa, ant sienos bu- 
vo matyti judantys jų šešėliai — kaip tik toje vietoje, kur seniau 
kabėjo Oto vyresniojo alaus plakatas, tame Volingfordo dėmesį 
patraukusiame tamsesniame stačiakampyje. Atrodė, kad ten, ta- 
rytum paveikslo rėmuose, mylisi du vaiduokliai, dar nežinantys, 
ar galės būti kartu. 

Pasimylėję Patrikas su Doris išgėrė alų — ištuštino butelį per 
kelias sekundes. Paskui nuogi ėjo paplaukioti; Volingfordas paė- 
mė rankšluostį, vieną abiem, o ponia Klozen nešė žibintuvėlį. 
Žengdami vienas paskui kitą, jie pasiekė valčių pastogės prie- 
plaukos galą; šįkart Doris liepė Patrikui pirmam lipti kopėčio- 
mis į vandenį. Vos tik jis paniro į ežerą, ji paprašė jo plaukti atgal 
ir lįsti po siaura prieplauka. 

— Žiūrėk, kur šviesa, — pasakė. 

Pro tarpą tarp prieplaukos lentelių ji apšvietė vieną iš tamsaus 
vandens semiamų atraminių stulpų. Tas stulpas atrodė storesnis 
už Volingfordo šlaunį. Per kelis colius virš vandens, greta hori- 
zontaliai įtvirtinto tašo, Patrikas pastebėjo kažkokį auksinį daik- 
tą. Jis priplaukė arčiau ir pažvelgė aukštyn. Kad matytų, kas ten 
per daiktas, turėjo plūduriuoti stačiomis. 

Į stulpą buvo įkalta nemaža vinis, ant jos užverti du auksiniai 
sutuoktuvių žiedai, paskui vinies galvutė prilenkta prie stulpo, 
kad žiedai nenukristų. Patrikas suprato, kad ponia Klozen turėjo 
laikytis vandenyje stačia, kol įkalė vinį, užvėrė žiedus ir plaktuku 
prilenkė vinies galvutę. Tai padaryti tikrai nebuvo lengva, netgi 
tokiai gerai plaukikei, pakankamai stipriai ir turinčiai abi rankas. 

— Tebėra? Ar matai? — paklausė Doris. 

— Taip, — atsakė Patrikas. 

Doris vėl padėjo žibintuvėlį, kad jis šviestų į ežerą. Išlindęs iš 
po prieplaukos, Patrikas rado ją laukiančią ryškiai nutviekstame 
plote; ji plūduriavo ant nugaros, jos krūtys buvo iškilusios virš 
vandens. 

Ponia Klozen neištarė nė žodžio. Volingfordas irgi tylėjo. Jis 
galvojo apie tai, kad kurią nors žiemą, kai ežeras apsitrauks ypač 
storu ledu, ledas, ko gero, brūžinsis į valčių pastogės prieplauką 
ir žiedai bus prarasti. Arba audra nušluos visą valčių pastogę. Šiaip 
ar taip, sutuoktuvių žiedai yra ten, kur ir turėtų būti, — būtent tai 
ponia Klozen norėjo parodyti. 

Kitapus ežero smalsusis naujakurys savo namelyje buvo užsi- 
degęs šviesą. Jis per radiją klausėsi beisbolo rungtynių, bet Patri- 
kas nesuprato, kurios komandos žaidžia. 

Jie jau plaukė atgal, valčių pastogės link; kelią į krantą jiems 
rodė ne tik ant prieplaukos paliktas žibintuvėlis, bet ir du miega- 
mųjų, kuriuose degė dujinės lempos, langai. Šįkart Volingfordas 
neužmiršo nusišlapinti vandenyje, kad vėliau nereikėtų bėgti į 
miškelį ir kautis su uodais. 

Eidami gulti, juodu pabučiavo mažąjį Otą; Doris berniuko kam- 
baryje užgesino dujinę lempą ir užtraukė užuolaidas. Paskui, iš- 
jungusi šviesą ir kitame miegamajame, išsitiesė ant lovos — nuoga, 
ežero maloniai atvėsinta, užsiklojusi tik viršutine paklode. Šlapi 
ir šalti jos ir Volingfordo plaukai blizgėjo mėnesienoje. Užuolai- 
das savo miegamajame Doris tyčia paliko atitrauktas — norėjo 
atsibusti anksčiau už kūdikį. Mėnulio nutviekstame kambaryje ir 
ji, ir Patrikas tuoj pat užmigo. Tanakt mėnulis švietė ilgai, beveik 
iki trečios valandos ryto. 

Pirmadienį saulė tekėjo šiek tiek po penkių, bet ponia Klozen 
atsikėlė daug anksčiau. Nubudęs melsvai pilkos, tarsi alavinės, 
šviesos užlietame kambaryje, Volingtordas jautė, kad jam stovi — 
kaip pačią erotiškiausią mėlynųjų kapsulių sapno akimirką. 

Ponia Klozen movė jam antrą prezervatyvą. Ji buvo sugalvo- 
jusi net Volingfordui dar neįprastą būdą, kaip tai padaryti, — 
vyniojo susuktą gumytę jam ant varpos dantimis. Kaip moteris, 


seniau beveik nieko nežinojusi apie prezervatyvus, ji atrodė ne- 

paprastai išradinga; tačiau Doris prisipažino skaičiusi apie tokį 
būdą knygoje. 

— Kokiame nors romane? — paklausė Volingfordas. (Aišku, kad 
romane!) 

— Duok ranką, — įsakė ponia Klozen. 

Patrikas, savaime suprantama, pamanė, kad ji kalba apie deši- 
nę — vienintelę jo ranką, bet kai ją ištiesė, Doris papurtė galvą: 

— Ne, ketvirtąją. 

Patrikas tarėsi kažką ne taip išgirdęs. Tikriausiai ji sakė: „Ne, 
kitą“, turėdama omenyje jo ranką be plaštakos — bigę. 

— Ką? — paklausė Volingfordas; jis tik norėjo įsitikinti. 

— Duok ranką, ketvirtąją, — tarė Doris. Ji pagriebė jo bigę ir 
tvirtai suspaudė tarp šlaunų; Volingtordas pajuto vėl atgyjančius 
nesamus pirštus. 

— Kai gimei, turėjai dvi rankas, — paaiškino ponia Klozen. — 
Paskui vieną praradai. Oto buvo trečia. O šita... — pasakė ji, reikš- 
mingai suglausdama šlaunis, — šita niekada manęs nepamirš. Ji 
priklauso man. Tavo ketvirtoji ranka. 

— O. — Patrikas pagalvojo, kad greičiausiai todėl ir jaučia tą 
ranką, tarytum iš tikrųjų ją turėtų. 

Pasimylėję jie vėl nuogi maudėsi ežere, bet šįsyk ne kartu; kuris 
nors stovėjo prie lango mažojo Oto miegamajame ir žiūrėjo, kaip 
kitas plaukioja. Otas pabudo saulei tekant, kai prie jo budėjo Doris. 

Vėliau jie dėjosi daiktus; Doris viską išjungė ir užrakino. Ji 
netgi spėjo nugabenti šiukšles į konteinerį ant prieplaukos toli- 
majame ežero gale. Volingfordas pabuvo su Otu. Doris be kūdi- 
kio motorine valtimi plaukė daug greičiau. 

Kai atskrido hidroplanas, visus krepšius ir kūdikio kėdutes jie 
jau buvo sunešę ant didžiosios prieplaukos. Kol lakūnas su ponia 
Klozen krovė daiktus į lėktuvėlį, Volingfordas, dešine ranka ap- 
glėbęs mažąjį Otą, bige mojavo geidulingajam smalsuoliui. Kita- 
pus ežero prieš saulę blykčiojo žiūrono stiklas. 

Paskui lakūnas tyčia praskrido pro pat naujakurio prieplauką. 
Smalsuolis apsimetė, kad jo žiūronas iš tiesų visai ne žiūronas, o 


meškerė, ir jis tiesiog žvejoja; tas kvailas šiknius netgi dėjosi mė- 

ginąs kuo toliau užmesti masalą. Vidury prieplaukos kaip įkaltis 
stovėjo trikojis žiūrono stovas — tarytum atrama primityviam pa- 
būklui. 

Lėktuvo variklis ūžė taip garsiai, kad Volingfordas su ponia Klo- 
zen negalėjo kalbėtis nešaukdami visa gerkle. Bet jie vis žvilgčiojo 
vienas į kitą ir į kūdikį, kurį pakaitomis laikė ant kelių. Kai hid- 
roplanas ėmė po truputį leistis žemyn, Patrikas, žiūrėdamas į 
Doris, vėl be garso, vien lūpomis, pasakė: „Aš tave myliu“. 

Doris kurį laiką tylėjo, o paskui irgi vien lūpomis ištarė tą patį 
Volingfordo jau girdėtą sakinį, ilgesnį negu „Aš tave myliu“. („Aš 
apie tai dar galvoju“.) 

Taigi Volingfordas galėjo tik laukti. 

Iš tos vietos, kur nusileido hidroplanas, jie automobiliu važia- 
vo į Grin Bėjaus Ostino Straubelio oro uostą. Mažasis Otas sune- 
rimęs muistėsi savo kėdutėje; Volingfordas mėgino jį pralinks- 
minti. Doris vairavo. Dabar, kai joks triukšmas nestelbė jų balsų, 
jie lyg ir neturėjo ką vienas kitam pasakyti. 

Oro uoste atsisveikinęs ir pabučiavęs pirma Doris, paskui ma- 
žąjį Otą, Patrikas pajuto, kad Doris jam kažką įdėjo į dešinę prie- 
kinę kišenę. 

— Būk geras, dabar nežiūrėk. Truputį palauk, — paprašė ji. — 
Bet noriu, kad žinotum: oda toje vietoje man jau sugijo, skylutė 
užsitraukė. Nebegalėčiau įsiverti šito daikčiuko, net jeigu norė- 
čiau. Be to, jei galiausiai susieisime, žinau, kad man jo nereikės. 
Tau jo nereikės. Prašau tavęs — kam nors jį atiduok. 

Volingfordas ir nematydamas suprato, kas tai per daikčiukas: 
vaisingumo talismanas, blizgantis papuošalas, kurį Doris kadaise 
nešiojo įsivėrusi į bambą. Patrikui knietėjo žvilgtelėti, kaip jis 
atrodo. 

Ilgai laukti nereikėjo. Volingfordui bemąstant, ką galėtų reikš- 
ti dviprasmiškai nuskambėję ponios Klozen žodžiai — „jei galiau- 
siai susieisime“, — sucypė oro uosto metalo detektorius. Patrikas 
turėjo išsiimti Doris duotą daikčiuką iš kišenės ir pažiūrėti, kas 
tai. Papuošalą atidžiai apžiūrėjo ir oro uosto apsaugos darbuoto- 


ja — tiesą sakant, netgi pirmiau negu Patrikas. 

Nors ir labai mažas, tas papuošalas buvo gana sunkus; pilkšvai 
baltas metalas švytėjo kaip auksas. 

— Platina, — tarė apsaugos darbuotoja. Ji buvo tamsiaodė in- 
dėnė juodais kaip degutas plaukais, stambaus sudėjimo; atrodė 
liūdnoka. Iš to, kaip čiupinėjo bambos papuošalą, galima buvo 
suprasti, kad nusimano apie juvelyrinius dirbinius. — Tikriausiai 
daug kainavo, — pridūrė ji, atiduodama papuošalą Volingfordui. 

— Nežinau — ne aš jį pirkau, — pasakė Volingfordas. — Čia mo- 
teriškas papuošalas, veriamas į bambą. 

— Taip, suprantu, — tarė apsaugos darbuotoja. — Metalo detek- 
torius dažnai užjunta tokius papuošalus keleivių bambose. 

— O! — Patrikas tik dabar suvokė, kokios formos tas talisma- 
nas. Tai buvo mažytė plaštaka — kairė. 

Juvelyrai tokius daikčiukus — metalinius strypelius su ant vie- 
no galo užsukamais rutuliukais, kad papuošalas neiškristų, — va- 
dina bambos auskarais. Doris talismano strypelis atrodė tarsi liau- 
nas riešas, o kitame jo gale buvo mažutė, grakšti rankytė — Patri- 
kas Volingfordas pirmą kartą matė tokį dailų papuošalą. Didysis 
vos įžiūrimos platininės plaštakos pirštas buvo kryžmai uždėtas 
ant smiliaus — beveik visame pasaulyje tai yra sėkmės ženklas. 
Patrikas tikėjosi pamatyti aiškesnį vaisingumo simbolį — minia- 
tiūrinį dievuką ar kokios genties totemą. 

Prie stalo, kur stovėjo Volingfordas su apsaugos darbuotoja, 
priėjo dar vienas apsauginis — neaukštas, liesas juodukas tvarkin- 
gai pakirptais ūsais. 

— Kas čia? — paklausė jis kolegės. 

— Kūno papuošalas. Tokį gali įsiverti į bambą, — paaiškino ji. 

— Aš tai jau nesiversiu! — išsišiepė vyriškis. 

Patrikas padavė jam talismaną. Tą akimirką striukelė, kurią 
Volingfordas laikė persimetęs per kairį dilbį, nuslydo ant žemės 
ir abu apsauginiai pamatė, kad jis be plaštakos. 

— Ei, jūs gi Liūto Užkanda! — tarė juodukas. Jis, ko gero, nė 
nežvilgtelėjo į mažytę platininę plaštaką sukryžiuotais pirštais, 
padėtą jam ant delno. 

Moteris instinktyviai ištiesė ranką ir palietė kairį Patriko dilbį. 

— Atleiskite, aš jūsų nepažinau, pone Volingfordai, — tarė ji. 

Kodėl jos veidas toks liūdnas? Volingfordas iš karto pastebėjo, 
kad ta moteris nusiminusi, bet tik dabar susimąstė, kokios galėtų 
būti jos liūdesio priežastys. Ant jos kaklo buvo matyti nedidelis 
kabliuko formos randelis, kuris galėjo atsirasti bet kada — ir vai- 
kystėje, jeigu ji, pavyzdžiui, netyčia įsidūrė žirklėmis, ir vėliau, jei 
ištekėjo už netikusio vyro arba buvo žiauriai išprievartauta. 

Jos kolega — tas liesas juodaodis vyriškis — staiga susidomėjęs 
atidžiau pažvelgė į bambos papuošalą. 

— Juk čia plaštaka. Kairė. Supratau! — susijaudinęs tarė. — Tik- 
riausiai jūsų talismanas, ar ne? 

— Ne visai. Šis daikčiukas padeda pastoti. Bent jau man taip 
sakė... 

— Tikrai? — tarė indėnė. Ji paėmė papuošalą nuo kolegos del- 
no. — Noriu dar pažiūrėti. Tikrai padeda? — paklausė Patriko. Jis 
matė, kad ji nejuokauja. 

— Vieną kartą jau padėjo, — atsakė Volingfordas. 

Jam rūpėjo sužinoti, koks liūdesys slegia tą moterį. Ji atrodė 
bebaigianti ketvirtą arba jau pradėjusi penktą dešimtį, ant kairės 
rankos bevardžio piršto mūvėjo sutuoktuvių žiedą, o ant dešinės 
bevardžio — žiedą su turkio akute. Auskarai jos ausyse irgi buvo 
su turkiu. Gal ji įsivėrusi auskarą ir į bambą? Gal niekaip negali 
pastoti? 

— Norėtumėte turėti tokį daikčiuką? — paklausė jos Volingfor- 
das. — Man jo nebereikia. 

Juodaodis apsauginis nusijuokė ir nuėjo šalin, numojęs ranka. 

— O-o-o! Verčiau neprasidėkite! — dar pasakė jis Patrikui, pur- 
tydamas galvą. 

Gal ta vargšė moteris jau turi krūvą vaikų; gal ji seniai svajoja, 
kad jai būtų perrišti kiaušintakiai, bet nenaudėlis jos vyras vis 
priešinasi? 

— "Tu geriau patylėk! — šūktelėjo indėnė nueinančiam kolegai. 
Šis tebekikeno, bet moteris nė kiek nepralinksmėjo. 

— Imkite, jeigu jums reikia, — pasakė jai Volingfordas. Šiaip ar 


taip, ponia Klozen juk prašė tą papuošalą kam nors atiduoti. 

Moteris suspaudė vaisingumo talismaną tamsioje savo saujoje. 

— Labai norėčiau jį turėti, bet žinau, kad neįpirksiu. 

— Ne, ne! Atiduodu nemokamai! Dovanoju. Jis jau jūsų, — tarė 
Patrikas. — Tikiuosi, kad padės, jei to norite. — Jis nežinojo, ar 
apsaugos darbuotoja ketina nešioti talismaną pati, ar padovanoti 
draugei, ar tiesiog kur nors parduoti. 

Kiek paėjęs nuo apsaugos posto, Volingfordas atsigręžė ir dar 
kartą pažvelgė į indėnę. Ji toliau dirbo savo darbą — visiems ki- 
tiems žmonėms buvo paprasčiausia apsauginė, — tačiau žvilgtelė- 
jusi į Patriką draugiškai jam pamojavo ir maloniai nusišypsojo. 
Paskui iškėlė aukštyn mažąją platininę rankutę. Volingfordas iš 
toli neįžiūrėjo sukryžiuotų pirštų, bet matė, kaip papuošalas blyk- 
čioja ryškioje oro uosto šviesoje; platina vėl švytėjo kaip auksas. 

Patrikas prisiminė Doris ir Oto Klozenų sutuoktuvių žiedus, 
žibintuvėlio apšviestus virš tamsaus vandens po valčių pastogės 
prieplauka. Kiek kartų nuo to laiko, kai ten juos prikalė, Doris 
lindo po prieplauka į juos pažiūrėti ir plūduriavo stačiomis, ran- 
koje laikydama žibintuvėlį? 

O gal ji nežiūrėjo nė karto? Gal mato tuos žiedus — kaip nuo 
šiol matys ir Volingfordas — tik sapnuose arba vaizduotės kuria- 
mose vizijose, kur auksas žiba dar skaisčiau ir žiedų atspindys 
ežero vandenyje atrodo amžinas? 

Volingfordas suprato, kad jo ateitis su ponia Klozen arba be 
jos bus nulemta ne tada, kai paaiškės, ar Meri Šanahan nėščia, ar 
ne. Iš tikrųjų viskas priklausys nuo to, ar labai ryškiai spindės po 
prieplauka prikalti sutuoktuvių žiedai Doris Klozen sapnuose ir 
vizijose. 

Į Cincinatį skrendantis lėktuvas atsiplėšė nuo žemės ir Voling- 
fordas pakibo ore — tą akimirką tiesiogine prasme — kaip ir su 
juo susiję Doris Klozen ketinimai. Ką gi, jis turės palaukti. 

Buvo pirmadienis, tūkstantis devyni šimtai devyniasdešimt de- 
vintų metų liepos dvidešimt šešta diena. Volingfordas ilgai prisi- 
mins tą datą; ponią Klozen jis vėl pamatys tik po devyniasdešimt 


aštuonių dienų. 


Dvyliktas skyrius 
LAMBO STADIONAS 


Laiko užsigydyti žaizdoms pakako. Mėlynė ant blauzdos (atsira- 
dusi nuo trinktelėjimo į stiklinį staliuką pas Meri) iš pradžių pa- 
geltonavo, paskui pasidarė rusva ir galiausiai visai išnyko. Netru- 
kus panašiai pradingo ir nudegimo žymė (toje vietoje, kuria Pa- 
trikas prisilietė prie karšto vandens čiaupo Meri dušo kabinoje). 
Ilgainiui nebebuvo matyti ir jokių dramatiškų Patriko ristynių su 
grimuotoja iš Kvinso pasekmių: užgijo ir raudoni rėžiai ant jo 
nugaros (Andžės nagai!), ir netgi didžiulė išsiliejusio kraujo pūslė 
ant kairio peties, į kurį Andžė įsiaudrinusi suleido dantis. Nauja 
oda toje vietoje, kur pūpsojo rausvai violetinė hematoma, buvo 
lygutėlė; Volingfordo petys atrodė toks pat glotnus, be menkiau- 
sios dėmelės, kaip ir nuogi mažojo Oto petukai. 

Patrikas vis prisimindavo, kaip tepė kremu nuo saulės nudegi- 
mo švelnią sūnaus odelę; jis ilgėjosi savo kūdikio, norėjo vėl jį 
liesti, laikyti ant rankų. Ilgėjosi ir ponios Klozen, bet žinojo, jog 
nereikia primygtinai reikalauti, kad ji greičiau apsispręstų. 

Volingfordas žinojo ir tai, jog dar per anksti klausti Meri Šana- 
han, ar ji nėščia. Jis tik užsiminė, kai grįžo iš Grin Bėjaus, kad 
norėtų su ja aptarti jos pasiūlymą persvarstyti jo sutartį. Kaip 
Meri ir buvo sakiusi, pagal esamą sutartį Patrikas dar turėjo dirb- 
ti aštuoniolika mėnesių. Bet argi ne ji pati jam patarė prašyti 
sutarties trejiems ar netgi penkeriems metams? 

Taip, patarė. (Sakė: „Prašyk kokiems trejiems... ne, penke- 
riems metams“.) Tačiau dabar Meri tarytum neprisiminė anks- 
tesnio pokalbio. 


— Manau, treji metai — labai daug, Patri, — pareiškė ji. 

— Suprantu, — tarė Volingfordas. — Tada, ko gero, neatsisaky- 
siu žinių vedėjo vietos. 

— Bet ar tu tikrai nori dirbti tą darbą, Patri? 

Patrikas neabejojo, kad Meri taip atsargiai kalba ne tik todėl, 
kad jos kabinete sėdi ir Vortonas su Sabina. (Apskritaveidis stu- 
dijos bosas ir pagiežos kupina Sabina, regis, abejingai klausėsi 
pokalbio, nė vienas iš jų netarė nė žodžio.) Volingfordas suprato, 
jog Meri nežino, ko jis iš tiesų siekia, ir dėl to nervinasi. 

— Na, reikia pamąstyti... — tarė Patrikas. — Vargu ar būtų nor- 
malu iškeisti žinių vedėjo kėdę į reporterio darbą, net jeigu man 
leistumėt pačiam rinktis užduotis. Juk žinai, kaip sakoma: „Visa 
tai jau pergyvenau“. Niekas žengdamas į priekį nenori grįžti at- 
gal. Manau, turėtum man ką nors pasiūlyti, kad geriau supras- 
čiau, ko galiu tikėtis. 

Meri pažvelgė į jį linksmai šypsodamasi. 

— Kaip sekėsi Viskonsine? — paklausė. 

Vortonas, toks romus ir sustingęs, kad, regėjosi, tuoj susilies 
su baldais, jei ir toliau tylės ir net nekrustelės, vos girdimai suko- 
sėjo, prisidengęs burną delnu. Neįtikimai tuščias jo žvilgsnis ir 
bereikšmė veido išraiška buvo kaip užsimaskavusio budelio; net 
Vortono kosulys atrodė kažkoks suvaržytas. 

Sabina (Volingfordas buvo beveik ir pamiršęs, kad kadaise su 
ja miegojo, — tik dabar, geriau pagalvojęs, prisiminė, kad ji per 
miegus inkšdavo kaip apsisapnavęs šunelis) atsikrenkštė lyg pra- 
rijusi gaktos plauką. 

— Viskonsine viskas gerai. 

Volingfordas kalbėdamas stengėsi neišsiduoti, bet Meri vis tiek 
padarė teisingą išvadą, kad jo santykiai su Doris Klozen tebėra 
neaiškūs. Jis būtų tuoj pat jai pasakęs, jeigu juodu su ponia Klo- 
zen iš tikrųjų būtų pora. Ir Meri, jei būtų sužinojusi, kad pastojo, 
būtų tą pačią akimirką pasakiusi tai Volingfordui. 

Be to, ir Patrikas, ir Meri suprato, jog turi parodyti, kaip atša- 
lo jų draugystė, Vortonui ir Sabinai; šiedu irgi tai suprato. Tokio- 
mis aplinkybėmis Patrikui Volingfordui ir Meri Šanahan nebuvo 


patartina kalbėtis vieniems. 

— Oho! Berods padvelkė šaltuku? — pasakė Volingfordui An- 
džė, kai jis atsisėdo į grimavimo krėslą. 

— Taigi, padvelkė! — prisipažino Patrikas, pradžiugęs, kad mato 
tą geraširdę merginą, kuri jo butą išeidama paliko tokį švarų, 
koks jis nebuvo nuo pat įsikraustymo dienos. 

— Nu... tai ar papasakosi apie Viskonsiną? — paklausė Andžė. 

— Dar per anksti ką nors sakyti, — atvirai tarė Volingfordas. — 
Laikau sukryžiavęs pirštus, — pridūrė (nelabai vykusiai, nes tuoj 
pat prisiminė ponios Klozen vaisingumo talismaną). 

— Aš irgi laikau, kad tik tau pasisektų, — pasakė Andžė. Ji su 
Patriku nebeflirtavo, bet buvo tokia pat nuoširdi ir draugiška. 

Volingfordas nusprendė išmesti savo skaitmeninį žadintuvą ir 
nusipirkti naują — žinojo, kad kiekvieną kartą, žvilgtelėjęs į seną- 
jį, matys prie jo stiklo prilipusį Andžės gumos gabalėlį ir prisi- 
mins, kaip ta guma išlėkė iš priešmirtinių traukulių tampomos 
merginos gerklės. Patrikas nenorėjo gulėti lovoje ir galvoti apie 
Andžę — nebent Doris Klozen būtų pasakiusi „ne“. 

Kol kas Doris nesakė nieko. Volingfordas turėjo prisipažinti, 
jog nelabai supranta, ką galėtų reikšti jos jam atsiųstos nuotrau- 
kos, o Doris paaiškinimai, nors ir lengviau suvokiami, jam pasi- 
rodė greičiau šelmiški negu romantiški. 

Ji atsiuntė jam ne visas juostelėje buvusias nuotraukas; Patri- 
kas matė, jog nėra ir tų dviejų, kurias darė jis pats. Jis du kartus 
nufotografavo ant skalbinių virvės gretimai džiūstančius drabu- 
žius — violetinį Doris maudymosi kostiumėlį ir savo glaudes. Ma- 
nė, kad vieną nuotrauką ji norės pasilikti sau. Ji pasiliko abi. 

Pamatęs pirmas dvi ponios Klozen atsiųstas nuotraukas, Pa- 
trikas nenustebo; vienoje iš jų jis su nuogu kūdikiu ant rankų 
braidžiojo ežero pakrante. Kitoje buvo Doris su mažuoju Otu, 
Patriko nufotografuoti atviroje pagrindinio namelio verandoje — 
pirmą vakarą vasarvietėje, kai tarp jo ir ponios Klozen dar nieko 
nebuvo įvykę. Atrodė, jog Doris net negalvoja apie tai, kad kas 
nors galėtų įvykti; jos veidas buvo visiškai ramus — kaip žmogaus, 


kuris nieko nesitiki. 

Vienintelė staigmena buvo trečia nuotrauka; Volingfordas net 
neįtarė, kad Doris jį nufotografavo, kai jis su sūnumi miegojo 
supamajame krėsle. 

Patrikas nežinojo, kaip turėtų suprasti tai, ką perskaitė ponios 
Klozen prie nuotraukų pridėtame laiškelyje, — ypač dalykišką jos 
paaiškinimą, kad mažąjį Otą, miegantį tėvo glėbyje, ji nufotogra- 
favo du kartus ir vieną nuotrauką pasiliko sau. Tas paaiškinimas 
buvo ne tik šelmiškas, kaip iš pradžių pasirodė Volingfordui, bet 
ir dviprasmis. Doris rašė: „Iš nuotraukos, kurią siunčiu, matyti, 
kad gal ir galėtum būti geras tėvas“. 

Gal? Patriko jausmai buvo užgauti. Bet jis vis tiek toliau skaitė 
Anglą ligonį, nuoširdžiai tikėdamasis, jog ras ištrauką, į kurią galės 
atkreipti Doris dėmesį, — ir galbūt paaiškės, kad ir ji pasibraukė 
tą pačią, kad ta ištrauka patinka abiem. 

Kai Volingtordas skambino poniai Klozen, norėdamas padė- 
koti už nuotraukas, jis tarėsi jau radęs tokią ištrauką. 

— Man labai patiko „žaizdų aprašas“, ypač kai ji duria jam ša- 
kute. Prisimeni? „Jam į petį įsmigo šakutė, palikdama žymes, 
kurias gydytojas palaikė lapės dantų pėdsakais“. 

Doris kitame laido gale tylėjo. 

— Tau ta vieta nepatiko? — paklausė Patrikas. 

— Na, nenorėčiau prisiminti dantų pėdsakų ant tavo peties... 
ir visų kitų tavo žaizdų, — pasakė Doris. 

— 0! 

Volingfordas toliau skaitė Anglą ligonį. Dabar stengėsi būti ati- 
desnis, bet ir vėl užsimiršo, kai priėjo tą vietą, kur Almasis sako 
apie Keteriną: „Ji troško permainų labiau, negu tikėjausi“. 

Kaip tik tokia Patrikui atrodė ponia Klozen; kaip meilužė, ji 
buvo nepasotinama — tai jį išties nustebino. Jis tučtuojau jai pa- 
skambino, nė nepagalvojęs, kad Niujorke jau labai vėlu; Grin Bė- 
juje buvo tik viena valanda anksčiau. Taikydamasi prie mažojo 
Oto, Doris paprastai guldavo anksti. 

Ji atsiliepė kažkokiu nesavu balsu. Patrikas puolė atsiprašinėti. 

— Atleisk. "Tu miegojai.... 

— Niekis. Kas atsitiko? 

— Čia tik toks sakinys iš Anglo ligonio. .. bet gal perskaitysiu tau 
kitą kartą. Gali paskambinti man iš ryto, kada tik norėsi, nors ir 
labai anksti. Ražadink mane! — maldavo jis. 

— Perskaityk tą sakinį. 

— Čia Almasis sako apie Keteriną... 

— Nagi! Skaityk! 

Jis perskaitė: „Ji troško permainų labiau, negu tikėjausi“. Be 
konteksto toks pasakymas Volingfordui pasirodė kone pornogra- 
fiškas, bet jis neabejojo, kad ponia Klozen prisimena kontekstą. 

— Taip, prisimenu tą vietą, — abejingai, lyg ir pusiausnūda, 
tarė ji. 

— Na... —jau žiojosi Volingfordas. 

— Tikriausiai aš troškau permainų labiau, negu tu tikėjaisi. Ar 
ne? — paklausė Doris. (Kalbėjo tokiu balsu, tarytum būtų sakiu- 
si: „Ir tai viskas?“ ) 

— Taip, — tarė Patrikas. Ir išgirdo, kaip ji atsiduso. 

— Ką gi... — buvo kažką besakanti ponia Klozen, tačiau tuoj 
pat persigalvojo. — Jau tikrai vėloka kalbėtis telefonu, — tarė. 

Volingfordas daugiau neturėjo ką sakyti, tik „atsiprašau“. Jis 
toliau skaitys romaną ir stengsis neprarasti vilties. 

Kažkurią iš tų dienų Meri Šanahan pasikvietė jį į savo kabine- 
tą, — kaip Patrikas netrukus suprato, ne tam, kad pasakytų, ar ji 
nėščia, ar ne. Meri buvo kai ką sumaniusi. Nors naujos sutarties 
su Volingfordu, mažiausiai trejiems metams, žinių televizija su- 
daryti kol kas nesirengė — net jeigu jis kam nors užleistų žinių 
vedėjo kėdę ir vėl imtųsi reporterio darbo, — kanalo vadovai no- 
rėjo žinoti, ar Patrikas sutinka „retkarčiais“ rengti reportažus. 

— Nori pasakyti, jog jie pageidauja, kad pradėčiau pamažu 
trauktis nuo žinių vedėjo kėdės? — paklausė Patrikas. 

— Jeigu sutiksi, galėsim persvarstyti sutartį, — toliau šnekėjo 
Meri, neatsakiusi į jo klausimą. — Savaime suprantama, atlygini- 
mą gausi tokį pat kaip dabar, — pridūrė ji, tarytum tai, kad niekas 
neketina didinti jam atlyginimo, būtų labai gerai. — Tikriausiai 
kalbėtume apie sutartį dvejiems metams. — Meri nenorėjo prisi- 


imti jokios atsakomybės, be to, jos siūlomas naujas terminas — 

dveji metai — buvo tik šešiais mėnesiais ilgesnis negu dabartinės 
Patriko sutarties. 

„Kas ji per moteris!“ — galvojo Volingfordas, bet pasakė visai 
ką kita: 

— Jeigu ketinama mane išstumti iš žinių vedėjo vietos, kodėl aš 
pats negaliu pareikšti savo nuomonės? Kodėl manęs neklausiate, 
kaip norėčiau pasitraukti? Gal pamažu būtų geriausia, o gal ir ne. 
Šiaip ar taip, man būtų įdomu žinoti, koks yra jūsų tolesnių veiks- 
mų planas. 

Meri Šanahan tik nusišypsojo. Patrikas nuoširdžiai stebėjosi 
matydamas, kaip greitai ji pajuto naują, kol kas neapibrėžtą savo 
galią. Be abejo, ji negalėjo viena priimti ypač svarbių sprendimų 
ir tikriausiai dar net nežinojo, kiek žmonių tai daro, tačiau kal- 
bėdama su Volingfordu stengėsi neišsiduoti. Be to, nebuvo tokia 
kvaila, kad atvirai meluotų; ji netvirtino, kad nėra jokio tolesnių 
veiksmų plano; kita vertus, nesakė, kad planas yra, bet netgi ji 
nežino koks. 

— Prisimenu, kad visada norėjai darbo, susijusio su Vokietija, 
Patri, — tarytum iš niekur nieko tarė ji. Bet Meri niekada nieko 
nedarydavo šiaip sau. 

Volingfordas seniau siūlėsi rengti reportažą apie Vokietijos su- 
sijungimą — kai po tų įvykių buvo praėję devyneri metai. Be kita 
ko, jis ketino patyrinėti, kaip keitėsi žodžiai, kuriais nusakomas 
susijungimas, — dabar spaudoje dažniausiai ir buvo rašoma „su- 
sijungimas“, net „The New York Times“. Tačiau Vokietija juk 
buvo viena valstybė, padalyta į dvi dalis, o vėliau vėl sujungta. 
Ar nereikėjo sakyti, jog tai pakartotinis arba antrasis susijungimas? 
Bent jau dauguma amerikiečių buvo įsitikinę, jog Vokietija susi- 
jungė iš naujo. 

Kaip susijungimą nusakančių žodžių vartojimas susijęs su po- 
litika? Kuo skiriasi, pačių vokiečių nuomone, susijungimas nuo susi- 
jungimo iš naujo? 

Tačiau tarptautiniam žinių kanalui tai nebuvo įdomu. „Kam 
rūpi tie vokiečiai?“ — pasakė Dikas. Panašiai į Volingfordo pasiū- 


lymą reagavo ir Fredas. (Niujorko žinių redakcijoje visi nuolat 

šnekėjo, kad juos jau „vemti verčia“ nuo visko — ir nuo religijos, 
ir nuo meno, ir nuo vaikų, ir nuo vokiečių.) 

O dabar Meri, naujoji žinių redaktorė, norėdama Patriką suvi- 
lioti, kiša jam Vokietiją — kaip kokią morką užsispyrusiam asilui. 

— Kuo čia dėta Vokietija? — įtariai paklausė Volingfordas. Me- 
ri, žinoma, nebūtų pradėjusi kalbos apie tai, kad kanalo vadovai 
nori žinoti, ar Patrikas sutinka „retkarčiais“ rengti reportažus, 
jeigu jam dar nebūtų numatyta konkreti užduotis. Ką jie siūlo? 

— Tiesą sakant, yra du siužetai, — tarė Meri tokiu tonu, tarsi du 
siužetai būtų geriau negu vienas. 

Bet kai ji pasakė „siužetai“, Patrikas suprato, kad kažkas ne 
taip. Vokietijos susijungimas buvo pernelyg rimta tema, kad re- 
portažą apie tai vadintum tiesiog „siužetu“. Sakydami „siužetai“, 
žinių redakcijos žurnalistai paprastai turėdavo omenyje Voling- 
fordui jau gerokai įkyrėjusius filmuotus pasakojimus apie viso- 
kius nereikšmingus įvykius ar absurdiškas nelaimes. Toks „siuže- 
tas“ buvo, pavyzdžiui, pasakojimas apie tai, kaip Otas vyresnysis 
po Supertaurės rungtynių išsitaškė smegenis alaus sunkvežimio 
kabinoje. Arba apie patį Volingfordą su liūtu. Jei dabar kanalo 
vadovai nori, kad Patrikas Volingfordas parengtų du „siužetus“, 
galima neabejoti, jog tai bus stulbinamai kvailos arba visiškai ne- 
įdomios istorijos — arba kartu ir kvailos, ir neįdomios. 

— Apie ką, Meri? — paklausė Patrikas. Jis stengėsi neprarasti 
savitvardos, nes jautė, kad ne Meri jam parinko tas užduotis; iš 
to, kaip neryžtingai Meri kalbėjo, Patrikas suprato, kad ji jau ži- 
no, kaip jis reaguos į pasiūlymą. 

— Tikriausiai manysi, jog tai nerimta, — tarė ji. — Tačiau fil- 
muoti reikėtų Vokietijoje. 

— Apie ką, Meri? 

Žinių televizija jau rodė pusantros minutės reportažą apie vie- 
ną iš tų nelaimių — visi buvo jį matę. Keturiasdešimt dvejų metų 
vokietis rugpjūčio mėnesį sugebėjo užsimušti stebėdamas saulės 
užtemimą. Jis važiavo keliu netoli Kaizersliauterno. Kažkoks įvy- 
kio liudininkas matė, kaip jo automobilis ėmė kreivoti nuo vieno 


kelkraščio prie kito, paskui visu greičiu trenkėsi lyg ir į tilto atra- 

mą ar stulpą. Paaiškėjo, kad žuvęs vyriškis buvo su specialiais aki- 
niais — nenorėjo pražiopsoti užtemimo. Per pakankamai tamsius 
akinių stiklus jis neįžiūrėjo nieko daugiau, tik užtemstančios sau- 
lės kraštelį. 

— Šitą jau rodėm, — tarstelėjo Volingfordas. 

— Na, pamanėm, kad galima pridurti tęsinį. Nuodugniau pa- 
tyrinėti šią temą, — pasakė Meri. 

Kokį „tęsinį“ galima pridurti prie tokios beprotybės? Kaip rei- 
kėtų „nuodugniau“ tyrinėti tokį absurdišką atsitikimą? Ar tas vy- 
riškis turėjo žmoną, vaikų? Jeigu taip, jie, be abejo, prislėgti. Kiek 
minučių Volingfordas galėtų kalbėtis su liudininku? Kas iš to pa- 
aiškėtų? Kam reikia tokio interviu? 

— Apie ką kitas siužetas? 

Patrikas buvo kai ką girdėjęs ir apie kitą istoriją — apie tai pra- 
nešė viena iš naujienų agentūrų. Penkiasdešimt vienerių metų 
vokietis, medžiotojas iš kažkokio badeno, rastas negyvas — nu- 
šautas šalia automobilio Juodajame miške. To medžiotojo šautu- 
vo vamzdis buvo iškištas pro automobilio langą; automobilyje 
blaškėsi paklaikęs negyvo medžiotojo šuo. Policininkai nuspren- 
dė, kad greičiausiai šuo ir nušovė šeimininką. (Netyčia, žinoma, — 
šuo nebuvo apkaltintas.) 

Gal kanalo vadovai nori, kad Volingfordas pasišnekėtų su 
šunimi? 

Tokios nevykusios „naujienos“ galiausiai tampa internete sklin- 
dančiais anekdotais — jos iš pat pradžių atrodo juokingos. Bet 
kaip tik tokios istorijos buvo įprastas, nors ir keistokas, daugu- 
mos tarptautinio žinių kanalo laidų pagrindas. Net Meri Šana- 
han pasijuto nesmagiai, pasiūliusi Volingfordui tokią užduotį. 

— Norėjau rengti reportažą apie Vokietiją, Meri, — pasakė Pa- 
trikas. 

— Žinau, — užjaučiamai tarė ji, paliesdama visų moterų nuolat 
meiliai čiupinėjamą jo kairio dilbio vietą. 

— Gal yra dar kas nors, Meri? 

— Buvo vienas siužetas Australijoje, — lyg dvejodama pasakė 


Meri. — Bet žinau, kad niekada nesiveržei ten vykti. 

Patrikas suprato, apie kokį „siužetą“ ji kalba; jis neabejojo, 
kad žiūrovams bus išsamiai papasakota ir apie tą beprasmę mirtį. 
Trisdešimt trejų metų vyrukas, kompiuterių specialistas, mirė per- 
sigėręs per Sidnyje, kažkokio viešbučio bare, surengtas gėrimo 
varžybas. Tos varžybos buvo nevykusiai pavadintos Kraupiuoju 
penktadieniu; velionis esą išmaukė keturias taureles viskio, sep- 
tyniolika tekilos ir trisdešimt keturis bokalus alaus — visa tai per 
valandą ir keturiasdešimt minučių. Kai mirė, alkoholio koncen- 
tracija jo kraujyje buvo 0.42. 

— Girdėjau apie tai, — tepasakė Volingfordas. 

Meri vėl palietė jo dilbį. 

— Gaila, kad neturiu tau geresnių naujienų, Patri. 

Volingfordas jautėsi prislėgtas dar ir dėl to, kad jam siūlomi 
lėkšti „siužetai“ netgi nebuvo naujos žinios, greičiau kažkokios 
nereikšmingos senų temų nuotrupos, užuominos apie tai, kad 
pasaulis yra juokingas. Atrodė, kad viskas, kas svarbiausia, jau 
pasakyta. 

Tarptautinis žinių kanalas vasarą priimdavo praktikuotis kole- 
džo studentus — vietoj atlyginimo jiems būdavo žadama, kad įgis 
„autentiškos patirties“. Bet gal ir dirbdami už dyką tie prakti- 
kantai galėjo nuveikti šį tą daugiau, ne tik rankioti pasakojimus 
apie absurdiškas ir juokingas mirtis? Kažkur pietuose jaunas ka- 
reivis sunkiai susižeidė ir mirė, iškritęs iš trečio aukšto; prieš 
nulėkdamas žemyn jis dalyvavo spjaudymo varžybose. (Tikras įvy- 
kis.) Šiaurės Anglijoje vieno ūkininko žmoną avys nustūmė nuo 
uolos. (Irgi tikras įvykis.) 

Žinių kanalo darbuotojai atrodė jau seniai išsiugdę kolegialų 
humoro jausmą, iš esmės tai buvo kolegialus požiūris į mirtį. 
Trumpai tariant, jokio konteksto. Gyvenimas — tik pokštas; mir- 
tis — paskutinė išdaiga. Volingfordas įsivaizdavo Vortoną arba Sa- 
biną, per pasitarimą po laidos aptarimo sakančius: „Tegu to ima- 
si Liūto Užkanda“. 

O dėl geresnių naujienų, kurias Volingtordas tikėjosi išgirsti iš 


Meri Šanahan, tai jis labiausiai norėjo, kad ji pasakytų, jog nėra 

nėščia. Tačiau Patrikas suprato, jog žinios, kad ji nepastojo, arba 
kad pastojo, dar turės palaukti. 

Jis nemokėjo ramiai laukti; šiuo atveju tai išėjo jam į gera. 
Patrikas nusprendė pasiieškoti kokio kito žurnalistinio darbo. Visi 
šnekėjo, kad vadinamasis švietimo kanalas (jie turėjo galvoje PBS) 
baisiai nuobodus, tačiau „nuobodus“ — ypač kai kalbama apie 
žinias — tikrai ne pats blogiausias apibūdinimas. 

Arčiausiai Grin Bėjaus esantis PBS filialas, kaip ir universite- 
tas, buvo Madisone, Viskonsino sostinėje. Volingtordas laiške Vis- 
konsino visuomeninei televizijai išdėstė savo sumanymą — jis no- 
rėjo kurti analitinę žinių laidą. Siūlė atkreipti dėmesį į tai, kad 
naujienos, ypač per televiziją, paprastai pranešamos be konteks- 
to. Volingfordas tvirtino galįs įrodyti, jog dažnai įdomiausi daly- 
kai nutylimi ir ne visada kalbama apie tai, apie ką reikėtų kalbėti. 

Patrikas rašė: „Sudėtingo ir išsamaus pasakojimo greitai nesu- 
kursi; per televiziją dažniausiai rodomi trumpi reportažai, ku- 
riems nufilmuoti nereikia daug laiko. Nelaimės mėgstamos ne 
tik todėl, kad sukrečia žiūrovus, — svarbu ir tai, kad jos įvyksta 
akimirksniu. Skubumas yra lemiamas veiksnys, ypač televizijoje. 
Lemiamas sugebėjimo konkuruoti rinkoje požiūriu, tačiau žinių 
laidoms tai kartais kenkia“. 

Volingfordas nusiuntė savo gyvenimo aprašymą ir panašų pa- 
siūlymą kurti analitinę žinių laidą visuomeninės televizijos sto- 
tims Milvokyje ir Sent Polyje, ir dar dviem stotims Čikagoje. Bet 
kodėl jis sutelkė dėmesį į centrinę šalies dalį? Juk ponia Klozen 
sakė, kad gyvens su juo bet kur — jeigu išvis norės su juo gyventi. 

Savo persirengimo kambaryje Patrikas buvo lipniąja juostele 
prie veidrodžio priklijavęs Doris ir mažojo Oto nuotrauką. Ją 
pamačiusi Meri Šanahan gerai įsižiūrėjo į kūdikį ir jo motiną, 
ypač į motiną, ir kandžiai tarė: 

— Gražūs ūsai. 

Viršutinė Doris Klozen lūpa iš tikrųjų buvo apaugusi vos pa- 
stebimais, plonyčiais plaukučiais. Volingfordas pasipiktino, kai 
Meri šitą neįtikimai švelnią vietelę pavadino ūsais. Jo jausmai buvo 


įžeisti, be to, jis pernelyg gerai pažinojo tam tikro tipo niujorkie- 

čius, todėl nusprendė, kad Doris Klozen nereikėtų išsivežti per 
toli nuo Viskonsino. Doris turėjo daug savybių, būdingų vidurio 
vakarų gyventojams, kurios Volingfordui labai patiko. 

Jei ponia Klozen persikeltų į Niujorką, kuri nors iš žinių re- 
dakcijos moterų ją tikrai įkalbėtų vašku pašalinti plaukelius nuo 
viršutinės lūpos! Tai, kuo Patrikas žavisi, būtų prarasta. Todėl jis 
ir parašė laiškus tik keliems PBS filialams centrinėje šalies dalyje; 
jis stengėsi nenutolti nuo Grin Bėjaus. 

Pasiryžęs ieškotis darbo, Volingfordas neapsiribojo vien neko- 
mercinėmis televizijos stotimis. Vienintelis radijas, kurio jis klau- 
sydavosi, buvo visuomeninis radijas. Patrikui patiko NPR, be to, 
NPR stočių buvo visur. Dvi Grin Bėjuje, dvi Madisone. Patrikas 
nusiuntė savo pasiūlymą kurti analitinę žinių laidą visoms ketu- 
rioms, ir dar NPR filialams Milvokyje, Čikagoje ir Sent Polyje. 
(Viena NPR stotis buvo ir Epltone, Doris Klozen gimtajame mies- 
te, bet Patrikas susilaikė, nesiuntė prašymo dėl darbo ten.) 

Nepastebimai praėjo rugpjūtis; jam besibaigiant Volingfordui 
į galvą šovė dar viena gera mintis. Juk visuose Didžiojo Dešimtu- 
ko universitetuose, ar bent jau daugumoje iš jų, turėjo būti dės- 
tomas specialus žurnalistikos kursas magistrantams. Nortvester- 
no universiteto Medilio žurnalistikos fakultetas buvo tikrai gar- 
sus. Patrikas pasisiūlė ten dėstyti žinių analizę. Tokį pat pasiūlymą 
nusiuntė ir Viskonsino universitetui Madisone, Minesotos uni- 
versitetui Mineapolyje ir Ajovos universitetui Ajovos mieste. 

Volingfordas puikiai pasinaudojo žinių laidose ignoruojamo 
konteksto tema. Jis gana pompastiškai, bet netuščiai, šnekėjo apie 
tai, kaip paviršutiniškuose reportažuose sumenkinamos tikrai svar- 
bios naujienos. Ir tai nebuvo šiaip šnekėjimas; išsakydamas tokią 
nuomonę, Patrikas Volingfordas rėmėsi savo patirtimi. Kas kitas, 
jei ne Liūto Užkanda, galėjo kalbėti apie sensacijų vaikymąsi, men- 
kų nelaimių sureikšminimą, kai visa tai nulemiančios sąlygos, pra- 
gaištingos pasaulio blogybės, lieka nežinomos? 

Vis dėlto laukti, kol būsi išmestas, gal ir ne geriausia išeitis, kai 
nori netekti darbo. Gal geriausia būtų susirasti kitą darbą ir iš 


ankstesnio išeiti pačiam? Volingtordas lyg ir pamiršo, kad norėda- 

mi jį išmesti kanalo vadovai būtų turėję derėtis ir išmokėti bent 
dalį atlyginimo už pagal sutartį likusius mėnesius. Šiaip ar taip, 
Meri Šanahan labai nustebo, kai Patrikas įkišo galvą — tik galvą — 
į jos kabinetą ir linksmu balsu tarė: 

— Gerai. Sutinku. 

— Su kuo sutinki, Patri? 

— Dveji metai, toks pat atlyginimas, retkarčiais vienas kitas re- 
portažas — jei aš pats norėsiu, žinoma. Sutinku. 

— Tikrai? 

— Sėkmės, Meri! — pasakė Patrikas. 

Tegul jie pamėgina sugalvoti užduotį, kurios jis negalėtų atsi- 
sakyti! Volingfordas ne tik kad ketino priversti kanalo vadovus 
jį išmesti — jis dar tikėjosi, kai bus išspirtas lauk, jau turėti 
naują darbą. (O seniau juk visiškai nesugebėjo nieko planuoti 
iš anksto!) 

Kita užduotis jam buvo pasiūlyta labai greitai. Bosai tikriausiai 
galvojo: „Dabar tai Liūto Užkanda tikrai neatsispirs!“ Volingtor- 
das turėjo skristi į Jeruzalę. Tai bent vietelė Nelaimių Pirkliui! 
Žurnalistams Jeruzalė patinka — absurdiškos nelaimės ten įpras- 
tas dalykas. 

Sprogo du automobiliai. Tuo pat metu — apie pusę šešių po 
pusiaudienio Izraelio laiku, sekmadienį, rugsėjo penktą dieną, — 
bet ne tame pačiame mieste. Žuvo bombas kažkur vežę teroris- 
tai. Automobiliuose bombos sprogo todėl, kad teroristai jas nu- 
statė pagal laikrodį, rodantį vasaros laiką, o izraeliečiai jau prieš 
tris savaites — anksčiau negu visada — buvo perėję prie juostinio 
laiko. Teroristai, bombas tikriausiai montavę palestiniečių kon- 
troliuojamoje teritorijoje, tapo palestiniečių nenoro pripažinti, 
pasak jų, „sionistų laiką“ aukomis. Automobilių, kuriais buvo 
vežamos bombos, vairuotojai savo rankinių laikrodžių rodykles 
pasuko atgal, kad rodytų Izraelio laiką, o bombos liko nustatytos 
kaip anksčiau. 

Dauguma žinių televizijos darbuotojų juokėsi, išgirdę apie rim- 
tai nusiteikusius bepročius, išlėkusius į orą dėl tokio kvailo apsi- 


rikimo, bet Volingfordui tai neatrodė juokinga. Gal tie bepročiai 

ir nusipelnė mirties, tačiau terorizmas Izraelyje — ne juokai; žur- 
nalistai, vadinantys tą nelemtą atsitikimą tiesiog naujiena, tary- 
tum nesuvokė, kokiais pavojais gresia nesantaika toje šalyje. Au- 
tomobiliuose toliau sproginės bombos, žus dar daugiau žmonių, 
ir tai tikrai nebus juokinga. Beje, ir ši žinia buvo be konteksto — 
niekas nepasakė, kodėl izraeliečiai anksčiau negu visada perėjo 
nuo vasaros laiko prie juostinio. 

Laikrodžių rodyklių pasukimas atgal buvo priderintas prie at- 
gailos maldų laiko. Seliboth (pažodžiui būtų „atleidimas“) yra mal- 
dos, kuriomis prašoma pasigailėjimo; šios eiliuotos atgailos mal- 
dos — Psalmių knygos tęsinys. (Pagrindinė jų tema — Izraelio kan- 
čios įvairiuose išsisklaidymo kraštuose.) Atgailos maldos yra 
liturgijos dalis, jos kalbamos ar skaitomos, kai vyksta kas nors 
ypatinga, ir prieš Roš Hašaną; jomis išreiškiami Dievo garbinto- 
jų, atgailaujančių ir prašančių pasigailėti, jausmai. 

Taigi Izraelyje laikas buvo pakeistas tam, kad Dievą garbinan- 
tiems žmonėms būtų patogiau kalbėti kaltės atpirkimo maldas, o 
žydų priešai vis tiek rengė sąmokslą, norėdami kuo daugiau jų 
nužudyti. Toks buvo kontekstas, iš kurio visi turėjo suprasti, kad 
bombų sprogimas dviejuose automobiliuose — ne tik situacijų 
komedija; tai išvis nebuvo komedija. Jeruzalėje tokius vaizdus 
galima pamatyti kone kasdien — jie nuolat primena buvusius ir 
pranašauja būsimus sprogimus. Tačiau Meri ir visiems kitiems 
tarptautinio žinių kanalo darbuotojams atrodė, jog tai tik pasa- 
kojimas apie teroristus, netikėtai gavusius, ko nusipelnė. 

— Turbūt nori, kad atsisakyčiau? Ar ne, Meri? — paklausė Pa- 
trikas. — Jei pakankamai dažnai atsisakysiu tokių užduočių kaip 
ši, galėsite be jokių nuostolių mane atleisti. 

— Mes tik pamanėm, jog čia įdomus siužetas. Kaip tik tau, — 
tepasakė Meri. 

Patrikas degino tiltus greičiau, negu jie statė naujus; tai buvo 
jaudulio ir abejonių kupinas laikotarpis. Kai tik nebūdavo labai 
užsiėmęs mėginimais netekti darbo, Patrikas skaitydavo Anglą li- 


gonį ir svajodavo apie Doris Klozen. 

Ji tikrai turėjo žavėtis ta vieta, kur Almasis Medokso klausia, 
kaip vadinasi „duobutė žemiau moters kaklo“. Almasis sako: 
„Na, kaip? Ar yra koks moksliškas pavadinimas?“ O Medoksas 
tik suniurzgia: „Atsipeikėk“. Vėliau, dūręs pirštu sau Adomo 
obuolio pusėn, Medoksas Almasiui paaiškina, jog tai „kraujagys- 
linė vagelė“ *. 

Volingfordas paskambino poniai Klozen nuoširdžiai įsitikinęs, 
kad jai tas romano epizodas patiko taip pat kaip ir jam, bet Doris 
dėl kai ko abejojo. 

— Filme ta vieta vadinama kažkaip kitaip, — pasakė ji. 

— Tikrai? 

Prieš kiek metų jis matė Anglą ligonį ? Patrikas išsinuomojo vaiz- 
dajuostę ir nedelsdamas dar kartą pažiūrėjo tą filmą, bet gerai 
nenugirdo, kaip vadinama duobutė žemiau moters kaklo. Tačiau 
ponia Klozen buvo teisi; Medoksas ištarė kažkokį kitokį pavadi- 
nimą, ne „kraujagyslinė vagelė“. 

Volingfordas atsuko juostą atgal ir iš naujo žiūrėjo tą vietą. 
Almasis atsisveikina su Medoksu. (Medoksas išvyksta namo, ten 
netrukus nusižudys.) Almasis sako: „Dievo nėra“. Ir dar pridu- 
ria: „Bet tikiuosi, kad kas nors tavimi pasirūpins“. 

Paskui Medoksas, lyg kažką prisiminęs, rodo ranka sau į kaklą: 
„Jeigu tau dar įdomu... šita vieta vadinama jungo įlanka“. Dabar 
Patrikas jau aiškiai išgirdo, ką sako Medoksas. Nejaugi ta duobu- 
tė žemiau moters kaklo turi du pavadinimus? 

Dar kartą pažiūrėjęs filmą — ir pabaigęs skaityti romaną — Vo- 
lingfordas poniai Klozen pareiškė, kad jam labai patiko ta vieta, 
kur Keterina Almasiui sako: „Pagrobkit mane“. 

— Knygoje? — paklausė ponia Klozen. 

— Ir knygoje, ir filme, — atsakė Patrikas. 

— Filme to nebuvo, — tarė Doris. (Jis ką tik žiūrėjo — ir tikrai 
girdėjo tuos žodžius!) — Tu tik tareisi girdįs tą frazę, nes ji tau 
labai patiko. 


* Tokio pavadinimo nėra. M. Ondačė suklydo, o filmo režisierius vėliau jo 


klaidą ištaisė. (Vert. past.) 

— O tau nepatiko? 

— Tokie pasakymai patinka tik vyrams, — tarė Doris. — Aš nie- 
kada nemaniau, kad ji galėtų jam tai sakyti. 

Gal Patrikas, įtikėjęs Keterinos žodžių „Pagrobkit mane“ tik- 
roviškumu ir pasikliaudamas lengvai paveikiama savo atmintimi, 
mintyse paprasčiausiai įterpė tą frazę į filmą? O gal Doris, kuriai 
tie žodžiai atrodė visiškai neįtikimi, tiesiog įsivaizdavo jų negir- 
dinti? Šiaip ar taip, nebuvo jokios prasmės ginčytis, ar Keterina 
filme ištarė tuos žodžius, ar neištarė. Svarbiausia buvo tai, kad 
Patrikui toks pasakymas patiko, o poniai Klozen — ne. 

Volingfordas vėl pasijuto apsikvailinęs. Jis kėsinosi į knygą, kuri 
patiko Doris Klozen, ir į filmą, kuris (bent jau jai) žadino skau- 
džius atsiminimus. Tačiau žavėjimasis knygomis, o kartais ir fil- 
mais, — pernelyg asmeniškas dalykas. Dviem žmonėms gali labai 
patikti ta pati knyga ar filmas, bet dažniausiai dėl skirtingų prie- 
Žasčių. 

Gerų romanų bei filmų negalima lyginti su žiniomis arba tuo, 
kas kartais rodoma vietoj žinių; geri kūriniai — ne vien tik temos. 
Jie susideda iš daug ko, net ir iš įvairių jausmų, apimančių skaity- 
tojus ar žiūrovus. Patrikas pagaliau suprato, kad neįmanoma ža- 
vėtis knyga ar filmu visiškai taip pat, kaip žavisi kitas žmogus. 

Tačiau Doris Klozen, matyt, pajuto, kad jis nusiminė, ir jo 
pasigailėjo. Ji atsiuntė dar dvi nuotraukas, darytas savaitgalį prie 
ežero. Patrikas vis tikėjosi, kad ji atsiųs ir tą, kurioje bus matyti 
ant skalbinių virvės džiūstantys jųdviejų drabužiai — jos maudy- 
mosi kostiumėlis ir jo glaudės. Kaip jis apsidžiaugė, pagaliau ga- 
vęs tą nuotrauką! Lipniąja juostele prisiklijavo ją prie veidrodžio 
savo persirengimo kambaryje. (Ir tegu Meri Šanahan pamėgina 
ką nors apie tai pasakyti! Tegu tik pamėgina!) 

Pamatęs antrą nuotrauką, Patrikas apstulbo. Jis tikriausiai dar 
miegojo, kai ponia Klozen nufotografavo save, laikydama toto- 
aparatą sulenktoje rankoje — nelabai tiesiai. Nesvarbu — vis tiek 
buvo pakankamai gerai matyti, ką Doris tą akimirką darė. Ji dan- 


timis plėšė antro prezervatyvo apvalkalėlį ir šypsojosi, žiūrėdama 

į fotoaparatą, tarytum tai būtų Volingfordas, jau žinantis, kaip ji 
užmaus prezervatyvą jam ant varpos. 

Šitos nuotraukos Patrikas neklijavo prie veidrodžio savo persi- 
rengimo kambaryje; laikė ją namuose, ant staliuko prie lovos, šalia 
telefono, kad galėtų į ją žiūrėti kalbėdamasis su ponia Klozen. 

Vieną vėlų vakarą, kai jis jau gulėjo lovoje, bet dar nemiegojo, 
pasigirdo telefono skambutis. Volingtordas įsijungė šviesą ant nak- 
tinio staliuko, kad matytų Doris nuotrauką. Bet skambino ne 
Doris. 

— Ei, pone Vienaranki... pone Bepimpi, — tarė Andžės brolis 
Vitas. — Tikiuosi, kad sutrukdžiau... — (Vitas skambindavo daž- 
nai, bet neturėdavo ką pasakyti.) 

Volingfordas padėjo ragelį aiškiai nuliūdęs, kone persmelktas 
ilgesio. Nuo tada, kai grįžo į Niujorką iš Viskonsino, būdamas 
namuose jis ilgėdavosi ne tik Doris Klozen, bet ir kramtomąja 
guma kvepiančios Andžės, su kuria praleido siautulingą naktį. 
Kartais pasiilgdavo netgi Meri Šanahan — tokios, kokia ji buvo 
seniau, kai jis dar nežinojo jos pavardės ir nesijautė jos valdomas. 

Patrikas užgesino šviesą. Snūduriuodamas stengėsi atlaidžiai 
galvoti apie Meri. Prisiminė geriausias jos savybes: tobulą, be jo- 
kio trūkumėlio, odą; iš tikrųjų šviesius, nedažytus, plaukus; pa- 
togius, bet kartu ir seksualius drabužius; idealiai gražius dantu- 
kus. Be to, - kadangi Meri vis dar vylėsi, jog pastojo, — Volingtor- 
dui patiko ir jos pasiryžimas nevartoti jokių vaistų. Žinoma, kartais 
ji su juo elgdavosi bjauriai, bet žmonės juk ne visai tokie, kokie 
atrodo esantys. Šiaip ar taip, jis pats ją metė. Kai kurios moterys 
dėl tokių dalykų niršta labiau negu Meri. 

Vilką mini — vilkas čia! Vėl pasigirdo telefono skambutis, skam- 
bino Meri Šanahan; ji verkė. Jai prasidėjo mėnesinės. Vėlavo pus- 
antro mėnesio — pakankamai, kad ji jau galėtų tikėtis, jog yra 
nėščia, — bet dabar prasidėjo. 

— Man labai gaila, Meri, — tarė Volingfordas. Jam iš tikrųjų 
buvo gaila — jos. O dėl savęs jis džiūgavo, puikiai suprasda- 
mas, jog nenusipelnė tokios sėkmės. Jam ir šįkart pavyko iš- 


sukti uodegą! 

— Kas galėjo pamanyti, kad tu — tu! — šaudai tuščiais! — kūk- 
čiodama pasakė Meri. — Leisiu tau pamėginti dar kartą, Patri. 
Turim pamėginti, kai tik man bus ovuliacija. 

— Man labai gaila, Meri, — pakartojo Patrikas. — Matyt, esu ne 
tas, kurio tau reikia. Tuščiais ar netuščiais, aš jau pamėginau. 

— Ką? 

— Girdėjai — aš sakau „ne“. Daugiau nebesimylėsim, jokiomis 
aplinkybėmis. 

Prieš padėdama ragelį Meri Patriką dar visaip išplūdo. Tačiau 
jos nusivylimas juo nesutrikdė jam miego; atvirkščiai, Patrikas 
pirmą kartą taip gerai išsimiegojo nuo to laiko, kai užsnūdo po- 
nios Klozen glėbyje, o iš ryto nubudo pajutęs, kad ji dantimis 
mauna prezervatyvą jam ant varpos. 

Volingfordas tebemiegojo, kai paskambino ponia Klozen. Grin 
Bėjuje buvo viena valanda anksčiau, bet mažasis Otas visada pa- 
žadindavo motiną, kai dar būdavo likusios bent dvi valandos iki 
Volingfordo kėlimosi laiko. 

— Meri nenėščia. Jai ką tik prasidėjo mėnesinės, — pranešė 
naujieną Patrikas. 

— Ji prašys, kad pamėgintum dar kartą. Bent jau aš taip dary- 
čiau, — tarė ponia Klozen. 

— Jau prašė. Aš jau pasakiau „ne“. 

— Gerai, — pagyrė Patriką Doris. 

— Žiūriu į tavo nuotrauką, — pasakė jis. 

— Ko gero, žinau, į kurią, — tarė Doris. 

Netoli telefono savo kalba kažką šnekėjo mažasis Otas. Vo- 
lingfordas akimirką nesakė nieko — jam pakako ir to, kad galėjo 
įsivaizduoti Doris su kūdikiu. Paskui jis Doris paklausė: 

— Kuo tu apsirengusi? O gal išvis be drabužių? 

— Turiu du bilietus į pirmadienio vakaro rungtynes, jei norė- 
tum nueiti, — tarė Doris, užuot atsakiusi į jo klausimą. 

— Norėčiau. 

— Bus Pirmadienio vakaro futbolo* rungtynės, Seahawks su Packers 
Lambo stadione. — Ponia Klozen apie tas rungtynes kalbėjo labai 


* Pirmadienio vakaro futbolas — populiarios laidos apie futbolą, rodomos ABC 
kanalu, pavadinimas. (Vert. past. ) 

pagarbiai, bet Volingfordas nesuprato kodėl. — Maikas Holmgre- 
nas grįžta namo. Nieku gyvu nenorėčiau praleisti. 

— Aš irgi! — tarė Patrikas. Jis nežinojo, kas toks tas Maikas 
Holmgrenas. Ką gi, turės šį tą pasiaiškinti. 

— Lapkričio pirmą. Ar tikrai būsi laisvas? 

— Būsiu! — pažadėjo Patrikas. Stengėsi kalbėti linksmu balsu, 
nors iš tikrųjų jam net širdį sugniaužė, kai pagalvojo, kad iki lap- 
kričio su Doris nesusitiks. O buvo tik rugsėjo vidurys! — Gal 
prieš tai dar atskrisi į Niujorką? — paklausė. 

— Ne. Noriu pasimatyti su tavimi rungtynių vakarą, — pasakė 
Doris. — Negaliu paaiškinti... 

— Ir neturi nieko aiškinti, — pertarė ją Patrikas. 

— Džiaugiuosi, kad tau patinka ta nuotrauka. — Doris staiga 
pakeitė pokalbio temą. 

— Labai patinka! Ir nuotrauka, ir tai, ką man darei. 

— Gerai. Netrukus pasimatysime. — Daugiau ponia Klozen ne- 
pasakė nieko, net neatsisveikino. 

Kitą rytą, per išankstinį laidos aptarimą, Volingfordas stengėsi 
negalvoti apie tai, kad Meri Šanahan elgiasi kaip moteris, suirzu- 
si dėl skausmingų mėnesinių — daugiau negu suirzusi. Bet gal tik 
jam taip pasirodė? Susirinkimą Meri pradėjo užsipuldama vieną 
iš žinių redakcijos žurnalisčių. Ta moteris, vardu Eleonora, kaž- 
kodėl miegojo su vasarą redakcijoje dirbusiu praktikantu; dabar, 
kai jaunuolis jau buvo grįžęs į koledžą, Meri Eleonorą apkaltino 
vaiko tvirkinimu. 

Tik Volingfordas žinojo, kad Meri, prieš jam kvailai sutinkant 
pamėginti ją apvaisinti, siūlėsi tam praktikantui. Tai buvo gražus 
jaunuolis, protingesnis už Volingfordą — jis Meri pasiūlymą at- 
metė. Patrikui patiko ir Eleonora, išdrįsusi sugulti su jaunu vai- 
kinu, ir tas vaikinas, per vasarą tikrai įgijęs šiokios tokios „auten- 
tiškos patirties“. (Eleonora buvo viena iš vyriausių ištekėjusių ži- 
nių redakcijos moterų.) 

Tik Volingfordas žinojo, jog Meri iš tiesų nusispjauti, kad Ele- 
onora miegojo su tuo pienburniu, — ji tiesiog liejo pyktį dėl to, 


kad jai prasidėjo mėnesinės. 

Staiga Patrikas pagalvojo, kad gal būtų visai neblogai išvykti 
kur nors rengti reportažo, bet kokio. Bent jau nereikėtų trintis 
Niujorko žinių redakcijoje. Jis Meri pasakė, kad kitą kartą būti- 
nai imsis jam siūlomos užduoties, jei tik ji pati nesiverš važiuoti 
su juo ten, kur jis bus siunčiamas. (Meri anksčiau siūlėsi lydėti jį 
bet kur, kai jai bus ovuliacija.) 

Volingfordas Meri iš anksto pranešė, kad netolimoje ateityje 
bus tik viena para, kai jis negalės nei važiuoti kur nors rengti re- 
portažo, nei skaityti žinių. Tūkstantis devyni šimtai devyniasde- 
šimt devintų metų lapkričio pirmą dieną jis žiūrės Pirmadienio 
vakaro futbolo rungtynes Grin Bėjuje, Viskonsine, — kad ir kas at- 
sitiktų. 

Kažkas (tikriausiai Meri) ABC sporto apžvalgininkams prasi- 
tarė, jog Patrikas Volingfordas tą vakarą bus Lambo stadione, ir 
šie tuoj pat paprašė, kad Liūto Užkanda transliacijos metu stab- 
telėtų prie komentatorių būdelės. („Nejaugi negali sugaišti po- 
ros minučių, kad pasirodytum keliasdešimčiai milijonų žiūro- 
vų?“ — pasakė Patrikui Meri.) Gal Nelaimių Pirklys netgi galėtų 
mesti monetą sprendžiant, kam atiduoti kamuolį? Kažkas iš ABC 
dar paklausė, ar Volingfordas žino, kad vaizdajuosčių su jo plaš- 
takos rijimo scena tais metais buvo parduota neką mažiau negu 
įspūdingiausių NFL rungtynių akimirkų vaizdo įrašų. 

Taip, Volingfordas tai žinojo. Jis mandagiai pasakė, jog negalės 
aplankyti ABC komentatorių. Paaiškino, kad rungtynes žiūrės su 
„artima drauge“; Doris vardo neminėjo. Tai, ko gero, reiškė, kad 
viena iš televizijos kamerų visą laiką bus atsukta į jį. Na ir kas? Jis 
neatsisakys porą kartų pamojuoti žiūrovams, parodyti jiems tai, 
ką jie nori matyti, — ranką be plaštakos, arba, kaip sakė ponia 
Klozen, ketvirtąją ranką. Net sporto apžvalgininkams rūpėjo į ją 
žvilgtelėti. 

Gal kaip tik todėl visuomeninės televizijos stočių atsakymai į 
Volingfordo laiškus buvo entuziastingesni negu visuomeninio ra- 
dijo ir Didžiojo Dešimtuko žurnalistikos fakultetų. Juo susido- 


mėjo visi PBS filialai. Apskritai kalbant, daugybė gautų teigiamų 

atsakymų Patriką padrąsino; kai jį išmes, jis jau turės kitą darbą, 
gal netgi įdomų. 

Savaime suprantama, Meri Patrikas apie tai nepasakojo; jis mė- 
gino nuspėti, kokias užduotis ji jam pasiūlys. Gal parengti repor- 
tažą apie kokį nors karą? E. coli bakterijų sukeliamos ligos pro- 
trūkis irgi būtų atitikęs Meri nuotaiką. 

Volingfordui knietėjo išsiaiškinti, kodėl ponia Klozen nuspren- 
dė susitikti su juo tik rungtynių dieną Grin Bėjuje, ne anksčiau. 
Jis paskambino jai šeštadienio, spalio trisdešimtosios, vakare, nors 
ir žinojo, kad pirmadienį ją pamatys, tačiau Doris vengė aiškaus 
atsakymo, kodėl tos rungtynės jai tokios svarbios. 

— Mane apima nerimas, kai visi palaiko „pekerius“, — tepasa- 
kė ji. 

Tą šeštadienio vakarą Volingfordas atsigulė gana anksti. Vitas 
paskambino tik vieną kartą, apie vidurnaktį, ir Patrikas netrukus 
vėl užmigo. Kitas skambutis pasigirdo sekmadienio rytą — lauke 
dar buvo tamsu. Volingfordas pamanė, jog tai vėl Vitas; iš pradžių 
net nenorėjo kelti ragelio. Bet šįkart skambino Meri Šanahan, 
labai dalykiškai nusiteikusi. 

— Leisiu tau rinktis, — pasakė ji Patrikui nė nepasisveikinusi ir 
net nesikreipusi į jį vardu. — Gali pasakoti, kas darosi Kenedyje, 
arba perkam tau bilietą į Bostoną, o paskui sraigtasparniu skrisi į 
Otiso karinių oro pajėgų bazę. 

— Kur ji yra? — paklausė Volingfordas. 

— Kodo kyšulyje. Juk žinai, kas atsitiko, Patri? 

— Aš miegojau, Meri. 

— Tai įsijunk, po velnių, žinias! Paskambinsiu po penkių minu- 
čių. Apie Viskonsiną nė negalvok! 

— Vis tiek skrisiu į Grin Bėjų, kad ir kas būtų atsitikę, — pasakė 
Patrikas, bet Meri jau buvo padėjusi ragelį. 

Nors ji kalbėjo trumpai ir gana šiurkščiai, Patrikas vėl prisimi- 
nė gėlėtą, mergaitišką jos lovatiesę ir banguotus spindulius sklei- 
džiančią rausvą Lava lempą, nuo kurios per lubas driekėsi judan- 
tys šešėliai — tarsi kokie pirmuonys ar lenktyniaujantys sperma- 


tozoidai. 

Volingfordas įsijungė žinias. Egipto reaktyvinis lėktuvas su 
dviem šimtais septyniolika žmonių, turėjęs naktį skristi į Kairą, 
pakilo iš Kenedžio oro uosto. Iš radiolokatorių ekranų jis dingo 
praėjus vos trisdešimt trims minutėms nuo pakilimo. Tas lėktu- 
vas, geru oru skrendantis trisdešimt trijų tūkstančių pėdų aukš- 
tyje, staiga nėrė į Atlantą, maždaug už šešiasdešimties mylių į 
pietryčius nuo Nentakito salos. Iš lakūnų kabinos nebuvo gauta 
jokio nelaimės signalo. Radiolokatoriai rodė, kad lėktuvas krito 
daugiau negu dvidešimt trijų tūkstančių pėdų per minutę grei- 
čiu — „kaip akmuo“, pasak vieno aviacijos eksperto. Vandens tem- 
peratūra buvo 15*C, vandenyno gylis toje vietoje — daugiau negu 
du šimtai penkiasdešimt pėdų; vargu ar kas nors po tokio kriti- 
mo galėjo likti gyvas. 

Tai buvo kaip tik tokia nelaimė, apie kokias žiniasklaida visada 
prikuria įvairiausių hipotezių, — visi pranešimai būna grynas spė- 
liojimas. Pasakojamos visokios žmonių susidomėjimą keliančios 
istorijos. Esą kažkoks verslininkas, kuris nenori, kad jo vardas 
būtų minimas, per vėlai atvyko į oro uostą ir buvo pavarytas nuo 
bilietų kasos. Sužinojęs, kad įsodinimas jau baigėsi, jis dar ap- 
šaukė oro uosto darbuotojus. Paskui grįžo namo ir iš ryto atsibu- 
do gyvas. Tokie pasakojimai paprastai sklinda keletą dienų ar sa- 
vaičių. 

Vienas iš Kenedžio oro uosto viešbučių, „Ramada Plaza“, bu- 
vo paverstas informacijos ir psichologinės pagalbos centru siel- 
vartaujantiems žuvusiųjų artimiesiems — nors kažin ar jie galėjo 
tikėtis kokios informacijos. Tačiau Volingfordas vis tiek ten nu- 
važiavo. Jis pasirinko Kenedį, o ne Otiso karinių oro pajėgų bazę 
Kodo kyšulyje — todėl, kad žurnalistai beveik nebuvo prileidžia- 
mi prie nelaimės vietą naršančių pakrantės sargybinių. Iki aušros 
tą sekmadienį atseit buvo rasta tik nedidelė lėktuvo nuolauža ir 
vieno kūno likučiai. Banguoto vandens paviršiuje nepastebėta jo- 
kių plūduriuojančių apdegusių daiktų; iš to galima buvo suprasti, 
kad lėktuvas nesprogo. 

Patrikas pirmiausia pasikalbėjo su jaunos egiptietės, nualpu- 


sios šalia „Ramada Plazos“, giminaičiais. Ta moteris tiesiog su- 

smuko prieš palei viešbučio duris sustatytas televizijos kameras; 
policininkai įnešė ją į vestibiulį. Giminaičiai Volingfordui pasa- 
kė, kad sudužusiu lėktuvu skrido jos brolis. 

Savaime suprantama, į informacijos centrą atvyko ir meras — 
kaip įmanydamas stengėsi paguosti žmones. Volingfordui visada 
pavykdavo jį prakalbinti. Atrodė, kad Džiulianiui Liūto Užkanda 
patinka labiau negu dauguma kitų reporterių. Galbūt į Patriką jis 
žiūrėjo taip, kaip žiūrima į policininką, kuris nukentėjo atlikda- 
mas pareigą; arba meras tiesiog buvo Volingfordą geriau įsidė- 
mėjęs, nes Volingfordas turėjo tik vieną ranką. 

— Jei Niujorko miestas gali kuo nors padėti šiems žmonėms, 
būtinai stengsimės tai padaryti, — pasakė Džiulianis žurnalistams. 
Atrodė šiek tiek pavargęs, kai pasisuko į Patriką Volingfordą ir pri- 
dūrė: — Kartais, jei paprašo pats meras, viskas daroma greičiau. 

Kažkoks egiptietis „Ramados“ vestibiulyje buvo įsitaisęs kaip 
laikinoje mečetėje: 

— Dievui priklausom ir pas jį sugrįžtam, — vis meldėsi jis, ara- 
biškai. Volingfordas turėjo prašyti žmonių, kad šie jam išverstų, 
ką tas vyriškis šneka. 

Per išankstinį sekmadienio vakaro žinių laidos aptarimą Patri- 
kui buvo tiesiai pasakyta, ko iš jo nori kanalo vadovai. 

— Arba tu rytoj vakare skaitai žinias, arba sodinam tave į kran- 
to apsaugos katerį, — pranešė jam Meri Šanahan. 

— Rytoj visą dieną ir vakare aš būsiu Grin Bėjuje, Meri, — tarė 
Volingfordas. 

— Rytoj nutrauks paiešką, Patri. Reikia, kad būtum ten, jūroje. 
Arba čia, Niujorke. Ne Grin Bėjuje. 

— Skrendu žiūrėti futbolo, — pasakė Volingfordas. Jis žvilgtelė- 
jo į Vortoną, bet šis tuoj pat nusuko akis; paskui į Sabiną, kuri 
atlaikė jo žvilgsnį, dėdamasi nešališka. Į Meri Patrikas nė nepa- 
žvelgė. 

— Tada mes tave atleisim, Patri, — tarė Meri. 

— Tada atleiskit. 

Patrikui net nereikėjo ilgai galvoti. Nesvarbu, ar jis gaus darbą 


PBS arba NPR, ar ne, vis tiek turi nemažai susitaupęs; be to, 

žinių kanalo vadovai negalėjo jo išmesti neišmokėję kompensa- 
cijos. Trumpai tariant, bent porą metų Patrikas galėjo išvis nie- 
kur nedirbti. 

Volingfordas žiūrėjo į Meri — laukė kokio nors atsakymo. Pas- 
kui pažvelgė į Sabiną. 

— Gerai, jeigu jau taip, jūs atleistas, — paskelbė nuosprendį 
Vortonas. 

Visi, net ir pats Vortonas, tarytum nustebo, kai tuos žodžius 
ištarė būtent jis. Prieš išankstinį laidos aptarimą jie rengė kitą 
pasitarimą, į kurį Patrikas nebuvo pakviestas, ir tikriausiai nu- 
sprendė, kad Volingfordą atleis Sabina. Tai galima buvo suprasti 
iš apstulbusios ir susierzinusios Sabinos žvilgsnio, įbesto į Vorto- 
ną. Meri Šanahan iš nuostabos atsipeikėjo gana greitai. 

Vortonas turbūt pirmą kartą gyvenime pajuto širdį užplūstantį 
neįprastą jaudulį. Bet akimirką nuraudęs jo veidas netrukus vėl 
pasidarė tarytum negyvas, koks atrodydavo visada. Būti atleistam 
Vortono buvo tas pats, kas atsitiktinai gauti per ausį nuo žmo- 
gaus, besigrabinėjančio patamsyje. 

— Kai grįšiu iš Viskonsino, suskaičiuosime, kiek jūs man sko- 
lingi, — tepasakė Volingtordas. 

— Būk geras, prieš išvykdamas išsinešk savo daiktus iš kabineto 
ir persirengimo kambario, — tarė Meri. Tokia buvo įprasta tvar- 
ka, bet Patrikas vis tiek suirzo. 

Susikrauti daiktus į dėžes ir nusinešti jas į apačioje laukiantį li- 
muziną jam padėjo vadovybės atsiųstas apsaugos darbuotojas. Niekas 
neatėjo E — tai irgi buvo įprasta, nors Andžė tikriausiai 
būtų atėjusi, jei tik būtų dirbusi tą sekmadienio vakarą. 

Kai paskambino ponia Klozen, Volingfordas jau buvo namuo- 
se. Savo reportažo iš „Ramada Plazos“ jis nežiūrėjo, tačiau Doris 
buvo mačiusi viską nuo pradžios iki galo. 

— Vis tiek atskrisi? — paklausė ji. 

— Taip, ir galėsiu pabūti ilgiau, kiek tu norėsi, — pasakė jai 
Patrikas. — Mane ką tik išmetė. 


— Tai bent naujiena! — tarstelėjo ponia Klozen. — Laimingo 


skrydžio! 

Šįkart Patrikas į Grin Bėjų skrido per Čikagą ir įsikūręs vieš- 
bučio kambaryje dar spėjo pažiūrėti vakaro žinias iš Niujorko. 
Nenustebo pamatęs, kad naujoji laidos vedėja — Meri Šanahan. 
Tiesą sakant, Volingfordas ir dabar negalėjo ja nesižavėti. Ji ne- 
buvo nėščia, tačiau viena jos svajonė vis dėlto išsipildė. 

„Patrikas Volingfordas mūsų televizijoje nebedirba, — links- 
mai tarė Meri, pradėdama laidą. — Labas vakaras, Patrikai, kad ir 
kur tu būtum!“ 

Jos balsas skambėjo drauge ir išdidžiai, ir raminamai. Matyda- 
mas, kaip ji elgiasi prieš kamerą, Volingfordas prisiminė tą dieną, 
kai jie gulėjo ant lovos jo bute ir jam niekaip nesistojo, o Meri 
užjaučiamai pasakė: „Vargšas galiukas“. Patrikas pavėluotai su- 
prato, kad Meri visada buvo gana svarbus asmuo. 

Volingfordas džiaugėsi, kad išeina iš žinių televizijos. Nesijau- 
tė esąs pakankamai apsukrus, kad dirbtų ten toliau. Gal niekada 
nebuvo pakankamai apsukrus. 

Čia tai bent vakaras žinioms! Savaime suprantama, nebuvo rasta 
jokių išsigelbėjusių keleivių. Prasidėjo gedulas dėl Egipto lėktuvu 
skridusių žmonių. Pirmiausia buvo parodyta pilkame Nentakito 
paplūdimyje susirinkusi nelaimės priviliotų smalsuolių minia — 
„lavonų sekliai“, kaip kartą pasakė Meri, arba „mirties stebėto- 
jai“, kaip juo vadino Vortonas, buvo šiltai apsirengę. 

Iš arti nufilmuoti ant mokomojo prekinio laivo denio sukrau- 
tus iš Atlanto ištrauktus žuvusių žmonių daiktus tikriausiai su- 
manė Vortonas. Po visokių potvynių, uraganų, žemės drebėjimų, 
traukinių avarijų, lėktuvų sudužimų, šaudymų mokyklose ar ki- 
tokių žudynių Vortonui patikdavo rodyti žiūrovams įvairias aukų 
aprangos detales, ypač batus. Be abejo, negalima pamiršti ir vai- 
kų žaislų; lėlės nutrauktomis rankomis ar kojoms bei šlapi meš- 
kiukai buvo Vortono mėgstamiausi nelaimių simboliai. 

Tarptautiniam žinių kanalui labai pasisekė, kad pirmas į nelai- 
mės vietą atplaukė mokomasis Prekybos laivyno akademijos lai- 
vas su septyniolika kadetų. Tie nepatyrę jūreivėliai, maždaug to- 
kio amžiaus, kokio būna koledžų vyresniųjų kursų studentai, bu- 
vo kaip tik tai, ko reikia pasakojimui apie tragedijos sukrėstus 

žmones. Štai jie: besiplečiančios aviacinio kuro dėmės viduryje, 
tarp sudužusio lėktuvo nuolaužų; aplink juos į užteršto vandens 
paviršių vis iškyla visokie maišeliai bei žmonių kūnų dalys. Kade- 
tai visa tai iš vandenyno traukia apsimovę pirštinėmis. Jų veidų 
išraiškos, pasak Sabinos, „neįkainojamos“. 

Iš paskutinių eilučių Meri išspaudė viską, ką galėjo. „Į svar- 
biausius klausimus kol kas neatsakyta“, — trumpai ir aiškiai tarė 
ponia Šanahan. Ji vilkėjo Patriko dar nematytu kastiumėliu, tam- 
siai mėlynu. Švarką buvo tyčia šiek tiek prasisegusi, kaip ir dvi 
viršutines melsvos palaidinukės, labai panašios į vyriškus marški- 
nius, tik pasiūtos iš švelnesnio audinio, sagas. Volingfordas pa- 
galvojo, jog toks kostiumėlis ilgainiui tikriausiai taps skiriamąja 
jos žyme. 

„Dėl ko sudužo Egipto lėktuvas? Dėl teroro akto, kokio nors 
gedimo, ar dėl lakūno klaidos?“ — reikšmingai paklausė Meri. 

„Aš būčiau sakęs atvirkštine tvarka“, — galvojo Patrikas. „Dėl 
teroro akto“, be jokios abejonės, turėjo būti gale. 

Paskutiniame kadre buvo jau ne Meri, o „Ramada Plazos“ 
vestibiulyje susirinkę žuvusių lėktuvo keleivių artimieji, opera- 
torius iš arčiau rodė atskiras sielvartaujančių giminaičių grupe- 
les, o Meri Šanahan užbaigė pranešimą: „Daugybė žmonių nori 
tai žinoti“. Apskritai reitingai turėjo būti geri; Volingfordas su- 
prato, kad Vortonas džiaugsis, bet kaip visada nemokės savo 
džiaugsmo išreikšti. 

Kai paskambino ponia Klozen, Patrikas buvo ką tik išėjęs iš 
dušo kabinos. 

— Apsirenk šiltai, — įspėjo jį Doris. 

Volingfordas nustebo išgirdęs, kad ji skambina iš viešbučio ves- 
tibiulio. Doris pasakė, kad mažąjį Otą jis galės pamatyti iš ryto. 
Dabar jau laikas važiuoti į stadioną; Patrikas turįs greičiau apsi- 
rengti. Jis taip ir padarė, nežinodamas, ko tikėtis. 

Patriko nuomone, važiuoti žiūrėti rungtynių dar buvo per anks- 
ti, bet ponia Klozen, matyt, mėgo įsitaisyti stadione gerokai prieš 
laiką. Volingfordas išėjo iš kambario ir liftu nusileido į vestibiulį; 


jo savimeilė buvo šiek tiek užgauta, nes nė vienas iš kolegų žur- 

nalistų jo nesusekė ir nepaklausė, ką Meri Šanahan turėjo galvo- 
je, milijonams žiūrovų sakydama „Patrikas Volingfordas mūsų te- 
levizijoje nebedirba“. 

Tikriausiai žmonės jau skambino į tarptautinį žinių kanalą. Vo- 
lingfordui buvo įdomu, kaip Vortonas susidoroja su daugybe skam- 
bučių. O gal tai pavesta Sabinai? Paprastai bosai nenori sakyti, 
jog darbuotoją tiesiog išmetė, — kita vertus, nenori ir pripažinti, 
kad jis išėjo pats. Dažniausiai jie ima skiesti nesąmones, kad nie- 
kas nežinotų, kas iš tikrųjų atsitiko. 

Ponia Klozen buvo mačiusi žinių laidą. Ji Patriko paklausė: 

— Ar ten ta Meri, kuri nenėščia? 

— Ta. 

— Taip ir maniau. 

Doris vilkėjo savo senąja kailine striuke su Green Bay Packers 
emblema — ta pačia, kuria buvo apsirengusi, kai Volingfordas su 
ja susipažino. Dabar ji vairavo automobilį, todėl nebuvo užsi- 
traukusi ant galvos gobtuvo, bet Patrikas įsivaizdavo iš jo kyšantį 
mažytį, dailų jos veidelį — kaip vaiko. Doris mūvėjo džinsais, avė- 
jo sportbačiais, kaip ir tą naktį, kai policininkai jai pranešė, kad 
žuvo jos vyras. Ko gero, ji vilkėjo ir senuoju Packers nertiniu, bet 
Volingfordas nematė, ką ji pasirengusi po striuke. 

Ponia Klozen buvo gera vairuotoja. Ji nė karto nežvilgtelėjo į 
Patriką — tik šnekėjo apie rungtynes. 

— Kai susitinka dvi apylygės komandos, visko gali būti, — pa- 
aiškino ji. — Pralošėm trejas pirmadienio vakaro rungtynes iš ei- 
lės. Netikiu tuo, ką visi čia šneka. Tai, kad Siatlis per pastaruo- 
sius septynerius metus nė karto nežaidė pirmadienio vakaro rung- 
tynių ir kad daugelis Seahawks žaidėjų iki šiol nebuvo įžengę į 
Lambo aikštę, dar nieko nereiškia. Jų treneris pažįsta Lambo - ir 
mūsų rikiuotės galo gynėją. 

Grin Bėjaus rikiuotės galo gynėjas buvo Bretas Favrė. Skrisda- 
mas lėktuvu, Volingfordas skaitė laikraštį (tik sporto puslapius). 
Taip ir sužinojo, kad Maikas Holmgrenas — buvęs Packers trene- 


ris, dabar treniruojantis Siatlio Seahawks. Netrukus prasidėsian- 

čios rungtynės turėjo būti tarytum Holmgreno grįžimas namo, į 
Grin Bėjų, kur jį visi labai mėgo. 

— Favrė persistengs. Pamatysi, — pasakė Doris Patrikui. Ji vis 
kalbėjo; jos veidą, kurį Patrikas matė tik iš profilio, retkarčiais 
nušviesdavo pro šalį važiuojančių automobilių žibintai. 

Patrikas neatitraukė akių nuo Doris — dar niekada nieko ne- 
buvo taip pasiilgęs. Jam būtų buvę malonu manyti, jog tais senais 
drabužiais ji apsirengė dėl jo, bet jis žinojo, kad ji visada rengiasi 
tais drabužiais, kai eina žiūrėti rungtynių. Gundydama Patriką 
daktaro Zajonco kabinete, Doris tikriausiai nė nenutuokė, kuo 
vilki, ir dabar turbūt nebūtų galėjusi prisiminti, ką po ko tada 
nusirengė. Užtat Volingfordas niekada nepamirš, kuo Doris vil- 
kėjo ir kaip nusirengė. 

Jie važiavo į vakarus iš Grin Bėjaus centro, nors Grin Bėjuje, 
tiesą sakant, beveik ir nebuvo jokio įsidėmėtino centro — tik keli 
barai, bažnyčios ir iš pažiūros netvarkingas parduotuvių rajonas 
palei upę. Vos keletas pastatų buvo aukštesni negu trijų aukštų; 
vienintelė dėmesio verta kalva, stūksanti šalia upės, kur buvo pa- 
kraunami ir iškraunami laivai, — iki pat gruodžio mėnesio, kol 
įlanka apsitraukdavo ledu, — pasirodė esanti ne kalva, o didžiulė 
akmens anglių krūva. Tikras kalnas. 

— Nenorėčiau būti Maiko Holmgreno, grįžtančio čia su Siatlio 
Seahawks, kailyje, — išdrįso pasakyti Volingtordas. (Kažką pana- 
šaus buvo skaitęs sporto puslapiuose.) 

— Kalbi taip, tarsi būtum skaitęs laikraščius ar girdėjęs tai per 
televiziją, — tarė ponia Klozen. — Holmgrenas pažįsta „pekerius“ 
kaip penkis pirštus. Be to, Siatlis neblogai ginasi. Šįmet nedaug 
taškų pelnėm su komandomis, kurių gera gynyba. 

— O! — Volingfordas nusprendė apie rungtynes nebešnekėti. 
Jis pakeitė pokalbio temą: — Labai pasiilgau tavęs ir Otuko. 

Ponia Klozen tik nusišypsojo. Ji gerai žinojo, kur važiuoti. Ant 
automobilio buvo užsilipinusi specialų lipduką; stovėjimo aikš- 
telės prižiūrėtojas rankos mostu liepė jai sukti į kol kas dar tuščią 


juostą, iš kurios ji įvažiavo į rezervuotą aikštelės dalį. 

Jie pastatė automobilį prie pat stadiono ir liftu pakilo iki vietų 
spaudos atstovams, kur Doris net nereikėjo rodyti bilietų. Kaž- 
koks pagyvenęs vyriškis, tikriausiai kontrolierius, iškart ją paži- 
nęs, draugiškai apkabino ir pabučiavo. Doris, kriptelėjusi galvą į 
Volingfordą, tarė: 

— Jis su manimi, Bilai. Patrikai, čia Bilas. 

Volingfordas paspaudė Bilui ranką manydamas, kad šis jį atpa- 
žins, bet Bilas lyg ir nesuprato, kas jis toks. Tikriausiai todėl, kad 
Patrikas buvo su megzta kepuraite, kurią ponia Klozen jam pada- 
vė, kai jie išlipo iš automobilio. Patrikas sakė, kad jam niekad 
nešąla ausys, tačiau Doris tarė: 

— Čia šals. Be to, šita kepurė ne vien tam, kad tau nešaltų 
ausys. Noriu, kad būtum su ja. 

Doris norėjo, kad Patrikas užsidėtų kepuraitę, ne todėl, kad 
būtų bijojusi, jog visi jį atpažins; nors su ta kepuraite jis iš tikrųjų 
tikėjosi galėsiąs pasislėpti nuo ABC operatoriaus — bent kartą 
kamera nebus atsukta į jį. Doris įsiūlė Patrikui megztą kepuraitę 
tam, kad stadione jis atrodytų savas. Patrikas vilkėjo megztiniu 
aukšta apykakle, tvido švarku ir juodu paltu, mūvėjo pilkomis 
fanelinėmis kelnėmis. Beveik niekas neina žiūrėti Packers rungty- 
nių apsirengęs tokiu elegantišku paltu. 

Doris duota kepuraitė buvo žalios Grin Bėjaus spalvos, su ant 
ausų užleidžiamu geltonu lanku, ir su Packers emblema, be abejo. 
Ji atrodė jau sena, gerokai ištampyta ant didesnės negu Patriko 
galvos. Patrikas ponios Klozen neklausė, kieno ta kepuraitė. Ir 
taip žinojo, kad ji buvo velionio Doris vyro. 

Jie praėjo pro vietas spaudos atstovams, kur Doris pasisveiki- 
no su dar keliais stadiono prižiūrėtojais, ir pasuko prie viršuje 
esančių pigesnių vietų. Dauguma futbolo aistruolių į stadioną 
įeina ne taip, bet ponią Klozen čia visi pažinojo. Ji juk buvo Green 
Bay Packers darbuotoja. 

Tarpu tarp tribūnų Patrikas su Doris lipo žemyn, akinamai ža- 
lios aikštės link. Jiems prieš akis buvo aštuoniasdešimt septyni 


tūkstančiai kvadratinių pėdų natūralios vejos — vadinamojo 

melsvojo stadionų mišinio. Tuoj prasidėsiančios rungtynės turė- 
jo būti pirmas tos vejos išbandymas. 

— Oho! — pašnibždomis pratarė Volingfordas. Nors jie atėjo 
anksti, daugiau negu pusė vietų Lambo stadione jau buvo už- 
imtos. 

Lambo stadionas yra taisyklingos taurės formos, be jokių spragų 
ir be viršutinės ložės; aikštę supančios suolų eilės kyla tolygiai, 
visos vietos lauke atviros. Dabar, per apšilimą, atrodė, kad tribū- 
nas užplūdo pirmykščiai žmonės: aplinkui šmėkščiojo žalia ir auk- 
so spalvomis išdažyti veidai, kažkokie geltoni iš putplasčio pada- 
ryti daiktai, panašūs į ilgus, lanksčius penius, ir daugybė pamišė- 
lių su didžiuliais sūrio gabalais vietoj kepurių — sūriagalviai! 
Volingfordas iškart pasijuto esąs ne Niujorke. 

Jis su Doris vis lipo žemyn ilgais, stačiais laiptais. Jų vietos 
buvo apie stadiono vidurį, ties keturiasdešimties jardų linija, toje 
pačioje pusėje kaip ir vietos spaudos atstovams. Paskui Doris brau- 
damasis pro stambius kelius į šoną pasukusius jų eilėje įsitaisiu- 
sius žiūrovus, Patrikas suprato, kad sėdės tarp žmonių, kurie juodu 
pažįsta — ne tik ponią Klozen, bet ir jį. Ir atrodė, kad tie žmonės 
atpažįsta jį ne kaip garsenybę, — juk jis buvo su Oto kepure, — o 
kaip vyriškį, kurio laukė. Staiga Patrikas suvokė, kad daugiau ne- 
gu pusę arčiausiai sėdinčių futbolo aistruolių kažkur jau matė. 
Jie visi buvo Klozenai! Jis prisiminė iš daugybės nuotraukų, ku- 
riomis buvo nukabinėtos pagrindinio namelio sienos vasarvietė- 
je prie ežero, žvelgusius jų veidus. 

Vyrai tapšnojo jam per pečius; moterys čiupinėjo dilbį, kairį. 

— Ei, kaip laikais? — Iš pamišėliško žvilgsnio, matyto žiogeliu 
prie papuošalų dėžutės pamušalo prisegtoje nuotraukoje, Voling- 
fordas iškart atpažino jį užkalbinusį vyriškį. Tai buvo Donis, ere- 
lio žudikas, vieną veido pusę išsidažęs prinokusių kukurūzų, o 
kitą pernelyg ryškiai, tiesiog liguistai žalia spalva. 

— Šįvakar pasigedau jūsų per žinias, — tarė kažkokia draugiškai 
nusiteikusi moteris. Patrikas prisiminė matęs ir jos nuotrauką; ji 
buvo viena iš jaunų mamyčių, nufotografuota ligoninės lovoje su 


naujagimiu. 

— Nenorėjau praleisti rungtynių, — pasakė jai Volingfordas. 

Doris spustelėjo jam pirštus; jis tik dabar pajuto, kad ji laiko jį 
už rankos. Prie visų Klozenų! Bet jie jau žinojo — daug anksčiau 
negu Volingfordas. Doris jiems pasakė. Ji už jo tekės! Jis taikėsi 
pažvelgti jai į akis, bet ji buvo užsitraukusi ant galvos striukės 
gobtuvą. Neatrodė taip šalta; Doris tiesiog nenorėjo, kad jis ma- 
tytų jos veidą. 

Patrikas atsisėdo šalia ponios Klozen, vis dar susikibęs su ja 
rankomis. Jo bigę iš kairės pusės pagriebė kita, daug vyresnė ir 
storesnė, ponia Klozen — velionio Oto motina, Otuko močiutė, 
buvusi Doris anyta. (Patrikas galvojo, kad gal nereikėtų sakyti 
„buvusi“.) Jis nusišypsojo tai drūtai moteriškei. Sėdėdama ji at- 
rodė nė kiek ne žemesnė už Patriką; sučiupusi už rankos, ji pri- 
sitraukė jį artyn ir pabučiavo į skruostą. 

— Mes visi labai džiaugiamės jus matydami. Doris mums jau 
pasakė, — tarė pritariamai šypsodamasi. 

„Galėjo pasakyti ir man!“ — pagalvojo Volingfordas ir pažvelgė 
į Doris, bet ji buvo visiškai užsigaubusi veidą gobtuvu. Tik paju- 
tęs, kaip smarkiai Doris suspaudė jam ranką, jis suprato, kad ji 
tikrai už jo tekės. Patriko nuostabai, tam pritarė visi Klozenai. 

Prieš rungtynes dar buvo tylos minutė; Volingfordas manė, 
kad dėl dviejų šimtų septyniolikos žmonių, žuvusių sudužus Egipto 
lėktuvui, bet jis nelabai atidžiai klausėsi. Iš tikrųjų tylos minute 
buvo pagerbtas keturiasdešimt penkerių metų Volteris Peitonas, 
miręs nuo kažkokios kepenų ligos komplikacijų. Peitonas buvo 
atlikęs daugiausia kamuolio nunešimų per visą NFL istoriją. 

Kai prasidėjo rungtynės, oro temperatūra stadione buvo 7,2*C. 
Nakties dangus atrodė visiškai giedras. Pūtė vakarų vėjas, septy- 
niolikos mylių per valandą, su gūsiais iki trisdešimties. Gal tie 
gūsiai ir pamaišė Favrė. Per pirmą kėlinį jo mestas kamuolys bu- 
vo perimtas du kartus, o per visas rungtynes — net keturis. „Sa- 
kiau, kad jis persistengs“, — keturis kartus tarstelėjo Doris, vis 
dar slėpdama veidą po gobtuvu. 

Prieš rungtynes, kai buvo pristatomos komandos, Lambo sta- 


dione susirinkę aistruoliai džiaugsmingai pasveikino buvusį Pac- 

kers trenerį Maiką Holmgreną. Favrė su Holmgrenu aikštėje ap- 
sikabino. (Net Patrikas Volingfordas atkreipė dėmesį į tai, kad 
Lambo stadionas yra prie Maiko Holmgreno kelio ir Vinco Lom- 
bardžio aveniu sankryžos.) 

Holmgrenas namo grįžo gerai pasirengęs. Be anų perėmimų, 
Favrė dar du kartus tiesiog nesugraibė kamuolio. Kai kurie žiū- 
rovai net ėmė švilpti iš nepasitenkinimo — Lambo stadione taip 
elgiamasi labai retai. 

— Grin Bėjaus aistruoliai paprastai nešvilpia, — tarė Donis Klo- 
zenas, kad būtų aišku, jog jis tai jau tikrai nešvilpė. Donis prisi- 
lenkė prie pat Patriko; tas erelio žudikas ir taip jau buvo neko- 
kios reputacijos, o dabar, geltonai ir žaliai išsidažęs veidą, atrodė 
kaip visiškas beprotis. — Mes visi norim, kad Doris būtų laimin- 
ga, — bauginamai sušnibždėjo jis Volingfordui į ausį, šildomą se- 
nos Oto kepurės. 

— Aš irgi, — pasakė Patrikas. 

O kas, jeigu Otas iš tikrųjų nusižudė, nes negalėjo padaryti 
ponios Klozen laimingos? Kas, jeigu Doris privertė jį taip pasi- 
elgti, netgi kaip nors pastūmėjo? Ar tokios baisios mintys Vo- 
lingfordui į galvą lindo tik todėl, kad jis jaudinosi dėl būsimų 
vedybų? Neatrodė, kad Doris Klozen galėtų priversti Patriką Vo- 
lingfordą nusižudyti, jeigu jis kada nors ją nuviltų. 

Patrikas dešine ranka apkabino smulkius Doris pečius ir pri- 
sitraukė ją arčiau; paskui pirštais truputį patempė kailinės striu- 
kės gobtuvą jai nuo veido. Norėjo ją pabučiuoti — atsargiai, tik į 
skruostą, bet ji staiga pasuko galvą ir pabučiavo jį į lūpas. Jis spė- 
jo pajusti šaltais jos skruostais riedančias ašaras, nors ji tuoj pat 
vėl prisidengė gobtuvu. 

Favrė turėjo išeiti iš aikštės, jį pakeitė atsarginis rikiuotės galo 
gynėjas Metas Haselbekas; iki ketvirto kėlinio pabaigos buvo li- 
kusios šiek tiek daugiau negu šešios minutės. Ponia Klozen atsi- 
suko į Volingtfordą ir tarė: 

— Einam. Neketinu žiūrėti į tą naujoką. 

Nepatenkinti, kad jie išeina, kai kurie Klozenai kiek pabam- 
bėjo, bet nepiktai; net beprotiškai išdažytame Donio veide buvo 
galima įžvelgti šypseną. 

Doris vedėsi Patriką paėmusi už dešinės rankos. Jie lipo aukš- 
tyn iki vietų spaudos atstovams; ten juos įleido kažkoks pernelyg 
draugiškas vyriškis. Jis atrodė gana jaunas, sportiško kūno sudė- 
jimo — pakankamai tvirtas, kad galėtum palaikyti vienu iš žaidėjų 
arba buvusiu žaidėju. Doris nekreipė į jį dėmesio, tik vėliau, kai 
paliko stovintį prie šoninių durų ir su Volingtordu jau ėjo prie 
lifto. mostelėjo ranka atgal ir paklausė: 

— Matei tą vaikiną? 

— Mačiau,- tarė Patrikas. Pernelyg draugiškai nusiteikęs jau- 
nas vyriškis vis dar šypsojosi, nors ponia Klozen nė karto į jį ne- 
grįžtelėjo. 

— Na, čia tas vaikinas, su kuriuo neturėjau miegoti, — pasakė 
Doris Volingfordui. — Dabar tu apie mane žinai viską. 

Liftas buvo sausakimšas sporto apžvalgininkų, daugiausia vy- 
rų. Jie visada išeina ankstėliau, žaidimui dar nesibaigus, kad 
užsiimtų geriausias vietas po rungtynių rengiamoje spaudos kon- 
ferencijoje. Dauguma iš jų pažinojo ponią Klozen; Doris daž- 
nai ne tik pardavinėdavo bilietus, bet ir išduodavo leidimus žur- 
nalistams. Dabar jie akimirksniu susispaudė — padarė jai vietos. 
Ji nusismaukė nuo galvos gobtuvą, nes lifte buvo labai šilta ir 
ankšta. 

Sporto apžvalgininkai įprastomis frazėmis, kaip visada remda- 
miesi statistika, postringavo apie rungtynes. „Daug kainavęs ka- 
muolio išleidimas iš rankų... Holmgrenas perprato Favrė... Dot- 
sono išmetimas nieko nepakeitė... tik antros Grin Bėjaus pra- 
laimėtos rungtynės iš pastarųjų trisdešimt šešerių Lambo 
stadione... Packers pelnė mažiausiai taškų nuo tada, kai pralošė 
Dalase dvidešimt vienas — šeši, devyniasdešimt šeštaisiais...“ 

— Kam dabar svarbu, kad pralošėm tas rungtynes? — tarė po- 
nia Klozen. — Juk tais metais laimėjom Supertaurę! 

— Ateisi į spaudos konferenciją, Doris? — paklausė vienas iš 
apžvalgininkų. 

— Šįvakar negaliu, — atsakė ji. — Einu į pasimatymą. 

Pasigirdo pratisi „oho“ ir „aha“, kažkas švilptelėjo. Patrikas 
Volingfordas — ranką be plaštakos paslėpęs palto rankovėje ir vis 

dar su Oto Klozeno kepure — jautėsi esąs neatpažįstamas. Bet 
senasis Stabis Farelas, nukaršęs sporto apžvalgininkas iš tarptau- 
tinio žinių kanalo, jį vis dėlto atpažino. 

— Ei, Liūto Užkanda! — tarė Stabis. Volingtordas linktelėjo ir 
pagaliau nusiėmė Oto kepurę. — Tave išmetė, ar ką? 

Staiga stojo tyla; sporto apžvalgininkus pagavo smalsumas. Po- 
nia Klozen vėl spustelėjo Patrikui ranką, ir jis žurnalistams pasa- 
kė tą patį, ką jau buvo sakęs Klozenams. 

— Nenorėjau praleisti rungtynių. 

Apžvalgininkams tai patiko, ypač Stabiui, bet Volingfordas taip 
lengvai neišsisuko nuo klausimo. 

— Tas suskis Vortonas? — mėgino atspėti Stabis Farelas. 

— Ne, Meri Šanahan, — pasakė Volingfordas Stabiui, taigi ir 
visiems kitiems. — Jai reikėjo mano vietos. — Ponia Klozen žiūrė- 
jo į jį ir šypsojosi; ji žinojo, ko iš tikrųjų reikėjo Meri. 

Volingfordas manė, kad kuris nors iš sporto apžvalgininkų (gal 
Stabis) tuoj ims visiems pasakoti, koks jis geras ir malonus vaiki- 
nas, ir puikus žurnalistas, bet neišgirdo nieko daugiau, tik tas 
pačias šnekas apie sportą ir keletą kartų paminėtas įprastas pra- 
vardes, kurių žinojo neatsikratysiąs iki grabo lentos. 

Netrukus lifto durys atsivėrė ir sporto apžvalgininkai pasilei- 
do ristele palei šoninę stadiono sieną; jiems reikėjo išeiti į lauką, 
kad patektų į aikštės šeimininkų arba svečių persirengimo kam- 
barius. Doris vedėsi Patriką iš po masyvių stadiono atramų į sto- 
vėjimo aikštelę. Oras buvo atšalęs, bet Volingfordui tai patiko; su 
ponia Klozen eidamas prie automobilio, jis mėgavosi galvą ir au- 
sis vėsinančiu šaltuku. Galėjo būti vos keli laipsniai šilumos, ar 
netgi nulis. O gal taip šalta atrodė todėl, kad pūtė smarkus vėjas? 

Automobilyje Doris įsijungė radiją; girdėdamas jos komenta- 
rus, Patrikas nesuprato, kam ji išvis klausosi rungtynių pabaigos. 
Septynis kartus, kaip dabar, Rackers kamuolį buvo praradę tik prieš 
vienuolika metų, kai žaidė su Atlanta Falcons. 

— Net Levensas nesugraibė, — lyg netikėdama tarė ponia Klo- 
zen. — Ir Frimanas... kiek kartų jis sugavo perduodamą kamuo- 


lį? Gal dukart per visą vakarą. O galėjo nunešti už linijos visus! 

Metas Haselbekas, atsarginis Packers rikiuotės galo gynėjas, pir- 
mą kartą žaidęs NFL rungtynėse, irgi pasirodė kaip reikiant — 
sėkmingai užbaigė du prasiveržimus iš šešių. 

— Oho! — pašaipiai šuktelėjo ponia Klozen. — Po galais! 

Galutinis rungtynių rezultatas buvo Siatlis 27, Grin Bėjus 7. 

— Puikiai praleidau laiką, — tarė Volingfordas. — Buvo labai 
įdomu. Man patinka būti su tavimi. 

Jis atsisegė saugos diržą ir atsigulė ant priekinės sėdynės šalia 
Doris, padėjęs galvą jai ant kelių. Paskui pasisuko į prietaisų sky- 
dą ir dešine ranka suėmė Doris šlaunį. Jautė, kaip įsitempia jos 
raumenys, kai ji spaudžia arba atleidžia greičio pedalą ir kai spus- 
teli stabdį. Doris pirštais švelniai perbraukė jam per skruostą, 
paskui vėl abiem rankom laikė vairą. 

— Aš tave myliu, — pasakė Patrikas. 

— Aš irgi pasistengsiu tave mylėti, — tarė ponia Klozen. — Tik- 
rai pasistengsiu. 

Volingfordas suprato, jog tai daugiausia, ką ji gali pasakyti. Jam 
ant veido užlašėjo jos ašara; Doris verkė, bet jis neklausė kodėl, 
tik pasisiūlė pavairuoti, — nors ir žinojo, kad ji jam neleis. (Kas 
norėtų sėdėti vienarankio vairuojamame automobilyje?) 

— Aš galiu vairuoti, — tarstelėjo Doris. Po to pridūrė: — Nakvo- 
sim tavo viešbutyje. Mano tėvai pabus su Otuku. Pasimatysi su 
jais rytoj rytą, kai užeisi aplankyti Otuko. Jie jau žino, kad mudu 
susituoksim. | 

Priešpriešiais švysčiojančių žibintų spinduliai ruožais skverbė- 
si į šaltą automobilio saloną. Gal ponia Klozen ir buvo įjungusi 
šildytuvą, bet jis neveikė. Negana to, ji važiavo prasivėrusi šoninį 
langelį. Judėjimas mieste buvo nedidelis; dauguma aistruolių tik- 
riausiai sėdėjo Lambo stadione iki pat skaudžios rungtynių pa- 
baigos. 

Patrikas galvojo, kad gal reikėtų atsisėsti ir vėl užsisegti saugos 
diržą. Jis norėjo dar kartą žvilgtelėti į seną akmens anglių kalną 
vakariniame upės krante. Nė pats nežinojo, ką ta anglių krūva 
galėtų simbolizuoti. Gal ištvermę? 

Be to, Volingfordas norėjo matyti tamsoje švytinčius televizo- 


rių ekranus — visose gatvėse, nuo miesto pakraščio iki centro. Jis 

neabejojo, kad visi televizoriai tebėra įjungti, — aistruoliai iki ga- 
lo žiūrės rungtynes, o paskui dar žaidimo analizę. Tačiau ponios 
Klozen šlaunys atrodė tokios šiltos, laikyti galvą jai ant kelių buvo 
taip gera ir patogu, kad Patrikas nusprendė, jog verčiau jaus ret- 
karčiais ant veido užlašančias jos ašaras, negu sėdės šalia jos ir 
žiūrės, kaip ji verkia. 

Kai jie jau artėjo prie tilto, Doris pasakė: 

— Būk geras, užsisek diržą. Nenoriu tavęs prarasti. 

Patrikas greitai atsisėdo ir spragtelėjo diržo sagtį. Tamsiame 
automobilyje nematė, ar Doris liovėsi verkusi. 

— Dabar gali išjungti radiją, — tarė ji. Patrikas išjungė. Jie tylo- 
mis važiavo per tiltą; aukštai iškilusi anglių krūva iš pradžių grės- 
mingai didėjo, o paskui, už nugarų, ėmė mažėti. 

Volingfordas galvojo apie tai, kad neįmanoma nuspėti, kas bus 
toliau; niekas negali būti visiškai ramus dėl ateities su kitu žmo- 
gumi. Tačiau Patrikas tarėsi galįs įsivaizduoti savo ateitį su Doris 
Klozen. Jis matė ją neįtikimai aiškiai, kaip iš tamsos išnirusius 
Doris ir velionio jos vyro sutuoktuvių žiedus po valčių pastogės 
prieplauka. Ateitis su ponia Klozen Patrikui atrodė nutvieksta 
aukso švytėjimo — juo labiau kad jis nesijautė jos vertas. Jis nenu- 
sipelnė Doris, kaip ir tiedu žiedai, menantys daugybę ištesėtų ir 
neištesėtų pažadų, nenusipelnė būti prikalti po prieplauka, vos 
per kelis colius virš šalto vandens. 

Ar ilgai juodu su Doris turės vienas kitą? Nebuvo jokios pras- 
mės apie tai galvoti — kaip ir spėlioti, kiek Viskonsino žiemų dar 
praeis, kol valčių pastogė sugrius ir nugrims į bevardį ežerą. 

— Kaip vadinasi tas ežeras? — staiga paklausė Patrikas. — Na, 
kur jūsų vasarvietė... tas ežeras. 

— Mums jo pavadinimas nepatinka, — tarė ponia Klozen. — 
Niekada jo nesakom. Tai tiesiog „vasarvietė prie ežero“. 

Paskui, tarytum žinodama, kad Patrikas galvoja apie po prie- 
plauka prikaltus jos ir Oto žiedus, Doris pasakė: 

— Jau išrinkau žiedus. Parodysiu, kai nuvažiuosim į viešbutį. 


Sįkart norėčiau platininių. Mūvėsiu ant dešinės bevardžio. 

(Buvo aišku, kad ir Liūto Užkanda žiedą mūvės ant dešinės 
rankos.) 

— Žinai, kaip sakoma... — tarė ponia Klozen. — „Dėl nieko 
nesigailėk išėjęs iš aikštės“. 

Volingfordas suprato, iš kur tas posakis. Net jis, išgirdęs tuos 
žodžius, pirmiausia pagalvojo apie futbolą — ir apie drąsą, kurios 
jam anksčiau trūko. Tiesą sakant, tas posakis buvo užrašytas se- 
noje iškaboje Lambo stadiono laiptinės apačioje, virš Packers per- 


sirengimo kambario durų. 


DĖL NIEKO 

— Suprantu, — tarė Patrikas. Viename iš Lambo stadiono tua- 
letų jis matė vyriškį, kuris geltonai ir žaliai buvo išsidažęs barzdą, 
kaip Donis veidą; toks atsidavimas jį tikrai paveikė. — Supran- 
tu, — pakartojo. 

— Ne, nesupranti, — paprieštaravo ponia Klozen. — Dar ne, 
ne visai. 

Patrikas atidžiai pažvelgė jai į akis — ji nebeverkė. 

— Atidaryk daiktadėžę, — pasakė Doris. Patrikas nesiryžo; jam 
į galvą kažkodėl atėjo mintis, kad ten yra Oto Klozeno ginklas, 
užtaisytas. — Nagi — atidaryk. 

Daiktadėžėje buvo neužklijuotas vokas su iš jo kyšančiomis 
nuotraukomis. Patrikas matė jų kampučiuose nuo smeigtukų li- 
kusias skylutes — ir rūdžių dėmeles aplinkui. Jis, žinoma, net ne- 
peržvelgęs tų nuotraukų suprato, iš kur jos. Doris buvo jas — ne 
mažiau kaip tuziną — prisismeigusi virš lovos savo pusėje, o pas- 
kui, matyt, nukabino nuo sienos, nes nakvodama valčių pastogė- 
je nebegalėjo į jas žiūrėti. 

— Pažiūrėk, — paprašė ponia Klozen. 

Ji sustabdė automobilį. Jau buvo matyti viešbutis. Doris tie- 


siog pasuko į gatvės pakraštį ir stabtelėjo, bet variklio neišjungė. 

Grin Bėjaus centras atrodė beveik ištuštėjęs; visi žmonės buvo 
namuose arba važiavo namo iš stadiono. 

Nuotraukos į voką buvo sudėtos bet kaip, tačiau Volingtordas 
iš karto suvokė, kas jose svarbiausia. Kairė Oto Klozeno plaštaka. 
Kai kuriose nuotraukose ji dar buvo neatskirta nuo Oto. Patrikas 
matė visą raumeningą alaus sunkvežimio vairuotojo ranką; ir su- 
tuoktuvių žiedą ant jo piršto. Dar keletą kartų Oto plaštaka buvo 
nufotografuota be žiedo — Volingfordas žinojo, kad ponia Klozen 
jį numovė, kai Otas jau gulėjo negyvas. 

Voke buvo ir kelios Patriko nuotraukos. Na, bent jau jo naujos 
kairės plaštakos — tik plaštakos. Iš didesnio arba mažesnio per- 
sodintos plaštakos, riešo bei tos dilbio vietos, kur buvo siūlė, 
patinimo Volingfordas galėjo suprasti, kada, kas kiek laiko, 
Doris jį fotografavo su Oto plaštaka — su trečiąja ranka, kaip 
ji sakė. 

Vadinasi, jis nesapnavo, kai jautė, kad jį miegantį kažkas foto- 
grafuoja. Štai kodėl taip aiškiai girdėdavo fotoaparato užrakto 
spragtelėjimą. O blykstės žybsnis, kadangi Patrikas būdavo užsi- 
merkęs, jam atrodydavo tolimas ir neryškus — kaip amalas. 

— Prašau tavęs — išmesk jas, — pasakė ponia Klozen. — Aš mė- 
ginau, bet negaliu prisiversti. Prašau — tiesiog atsikratyk jų. 

— Gerai, — tarė Patrikas. 

Ji vėl verkė; jis ištiesė ranką. Anksčiau nedrįsdavo prisiliesti 
prie jos krūtų bige. Dabar net per kailinę striukę jautė krūtį — ir 
Doris kvėpavimą, kai ji abiem rankom prisispaudė jo dilbį. 

— Niekada nepamiršk, kad ir aš kai ką praradau, — piktokai 
pasakė ponia Klozen. 

Jie privažiavo prie viešbučio. Doris padavė Patrikui raktelius ir 
nelaukdama jo nuėjo į vestibiulį; Patrikas turėjo pastatyti auto- 
mobilį. (Jis nusprendė verčiau paprašyti, kad tai padarytų kuris 
nors iš viešbučio darbuotojų.) 

Paskui Patrikas atsikratė nuotraukų — įmetė ir jas, ir voką į 
lauke stovinčią šiukšlių dėžę. Nuotraukos tuoj pat dingo jam iš 
akių, bet jis spėjo suvokti jų prasmę. Volingfordas žinojo, kad 


ponia Klozen, parodydama jam tas plaštakos nuotraukas, pasakė 

viską, ką norėjo pasakyti, apie ją kankinančias mintis ir daugiau 
apie tai nekalbės. 

O ką pasakė daktaras Zajoncas? Nebuvo jokio medicininio plaš- 
takos persodinimo nesėkmės paaiškinimo; Zajoncas nesuprato, 
kas atsitiko. Tačiau Patrikui Volingfordui, kurio vaizduotės ne- 
varžė moksliškas mąstymas, tai atrodė visiškai aišku. Plaštaka pa- 
darė, ką turėjo padaryti, — ir viskas. 

Įdomu tai, kad daktaras Zajoncas savo studentams Harvardo 
universiteto Medicinos fakultete neką tegalėjo pasakyti ir apie 
„profesinį nusivylimą“. Zajoncas jautėsi laimingas, jau pusiau pa- 
sitraukęs iš klinikos ir daugiau laiko leisdamas su Irma, Rudžiu 
bei dvyniais; jis buvo įsitikinęs, kad profesinis nusivylimas — toks 
pat permainingas dalykas kaip ir profesinė sėkmė. 

— Rūpinkitės savo gyvenimu, — pasakė Zajoncas Harvardo stu- 
dentams. — Jeigu jau tiek pasiekėte, jūsų profesiniai reikalai tu- 
rėtų susitvarkyti savaime. 

Tačiau ką medicinos fakulteto studentai gali žinoti apie gyveni- 
mą? Jie neturi laiko gyventi. 

Volingfordas priėjo prie viešbučio vestibiulyje jo laukiančios 
Doris Klozen. Nepasakę vienas kitam nė žodžio, juodu liftu pa- 
kilo į jo kambarį. 

Patrikas pasiūlė Doris pirmai užeiti į vonią. Nors ji ketino nak- 
voti su juo, iš namų nebuvo pasiėmusi nieko daugiau, tik dantų 
šepetėlį, kurį turėjo rankinėje. Be to, skubėdama atsigulti į lovą, 
ji pamiršo parodyti Patrikui platininius sutuoktuvių žiedus — juos 
irgi turėjo rankinėje. (Parodys iš ryto.) 

Kol ponia Klozen buvo vonios kambaryje, Volingtordas žiūrė- 
jo vakaro žinias — tyčia įsijungęs ne savo kanalą. Vienas iš sporto 
apžvalgininkų istoriją apie tai, kaip Patrikas neteko darbo, jau 
buvo papasakojęs kitai televizijai; iš to išėjo nebloga laidos pabai- 
ga, gana įdomiai nuskambėjęs pasakymas. „Liūto Užkandą sudo- 
rojo gražuolė Meri Šanahan“. (Nuo šiol ji ir bus Gražuolė Meri.) 

Ponia Klozen, išėjusi iš vonios, nuoga atsistojo šalia Patriko. 

Patrikas greitai užsuko į vonią, o Doris dar pažiūrėjo ką tik 


Grin Bėjuje pasibaigusių rungtynių santrauką. Ji nustebo išgir- 

dusi, kad Dorsis Levensas kamuolį už šimtas keturių jardų linijos 
nunešė dvidešimt keturis kartus. Puikus pasirodymas pralaimė- 
tose rungtynėse! 

Kai Volingfordas, irgi nuogas, išėjo iš vonios, ponia Klozen, 
išjungusi televizorių, jau laukė jo didžiulėje lovoje. Patrikas užge- 
sino šviesą ir įlipo į lovą. Juodu apsikabinę klausėsi vėjo ūžimo — 
vėjas buvo smarkus, gūsiuotas, bet netrukus nei Patrikas, nei Doris 
jo nebegirdėjo. 

— Duok ranką, — pasakė Doris. Patrikas žinojo, kurią jo ranką 
ji turi omenyje. 

Volingfordas atrėmė ponios Klozen sprandą į dešinės savo al- 
kūnės linkį; dešine ranka jis laikė tvirtai suėmęs vieną Doris krū- 
tį. Doris šlaunimis suspaudė jo bigę, ir jis jautė, kaip nesami ket- 
virtosios jo rankos pirštai liečia jos kūną. 

Anapus šilto viešbučio sienų pūtė žvarbus vėjas — besiartinan- 
čios žiemos pranašas, bet jie girdėjo tik garsų savo kvėpavimą. 
Kaip ir visi kiti įsimylėjėliai, jie nekreipė dėmesio į audringą, 
nykią Viskonsino naktį lauke be perstojo sūkuriuojantį vėją. 

Žinomas visame pasaulyje Amerikos rašytojas Johnas Irvingas kriti- 
kų lyginamas su didžiaisiais romanistais C. Dickensu, G. Flaubert'u, 
Levu Tolstojumi, S. Rushdie ir G. Grassu. 

„Našlė vieneriems metams“ — „įdomiausias ir įtikimiausias kūrinys 
po „Pasaulio pagal Garpą“ („New York Times"). Pirmą kartą pagrin- 
dinė J. Irvingo romano veikėja — moteris, Rut Koul. Ji yra rašytoja, 
pasaulyje pripažinta bestselerių kūrėja. Autorius meistriškai pasakoja 
apie įtampos kupiną jos gyvenimą, kuris rutuliojasi per 37 metus ke- 
liose šalyse ir žemynuose. Gyvenimą, kuriame neapsieita be išsiskyri- 
mų, vienatvės ir atsižadėjimų. „Našlė vieneriems metams“ - tikrasis 
Johnas Irvingas. Storoje knygoje rasime visko: romantiškos ir šiurkš- 
čios meilės istorijų, skaudžių, nepermaldaujamų, lemtingų mirčių, gro- 
teskiškų scenų, stulbinančių ir šokiruojančių minčių - žodžiu, gyveni- 
mo. Tai knyga apie meilės troškimą ir ilgesį, netgi „pasaulyje pagal 
Garpą". 

Po „Garpomanijos“ užsienio skaitytojus krečia „Našlės karštligė“, 
o knyga nuolat figūruoja JAV ir Anglijos bestselerių sąrašuose. 

Johno Irvingo, vieno populiariausių ir įdomiausių nūdienos ameri- 
kiečių rašytojo, „prekinis ženklas“ —- mokėjimas su humoru kalbėti net 
apie tragiškus dalykus, domėjimasis žmonių santykių keistybėmis. 

„Pasaulis pagal Garpą“ (1978), nuo pasirodymo 1978 m. sulaukęs 
25-ių laidų, tebėra J. Irvingo prozos viršūnė. Tai romanas, kuriuo auto- 
rius teigia norėjęs „rimtuolius ne kartą prajuokinti, o jautresnes šir- 
dis - sugraudinti“. Jam pavyko abu tie dalykai ir dar vienas - priverst 
susimąstyti apie tokį priešišką ir nesaugų, absurdišką mūsų laikų pa- 
saulį. 1998 m. J. Irvingas apibendrina, jog šis jo romanas - apie tėvo 
baimę dėl savo vaikų: „Toji baimė gyva net mažiausioje „Pasaulio pa- 
gal Garpą“ detalėje... Aš nesu netekęs vaiko. Tiesiog esu tėvas, turin- 
tis lakią vaizduotę. Ir vaizduotėje aš kasdien netenku savo vaikų". 

Niujorko televizijos žurnalistui, ren- 
giančiam reportažą iš Indijos, nutinka 
nelaimė: liūtas suėda kairę jo plaštaką; 
tai mato milijonai žiūrovų. Bostone 
garsus chirurgas laukia, kada galės pir- 
mą kartą Jungtinėse Valstijose perso- 
dinti plaštaką; kaip tik tuo laiku chirur- 
gą, dar neatsigavusį po pagiežos kupi- 
nų skyrybų, suvilioja jo namų šeimi- 
ninkė. Viskonsine gyvenanti ištekėjusi 
moteris nori vienarankiui reporteriui 
padovanoti kairę savo vyro plaštaką - 


na, kai vyras numirs. Tačiau kol kas jos 


vyras gyvas, gana jaunas ir sveikas. 
Taip prasideda dešimtas Džono Irvingo romanas; iš pradžių atrodo, jog 
tai komedija, galbūt satyra ir beveik neabejotinas seksualinis farsas. Bel 
vėliau matome, kad Ketvirtoji ranka - toks pat realistiškas ir jaudinantis 
Džono Irvingo kūrinys kaip ir ankstesni jo romanai: Pasaulis pagal Gar- 
pą, Malda už Oveną Mynį, Našlė vieneriems metams, Sidro namų taisyk- 
lės — ir pagal šią knygą parašytas scenarijus, už kurį Džonas Irvingas ga- 
vo „Oskara“. 
"Pirmą romaną Džonas Irvingas išleido būdamas dvidešimt šešerių metų. 
Jis yra pelnęs keletą Rokfelerio bei Gugenhaimo tondų, taip pat Nacio- 
nalinio meno rėmimo fondo apdovanojimų, be to, apdovanotas O'Hen- 
rio bei Nacionaline knygos premija ir „Oskaru . 
1992 m. Stilvoteryje, Oklahomos valstijoje, Džonas Irvingas buvo išrink- 
tas Nacionalinės garsiausių imtynininkų plejados nariu, o kiek anksčiau + 
Amerikos meno ir literatūros akademijos nariu. 

